
Acum o mie de ani, apostolatul mistic al Sfântului Simeon Noul Teolog în Bizanţ 
şi încercarea sa de a reforma monahismul epocii au produs entuziasm şi scandal. 


De atunci încoace scrierile sale n-au încetat să fie o adevărată provocare la adresa 
creştinismului instituționalizat şi formalist, lipsit de respirație mistică şi incan- 
descenţă duhovnicească, dovedindu-şi în fiecare epocă o actualitate nedepăşită. 


Catehezele prezentate aici sunt bogate în detalii personale, autentice şi sincere, 
privitoare la viaţa interioară şi experienţa spirituală a autorului lor. Ele constituie o 
veritabilă autobiografie mistică, unică în felul ei, în literatura creştină bizantină. 


Catehezele sunt adevărate palme deschise, în care Sfântul Simeon arată tuturor 
celor ce se îndoiesc posibilitatea comuniunii cu Hristos încă din această viaţă, 
monedele de aur ale luminărilor sale duhovniceşti. (arhiepiscopul Vasili 
Krivoşein). 

Cateheza 1 - Despre iubire [agape]. Şi care sunt căile şi faptele bărbaţilor 
duhovniceşti. Şi fericire a celor care au această iubire în inimă 


Mărturisirea nevredniciei proprii 


Fraților şi părinților, vreau să vă grăiesc cele ce ţin de folosul sufletului şi mă 
ruşinez - martor mi-e Hristos, Adevărul! - de iubirea voastră cunoscându-mi 
nevrednicia. De aceea aş fi vrut să tac pururea, cum ştie Domnul, şi în genere nici 
măcar să-mi înalţ capul şi să văd faţă de om, ca unul pe care conştiinţa îl osândeşte 
pentru că întru totul cu nevrednicie am fost rânduit să stau înaintea voastră a 
tuturor, ca unul ce cunoaşte calea, eu care nu cunosc nici măcar cele ce sunt la 
picioarele mele şi nici măcar nu m-am atins încă de calea care duce la Dumnezeu. 
Prin urmare, nu mică întristare mă cuprinde pentru faptul că eu, smeritul, am fost 
preferat să vă călăuzesc pe voi, cei preacinstiţi, pe care mai degrabă eu însumi 
trebuia să vă am drept călăuzitori, ca unul ce sunt cel din urmă dintre toţi şi prin 
ani şi prin vârstă (/ Foarte probabil este vorba de textul cuvântării prin care 
Sfântul Simeon (năs cut în 949) şi-a inaugurat la începutului anului 930, în vârstă 
doar de treizeci şi unu de ani şi după doar trei ani petrecuţi în mănăstire (cf. Vita 
30-31), intrarea în preoţie şi preluarea funcţie de egumen al mănăstirii 
constantinopolitane Sfântul  Mamas,  anunțându-şi programul de înnoire 
duhovnicească a vieţii bisericeşti din epoca sa. în mod semnificativ, aceasta începe 
printr-un înflăcărat elogiu al iubirii, piscul şi suma tuturor virtuţilor evanghelice. ) 
şi încă nu am cuvântul făptuitor şi care are mărturie din viaţa mea spre a vă 
îndemna şi a vă aduce aminte cele privitoare la legile şi voia lui Dumnezeu, pentru 
că şi din cele de care vreau să vorbesc ştiu că n-am pus încă în lucrare nimic. 


Ştiu însă întocmai că Domnul şi Dumnezeul nostru fericeşte nu pe cel ce vorbeşte 
numai, ci pe cel care, înainte de a vorbi, şi face [ceea ce vorbeşte], fiindcă: „Fericit 
cel ce face şi învaţă; acesta se va chema mare în Împărăţia Cerurilor" [Mt 5, 
19]. Căci ascultând un asemenea învăţător, ucenicii râvnesc să-l imite şi dobân- 
desc folosul nu atât din cuvintele aceluia, cât sunt stârniți şi siliți să facă aceleaşi 
lucruri de faptele lui cele bune, lucru care nu ştiu să se afle întru mine, căci nu ştiu 
nimic bun în mine însumi. Dar mă rog şi vă îndemn pe voi toţi, iubiții mei fraţi, să 
nu vă uitaţi la viața mea împrăştiată, ci la poruncile Domnului şi la învăţăturile 
Sfinților noştri Părinţi; fundcă acei luminători n-au scris nimic pe care mai întâi să 
nu-l fi făcut şi făcându-l să nu-l fi înfăptuit. 


Să mergem toţi pe o singură cale 


Aşadar, o singură cale să ne fie comună: poruncile lui Hristos, care ne duc la cer 
şi la Dumnezeu. Căci deşi Cuvântul [Scripturii] ne înfăţişează căi diferite, dar 
negreşit se zice că această cale se scindează în mai multe nu după firea aceluia, ci 
după puterea şi scopul fiecăruia. Fiindcă începând de la lucruri şi fapte multe şi 
diferite, aşa cum fiecare pleacă din locuri şi cetăți multe şi diferite, ne grăbim să 
ajungem la un singur sălaş: Împărăţia cerurilor. 


lar prin faptele şi căile bărbaților după Dumnezeu trebuie să înţelegem că sunt 
virtuțile duhovniceşti, întru care cei ce au început să umble trebuie să alerge spre 
un Singur scop, şi anume ca, pornind din ţinuturi şi locuri diferite, să ajungă, 
precum s-a zis, împreună la o singură cetate: Împărăţia cerurilor, şi să se 
învrednicească să împărăţească împreună cu Hristos, devenind supuşi ai unui 
singur împărat: Dumnezeu şi Tatăl. înţelege, aşadar, prin unica cetate - şi nu mai 
multe - sfânta şi nedespărțita treime a virtuţilor [credinţa, nădejdea şi iubirea, | Co 
13, 13] sau, mai degrabă, pe cea dintâi dintre ele, chiar dacă se numeşte şi ultima 
(Cf. Marcu Ascetul, De fus qui putant ex operibus justificări 37; PG 65, 
936BC[F/Î1, 1946, p. 252].), ca una ce este sfârşitul tuturor celor bune şi este mai 
mare decât toate: iubirea, din care şi întru care se întemeiază toată credinţa [Et 3, 
17; Col 1, 23] şi se zideşte nădejdea, şi fără de care nu s-a alcătuit şi nu se va 
alcătui în general nimic din cele ce sunt. 


Multe sunt numele ei, multe faptele ei, mai multe încă semnele, şi încă şi mai 
multe însuşirile ei dumnezeieşti, dar firea ei este una şi de asemenea întru toate pri- 
vinţele de negrăit pentru toți, îngeri şi oameni, şi chiar pentru orice altă creație 
necunoscută poate nouă. Neînţeleasă în raţiunea ei, neapropiată în slavă, 
nepătrunsă în sfaturile ei, veşnică pentru că este fără de început, nevăzută pentru că 
e gândită dar nu este înţeleasă. Multe sunt frumuseţile acestui Sion sfânt şi nefăcut 
de mână, pe care cine a început să le vadă nu se mai veseleşte de priveliştile 
sensibile, nu se mai alipeşte de slava lumii acesteia. 


Elogiul iubirii personificate 


Îngăduiţi-mi pentru început să vorbesc puţin cu ea, să-i grăiesc şi să-i închin dorul 
meu (3 Ecou poate al începutului Elogiului Sfântului Arsenie cel Mare scris de 
Sfântul Teodor Studitul (cf. mai jos C 6) led. Nissen, p. 246] In. B. Krivo- 
cheme,SC96,p,229].), cât îl am. Pentru că, iubiții mei părinţi şi fraţi, de îndată ce 
mi-am adus aminte de frumuseţea iubirii celei fără de prihană, deodată lumina ei s- 
a şi aflat în inima mea şi m-a răpit cu dulceaţa ei, am pierdut simţirile lucrurilor din 
afară ajungând cu totul afară din această viaţă, şi am uitat chiar şi lucrurile pe care 


le am în mână. Dar iarăşi, nu ştiu cum, ea s-a depărtat de mine şi m-a lăsat să-mi 
plâng neputinţa. 


O, preadorită iubire [agape] 

+ Fericit cel ce te-a îmbrăţişat pe tine, pentru că niciodată nu va mai pofti să 
îmbrăţişeze în chip pătimaş o frumuseţe pământească. 

+ Fericit cel înlănţuit de tine cu o dragoste [eros] dumnezeiască, căci acela va 
tăgădui lumea întreagă şi, apropiindu-se de orice om, nicidecum nu se va 
întina. 

+ Fericit cel ce a sărutat frumuseţile tale şi s-a desfătat de ele cu un dor infinit, 
căci acela se va sfinţi sufleteşte de apa şi sângele care preacurat ies din tine 
[In 19, 34]. 

4 Fericit cel ce te-a îmbrăţişat cu dorință, pentru că acela se va schimba 
duhovniceşte cu schimbarea cea bună şi se va veseli sufleteşte, căci tu eşti 
bucuria cea negrăită. 

4 Fericit cel ce te-a dobândit, căci acela va socoti drept nimic toate comorile 
lumii, pentru că tu eşti cu adevărat bogăţia cea nedeşertată. 

+ Fericit însă, şi de trei ori fericit (4 Cf. Efrem Grec, De charitate (ed. 
Assemani, t. III, 13-17F, mai ales 16BC). Dar Sfântul Simeon adaugă 
patetismul apelurilor, evocare nostalgică a experienţelor trecute şi modul 
direct de a pune în scenă, în cadrul şi cu trăsăturile Evangheliei, rolul jucat 
de iubire în apropierea noastră de Hristos [n. B. Krivocheine, SC 96, p. 
230-231].), şi cel pe care tu l-ai luat la tine, căci lipsit fiind de slava văzută, 
va fi mai slăvit decât toţi cei slăviţi şi mai cinstit şi mai respectat decât toţi 
cei cinstiți. 


Lăudat este cel ce te urmăreşte, şi mai lăudat cel ce te-a găsit şi încă şi mai fericit 
cel ce a fost iubit de tine, cel ce a fost primit de tine, cel ce a fost învăţat de tine, 
cel ce s-a sălăşluit întru tine, cel ce a fost hrănit prin tine cu hrana care este Hristos 
Cel nemuritor, Hristos Dumnezeul nostru. 


O, dumnezeiască iubire, unde îl ţii pe Hristos? Unde îl ascunzi pe El? De ce L-ai 
luat pe Mântuitorul lumii şi te-ai depărtat de la noi? Deschide-ne şi nouă, 
nevrednicilor, uşa ta cea mică ca şi noi să-L vedem pe Hristos Cel ce a pătimit 
pentru noi, şi să credem că prin milostivirea Lui nu vom mai muri o dată ce L- 
am văzut. Deschide-te nouă tu, cea care te-ai făcut Lui uşă la arătarea Sa în 
trup, cea care ai silit îndurările cele bogate şi nesilite ale Stăpânului nostru (5 
Aluzie poate la Sfântul loan Sinaitul, Scara 7, 43; PG 88, 809B [FR 9, 1980, p. 
176] [n. B. Krivocheine, SC 96, p. 233]) să poarte păcatele şi bolile tuturor [In 1, 
29; Mt 8, 17] şi nu ne respinge pe noi zicând: „Nu vă cunosc pe voi” [Mt 25, 12]. 


Fii cu noi, ca Să ne cunoşti, căci Suntem necunoscuţi pentru tine. Sălăşluieşte-te 
întru noi ca, pentru tine venind Domnul, să ne cerceteze şi pe noi, cei smeriţi, 
întâmpinat fiind mai înainte de tine - fiindcă noi suntem cu totul nevrednici - ca 
să rămână vorbind puţin cu tine, şi aşa să ne primească şi pe noi, cei păcătoşi, să 
cădem la preacuratele Sale picioare, iar tu să grăieşti cu EI lucruri bune despre 
noi şi să mijloceşti să ne ierte nouă datoria greşelilor, ca să ne învrednicim prin 
tine a Sluji din nou Lui, Stăpânului, şi Să fim purtaţi de grijă şi hrăniţi de EL; 
căci a nu avea nici o datorie dar a pieri de foame şi sărăcie duce cu puţin la o 
egală pedeapsă şi osândă. Să fim iertaţi de tine, sfântă iubire, şi prin tine Să 
ajungem la desfătarea bunătăţilor Stăpânului nostru, a căror dulceaţă nimeni 
nu 0 va gusta decât prin tine. Fiindcă cine nu te-a iubit cum se cade şi n-a fost 
iubit de tine cum trebuie aleargă poate, dar n-a apucat încă [7 Co 9, 24], iar tot 
cel ce aleargă se îndoieşte încă înainte de a sfârşi alergarea. Dar cel ce te-a 
apucat pe tine sau a fost apucat de tine [Flp 3, 12] este negreşit sigur, pentru că 
tu eşti sfârşitul Legii [Rm 10, 4], tu eşti cea care mă ocoleşti, care mă înflăcărezi 
şi de la o inimă chinuită mă aprinzi de dor nesfârşit după Dumnezeu, după fraţii 
şi părinţii mei. Fiindcă tu eşti învăţătoarea profeților, tovarăşa de drum a 
apostolilor, puterea mucenicilor, insuflarea părinţilor şi dascălilor [Bisericii], 
desăvârşirea tuturor sfinţilor şi rânduirea mea acum la Slujirea de faţă (6 De 
preot şi egumen al mănăstirii Sfântul Mamas.). 


Iubirea, semn distinctiv al ucenicilor lui Hristos 


lertaţi-mă, fraţilor, că m-am depărtat puţin de tema catehezei, însă dorul iubirii a 
făcut aceasta. Fiindcă mi-am adus aminte de ca şi „s-a veselit inima mea" [Ps 15, 
9 ş.a.], după cum zice dumnezeiescul David, şi m-am întors spre un imn al 
minunilor ei. Aşadar, rog şi iubirea voastră să o urmaţi pe cât vă stă în putere şi, 
alergând cu credinţă, să o apucaţi şi să nu fiți înşelați nicidecum în nădejdile 
voastre. Fiindcă toată osârdia şi toată nevoinţa cu multe osteneli care nu ajunge la 
iubire în duh umilit [Ps 50, 19] e zadarnică şi n-ajunge la nimic folositor. Căci în 
nici o altă virtute sau plinire a unei porunci a Domnului nu poate fi cunoscut 
cineva ca ucenic al Domnului, fiindcă EI zice: „întru aceasta vor cunoaşte toţi 
că Sunteţi ucenici ai Mei, dacă vă iubiţi unii pe alții” [ln 13, 35). 

4 Căci pentru ea s-a făcut Cuvântul trup şi s-a sălăşluit între noi [In 1, 14], 
pentru ea făcându-Se om a răbdat de bunăvoie Patimile cele facătoare de 
viaţă, ca făptura Lui cea plăsmuită de EI, adică pe om, să o elibereze din 
legăturile iadului şi luând-o pe umeri, să o înalțe la ceruri. 

4 Pentru ea au alergat Apostolii acea alergare fără odihnă şi, pescuind în toată 
lumea locuită cu cârligul şi năvodul cuvântării, au scos-o din adâncul 
idolatriei şi au mântuit-o ducând-o la limanul Împărăției Cerurilor. 


4 Pentru ea mucenicii şi-au vărsat sângele ca să nu piardă pe Hristos. 
4 Pentru ea de Dumnezeu purtătorii noştri părinţi şi dascăli ai lumii şi-au pus 
cu osârdie sufletele lor pentru Biserica cea sobornicească şi apostolească, 


iar noi, netrebnicii, am venit ca întâi-stătători la conducerea voastră, preacinstiţii 
noştri părinţi şi frați ca imitându-i după putinţă întru toate pe aceia, toate să le 
suferim şi să le răbdăm pentru voi şi să le săvârşim spre zidirea şi folosul vostru, ca 
să vă înfățişăm la masa Domnului jertfe desăvârşite, arderi de tot cuvântătoare [Rm 
12, 1]. Căci voi sunteţi copiii lui Dumnezeu pe care mi i-a dat ca pe nişte prunci 
Dumnezeu |Evr 2, 13], voi sunteţi măruntaiele mele [Fim 12], ochii mei. Voi 
sunteţi, vorbind apostoleşte, lauda mea [2 Co 1, 14] şi pecetea învățăturii mele [7 
Co 9, 2]. 


Să râvnim deci, iubiții mei frați întru Hristos, ca aşa cum slujim întru toate, aşa şi 
prin iubirea unii faţă de alţii să slujim lui Dumnezeu şi celui pe care l-aţi ales să-l 
aveţi în chip de părinte duhovnicesc - chiar dacă sunt foarte departe de această 
vrednicie - ca Dumnezeu să se bucure de înţelegerea şi desăvârşirea voastră şi să 
mă bucur şi eu, smeritul, văzând încordată pururea spre mai bine înaintarea vieţii 
voastre celei după Dumnezeu în credinţă, în curăție [l Tim 4, 13], în frică de 
Dumnezeu, în evlavie, în străpungere şi lacrimi, prin care omul lăuntric se curăţă şi 
se umple de lumină dumnezeiască şi devine întreg al Duhului Sfânt în duh umilit şi 
înfrânt şi în cuget plecat, iar bucuria mea să fie spre binecuvântarea voastră şi 
adaos de viaţă nestricată şi fericită în Hristos lisus Domnul nostru, căruia fie slava 
în veci. 


Amin. 


Cateheza 2 - Spre Hristos pe calea Fericirilor - Despre faptul că trebuie să 
fugim de oamenii molipsitori şi stricători, să respingem cuvintele lor şi să ne 
înălţăm la lucrarea virtuţii. Încă şi despre faptul că trebuie să vedem dacă 
avem în noi înşine fericirile lui Hristos. Încă şi despre lacrimi şi străpungerea 
inimii. 


Să nu ne trădăm mântuirea 


Fraților şi părinților, tot cel ce vrea să-L găsească pe Dumnezeu, să se tăgăduiască 
pe sine însuşi [Mt 7, 23], să nu-şi cruţe sufletul, ci duşmănie să pună [Fe 3, 15] 
între el şi toţi cei ce umblă după trup [Rm 8, 4; 2 Co 10, 2]. Nici unul dintre aceştia 
să nu se lase întors înapoi prin cuvinte chipurile mângâietoare şi să nu şadă 
împreună cu ei în scaun [Ps 1, 1], nici să nu se întovărăşească în tovărăşii rele [Co 
15, 33], prin care sufletul este otrăvit şi silit să petreacă în gândurile şi 
simţămintele rele de mai dinainte. 


Teme-te, omule, de înşelăciunea însoţită de un cârlig, ascultă-mă şi depărtează-te 
de ei. Nu cobori din nou sufletul tău la iad [Ps 29, 4]. Opreşte cugetul tău şi nu 
îngădui să fie dus în rătăcire auzind cele deşarte. Să nu te întorci înapoi [Fe 19, 17], 
nici să nu zăboveşti sau să te laşi împovărat de trândăvie, să nu dai somn ochilor tăi 
[Ps 131, 4], nici să nu îndulceşti gâtlejul tău [Pr 24, 13] cu plăcerea vreunei 
mâncări, până când vei vedea lucrul prin care şi pentru care ai fost chemat şi spre 
care grăbeşti să ajungi potrivit scopului tău [Flp 3, 14]. 


Să nu primeşti gândul care îţi sugerează: „Ce-ţi trebuie atâta osteneală şi viaţă 
nenorocită fără vreme? lată, ai împlinit deja un an, doi, trei şi n-ai cunoscut nici un 
folos". Nu, fratele meu, să nu cazi în cursa aceasta [Sir 9, 3], nici să-ți vinzi 
mântuirea ta, ci să depui o râvnă şi bărbăţie încă şi mai încordată spre lucrarea 
virtuţilor, nearătându-te necredincios faţă de cuvintele şi învăţăturile părinţilor tăi 
după Dumnezeu. Pune-ţi, aşadar, în sufletul tău hotărârea de a muri mai înainte de 
a de te fi depărtat de această căutare purtătoare de viaţă; căci dacă ai fi făcut de la 
început acest lucru, nu te-ar fi trecut cu vederea bunul Dumnezeu, ci ţi-ar fi dat în 
chip limpede desfătarea de cele dorite. 


Să renunţăm la toate ca să aflăm pe Hristos 


Prin urmare, dacă vrei să ajungi acolo unde pofteşti şi doreşti, adică la bunătăţile 
lui Dumnezeu, şi să te faci din om înger pământesc, iubeşte, frate, necazul trupului, 
îmbrățişează reaua pătimire, iar încercările iubeşte-le ca pe unele ce-ţi vor aduce 
tot binele. Căci ce este mai frumos, spune-mi, decât un suflet necăjit care cunoaşte 


că, răbdând, va moşteni bucuria tuturor acestora? Ce este mai viteaz decât o inimă 
înfrântă şi smerită |Ps 50, 19], care pune pe fugă fără osteneală cetele demonilor 
întorcându-le înapoi? Ce este mai slăvit decât sărăcia duhovnicească care aduce 
Împărăţia Cerurilor [Mt 5, 3], fiindcă ce lucru va fi mai vrednic decât ea, fie acum, 
fie în veacul viitor? Iar faptul de a nu ne face griji din pricina vreunui lucru din 
cele pământeşti [Mt 6, 25], ci de a avea întreg cugetul nostru la Hristos, câte bunuri 
veşnice şi ce stare îngerească nu aduce? Iar faptul de a dispreţui deopotrivă toate 
cele vremelnice şi, ca să spunem aşa, înseşi nevoile cele mai constrângătoare ale 
trupului, ca să nu ne luăm la întrecere pentru ele cu cineva spre a ne păstra pacea şi 
iubirea nemicşorată într-o stare netulburată a sufletului, de ce fel de răsplătiri, de ce 
fel de cununi şi de premii nu va fi vrednic? 


Cu adevărat mai presus de fire e porunca şi mai presus de cuvânt sunt răsplătirile, 
Hristos însuşi Se va face acestora tuturor toate. lar auzind „„Hristos", să nu iei 
seama la simplitatea cuvântului şi la scurtimea vorbei, ci înţelege-mi slava Dumne- 
zeirii celei mai presus de minte şi de cuget, puterea ei cea negrăită, mila ei cea 
nemăsurată, bogăția ei cea necuprinsă, pe care cu generozitate şi dărnicie le dă 
acestora, iar ele le sunt de ajuns în loc de toate, ca unii care primesc în ei înşişi 
însăşi Cauza şi Dăruitorul a tot binele; fiindcă acela care s-a învrednicit să-L vadă 
şi să-L contemple nu mai doreşte nimic altceva, iar cel ce s-a umplut de iubirea lui 
Hristos nu mai suportă să iubească pe altcineva pe pământ (7 Pasaj extrem de 
caracteristic pentru spiritualitatea hristocentrică a Sfântului Simeon. Pentru el 
Hristos devine aievea totul, iar dorința de a-L vedea domină totul. Ataşamentul 
său aprins faţă de Hristos nu devine un cult doar al umanităţii şi patimii Lui, ci 
prin aceasta el aspiră la vederea Slavei veşnice a Sfintei Treimi [n. B. Krivochâne, 
SC9, p. 146-247].). 


Farmecul lui Hristos 


Prin urmare, să ne sârguim, fraţii mei iubiți, să găsim pe Hristos şi să-L vedem, să 
vedem cum este frumuseţea şi farmecul Lui, fiindcă pe mulți oameni îi vedem 
răbdând pentru pofta unor lucruri vremelnice osteneli şi chinuri multe, şi făcând 
călătorii lungi, ba chiar dispreţuind până şi femeile şi copiii, şi orice altă slavă şi 
desfătare, şi nepreferând nimic altceva decât voia proprie, ca nu cumva să nu-şi 
atingă scopul lor. Şi dacă pentru lucruri vremelnice şi stricăcioase unii dintre 
oameni fac toată această luptă şi-şi pun însuşi sufletul lor, oare noi nu ne vom da 
morţii sufletele şi trupurile noastre pentru împăratul împăraţilor şi Domnul 
domnilor [7 Tim 6, 15], Făcătorul şi Stăpânitorul a toate? Şi unde ne vom duce sau 
unde vom fugi, fraților, de la faţa Lui [Ps 138, 7]? Căci dacă urcăm la cer, îl vom 
găsi acolo; iar de vom cobori la iad, El este şi acolo [Ps 138, 8]; de vom ajunge la 


capătul mării, nu vom fugi de mâna Lui, ci dreapta Lui va ţine [Ps 138, 9-10] 
sufletele şi trupurile noastre. Neputând, aşadar, să ne împotrivim, fraților, sau să 
fugim de la faţa Domnului [lona 1, 3], veniți să ne facem pe noi înşine robi 
Domnului Dumnezeu Care pentru noi a luat chip de rob [Flp 2, 7] şi a murit pentru 
Noi, veniţi să ne smerim sub mâna Lui cea puternică [1 Ptr 5, 6], care face să 
țâşnească tuturor viaţa cea veşnică şi prin Duhul Sfânt o împărtăşeşte cu bogăţie 
celor ce o caută pe ea. 


Mărimea pogorârii lui Dumnezeu 


O, fraţii mei iubiţi, câtă durere şi întristare este în sufletul meu când vreau să 
grăiesc minunile mâinii lui Dumnezeu şi frumuseţea ei negrăită, pentru ca Să 
ştiţi şi să învăţaţi măreţia ei şi să căutaţi să o primiţi în voi înşivă, dar nu-i văd pe 
unii dintre voi luând aminte cu dor şi căldură la cele zise sau poftind să se 
desfete de o asemenea slavă. De aceea şi rămân cu totul fără glas, neputând 
nicidecum să grăiesc sau să explic cuiva Slava lui Hristos, Dumnezeul nostru, 
Care Se dăruie celor ce-L caută din tot sufletul. 


Dar ce uimire pentru mine şi ce măreție a darurilor lui Dumnezeu, pentru că din 
marea şi negrăita Sa bunătate, lăsând cele înțelepte, tari şi bogate ale lumii, a ales 
cele neputincioase, nebune şi sărace [| Co 1, 27]. Şi cine e în stare să mulțumească 
cu vrednicie chiar numai pentru acest lucru? Fiindcă aproape toți oamenii se 
scârbesc de cei neputincioşi şi săraci, şi împăratul pământesc nu suportă să-i vadă, 
nobilii îi evită, bogaţii îi privesc de sus şi trec pe lângă ei atunci când îi întâlnesc, 
ca şi când n-ar fi nimic, şi nimeni nu socoteşte o fericire a petrece împreună cu ei 
(2 Ca adeseori în scrierile sale, Sfântul Simeon îşi exprimă ideile teologice şi du- 
hovniceşti cu ajutorul unor imagini împrumutate din viaţa socială şi politică a 
epocii sale. Deşi foloseşte adeseori imagini din viaţa de la curte pentru a ilustra 
relaţiile oamenilor cu Dumnezeu, de cele mai multe ori vorbeşte fără simpatie, ba 
chiar cu ironie şi ostilitate faţă de împăratul pământesc a cărui atitudine arogantă 
şi dispreţuitoare față de cei umili e în contrast cu smerenia şi iubirea faţă de 
aceştia arătate de împăratul ceresc [n. B. Krivocheine, SC 96, p. 250-251].); dar 
Dumnezeu, Cel slujit de zeci de mii de puteri fără nume [Dn 7, 10], Care poartă 
toate cu cuvântul puterii Sale [Evr. 3], a Cărui măreție e cu neputinţă de îndurat de 
către toți, nu a refuzat să Se facă şi părinte şi prieten şi frate al acestor lepădaţi, ci a 
vrut şi să Se întrupeze, ca să Se facă asemenea nouă întru toate afară de păcat [Evr 
4, 15], iar pe noi să ne facă părtaşi ai Slavei şi împărăției lui. Vai, ce mare bogăţie 
a bunătăţii Lui! Vai, ce negrăită pogorâre a Stăpânului şi Dumnezeului nostru! 


Pecetea lui Hristos 


De ce nu alergăm, fraţilor, la Dumnezeul Cel milostiv Care ne-a iubit astfel? De ce 
nu ne dăm morții sufletele noastre pentru Hristos Dumnezeu Care a murit pentru 
noi? De ce suntem fricoşi şi ne temem de ieşirea din trup? Oare moartea va primi şi 
va ţine sufletele celor ce au nădăjduit în Hristos? Oare moartea va stăpâni peste 
sufletele pecetluite de harul Preasfântului Duh şi de sângele lui Hristos? Oare va 
îndrăzni lupul cel înţelegător să privească cu duşmănie la pecetea lui Hristos (3 Cf. 
Sfântului loan Hrisostom , In Matthaeum horn. 78, 4; PG 53, 715.), Mai-marele 
păstorilor [1 Pîr 5, 4], cu care a pecetluit oile Sale [In 10, 3]? Nicidecum, frați 
credincioşi şi cugetători de Dumnezeu. Prin urmare, câţi sunteți nepecetluiţi 
alergaţi; câţi sunteţi neînsemnaţi, grăbiți-vă să fiți însemnați cu semnul Duhului. 


Dar cine este cel nepecetluit? Cel ce se teme de moarte. Cine este cel neînsemnat? 
Cel ce nu cunoaşte întocmai chipul peceţii; fiindcă cel ce a învăţat întipărirea 
dumnezeiască, îndrăznind prin credinţă, dobândeşte nădejde neruşinată. Să căutăm, 
prin urmare, pe Hristos, în Care îmbrăcaţi fiind prin dumnezeiescul Botez [Ga 3, 
27], ne-am dezbrăcat prin faptele rele, căci fiind noi sfinţiți în chip nesimţit, pe 
când eram încă prunci şi la cuget şi la vârstă, ne-am întinat pe noi înşine în tinereţe 
(4 Cf. Sfântului loan Sinaitul, Scara 7, 8; PG 85, 804B [FR 9, 1980, p. 166].), ca 
să nu spun că în fiecare zi ne întinăm prin călcarea poruncilor sufletele şi trupurile 
noastre. De aceea suntem chemaţi din nou noi înşine prin mântuitoarea pocăință, 
făcând şi făptuind toate câte sunt bineplăcute lui Hristos, ca, fiind pecetluiţi de EI, 
să trăim restul vieţii noastre fără teamă (5 Sfântul Simeon nu neagă eficacitatea 
Botezului pruncilor, dar insistă asupra necesităţii primirii din nou a peceții lui 
Hristos după ce Botezul a fost întinat şi a experienţei conştiente a harului [n. B. 
Krivochăine, SC 96, p. 255]); şi nu numai aceasta, dar să şi dobândim din mâna 
Lui milă [Evr 4, 16] şi să ne învrednicim de cunoaşterea tainelor lui Hristos [Mt 
13, 11; Fp 3, 8], adică nu numai de cunoştinţa ce se transmite prin cuvânt şi auzire, 
ci şi de cea văzută cu lucrul şi cu fapta. Deci cum se vede în noi înşine cu lucrul şi 
cu fapta cunoaşterea tainelor lui Hristos? la aminte! 


Domnul, bogăţia noastră 


Aşa ne strigă limpede în fiecare zi din Evanghelia Sa Hristos, Dumnezeul nostru: 
„Fericiţi cei săraci cu duhul, că a acestora este Împărăţia Cerurilor” [Mt 5, 3]. 
Prin urmare, auzind noi aceasta, trebuie să vedem şi să ne cercetăm pe noi înşine 
întocmai, dacă suntem cu adevărat asemenea săraci, ca a noastă să fie şi Împărăţia 
cerurilor într-atât, încât să avem sigură dobândirea ei întru simţirea sufletului, şi 
într-atât să avem bogăţia ei, încât să simțim că suntem negreşit înăuntrul ei şi ne 
desfătăm veselindu-ne de bunătăţile cele de acolo. Fiindcă aceasta [împărăţia] este 
înăuntrul nostru [Le 17, 21], a spus însuşi Domnul; iar semnele şi dovada că 


aceasta se află înăuntrul cuiva, e faptul de a nu pofti nimic din cele văzute şi 
stricăcioase, adică din lucrurile şi desfătările lumii acesteia, nici bogăţie, nici slavă, 
nici plăcere, nici orice altă desfătare a vieţii şi a trupului, ci a ne reține astfel de la 
toate acestea şi a avea o asemenea dispoziţie de scârbă în sufletul şi voinţa noastră, 
ca aceea pe care o au cei ce strălucesc în puterea şi cinstea împărătească faţă de cei 
ce petrec în cortul desfrânărilor, sau aşa cum cei înveşmântaţi cu haine curate şi 
unşi cu miruri bine-mirositoare evită duhoarea şi noroiul. Fiindcă cine se întoarce 
fie numai spre unul dintre aceste lucruri văzute nici n-a văzut acea Împărăţie a 
cerurilor, nici nu a mirosit, nici nu a gustat mireasma şi dulceaţa ei. 


Plânsul 


Și iarăşi: „Fericiţi cei ce plâng, că aceia se vor mângâia” [Mt 5, 4]. Deci să 
vedem iarăşi şi să ne cercetăm pe noi înşine dacă avem în noi plânsul şi acea 
mângâiere care urmează plânsului. Mai întâi EI a zis că sunt fericiţi cei săraci cu 
duhul, a cărora va fi Împărăţia Cerurilor. Dar săracii cu duhul nu au, precum S-a 
zis, nici 0 afecţiune pătimaşă faţă de cele ce sunt, nici nu-şi alipesc în chip 
pătimaş gândul de ele, nici măcar pentru un Singur lucru plăcut. Deci cum şi 
pentru ce va plânge cel ce se scârbeşte de lumea întreagă şi prin dispoziţia 
sufletului său se îndepărtează de ea mai mult decât se apropie de trup? Cine n- 
are pofta a ceva din cele văzute, pentru ce oare se va întrista sau se va bucura şi 
cum va plânge având în el Împărăţia Cerurilor şi bucurându-se de ea în fiecare 
zi - fiindcă a spus că cei ce plâng primesc mângâiere? 


Dar luaţi aminte, rogu-vă, la cele zise şi cunoaşteţi cunoştinţa şi rațiunea celor 
spuse. Omul credincios care ia seama pururea şi întocmai la poruncile lui 
Dumnezeu, când face toate poruncile dumnezeieşti şi-şi îndreaptă cugetul spre 
înălțimea lor, adică spre o vieţuire şi o curăţie fără de hrană, atunci găsindu-şi 
măsurile lui se va afla pe sine însuşi neputincios şi neînstare să ajungă la acea 
înălțime a poruncilor, ba chiar şi foarte sărac, adică nevrednic de a primi pe 
Dumnezeu, de a-l da mulțumire şi slavă, ca unul care n-a dobândit încă nici un 
bine propriu; iar cel ce cugetă acestea despre sine însuşi întru Simţirea 
sufletului, acela va plânge negreşit cu plânsul cel cu adevărat preafericit, care va 
primi mângâierea şi va face blând sufletul său. 


Mângâierea care vine din plans 
Fiindcă mângâierea care vine din plâns e o arvună a Împărăției Cerurilor. Căci, 


potrivit Apostolului, credința este substanţa celor nădăjduite [Evr 11, 1], iar 
mângâiere care vine din luminarea Duhului în sufletele care plâng e o venire a lui 


Dumnezeu, venire care le dă drept premiu smerita-cugetare, care se numeşte şi 
sămânță [Le 8, 5] şi talant [Mt 25, 15], fiindcă aceasta crescând şi înmulțindu-se de 
treizeci de ori, de şaizeci de ori şi de o sută de ori în sufletele celor ce se luptă 
aduce lui Dumnezeu roadă sfântă a darurilor [harismelor] Duhului. Fiindcă unde 
este smerenie nemincinoasă, acolo e şi adâncul smeritei-cugetări; şi unde e 
smerita-cugetare, acolo sunt şi luminările Duhului; iar unde sunt luminările 
Duhului, acolo e şi revărsarea luminii lui Dumnezeu şi Dumnezeu însuşi în 
înţelepciunea şi cunoştinţa [Rm 11, 33] tainelor Sale; iar unde sunt acestea, 
acolo e Împărăţia Cerurilor şi cunoaşterea împărăției şi comorile ascunse ale 
cunoştinţei lui Dumnezeu [Col 2, 3], întru care e şi arătarea sărăciei celei 
duhovniceşti; iar unde e simţirea sărăciei duhovniceşti, acolo e şi plânsul 
îmbucurător, acolo şi lacrimile care curg neîncetat, care curăţă sufletul ce 
iubeşte toate acestea şi îl fac în chip desăvârşit prealuminos. 


Deci prin acestea înălțându-şi ochii sufletul şi cunoscând pe Domnul lui, începe cu 
râvnă să aducă roadă lui însuşi şi lui Hristos celelalte virtuți. Şi pe drept cuvânt. 
Fiindcă adăpat pururea şi îngrăşat de lacrimi şi stingându-şi prin ele în întregime 
irascibilitatea, se face blând şi cu totul nemișcat faţă de mânie, dar pofteşte şi 
doreşte flămânzind şi însetând [Mt 5, 6] să înveţe îndreptările lui Dumnezeu [Ps 
118, 71]. ar în acestea se face şi milostiv [Mt 5, 7] şi compătimitor, astfel încât din 
toate acestea inima lui se desăvârşeşte şi ajunge la vederea lui Dumnezeu şi vede 
curat [Mt 5, 8] slava Lui potrivit făgăduinţei Sale. Aşadar, cei ce au astfel de 
suflete sunt cu adevărat făcători de pace şi se numesc fii ai Celui Preaînalt [Mt 5, 9; 
Ps 81, 6], care cunosc curat pe Tatăl şi Stăpânul lor, şi-L iubesc din tot sufletul, 
răbdând adică pentru El toată osteneala şi tot necazul, fiind ocărâţi, bârfiți, 
strâmtoraţi pentru porunca Lui cea dreaptă, pe care ne-a poruncit să o păzim, 
înjuraţi şi prigoniţi şi răbdând cu bucurie tot cuvântul rostit în chip mincinos 
împotriva lor din pricina numelui Său, veselind-se [Mt 5, 11-12] că s-au învrednicit 
să fie necinstiţi de către oameni pentru dragostea Lui [FA 5,41]. 


Învăţaţi, fraţilor, care e adevărata întipărire a peceţii lui Hristos. Cunoaşteţi, 
credincioşilor, însuşirile întipăririi. Pecetea cea bună cu adevărat e luminarea 
Duhului, chiar dacă multe sunt înfățişările lucrărilor ei şi multe sunt semnele vir- 
tuţilor ei, dintre care cel dintâi şi cel mai necesar e smerenia, ca început şi temelie - 
„căci peste cine, zice, voi privi, decât peste cel blând şi liniştit şi care tremură la 
cuvintele mele" [îs 66, 2] —, în al doilea rând plânsul şi izvorul lacrimilor, despre 
care aş vrea să spun mai multe, dar îmi lipsesc cuvintele prin care să exprim cele ce 
vreau să spun. 


Lacrimile 


Fiindcă o minune negrăită e faptul că lacrimile care curg din ochii sensibili spală în 
chip inteligibil sufletul de noroiul păcatelor şi, căzând la pământ, ard şi robesc pe 
demoni, şi fac sufletul liber de legăturile nevăzute ale păcatului. 


O, lacrimi, care ţâşniţi din luminarea dumnezeiască, care deschideţi însuşi cerul 
şi-mi aduceţi mângâiere dumnezeiască! Fiindcă din plăcerea şi dorul meu iarăşi şi 
de multe ori voi grăi acestea. Unde e mulțime de lacrimi, fraților, dimpreună cu o 
cunoştinţă adevărată, acolo e şi strălucirea luminii dumnezeieşti; iar unde e 
strălucirea luminii, acolo e şi dăruirea tuturor bunătăţilor şi pecetea Duhului Sfânt 
sădită în inimă, de unde vin şi toate roadele vieţii; de aici se aduce ca roadă lui 
Dumnezeu blândeţea, pacea, milostenia, compătimirea, bunătatea, îndurarea, 
credinţa, înfrânarea [Ga 5, 22-23], de aici iubirea de vrăjmaşi şi rugăciunea pentru 
ei [Mt 5, 44], bucuria în ispite, lauda în necazuri [Rm 5, 3], faptul de a socoti ale 
noastre proprii căderile celorlalți şi de a plânge pentru ele, şi faptul de a ne da cu 
râvnă sufletul spre moarte pentru fraţi [1 In 3, 16]. 


Semnele peceţii lui Hristos 


Prin urmare, să vedem, fraților, şi să ne cercetăm întocmai pe noi înşine şi să aflăm 
despre sufletele noastre, dacă e în noi această pecete. Să recunoaştem dacă e în noi 
Hristos, din semnele zise. 


Ascultaţi, rugu-vă, creştini frați şi fraţi creştini, treziţi-vă şi priviţi dacă a strălucit 
lumina în inimile voastre [2 Ptr 1, 19], dacă aţi văzut lumina cea mare [îs 9, 2] a 
cunoştinţei [epignosis], dacă v-a cercetat pe voi din înălțime răsăritul arătându-se 
nouă, celor ce şedem în întuneric şi în umbra morţii [îs 9, 2], şi, dacă da, atunci 
slavă cu mulţumire să înălţăm necontenit Stăpânului Celui bun Care ne-a dăruit 
aceasta şi să ne luptăm să hrănim în noi înşine prin lucrarea poruncilor focul 
dumnezeiesc, prin care lumina cea dumnezeiască obişnuieşte să strălucească încă şi 
mai mult şi să se facă şi mai mare. 


lar dacă nu am dobândit încă pe Hristos sau pecetea Lui şi nu cunoaştem în noi 
înşine semnele mai sus scrise, ci, dimpotrivă, vieţuieşte în noi înşine lumea cea 
înşelătoare, iar noi înşine vieţuim în chip nefericit în ea socotind cele vremelnice 
drept un lucru mare, cădem în necazuri, suntem răniți în pagube şi ne desfătăm în 
plăcere şi bogăţie, atunci vai ce pagubă, vai ce neştiință şi întunecare, vai ce 
nenorocire şi nesimţire avem noi, care suntem stăpâniţi de ele şi atraşi spre cele 
pământeşti! Cu adevărat suntem vrednici de milă şi prea nenorociţi şi străini de 
însăşi viaţa veşnică şi de Împărăţia Cerurilor, ca unii care n-am dobândit în noi 
înşine pe Hristos, ci avem trăind în noi lumea, ca unii ce vieţuim în ea şi cugetăm 


cele pământeşti |Flp 3, 19; Col 3, 2]. lar cel ce este astfel e vrăjmaş potrivnic lui 
Dumnezeu, fiindcă vrăjmăşie este pentru Dumnezeu alipirea pătimaşă faţă de lume 
[lac 4, 4], precum spune dumnezeiescul Apostol: „Nu iubiţi lumea, nici cele din 
lume!" [7 In 2, 15], căci nimeni nu poate sluji lui Dumnezeu şi vieţui după om [Mt 
6, 24; Rm 8, 12], fiindcă toate cele ale lumii sunt piedici în calea iubirii de 
Dumnezeu şi a faptului de a bineplăcea Lui. 


Mila şi iubirea păcii 


Fiindcă cine oare, iubind slava şi cinstea de la oameni [In 5, 41], se va socoti 
vreodată pe sine însuşi drept cel mai de pe urmă şi cel mai ticălos şi se va face 
smerit cu duhul sau zdrobit cu inima [Ps 50, 19], sau va plânge cândva, chiar dacă 
va putea să facă aceasta? Şi cine oare, iubind bogăţia şi fiind stăpânit de iubirea de 
arginţi şi de agoniseală, se va face milostiv [Mt 5, 7] şi compătimitor şi nu va fi 
mai sălbatic şi mai crud decât orice fiară sălbatică? Cine, stăpânit de slava deşartă 
şi ţinut de părerea de sine, se va elibera vreodată de pizmă sau de invidie? lar cel ce 
se pleacă spre patimile cărnii şi se tăvăleşte în noroiul plăcerilor, cum se va face 
oare curat cu inima sau cum şi când va vedea pe Dumnezeu Care I-a făcut pe el 
[Mt 5, 8]; şi cum va fi făcător de pace [Mt 5, 9] cel care s-a înstrăinat pe sine de 
Dumnezeu şi nu-L aude zicând: „Pentru Hristos mijlocim, ca şi cum Dumnezeu v- 
ar îndemna prin noi: împăcaţi-vă cu Dumnezeu!" [2 Co 5, 20]? 


Fiindcă tot cel ce se împotriveşte şi se războieşte cu Dumnezeu prin călcarea 
poruncilor, chiar dacă ar face pace între toţi oamenii, e vrăjmaş lui Dumnezeu, 
pentru că, deşi face pace între ei, nu face aceasta cum îi place lui Dumnezeu. Căci 
fiind mai întâi chiar el vrăjmaş sie însuşi şi lui Dumnezeu, se fac vrăjmaşi Lui [lac 
4, 4] şi cei împăcaţi prin unii ca aceştia. Fiindcă cine are dușmănie faţă de cineva, 
acelaşi negreşit nu ştie să sfătuiască în chip drept pe alții cele ce i se par bune 
vrăjmaşului şi sunt plăcute celorlalți, nici nu-i va învăţa pe ei să facă voite aceluia, 
pentru că şi însuşi faptul că petrece despărțit de ele îl va face să nu cunoască 
dorinţele lui; mai mult încă, din pricina împătimirii şi adversităţii lui faţă de el şi 
datorită faptului că are necontenit în sine însuşi gândul de a umbla exact împotriva 
voilor aceluia, îşi creează obiceiul de a nu putea, chiar dacă ar vrea, să grăiască 
altora cu uşurinţă ceva spre folosul acelora. Şi pe bună dreptate. Fiindcă un suflet 
neluminat şi învăluit de patimi, şi mai cu seamă de pizmă împotriva cuiva, nu 
suportă nici măcar să audă pe altcineva apărând pe cel pizmuit, darămite să facă 
sau să spună ceva spre folosul aceluia. Căci o patimă învechită pune stăpânire pe 
fire şi o cugetare rea care zăboveşte în suflet nu mai poate fi tămăduită vreodată. 
Pentru că din lumină unii ca aceştia se fac întuneric şi, căzând din bunătate în 
răutate, bolesc. 


Unirea cu Dumnezeu prin vederea Luminii Lui 


Dar cel contopit cu Dumnezeu prin credinţă şi care-L cunoaşte prin fapte s-a 
învrednicit negreşit să-L vadă şi prin contemplație. Dar vede cele pe care nu pot să 
le scriu. Fiindcă mintea vede privelişti străine, se luminează întreagă şi se face 
luminoasă, dar nu poate să înţeleagă şi să grăiască acestea. Pentru că însăşi mintea 
e lumină şi le vede pe toate lumină, iar lumina e vie şi dă viaţă celui ce vede. 
Acesta se vede pe sine însuşi în general unit cu lumina şi văzând se strânge în sine 
şi este aşa cum era. Aduce cu mintea lumina în suflet şi iese din sine, şi, ieşind din 
sine, o vede departe, dar, întorcându-se iarăşi, se găseşte înăuntrul luminii. Şi aşa 
ce poate spune sau ce poate înţelege din cele văzute, întrucât îi lipsesc cu totul 
cuvintele şi înțelesurile. 


Sărăcie, smerenie, blândeţe 


Cine deci auzind aceste taine nu se va minuna şi, minunându-se, nu va alerga la 
Hristos? Cine nu va dori să vadă lucrurile uriaşe ale lui Dumnezeu şi nu va iubi pe 
Cel care dă în dar aceste daruri şi harisme străine? Cu adevărat fraților, nimic nu e 
mai bun în lumea aceasta decât a nu avea nimic din cele ale lumii, nici de a dori 
ceva peste nevoia de neapărată trebuinţă a trupului. lar această nevoie de neapărată 
trebuință o ştie rațiunea: pâine şi apă, o haină şi un acoperiş potrivit 
dumnezeiescului Apostol: „Având hrană şi îmbrăcăminte, ne va fi destul cu 
acestea" [7 Tim 6, 8]. lar dacă avem nevoie de ceva mai mult decât acestea, atunci 
negreşit Cel ce dă mai multe şi umple în bunăvoința Sa tot ce-i viu [Ps 144, 16] ni 
le va da nouă, celor ce nădăjduim şi credem în EI. Numai să lăsăm toate cele ale 
vieţii vremelnice, adică slava deşartă, pizma, certurile întreolaltă, viclenia, 
murmurul, aţâţarea, şi toate câte nu-l plac lui Dumnezeu şi duc în primejdie sufle- 
tul. 


Să dorim însă din Suflet cele ce Dumnezeu ne porunceşte să le îmbrăţişăm: 
sărăcia duhovnicească, pe care Cuvântul o numeşte smerenie, plânsul 
necontenit de zi şi noapte, din care izvorăşte bucuria sufletului şi mângâierea de 
fiecare ceas celor ce-L iubesc pe Dumnezeu [Rm 8, 28]. Fiindcă din unele ca 
acestea realizează blândeţea toţi cei ce luptă cu adevărat, care flămânzesc şi 
însetoşează de dreptate [Mt 5, 6] şi caută pururea împărăția lui Dumnezeu |Mt 6, 
33] care covârşeşte toată mintea omenească |Flp 4, 7]. Dar nu numai aceasta, ci şi 
faptul de a deveni milostiv, curat la inimă, plin de pace şi făcător de pace, şi viteaz 
întru ispite [Mt 5, 3-11], şi acest lucru vine din a plânge în fiecare zi. De aici ne 
vine şi ura celor rele, de aici se aprinde în suflet şi râvna dumnezeiască, care nu-l 


lasă să se liniştească nicidecum sau să încline spre cele rele împreună cu cei răi, ci 
îl umple de vitejie şi de putere, ca să poată răbda până la sfârşit în cele cumplite. 


Fuga de lumea trecătoare. Numai omul rămâne 


Să fugim, aşadar, de lume şi de cele din lume [| In 2, 15], iubiţi frați. Fiindcă ce 
avem noi cu lumea şi cu oamenii cei din lume? Să alergăm, să urmărim, până când 
vom apuca ceva din cele ce stau şi nu curg. Fiindcă toate se strică şi trec ca un vis 
şi nimic statornic sau sigur nu este întru cele văzute. Soarele, stelele, cerul şi 
pământul, toate vor trece, iar singur dintre toate rămâne omul. 


Aşadar, care lucru din cele văzute ne va putea fi de folos în ceasul de nevoie al 
morţii, când plecăm de aici spre odihna de acolo a veacului aceluia, lăsând în urmă 
toate acestea? lar dacă aşa vor trece cele văzute, care va fi folosul nostru atunci 
când ne ducem şi lăsăm în urmă trupul nostru mort? Fiindcă din clipa în care 
sufletul îşi lasă trupul, nu mai poate vedea prin el, nici nu mai poate fi văzut de 
altul, ci de acum înainte are legătură numai cu cele nevăzute şi nu mai are în sine 
NICI O grijă pentru cele de aici, având de acum înainte o îndoită viaţă şi luptă: sau 
Împărăţia cerurilor şi Slava veşnică sau, iarăşi, gheena şi osânda focului. Fiindcă 
unul din acestea le primeşte de la Dumnezeu drept moştenire veşnică, după 
vrednicia celor ce le-a făptuit aici. 


Să luptăm să-L vedem pe Hristos, ca să scăpăm de moarte 


Prin urmare, pentru aceste pricini, să fugim, rogu-vă, din lume. Să fugim de 
amăgirea vieţii şi de crezuta ei bucurie, şi să alergăm numai la Mântuitorul 
sufletelor, Hristos. Pe Acesta să ne grăbim să-L găsim întrucât e de faţă 
pretutindeni şi, găsindu-L, să-L ţinem [|Cânt 3, 4], căzând la picioarele Lui [Mt 28, 
9] şi îmbrăţişându-le cu căldura sufletului. Da, rogu-vă, să ne grăbim încă fiind aici 
să-L vedem şi să-L contemplăm. Căci dacă ne vom învrednici să-L vedem în chip 
sensibil [aisthetos] încă de aici, nu vom mai muri, moartea nu mai stăpâneşte 
asupra noastră [Rm 6, 9]. Să nu primim a-L vedea numai în viitor, ci să ne luptăm 
încă de acum să-L vedem, precum spune şi loan Teologul: „Știm însă că-L avem 
pe Dumnezeu în inimile noastre din Duhul pe care L-am primit de la EL" || In 3, 
24, 2, 27], 


Aşadar, câţi aţi arătat din fapte credinţă neclintită şi sigură în EI, cercetând cu 
discernământ întocmai şi frumos cele spuse de noi mai sus, vedeţi să nu vă înşelaţi 
pe voi înşivă părându-vi-se că aveţi în voi înşivă pe Hristos neavând nimic, ca să 
nu ieşiţi din viaţă cu mâinile goale şi să auziţi, lucru de care mă rog să ne ferească 


Dumnezeu, glasul acela de care mă rog să fim cruţaţi: „Luaţi cele ce i se pare că 
are celui rău, şi daţi-le celui ce are mai multe” [Mt 13, 12; 12, 28-39], şi atunci veţi 
plânge şi vă veţi tângui [lac 4, 9; Ap 18, 11] şi veţi avea întristare în vecii 
nesfârşiţi. 


Fie să nu auzim un asemenea glas şi să nu pătimim un lucru ca acesta, noi, care am 
tăgăduit lumea întreagă şi cele din lume [1 In 2, 15] şi am alergat la Hristos. Fie ca, 
păzind poruncile lui Dumnezeu, să ne curățim inimile noastre prin lacrimi şi 
pocăință, ca să vedem încă de aici lumina cea dumnezeiască, pe însuşi Hristos, şi 
să-L avem rămânând în noi, hrănind şi făcând vu sufletele noastre prin Duhul 
Sfânt, şi făcându-ne să gustăm dulceaţa desfătată a bunătăţilor împărăției Lui, 
căreia fie să ne învrednicim noi toţi în Hristos lisus Domnul nostru, căruia 1 se 
cuvine slava în vecii vecilor. 


Amin. 


Cateheza 3 - Fidelitatea faţă de voturile monahale - Despre faptul că trebuie 
să ascultăm frumos şi să nu uităm voturile pe care le-am dat lui Dumnezeu. Şi 
că nu trebuie să murmurăm pentru privegherile de toată noaptea ale slujbelor 

de dimineaţă. 


Să nu murmurăm sculându-ne la priveghere 


Fraților şi părinților, aducându-ne aminte de poruncile lui Hristos care spun aşa: 
„Nu judecaţi şi nu veţi fi judecaţi” [Le 6, 37], nu cercetaţi nicidecum cu 
curiozitate vieţile altora, ci mai degrabă faceţi ceea ce ne spun preoţii, dar nu faceţi 
faptele lor [Mt 23, 3], precum aţi auzit. 


De aceea, ascultaţi-mă ca nişte robi ai lui Hristos, pe mine, nevrednicul, şi, trecând 
cu vederea puţinătatea sufletului meu şi trândăvia mea, purtaţi de grijă, rogu-vă, de 
sufletele voastre şi grăbiţi-vă să faceţi neîntârziat poruncile lui Dumnezeu; şi nu 
murmuraţi împotriva smereniei mele, ca sculându-vă o singură dată în an (] Textul 
nu este limpede. Monahii trebuie să se scoale zilnic la miezonoptică, nu doar o 
dată pe an. Probabil sensul e că monahii ar trebui să fie deja obişnuiţi să se scoale 
zilnic la miezonoptică şi nu trebuie să protesteze ca şi cum ar fi un lucru 
extraordinar ce ar avea loc o dată pe an. (Pentru programul zilnic al monahilor 
bizantini din epocă, a se vedea mai jos C 26 şi 30) In. B. Krivocheine, SC 9%, p. 
281, 283].) la miezonoptică, ci, aducându-ne aminte de cel ce zice: „La miezul 
nopții m-am sculat ca să mă mărturisesc Ție pentru judecăţile dreptăţii Tale” [Ps 
118, 62], mulţumiţi mai degrabă lui Dumnezeu şi celui ce v-a sculat din somn spre 
lauda Lui, bucuraţi-vă şi săltaţi [Le 6, 23], fiindcă v-aţi învrednicit să cântaţi imne 
împreună cu sfinţii îngeri lui Dumnezeu. 


Fiindcă acela care se indignează de slujbele obişnuite, cel pe care-l irită şi îl 
doboară lungimea imnelor înălțate, unul ca acesta nu ştie cu adevărat că dulci sunt 
cuvintele lui Dumnezeu în gâtlejul celor ce-L iubesc pe El şi mai presus decât 
mierea şi ceara în gura celor ce-L cunosc pe EI [Ps 118, 103]; fiind cu totul trup şi 
având cuget trupesc [Rm 8, 6-7] şi simţire încă şi mai trupească, acela nu poate 
gusta în chip duhovnicesc din cele dăruite spre binefacerea noastră de către 
Dumnezeu, ci toate cele făcute potrivit lui Dumnezeu i se par amare şi nu cunoaşte 
ceea ce s-a spus: „Gustaţi şi vedeţi că bun este Domnul” [Ps 33,9]. 


Iar cine nu ştie aceasta cu claritate, acela se înstrăinează în chip limpede de iubirea 
şi dulceaţa lui Hristos. lar cine e străin de acestea şi de gustarea lor - vai mie, a 
mea e nenorocirea, fiindcă mi s-a poruncit să fac ale mele cele străine! - e vrăjmaş 
al lui Dumnezeu şi străin de Împărăţia Cerurilor; pentru că ce altă nădejde va avea, 


spune-mi, sau ce altă iubire va îmbrățişa sau ce mângâiere va afla fie aici fie după 
moarte? lar cel ce se împotriveşte în cuvânt, şi se plânge şi blestemă pe cei ce-l 
scoală pentru imnele dumnezeieşti şi pentru lauda lui Dumnezeu, ce cuvânt de 
apărare va afla în ziua judecății, făcându-se şi lui însuşi şi altora sminteală de 
pierzanie? 


Intristarea lui Simeon în faţa monahilor trândavi 


Credeţi-mi, părinţilor şi fraților duhovniceşti, că atunci când aud acestea sau văd pe 
cineva dintre voi suferind cumplit pentru acestea, sunt cuprins de un asemenea 
necaz şi am asemenea remuşcări în inima mea, încât mi se pare că am predat-o deja 
osândei, şi nu mai simt nici o altă bucurie a lumii, ci renunţ la însăşi viaţa mea; şi 
plâng şi mă tânguiesc ca unul deja osândit, fiindcă îndemnurile mele nu sunt 
auzite, pedepsele mele sunt respinse, mustrările mele sunt urâte, dojenile mele sunt 
la rândul lor dojenite, şi eu, la rândul meu, sunt prigonit ca un vrăjmaş, şi, făcând 
toate acestea, nu pot să dobândesc odihnă. Vreau să mă odihnesc şi să-mi văd 
numai relele mele, dar când vreau să mă ţin numai de aceasta, atunci ca o flacără 
mi se aprinde inima |Ir 20, 9] şi iarăşi mă găsesc, nenorocitul, cuprins în acestea şi 
sufăr pentru rănile" voastre nu mai puţin decât simte fiecare durere pentru rănile 
lui, şi ard pentru voi şi duc o viaţă de netrăit, şi mirarea mă cuprinde: cum am ajuns 
la o asemenea întunecare că făptuim toate împotriva sufletelor noastre şi, 
junghiindu-ne pe noi înşine, dăm cu copita, ca şi cum am fi nişte dobitoace, şi, 
înlănţuindu-ne pe noi înşine prin păcate, ne bucurăm şi-i muşcăm pe cei ce iau de 
pe noi nişte lanţuri ca acestea. 


Dacă suntem împiedicaţi de către cineva să mai făptuim ceva împotriva sufletelor 
noastre, ca nişte câini turbaţi lătrăm împotriva lui şi-l ocărăm, şi nu încetăm până 
când nu facem fapta aceea şi ne pierdem sufletele noastre. Apoi, obişnuindu-ne cu 
fărădelegi ca acestea, ajungem răi în chip firesc şi nu mai vrem să ne îndreptăm. 


Am făgăduit să fim monahi şi am ajuns mai răi decât cei din lume. Ne-am angajat 
să flămânzim şi să însetăm şi să suferim cele rele, şi ne certăm pentru o bucătură de 
pâine şi nu ne ruşinăm să hulim, fie şi numai pentru o bucată de pâine cerută de noi 
peste vremea rânduită pentru mâncare. Am venit să ne lepădăm de toţi cei din 
lume, de părinţi, de fraţi şi de prieteni, şi nu încetăm să-i hrănim mai degrabă pe ei 
din pâinea mănăstirii. Am fugit de lume ca de un vrăjmaş, şi-i iubim pe cei din 
lume şi cele ale lumii mai mult decât pe Hristos însuşi. 


In ce scop ne-am făcut monahi? 


Spune-mi, te întreb, frate: ai venit oare în mănăstire crezând că este o judecată, o 
înviere şi o răsplată a celor făcute în viață, mărturisind că există un Dumnezeu 
Care va răsplăti fiecăruia după faptele lui [Mt 16, 27], sau nu aveai nimic din toate 
acestea în inima ta? Ai venit ca să păzeşti făgăduinţele pe care le-ai dat şi să te 
alături lui Hristos în faţa a mulți martori [7 Tim 6, 12; 2 Tim 2, 2], sau ai făţărit cu 
viclenie acest lucru, ca să-ți faci o legătură cu frăția, şi să te faci mădular al 
Bisericii, dar tot ceea ce chibzuiai în cugetul tău era să primeşti fără nici o hpsă 
cele care să-ţi potolească foamea şi lăcomia, şi să duci o viaţă lipsită de griji şi fără 
osteneală? 


Deci, dacă ai venit ca să te faci rob al lui Hristos şi frate al nostru, păzeşte, rogu-te, 
şi poruncile Lui şi slujeşte-l cu căldură, ca să te arăţi creştin adevărat din fapte şi să 
te faci frate, al nostru iubitor de Dumnezeu, asemănându-ne nouă întru toate; 
suferă cele rele împreună cu noi ca un bun oştean [2 Tim 2, 3], ca să te şi 
încununezi şi să te preamăreşti împreună cu noi [Rm 8, 17], desfătându-te de slava 
cea veşnică. 


lar dacă ai venit să fii tuns şi să te faci monah închipuind numai făţarnic toate 
acestea, gândindu-te numai să mănânci şi să bei împreună cu alții, găsind chipurile 
de la sine toate de-a gata, ascultă atunci şi-ţi voi spune ce te va întâmpina. Mai 
întâi, ceea ce este şi lucrul cel mai de seamă, să ştii că nici nu te-ai împăcat, nici nu 
te-ai apropiat de Dumnezeu, ci eşti socotit vrăjmaş al Lui şi uneltitor; şi cum nu vei 
fi uneltitor, atunci când cugeţi un lucru în inima ta şi făgăduieşti altele înaintea 
tuturor, şi ţi se pare că-L poţi înşela pe Dumnezeu Cel neînşelat? Acela însă 
porunceşte în chip limpede tuturor: „Nu vă îngrijiţi întru ziua de mâine ce veţi 
mânca Sau ce veţi bea sau ce veţi îmbrăca” [Mt 6, 34], dar tu te-ai tuns numai 
pentru ca să fu frate şi părtaş al unor averi şi unor bani, pe care poate în lume nu le 
stăpâneai. Apostolul îndeamnă zicând: „Având hrană şi acoperiş, ne va fi destul cu 
acestea" [7 Tim 6, 8], tu însă, neîndestulându-te cu cele de neapărată trebuinţă, furi 
şi răpeşti cele ale mănăstirii. Şi în toate cele ce ţin de plăcerea şi îngrijirea 
trupească vrei să fii fără vreo inovaţie frate al tuturor şi ceri egalitatea cu cei ce se 
ostenesc în lucrul Domnului; dar dacă vezi pe vreunul din fraţi exercitându-se cu 
râvnă şi alergând din tot sufletul spre postire sau priveghere sau zdrobirea trupului, 
încă şi spre plângere sau rugăciune neîncetată, spre nopţi petrecute în picioare şi 
psalmodii şi cântări duhovniceşti, spui că eşti străin şi nu poţi să faci acestea; dar 
nu numai aceasta, ci şi, ascunzându-te şi neputând fi găsit la slujbe, socoteşti că te 
foloseşti pe tine însuţi. Câtă orbire, neştiinţă şi amăgire au gândurile tale! Şi, lucru 
mai rău decât aceasta, chiar dacă şi o simplă urmă de încercare se arată înaintea ta 
sau dacă egumenul te întristează puţin pentru a te pune la încercare, tăgăduieşti 


îndată însăşi haina, cum te-am auzit zicând multora: „Că doar n-am venit aici să 
mă fac rob cuiva sau ca să fiu insultat?" Ce nebunie! 


Lupta pentru păstrarea voturilor 


N-ai venit oare să lupţi împotriva vrăjmaşilor nevăzuţi? N-ai venit să iei asupra ta 
războiul împotriva patimilor? Pentru care pricină ai vrut să te înrolezi între soldaţii 
lui Hristos? Oare ca, primind aceeaşi rație şi soldă împreună cu ei, să te aşezi la 
masă ca cei ce se dedau pe scena desfătărilor şi beţiilor? Dacă socoteşti acestea, vai 
ție în ziua judecății, când Hristos va veni să dea fiecăruia după faptele sale [Mt 16, 
27], când va cere de la monahii care 1 s-au alăturat Lui înaintea multor martori [1 
Tim 6, 12; 2 Tim 2, 2] făgăduinţele pe care le-au făgăduit înaintea sfântului 
jertfelnic şi a sfinţilor Săi îngeri să le facă şi să le păzească. 


Fiindcă ce vom răspunde când vom fi întrebaţi aşa: „De ce am venit la sfântul 
jertfelnic şi în această sfântă însoţire dorind să îmbrățişăm viaţa monahală şi 
această vieţuire îngerească?" Ce vom răspunde la acestea? Oare nu: „Da, cinstite 
părinte"? lar preotul ce ne spune atunci? „Cunoaşteţi, fraților, că, întrucât aţi venit 
să fiţi numărați împreună cu robii împăratului Hristos, v-aţi gătit pe voi înşivă spre 
ispite. Căci ştiţi bine că începând de acum vrăjmaşul va pune în mişcare împotriva 
voastră toată uneltirea. Deci trebuie ca şi voi să flămânziţi, să însetaţi şi să răbdaţi 
friguri, să fiți necinstiţi, loviți şi pălmuiţi [Mt 26, 67] şi ocărâţi şi să răbdaţi toate 
întristările potrivit lui Dumnezeu." 


Ce vom răspunde la acestea? Oare n-am făgăduit să suferim şi să răbdăm toate şi la 
toate întrebările referitoare la pătimirile răbdării n-am spus: „Da, cinstite părinte"? 
Oare n-am făgăduit întâi-stătătorului şi întregii frății înaintea lui Dumnezeu şi a 
îngerilor [| Tim 5, 21] că vom păzi până la moarte înfrânarea şi privegherea, 
rugăciunea şi ascultarea [Flp 2]? Şi acum, ca şi cum nimeni nu va cere de la noi 
făgăduinţele acestea pe care le-am făgăduit, aşa ne purtăm: petrecând în nefrica lui 
Dumnezeu şi în disprețul poruncilor Lui, neridicându-ne nu doar împotriva întregii 
frății, dar şi împotriva întâi-stătătorilor noştri, murmurând, contrazicând, 
blestemând, trândăvind şi făcând toate câte le urăşte Dumnezeu şi câte pierd în 
gheenă sufletele noastre [Mt 10, 28]. 


Înflăcărarea, mijloc de luptă împotriva patimilor 
Unde s-a mai auzit din veac [In 9, 32] un asemenea lucru viclean? Ce fel de 


demoni a născocit împotriva sufletelor noastre un chip de pierzanie mai rău decât 
acesta? Sau, mai degrabă, de ce să se mai îngrijească împotriva noastră demonii? 


Căci văzându-ne ţinuţi în stăpânire de voia trupului [Ef 2, 3], ne văd purtând deja 
moartea [2 Co 4, 10]; şi pentru ce altceva se războiesc împotriva noastră? Fiindcă 
orice război al demonilor împotriva noastră se face ca să înstrăineze pe cei ce 
ascultă de slava lui Dumnezeu şi de harul Duhului Sfânt. Dar noi chiar înaintea 
luptei acelora împotriva noastră, precum văd, ne lipsim de un asemenea dar, 
părăsind poruncile lui Dumnezeu şi nemai râvnind să-L căutăm din tot sufletul [Dt 
4, 29]. Căci, dacă L-am căuta, n-am mai trăi în chip atât de trândav şi nepăsător. 


Dacă ne-am gândi la cele cereşti n-am mai avea atâta râvnă faţă de cele pământeşti. 
Dacă am cugeta la cele nestricăcioase, nu ne-am mai revărsa spre cele curgătoare şi 
stricăcioase. Dacă am dori cele veşnice, n-am mai urmări atât cele vremelnice. 
Dacă L-am iubi pe Dumnezeu, nu ne-am mai întoarce aşa de la cei care ne 
călăuzesc spre El. Dacă am căuta să dobândim virtuțile, nu ne-am scârbi atât de 
învățătorii virtuţilor. Dacă am îmbrăţişa cu bucurie postul, n-am mai murmura 
nicicând din pricina lipsei mâncărurilor sau a băuturilor. Dacă ne-am lupta să fim 
stăpâni asupra patimilor, nu ne-am mai deda în chip nestăpânit plăcerilor. Dacă am 
avea credinţă dreaptă şi sigură, n-am mai făptui lucrurile necredincioşilor. Dacă am 
avea frica lui Dumnezeu în inimile noastre, nu ne-am mai împotrivi adevăraţilor 
robi ai Lui pentru orice virtute plăcută lui Dumnezeu. Dacă am avea smerenie, nu 
ne-am mai ridica împotriva robilor lui Dumnezeu. Dacă ne-am fi învrednicit să 
dobândim iubirea adevărată, L-am cunoaşte şi pe Dumnezeu şi am voi nu numai să 
fim pedepsiţi, dar şi necinstiţi, loviți, nedreptăţiți şi batjocoriţi, şi pentru Hristos am 
răbda orice încercare, orice necaz. 


Trândăvia minimalizează greşelile 


Acum însă suntem atât de stăpâniți de patimi, şi am ajuns într-o asemenea 
întunecare şi neștiinţă, încât nu mai simțim nici măcar lucrurile în care ne aflăm, 
nu mai ştim nici măcar că făptuim cele rele. De aceea, dacă ni se aduce aminte de 
către cineva despre un păcat oarecare, răspundem ca şi cum n-am fi auzit niciodată 
de Scripturile creştine: „Oare păcat e această faptă? şi din ce pricină sau pentru ce 
anume e socotită păcat? în zadar acest lucru se numeşte păcat de către unii. Să 
păzim faptele mai mari, fiindcă Dumnezeu nu ne va arăta o mare severitate faţă de 
aceste lucruri mărunte”. Cine spun acestea? Monahii! care au făcut o a doua 
făgăduinţă şi mărturisire faţă de Dumnezeu, care-şi poartă haina ca virtute şi 
numele în loc de sfinţenie, care făgăduind că s-au lepădat, unindu-se cu Hristos, de 
lume şi de cele din lume [In 2, 15], care au mărturisit că au părăsit părinți şi 
prieteni, care au făgăduit că se supun părintelui duhovnicesc ca lui Dumnezeu, care 
au făgăduit o asceză riguroasă până la respingerea unei simple priviri şi vorbe 
deşarte [Mt 12, 36], tocmai ei nu socotesc păcat faptul de a pizmui sau a bârfi, sau 


murmura, sau a contrazice, sau a trăi de sine |în idioritmie] sau ajura, sau a fura din 
ale mănăstirii, ba chiar a le da altuia fără ştirea întâi-stătătorului. Pe lângă acestea 
nu socotesc deloc a fi păcat nici faptul de a administra rău lucrurile încredințate lor, 
ca, de exemplu, a face ceva din aceste lucruri cu afecţiune pătimaşă sau în chip 
pătimaş, viclean, pizmuitor, lipsit de conştiinţă sau afacerist. 


Nu tremuri, omule, auzind în fiecare zi dumnezeiasca Scriptură spunând: „Cuvânt 
rău să nu iasă din gura voastră |Ef 4, 29]. Căci amin zic vouă că şi pentru un singur 
cuvânt deşert veţi da socoteală [Mt 12, 36] şi pentru un pahar cu apă rece veţi primi 
plată [Mt 20, 42]'? Nu auzi că Dumnezeu este judecător şi al cugetelor şi 
gândurilor inimilor [Evr 4, 12]? Căci ce spune? „Cine se uită la femeie ca să o 
poftească, a şi făcut adulter cu ea în inima lui" [Mt 5, 28]. Vezi cum e judecat ca 
adulter cel ce priveşte cu poftă spre faţa cuiva? Aşa să ştii sigur, omule, că şi cel 
stăpânit de pofta de bani se judecă ca iubitor de argint, chiar dacă n-ar avea absolut 
nimic ca avere, iar cel ce pofteşte bucate scumpe şi multe e lacom la pântece, chiar 
dacă din pricina lipsurilor se hrăneşte numai cu pâine şi cu apă, şi tot aşa desfrânat 
este cel ce consimte şi se întinează mult în gândurile sale, chiar dacă n-ar vedea 
vreodată faţă de om. Aşa şi cel ce zice în inima lui: „Rău s-a făcut aceasta şi fără 
rost s-a întâmplat aceea" şi: „De ce s-a făcut aceasta? sau de ce nu s-a făcut 
aceea?", să nu se amăgească: este un bârfitor şi se judecă ca un vinovat, chiar dacă 
nu rosteşte vreun cuvânt din gura lui, nici nu aude cineva glasul lui [Mt 12, 19; îs 
42, 2]. 


Nu există păcat mic 


Nu vă înşelaţi, fraţii mei, iubitor de oameni este Dumnezeu, milostiv şi îndurat, şi, 
dând mărturie, mărturisesc şi eu că am încredere că mă voi mântui prin 
milostivirea Lui. Dar cunoaşteţi că cei ce nu se căiesc şi nu păzesc poruncile Lui 
întocmai şi cu frică multă nu vor avea nici un folos, ci Dumnezeu îi va pedepsi pe 
ei cu mult mai rău decât pe neamurile păgâne şi pe cei nebotezaţi. 


Nu vă înşelaţi, fraților, şi nici un păcat să nu vi se pară mic şi să nu fie disprețuit de 
voi ca şi cum n-ar face o atât de mare vătămare sufletelor noastre. Fiindcă robii 
recunoscători nu cunosc vreo deosebire între un păcat mic şi un păcat mare, ci, 
chiar dacă aceştia cad numai cu privirea sau gândul sau cuvântul, socotesc că au 
căzut din iubirea lui Dumnezeu, lucru care, sunt convins, e şi adevărat. Fiindcă cel 
ce cugetă un lucru mic în afara voinţei lui Dumnezeu şi nu se căieşte de îndată, 
alungând atacul gândului, ci primeşte şi ţine acest gând, acesta i se socoteşte păcat, 
chiar dacă nu ştie că acesta e un lucru rău. Fiindcă venind legea, adică învăţătura 
Sfintelor Scripturi, răul ţinut până acum în neştiinţă s-a trezit la viaţă [Rm 7, 9] şi 


păcatul s-a aflat a fi în mine [Rm 7, 17. 20], iar eu mort [Rm 7, 10] şi străin de 
bine. 


Discernământul gândurilor 


Trebuie, aşadar, să distingem bine toate gândurile care ne vin şi să le opunem 
mărturii din de Dumnezeu insuflatele Scripturi şi din învăţăturile Sfinţilor Părinţi 
duhovniceşti şi, dacă le găsim conglăsuind şi având acelaşi înţeles cu acestea, să le 
ținem cu toată puterea şi să le punem în lucrare cu îndrăzneală; iar dacă nu 
conglăsuiesc cu Cuvântul adevărului |Ef 1, 13], să le alungăm cu furie departe de 
la noi, precum este scris: „înfuriaţi-vă şi nu greşiţi!" [Ps 4, 5], Ca de o întinăciune 
şi de un ac al morţii [l Co 5, 56], aşa trebuie să fugim de atacul care vine de la 
gândurile pătimaşe. Deci e nevoie de multă trezvie, de multă râvnă, de multă 
cercetare a dumnezeieştilor Scripturi. Fiindcă, arătându-ne folosul care vine din 
acestea, Mântuitorul a zis: „Cercetaţi Scripturile" [In 5, 39]. Cercetaţi şi ţineţi cu 
toată exactitatea şi credinţa cele citite [Le 8, 15] pentru ca, ştiind cu exactitate din 
dumnezeieştile Scripturi voia lui Dumnezeu [Le 12, 47; Rm 2, 18], să puteţi 
distinge fără greşeală binele de rău [Evr 5, 14; Ir 5, 19] şi să nu plecaţi urechea la 
orice duh [7 In 4, 1], nici să fiţi supăraţi de gândurile vătămătoare [EfA, 14]. 


Fiţi încredinţaţi, frații mei, că nimic nu este atât de uşor spre mântuirea noastră ca 
faptul de a urma dumnezeieştilor porunci ale Mântuitorului. Dar de multe lacrimi, 
de multă frică, de multă răbdare şi rugăciune stăruitoare e nevoie ca să ni se arate 
puterea fie şi numai a uneia singure dintre vorbele Domnului, ca să cunoaştem 
marea taină ascunsă în cuvinte mici, şi să ne punem sufletele noastre [I In 3, 16] 
până la moarte chiar şi numai pentru o singură cirtă [Mt 5, 18] din poruncile lui 
Dumnezeu. Căci cuvântul lui Dumnezeu e ca o sabie cu două tăişuri, care taie şi 
desparte sufletul [Evr 4, 12] de toată pofta şi simţirea; dar nu numai aceasta, el este 
şi ca un foc arzător [Ir 20, 9], care ne aţâţă râvna sufletului făcându-ne să 
dispreţuim toate lucrurile triste ale acestei vieţi şi să socotim bucurie orice 
încercare [lac 1, 2] care vine, precum şi să dorim şi să îmbrățişăm moartea cea 
înfricoşătoare pentru ceilalți oameni ca fiind o viaţă şi dătătoare de viaţă. 


Lupta duhovnicească nu cunoaşte odihnă 


De aceea, vă rog, să ne trezim odată, fraţii mei, şi să ne îmboldim unii pe alții prin 
mângâierea cuvântului spre râvna şi imitarea binelui, să alergăm cu sârguință, să ne 
grăbim cu zor şi cu râvnă aprinsă să ne despărțim de afecțiunea pătimaşă a lumii, 
să ne unim prin smerenie de sfinții cei din veac [Le 1, 70; FA 3, 21], să ne 
dezbrăcăm de omul cel vechi [Col 3, 9] prin tăierea voii pământeşti şi prin 


omorârea cugetului celui pământesc, să ne îmbrăcăm în Adam cel Nou, lisus 
Hristos [1 Co 5, 45], prin rugăciune curată şi nematerială, spălându-ne prin lacrimi 
necontenite. Ceas după ceas şi zi după zi să ne înnoim prin căinţă |Evr 6, 6], ca să 
învăţăm să ne războim şi să luptăm cu vrăjmaşii care ne războiesc pururea, cu 
demonii. Fiindcă cine nu şi-a agonisit mai sus-zisele arme nu va putea sta în 
picioare la vreme de război [Ef6, 11. 13], ci mai degrabă va fi rănit în fiecare ceas. 


Căci fiind gol şi lipsit de armele acelea nu poate petrece în pace şi libertate, fiindcă 
războiul din noi înşine nu se aseamănă războaielor şi armelor din afară, ci este mult 
mai înfricoşător decât acelea. Pentru că atunci când oamenii se luptă cu oameni, 
uneori se războiesc cu armele, alteori se retrag şi se opresc, şi-şi aruncă armele 
gustând somnul şi hrana cu toată siguranţa, şi de multe ori se împrejmuiesc cu un 
val de apărare încredințându-şi unii altora straja, şi, de aceea, dacă fuge cineva, 
scapă, şi, chiar dacă este prins, nu este omorât, ci, schimbând libertatea pe o robie 
slăvită, se arată chiar mai strălucit şi mai bogat. Dar aici lucrurile nu stau aşa, ci 
războiul e necontenit şi e neîncetată nevoie ca oştenii lui Hristos să fie îmbrăcaţi cu 
armele lor. Acest război nu încetează nici noaptea, nici ziua, nici măcar o singură 
clipă, ci, fie că mâncăm sau bem sau dormim şi orice altceva facem [1 Co 10, 31], 
ne găsim în culmea luptei. Fiindcă avem duşmani netrupeşti, care stau necontenit 
în faţa noastră, şi chiar dacă nu sunt văzuţi de către noi, ei văd limpede dacă pot 
găsi vreun mădular al nostru neapărat ca să-şi înfigă în el săgețile lor şi să ne 
omoare. Şi nu este nimeni care să se poată apăra în spatele unor ziduri sau 
metereze sensibile sau să se poată ascunde pentru un ceas, odihnindu-se puţin, sau 
să fugă sau să se salveze, nici nu e cu putință că războiul acesta să se facă cu 
rândul, ci e absolut necesar ca toţi oamenii să lupte în acest război şi biruind să 
trăiască, iar biruiți fiind să moară negreşit. 


Indemn la căinţă aprinsă 


lar rană spre moarte este tot păcatul nepocăit şi nemărturisit, precum şi faptul de a 
cădea cineva în deznădejde, lucru care ţine de alegerea şi voinţa noastră. Căci dacă 
nu ne-am fi predat pe noi înşine nepăsării şi deznădejdii, demonii n-ar putea nimic 
împotriva noastră. Dar chiar şi după ce am fi răniți, dacă vrem, ne putem face mai 
viteji şi mai iscusiţi [experimentați] printr-o căință aprinsă. Căci faptul de a se 
ridica şi a lupta iarăşi după ce au fost răniţi şi au murit e un lucru propriu celor 
foarte viteji şi curajoşi, vrednic şi plin de toată admiraţia. Fiindcă a ne păstra 
nerăniţi nu ţine de noi, dar a fi nemuritori sau muritori ţine de noi. Căci dacă nu 
deznădăjduim, nu vom muri, moartea nu va avea stăpânire asupra noastră [Rm 6, 
9], ci vom fi pururea puternici, fugind prin căință la Dumnezeu nostru Cel 
atotputernic şi iubitor de oameni. 


De aceea mă îndemn pe mine însumi şi pe voi toți să arătăm prin fapte bune toată 
râvna, toată vitejia răbdării şi îndurării ca, umblând prin toate poruncile lui Hristos, 
să ajungem în râvna sufletului sub călăuzirile Duhului la veşnicele sălaşuri şi să ne 
învrednicim să ne înfăţişăm şi să ne închinăm Treimii Celei una şi nedespărțită în 
însuşi Hristos, Dumnezeu nostru, căruia fie slava şi puterea în vecii vecilor. 


Amin. 


Cateheza 4 - Lacrimi şi împărtăşanie pe urmele lui Simeon Evlaviosul - 
Despre căinţă şi străpungere [katanyxis]. Şi din care fapte se poate dobândi 
aceasta. Şi că fără lacrimi e cu neputinţă să ajungă cineva la curăţie şi 
nepătimire. 


„Să nu ne cuminecăm fără lacrimi!" 


Deoarece, părinţilor şi fraţilor, citiți scrierile cele de Dumnezeu insuflate ale 
sfântului părintelui nostru Simeon Studitul (2 Simeon Studitul sau Evlaviosul 
(Eulabes, H15, 207) fusese părintele duhovni cesc al Sfântului Simeon. Născut în 
927, monah la Studios în 942, decedat în 986- 987, Simeon Evlaviosul este autorul 
unei scrieri ascetice (Logos polymeres asketikos — Cod. Vatic. gr. 1436, f. 250- 
263; Patm. 427, f. 50-59 etc.) publicate fragmentar în Filocalie (şi PG 120, 668- 
656) printre „capetele” Sfântul Simeon Noul Teolog IFR 6, 1977, p. 965-117]. O 
traducere integrală o vom publica în volumul III al Scrierilor Sfântului Simeon. ), 
scrieri care ne vorbesc despre faptele lui cele sublime şi pe care el însuşi le-a 
alcătuit spre folosul multora mişcat fiind de Duhul Cel dumnezeiesc; iar aici 
laolaltă cu celelalte isprăvi mai presus de fire ale lui a scris şi a învăţat limpede, 
precum a păzit de altfel neabătut în întreaga sa viaţă, şi aceasta zicând: „/'rate, 
fără lacrimi să nu te cumineci vreodată!” şi auzind aceasta ascultătorii - şi erau 
mulți -nu numai mireni, ci şi monahi - dintre cei mai renumiți şi slăviţi pentru 
virtutea lor - s-au mirat de acest cuvânt, şi, uitându-se unii la alții, au spus într-un 
cuget şi cu un singur glas, pe jumătate ironic: „Atunci să nu ne mai cuminecăm 
niciodată, ci să rămânem cu toții necuminecaţi!" 


Auzind deci aceasta eu, nenorocitul şi ticălosul, şi aducându-mi aminte în parte de 
cei ce spuneau acestea şi de cuvintele lor, cuprins fiind de durere, am plâns cu 
amar grăind astfel în mine însumi întru durerea inimii mele: „Oare aceştia au zis 
ceea ce spuneau având într-adevăr o astfel de dispoziţie faţă de acest lucru şi 
judecând într-adevăr şi din tot sufletul lor că el este cu neputinţă? Sau au râs 
oare de acest cuvânt, socotind mai degrabă că faptul de a plânge numai în 
vremea cuminecării e doar o mică ispravă?” Fiindcă, negreşit, dacă nu va avea 
cineva aşa plânsul înaintea lui Hristos Dumnezeu ca lucrare de fiece zi şi de fie ce 
noapte, acela nici atunci când va voi să se cuminece cu dumnezeieştile Taine nu va 
putea plânge câtuşi de puţin potrivit lui Dumnezeu, nici nu va putea să verse 
picături de lacrimi. Căci oare cum i-ar putea veni cuiva aşa ceva dacă nu printr-o 
iconomie negrăită sau din întâmplare, dintr-o cauză oarecare şi doar arareori? Ceea 
ce nu mi se pare de mirare, atunci când mulți plâng sau lăcrimează în chiar 
momentul ieşirii sufletului din trupul lor (eu însă socot că nu mulţi, ci mai degrabă 
foarte puţini şi uşor de numărat). lar dacă aceştia socotesc că este negreşit cu 


neputinţă şi acest lucru: şi anume faptul de a te împărtăşi în fiecare zi vărsând 
lacrimi cu înfricoşătoarele Taine, atunci vai de neştiinţa lor, vai de nesimţirea, vai 
de lipsa de minte şi de nebunia celor ce grăiesc acestea, vai de nepăsarea şi 
învârtoşarea lor! Căci dacă s-ar fi judecât ei înşişi, n-ar mai fi judecaţi de propriile 
lor cuvinte; dacă s-ar fi îngrijit de pocăință, n-ar mai fi proclamat vreodată sus şi 
tare că acest lucru e cu neputinţă; dacă ar fi avut făptuire roditoare, n-ar fi fost 
lipsiţi cu totul de gustarea unui asemenea lucru bun, a unui asemenea dar al lui 
Dumnezeu; dacă ar fi dobândit frica de Dumnezeu în inima lor, ar fi dat mărturie 
că este cu putinţă şi să plângi şi să lăcrimezi nu numai în vremea împărtăşirii cu 
dumnezeieştile Taine, ci şi în tot ceasul. 


Străpungerea inimii ține de voinţa, nu de firea omului 


De aceea, vrând să încredinţez şi iubirea voastră despre acest lucru, am ales să vă 
pun unele întrebări, ca şi cum aş vorbi chiar cu aceia care spuneau unele ca acelea: 
„Spuneţi-mi, frați preaiubiţi, de ce e cu neputinţă acest lucru?" „Pentru că, zic 
aceştia, unii sunt predispuşi prin fire şi fără osteneală, ca de la sine, să aibă 
străpungerea [inimii]; alții însă, fiind mai aspri la inimă şi cu inimi de piatră, nu 
sunt străpunşi nici chiar atunci când sunt loviți. Aşadar, cei ce sunt aşa cum vor 
putea plânge sau cum se vor putea cumineca întotdeauna cu lacrimi? încă şi preoţii 
ce săvârşesc dumnezeiasca Liturghie şi Jertfa fără de sânge cum vor putea ei 
plânge?" 


„Deci însuşi acest fapt, şi anume acela de a fi aspri, cum spuneţi, şi cu anevoie de 
mişcat spre străpungere, de unde vine, spuneţi dacă ştiţi? lar dacă nu ştiţi, atunci, 
pogorându-vă puţin fără nici o ruşine din înălțimea voastră, să nu socotiți un lucru 
nevrednic de voi să învăţaţi de la mine, cel din urmă dintre toţi; căci scris este: 
«Dacă s-a descoperit celui de pe urmă, cel dintâi să tacă» [| Co 14, 30]." 


„De unde, zic ei, vine faptul că unul este aspru, iar altul înclinat uşor spre 
zdrobire?" „Ascultă! Acest lucru vine din alegerea liberă a voinţei fiecăruia, 
care la unul este bună, iar la altul rea; din gândurile fiecăruia, care la unul sunt 
rele, iar la altul nu; şi din faptele fiecăruia, care la unul sunt potrivnice, iar la 
altul iubitoare de Dumnezeu. Şi dacă vrei, bagă de seamă şi vei afla că toţi cei 
din veac sunt cum sunt numai din aceste trei pricini, fiindcă mulţi s-au făcut din 
buni răi şi din răi buni. 


Y Ca să încep numărătoarea dinainte de aceştia, de ce anume a căzut Lucifer 
[Is 14, 12]? Oare nu pentru că s-a învoit prin alegere liberă cu un gând 
rău? 


Y Dece s-a făcut Cain ucigător de frate? Oare nu pentru că în voia lui rea s-a 
ales şi preferat pe sine însuşi în locul Făcătorului şi, urmând gândurilor lui 
rele, s-a predat pizmei făcând ucidere? 

Y Dece a căutat Saul să prindă şi să ucidă pe David, pe care mai înainte îl 
cinstea ca pe sine însuşi şi-l iubea ca pe binefăcătorul lui [7 Rg 18]? îi vine 
acest lucru din fire sau din voia lui cea rea? Este vădit însă că-i vine din 
alegerea rea a voinţei lui, căci din fire nimeni n-a fost făcut rău, fiindcă 
Dumnezeu nu este făcător de lucruri rele, ci de unele „bune foarte” [Fc 1, 
31], fiind EI însuşi bun nu vine prin dispoziţie şi voinţă [alegere], ci prin fire 
şi adevăr. 

Y Pe lângă acestea, de unde vine şi faptul că unul din tâlharii răstigniți 
împreună cu Stăpânul lisus Hristos a zis: „De eşti Fiul lui Dumnezeu 
mântuieşte- Te pe Tine însuţi şi pe noi”, iar celălalt i-a răspuns: „Nu te temi 
de Dumnezeu? Pentru că noi am primit după dreptate pedeapsa cuvenită 
pentru câte am făcut, Acesta însă n-a făcut nimic rău” [Le 23, 39-41]? De 
unde vine că unul a spus aceasta, iar celălalt acelea? Că unul s-a îndreptat 
iar celălalt a fost osândit? Din voinţa şi gândurile fiecăruia, unele fiind 
bune iar altele fiind rele. Căci din acestea unul a dobândit necredinţă iar 
celălalt credinţă, zicând: „Pomeneşte-mă, Doamne, întru împărăţia Ta!" 
[Le 23,42]. 


Alegerea voinţei 


Dar ca să las deoparte pe ceilalţi, că sunt foarte mulți, aflaţi şi învăţaţi-vă din cele 
pe care le-am spus că din libertatea de alegere a voinţei lui se face fiecare fie 
străpuns [la inimă] şi smerit, fie învârtoşat la inimă şi mândru. Şi pe drept 
cuvânt. 


Căci din doi oameni care s-au lepădat de viaţa [lumii], având aceeaşi meserie, 
acelaşi neam, aceeaşi vârstă, fiind chiar fraţi, având aceeaşi mentalitate şi aceleaşi 
obiceiuri rele, adică fiind amândoi răi, aspri, nemilostivi, cruzi, iubitori de trup şi 
de arginţi şi dedaţi la tot felul de rele, şi, intrând ei în arena ascezei, unul din ei 
împlineşte numaidecât toată virtutea, făcându-şi în căldura credinţei şi râvnei lui 
tăierea de cele rele, iar altul se face şi mai rău decât înainte de a se fi lepădat de 
lume. De unde vine deci faptul că aceştia n-au făcut în mod egal nici cele ale 
virtuţii, precum n-au excelat la culme nici în cele ale răutăţii? Oare nu pentru că 
unul a îndurat cu hotărârea unui suflet bun toate cele ce produc întristarea după 
Dumnezeu şi, pe lângă acestea, a luat aminte încă de la intrarea sa [în monahism] şi 
lepădarea sa |de lume] la dumnezeieştile Scripturi şi de la sine însuşi a ales să facă 
binele imitând vieţile bărbaţilor celor mai evlavioşi şi întrecându-se cu ei în posturi 


şi rugăciuni, în cereri, în tăcerea buzelor, în străpungere şi în lacrimi, în abţinerea 
de la mâncărurile plăcute şi de la conversațiile fără rost, în reprimarea mâniei, a 
funiei şi strigătului, îndurând cu răbdare ocările, necazurile şi strâmtorările şi 
alegând lucrurile cele mai umile şi cele de necinste, primind poruncile fără 
împotrivire în cuvânt sau murmur, ci săvârşind toate cu râvnă, urmărind 
întotdeauna locul cel de pe urmă şi socotindu-se pe sine mai ticălos decât toţi; într- 
un cuvânt, făcând în cunoştinţă [de cauză] toate câte ne învaţă cu înţelepciune 
dumnezeieştile Scripturi ca, dobândind milă şi iertare pentru relele de dinainte, să 
afle îndrăzneală înaintea lui Dumnezeu? Dar celălalt, făcând cu hotărârea unui 
suflet rău toate cele potrivnice acestora, a rămas ceea ce era înainte de a se fi 
lepădat de lume, adică rău, ca să nu spun încă şi mai rău decât era. 


Monahii fără străpungerea inimii 


Astfel, nu din fire, cum socotesc unii, ci din voinţă şi alegere liberă ajunge tot omul 
fie smerit şi uşor înclinat spre străpungere, fie aspru la inimă, învârtoşat şi lipsit de 
străpungere, căci de unde, spune-mi, se va străpunge la suflet şi va vărsa lacrimi 
din ochii săi cel care-şi petrece aproape toată ziua umblând încoace şi în colo şi 
neîngrijindu-se nici de tăcerea buzelor, nici de rugăciune, nici de citire, nici de 
liniştire, ci uneori vorbind cu vecinii în timpul slujbelor, lipsindu-se nu numai pe 
sine însuşi de folos, ci şi pe cei cu care vorbeşte, iar alteori luând în râs şi 
defăimând pe fraţii cei mai evlavioşi şi chiar pe egumen? Când va dobândi 
străpungere cel ce scrutează cu curiozitate lucrurile mănăstirii şi nu numai cele ale 
mănăstirii, ci şi viaţa fiecăruia în parte, zicând uneori unora dintre fraţi: „Am auzit 
cutare şi cutare", alteori: „Ai aflat ce s-a întâmplat cu cutare, săracul?" Şi iarăşi: 
„Aţi auzit de nenorocirea lui cutare?" îşi mai aduce aminte oare unul ca acesta de 
răutățile proprii ca, îndurerându-se, să verse lacrimi din ochii lui? 


leşind de la Liturghie în timpul citirii dumnezeieştilor Scripturi şi aşezându-se 
aproape sau mai departe şi vorbind cu unii, povestindu-şi, când acela când ceilalți, 
întâmplări nefolositoare şi grăind aşa: „Aţi auzit ce-a făcut egumenul cutărui 
frate?", iar altul: „Dacă vă spun ce a făcut cutare, săracul, ce veţi spune?" Astfel cel 
ce discută unele ca acestea, şi mai rele decât acestea, îi ocupă pe alţii şi se ocupă pe 
sine însuşi cu asemenea flecăreli, când oare va ajunge la simţirea păcatelor proprii 
ŞI se va plânge pe sine însuşi? 


Asistarea la slujbe nu e de ajuns 
Căci cel ce nu ia aminte la cuvintele cele insuflate de Dumnezeu nici nu pune uşă 
de îngrădire împrejurul buzelor lui [Ps 140, 3], nici nu-şi întoarce urechea lui de la 
auzire deşartă [Ps 118, 37] şi nu-şi aduce aminte de răspunsul de pe urmă şi de 


înfricoşătorul tribunal al lui Hristos, cum va trebui să ne înfățişăm cu toţi goi şi 
dezbrăcaţi înaintea lui şi să dăm cuvânt pentru cele grăite de noi, cum oare ar putea 
dobândi lacrimi şi se va putea plânge cu căldură pe sine însuşi, chiar dacă ar fi să 
trăiască mai mult de o sută de ani în haina monahală? Cum cel ce cere pentru sine 
însuşi întâietăţile în starea în picioare din biserică sau la şederea la masă şi se luptă 
şi se întristează mereu de unele ca acestea, se va întrista vreodată pentru sufletul lui 
şi va plânge cu amar [Le 22, 62] înaintea lui Dumnezeu? lar cel ce pretextează 
pretexte în păcate [Ps 140, 4], punând înainte neputinţa sa, fiind însă viguros şi 
tânăr, şi măsurându-se pe sine însuşi cu cei mai evlavioşi dintre fraţi care se 
ostenesc mult şi în chip îndelungat în asceză, zicând: „N-oi fi eu al doilea, mai 
prejos decât cutare sau decât cutare pentru că, iată, acela stă pentru că se sprijină 
[în strană], şi ducându-se iarăşi stă sprijinindu-se", punându-se pe sine însuşi pe 
acelaşi plan cu aceia, el care poate nu e vrednic nici măcar de locul cel mai de jos - 
când oare ajunge să-şi dea seama de neputinţa lui, ca, suspinând din suflet, să fie 
străpuns la inimă şi să verse lacrimi din ochii săi? 


Fiindcă slava deşartă, care-l face rob lâncezelii |akedia], nu-l mai lasă să îndure în 
răbdare şi oricare din unii ca aceştia petrece la toate slujbele în trândăvie şi 
nepăsare, pălăvrăgind necontenit poveşti deşarte şi băbeşti [Tim 4, 7] cu vecinii lui 
ŞI cu cei ce primesc să-l asculte. Şi aşa, în chip nesimţitor, sau, mai bine spus, fără 
durere intrând la dumnezeieştile slujbe împreună cu bărbaţii duhovniceşti şi 
cinstitori de Dumnezeu, iese de acolo fără nici un folos, nesimţind nici o schimbare 
în mai bine întâmplându-se cu el, schimbare dată de Dumnezeu prin străpungerea 
[inimii] celor ce se luptă, şi părându-i-se că îi este de ajuns numai să nu lipsească 
de la slujbele rânduite - adică de la utrenie, de la vecernie şi de la ceasurile cantata 
- pentru a ajunge aşa, simplu, la izbânda virtuţilor şi la desăvârşirea celor 
desăvârşiți, după vârsta lui Hristos [Ef 4, 13]. Fiindcă am cunoscut pe unii care 
erau până într-atât stăpâniţi de o asemenea amăgire sârguindu-se numai să nu cadă 
în vreun păcat trupesc, încât, neîngrijindu-se să fugă în genere de cele făcute în 
ascuns sau de cele cugetate în cele nearătate ale inimii, li se părea că se vor mântui 
fără nici o altă lucrare, adică fără rugăciune şi tăcerea buzelor, fără priveghere, 
înfrânare şi sărăcia duhovnicească [Mt 5, 3], fără smerenie şi iubire, asistând numai 
pur şi simplu la slujbe. 


Dar nu aşa stau lucrurile, fiindcă Dumnezeu nu se uită la faţa omului [7 Rg 16, 7], 
nici numai la veşmântul cel din afară al deprinderilor, nici la strigătele noastre, 
fraților, ci la o inimă înfrântă şi smerită, [Ps 50, 19], paşnică şi purtând frica lui 
Dumnezeu: „Peste cine, spune, voi privi dacă nu peste cel blând şi liniştit şi care 
tremură la cuvintele mele?” (Is 66, 2) 


Nereguli în purtare din biserică 


Dar ce să spun şi despre cei ce vin la întâi-stătătorii lor făcându-şi cererile cu 
nevrednicie? Unii, care se îngrijesc numai de evlavia închipuită în afară sau, mai 
bine zis, năzuiesc numai spre câştiguri, spre slavă şi spre cele prezente, spun: „Nu 
suntem oare vrednici şi noi, cinstite părinte, să slujim mănăstirii şi fraților? Sau 
cutare şi cutare e vrednic de slujirea aceasta sau aceea? Ştie oare acela să 
economisească lucrurile mai bine decât noi? Pune-ne la încercare, dacă vrei, şi pe 
noi şi ne vei găsi făcând şi economisind lucrurile mănăstirii mai bine decât acela". 


Iar alţii, care s-au predat pe ei înşişi nepăsării şi trândăviei din chiar ziua lepădării 
lor [de lume], punând înainte neputinţa trupului, ei care au venit din lume ieri sau 
alaltăieri şi erau plini de zeci de mii de rele, înainte de a se supune, de a asuda şi de 
a osteni în lucrul lui Dumnezeu, ducându-se stau, precum spuneam, împreună cu 
cei care ostenindu-se mult se sprijină [în strană]. Dacă vecinul lor spune către unul 
dintre aceştia: „Du-te, frate, la locul tău obişnuit şi stai acolo cântând împreună cu 
fraţii, fiindcă poţi", el răspunde zicând: „De aici ascult mai cu atenţie, cânt mai 
bine decât din locul în care stau de obicei”. lar dacă adăugând fratele îi spune 
iarăşi: „Nu poţi să stai aici, frate, fără porunca întâi-stătătorului nostru”, auzind 
acela, se duce de îndată să ceară aceasta de la întâi-stătătorul, pretextând neputinţa 
şi slăbiciunea, până când îşi atinge scopul: „Ca să aud pe întâiul canonarh, părinte, 
trebuie să stau în locul dintâi sau al doilea, aproape de cutare", spune el punându-se 
pe sine însuşi pe aceeaşi treaptă cu cel ce s-a ostenit mult; şi din clipa în care îşi 
atinge scopul, nu mai poate sta în picioare la strană. După puţin, unul ca acesta se 
grăbeşte să se numere pe sine însuşi în orice altă ocazie împreună cu cei dintâi, 
fățăreşte evlavia cea din afară, se afişează cu o haină modestă, se grăbeşte să 
meargă în întâmpinarea celor ce vin în mănăstire, prieteni ai altora şi nobili, şi se 
duce mai des la fraţii care vin la el pentru a se face cunoscut de ei, pretextând că 
trebuie să se folosească de cele spuse în întâlnirile cu aceia şi de tâlcuirile făcute de 
aceia dumnezeieştilor Scripturi. 


Monahii petrecăreţi sub pretextul iubirii 


Aşadar, începe să cutreiere mănăstirea mergând din chilie în chilie şi spunând 
fiecăruia: „Crede-mă, frate, aşa te iubesc că, dacă nu te văd, în ziua aceea nu mi se 
pare că trăiesc". Şi dacă printre cei la care se duce se găseşte cineva temător de 
Dumnezeu, şi acesta îi răspunde zicând: „Să-ţi pomenească Dumnezeu iubirea, 
fratele meu; dar ce lucru bun vezi la mine?", atunci îi zice: „Dar ce lucru bun nu 
ai? Căci cine e atât de blând, evlavios, înţelept, cunoscător, neprefăcut, şi, lucru 
mai mare decât toate, având mila unui părinte şi iubitor de frați faţă de toţi?" 


Spunând acestea, el se uită de fapt la posibilitatea de a lua gustarea împreună cu el. 
Iar, potrivit harului dat lui [2 Ptr 3, 5], fratele duhovnicesc vorbeşte cu el cele 
pentru mântuirea sufletului şi, respingând pe cât îi stă în putinţă laudele lui, îl 
îndreaptă pe frate. Dar dacă nu găseşte unul ca acesta, ci, dimpotrivă, pe unul 
trupesc şi nestatornic, de îndată se umflă în pene de laudele acelea şi, răspunzând, 
îi spune: „Şi ce lucru e mai bun decât iubirea, părinte şi frate? Cu adevărat nimic; 
şi fericit cel ce a dobândit-o pe aceasta”; şi altele, câte ştie că linguşitorul le 
primeşte şi ațâţă elogiul lui. Atunci, mângâiat de laudele închipuite, unul ca acesta 
dăruit de uşurătatea minţii, dacă este dintre cei cu bunăstare, nu-l lasă să plece, ci-i 
cere să mănânce împreună cu el, şi, ospătându-l cu mâncări, primeşte în schimb 
laude deşarte, care se destramă în văzduh, dar aduc serioasă vătămare sufletului 
său, lar dacă nu, după multe şi nefolositoare discuţii îi spune: „Nu mă mustra, 
frate. Ştie iubirea, că nu am nimic vrednic de tine, ca să guşti hrană împreună cu 
mine. Dar fiindcă ai o asemenea dispoziție sufletească şi iubire față de smerenia 
mea, ne vom desfăta începând de acum în comun şi prieteneşte de cele pe care ni le 
va dărui Domnul spre hrană şi mă voi bucura de ele împreună cu tine". 


Aşadar, începând de atunci, în fiecare dintre aceştia se strecoară o grijă necon- 
tenită şi nu încetează căutând mijloace care să le îngăduie ca prin ghiftuiala 
mâncărurilor să-şi întărească şi să-şi facă mai sigură părută iubire. 


Aşadar, legându-se pe sine însuşi de toţi sub pretextul iubirii, sau mai degrabă al 
amăgirii, când invitând pe cineva, când fiind invitat de cutare sau cutare la rândul 
lui, nu-i lipseşte niciodată masa şi belşugul până la ghiftuială al mâncărurilor în 
vederea desfătării, şi aşa se face porc şi legat de plăceri şi slujeşte în chip 
desăvârşit pântecelui, fiindcă şovăi să spun că şi al celor de sub pântece. De aceea, 
umplându-şi în chip sistematic pântecele din cerşeli, în fiecare seară, după slujba 
pavercerniţei”, venind în chilia lui, spune complicelui său: „Vezi, smerite, sunt 
cuprins de sete. Pregăteşte ceva cald, dă-mi să beau să-mi uşurez setea”. Deci 
acela, precum îi este obiceiul, se găseşte numaidecât a fi un slujitor devotat foarte 
harnic, cu atât mai mult cu cât el însuşi înfulecă împreună cu el şi bea vinul cel mai 
tare înghițindu-l ascunzându-se sub vălul întunericului. Şi după ce a băut o dată, 
de îndată i se trezeşte pofta şi, amăgit de dulceaţa mâncărurilor, pe nesimţite se 
ghiftuieşte cu nesimţire şi pântecele i se face gros şi neîmblânzit şi nu se mai 
supune imboldurilor sufletului. Atunci gândul îi spune: „Slobozeşte-ţi slujitorul şi 
stai făcându-ţi rugăciunea obişnuită". Celălalt gând însă îi răspunde şi îi spune: „ŞI 
cum poţi să stai în picioare fiind ghiftuit şi îngreunat? Culcă-te puţin, ajută-ţi firea 
să mistuie mâncărurile şi scoală-te înainte de slujbă; şi atunci, având un trup ager la 
mişcare, te vei putea ruga mai bine". Şi el ascultă de acest gând şi căzând adoarme 
şi, dacă se trezeşte, nu se scoală, ci spune: „E devreme, voi mai dormi puţin”, şi 


aşa, trecând timpul, vine vremea slujbei de dimineaţă [utreniei] şi atunci sculându- 
se intră la slujbă având conştiinţa drept mustrare a nepăsării şi trândăviei lui. 


Aşadar, precum spuneam mai înainte, după cum îi este obiceiul, ducându-se 
deseori pe la chiliile părinţilor prieteni şi iubiţi, şade aici până târziu cinând, bând 
şi discutând împreună cu ei; şi aşa venind în chilia lui, se face netrebnic nu numai 
pentru rugăciunea de seară [vecernie], ci şi pentru slujba de dimineaţă, neputând 
gândi sau făptui nimic duhovnicesc. Dar şi în chilia lui, dacă dă pe la el altul, îşi 
petrece noaptea în chip asemănător, bârfind şi judecând vieţile altora, unul ca 
acesta rămânând tot timpul vieţii sale cufundat în lăcomie şi beţie şi în griji nu 
bune [Le 28, 34]. 


Deprinderi neduhovniceşti, virtuţi inexistente 


Dar pentru ce anume am povestit toate acestea? Ca să vă arăt, fraților, că de la cel 
care duce o asemenea viaţă nu-i poate picura vreodată o lacrimă din ochi: căci cum 
ar putea-o face unul care pururea se îngrijeşte de pântecele lui şi neîncetat se 
gândeşte asemenea păgânilor ce va mânca şi ce va bea mâine [Mt 6, 31 sq.] şi e rob 
ca unei stăpâne plăcerii gâtlejului? Să admitem însă că se abţine de la cele zise şi 
nici nu merge pe la chilia altcuiva, nici nu primeşte pe altul în chilia sa, nici nu se 
dedă saturării pântecelui, băuturii şi vorbirii deşarte, ci, închizând uşa, rămâne 
singur în chilia sa: care va fi deci folosul lui, dacă lucrarea sa nu e duhovnicească 
şi unită cu [adevărata] cunoaştere, ci şade citind [numai] pentru a învăţa ceva pe de 
rost ca să poată citi acest lucru la vremea slujbelor sau în prezenţa unor prieteni, ca 
să se arate pe sine însuşi că e cunoscător? Să presupunem că nu din această pricină, 
ci de dragul folosului şi al ascultării cuvântului lui Dumnezeu citeşte el 
dumnezeieştile Scripturi, după care sculându-se stă la rugăciune; dar rugăciunea lui 
constă, dacă vrei, din doi sau trei, sau zece sau o sută de psalmi şi din tot atâtea 
închinăciuni, câte ai spune că face, după care, plinind toate acestea, se întinde în 
pat şi nu mai urmează nimic. 


Spune-mi, aşadar, ce folos va avea numai dintr-o asemenea lucrare, dacă nu 
înfloresc în sufletul lui şi lacrimile căinţei şi rodul rugăciunii şi al citirii, care e 
nepătimirea, dobândirea smeritei-cugetări dimpreună cu a blândeţii, şi cunoştinţa 
[gnoza] împreună cu înţelepciunea Duhului? Fiindcă oricui lucrează în cunoştinţă 
[de cauză] lucrarea duhovnicească a poruncilor lui Dumnezeu, pe măsura acesteia 
îi vine fără nici o îndoială din lucrarea sa cu osteneală şi dobândirea celor zise. Dar 
dacă celui ce lucrează şi se osteneşte în chip părut nu-i vor înflori cele zise, 
lucrarea lui nu este potrivită lui Dumnezeu, ci numai spre a bineplăcea oamenilor 
[Ga 1, 10; 1 Tes 2, 4], şi pe drept cuvânt păcătuieşte faţă de cele mai bune. 


Harismele şi virtuțile sunt ale unei inimi Smerite şi Sstrăpunse 


Prin urmare, cineva care-şi petrece pururea viaţa sa în cele mai sus zise, ar putea 
oare să dobândească cândva lacrimi sau străpungerea [inimii] ca şi cel care încă de 
la începutul lepădării sale s-a predat pe sine însuşi în întregime răbdării şi suferirii 
tuturor celor triste potrivit lui Dumnezeu, precum am spus mai sus? Sau va putea 
oare respinge răutatea, ticăloşia şi învârtoşarea inimii care sunt în el venite din 
lume şi să dobândească smerenia? Nicidecum. Se amăgeşte pe sine însuşi, oricine 
ar fi, dacă crede sau stabileşte ca lege aceste lucruri. Căci aşa cum este cu neputinţă 
ca fierul nears în foc să strălucească asemenea fierului înroşit în foc sau să ajungă 
prin vreun alt meşteşug la maleabilitate şi să fie prelucrat şi făcut vas de bun folos, 
tot aşa nu este cu putinţă ca omul nepăsător şi trândav şi care îşi târăşte o astfel de 
viaţă vătămătoare, cum a arătat-o cuvântul nostru, să fie pe acelaşi plan cu cel ce a 
primit încă de la început modele bune de ascultare față de părinţii duhovniceşti şi 
duce o viaţă virtuoasă, şi nici nu va putea să se desfete de aceleaşi daruri şi harisme 
ale Duhului ca acela. 


Şi pe drept cuvânt. Fiindcă cel ce este smerit cu inima şi are gânduri încă şi mai 
smerite şi cuget zdrobit [Ps 50, 19], alegând să urmeze cu şi mai multă râvnă 
dumnezeieştilor Scripturi şi suportând orice necaz şi orice ispită, şi numărându-se 
pe sine împreună cu toţi cei mai umili, socotindu-şi faptele sale rele şi învinuindu- 
se pe sine însuşi în fiecare zi, şi privindu-se pe sine însuşi drept păcătos, acela 
înaintează degrabă şi, când nu are un om [In 5, 7] care să-l înveţe, e învăţat de 
harul lui Dumnezeu cele privitoare la mântuire, alungând câte puţin din sufletul lui 
răutățile şi ticăloşiile care sunt în el din lume, şi introducând în locul acelora 
virtuțile. Dar cel ce este plin de necurăţie şi de înfumurare şi nu vrea să se 
smerească în faţa mâinii celei puternice a lui Dumnezeu [/ Ptr 5, 6] şi să descopere 
cele ale inimii sale unui părinte duhovnicesc şi să se alipească de el şi să facă şi să 
pătimească toate câte duc cu pricepere la virtute şi la Dumnezeu şi desăvârşesc pe 
omul cel după Dumnezeu, acela se face mai rău decât ceea ce era în lume, întrucât 
duhul material se întoarce înapoi şi se sălăşluieşte în el împreună cu cele şapte 
duhuri ale răutăţii [Mt 12, 435]. Şi aşa unul îl întrece şi îl biruie pe fratele care a 
intrat împreună cu el, tot atât pe cât cel ce aleargă spre el îl întrece pe cel ţinut în 
lanţuri şi cătuşe de fier [Ps 149, 8]; iar celălalt este biruit şi rămâne în relele dintâi, 
ba chiar în unele şi mai mari, nevrând să aleagă el însuşi şi să facă binele atunci 
când a intrat aici şi a făgăduit luptele virtuţii. 
Lacrimile şi străpungerea spală casa sufletului 


De aceea, aşadar, precum spuneam, străpungerea este o roadă a lucrării [virtuţilor] 
şi aduce roade, sau, mai degrabă, face şi zideşte toate virtuțile, precum mărturiseşte 


de Dumnezeu insuflata Scriptură [2 Tim 3, 16]. Prin urmare, şi cel ce vrea să reteze 
patimile şi să dobândească virtuțile trebuie să o caute cu sârguință pe aceasta mai 
înainte de toate cele bune şi decât toate virtuțile, fiindcă fără aceasta nu îşi va 
vedea niciodată sufletul său curat; şi, dacă nu dobândeşte această curăţie, nici 
trupul nu-l va avea negreşit curat. Fiindcă fără apă e cu neputinţă să fie spălată 
haina murdărită, şi fără lacrimi e şi mai cu neputinţă ca sufletul să se spele şi să se 
curăţească de pete şi întinăciuni. Să nu pretextăm pretexte [Ps 140, 4] păgubitoare 
de suflet şi deşarte sau, mai bine zis, cu totul mincinoase şi care duc la pierzanie, şi 
să căutăm din tot sufletul această împărăteasă a virtuţilor. 


Fiindcă cel care o caută din tot sufletul o va afla [Mt 7, 8]; sau, mai degrabă, 
venind ea însăşi îl va găsi pe cel care o caută cu osteneală, şi chiar dacă va avea o 
inimă mai învârtoşată decât arama, decât fierul sau decât diamantul, de îndată ce 
vine, o face mai moale decât ceara. Fiindcă e un foc dumnezeiesc care destramă 
munţii şi stâncile [l Rg 19, 11], face netede toate [Le 3, 5], le face raiuri şi 
preschimbă sufletele care-l primesc. Fiindcă în mijlocul acestora se face izvor ţâş- 
nitor, apă a vieţii care izvorăşte şi curge pururea [In 4, 14; Ap 22, 1] şi le udă din 
belşug, şi se scurge ca dintr-o cisternă peste cei de aproape şi peste cei de departe 
[Ef 2, 17] şi umple până peste margini sufletele care primesc cuvântul cu credință 
[Le 8, 13 ş.a.]. 


Fiindcă mai întâi spală de întinăciune pe cei ce se împărtăşesc de ea, apoi spală 
împreună şi şterge şi patimile, smulgându-le ca pe nişte cruste de pe răni, adică 
răutatea, pizma, slava deşartă şi toate celelalte care urmează acestora; şi nu numai 
acestea, ci, alergând ca o flacără, le şterge câte puţin arzându-le în fiecare ceas ca 
pe nişte spini; mai întâi trezeşte dorul libertăţii şi curăţirii desăvârşite de acestea, 
iar mai apoi dorinţa de bunătățile puse deoparte şi gătite de Dumnezeu celor ce-l 
iubesc pe EI [l Co 2, 9]. 


Toate acestea însă le lucrează dumnezeiescul foc al străpungerii împreună cu 
lacrimile, sau mai degrabă prin lacrimi; dar fără lacrimi, precum spuneam, un lucru 
din acestea nu s-a făcut nici nu se va face cândva în noi înşine sau în oricare altul. 
Fiindcă nu din dumnezeieştile Scripturi va demonstra cineva aceasta: şi anume că 
fără lacrimi şi fără străpungere necontenită s-a curăţit vreodată vreun om sau s-a 
făcut sfânt sau a primit Duhul Sfânt sau a văzut pe Dumnezeu sau L-a cunoscut 
sălăşluindu-Se în el sau L-a avut pe Acesta vreodată sălăşluind întreg în inima lui, 
fără să fi premers căinţa şi străpungerea şi lacrimi necontenite ţâşnind pururea ca 
dintr-un izvor să inunde şi să spele casa sufletului şi să o scalde în rouă şi să 
răcorească sufletul cuprins şi aprins de focul cel neapropiat [7 Timl, 16]. 


Plânsul duhovnicesc, chezăşia virtuţilor 


Aşadar, cei ce spun că nu e cu putinţă să plângem şi să ne tânguim în fiecare zi şi 
noapte dau mărturie că ei înşişi sunt dezbrăcaţi de orice virtute. Căci dacă sfinţii 
noştri părinți spun aşa: „Cine vrea să reteze patimile, şi le retează prin plâns, şi cine 
vrea să dobândească virtuțile le dobândeşte prin plâns", e vădit că acela care nu 
plânge în fiecare zi nu-şi retează patimile, nici nu primeşte virtuțile, chiar dacă se 
pare că străbate prin toate. Fiindcă la ce folosesc, spune-mi, uneltele meşteşugului, 
dacă nu e de față meşteşugarul care ştie să prelucreze materia şi să facă din ea un 
vas armonios? Şi ce câştigă grădinarul dacă lucrează toată grădina, dacă seamănă şi 
sădeşte în ea tot felul de legume, iar peste ele nu cade ploaie de sus şi nu le udă 
umezeala apei? Negreşit nici unul. Tot aşa nici cel ce străbate toate celelalte virtuţi 
şi se osteneşte nu va avea nici un câştig din ele fără această sfântă şi fericită 
stăpână şi ziditoare a tuturor virtuţilor. 


Fiindcă aşa cum, fără armata aflată sub conducerea lui, împăratul ajunge 
neputincios şi la cheremul tuturor şi nu se arată a mai fi împărat, ci este ca unul din 
ceilalți oameni, şi aşa cum mulțimea oştirilor şi armatelor fără împărat sau fără 
generalul lor se risipesc uşor şi sunt nimicite de potrivnici, tot aşa socoteşte că este 
şi plânsul faţă de celelalte virtuţi, fiindcă prin oştirea adunată la un loc înţelegem 
că sunt virtuțile începătorilor, iar împăratul şi generalul acestora e fericita plânge- 
re şi tânguire, prin care toată oştirea e pusă şi aşezată în linie de bătaie, încurajată, 
antrenată, întărită şi învățată unde, cum, când şi cât să ia armele şi împotriva cui, la 
bună vreme şi prilej, şi ce iscoade să trimită şi ce străji să pună şi ce discuţii să aibă 
cu trimişii potrivnicilor şi cu care anume - fiindcă se poate ca şi numai dintr-o 
singură discuţie să-i întoarcă pe toţi înapoi, iar uneori prin simplul fapt de a nu-i fi 
primit la discuţii - şi cum trebuie făcute ambuscadele şi atacurile surpriză 
împotriva lor, când şi ce fel de armată trebuie trimisă împotriva lor şi în ce locuri, 
toate acestea le sugerează în chip limpede, spun, plânsul; fără el însă tot poporul 
virtuţilor e la cheremul potrivnicilor. 


Căinţă, plâns, lacrimi 


De aceea, înainte de toate şi împreună cu toate, lucrul nostru să ne fie tuturor, 
fraților, căinţa şi plânsul unit cu ea, şi lacrimile care urmează plânsului; fiindcă nici 
plânsul nu este fără căinţă, nici lacrimile fără plâns; şi toate acestea trei sunt legate 
între ele, şi nu e cu putinţă ca unul să se arate fără celălalt. Să nu spună cineva că e 
cu neputinţă să plângă în fiecare zi; fiindcă cel ce spune aceasta, spune că e cu 
neputinţă şi să ne căim în fiecare zi şi răstoarnă toate dumnezeieştile Scripturi, ca 
să nu spun că şi însăşi porunca Domnului: „Pocăiţi-vă, că s-a apropiat Împărăţia 


Cerurilor” [Mt 4, 17], şi iarăşi: „Cereţi şi vi se va da, căutaţi şi veţi afla, bateţi şi 
vi se va deschide” [Mt 7, 7]. Fiindcă dacă spui că e cu neputinţă să ne căim, să 
plângem şi să lăcrimăm în fiecare zi, atunci cum vei spune că va fi cândva cu 
putință să se înfăptuiască de către nişte oameni stricăcioşi smerita-cugetare, 
bucuria pururea şi rugăciunea neîncetată [l Tes 5, 17], dar chiar şi dobândirea unei 
inimi curate de tot felul de patimi şi gânduri rele pentru a vedea cineva pe 
Dumnezeu [Mt 5, 8]? Nicidecum. Şi aşa vei ajunge să fii aşezat împreună cu cei 
necredincioşi, iar nu cu cei credincioşi. Căci dacă Dumnezeu a spus că toate aces- 
tea sunt cu putinţă să se facă de către noi şi spune şi strigă acest lucru în fiecare zi, 
dar tu Îl contrazici pe faţă pe Acela, spunând că ele sunt cu neputinţă pentru noi, 
negreşit nu te vei deosebi cu nimic de necredincioşi. 


Vrei, aşadar, să nu te cumineci vreodată fără lacrimi? Fă cele cântate şi citite de 
tine în fiecare zi şi vei putea săvârşi neîncetat şi aceasta. Dar care sunt acestea? 
Ascultă pe cel ce spune: „Fiindcă nu cei ce ascultă Legea sunt drepți la Dum- 
nezeu, ci cei ce fac Legea se vor îndrepta" [Rm 2, 13]. Dar ca să nu lungim 
cuvântul, îți voi aduce aminte aceste cuvinte ale lui David: „Nu mă voi sui pe 
patul meu de odihnă, nu voi da somn ochilor mei şi genelor mele dormitare şi 
odihnă tâmplelor mele, până ce nu voi găsi loc Domnului, lăcaş Dumnezeului 
lui Iacob" [Ps 131, 3-5], şi iarăşi: „Nu este pace în oasele mele de la faţa 
păcatelor mele, că fărădelegile mele au covârşit capul meu, ca o sarcină grea 
apăsat-au peste mine. împuţitu-s-au şi au putrezit rănile mele de faţa nebuniei 
mele. Chinuit-am şi m-am gârbovit până în Sfârşit, toată ziua mâhnind umblam. 
Necăjitu-m-am şi m-am Smerit foarte; răcnit-am în suspinarea inimii mele [Ps 
37, 4—7. 9], făcutu-m-am ca o pasăre singuratică pe acoperiş, asemănatu-m-am 
pelicanului pustiei, că cenuşă am mâncat în loc de pâine şi băutura mea cu 
plânsul am amestecat-o [Ps 101, 8. 7. 10]. Ostenit-am în suspinul meu, spăla-voi 
în fiecare noapte patul meu, cu lacrimile mele aşternutul meu voi uda [Ps 6, 7]. 


Fiindcă zice şi Sfântul loan Scărarul: „Setea şi privegherea necăjesc inima, iar din 
inima necăjită țâşnesc ape". Iar celelalte câte s-au spus despre unele ca acestea le 
va învăţa cel ce va voi să se plece asupra acestei cărți. 


Deci dacă şi tu vei împlini neştirbit din toată inima cu smerită-cugetare şi credință 
acestea pe care le cânţi şi le citeşti sau îi auzi pe alţii citindu-le în fiecare zi, amin 
îți vestesc ţie bucurie mare [Le 2, 10] că, dacă stărui făcând acestea, însetând, 
priveghind, supunându-te până la moarte şi ascultând fără deosebire şi făţărnicie de 
întâi-stătătorul tău, suportând tot necazul şi ocara, şi defăimarea şi batjocura, şi nu 
numai acestea, dar şi loviturile şi înțepăturile de la frații cei mai josnici, rămânând 
cu toată mulțumirea, fără ţinere de minte de rău, faţă de ei şi rugându-te pentru ei, 


atunci bucură-te şi veseleşte-te cu bucurie negrăită, pentru că nu numai seara şi 
dimineaţa şi la amiază [Ps 54, 8], ci şi mâncând şi bând şi discutând de multe ori, 
cântând şi citind şi rugându-te şi şezând pe pat, venind la tine acest dar 
dumnezeiesc şi negrăit îți va urma în toate zilele vieţii tale [Ps 22, 6] şi te va însoţi 
pe cale, se va opri împreună cu tine atunci când te opreşti şi va sluji împreună cu 
tine atunci când slujeşti, mângâindu-te şi îndemnându-te în suferințele din 
ostenelile tale. Şi atunci vei cunoaşte că în chip foarte cuviincios şi frumos a zis 
Sfântul Simeon că nu trebuie să se cuminece cineva vreodată fără lacrimi, şi că 
acest lucru e cu putinţă şi cu adevărat potrivit pentru toţi. Fiindcă nu acela, ci prin 
acela Duhul Sfânt a spus şi a scris acestea. Căci dacă nimeni nu este fără de păcat, 
chiar dacă viaţa lui ar fi doar o zi [lov 14, 4-5], şi nimeni nu poate să aibă inimă 
fără prihană, e vădit că, pe cât îi stă cu putinţă, omul nu trebuie să petreacă fără 
căință şi lacrimi nici măcar o singură zi din toată viaţa lui. Şi chiar dacă nu are 
lacrimi, trebuie totuşi să le caute din toată puterea şi din tot sufletul său. Fiindcă 
altfel nu e cu putinţă să ne facem fără de păcat, nici fără prihană cu inima. 


Fără exercițiu nu apare străpungerea 


lar dacă cineva nu vrea să se culce pe pământ şi să privegheze, nesocotind 
mulțimea păcatelor lui şi povara greşelilor lui, şi dacă lasă infectate şi cangrenate 
de negrijă şi nepăsare rănile poftei pătimaşe şi ale înclinațiilor lui care îl duc spre 
nesimţire - căci acest lucru e o adevărată nebunie - cum va veni la simţirea osândei 
ŞI judecății viitoare a păcătoşilor şi cum va plânge întru durerea inimii lui? lar dacă 
nu vrea cineva să sufere răul lăsându-se chinuit şi gârbovit până la sfârşit şi 
umblând toată ziua în mâhnire, necăjit şi umilit foarte şi răcnind din suspinarea 
inimii lui [Ps 37, 9], şi fiind ca o casă singuratică pe acoperiş [Ps 101, 8] şi 
asemănân-du-se unui pelican al pustiei [Ps 101, 7], făcându-se în dispoziția 
sufletului străin de toate cele din mănăstire şi de cele din lume şi lipsit de 
îndrăzneală faţă de cei mari şi de cei mici, ostenindu-se întru suspin [Ps 6, 7] şi 
mâncând în loc de pâine cenuşă şi amestecând băutura cu lacrimi [Ps 101, 10], cum 
va putea cândva, fraților, să-şi spele în fiecare noapte aşternutul său, sau să-şi ude 
aşternutul cu lacrimi [Ps 6, 7]? Cu adevărat nicidecum nicicând; şi nu numai că nu 
le va putea vedea pe acestea făcându-se în el însuşi, dar nici nu le va găsi în rugă- 
ciunea lui, nici nu va putea găsi loc Domnului, nici lăcaş vrednic Dumnezeului lui 
Iacob [Ps 131, 5], Care este Hristos Domnul [Le 2, 11], Mântuitorul şi Dumnezeul 
nostru [77? 2, 13; 2 Ptr 2, 1]. lar dacă nu le va găti dinainte pe acestea în chip 
frumos, nu va primi în el însuşi cu vrednicie pe împăratul Dumnezeu 
cuminecându-se cu lacrimi după cum se cuvine, chiar dacă ar face aceasta o 
singură dată pe an. 


„Sfintele sfinților!", zic în fiecare zi unii şi vestesc celorlalți strigând cu glas mare 
acestora - fie însă ca să le strige şi lor înşile - iar ceilalți îi aud pe aceia zicând 
acestea. Ce deci? Cine nu este sfânt e oare şi nevrednic? Nu, dar cine nu vestește în 
fiecare zi cele ascunse ale inimii sale, cine nu arată pocăință vrednică pentru ele şi 
pentru toate cele făcute întru neştiinţă, cine nu plânge pururea şi nu umblă mâhnin- 
du-se şi nu străbate cu râvnă cele zise mai înainte, acesta nu este vrednic. lar cine 
face toate acestea şi-şi petrece viaţa în suspine şi lacrimi, e foarte vrednic să se facă 
părtaş de aceste dumnezeieşti Taine nu numai în zi de sărbătoare, ci în fiecare zi , 
şi, chiar dacă e lucru îndrăzneţ a spune aceasta, încă de la începutul căinței şi 
întoarcerii lui. Fiindcă acesta e iertat ca unul care vrea să stăruie până la sfârşit în 
fapte ca acestea, umblând în smerenie şi în inimă zdrobită [Ps 50, 19]; căci făcând 
aşa şi fund astfel, îşi luminează sufletul în fiecare zi, ajutat la aceasta de 
împărtăşirea celor Sfinte şi se înalță mai repede spre o curăţie şi sfinţenie 
desăvârşită. 


Altfel însă e cu neputinţă să spălăm sau să curățim vasul nostru murdar şi casa 
întinată a sufletului nostru. Eu n-am învăţat nimic mai mult din dumnezeieştile 
Scripturi, nici n-am putut să ştiu de la mine însumi. Fiindcă îl auzim pe Apostolul 
zicând în fiecare zi: „Să se cerceteze fiecare pe sine însuşi şi aşa să mănânce din 
pâine şi să bea din pahar. Fiindcă cel ce mănâncă şi bea cu nevrednicie Trupul 
Domnului osândă lui însuşi îşi mănâncă şi bea” [/ Co 11, 28-29]; şi iarăşi: „Cel 
ce mănâncă cu nevrednicie Trupul şi Sângele Domnului vinovat va fi faţă de 
Trupul şi Sângele Domnului, nedeosebind Trupul Domnului" [| Co 11, 27.29]. 


lar dacă cineva care nu arată roade vrednice de pocăință |Le 3, 8] este vădit ca ne- 
vrednic de către de Dumnezeu insuflata Scriptură [2 Tim 3, 16], spune-mi oare 
cum se va putea curăţi cineva cândva fără lacrimi şi se va putea împărtăşi de Taine 
cu vrednicie, pe cât îi e cu putinţă? Fiindcă acestea sunt întâiul rod al pocăinţei [Mt 
3, 8] şi, aşa cum curgerea scârboasă a trupului şi amestecarea voluptoasă a inimii 
spre orice patimă se aduc de către noi ca o jertfă diavolului, aşa şi lacrimile vărsate 
din aceasta se aduc ca o jertfă bine primită [1 Ptr 2, 5] Stăpânului şi curăţă ruşinea 
acelei plăceri pătimaşe. 


Arătând aceasta, David zicea: „Jertfa lui Dumnezeu duh zdrobit, inima zdrobită 
şi smerită Dumnezeu nu o va urgisi” [Ps 50, 19]. Şi pe drept cuvânt: fiindcă ajuns 
sufletul la o asemenea deprindere şi smerindu-se astfel în fiecare zi, nu trece o 
singură zi fără lacrimi potrivit lui David care zicea: „Spăla-voi în fiecare noapte 
patul meu, cu lacrimile mele aşternutul meu voi uda” [Ps 6, 7]. 


O căinţă de moment nu e de ajuns 


De aceea vă îndemn şi pe voi, părinţii şi fraţii mei, ca fiecare să-şi exerseze sufletul 
său cu râvna în acestea şi în unele ca acestea, fiindcă sufletul străpuns şi 
transformat puţin câte puţin se face izvor ce ţâşneşte râuri de lacrimi şi zdrobire. 
Dar dacă nu ne grăbim să ajungem curaţi în acest chip, ci vrem să umblăm în 
nepăsare, trândăvie şi uşurătate, eu nu voi spune nimic apăsător faţă de iubirea 
voastră, afară de aceasta: chiar dacă se întâmplă ca cineva să se cuminece poate cu 
lacrimi, sau să plângă fie înainte de Liturghie, fie în timpul Liturghiei, fie chiar în 
vremea dumnezeieştii împărtăşanii, dar nu râvneşte să facă aceasta şi în celelalte 
zile şi nopţi, nu va avea nici un folos din acest plâns al său întâmplat o dată pentru 
totdeauna. Fiindcă nu numai acest lucru ne face numai decât vrednici şi curaţi, ci 
faptul de a plânge în fiecare zi şi neîncetat până la moarte, precum ne-a poruncit să 
facem Stăpânul însuşi zicând: „Pocăiţi-vă, cereţi, căutaţi şi bateți [Mt 3, 17; 7, 7]. 
Până când? „Până când veţi primi, veţi afla şi vi se va deschide" [Mt 7, 7-8]. Ce 
anume? Împărăţia Cerurilor, evident. 


Strălucirea şi vrednicia sufletului curăţit 


Fiindcă însăşi căința şi anume cea săvârşită astfel neştirbit, precum spuneam, până 
la moarte cu osteneală şi necaz, ne face puţin câte puţin să vărsăm lacrimi amare, 
prin care se şterge şi se curăţeşte murdăria şi necurăţenia sufletului; iar după 
acestea ne dă o căinţă curată şi preschimbă în dulceaţă lacrimile amare şi naşte în 
inimile noastre o bucurie veşnică, şi ne dă să vedem lumina cea neînserată, pe care 
dacă nu ne luptăm să o apucăm cu toată râvna, părinţi şi fraţi duhovniceşti, nu ne 
vom putea elibera desăvârşit de toate patimile, nu vom dobândi toate virtuțile, nu 
vom putea să ne împărtăşim în fiecare zi lăcrimând după Dumnezeu cu 
dumnezeieştile Taine şi nu vom vedea Lumina dumnezeiască care este în El. Dar 
nu vom avea cândva nici inima curată [Mt 5, 8], nici Duhul Sfânt nu Se va sălăşlui 
în chip conştient [gnostos] în noi, nici nu ne vom învrednici să vedem, ca sfinţii, pe 
Dumnezeu [Mt 5,8], nici fiind noi încă aici, nici fiind acolo, precum mi se pare, ca 
unii care plecăm de aici orbi şi, precum zice Teologul Grigorie (Sfântul Grigorie 
din Nazianz , Omtio 40, 45; PG 36, 424C. Această cuvântare a Sfântului Grigorie 
la Sfântul Botez se încheie, ca şi cateheza Sfântului Simeon, cu o evocare a celor 
zece fecioare din Evanghelie. Sfântul Simeon a fost, probabil, impresionat de 
viziunea „sufletelor  feciorelnice strălucitoare ţinând în mâini  candelele 
strălucitoare ale credinţei" la care face aluzie mai jos în finalul catehezei sale [n. 
B. Krivocheine, SC 9%, p. 373].), atât vom cădea din acea vedere „pe măsura orbirii 
noastre, a fiecăruia”, pe cât ne-am lipsit noi înşine de bunăvoie de acea lumină în 
viaţa aceasta. 


Facă-se însă ca noi toţi, curăţindu-ne şi curăţiţi, să ne învrednicim să-L vedem. 
Fiindcă cei care ies din această viaţă în afara acestor două stări au nelimpede 
hotarul hotărârii privitoare la ei. lar ceea ce este nelimpede şi nesigur e lipsit de» 
speranţă şi de încredințare; fiindcă cine nu are inima întărită prin har [Evr 13, 9] nu 
va putea dobândi vreodată, socot, de la nimic altcineva nădejdea neruşinată şi 
neîndoielnică; iar cine n-o are pe aceasta, prin ce altceva va fi răpit în văzduh în 
întâmpinarea Domnului împreună cu sfinții [7 Tes 4, 17]? Prin ce altceva candela 
noastră se va aprinde din nou atunci, fiind ea stinsă încă de aici? Unde şi de unde 
vom putea găsi atunci untdelemnul, şi care foc, spune-mi, o va putea aprinde 
atunci? Sau de unde şi cum? ca atunci gătindu-ne străluciți să ieşim cu candele 
strălucitoare în întâmpinarea Mirelui? Fiindcă sculându-ne ca din somn vom 
alerga, precum auziţi, numaidecât în întâmpinarea Lui. 


Deci dacă noi, care şedem şi locuim în morminte, la strigarea trâmbiţei care ne va 
trezi din somn, nu vom avea sufletele noastre aprinse dinainte ca nişte candele încă 
de aici, ci ele se vor găsi luminând fie deloc, fie puţin şi, potrivit cuvântului 
Evangheliei, gata să se stingă [Mt 25, 1-9], unde vom găsi atunci fie untdelemn să 
le aprindem din nou pe cele stinse, fie să mai adăugăm un strop în cele ce se sting 
din lipsa untdelemnului? Cu adevărat nicăieri nu vom găsi nimic. De aceea, să ne 
grăbim să le aprindem strălucitor încă de aici prin căință şi lacrimi, ca la înviere să 
ieşim luminoşi în întâmpinarea Mirelui, să intrăm împreună cu El în Împărăţia 
Cerurilor [Mt 25, 10] şi să ne desfătăm de bunătăţile cele veşnice, pe care fie să le 
dobândim noi toţi în Hristos Dumnezeul nostru, căruia 1 se cuvine toată slava, 
cinstea şi închinăciunea în vecii vecilor. 


Amin. 


Cateheza 5 - Căinţa, calea mântuirii - Despre pocăință |metanoia] şi că nu 
sunt de ajuns spre curățirea sufletului împărţirea bunurilor noastre şi 
dezbrăcarea de ele, dacă nu dobândim şi plânsul. Şi despre izgonirea lui 
Adam. Şi că, dacă s-ar fi căit după ce a călcat porunca, n-ar fi căzut din Rai. 
Și ce lucru bun a lucrat căinţa lui de după cădere. Şi despre a doua venire a 
Domnului şi osânda păcătoşilor. lar spre sfârşit mustrare a celor ce viețuiesc 
în răutate şi făţărnicie. 


Necesitatea căinţei 


Părinților şi fraților, bun lucru este pocăinţa şi folosul care vine de la ea. Știind 
acest lucru, Cel ce le ştie pe toate dinainte, Domnul lisus Hristos, Dumnezeu 
nostru, a zis: ,„Pocăiţi-vă, căci s-a apropiat Împărăţia Cerurilor” [Mt, 4, 17]. 


Vreţi dar să învăţaţi cum fără pocăință, şi fără o pocăință din suflet, aşa cum o 
cere de la noi Cuvântul, e cu neputinţă să ne mântuim? Ascultaţi pe însuşi 
Apostolul care strigă: „Orice păcat este în afara trupului; dar cel ce desfrânează 
păcătuieşte în însăşi trupul său” || Co 6, 18]; şi iarăşi: „Trebuie să ne înfăţişăm 
înaintea scaunului de judecată al lui Hristos, ca fiecare să primească pentru cele 
ce le-a făcut în trupul său, fie bune, fie rele” [2 Co 5, 10; Rm 14, 10]. Deci, 
plecând de aici, cineva poate să spună de multe ori: „Mulţumesc lui Dumnezeu că 
nu mi-am întinat vreun mădular al trupului meu cu nici o faptă desfrânată" - lucru 
pe care nu pot să-l spun eu însumi, lucrătorul a toată fărădelegea [Le 13, 27; Tit 2, 
14]! - şi de aici poate să aibă o pretinsă mângâiere că ar fi în afara oricărui păcat al 
trupului său. Dar îl contrazice Stăpânul Care rosteşte parabola celor zece fecioare 
[Mt 25, 1-13] şi ne arată nouă tuturor că nu avem nici un folos din curăția tru- 
pului, dacă nu ni se adaugă şi celelalte virtuţi. Dar nu numai EI, ci iarăşi însuşi 
Pavel, în acord cu Stăpânul, strigă zicând: „Urmăriţi pacea împreună cu toţi şi 
sfinţirea, fără de care nimeni nu va vedea pe Domnul" [Evr 12, 14]. 


De ce a spus: „urmăriţi”? Fiindcă nu e cu putinţă să ne facem şi Să fim sfinţi 
într-un singur ceas, pentru că începând de la lucrurile mici trebuie să ne înălțăm 
progresiv la sfinţenie şi curăţie; şi chiar dacă am împlini o mie de ani în viaţa 
aceasta, n-am putea ajunge nicicând la desăvârşirea ei, ci, punând început în 
fiecare zi, trebuie să luptăm în ea, lucru pe care ni I-a arătat el însuşi spunând 
aşa: „Urmăresc, doar voi prinde întrucât am fost şi eu prins” |[Flp 3, 12]. 


De aceea, fraţii mei, luaţi aminte, rogu-vă, şi ascultați cuvintele fratelui vostru cel 
mai mic şi păcătos, şi veniţi să ne închinăm şi să cădem [Ps 94, 6] la bunul şi 
iubitorul de oameni Dumnezeu nostru. Să întâmpinăm faţa Lui întru mărturisire [Ps 


94, 2] şi să plângem înaintea Celui ce ne-a făcut pe noi, pentru că EI este Domnul 
Dumnezeu nostru [Ps 94, 6-7] şi noi suntem poporul Lui şi oile păşunii Lui [Ps 99, 
3; 94, 7] şi nu-şi va întoarce faţa Lui de la noi [Ps 12, 2]. Să ne căim numai din tot 
sufletul şi nu doar să respingem faptele noastre cele rele, dar să facem să dispară 
şi gândurile rele şi necurate ale inimii, potrivit cu ceea ce s-a scris: „Sfâşiaţi-vă 
inimile voastre, iar nu hainele voastre” [loil 2, 13]. Căci ce folos este, spune-mi, 
dacă ne împărțim toate averile săracilor, dar nu ne vom abţine de la rău şi nu vom 
urî păcatul? Ce folos dacă nu facem vreun păcat trupesc cu fapta, dar cu mintea ne 
însoţim cu gânduri ruşinoase şi necurate şi împlinim în chip nevăzut păcatul şi 
suntem împărățiți şi stăpâniți de patimile nestăpânite ale sufletului? Să respingem, 
rogu-vă, împreună cu banii noştri şi robia obişnuită faţă de relele mai sus zise şi să 
nu ne oprim aici, ci să ştergem cu râvnă cu lacrimi de pocăință întinăciunea 
acestora. 


Fără căinţă renunţarea monahală nu slujeşte la nimic 


Fiindcă aşa cum împăratul înveşmântat în diademă şi în purpura împărăției, care 
are comori nemăsurate de argint şi aur şade pe un tron înalt, dacă ia de bunăvoie 
noroi şi funingine şi cu propriile sale mâini îşi unge toată faţa, acoperindu-şi toate 
simţurile, astfel încât nu mai poate nici vedea, nici auzi, nici mirosi, după care, 
părându-i rău şi căutând eliberarea de acest rău, nu intră degrabă în iatacul său şi 
nu spală cu apă multă noroiul şi funinginea aceea ca aşa să şadă iarăşi ca mai 
înainte curat pe scaunul împărăției lui, ci, în loc de aceasta, îşi risipeşte numai toate 
comorile sale săracilor [Ps 111, 19] şi dă acestora toată averea sa mişcătoare şi 
nemişcătoare, nu se va folosit pe sine însuşi cu nimic din aceasta dacă nu-şi va fi 
spălat funinginea şi noroiul cu apă, ci va fi de râs celor ce-l văd, petrecând ca o 
sperietoare în mijlocul senatului, tot aşa nici altcineva nu se va folosi pe sine însuşi 
împărțindu-şi toate averile sale săracilor şi îmbrăţişând toată sărăcia şi 
neagoniseala, dar neabţinându-se de la rău, nici curățindu-şi prin căinţă şi lacrimi 
sufletul său. 


Fiindcă tot omul care a păcătuit asemenea mie, cel osândit, şi şi-a astupat simţurile 
sufletului său cu noroiul plăcerilor, chiar dacă şi-ar împărţi toată averea săracilor şi 
şi-ar lăsa toată slava demnităţilor sale şi strălucirea caselor, a cailor, a turmelor şi a 
robilor, şi chiar pe înşişi prietenii şi pe rudele sale, şi s-ar face sărac şi lipsit de 
orice avere intrând în haina monahilor, are încă neapărată nevoie în viaţa lui de 
lacrimile pocăinţei, ca să-şi spele noroiul păcatelor, mai cu seamă dacă, asemenea 
la mine, funinginea şi noroiul multelor lui rele îi acoperă nu numai faţa şi mâinile, 
ci şi trupul lui. Fiindcă împărţirea averilor nu ne e de ajuns spre curățirea 
sufletului, dacă nu vom plânge şi nu ne vom tângui din suflet, fraților; Fiindcă 


socot că, dacă nu se curăţă cineva pe sine însuşi cu toată râvna prin lacrimile sale 
de întinăciunea patimilor, ci iese din viaţă întinat, pe bună dreptate va fi luat în râs 
de Dumnezeu şi de îngerii lui [Le 9, 27; 12, 9] şi împreună cu demonii va fi 
aruncat în focul cel veşnic [Mt 1, 8; 25, 41]. 


Da, cu adevărat aşa e, fraților! Fiindcă n-am adus nimic în lume [Iim 6, 7] ca, 
păcătuind, să-l dăm preţ de răscumpărare lui Dumnezeu pentru păcatele noastre 
[Ps 48, 8-9]. „Căci ce va da omul în schimb lui Dumnezeu?” [Rm Ll, 35]. 
Aceasta e judecata corectă, aceasta e smerenia dreaptă şi adevărată. Fiindcă zice şi 
Domnul: „Să nu socotiți că am venit să stric legea şi prorocii; n-am venit Să Stric, 
ci să împlinesc” |Mt 5, 17]. lar aceasta este plinirea legii [Rm 13, 10]: să nu se 
îndreptăţească cineva în vreun lucru, nici să-şi facă dreptate lui însuşi [Rm 12, 19], 
ci să pună la dispoziţia tuturor toate ca un mort, că dacă i s-ar face ceva să nu se 
mişte, nici tulburându-se să le răspundă, ci să rămână numai în poruncile lui 
Dumnezeu sârguindu-se să păzească cele poruncite de EI ca un leu sau alt uriaş 
Samson sau altcineva care să fi fost mai înainte sau e mai viteaz decât el. 


Căinţa laicilor. Exemple 


E, aşadar, cu putinţă, fraților, ca toţi şi nu numai monahii să se căiască, să plângă şi 
să se roage pururea şi necontenit lui Dumnezeu, şi să dobândească prin asemenea 
fapte toate celelalte virtuţi. Că acest lucru e adevărat dă mărturie împreună cu mine 
şi cu loan cu graiul de aur, marele stâlp şi învăţător al Bisericii, care în cuvintele 
sale despre David explică Psalmul 50, spunând că e cu putinţă celui care are femeie 
ŞI copil şi slujnice şi mulţime de casnici şi averi multe, şi e prins în lucrurile acestei 
vieţi, nu numai să poată face aceasta, adică să plângă şi să se roage şi să se căiască 
în fiecare zi, dar şi să ajungă, dacă vrea, la desăvârşirea virtuţii şi să primească 
Duhul Sfânt şi să se facă prieten al lui Dumnezeu şi să se desfete de vederea Lui, 
aşa cum au fost mai înainte de venirea lui Hristos Avraam, Isaac, lacob şi Lot cel 
din Sodoma - ca să-i las deoparte pe ceilalți fiindcă sunt mulți - Moise şi David, iar 
în harul cel nou şi la arătarea Dumnezeului şi Mântuitorului nostru [2 Tim 1, 10] 
Petru, pescarul şi neînvăţatul, care, împreună cu soacra sa [Mt 8, 14] şi cu alţii, ves 
teşte pe Dumnezeu Cel ce S-a arătat. lar pe ceilalți cine i-ar putea număra, întrucât 
sunt mai mulți decât picăturile de ploaie [Sir 1,2] şi decât stelele cerului [Fc 15, 5], 
împărați, nobili şi oameni puternici - ca să nu vorbesc despre cei săraci şi despre 
cei ce viețuiesc având numai cele ce sunt de ajuns - ale căror cetăţi, case şi lăcaşuri 
ale bisericilor pe care le-au înălțat în chip falnic, ale căror aziluri de bătrâni şi case 
de oaspeţi s-au păstrat şi există până acum, pe care le-au agonisit încă fiind ei în 
viaţă şi de care s-au folosit cu cucernicie, nu ca nişte proprietari, ci ca nişte robi ai 
Stăpânului, administrând cele dăruite lor de Stăpânul, folosindu-se, potrivit 


cuvântului lui Pavel, de lume, ca şi cum nu s-ar fi folosit [Co 7, 31]; de aceea s-au 
şi făcut slăviţi şi strălucitori încă fiind în această viaţă, iar acum şi în vecii 
nesfârşiţi se vor face şi mai slăviţi şi mai strălucitori în împărăția lui Dumnezeu. ȘI 
dacă n-am fi zăbavnici şi trândavi şi dispreţuitori ai poruncilor lui Dumnezeu, ci 
râvnitori şi deşteptaţi şi treji [1 Tes 5, 6], n-am avea nevoie nici de lepădarea de 
lume sau de tundere [în monahism] sau de fuga din lume. Şi ca să mă credeţi când 
spun aceasta, ascultați! 


Istoria lui Adam 


Dumnezeu I-a făcut pe om dintru început împărat al tuturor celor de pe pământ [Fe 
1, 26. 28], ba chiar şi al celor ce sunt sub bolta cerului; fiindcă negreşit pentru om 
au fost aduse la ființă soarele şi luna şi stelele. Dar ce? Fiind el împărat al tuturor 
celor văzute, ar fi fost vătămatoare de acestea în ce priveşte virtutea? Nicidecum, ci 
încă şi mai mult, dacă ar fi rămas mulţumind lui Dumnezeu şi Celui ce I-a făcut şi 
i-ar fi dat lui toate, i-ar fi mers bine. Căci dacă n-ar fi călcat porunca Stăpânului, n- 
ar fi pierdut această împărăție, nu s-ar fi lipsit de Slava lui Dumnezeu; dar după ce 
a făcut aceasta, a fost pe drept cuvânt izgonit şi surghiunit, a trăit şi a murit. 


Și îți spun acum un lucru pe care, cred, nu l-a descoperit limpede nimeni, dar a 
fost spus în chip adumbrit. Care anume? Ascultă dumnezeiasca Scriptură care 
spune: „Și a zis Dumnezeu lui Adam - după ce a călcat porunca - : «Adame, unde 
eşti?» ” [Fc 3, 9]. De ce a spus aceasta Făcătorul a toate? Negreşit vrând să-l 
aducă la simţire şi chemându-1 la pocăință, i-a zis: „Adame, unde eşti? înţelege- 
te pe tine însuţi, învaţă-ţi goliciunea! Vezi de ce veşmânt şi de ce slavă te-ai 
lipsit! Adame, unde eşti?" Ca şi cum l-ar fi îndemnat zicând: „Hai, cugctă, 
nenorocitule, hai, ieşi de unde te-ai ascuns! De Mine crezi că te poţi ascunde [Fc 3, 
8]? Spune: am păcătuit!" Dar el nu spune aceasta, sau, mai degrabă, eu, ticălosul, 
nu spun aceasta - fiindcă a mea este păţania! - dar ce anume spune? „Am auzit 
glasul Tău pe când umblai în Rai şi am cunoscut că sunt gol şi m-am ascuns" 
[Fc 3, 10]. Deci ce spune atunci Dumnezeu? „Și cine ţi-a vestit că eşti gol? Nu 
cumva ai mâncat din pomul din care ţi-am poruncit numai din el să nu 
mănânci?” [Fc 3, 11]. 


Adam nu-şi mărturiseşte păcatul şi e izgonit 


Vezi, iubitule, îndelungă-răbdarea lui Dumnezeu? Fiindcă zicându-i: „Adame, 
unde eşti?", şi acela nemărturisindu-l păcatul îndată, şi zicând: „Am auzit glasul 
Tău, Doamne, şi am cunoscut că sunt gol şi m-am ascuns", Dumnezeu nu S-a 
înfuriat, nu S-a întors numaidecât, ci îi cere al doilea răspuns şi spune: „Cine ţi-a 


vestit că eşti gol? Nu cumva ai mâncat din pomul din care ţi-am poruncit numai din 
el să nu mănânci?" înţelege-mi adâncul cuvintelor înţelepciunii lui Dumnezeu [Rm 
11, 38]. „De ce zici: sunt gol, iar păcatul tău îl ascunzi? Crezi oare că văd numai 
trupul tău, dar inima şi cugetele tale nu le văd?” Fiindcă, amăgit fiind, Adam 
nădăjduia că Dumnezeu nu ştia păcatul şi aşa vorbea cu sine însuşi oarecum în 
felul următor: „Dacă spun că sunt gol, Dumnezeu, Care nu ştie, va spune: «Şi de ce 
eşti gol?», după care trebuie să tăgăduiesc şi să spun: «Nu ştiu», şi aşa mă voi 
ascunde şi voi primi iarăşi veşmântul cel dintâi [Le 15, 22]. lar dacă nu, numai să 
nu mă izgonească, numai să nu mă surghiunească!" Acestea cugetând el - cum 
mulţi, şi eu cel dintâi, fac până acum, ascunzându-şi relele lor - Dumnezeu nevrând 
să-i înmulțească osânda spune: „Şi de unde ai ştiut că eşti gol? Nu cumva ai 
mâncat din pomul din care ţi-am spus să nu mănânci?" Ca şi cum ar spune: „Crezi 
că poţi să te ascunzi cu totul de Mine? Nu ştiu Eu oare ce ai făcut? Nu spui: 
«Am păcătuit»? Spune, nenorocitule: «Da, Stăpâne, am călcat porunca Ta, am 
căzut ascultând sfaturile femeii, am greşit mult făcând cuvântul ei şi neascultând 
cuvântul Tău, ai milă de mine!»" Dar nu spune aceasta, nu se smereşte, nu se 
pleacă, drug de fier e cerbicia inimii lui [îs 48, 4], cum este şi a mea, nenorocitul! 
Căci dacă ar fi spus aceasta, ar fi rămas în Rai şi ar fi fost scutit atunci printr-un 
singur cuvânt de tot cercul acela de zeci de mii de lucruri rele cărora li s-a supus 
fiind surghiunit şi zăcând în iad atâtea veacuri. 


Aceasta este deci ceea ce am făgăduit să spun. Ascultă şi în continuare şi cunoaşte 
că adevărat e cuvântul şi nu este nici o minciună [7 In 2, 27] în el. A zis Dumnezeu 
lui Adam: „în ceasul în care veţi mânca din pomul din care v-am poruncit numai 
din acesta să nu mâncaţi cu moarte veţi muri” [Fc 2, 17; 3, 11], adică veţi muri 
cu moartea sufletească, care a avut loc în chiar ceasul acela, şi pentru care 
Adam a şi fost dezbrăcat de veşmântul nemuririi; Dumnezeu n-a zis dinainte 
nimic mai mult şi n-a făcut nimic mai mult, Căci ştiind dinainte că Adam avea 
să cadă şi vrând să-l ierte dacă se căieşte, Dumnezeu n-a zis, precum ziceam, 
nimic mai mult împotriva lui; dar când acesta şi-a tăgăduit păcatul şi nu s-a căit 
nici când a fost mustrat de Dumnezeu (fiindcă a zis: „Femeia pe care Tu mi-ai 
dat-o, aceasta m-a amăgit!” [Fc 3, 12. 13] - „Pe care Tu mi-ai dat-o!" - o, suflet 
ncatent, ca şi cum I-ai fi spus lui Dumnezeu: „Tu ai greşit: femeia pe care mi-a dat- 
0, ea m-a amăgit!"- lucruri pe care le pătimesc şi eu însumi, nenorocitul şi 
ticălosul, care nu vreau să mă smeresc tăcând şi să spun din suflet că eu sunt 
pricina pierzaniei mele, ci zic: „Cutare m-a împins să fac şi să spun aceasta şi 
aceasta, cutare m-a sfătuit să lucrez aceasta şi aceasta!" O, suflet ticălos, care 
rosteşti cuvinte pline de păcat! O, suflet neruşinat şi întinat de cuvinte încă şi mai 
neruşinate şi întinate!), prin urmare, aşa grăind Adam, îi spune atunci Dumnezeu: 
„Prin osteneli şi sudoare să-ţi mănânci pâinea ta! Spini şi pălămidă să-ţi răsară 


pământul!” [Fc 3, 19. 18], şi la sfârşit: „Pământ eşti şi în pământ te vei 
întoarce!" [Fc 3, 19]. Cu alte cuvinte spune: „Ți-am zis să te pocăieşti şi aşa să vii 
iarăşi în vieţuirea ta dintâi. Dar fiindcă eşti aşa de învârtoşat, du-te acum departe de 
mine şi-ţi va fi de ajuns drept pedeapsă îndepărtarea ta, pentru că pământ eşti şi în 
pământ te vei întoarce" [Fc 3, 19]. 


Nici Eva nu recunoaşte greşeala 


Ai cunoscut deci acum că de aceea a fost osândit, fiindcă după cădere nu s-a pocăit 
şi n-a zis: „Am păcătuit!", drept pentru care a fost surghiunit şi 1 s-a poruncit să-şi 
ducă viaţa în osteneală şi sudoare şi să se întoarcă în pământul din care a fost luat? 
Acest lucru e vădit şi din cele ce urmează. Aşadar, lăsându-l pe el, Dumnezeu vine 
la Eva, vrând să arate că pe drept cuvânt şi ea va fi izgonită împreună cu el, 
întrucât nu vrea să se căiască, şi-i spune: „De ce ai făcut aceasta?" [Fc 3, 13], ca 
măcar aceasta să spună: „Am păcătuit!" Căci ce altă nevoie, spune-mi, avea 
Dumnezeu să grăiască către ea aceste cuvinte, dacă nu ca s-o facă să spună: „în 
nebunia mea, Stăpâne, am făcut aceasta, eu, nenorocita şi ticăloasa, neascultându- 
Te pe Tine, Stăpânul meu. Ai milă de mine!" Vai, ce nesimţire! Căci cu şarpele 
care ţi-a grăit împotriva Stăpânului, ai stat de vorbă şi pe acesta l-ai preferat 
înaintea lui Dumnezeu Care te-a făcut pe tine, iar sfatul aceluia l-ai ţinut mai de 
cinste şi mai adevărat decât porunca Stăpânului! Şi cum aceasta nu s-a aflat zicând: 
„Am păcătuit!", au fost alungaţi din desfătare, au fost surghiuniţi din Rai departe 
de Dumnezeu. Priveşte-mi însă adâncul tainelor lubitorului de oameni 
Dumnezeu şi află şi învaţă-te de aici că, dacă s-ar fi pocăit, n-ar fi fost izgoniți, 
n-ar fi fost osândiţi, n-ar fi fost condamnaţi să se întoarcă în pământul din care 
au fost luaţi [Fc 3, 19]. Cum anume? Ascultă! 


Izgoniți, Adam şi Eva se căiesc 


Când au fost izgoniți şi au căzut de acolo în sudorile şi ostenelile trupeşti, şi au 
început să flămânzească şi să înseteze, să le fie frig şi să tremure şi să pătimească 
unele ca acestea pe care le pătimim astăzi şi noi înşine, atunci dobândind de aici o 
simţire mai mare a acestei nenorociri şi căderi, şi nu numai a acesteia, dar şi a 
răutăţii cugetului lor şi a milostivirii negrăite a lui Dumnezeu, umblând şi şezând, 
aşadar, în afara Raiului, le-a părut rău, au plâns, s-au tânguit, şi-au lovit faţa, şi-au 
smuls perii capului, tânguindu-se pentru învârtoşarea inimii lor, iar aceasta nu o 
singură zi, nu două sau zece, ci, credeţi-mă, toată viaţa lor. Şi cum n-ar fi putut să 
plângă pururea şi necontenit gândindu-se la Stăpânul acela cel blând, la acea 
desfătare negrăită, la frumuseţile negrăite ale acelor flori, la viaţa fără de griji şi 
fără chin, la urcuşurile şi coborârile la ei ale îngerilor [Fe 28, 12; In 1, 51]? 


Fiindcă aşa cum cei ce au fost chemaţi de unul din stăpânii veacului acestuia să-i 
fie robi spre slujire în faţa feţei lui, până când păzesc sincer respectul, cinstea şi 
slujirea faţă de stăpânul lor şi-l iubesc pe el şi pe cei ce sunt robi împreună cu el, 
până atunci deci se desfată şi de îndrăzneala cea către el şi de favoarea şi de iubi- 
rea lui în multă uşurare, desfătare şi fală, dar atunci când, căzând în nebunie, se 
ridică împotriva stăpânului lor şi a celor ce sunt robi împreună cu ei [Mt 24, 49], 
cad atunci din îndrăzneala cea către el, din iubire şi din favoare, fiind surghiuniți 
de către acela într-o ţară îndepărtată [Le 15, 13] şi sunt supuşi din porunca lui la 
zeci de mii de încercări, ca să simtă încă şi mai mult în chinul şi istovirea lor 
uşurarea de care se desfătau şi paguba bunurilor din care au căzut, în acelaşi chip 
au suferit şi oamenii dintâi plăsmuiţi fiind în Rai şi desfătându-se de bunătăţile 
acelea, iar apoi căzând şi fund izgoniți din ele; şi fiindcă au simţit atunci căderea, 
plângeau mereu, se tânguiau mereu, chemând îndurarea Stăpânului lor. 


Dumnezeu Se milostiveşte de cei ce se căiesc 


Dar ce face atunci Cel bogat în milă şi zăbavnic la pedeapsă? Căci deşi îi vede 
smerindu-se, nu anulează încă sentinţa rostită - făcând aceasta spre cuminţirea 
noastră şi pentru ca nimeni să nu se ridice împotriva Făcătorului a toate - , dar 
ştiind dinainte ca un Dumnezeu atât căderea, cât şi pocăinţa acestuia, a hotărât mai 
dinainte, negreşit încă înainte de a face toate şi vremea şi timpul, şi cum şi când îl 
va rechema din surghiun prin judecăţi negrăite şi nepătrunse pentru toată suflarea. 
Și chiar dacă ar fi fost descoperite unora, şi aceştia ar fi vrut să le aştearnă în scris, 
nici timpul, nici hârtia, nici cerneala n-ar fi fost de ajuns, nici chiar lumea întreagă 
n-ar fi cuprins aceste cărți [In 21, 25]. Deci aşa cum a prehotărât şi a prezis în 
îndurarea Lui, aşa a şi făcut. Şi pe cei pe care i-a izgonit din Rai din pricina 
neruşinării şi a inimii şi cugetului lor lipsite de părere de rău [Rm 2, 5], pe cei care 
s-au căit după cuviinţă şi s-au smerit după vrednicie şi au plâns şi s-au tânguit, El 
însuşi, Singurul din Cel Singur, Unul-născut Fiul şi Cuvântul Tatălui Celui mai 
înainte de veci pogorându-Se - precum ştiţi toți - nu numai că S-a făcut om 
asemenea acelora, dar a primit chiar să moară ca şi ei de o moarte violentă şi 
ruşinoasă şi, pogorându-se la iad, i-a înviat de acolo. 


Deci Cel care a pătimit pentru ei acestea pe care le auzi în fiecare zi, ca să-i 
recheme din acel îndepărtat surghiun, nu s-ar fi milostivit oare față de ei dacă s-ar 
fi pocăit în Rai? Şi cum ar fi făcut altfel Cel ce este prin fire iubitor de oameni şi 
pentru aceea l-a făcut pe om, ca să se desfete în Rai de bunătăţile Lui şi să 
preamărească pe Binefăcătorul său? Da, într-adevăr, fraţilor, aşa ar fi făcut, pe cât 
socot. Dar ca să afli şi celelalte şi să crezi încă şi mai mult cuvântului, ascultă 
următoarele! 


Tot neamul omenesc regăseşte iubirea lui Dumnezeu 


Dacă s-ar fi pocăit încă fund în Rai, ar fi primit înapoi însuşi acel Rai, şi nimic mai 
mult. Dar pentru că au fost izgoniți din el pentru nepocăinţa lor, iar după acestea, 
pocăindu-se, mult au plâns şi s-au necăjit - lucru pe care, precum spuneam, nu l-ar 
fi pătimit dacă s-ar fi pocăit în Rai - vrând Stăpânul Dumnezeu să-i cinstească şi 
slăvească pentru aceste osteneli, sudori şi chinuri şi pentru frumoasa lor pocăință, 
şi nu numai să-i facă să uite toate aceste lucruri cumplite, ce face? Priveşte-mi 
măreţia iubirii Sale de oameni! Pogorându-se la iad şi înviind, i-a reaşezat nu 
numai în Rai, de unde au căzut, dar i-a înălţat la însuşi cerul cerurilor [Ps 67, 34]; 
ŞI, şezând Stăpânul de-a dreapta lui Dumnezeu [Mc 16, 19; Ef 1, 20] şi a Tatălui 
Său mai înainte de veci, ce spui că I-a făcut pe cel ce era robul Lui după fire, dar s- 
a făcut părinte al Lui după har [Le 3, 23 sq.]? Ai văzut la ce înălțime I-a ridicat 
Stăpânul pentru pocăinţa şi smerenia lui, pentru tânguirea şi lacrimile lui? 


O, puterea pocăinţei şi a lacrimilor! O, oceanul negrăitei iubiri de oameni şi a 
nepătrunsei milostiviri, fraților! Fiindcă nu numai pe acela, ci şi toată sămânţa lui, 
adică pe noi, fiii săi, pe cei ce imităm mărturisirea, pocăinţa, tânguirea, lacrimile şi 
celelalte ale sale de care am vorbit mai înainte, ne-a cinstit şi ne-a slăvit ca pe acela 
ŞI pe noi, şi pe cei ce fac aşa până acum şi vor face aşa de acum încolo, fie mireni, 
fie monahi. „Amin, a zis adevăratul Dumnezeu, nu vă voi lăsa niciodată [lov 1, 
5; Evr 13, 5], ci vă voi arăta ca pe nişte fraţi şi prieteni ai Mei, ca pe nişte părinţi 
şi mame [Mt 12, 49-50] şi rude şi împreună-moştenitori ai Mei [Rm 5, 17], v-am 
preamărit şi vă voi preamări [loan 12, 26] şi sus în cer şi pe pământ jos [Dt 14, 
39], iar viaţa, veselia şi slava aceasta nu vor avea sfârşit niciodată [Le 1, 33; Evr 
AT Ma 


Aşadar, spune-mi, ce folos ar fi avut, frate, oamenii întâi-plăsmuiţi să vieţuiască 
fără osteneală şi fără griji în Rai după ce au lenevit şi prin necredinţa faţă de 
Dumnezeu au disprețuit şi au călcat porunca Lui? Căci dacă ar fi crezut Lui, n-ar fi 
socotit Eva mai vrednic de crezare şarpele, iar Adam mai vrednică de crezare pe 
Eva decât pe Acela, ci ar fi păzit porunca de a nu mânca din pomul acela; iar, 
mâncând şi nepocăindu-se, au fost izgoniți afară. Dar, iarăşi, n-au fost păgubiţi cu 
nimic din acest surghiun, ci s-au folosit foarte mult de el, şi acest lucru s-a făcut 
spre mântuirea noastră a tuturor. Fiindcă, pogorându-Se de sus, Stăpânul nostru a 
desființat moartea noastră prin moartea Lui [Col 2, 14], suprimând în chip 
desăvârşit osânda venită din călcarea strămoşului şi renăscându-ne şi 
replăsmuindu-ne prin Sfântul Botez şi eliberându-ne în chip desăvârşit de ea, ne-a 
aşezat în această lume cu totul liberi şi nesupuşi înrâuririi tiranice a vrăjmaşului, ci, 
cu libertatea cea dintru început cinstindu-ne pe noi, ne-a dat încă şi mai mult putere 


împotriva lui, ca aceia care vor să-l biruie cu uşurinţă mai presus decât toţi sfinții 
cei dinainte de venirea lui Hristos, iar murind să nu fim siliți să coborâm ca şi aceia 
la iad, ci să urcăm la cer şi la desfătarea şi bucuria de a acolo şi să ne învrednicim 
să ne desfătăm de bucuria veşnică acum în chip măsurat, iar după învierea din 
morți pe de-a întregul de ea întreagă. 


Aşadar, cei ce vor, să nu pretexteze pretexte [Ps 140, 4], nici să spună că din 
pricina căderii lui Adam ne aflăm cu toţi sub înrâurirea păcatului şi Suntem 
atraşi de el. Căci cei ce gândesc şi spun aceasta cred că venirea Stăpânului şi 
Dumnezeului nostru s-a făcut fără de folos şi în chip deşert, lucru pe care îl 
spun ereticii, iar nu credincioşii. Căci pentru ce S-a pogorât sau pentru cine 
anume a gustat moartea [Evr 2, 9], decât negreşit ca să dezlege osânda venită 
din păcat şi să slobozească neamul nostru din robia şi de sub lucrarea 
vrăjmaşului potrivnic? Fiindcă aceasta este adevărata libertate: a nu fi stăpânit 
în nici un chip de către altcineva. Fiindcă noi eram păcătoşi de la cel care a 
păcătuit, eram călcători de poruncă de la cel care a încălcat porunca, facându- 
ne noi înşine Slujitori ai păcatului de la cel ce se făcuse rob păcatului [cf. Rm 6, 
17. 20], eram blestemaţi şi morţi de la cel ce a fost blestemat şi mort, de la cel ce 
sub înrâurirea sfatului celui rău se făcuse robul lui şi îşi pierduse libertatea, şi, 
ca unii ce eram copiii lui, am ajuns şi noi sub ademenirea lui şi eram stăpâniţi în 
chip tiranic. Dumnezeu însă, pogorându-Se, S-a întrupat şi S-a născut om ca şi 
noi, afară de păcat [Evr 4, 15], şi a desfiinţat păcatul, Sfinţind zămislirea şi 
naşterea, şi crescând puţin câte puţin, a binecuvântat toate vârstele; iar făcându- 
se bărbat desăvârşit, a început atunci să propovăduiască, învăţându-ne astfel să 
nu O mai luăm înainte nici Să nu-i întrecem pe cei cu părul alb în înţelegere şi 
virtute [Sol 4, 8-9], mai cu seamă noi, cei tineri, şi care nu suntem bărbaţi prin 
chibzuinţă; a luat asupra Sa cele ce erau asupra noastră şi păzind toate 
poruncile propriului Său Dumnezeu şi Tată, a desfiinţat călcarea poruncii şi pe 
cei ce o călcaseră i-a slobozit de osândă [Rm 8, 2]; S-a făcut rob, luând chip de 
rob [Flp 2, 7], şi pe noi robii ne-a ridicat la demnitate de stăpâni, făcându-ne 
stăpâni asupra tiranului dintâi - martori Sunt Sfinţii, care şi după moarte îl 
alungă ca pe un neputincios pe el şi pe slujitorii lui; S-a făcut blestem fiind 
răstignit - „Fiindcă blestemat, zice, este tot cel spânzurat pe lemn” [Ga 3, 13] —, 
şi a desfiinţat întreg blestemul lui Adam; a murit şi prin moartea Lui a desfiinţat 
moartea; a înviat şi a desfiinţat puterea şi lucrarea vrăjmaşului [Le 10, 19], care 
prin moarte şi păcat are putere împotriva noastră [Evr 2, 14]. Vărsând în veninul 
aducător de moarte şi în otrava păcatului lucrarea negrăită şi de viaţă făcătoare 
a Dumnezeirii Sale şi a Trupului Său, a răscumpărat din lucrarea vrăjmaşului 
[2 Tes 2, 9] tot neamul nostru, iar prin Sfântul Botez şi prin împărtăşirea 
preacuratelor Sale Taine, a Trupului şi Sângelui Său celui scump, curăţindu-ne 


şi făcându-ne vii, ne-a restaurat Sfinţi şi fără de păcat [1 In 5, 18], şi ne-a lăsat 
Să fim cinstiți din nou cu libertatea, pentru ca nu din Silă, ci din alegere liberă să 
ne arătăm robi Stăpânului. 


Și aşa cum încă de la început Adam era în Rai liber şi afară de păcat şi 
constrângere, dar prin voia lui lhberă s-a supus vrăjmaşului şi, fiind amăgit, a călcat 
porunca lui Dumnezeu, tot aşa şi noi, renăscuţi fiind prin Sfântul Botez, ne 
dezlegăm din robie şi ne facem liberi şi, dacă nu ascultăm din propria noastră 
voinţă de vrăjmaşul, el nu poate să facă ceva într-altfel împotriva noastră. Căci 
dacă chiar şi înainte de Lege şi de venirea lui Hristos, fără toate aceste ajutoare, 
mulți şi nenumărați oameni au bineplăcut lui Dumnezeu şi s-au arătat fără reproş 
[Fc 17, 1], dintre care dreptul Enoh a fost strămutat [Fc 5, 24] şi a fost cinstit prin 
această mutare, iar Die a fost luat la cer într-un car de foc [3 Rg 2, 11], ce vom 
răspunde atunci noi care după har şi după o atât de mare binefacere, după 
desființarea morţii şi a păcatului, după renașterea Botezului şi străjuirea sfinţilor 
îngeri şi însăşi adumbrirea şi venirea Duhului Sfânt [Le 1, 35] nu ne aflăm egali 
nici măcar cu cei dinainte de har, ci trândavi şi dispreţuitori ai poruncilor lui 
Dumnezeu şi călcători ale lor? 


Dar că, stăruind în cele rele, vom fi pedepsiţi mai mult decât cei ce au păcătuit în 
Lege, ne-a arătat Sfântul Pavel zicând: „Căci dacă s-a adeverit cuvântul grăit 
prin îngeri şi orice călcare de poruncă şi orice neascultare şi-a primit dreapta 


răsplătire, cum vom scăpa noi, dacă vom fi nepăsători la o astfel de mântuire 
[Evr 2, 2-3]? 


Consecințele apocaliptice ale nepocăinţei 


Deci nu pe Adam, ci pe sine însuşi să se învinuiască şi să-şi facă reproşuri fiecare 
dintre noi, atunci când cădem în oricare păcat, şi fiecare dintre noi să arate ca acela 
pocăință vrednică, dacă vrea să dobândească viaţa veşnică în Domnul; iar dacă nu 
vreţi nici nu vă sârguiţi în tot chipul sau să vă păziți fără de păcat întru paza tuturor 
poruncilor [7 In 5, 18], sau, călcând vreuna dintre ele, să vă pocăiţi până la moarte 
şi să-şi plângă fiecare păcatul său, ci rămâneţi în învârtoşarea şi cugetul vostru 
nepocăit [Rm 2, 5], acestea le grăieşte Domnul: „Pământul se va cutremura pentru 
cei care după atâtea şi atâtea minuni, după arătarea Mea în lume, după atâta învăţă- 
tură pe care am înmulțit-o în lume, şovăie încă şi nu cred şi nu ascultă de cuvintele 
Mele; şi se va rupe în multe bucăţi, nesuportând să-i mai ducă în spate pe cei 
nerecunoscători, tari la cerbice şi neascultători de Mine, şi ei vor vedea căderea lor 
apropiindu-se înaintea picioarelor lor şi vor tremura, căci pământul cutremurându- 
se, cerul clătinându-se [13, 13] şi înfâşurându-se ca o carte cu zgomot [2 Ptr 3, 10; 


Ap 6, 16], din acele lucruri înfricoşătoare şi cumplite inimile lor neplecate şi 
neîmblânzite se vor prăbuşi ca cea a unui iepure în ceasul junghierii. Lumina se va 
întuneca | Am 8, 9] stelele vor cădea [îs 34, 4], soarele şi luna se vor stinge [Mt 24, 
29], şi din crăpăturile pământului se va înălța un foc care-i va inunda ca apele 
mărilor. Şi aşa cum l-a potop s-au deschis zăvoarele cerului [Fe 7,11] şi s-a 
pogorât apa şi după puţin timp a acoperit popoarele, aşa şi atunci pământul se va 
deschide din temeliile lui [îs 24, 18; Ps 17, 16] şi va ţâşni nu puţin câte puţin, ci 
dintr-o dată focul şi va acoperi tot pământul şi toate se vor face un râu de foc [Dn 
7, 10]" 


La Judecată Evangheliile îi vor acuza pe cei nepocăiți 


Deci ce vor face atunci cei ce spun: „De m-ar fi lăsat aici şi n-aş fi dorit Împărăţia 
Cerurilor"? Ce vor face atunci cei ce râd [Le 6, 25] şi vorbesc aşa: „De ce ne 
porunceşti să plângem în fiecare zi?" lar cei ce lucrează împotriviri în cuvânt şi 
murmur şi cele mai rele decât acestea, ce răspuns vor da atunci? Nu vor spune 
oare: „N-am auzit"? Nu vor spune oare: „Nimeni nu ne-a povăţuit"? Nu vor spune 
oare: „N-am cunoscut numele, stăpânirea, tăria şi puterea Ta, stăpâne"? 


„Dar câte nu v-am spus mai înainte şi nu v-am vestit, nenorociţilor - v-a spune 
atunci pe drept cuvânt către noi Acela — prin proroci, prin apostoli, prin toţi robii 
mei şi prin Mine însumi? N-aţi auzit Evangheliile mele zicând: „Pocăiţi-vă" [Mt 3, 
2]? Nu le-aţi auzit zicând: „Fericiţi cei ce plâng acum, că vor râde" [Le 6, 21]? Nu 
M-aţi auzit strigând: „Fericiţi cei ce plâng" [Mt 5, 4]? Dar voi aţi râs în hohote, 
vorbind unii către alţii şi lungindu-vă vorbele deşarte [Mt 12, 36], invitându-vă 
unii pe alții la ospeţe şi slujindu-vă pântecele. lar când spuneam că „strâmtă e 
poarta şi îngustă uşa care duce la viață" [Mt 7, 14] şi că: „Împărăţia Cerurilor se ia 
cu sila şi cei ce silesc o răpesc" [Mt 11, 12], voi eraţi culcaţi pe aşternuturi moi şi 
urmăreaţi întru toate uşurarea şi relaxarea? Atunci când spuneam: „Cel ce vrea să 
fie cel dintâi, să fie cel din urmă dintre toţi, robul tuturor şi slujitorul tuturor" [Mc 
9, 35; 10, 44], n-aţi preferat oare voi locurile de frunte la mese şi scaunele din faţă, 
stăpânirile şi conducerile, funcțiile şi măreţia demnităţilor, şi n-aţi vrut să vă 
supuneţi sau să slujiți în smerenia sufletului unuia umil, sărac şi lepădat? Atunci 
când spuneam: „Câte vreţi să vă facă vouă oamenii, faceţi-le şi voi asemenea" [Mt 
7, 12], oare voi nu făceaţi numai slujirile voastre şi vă împlineaţi voile şi poftele 
voastre, lăcomindu-vă, răpind, făcând nedreptate şi nu vă slujeaţi numai pe voi 
înşivă? Când spuneam: „Dacă cineva te loveşte peste obrazul cel drept, întoarce-i-l 
şi pe celălalt" [Mt 5, 39], oare atunci unii nu râdeaţi, iar alţii nu sufereaţi nici măcar 
să auziţi aceasta, ci spuneaţi că am poruncit în chip rău şi nedrept acest lucru? 


Când spuneam: „Dacă cineva te sileşti să mergi cu el o milă, mergi cu el două" [Mt 
5, 4], nu numai că nimeni dintre voi n-a făcut aceasta, ci cei mai mulţi îi strâmtoraţi 
pe fraţii voştri? Când spuneam: „Fericiţi sunteţi când vă vor ocări pe voi şi vă vor 
prigoni Şi vor zice tot cuvântul rău împotriva voastră minţind din pricina Mea" [Mt 
5, 11], oare voi nu sufereaţi nici măcar să auziţi un singur cuvânt aspru nu numai 
de la cei asemenea vouă, dar şi de la cei aflaţi mai presus de voi? Când spuneam: 
„Bucuraţi-vă şi vă veseliţi în prigoniri şi în necazuri" [Mt 5, 12. 11], oare voi nu 
îmbrățişați mai degrabă laudele, cinstea şi slava, iar pentru unele ca acestea 
renunțaţi până chiar şi la viaţa voastră? Când îi fericeam pe cei săraci [Mt 5, 3] aţi 
dorit oare vreodată din suflet să vă faceţi săraci? Când spuneam că cei blânzi vor 
moşteni Împărăţia Cerurilor [Mt 5, 5. 3. 10], oare nu v-aţi arătat ca nişte fiare 
sălbatice faţă de cei ce nu vă fac degrabă voile voastre? lar când îi vedeţi iarăşi 
călcând poruncile Mele, oare nu vă arătaţi atunci compătimitori şi măsuraţi şi nu 
ziceţi: „Lasă!, doar Domnul a zis: Să nu te mânii împotriva cuiva"? lar când 
ziceam: „Rugaţi-vă pentru cei ce vă chinuie, iubiţi-i pe vrăjmaşii voştri şi faceţi 
bine celor ce vă urăsc pe voi" [Mt 5, 44], oare nu spuneaţi: „Acest lucru este al 
apostolilor şi al sfinţilor celor mari! Fiindcă cine altul ar putea face aceasta?”. 
Nenorociţilor, dar voi pentru ce nu v-aţi făcut sfinți? Nu M-aţi auzit zicând: 
„Faceţi-vă sfinţi, precum Eu sfânt sunt!" [1 Ptr 1, 16], iar voi aţi rămas în necurăţia 
întinăciunilor şi fărădelegilor voastre”. 


Exemple de femei care au păcătuit 


lar către femei va zice: „N-aţi auzit în bisericile voastre citindu-se şi zicându-se: 
«Viaţa Sfintei Pelaghia care mai înainte a fost desfrânată» (Prăznuită pe 8 
octombrie. Prostituată celebră din Antiohia convertită de episcopul Nonnus de 
Heliopolis pe care-l auzise predicând în biserică. Botezată de el, şi-a împărțit 
averile săracilor şi, îmbrăcată în bărbat, şi-a petrecut restul zilelor într-o chilie pe 
Muntele Măslinilor, fiind recunoscută după moarte de diaconul lacob care 
asistase la botezul ei şi i-a scris şi Viaţa, editată de H. USENER, Legenden der hi. 
Pelagia, Bonn, 1879. [în româneşte Viaţa ei poate fi citită la B. WARD, ,„, Vieţile 
sfintelor care mai înainte au fost desfrânate", trad. diac. loan 1. Ică jr, Ed. Deisis, 
Sibiu, 1997, p. 85-95] In. B. Krivocheine, SC 96, p. 422-423].), «Viaţa cuvioasei 
Maria Egipteanca, care mai înainte a fost desfrânată» (Prăznuită pe 1 aprilie şi în a 
S-a Duminică din Postul Mare. Prostituată din Alexandria retrasă după o 
călătorie la Locurile Sfinte în deşertul Iudeii unde şi-a petrecut tot restul vieţii 
hrănindu-se cu ierburi şi curmale. Cu un an înainte de a muri a fost întâlnită de 
monahul Zosima care, după un an de zile, revine să o împărtășească înainte de 
moarte şi să o îngroape ajutat de un leu. Scurtele informaţii date de Chiril din 
Seythopolis şi loan Moschos au fost dezvoltate în lunga şi faimoasa Viaţă scrisă de 


patriarhul Sofronie al Ierusalimului (PG 87, 3697-3725). Capodoperă a 
hagiografiei bizantine, ea se citeşte la utrenia Duminicii a 5-a din Postul Mare. [în 
româneşte poate fi citită în Triod sau în B. WARD, ibid, p. 49-73.] In. B. Krivo- 
cheine, SC 96, p. 424]), «Teodora, desfrânata şi mai apoi ajunsă făcătoare de 
minuni»(Prăznuită pe 1] septembrie. Femeie măritată care, după o infidelitate 
faţă de soțul ei, şi-a părăsit pe ascuns casa şi a intrat deghizată în bărbat, ca să nu 
poată fi recunoscută, într-o mănăstire de bărbaţi pentru a-şi repara greşeala 
printr-o viaţă de asceză. Viaţa ei a fost editată de K. WESSELY, Die Vita $. 
Theodorae, Viena, 1889 [n. B. Krivocheine, SC 96, p. 424-425].), şi iarăşi: 
«Eufrosina fecioara supranumită şi Smarald» (Prăznuită pe 25 septembrie. 
Fecioară dintr-o bogată familie din Alexandria. Tatăl ei a hotărât să o 
căsătorească, dar ea a fugit de acasă şi s-a refugiat îmbrăcată în bărbat într-o 
mănăstire, unde şi-a petrecut viața sub numele de Smarald, identitatea ei 
adevărată fiind descoperită doar după moarte. La auzul veştii, tatăl ei a intrat în 
monahism venind să trăiască în chilia ei. Viaţa ei a fost editată în Analecta 
Bollandiana 2 (1583), p. 196-205 [n. B. Krivocheine, SC 96, p. 425].), şi: «Xeni, 
cea cu adevărat străină şi minunată» (Prăznuită pe 24 ianuarie. Născută cu numele 
Eusebia într-o familie nobilă romană, fuge de acasă împreună cu două slujnice 
pentru a evita căsătoria impusă de părinţi. Trece prin Alexandria şi se stabileşte la 
Mylassa (în Caria, pe coasta Asiei Mici) unde întemeiază o mănăstire de femei, 
ajutată fiind de episcopul cetăţii. Pentru a-şi ascunde originea şi a nu fi 
descoperită de părinţi, şi-a schimbat numele în Xeni (Străina). După o viaţă de 
asceză, moare în sfințenie ca egumenă a mănăstirii ei. Originea şi identitatea îi 
sunt descoperite după moarte de una din slujnicele sale intrată şi ea în monahism. 
Viața ei e editată în Analecta Bollandiana 56 (1938), p. 108-117 In. B. 
Krivocheine, SC 96, p. 425].)? 


Oare n-aţi auzit cum au lăsat părinţi şi bogăţie şi logodnici, Mi-au slujit Mie în 
simplitate şi smerenie şi s-au făcut sfinte? Deci pentru ce nu le-aţi imitat şi voi pe 
acestea şi pe unele ca acestea, desfrânatele pe desfrânate, destrăbălatele pe 
destrăbălate, soțiile păcătoase pe soțiile care au păcătuit, fecioarele pe fecioarele 
cele asemenea vouă?" (Aceste cinci Vieţi de sfinte din secolul V fac parte din 
Sinaxarul lui Simeon Metafrastul (secolul LX) care furniza lecturile liturgice 
pentru sărbătorile sfinţilor din fiecare zi [n. B. Krivocheine, SC96, p. 425,427]. ). 


David, exemplu de rege care s-a pocăit în faţa împăraţilor zilei 
Iar către bărbaţi, împărați şi nobili va spune în chip asemănător: „N-aţi auzit cum a 


păcătuit David şi, intrând la el prorocul Natan şi mustrându-l pentru păcatul lui, nu 
i-a răspuns, nu s-a mâniat, nu a ascuns păcatul lui, ci, sculându-se de pe scaun, a 


căzut la pământ în faţa a tot poporul şi a zis: «Am păcătuit înaintea Domnului 
meu» [3 Rg 12, 13] şi nu a încetat plângând şi tânguindu-se ziua şi noaptea? N-aţi 
auzit pe acesta zicând: «Cenuşă în loc de pâine am mâncat şi băutura mea am 
amestecat-o cu lacrimile [Ps 101, 10], de glasul suspinului meu s-a lipit osul meu 
de carnea mea, asemănatu-m-am pelicanului din pustie [Ps 101, 6-7]»; şi iarăşi: 
«Ostenit-am în suspinul meu, spălat-am în fiecare noapte patul meu, cu lacrimile 
mele aşternutul meu am udat» [Ps 6, 7]? Nu l-aţi auzit zicând: «Doamne, 
Dumnezeul meu, de am răsplătit cu rău celor ce mi-au făcut mie rău şi de am jefuit 
pe vrăjmaşii mei fără temei, să prigonească vrăjmaşul sufletul meu, şi să-l prindă, 
să calce la pământ viaţa mea şi mărirea mea în țărână să sălăşluiască» [Ps 7, 4-6]? 


Aşadar, de ce nu l-aţi imitat şi voi pe acesta şi pe cei asemenea lui? Oare nu pentru 
că vă credeţi că sunteţi mai slăviţi, mai bogaţi decât acesta, şi de aceea nu vreţi să 
vă smeriţi înaintea Mea? Nefericiţilor şi ticăloşilor, deşi sunteţi stricăcioşi şi 
muritori, vreți să fiți singuri stăpânitori şi stăpânitori ai lumii, şi dacă este cineva 
într-altă ţară care nu vrea să se supună vouă, vă ridicaţi împotriva lui ca împotriva 
unui rob de nimic al vostru şi n-aţi fi în stare să răbdaţi nesupunerea lui, chiar dacă 
este rob împreună cu voi şi voi nu sunteţi cu nimic mai buni decât acela; dar Mie, 
Făcătorul şi Stăpânul vostru, cum nu vreţi să vă supuneţi şi să-Mi slujiţi cu frică şi 
cutremur |Ps 2, II]? Răsplătind cu răul [Ps 7, 5] celor ce au greşit vouă, ce aţi 
socotit în voi înşivă despre cele pe care le-aţi păcătuit împotriva Mea? Că nu este 
cine să ceară sângele celor nedreptăţiţi [Fe 9, 5]? Că nu este cine să vadă cele 
făcute de voi în ascuns? Sau M-aţi uitat pe Mine şi vă închipuiţi că nu este nimeni 
mai presus de voi, şi n-aţi nădăjduit să vă înfăţişaţi vreodată goi şi dezbrăcaţi 
înaintea Mea? Nu m-aţi auzit zicând mereu: «Cine vrea să fie întâiul dintre toţi să 
fie cel din urmă dintre toți, rob al tuturor şi slujitor al tuturor» [Mc 9, 35]? Cum n- 
aţi tremurat şi nu v-aţi tânguit şi zdrobit în voi înşivă temându-vă ca nu cumva să 
fiți înălțaţi de acea slavă deşartă şi zadarnică şi, făcându-vă călcători ai poruncilor 
Mele, să fiți predați focului acesta? N-aţi auzit cum David, fiind ocărât de 
generalul său Semei şi fiind numit de acesta «bărbat al sângelui», s-a făcut din 
suflet pe sine însuşi mai prejos decât acela, nu s-a înfuriat, ci i-a oprit pe cei ce 
voiau să-l omoare [3 Rg 16, 5-12]? 


lată şi pe Moise şi pe lisus al lui Navi şi pe David şi pe mulţi alţii înainte de 
arătarea Mea, iar acum după venirea Mea încă şi mai mulţi, pe care îi vedeţi 
preamăriţi împreună cu Mine şi care au fost împărați, ca şi voi, şi nobili şi generali, 
care din pricina fricii de Mine, trăind în smerenie şi dreptate, n-au răsplătit cuiva 
răul cu rău, ci, fiind necinstiţi de multe ori de către cei asemenea lor sau de către 
cei aflați sub ei, Mi-au lăsat Mie răzbunarea pentru aceasta [Rm 12, 19] şi pentru 
câte au păcătuit împotriva Mea toată viaţa lor, s-au căit şi au plâns în suflet cu frică 


şi cu dor, auzind şi crezând în această zi a venirii şi judecății Mele, dar voi aţi 
disprețuit poruncile Mele ca şi cum ar fi ale unuia dintre cei lepădaţi şi 
neputincioşi. Deci acum duceţi-vă împreună cu cei alături de care aţi vrut să fiți şi 
ale căror cuvinte şi fapte le-aţi făcut, pe care i-aţi imitat, şi desfătați-vă împreună 
cu aceştia de cele gătite acelora!" 


Și patriarhii vor fi judecaţi de patriarhii sfinţi 


Tot aşa şi patriarhilor le va pune înainte pe sfinţii patriarhi loan Gură de Aur 
(Prăznuit pe 13 noiembrie; 345-407, patriarhala Constantinopolului între 397- 
405; condamnat şi mort în exil.), loan cel Milostiv (Prăznuit pe 12 noiembrie; 
patriarh al Alexandriei, 1619.), Grigorie 'Teologul (Prăznuit pe 25 ianuarie; 
patriarh al Constantinopolului între 379-381, f 390.), Ignatie (Prăznuit pe 23 
octombrie; patriarh al Constantinopolului între 867-558.), Tarasie (Prăznuit pe 
25 februarie; patriarh al Constantinopolului între 784-506.), Metodie (Prăznuit pe 
14 iunie; patriarh al Constantinopolului între 843-847.) şi pe ceilalţi care nu 
numai cu cuvântul, dar şi cu fapta s-au făcut icoană a adevăratului Dumnezeu; 
mitropoliților le va pune înainte pe sfinţii mitropoliți Vasile (Prăznuitr pe 1 
ianuarie; mitropolit al Cezareei Capadociei, t 379), Grigorie (Prăznuit pe 10 
ianuarie; episcop al Nyssei, f 394.), fratele lui, şi pe făcătorul de minuni cu acelaşi 
nume (Prăznuit pe 17 noiembrie; episcop al Neocezareei, t 270), pe Ambrozie 
(Prăznuit pe 7 decembrie; episcop al Milanului, t 397.) şi pe Nicolae (Prăznuit pe 
6 decembrie; episcop al Myrhei Lyciei, f 330.). 


ŞI, simplu spus, pe fiecare patriarh şi fiecare mitropolit şi pe fiecare episcop 
Dumnezeu îl va judeca împreună cu apostolii şi cu sfinţii părinţi care au strălucit 
mai înainte în fiecare mitropolie şi episcopie şi punându-i pe toţi unii în faţa altora 
- precum îl auzi zicând: „Oile de-a dreapta, iar caprele de-a stânga" [Mt 25, 30] -,, 
va zice: „Oare nu acolo unde mi-au slujit aceştia aţi trăit şi voi şi aţi şezut pe 
scaunele lor? Pentru ce n-aţi imitat «viaţa şi vieţuirea» lor? Pentru ce nu v-aţi 
temut să Mă ţineţi în mâini necurate şi în suflete încă şi mai necurate pe Mine, Cel 
preacurat şi neîntinat şi să Mă mâncaţi? N-aţi tremurat, nu v-aţi cutremurat? Pentru 
ce aţi jefuit cele ale săracilor spre plăcerile voastre şi al apropiaților şi rudelor 
voastre? Pentru ce M-aţi vândut ca Iuda pe aur şi argint? Pentru ce, cumpărându- 
Mă ca pe un rob de nimic, M-aţi făcut să slujesc voilor trupului [Ef 2, 3]? Aşa cum 
nu M-aţi cinstit pe Mine, nici Eu nu vă voi cruța pe voi. Duceţi-vă de la Mine, 
lucrătorii fărădelegii [Le 13, 27], duceţi-vă!" 


Aşadar, în ziua cea înfricoşătoare a judecății [7 In 14, 7; Evr 10, 27] tot omul 
păcătos va vedea în faţa lui în viaţa veşnică şi în acea lumină negrăită pe cel 


asemenea lui şi va fi judecat de el; părinţii de părinţii, prietenii şi rudele de prie- 
teni şi rude, fraţii de către fraţi, robii şi cei liberi de robi şi liberi, bogaţii şi săracii 
de bogaţi şi săraci, cei căsătoriți de cei ce au strălucit în căsătorie, cei în libertate 
de cei ce au trăit în libertate. 


Deci ce vreau să spun? Privind spre cineva asemenea lui, împăratul la împărat, 
nobilul la nobil, desfrânatul cel pocăit spre desfrânatul pocăit, săracul spre sărac şi 
robul spre rob, şi, aducându-și aminte că şi acela a fost om, a avut acelaşi suflet, 
aceleaşi mâini, aceiaşi ochi şi, simplu spus, a avut toate deopotrivă şi a trăit 
împreună cu el în această viaţă şi i-a fost asemănător în demnitate, meşteşug, 
resurse, dar nu a vrut să-l imite, fiecărui păcătos 1 se va astupa gura numaidecât 
[Ps 106, 42] şi va rămâne fără cuvânt de apărare [Rm 1, 20], ne mai având nimic ce 
să mai spună. Deci când mirenii vor vedea pe mireni, împărații păcătoşi vor vedea 
pe împărații sfinți, bogaţii şi cei aflați sub jugul vieţii vor vedea pe sfinţii bogaţi, 
aflaţi şi ei sub jugul vieţii, şi toţi cei aflaţi în chinuri vor vedea pe cei asemenea lor 
în Împărăţia Cerurilor, atunci se vor ruşina şi se vor afla fără cuvânt de apărare, ca 
bogatul acela care-l vedea pe Lazăr în sânul lui Avraam, iar el se perpelea în foc 
[Le 16, 23]. 


Monahii vor fi judecaţi de atitudinea lor faţă de lume 


Dar ce vom face oare noi, monahii trândavi şi păcătoşi, asemenea mie? Ce ruşine şi 
ce chin ne va cuprinde când vom vedea în Împărăţia Cerurilor dănţuind într-un 
cuget pe cei ce în această viaţă au avut şi femei şi slujitoare şi slujitori, împreună 
cu femeile şi copii lor? Când vom vedea pe cei ce au bineplăcut lui Dumnezeu în 
demnități şi bogăţie, când vom vedea pe toți cei ce au înfăptuit în viaţa aceasta 
toată virtutea şi au vieţuit în pocăință şi lacrimi pentru frica Domnului stând acum 
în bucuria şi strălucirea drepţilor? Când ne vom gândi că unii am lăsat părinți, 
mame, fraţi şi surori şi lumea întreagă ca să ne mântuim sufletele noastre [Mt 19, 
29; 16, 25-26], iar alţii şi femei şi copii, iar unii împreună cu acestea au lăsat şi 
bogăţie şi demnități şi toate cele plăcute ale vieţii, şi, retrăgându-ne, ne-am făcut 
săraci şi tunzându-ne ne-am făcut monahi pentru Împărăţia Cerurilor, dar pentru o 
mică trândăvie şi răutate şi pentru poftele noastre cele rele ne-am coborât împreună 
cu mirenii, desfrânatele, adulterii şi cei care trăiesc în chip desfrânat potrivit lumii, 
ce frică, cutremur şi ruşine nu ne va acoperi pe noi! 


Credeţi-mă atunci când spun, fraţilor, că tulburarea noastră va fi un chin mai rău 
decât osânda veşnică a mirenilor. Fiindcă atunci când eu, care m-am lepădat din tot 
sufletul, voi sta împreună cu nişte mireni care au acum copii şi sunt încurcaţi în 
treburile obşteşti, sau servesc în armată, şi voi primi aceeaşi osândă cu aceia, aceia, 


întorcându-se şi văzându-mă, vor spune către mine: „Şi tu, monahule, care ai lăsat 
lumea, eşti aici împreună cu noi cei din lume? Dar tu de ce eşti aici?" ce vei 
răspunde? ce vei grăi către ei? Cine va putea povesti, fraților, în chip vrednic prin 
cuvânt mărimea acelui necaz care mă va lovi atunci? Negreşit, nimeni! Căci ce 
vom spune sau ce răspuns vom putea da? Că am lăsat lumea şi cele din lume, dar 
nu ne-am scârbit de acestea din suflet; fiindcă aceasta este adevărata retragere din 
lume şi din cele din lume: ca împreună cu fuga din lume să urâm şi să ne scârbim 
şi de cele ale ei. 


Ce este lumea? Pofte şi patimi 


Dar ce este lumea şi ce sunt cele din lume? Ascultă! Nu este aurul, nu e argintul, 
nu sunt caii, nici măgarii; fiindcă toate acestea, câte ne slujesc şi nouă spre nevoile 
trupului, le avem şi noi. Nu carnea, nu pâinea, nu vinul; fiindcă şi noi gustăm din 
acestea şi mâncăm din ele cât ne este de ajuns. Nici casele, nici băile, nici ţarinile, 
nici viile, nici conacele; fiindcă lavrele şi mănăstirile sunt făcute din unele ca 
acestea. 


Dar ce este atunci lumea? Păcatul şi afecțiunea faţă de lucruri, fraţilor, şi patimile. 
Iar cele din lume să le spună loan Teologul, ucenicul iubit al lui Hristos [In 13, 23], 
căci zice: „Nu iubiţi lumea, nici cele din lume; fiindcă tot ce este în lume, adică 
pofta trupului, pofta ochilor şi trufia vieţii, nu sunt din Tatăl, ci Sunt din lume” 
[1 In 2, 15-16]. Deci dacă noi, lăsând lumea întreagă, fugim de ea şi, făcându-ne 
goi, n-am păzit acestea, ce folos ne va fi numai din retragerea noastră? Căci de 
oriunde am ieşi şi oriunde am ajunge, am găsi iarăşi aceleaşi lucruri; fiindcă 
niciunde nu putem trăi ca oameni singuri, oriunde avem nevoie de cele 
indispensabile alcătuirii trupului, oriunde sunt şi femei şi copii şi vin şi tot felul de 
roade; fiindcă din acestea şi din unele ca acestea se face alcătuirea vieţii noastre. 
Dacă avem pofta trupului şi pofta ochilor şi trufia gândurilor, cum vom putea să ne 
reținem de la orice fel de păcat fiind în mijlocul lor, şi să nu fim răniţi nicidecum 
de acul ei? Lucru pe care mulţi din sfinţii din vechime şi de acum, ştiu bine, l-au 
păzit şi îl păzesc, petrecând în mijlocul lucrurilor, grijilor şi frământărilor vieții şi 
ducându-şi viaţa în sfinţenie desăvârşită, precum dă mărturie Pavel zicând despre 
acestea şi despre unele ca acestea: „Căci faţa lumii acesteia trece [l Co 7, 31], 
pentru ca şi cei care au femei să fie ca şi cum n-ar avea şi cei ce neguţătoresc ca şi 
cum n-ar avea, şi cei ce se folosesc de lume ca şi cum nu s-ar folosi de ea" [l Co 7, 
29. 31]. 


Ne este, aşadar, cu putinţă să învăţăm din acestea şi celelalte: cel irascibil să nu se 
înfurie, cel ce se îndreptăţeşte să nu adauge nimic în inima sa la cele spuse, cel ce- 


şi caută dreptatea să fie ca un mort pentru lume prin dispoziția sufletului, cel ce a 
ajuns odată astfel să caute şi să râvnească să nu-şi cruţe nici măcar trupul său. 
Fiindcă aşa s-au făcut şi se fac în fiecare generaţie cei ce luptă. 


Dragostea de lume şi legăturile ei 


lar dacă nu râvnim să ne facem asemenea şi să ducem această viaţă, ce vom spune: 
„Că am disprețuit bogăţia şi slava"? Dar negreşit ne va spune că: „Pizma şi cearta 
şi gelozia nu ați părăsit". Că aceste ne înstrăinează şi ne despart de Domnul, zice 
dumnezeiescul Iacob, apostolul lui Hristos: „lar dacă aveţi râvnire amară şi zavistie 
în inimile voastre, nu vă lăudaţi, nici nu minţiţi împotriva adevărului. înţelepciunea 
aceasta nu vine de sus, ci e pământească, sufletească, demonică. Deci unde este 
pizmă şi zavistie, acolo este neorânduială şi orice lucru rău" [lac 3, 14-16]; şi iarăşi 
puţin mai încolo: „Cereţi şi nu primiţi, pentru că cereţi rău, ca să risipiţi în plăceri", 
după care adaugă: „Adulterilor şi adulterelor, nu ştiţi oare că prietenia lumii este 
dușmănie faţă de Dumnezeu? Cine deci va voi să fie prieten cu lumea se face 
vrăjmaş lui Dumnezeu" [lac 4, 3-4]. 


Vezi însă că nu a spus numai: „Lumea e vrăjmaşă a lui Dumnezeu", ci şi „prietenia 
față de lume"; fiindcă prin aceasta ne facem adulteri şi adultere. Şi că e adevărat 
acest lucru, ascultă-L pe Domnul Care zice: „Tot cel ce se uită ca să poftească a şi 
desfrânat în inima sa" [Mt 5, 28], şi iarăşi: „Să nu pofteşti ceva din cele ale 
aproapelui tău" [Iş 20, 17; Dt 5, 21]. lar prin aceste cuvinte ne arată că nu numai 
cel ce face păcatul să desparte de Dumnezeu şi se face vrăjmaş al Lui, ci şi cel ce 
iubeşte şi pofteşte ceva, adică are o afecţiune în inima sa faţă de ceva din cele de pe 
pământ; fiindcă acest lucru e prietenia lumii; astfel încât se arată limpede că şi 
atunci când cineva este dezbrăcat de toate şi nu face cu fapta nici un fel de păcat, ci 
numai îl iubeşte şi îl îndrăgeşte, şi are o relaţie de afecţiune faţă de el, acela e vrăj- 
maş al lui Dumnezeu, după cum spune şi loan: „Dacă iubeşte cineva lumea, iubirea 
Tatălui nu este în el" [7 In 2, 15], dar şi Domnul: „Să iubeşti pe Domnul 
Dumnezeu tău din tot cugetul tău şi din toată tăria ta şi din tot sufletul tău" [Mc 12, 
40], astfel încât cine are în sufletul său o dispoziţie de poftă şi o afecţiune faţă de 
altceva este în afara acestei porunci. 


Noi însă, nenorociţii şi ticăloşii, lăsând cele mai slăvite şi mari ale lumii şi venind 
la mănăstire, iubim unii mantii sclipitoare, alţi haine aurite, alți cingători şi 
analavuri, alţii sandale şi încălțăminte, alţii mâncăruri şi băuturi dulci, alţii bricege, 
ace şi pumnale, ba chiar încă şi cele de mai umile decât acestea, prin care căzând 
din dragostea împăratului cel peste toate [Rm 9, 5], Hristos, ne facem vrăjmaşi ai 
Lui, fără chiar să simţim aceasta, fraților, lucruri pentru care, dacă nu o luăm 


înainte pocăindu-ne şi nu izgonim fiecare din sufletele noastre toată pofta cea rea, 
răutatea, sfada şi zelul şi trufia, vom fi osândiţi în focul cel veşnic împreună cu 
vameşii, păcătoşii şi bogaţii, care au trăit în desfrânare [cf. Le 15, 13; 16, 19.24]. 


De-a dreapta şi de-a stânga la Judecată 


De aceea deci, să ne grăbim, fraților, să arătăm toată virtutea, iar de toată răutatea 
şi de toată patima să ne scârbim din suflet şi să urâm orice lucru mic sau mare care 
poartă primejdie pentru sufletele noastre; şi să ne folosim numai de acele lucruri în 
care mintea nu-şi găseşte desfătare, inima noastră nu găseşte plăcere, ca nu cumva 
rânduindu-ne pe noi înşine, prin lucrurile acestea care par umile, de-a stânga îm- 
preună cu cei din lume, să vedem pe toţi frații şi părinţii noştri stând de-a dreapta 
lui Dumnezeu şi osândindu-ne pe noi: egumenii fiecărei mănăstiri pe cei ce au 
bine-plăcut în aceste mănăstiri Domnului, cei cu slujiri pe cei ce au strălucit ca 
nişte luminători [Dn 12, 3; Flp 2, 15] în slujirile lor, cei în ascultare şi în lucrul 
mâinilor pe cei ce au strălucit în lucruri asemănătoare şi în aceleaşi slujiri mai mici 
sau mai de cinste şi sunt încununaţi împreună cu sfinţii mucenici, cei care şi-au 
întinat tinereţea pe cei ce şi-au îmblânzit tinereţea, cei ce au căzut în trândăvie la 
vârsta maturității pe cei ce s-au înfrânat din tinereţe şi până la bătrâneţe războindu- 
se cu trupul şi păzind înfrânarea lor, cei ajunşi la bătrâneţe şi care până la sfârşit au 
făcut faptele copiilor celor fără minte pe cei care, tunşi fiind la bătrâneţe, şi-au tăiat 
în scurt timp pentru frica lui Dumnezeu tot răul obicei pe care l-au dobândit din 
tinereţe, cei ce râd pe cei ce plâng acum [Le 6, 21. 25], cei ce se desfătează şi 
mănâncă înainte de ora rânduită pe cei ce nu se satură nici măcar la vremea cinei, 
cei glumeţi cu cei ce îşi petrec viaţa lor în mâhnire şi palizi aducându-și aminte de 
acel ceas înfricoşător şi de păcatele lor, cei ce au venit în viaţa monahală din 
bogăţie şi din slavă şi nu vor să se smerească puţin pe cei ce au venit dintr-o 
sărăcie extremă şi, vieţuind împreună cu noi, au ajuns mai slăviţi, împodobiţi fiind 
cu adevărat prin smerenia lor mai presus decât mulţi cei ce stau împreună cu aceia 
de-a dreapta, împărați şi patriarhi. 


Portretul monahului ascultător şi smerit 


Prin urmare, frații mei iubiți, aţi înţeles ce am spus? Ştiţi oare ce ruşine va fi 
atunci? Aţi băgat de seamă aceasta în mintea voastră? V-aţi dat seama de ceasul 
acela, sau trebuie oare să vă repet din nou spre folosul meu şi al celor nepăsători, 
asemenea mie? Prin urmare, şi cu noi înşine aşa vor sta lucrurile în ziua aceea 
înfricoşătoare şi mulți dintre fraţii voştri se vor găsi stând de-a dreapta lui 
Dumnezeu în slavă, iar mulţi vor fi de-a stânga osândiţi fiind de ei. Şi cum nu, 
când din doi oameni care s-au lepădat de lume în acelaşi loc, având acelaşi 


meşteşug, pietrari sau dulgheri, amândoi fiind tineri şi curaţi în orice păcat trupesc 
şi fiind săraci, unul se face prin alegere liberă lucrător al întregii virtuţi, iar altul 
lucrător al întregii răutăți şi ticăloşii? Oare nu acest lucru îl vedem făcându-se în 
fiecare zi în mijlocul nostru? 


Și pe unul dintre aceştia îl vedem smerit, ascultător, supus, petrecând împreună cu 
noi ca un rob al lui Dumnezeu şi nu al oamenilor şi slujind fraţilor cu toată 
credinţa, având cuget smerit şi zdrobit şi gândind în sine însuşi şi zicând - acest 
lucru l-am aflat din mărturisirea sa de fiecare zi şi de la cei care l-au întrebat de 
multe ori iar el le-a răspuns aşa - : „Eu, cinstite părinte, fiind în lume, de-abia 
puteam Să-mi câştig hrana cu multă osteneală şi în strâmtorare. Şi venind aici, 
cum voi fi nepăsător faţă de lucru şi voi mânca pâinea mănăstirii în dar, având să 
dau seamă de ea în ziua judecății? Dar fiindcă am venit să slujesc lui Dumnezeu, 
mă voi lupta pe cât e cu putinţă ca lucrul meu să prisosească peste hrana mea, şi 
mă voi Supune întâi-stătătorilor şi tuturor fraţilor mei până la moarte, fără 
murmur, ca lui Hristos însuşi, şi nu voi fi întru nimic neascultător faţă de ei”. 


Portretul monahului trândav, neascultător şi ipocrit 


Celălalt însă, slăvindu-se deşert, nesupus, neascultător, gândeşte în sine însuşi cele 
potrivnice aceluia şi spune aşa: „lată Dumnezeu mi-a trimis casă, pâine şi vin şi 
hrană din belşug. M-am numărat împreună cu cei dintâi şi sunt cel dintâi între cei 
veniţi împreună cu mine şi frate cu toţi aceştia, chiar dacă vor sau nu acest lucru. 
Acum voi mânca şi voi dormi pe săturate. Căci ce nevoie este de acum ca să 
lucrez, ca să mă ostenesc iar după osteneala mea să câştige alții? Dacă mă vor 
rândui la oarecare slujiri, voi pretexta mai întâi neputinţa; iar dacă mă vor sili, le 
voi spune: «Şi dacă nu voi putea face aceasta? Puteţi să mă strângeţi de gât, puteți 
să mă prigoniţi, dar nu sunt în stare!» Şi aşa mă voi preface că plâng, voi striga, voi 
pretexta tăierea genunchilor [îs 35, 3; Evr 12, 12], voi pretexta ameţeala, voi spune 
că am capul plin de fiere, şi din această pricină voi putea să mănânc cu 
binecuvântare şi dimineaţa, voi începe să anatematizez şi să hulesc, voi contrazice 
şi voi murmura la toate cele ce mi se poruncesc; şi atunci, descurajându-se 
negreşit, mă vor lăsa în pace, chiar dacă nu vor. lar dacă-mi vor da vreodată lucruri 
umile sau o slujire asemănătoare, o voi disprețul. 


De pildă, dacă îmi vor porunci să slujesc catârilor, voi pretexta că nu ştiu ce 
înseamnă slujirea acestora şi-i voi lăsa neţesălaţi şi neîngrijiţi cu toate samarele pe 
ei; şi atunci fie mă vor lăsa de nevoie, fie îmi vor da pe altcineva în ajutorul meu, şi 
acela va săvârşi tot lucrul de trebuinţă, iar eu, făcând doar puţine, mă voi odihni. 
Dacă însă mă rânduiesc să fiu brutar, voi protesta cu fățărnicie, ca să nu fiu acuzat 


ca neascultător, spunându-le: «Eu, părinţilor, nicicând n-am văzut cum se face 
pâinea», şi aşa ducându-mă le voi face pâinea cleioasă, iar ei, nesuferind să o 
mănânce, nu mă vor mai sili la o asemenea slujire." lar dacă îl vor rândui să 
slujească la bucătărie, nu ştie să se smerească înaintea întâi-stătătorului său şi să 
pună metanie, ci îi spune cu aroganță: „Doamne miluieşte! Părinte, dintre toți 
numai pe mine m-ai ales la slujirile cele de necinste? Nu mai sunt în mănăstire şi 
alți fraţi?" Şi acestea le spune ca să îndepărteze slujirea la care a fost rânduit; dacă 
vede însă insistența egumenului, se duce, dar nu pentru Dumnezeu, ci temându-se 
de pedeapsă şi de bice, şi, ducându-se şi murmurând, zice în sine însuşi: „Vor să 
mănânce lucrurile desăvârşite şi bune pe care le voi găti eu! De nu-i voi face sau să 
se ridice de la masă postind, sau să vomite dacă vor mânca pe cele ce le voi găti, să 
nu fiu eu însumi!" Şi, simplu spus, pe toate le face cu nebunie multă, nenorocitul. 
Și mai departe afumă bucătăria fraţilor, precum şi legumele lor şi le arde, 
aruncându-le în vase nici spălate, nici curățate, şi punând în ele sare peste măsură, 
după care lasă să se piardă căldura lor, ca, dezgustaţi şi deranjaţi, să vomite 
mâncărurile; iar dacă un frate îi spune sau îi transmite să-i gătească ceva de 
mâncare, spune cu neruşinare: „Nu-i ruşine? A poruncit ceva domnul robului său! 
Poţi să-ţi iei rămas-bun de la mâncare, până voi veni eu şi voi găti aceasta!" Şi aşa 
făcând cu toate, se găseşte sărind şi alergând numai spre acele slujiri şi servicii 
unde ştie că există o posibilitate de a fura sau de a pune stăpânire pe ceva. 


Și dacă nu e preferat el însuşi înaintea tuturor, se întristează pe faţă şi murmură 
necăjindu-se în ascuns împotriva semenilor lui; dar când este rânduit la unele ca 
acestea, se scoală ca şi cum ar fi înviat din morţi şi din iad, şi numaidecât faţa sa se 
luminează şi ochii săi se fac veseli; şi chiar dacă, din pricina multei sale răutăţi, 
vrea să se prefacă, ca să nu fie recunoscut, nu poate să se ascundă de privitori; 
fiindcă îl dă de gol însuşi faptul de a nu murmura nicidecum sau de a nu se răzvrăti 
puţin, precum obişnuia să facă cu fiecare slujire; căci acum se teme să spună ceva, 
ca nu cumva să fie rânduit altul în locul lui şi el să fie lăsat fără lucru. 


Deci aşa fiind aceştia doi şi unul supunându-se în ascultarea unui suflet bun şi cu 
inimă smerită |Ps 50, 19] fără zăbavă, fără murmur, fără viclenie, fără furtişag, fără 
sminteală, iar celălalt făcând cele potrivnice acestora, precum s-a scris, dacă vine 
moartea să-i răpească pe amândoi, iar în ziua aceea înfricoşătoare stând cel rău gol 
şi ruşinat de-a stânga, vede de-a dreapta pe cel ce fusese odinioară tuns împreună 
cu el şi împreună cu acesta mâncase şi băuse, având aceeaşi vârstă, aceeaşi 
meserie, fund acum în mare slavă, ca Hristos însuşi, ce va putea spune sau grăi 
atunci? Cu adevărat, frații mei, nimic! Ci, gemând şi tremurând [Fe 4, 14], şi 
scrâşnind din dinți [Mt 24, 51], va fi trimis în focul cel veşnic [Mt 25, 41]. Deci 
astfel fiecare dintre noi, păcătoşii, vom fi judecaţi de fiecare dintre sfinți, aşa cum 


credincioşii vor fi judecaţi de credincioşi şi păcătoşii care nu se căiesc de cei care 
poate au păcătuit mai mult, dar s-au căit fierbinte. 


Importanţa lucrurilor mărunte 


De aceea vă rog şi vă cer vouă, tuturor, că dacă ştiţi că aţi făcut vreun lucru rău şi 
aţi păcătuit şi v-aţi rănit şi v-aţi pierdut sufletele voastre, măcar în clipa de acum să 
vă îndreptaţi, fiecare dintre voi să arate pocăință vrednică de păcatele lui şi să vă 
grăbiţi în tot chipul să staţi de-a dreapta Mântuitorului nostru Dumnezeu. lar câţi 
cunoaşteţi că faceţi unele greşeli mici, cu mare grabă lepădaţi-le departe de voi, ca 
nu cumva pentru aceste lucruri mici să staţi şi voi de-a dreapta precum mărturiseşte 
Scriptura, şi să nu le aveţi sau socotiți pe acestea ca pe nişte lucruri de nimic şi 
mărunte, ci ca pe nişte lucruri mari. Căci cel ce greşeşte de bunăvoie în cele mici, 
dar se abţine de la păcatele mari, va fi osândit încă şi mai mult, fiindcă, stăpânindu- 
se de la cele mai mari, e stăpânit de cele mai mici. Căci e de ajuns spre pierzania 
noastră şi o singură patimă, precum am spus mai sus şi precum au întărit şi Sfinţii 
Apostoli loan şi Iacob, pe care i-am adus spre mărturie. 


Dar ca să vă arăt printr-un exemplu că acest cuvânt este vrednic de crezare, vă voi 
întreba aceasta. Cel ce se luptă cu zece sau doisprezece bărbaţi, fraților, când intră 
în luptă împotriva lor, dacă îi respinge şi rănindu-i îi doboară la pământ de la 
primul atac pe cei din linia întâi şi mai viteji dintre ei, dar văzând pe doi din aceştia 
mai nenorociţi sau mai slabi, şi lăsându-i în urmă şi apropiindu-se de el de departe 
cu frică şi cu linguşeală, nu se grăbeşte să se facă stăpân peste ei şi să-i lege în 
lanţuri sau să-i junghie, oare nu va fi cumplit omorât de aceştia? Căci dacă, din 
trufie sau fanfaronadă, îşi aruncă armele şi se culcă la pământ şi adoarme 
dispreţuindu-i, oare nu se predă pe sine însuşi de bunăvoie spre robie acelora? Oare 
cei doi sau chiar şi numai unul dintre ei nu vor veni peste el legându-l şi-l vor face 
supusul lor, şi-l vor duce în robie, sau chiar îl vor omor? cu sabia, iar unul ca 
acesta se va face de râsul tuturor oamenilor? Şi oare nu toți vor găsi că, pe drept 
cuvânt, s-a făcut junghierea acelui nepăsător şi netrebnic, sau mai degrabă smintit 
şi nesimţit? Căci va fi vrednic nu atât de laude pentru lupta şi biruinţa lui împotriva 
celor mai tari, cât de mustrare, de scârbă şi de lepădare şi, ca să spun aşa, de robie 
şi de moarte, pentru faptul că s-a lăsat biruit de acela unul singur care mai 
rămăsese. 


Să combatem şi patimile mici 


Aşa deci, iubiții mei fraţi, nu vom avea nici un folos stăpânindu-ne patimile cele 
mari, dacă vom fi stăpâniţi de cele mai mici. Ce vreau să zic? Fiindcă voi repeta 


iarăşi şi nu voi înceta să grăiesc acestea. Dacă ne păzim de întinăciunea trupului, 
dacă ne abţinem de la pizmă, de la furia mare şi de la hoţie, dacă ne arătăm stăpâni 
peste împreunarea cu bărbaţii, peste stricăciunea de copii şi onanie, şi peste toată 
destrăbălarea, dar ne facem robi lăcomiei pântecelui sau vinului mult sau somnului 
sau zăbavei sau trândăviei sau împotrivirii în cuvânt, neascultării şi murmurării, ca 
nişte robi sub bici, ce folos vom avea din abţinerea numai de la faptele cele rele? 


lar dacă luăm şi mâncăm o bucată de pâine sau luăm orice altceva fără 
binecuvântarea întâi-stătătorului nostru, cine va spune că suntem liberi de păcat? 
lar dacă lipsim, afară de neputinţă sau nevoie mare, de bunăvoie de la slujbe, dacă 
păzind roadele câmpului nu ne înfrânăm de la ele - fiindcă ce altceva I-a izgonit pe 
Adam din Rai şi l-a predat morţii? - ce vom câştiga din fuga de cele zise? Fiindcă 
nici cel care are o rană cât tot trupul, iar mai apoi se tămăduieșşte prin leacuri multe 
aproape cu totul de rana sa, nu poate fi numit sănătos dacă mai păstrează pe el o 
mică rană asemenea unei înțţepături de ac, ci va fi numit pe drept cuvânt sănătos de 
către toți numai dacă face să dispară, dacă e cu putinţă, şi cicatricele acelei răni. 
Deci să nu socotim mici aceste lucruri, ci, auzind de alţii care sunt pedepsiţi pentru 
acestea şi osândiţi foarte, să fugim cu toată puterea de vătămarea care vine de la 
ele. Şi nimeni, iubiților, să nu stăruie în vreuna din acestea sau în vreo altă patimă, 
ci, abținându-se încă de acum de la ele, să se căiască punând început, şi să nu se 
depărteze vestindu-şi înfrângerea, până când, ruşinat fiind vrăjmaşul care îl atacă, 
să înceteze de a-l mai război. Să nu ne stăpânească pizma, să nu ne stăpânească 
furia sau mânia sau strigătul, din care obişnuiesc să se nască cuvintele ruşinoase şi 
ocările, să nu ne stăpânească slava deşartă şi trufia şi părerea de sine şi să ne 
târască în fundul iadului, ci, izgonindu-le pe toate acestea departe de la noi, să 
dobândim în locul lor virtuțile. 


Să ajungem la nepătimire 


Dar poate va zice cineva: „Dat fiind că patimile enumerate puţin mai înainte sunt 
atât de multe şi nenumărate, cine poate să le cerceteze pe toate şi să se abţină de la 
toate acestea, ca să nu fie stăpânit de nici una dintre ele?" Fu vă învăţ pe voi cu 
harul lui Hristos. Cel ce cugetă pururea la păcatele lui şi priveşte necontenit la 
judecata viitoare şi se căieşte şi plânge fierbinte, acela ajunge mai presus de 
toate şi le biruie fiind înălţat de căinţă, astfel încât nici măcar una dintre cele 
zise nu poate să ajungă şi să cuprindă sufletul său care zboară în înalt. Dar dacă 
cugetul nostru nu se ridică la înălţimea nepătimirii întraripat de pocăință şi de 
lacrimi şi de smerenia duhovnicească care se nasc din acelea, n-am putea ajunge 
liberi de toate cele zise, şi uneori vom fi înţepaţi de cutare patimă, alteori de alta, şi 
nu vom înceta să fim devoraţi de ele ca de nişte fiare sălbatice, iar după moarte, 


căzând din pricina acestora din Împărăţia Cerurilor, vom fi iarăşi pedepsiţi veşnic 
de unele ca acestea. 


De aceea, vă rog pe voi toţi, părinţi şi fraţi duhovniceşti, şi nu voi înceta nicicând 
îndemnând iubirea voastră, ca fiecare să nu fie cu nepăsare față de mântuirea lui 
[Evr 2, 3], ci în tot chipul să se sârguiască să se ridice puţin de la pământ. Căci 
dacă se va face această minune, care vă va lovi cu uimire, adică dacă veţi pluti în 
văzduh deasupra pământului, nu veţi mai voi nicidecum să coborâţi şi să staţi pe 
pământ; iar „pământ" numesc aici cugetul trupesc, iar „văzduh" cugetul du- 
hovnicesc. Căci dacă mintea se eliberează de gândurile şi patimile cele rele şi vom 
vedea prin ea libertatea pe care ne-a dăruit-o Hristos Dumnezeu [Ga 5, 11], atunci 
nu vom mai primi să ne coborâm la robia dintâi a păcatului şi a cugetului trupesc, 
ci, potrivit cuvântului Domnului, nu vom înceta priveghind şi rugându-ne [Mt 26, 
41], până ce vom trece la fericirea de acolo şi vom ajunge la bunătăţile făgăduite, 
cu harul şi iubirea de oameni a Domnului nostru lisus Hristos, căruia 1 se cuvine 
toată slava în vecii vecilor. 


Amin. 


Cateheza 6 - Simeon Evlaviosul şi exemplul său - Despre lucrarea 
duhovnicească [pneumatike ergasia]. Şi care era lucrarea sfinţilor din 
vechime. Şi cum o putem înfăptui, ca să ne facem părtaşi ai Duhului Sfânt, ca 
şi aceia. 


Fraților şi părinților, fiindcă unii gândind lucruri mari despre ei înşişi, precum nu 
se cuvine, socotesc că sunt deopotrivă prin făptuire, cunoştinţă şi desăvârşire cu 
sfinţii cei din vechime şi cu de Dumnezeu purtătorii noştri Părinţi, şi însufleţiţi de 
acelaşi Duh, care era viu şi-i punea în mişcare pe aceia, recomandându-se pe ei 
înşişi numai din cuvinte fără fapte, fuind amăgiţi de duhul părerii de sine, am crezut 
că e bine să grăiesc către ei prin puţine cuvinte simple şi necăutate, ca vorbind 
către unul singur, pentru Dumnezeu care spune: „lar tu, întorcându-te, îndreptează 
pe fraţii tăi” [Le 22, 32], precum şi pentru iubirea obştească care ni s-a poruncit să 
o avem faţă de aproapele nostru. Voi începe dar de aici să grăiesc în toată 
simplitatea şi să îndemn iubirea voastră. 


Vrei, aşadar, să auzi ce făceau sfinţii noştri părinţi şezând în chiliile lor? Citeşte 
„Vieţile" lor şi învaţă mai întâi care era făptuirea lor trupească, apoi îţi voi vesti şi 
lucrarea duhovnicească pe care o făceau aceia. Fiindcă cei ce citesc „Vieţile 
Sfinţilor” ştiu foarte bine faptele lor trupeşti: neagoniseala, postul, privegherea, 
înfrânarea, răbdarea şi celelalte, ca să nu lungesc cuvântul enumerându-le aici pe 
toate, dar prin unele ca acestea lucrarea lor duhovnicească nu li se arată decât 
pu-ţin şi ca într-o oglindă [7 Co 13, 12], pentru ca aceia care arată din fapte 
ostenelile acelora şi credinţa lor să ajungă prin faptele acestea la cunoaşterea şi 
împărtăşirea harismelor lor duhovniceşti, dar ceilalți să nu se învrednicească 
nici măcar Să audă despre unele ca acestea. Dar fiindcă ne-am prăbuşit într-o 
asemenea prăpastie a nebuniei, încât ni se pare că şi fără faptele pe care le-au făcut 
aceia, avem şi noi harul ca şi ei, hai să ne exersăm cuvântul despre acelea şi, 
primind încredințarea care vine de la lucrurile mărturisite, să râvnim să umblăm 
măcar pe urmele acelora, chiar dacă nu vom putea să-i ajungem. Începând dar 
cuvântul nostru de sus, peste puţin timp vom veni coborând şi la noi. 


Sfântul Antonie cel Mare 


Aşadar, ce făcea şezând în mormânt Marele Antonie pe când nu cunoştea încă în 
general vreo lucrare duhovnicească? Oare nu s-a închis în mormânt ca un mort, 
neaducând cu el nimic din cele din lume, nici având vreo grijă în el? Oare nu era 
cu totul mort faţă de lume şi, zăcând în mormânt, nu-L căuta pe Dumnezeu Care 
să-l facă viu şi să-l învieze? Oare nu se mulțumea numai cu pâine şi cu apă? Oare 


nu suporta multe rele de la demoni şi n-a zăcut pe jumătate mort din pricina bătăi 
insuportabile? Oare n-a fost adus în biserică ca un mort, dar când şi-a revenit, nu s- 
a dus iarăşi din imbold propriu să lupte împotriva potrivnicilor? Căci dacă nu s-ar 
fi întors la aceia, ci ar fi rămas în lume şi, dacă n-ar fi răbdat până la sfârşit, 
predându-se pe sine morţii cu râvnă de bunăvoie, nu s-ar fi învrednicit de mult 
dorita vedere a Stăpânului însuşi, n-ar fi auzit glasul dulce al Aceluia. Dar a căutat 
din tot sufletul, a lovit fără preget [Mt 7, 7], a răbdat până la sfârşit [Mt 10, 22] şi a 
luat răsplată vrednică. Fiindcă murind, precum s-a zis, de bunăvoie pentru Hristos, 
zăcea ca un mort, până când a venit Cel ce face vii pe cei morţi [7 Tim 6, 13] şi l-a 
înviat pe el din iad şi l-a scos din întunericul sufletesc la lumina minunată a feţei 
Lui [1 Ptr 2, 9]; pe care văzând-o s-a eliberat de toate acele lucruri triste şi plin de 
bucurie a zis: „Doamne, unde erai până acum?" Cuvintele „unde erai?" sunt 
negreşit ale unuia care nu ştie unde era Acela [Hristos]; iar „până acum" arată 
vederea, simţirea şi cunoştinţa venirii Stăpânului. 


Deci dacă nu vrem şi noi să ne lepădăm aşa [de lume], şi dacă nu alegem de 
bunăvoie să fim tari şi să răbdăm asemenea aceluia, cum ne vom învrednici să 
vedem ca şi acela pe Dumnezeu în Duhul Sfânt şi să ne umplem de veselie? 
Nicidecum. 


Sfântul Arsenie cel Mare 


Dar să ne îndreptăm cuvântul şi spre un altul, dacă vreţi. Ce a făcut chiar de la 
începutul lepădării sale [de lume] Marele Arsenie? Oare nu a lăsat cele împărăteşti 
şi pe împărați, pe casnicii lui îmbrăcaţi în mătăsuri şi toată bogăţia lui, şi a venit 
singur ca un sărac şi sărman în mănăstire, sârguindu-se să ascundă ceea ce era, 
fugind de slava şi de lauda omenească, ca să fie slăvit de Dumnezeu [Ilona 5, 44]? 


Dar oare a rămas mulțumindu-se numai la acestea? Să nu fie! Dar ce anume? N-a 
suportat nici măcar faptul că s-a rânduit pe sine ca un sărac împreună cu oameni 
săraci, ci se socotea ca un câine. Fiindcă aruncându-i-se de către egumen o bucată 
de pâine şi aceasta căzând la pământ, a mâncat-o în patru labe nu cu mâinile, ci cu 
gura, aşa cum ia câinele o bucată de pâine. lar şezând în chilie, nu numai că lucra, 
dar cheltuia pentru nevoile sale mult mai puţin decât preţuia lucrul mâinilor lui, 
bând o apă care era asemenea unui noroi puturos. De aceea, lucrând şi rugându-se 
necontenit, plângea şi era scăldat de lacrimile lui, şi de seara până dimineaţa stătea 
în picioare rugându-se şi aşa s-a făcut stăpân până la sfârşit peste sărăcie şi lipsuri. 
Pentru ce? Negreşit ca să pătimească şi să vadă şi el ceea ce s-a învrednicit să vadă 
şi să pătimească Marele Antonie. 


Deci cum nu s-a scris şi despre el că L-a văzut pe Domnul? Oare după ce a făcut 
atâtea osteneli, nu s-a învrednicit să vadă pe Acela? Nicidecum, ci s-a învrednicit 
să vadă şi el pe Dumnezeu, chiar dacă cel ce a scris aceasta nu a arătat limpede 
acest lucru; iar dacă vrei să afli mai exact acest lucru, parcurge capetele expuse de 
acela, adică de Sfântul Arsenie, şi vei cunoaşte din ele că şi el este cu adevărat 
văzător al lui Dumnezeu. 


Aşadar, cel care-i imită pe aceştia cu fapta şi cu osteneala se va învrednici cu 
adevărat de acelaşi har; iar dacă nu vrea cineva să imite smerenia şi răbdarea 
acestora, de ce mai spune că lucrul e cu neputinţă? Căci cine va putea povesti 
faptele mai presus de om ale lui Eftimie (prăznuit pe 20 ianuarie, t 479), ale lui 
Sava (prăznuit pe 5 decembrie, t 532) şi ale celorlalți sfinţi? Fie înainte de a primi 
harul Duhului, fie după ce l-au primit, fără osteneli şi chinuri multe şi sudorile 
silirii, strâmtorării şi necazului, nimeni n-a străbătut întunericul sufletului, nimeni 
n-a văzut lumina Preasfântului Duh. Fiindcă Împărăţia Cerurilor se ia cu de-a sila 
şi cei silitori o răpesc pe ea [Mt 11, 12], căci prin multe necazuri trebuie să intrăm 
în Împărăţia Cerurilor [FA 14, 22]. Iar dacă Împărăţia Cerurilor e împărtăşirea 
Duhului Sfânt, fiindcă aceasta o spune cuvântul care zice că Împărăţia 
Cerurilor e înăuntrul nostru [Le 17, 21] ca să ne sârguim Să luăm şi Să avem 
înăuntrul nostru Duhul Sfânt. Deci să nu spună cei ce sunt în afara silirii 
necontenite, a strâmtorării, a sărăciei şi necazurilor, că avem înăuntrul nostru pe 
Duhul Sfânt; fiindcă fără faptele, sudorile şi ostenelile virtuţii nu se dă cuiva 
această răsplată. De aceea mi se pare că bine s-a spus ceea ce s-a zis de către mulți: 
„Arată fapte şi cere răsplată!". 


Fiindcă eu ştiu un om [2 Co 12, 2] care mai înainte de a se fi supus ostenelilor şi 
mai înainte de a se fi silit pe sine însuşi, plecându-se cu gânduri drepte şi 
simplitatea sufletului asupra dumnezeieştilor Scripturi, a privegheat şi s-a rugat 
fără osteneală puţine zile şi nopţi, şi până într-atât a fost luminat de către harul cel 
de sus, încât credea că a ajuns în afara trupului său, a locuinţei lui şi a întregii lumi 
- fiindcă era noapte şi s-a făcut ca în miezul zilei - , dar fiindcă a primit bogăția 
fără osteneală, degrabă a şi dispreţuit-o. Drept pentru care, arătându-se nepăsător, a 
pierdut întreagă acea bogăție până într-atât încât nici măcar nu-şi mai aducea 
aminte că a văzut cândva o asemenea slavă. 


Viaţa în Duhul Sfânt presupune încordarea 
Deci atunci cum cei care nici nu s-au învrednicit să primească cândva sau să vadă 


câtuşi de puţin această slavă zic că o au pe aceasta întreagă în ei înşişi, nu ştiu şi 
sunt nedumerit. Dar vai ce învârtoşare, vai ce întunecare, vai ce ignoranță şi părere 


de sine deşartă, unde şi când sau din care scripturi au învăţat aceasta? Cu adevărat 
au înnebunit în gândurile lor şi s-a întunecat inima lor nepricepută [Rm 1, 21] şi au 
rămas în Egipt, adică în întunericul patimilor şi plăcerilor lor. 


Fiindcă cei ce au dorit să vadă pământul făgăduinţei [Evr 11, 9], pe care se 
învrednicesc să-l vadă ochii celor blânzi, smeriţi şi săraci [Mt 5, 5; 11, 29, 5, 3], 
primesc orice strâmtorare, orice necaz şi o sărăcie lucie, şi se abţin cu tărie de la 
orice plăceri, cinstire şi uşurare trupească. Şi nu numai aceasta, ci se despart şi de 
orice om, mic sau mare, fugind de ei fără ură, ca să se învrednicească să pună 
piciorul în el [în acest pământ] încă înainte de a se reteza alergarea lor de pe calea 
acestei vieţi. Fiindcă smerindu-se ca şi cum ar fi cu adevărat nişte oameni răi şi 
vinovaţi de multe, ba chiar vrăjmaşi şi călcători ai poruncilor lui Dumnezeu, petrec 
mâhniţi şi întristaţi, dorind să înveţe ce anume trebuie să facă ca să împace pe 
Stăpânul Hristos. Aşadar, de aceea Hristos le dăruieşte nu numai să cunoască ceea 
trebuie să facă, ci le dă de la EI şi putere şi răbdare ca să împlinească toate cele ce 
se cuvin, ca să-L vadă pe EI şi să dobândească pe Dumnezeu Cel peste toate şi în 
toate, şi de acum înainte să petreacă ca în cer şi să-şi aibă acolo cetatea lor [Flp 3, 
20], chiar dacă petrec în peşteri, în munţi [Evr 11, 38] şi în chilii, chiar dacă 
viețuiesc în mijlocul cetăților; şi aşa Îi slujesc pururea în bucurie, veselie şi voioşie 
negrăită. 


Cuvintele Sfântului Simeon Evlaviosul 


Prin urmare, aceasta este lucrarea sfinților, aceasta e făptuirea celor mânaţi de 
Duhul Sfânt [Rm 8, 14]. Aşa a fost şi în generaţia noastră Sfântul şi preafericitul 
Simeon Evlaviosul, care a strălucit ca un soare [Mt 13, 43] în mijlocul vestitei 
mănăstirii a lui Studios; care fiind cândva în mijlocul lumii şi al lucrurilor lumii şi 
al prietenilor şi rudelor, nu numai că s-a lepădat până într-atât de grijile şi 
gândurile şi plăcerile vieţii, încât nici nu mai avea amintirea lor, dar a şi alungat-o 
departe de la sine el, care petrecea în mijlocul unei mulțimi de monahi şi a zis 
atunci acest fericit cuvânt: „Monahul trebuie să fie în mănăstire ca şi cum este şi 
nu _ este, nearătându-se, sau mai degrabă nici măcar făcându-se cunoscut"; pe 
care apoi tâlcuindu-l zicea: „Ca şi cum este după trup, iar ca şi cum nu este după 
duh, nearătat decât numai celor curaţi cu inima [Mt 5, 6] prin Duhul Sfânt, şi 


necunoscut pentru faptul de a nu avea relaţii cu cineva”. 


O, fericite cuvinte, prin care se vesteşte vieţuirea lui îngerească mai presus de om, 
prin care a mărturisit prin Duhul Sfânt că are vieţuirea sa în ceruri [Flp 3, 20], prin 
care a arătat ce înseamnă petrecerea noastră împreună cu Dumnezeu, zicând că nu 
avea relaţii cu cineva. Lucru pe care nimeni nu poate să-l înfăptuiască sau să-l 


spună cu adevărat dacă nu s-a unit întreg cu Dumnezeu întreg; iar dacă spune asta, 
se înşeală pe sine însuşi. Fiindcă cine zice că nu păcătuieşte [1 In 1, 10] este orb 
şi slab văzător [2 Ptr 1, 9], iar cine îl are pe Dumnezeu nu poate păcătui, fiindcă 
sămânţa Lui rămâne în el [I In 3, 9], precum spune loan Tunetul, cel mai 
teologic între apostoli [Mc 3, 17]. Dar că acela L-a avut în el pe Dumnezeu întreg 
a spus-o şi fiind în viaţă şi, mort fiind, o strigă cu glas mare prin cele scrise cu 
mâna lui: ,„Câştigă-ţi pe Dumnezeu prieten şi nu vei avea nevoie de ajutorul 


omului"; şi iarăşi: „Câştigă pe Dumnezeu şi nu vei avea nevoie de carte”, şi acest 
lucru l-a arătat din faptele lui scriind o carte din osteneala lui, sau mai degrabă prin 


Duhul Sfânt Care sălăşluia în el, fără să fi fost iniţiat în învăţătura literelor, lucru 
pe care-l mărturisim şi noi, adăugând mărturia noastră la cea a sfântului nostru 
părinte şi neascunzând binefacerea, de frică de a nu fi socotiți trufaşi de către unii, 
şi mărturisind că, asemenea unei cisterne cu apă curgătoare, tot aşa şi părintele 
nostru sfânt s-a împărtăşit din plinătatea Stăpânului nostru Hristos şi s-a umplut de 
harul Duhului Său, care e apă vie [In 4, 10]. Dar, iarăşi, asemenea celui care scoate 
din cisternă până la saturare apa care se revarsă în afară din pricina belşugului ei, 
tot aşa şi noi înşine am văzut, am primit şi am băut din preaplinul harului revărsat 
pururea din părintele nostru cel sfânt şi ne-am spălat din el [In 9, 6-7] mâinile şi 
picioarele, apoi ne-am îmbăiat [In 13, 9-10] întregi tot trupul şi însuşi sufletul în 
apa aceea nemuritoare. Taină străină şi minunată, fraților! 


Și să nu fiți cu necredinţă faţă de aceasta; căci cuvântul acesta nu este numai al 
meu şi nu s-a făcut numai pentru mine, ci ascultă-l şi pe Evanghelistul loan ce 
spune despre această apă, sau mai degrabă pe însuşi Fiul şi Cuvântul Dumnezeului 
Celui Viu, de la Care şi-a îmbogăţit cuvântul şi loan: „Fiindcă cine va bea din 
această apă - adică din cea sensibilă - va înseta din nou; dar cine va bea din apa 
pe care o voi da Eu nu va înseta nicicând, şi se va face în el izvor de apă 
curgătoare spre viaţă veşnică” [In 4, 13-14]. Şi tâlcuind aceasta, Evanghelistul 
spune: „Aceasta le spunea despre Duhul pe Care Îl vor primi cei ce cred întru 
EI” [In 7, 39]. Fiindcă printr-o asemenea apă răutatea se spală de pe suflet ca o 
murdărie; fără ea însă n-ai nici un folos, chiar dacă te osteneşti mult. 


Lauda lui Dumnezeu pentru harurile lui Simeon Evlaviosul 


De aceea, neputând noi ascunde talantul Stăpânului nostru [Mt 25, 25] şi să nu 
vestim darul făcut nouă de Dumnezeu, mărturisim limpede mila lui Dumnezeu, că 
noi, nevrednicii, ne-am umplut nesăturat cu apa pe care am primit-o de la 
Dumnezeu prin părintele nostru spre slava numelui Său cel sfânt şi prin puterea 
care este în noi, ca unii care, fiind cei de pe urmă şi netrebnici, am fost slăviţi şi 
acum slăvim pe Dumnezeu, Care I-a slăvit pe părintele nostru cel sfânt şi prin pă- 


rintele nostru şi pe noi, smeriţii şi nevrednicii. Să nu creadă cineva că mint şi că 
vorbesc împotriva sufletului meu şi împotriva părintelui meu, socotindu-mă un 
flecar şi un palavragiu; fiindcă ştiu că Dumnezeu îi va pierde pe toţi cei ce grăiesc 
minciuna [Ps 5, 7] şi a face aceasta mă învaţă dumnezeiescul Pavel, care zice: 
„Binecuvântat fie Dumnezeu şi Tatăl Domnul nostru lisus Hristos, Cel ce este 
binecuvântat în veci, adevăr grăiesc şi nu mint [Rm 9, 1; 7 Tim 2, 7; 2 Co 11,31]. 
Ştiu un om acum paisprezece ani [Co 12, 2]" şi celelalte, şi iarăşi: „Noi însă n-am 
primit duhul lumii, ci Duhul Cel din Dumnezeu, ca să ştim cele dăruite nouă de 
Dumnezeu, pe care le şi grăim" [1 Co 2, 12-13]. 


Deci ce folos voi avea eu însumi sau părintele meu cel sfânt din asemenea laude? 
Negreşit, nici unul. Ci aşa cum am grăit mai sus despre ceilalți sfinți, iar pe aceia 
nu i-am folosit cu nimic din cuvintele mele, dar pe ascultătorii lor i-am trezit spre 
râvnă şi spre imitarea acelora, tot aşa am grăit şi despre Sfântul Simeon şi nu voi 
înceta să grăiesc, chiar silit de o nevoie [7 Co 9, 16], nevrând să grăiesc şi despre 
noi, nevrednicii. Fiindcă necredinţa multora care spun, spre vătămarea celor ce-i 
ascultă, că nu poate exista acum cineva care să ajungă prin faptele sale la faptele 
unor părinți, nici să se învrednicească de darurile dăruite acelora, mă constrânge 
chiar fără voie să grăiesc cele ce aş fi vrut să nu le spun nicicând şi să fac publică 
iubirea de oameni lui Dumnezeu, ca să denunţ lenevirea şi trândăvirea celor ce 
grăiesc acestea. 


Fericitul şi sfântul părintele nostru Simeon s-a ostenit ca să-i întreacă pe Sfinții 
Părinţi din vechime, şi a răbdat atâtea încercări, încât i-a egalat pe mulți din cei mai 
vestiți dintre mucenici. Pentru aceasta deci a fost preamărit de către Dumnezeu şi 
s-a făcut nepătimitor şi sfânt, primind în el însuşi întreg, precum spuneam, pe 
Mângâietorul; şi atunci, aşa cum un părinte dă o moştenire fiului, aşa şi pe mine, 
nevrednicul robul său, m-a umplut fără osteneală şi în dar de Acelaşi Duh Sfânt. 
Căci cine dintre voi, spuneţi-mi, nu zic că a făptuit, ci poate doar să înţeleagă bine 
după putinţă cele făptuite şi rostite de acela? 


Simeon Evlaviosul şi moartea pentru lume 


Fiindcă mai întâi de toate a scris aceasta spunând în chip de învăţătură aşa: „Frate 


socotește că retragerea desăvârşită din lume e omorârea desăvârşită a _voii 
proprii". O, fericită glăsuire, sau mai degrabă fericit suflet care te-ai învrednicit să 


ajungi aşa şi te-ai separat cu totul de lume. Către aceştia şi către unii ca aceştia 
grăieşte Stăpânul Hristos: „Voi nu sunteţi din lume, ci Eu v-am ales pe voi din 
lume [In 15, 19]. Veniţi la Mine şi Eu vă voi odihni pe voi [Mt 11, 28]". Fiindcă 
cei care umblă cumva în voile lor [Ir 23, 17], chiar dacă li se pare că umblă în 





vreun lucru bun, nu vor vedea viaţa, pe care o văd cei ce s-au tăiat de lume şi au 
murit voii lor. 


Deci dacă nu primeşti să fii smerit şi supus, să fii necăjit şi necinstit, disprețuit şi 
defăimat, şi să fu ca unul din oamenii neştiuţi şi de nimic, nebuni şi rătăciți, nici să 
fii disprețuit de către tot omul şi să fii numărat printre ologii şi cerşetorii din pieţele 
şi de pe ulițele cetăţii [Le 14, 21], cum, spune-mi, ajungi străin de voia proprie? 
Căci dacă Dumnezeu a poruncit ca noi să suportăm cu răbdare toate acestea care 
vin spre încercarea şi ispitirea noastră, sau mai degrabă nu spre încercare şi ispitire, 
ci spre curățirea sufletelor noastre, dar noi nu vrem să răbdăm acestea, ci în noi 
trăieşte refuzul de a pătimi acestea, lucru care este cugetul pământesc al trupului 
[Rm 8, 6-7], cum vom ajunge atunci morți? Nicidecum. lar dacă nu ne facem morţi 
pentru lume şi pentru cele din lume [7 In 2, 15], cum cei ce nu ne-am făcut pentru 
Dumnezeu morţi vom trăi viaţa ascunsă în Hristos [Col 3, 3]? Cum, după cum 
spunea Sfântul Simeon, vom vedea pe Dumnezeu sălăşluind ca lumină în noi? 
Nicidecum, fraţilor, nimeni să nu vă amăgească [In 3, 7]. 


Imitarea lui Hristos 


Dar poate că pe fericitul Simeon îl socoteşti nebun şi te ruşinezi să imiţi faptele lui. 
Imită atunci pe Hristos Dumnezeu. Pătimeşte şi tu pentru mântuirea ta, aşa cum a 
pătimit Acela pentru tine. Fiindcă, aşa cum auzi, şi El a fost numit demonizat, 
înşelător [Mt 27, 63], mâncăcios şi băutor. Fiindcă îi spuneau: „Ai demoni" [In 1, 
20; 8, 48] şi iarăşi: „lată om mâncăcios şi băutor, prieten al vameşilor şi 
desfrânatelor" [Mt 11, 19]. Acestea însă le-a auzit şi părintele nostru, Sfântul 
Simeon, pentru noi, sau mai degrabă din pricina noastră. Şi împreună cu acestea 
auzi iarăşi că Domnul a fost prins şi legat ca un ucigaş şi făcător de rele [In 18, 12] 
şi a stat ca un ticălos înaintea lui Pilat, primind palmă de la rob [In 18, 22], a fost 
aruncat în închisoare şi, scos din închisoare, a fost târât de soldaţi purtători de vergi 
[lictori] şi predat poporului de Pilat, care a zis: „Luaţi-L voi şi-L răstigniţi!" [In 

19, 6]. 


Cugetă, aşadar, cum a fost părăsit în mijlocul lor Cel ce este mai presus de 
ceruri [Ef4, 10] şi stăpâneşte toate cu mâna Sa, cum a fost împins într-o parte şi 
în alta, bătut cu pumnii, pălmuit, luat în râs, biciuit, dus în pretoriu Cel ce este 
de nevăzut pentru toată făptura şi pentru serafimii înşişi, cum a fost dezbrăcat, 
legat de stâlp şi a primit patruzeci de lovituri, care arătau osânda la moarte. 
După care ce? A fost îmbrăcat în Semn de batjocură în purpură, a fost lovit peste 
cap şi întrebat: „Cine este cel ce Te-a lovit"? A fost încununat cu spini, a primit 
închinăciuni de batjocură, a fost scuipat şi a auzit spunându-l-se ironic: „lată 


împăratul iudeilor!" [Mc 15, 26], după care iarăşi a fost îmbrăcat în hainele Lui, 
a fost legat cu un ştreang de gât şi mânat la moarte, I S-a pus în spate crucea să 
0 ducă şi, ajungând la locul acela, a văzut-o înfiptă şi S-a văzut părăsit de 
prieteni şi ucenici, după care a fost iarăşi dezbrăcat, întins, mâinile şi picioarele 
I-au fost ţintuite în piroane de soldaţi; a fost lăsat să spânzure în piroane, a fost 
adăpat cu fiere, lovit cu sulița, hulit de tâlhar, batjocorit şi auzind spunându-l- 
se: „Cel ce dărâmi templul şi în trei zile îl înalţi, mântuieşte-Te pe Tine însuţi şi 
coboară-Te de pe cruce!” [Mt 27, 40] şi iarăşi: „De eşti Fiul lui Dumnezeu, 
coboară- Te acum de pe cruce şi vom crede în Tine!" [Mt 27, 42], şi aşa, după ce 
d pătimit toate acestea, mulțumind.şi rugându-se pentru cei ce L-au omorât, şi-a 
dat sufletul în mâinile Tatălui Său. 


Slăvirea împreună cu Hristos 


Nu-ţi sunt de ajuns toate acestea spre imitare, frate? Sau prin care alte fapte sau 
cum anume vei fi preamărit împreună cu EI? „Fiindcă oricine se va ruşina de 
Mine şi de cuvintele Mele, şi Eu mă voi ruşina de el în faţa Tatălui Meu Care 
este în ceruri" [Mt 10, 33]. De aceea spune şi Pavel: „Dacă pătimim împreună cu 
EL, vom fi şi preamăriţi împreună cu El” [Rm 8, 17]. lar dacă ne ruşinăm să 
imităm şi să pătimim pătimirile Lui, pe care le-a suferit pentru noi, aşa cum le-a 
pătimit Acela, e limpede că nu ne vom face nici părtaşi ai Slavei Lui, fiindcă atunci 
suntem credincioşi nu cu fapta, ci numai cu cuvântul; iar dacă nu sunt şi fapte, 
moartă este credinţa noastră [lac 2, 17. 26]. 


De acea spun, şi nu voi înceta să spun, că cei care nu imită prin pocăință şi 
ascultare Patimile lui Hristos şi nu se fac părtaşi ai morţii Lui, precum am arătat 
amănunţit mai Sus, nu se vor face părtaşi nici ai învierii lui duhovniceşti, nici nu 
vor primi Duhul Sfânt. Fiindcă prin Duhul Sfânt se face învierea tuturor, şi nu 
vorbesc aici de învierea trupurilor ce va fi la sfârşitul lumii - căci atunci îngerul 
va trâmbiţa şi trupurile moarte se vor scula [1 Co 15, 52] - , ci de renaşterea şi 
în-vierea duhovnicească a sufletelor moarte care se face în chip duhovnicesc în 
fiecare zi, pe care Cel ce a murit şi a înviat o dată pentru totdeauna [Rm 6, 9-10], 
şi învie prin toate în toţi cei ce viețuiesc cu vrednicie şi învie sufletele care au 
murit împreună cu El prin voinţă liberă şi credinţă, o va da prin Preasfântul Său 
Duh, dăruindu-le acelora încă de aici Împărăţia Cerurilor, pe care fie să o 
dobândim noi toţi cu harul Domnului nostru lisus Hristos, căruia 1 se cuvine 
toată Slava în vecii vecilor. 


Amin. 


Cateheza 7 - Afecţiunea pătimaşă a monahilor faţă de familie - Despre 
afecțiunea pătimaşă faţă de rude. Şi care e amăgirea ei şi în ce prăpastie şi 
lanţuri îi duce pe cei ţinuţi de ea. Şi despre deznădejde şi deosebirile ei. Şi ce 
anume înseamnă „cel ce va crede şi se va boteza se va mântui, iar cel ce nu 
crede se va osândi'' [Mc 16,16]. 


Cei care resping cuvintele lui Dumnezeu 


Fraților şi părinţilor, aş fi putut să tac pururea, cum s-ar fi cuvenit, şi să-mi plâng 
astfel relele mele şi să nu încerc nicicând să vă fiu învăţător, sau să învăţ iubirea 
voastră ori să arăt altora căile mântuirii [FA 16, 17], nu ca şi cum acest lucru ar fi 
potrivnic poruncii lui Dumnezeu, dat fiind că e mai degrabă un lucru bine primit 
Lui, dar eu însumi sunt nevrednic de o asemenea întreprindere duhovnicească; 
drept pentru care mă tem, eu nenorocitul, să nu mi se spună şi mie acel cuvânt 
foarte potrivit al Stăpânului: „Jar păcătosului i-a zis Dumnezeu: Pentru ce 
povesteşti îndreptările Mele şi iei în gura ta legământul Meu? Fiindcă ai urât 
povăţuirea şi ai aruncat cuvintele Mele în urma ta'' [Ps 49, 16-17]. 


Dar să vedem, dacă vreţi, cine este cel ce urăşte povăţuirea şi cine este cel ce 
aruncă în urma sa cuvintele Lui. Cine nu ascultă de legile lui Dumnezeu urăşte 
învăţătura care vine din cuvintele Domnului şi-şi astupă urechile [Ps 57, 5], ca să 
nu asculte cuvântul despre răsplătirea de pe urmă a păcătoşilor sau despre focul 
acela veşnic şi despre pedepsele iadului şi despre osânda cea veşnică, de care nu 
este cu putinţă să scape cine a căzut în pedeapsa ei. 


Iar cel care nu are pururea în faţa ochilor săi cu toată tăria şi puterea sufletului 
poruncile lui Dumnezeu şi nu le păzeşte pe ele, ci le disprețuieşte, şi preferă cele 
potrivnice lor şi le face pe acestea, e cel ce aruncă în urma sa cuvintele Lui. 


Şi ca să fac limpede tema cuvântului meu, atunci când Dumnezeu porunceşte şi 
strigă în chip limpede: „Pocăiţi-vă, că s-a apropiat Împărăţia Cerurilor” [Mt 14, 
17] şi iarăşi: „Sârguiţi-vă să intraţi prin poarta strâmtă” [Mt 7, 13], iar acesta, 
auzind, nu numai că nu alege să se căiască şi să se silească pe sine însuşi să 
intre prin poarta cea Strâmtă, dar îşi petrece toate zilele vieţii sale în 
înfumurarea şi risipirea sufletului, adăugând în fiecare ceas la relele lui şi 
uşurarea trupului şi căutând îngrijire pentru nevoile lui - lucru care e mai 
degrabă un semn al căii celei largi şi nu al căii celei strâmte şi pline de chinuri, 
care duce la viaţa veşnică [Mt 7, 13-14] - aşadar, unul ca acesta aruncă în urma 
sa cuvintele lui Dumnezeu [Ps 49, 17] şi-şi face voile lui, sau mai degrabă pe cele 
ale diavolului. 


Un flagel: ataşamentul faţă de familie 


Lucruri pe care împlinindu-le mai întâi eu, nenorocitul, şi zăcând într-un lac de 
noroi [Ir 45, 6], în nesimţirea relelor proprii, strig de jos cu glas mare şi grăiesc 
către toţi cei ce trec pe din afara gropii: „Depărtaţi-vă, fraților, de această groapă 
preacumplită şi umblaţi pe calea cea dreaptă, care e Hristos [In 14, 6]! Nimeni să 
nu se abată de-a dreapta sau de-a stânga şi să cadă aici împreună cu mine, 
nenorocitul şi nefericitul, şi să se lipsească împreună cu bunătăţile pământeşti şi de 
bunătățile cereşti!" Dar întrucât prin multele sale meşteşuguri preaticălosul diavol 
şi vrăjmaş al sufletelor noastre îi azvârle cu fiecare prilej într-o asemenea prăpastie 
pe cei mai mulţi, sau aproape pe toţi, şi face aceasta folosindu-se ca de o funie de 
un singur lucru, adică de afecțiunea pătimaşă faţă de rudele noastre, vrăjmaşul 
legând această funie de gâtul fiecăruia până îi mână pe toţi care primesc asemenea 
lanţ în prăpăstii înfricoşătoare şi în adâncuri de păcate rele şi de neiertat, îi cufundă 
în groapa deznădejdii şi, trăgându-i în jos şi legându-i, îi lasă în fundul iadului [Ir 
45, 6] - ştiind deci aceasta, să fugim, iubiţilor, rogu-vă, de această pierzanie. 


Cei înrădăcinaţi în acest rău şi vindecarea lor 


Fiindcă el se înrădăcinează cu viclenie şi cu iscusinţă în unii ca aceştia şi le insuflă 
deznădejdea până într-atât, încât nici nu mai cred în dumnezeieştile Scripturi, nici 
nu mai dau crezare celor care vorbesc despre unele ca acestea, şi toate vor să fie 
după mintea lor sau mai degrabă după nebunia şi nesimţirea lor şi, legaţi fiind de 
gât, nu simt nici o durere, lucru care este mai rău decât orice deznădejde. Fiindcă 
un lucru este ca acela care a căzut în mulțime de rele să deznădăjduiască de 
mântuirea lui, şi altul să facă răul ca şi cum ar face binele şi să fie încredinţat că 
face un lucru bun. Fiindcă cel dintâi, dacă e învăţat despre pocăință şi despre 
iubirea de oameni a lui Dumnezeu, şi învaţă că nu este mulțime de păcate pe care 
să nu le şteargă pocăinţa şi că „acolo unde a înmulțit păcatul, a prisosit harul” 
[Rm 5, 20] şi că „bucurie mare se face în ceruri pentru un păcătos care se 
pocăieşte” [Le 15, 7. 10], venindu-şi poate în sine şi muindu-i-se inima, va pofti 
cândva să-şi elibereze conştiinţa de acele multe rele şi să o uşureze de acea povară 
cu anevoie de purtat, şi atunci se va scula şi, socotind drept nimic toate cele ale 
vieţii, va veni fierbinte la pocăință; celălalt însă, fiind cu anevoie de chemat înapoi, 
renunţă cu totul să se vindece cu asemenea leacuri; căci cum va primi să fie 
vindecat cel ce nu crede defel că zace în boală sau în cădere? Nicidecum! 


Dar trebuie mai întâi, pe cât e cu putinţă, ca noi să-i încredințăm şi să le arătăm 
prin cuvinte duhovniceşti scoase din dumnezeiasca Evanghelie şi din celelalte 
Sfinte Scripturi, cum, după ce au început calea cea dreaptă, au fost amăgiţi 


abătându-se de la ea, şi cum vrăjmaşul, văzându-i singuri, le-a pus de gâtul lor cu 
amăgire funia afecțiunii pătimaşe, iar apoi cum i-a împins în prăpăstii şi adâncuri 
de păcate; după care vom arăta şi cum i-a azvârlit în groapa cea mai adâncă, şi 
unde şi cum i-a târât la iad, le-a legat funia în jurul gâtului lor, astfel încât să nu se 
mai poate slobozi şi să se înalțe pe pământ, unde lăsându-i i-a părăsit. Şi aşa pe cei 
ce cred în cuvintele dumnezeieştii Scripturi şi vin la simţirea relelor proprii şi 
mărturisesc că şi ei se află într-o asemenea situaţie, le vom da prin aceste cuvinte 
leacurile potrivite rănilor lor. 


Invocaţie înainte de lupta în cuvânt 


Dar vrând să venim la dovedirea acestor lucruri şi să iau asupra mea lupta 
cuvântului, măcar că sunt lipsit de cuvânt şi învăţătură, vă cer vouă, tuturor, să vă 
rugaţi ca harul Preasfântului Duh strălucind mai luminos să lumineze cugetul şi 
mintea mea şi să-mi dea să grăiesc în chip vrednic nu pentru propria mea vrednicie, 
ci pentru folosul vostru, El însuşi făcând să răsune cuvintele mele, luminându-le 
cu lumina Lui şi arătând EI însuşi toate cele pe care le-am spus mai înainte, şi 
grăind către noi oarecum în felul acesta: „Vezi calea, vezi căderea de pe ea, vezi 
vrăjmaşul, vezi funia. Vezi pe fratele tău, cum primeşte cu bucurie legătura. Vezi 
cum târându-l diavolul îl duce departe!", şi, arătându-ne fără ştirbire toate mai 
departe şi învăţându-ne cum putem să fugim de cursele aceluia, ne înalță împreună 
cu EI liberi la ceruri. Dar acest lucru nu e cu putinţă să se facă şi cu noi, dacă 
cuvântul nostru nu urcă şi nu începe încă de la începutul vieţii noastre şi de la 
intrarea noastră în arena monahală; fiindcă umblând astfel ca pe o cale, cuvântul va 
putea dovedi curat prin harul Duhului cele pe care le-a făgăduit. Dar nu fiți abătuţi, 
căci folositor e cuvântul întrucât e insuflat de Dumnezeu, fiindcă, potrivit 
înţeleptului [Solomon], şi noi şi cuvintele noastre şi însăşi suflarea noastră sunt în 
mâna lui Dumnezeu Care ne-a făcut pe noi [Sol 7, 16]. 


Poruncile Domnului 


Domnul şi Dumnezeul nostru Iisus Hristos, fiind Fiu adevărat al lui Dumnezeu şi 
Tatăl, de o fiinţă, de o fire şi de o slavă, de un scaun, de acelaşi scaun, rămânând în 
Tatăl şi Tatăl întru EI [In 14, 10. 16], privind spre nenorocirea şi răutatea noastră, 
precum şi spre robia cu care slujeam prin păcat vrăjmaşului care ne amăgise, şi 
pogorând la noi prin negrăita Sa iubire de oameni, vrând să ne scoată din această 
robie şi rătăcire ruşinoasă, S-a pogorât de acolo fără a părăsi cu totul sânurile 
Tatălui precum însuşi ştie şi, ajungând pe pământ şi umblând şi petrecând 
împreună cu noi oamenii, fiind noi păcătoşi şi dând porunci de mântuire sfinților 
Săi ucenici şi apostoli, S-a înălţat iarăşi la Tatăl Său cu slavă, făgăduindu-le şi 


zicând: „Mergând, propovăduiţi Evanghelia la toată făptura învăţându-i pe toți 
să păzească nu numai un lucru Sau altul, ci toate câte am poruncit vouă” [Mc 
16, 15; Mt 28, 20]. lar zicând „toate", n-a lăsat afară nici un lucru pe care ar fi 
poruncit să nu se păzească [Co 15, 27; Evr 2, 8]. După care ce zice? „Cel ce va 
crede şi se va boteza se va mântui, iar cel ce nu va crede se va osândi" [Mc 16, 
16]. Prin urmare, fraţi iubiți, aţi cunoscut ce înseamnă lucrul pe care-l spune 
zicând: „cel ce va crede şi se va boteza" şi apoi iarăşi „cel ce nu crede", sau trebuie 
să vorbesc despre acest lucru iubirii voastre? Căci ceea ce s-a spus pare a fi uşor de 
înţeles şi simplu, dar în adânc are înţelesuri ascunse. 


Adevărata credinţă 


Credinţă numeşte aici nu numai pe aceea care crede că Hristos este Dumnezeu, 
ci credinţa care îmbrăţişează toate cele privitoare la poruncile sfinte rostite de EL, 
cea care conţine oarecum în ea toate poruncile Lui dumnezeieşti şi crede că nu e 
nimic nefolositor în ele până la ultima cirtă, ci toate până la o iotă [Mt 5, 18] 
sunt viaţă şi aduc viaţă veşnică [In 6, 63. 68]; astfel încât cel ce crede că aşa stau 
lucrurile şi prin Sfântul Botez s-a angajat să le păzească pe toate acestea şi să le 
facă fără ştirbire, acela se va mântui. lar cel ce nu crede în vreunul din aceste 
cuvinte până la ultima cirtă sau până la o iotă, precum spuneam, acela se va osândi 
ca unul care I-a tăgăduit întreg EI însuşi. Şi pe drept cuvânt: fiindcă cel ce a crezut 
Lui în cele mari - ca, de exemplu, că Dumnezeu fiind S-a făcut om fără schimbare, 
că S-a răstignit şi a murit şi a înviat, că înviind a intrat prin uşile încuiate şi S-a 
arătat ucenicilor Lui, că S-a înălţat şi şade de-a dreapta lui Dumnezeu şi Tatăl, că 
va veni să judece viii şi morţii şi va da fiecăruia după faptele lui înviindu-ne mai 
întâi pe noi toţi cei de la Adam şi care se vor mai naşte până în ziua de pe urmă - 
dar nu crede în El atunci când spune: „Amin zic vouă, că pentru orice cuvânt 
nefolositor oamenii vor da socoteală în ziua judecății” [Mt 12, 36], cum va fi 
oare credincios şi se va numă-ra împreună cu cei credincioşi? 


Prin urmare, cel ce crede lui Hristos în aceste lucruri înfricoşătoare şi mai presus 
de minte şi de tot cugetul omenesc, şi are suflet credincios şi supus faţă de cele ce 
s-au făcut şi se vor face de către Domnul nostru lisus Hristos, dar nu crede în EL 
atunci când îl aude zicând: „Cel ce vrea să vină după Mine să se tăgăduiască pe 
sine însuşi, să-şi ia crucea sa şi să-Mi urmeze Mie" [Mt 16, 24] şi: „Cel ce 
iubeşte tată sau mamă mai presus de Mine nu este vrednic de Mine” [Mt 10, 37] 
şi că: „Cine vine la Mine şi nu urăşte pe tatăl său şi pe mama sa şi pe fraţii săi şi 
pe surorile sale şi femeie şi copii, şi însuşi sufletul lui, nu poate fi ucenic al 
Meu" [Le 14, 26] şi că: „Cel ce desființează una dintre poruncile acestea mai 
mici foarte mic se va chema şi el în Împărăţia Cerurilor" [Mt 5, 19], cum va fi 


unul ca acesta credincios şi nu se va osândi mai degrabă ca un necredincios sau 
mai rău decât un necredincios? 


Pentru că în cele mai mari mărturiseşte că are credinţă în Hristos, dar în cele mai 
MICI dispreţuieşte ca pe un mincinos pe Dumnezeu şi Stăpânul a toate şi zicând că 
în celelalte crede Lui ca unui Dumnezeu, dar nu crede în EL, ca şi cum ar fi un 
simplu om, atunci când spune că pentru tot cuvântul nefolositor oamenii vor da 
socoteală în ziua judecății [Mt 12, 36]; şi râzând şi spunând vorbe de ruşine şi 
deşarte socoteşte că se mântuieşte în vreme ce Acela nefericeşte pe cei ce râd [Le 
6, 25] şi fericeşte pe cei ce plâng [Mt 5, 4], ba chiar nici tăgăduindu-se pe sine 
însuşi, nici purtându-şi crucea [Mt 6, 24], socoteşte că urmează lui Hristos Care S- 
a răstignit pentru noi; Şi, iubind mai mult pe părinţii lui, crede din suflet că este 
vrednic de Hristos [Mt 10, 37]. 


Prin urmare, tot aşa şi cei ce vin la EI, chipurile, prin lepădarea de lume, dar nu 
urăsc toate rudele lor, ba nici tăgăduindu-şi înseşi sufletele lor [Le 14, 26] ci, 
dimpotrivă, le iubesc încă şi mai mult, socotesc în chip deşart că sunt ucenici ai lui 
Hristos; şi, desființând în fiecare ceas nu numai una singură din cele mai mici 
porunci, ci multe şi mari, nu cred nicidecum că fac vreun lucru potrivnic, ci mai 
degrabă presupun că sunt ei înşişi mari în împărăţia lui Dumnezeu [Mt 5, 19]; şi, 
lucrul cel mai rău dintre toate, spun că nu există în acestea vreo încălcare a vreunei 
porunci, ci încearcă fără pricepere să ne convingă de aceasta şi pe noi înşine, care 
ținem cu tărie la cuvântul adevărului [Ef 1, 13]. Dar să ne întoarcem la tema 
noastră. 


Voința de detaşare 


Prin urmare, toate câte a poruncit Hristos Dumnezeu apostolilor, ne-a poruncit de 
asemenea să le păzim şi noi, lucruri pe care putem să le păzim în această lume, dar 
pe care nu le alegem din pricină că ne este slabă credinţa şi iubirea noastră în 
Hristos [Tim 1, 14]. Şi că acest lucru e adevărat dau mărturie toţi cei care înainte 
de Lege şi în Lege şi după venirea Mântuitorului, cu copii şi femei şi cu toate 
grijile vieţii [Le 21, 34], au bineplăcut Domnului despărțindu-se de toate acestea 
prin detaşare liberă şi arătându-se prin credinţă şi prin viaţă mai strălucitori decât 
cei din munți şi din peşteri [Evr 11, 38]. 


De aceea, folosindu-ne de porunca Domnului ca de un ajutor - ca una ce a fost 
grăită pentru noi şi pentru neputinţa noastră - ne şi lepădăm de toate şi înaintăm pe 
calea cea strâmtă şi cu chinuri [Mt 7, 14], tăindu-ne oarecum trupeşte de lume şi de 
cele din lume şi aşa lăsând ţinutul, locul şi cetatea noastră venim spre un alt loc şi 


sălaş, în arena exerciţiului virtuţilor, prin vieţuirea şi asceza sa fiecare umblând sau 
grăbind pasul sau alergând după alegerea sa liberă. De ce aceasta? Ca să dobândim 
detaşarea de cele zise. Fiindcă de aceea lăsând lumea, şi urmând mai apoi 
poruncilor Domnului, şi crezând poruncilor Lui, începem calea care duce la ceruri. 


Calea ascetică şi primejdiile ei nenumărate 
Priveşte-mi însă bine începând de acum şi la sensul celor spuse. 


Închipuieşte-ţi în minte o cale bătătorită [Pr 15, 19] de picioarele celor ce au 
apucat deja să umble bine pe ea. De o parte şi de alta închipuieşte-ţi munţi, 
păduri, prăpăstii, piscuri, povârnişuri, dar împreună cu ele şi câmpii şi grădini şi 
locuri plăcute şi umbroase şi foarte frumoase şi având tot felul de roade în ele, 
apoi o mulțime mare de animale sălbatice şi, din loc în loc, cete ascunse de tâlhari 
şi ucigaşi. Aşa stând lucrurile, nimic din cele zise nu va putea să ne amăgească, să 
zguduie simţirea noastră sau să ne vatăme câtă vreme urmăm sfinților care au 
apucat-o pe acest drum înaintea noastră şi umblăm pe aceeaşi cale pe care au 
umblat şi aceia. 


Căci câtă vreme umblăm în calea poruncilor Domnului şi Dumnezeului nostru şi 
trecem fără să ne abatem în dreapta sau la stânga prin mijlocul tuturor celor zise, 
nimeni nici dintre tâlharii aceia, nici dintre fiarele sălbatice nu se va năpusti în chip 
vădit şi fără ruşine asupra noastră, sau nu va îndrăzni să se apropie de noi, mai cu 
seamă dacă urmăm unei călăuze şi umblăm împreună cu tovarăşi de drum buni. 


Fiindcă uneori de departe, alteori de aproape, unii se folosesc de ameninţări şi se 
uită la noi cu un ochi de ucigaș, iar alții se folosesc de amăgiri şi linguşeli şi 
convorbiri prietenești; ne arată desfătarea locurilor în ce priveşte pământul şi 
frumuseţea roadelor şi ne îndeamnă să ne odihnim puţin spre mângâierea 
ostenelilor călătoriei şi ne sugerează să mâncăm roadele care au mai multă dulceaţă 
decât par la prima vedere şi născocesc pentru noi multe alte curse şi felurite 
prilejuri: nu numai ziua, ci şi nopțile, şi nu numai când priveghem, dar şi când 
dormim, se scoală împotriva noastră cu uşurări, uneori prin gustările unor 
mâncăruri oprite, iar alteori cu torţe şi felinare ca nişte tâlhari cu săbii vin peste noi 
cu moarte ca să ne zguduie, ca astfel să ne tulbure şi să ne abată de la calea cea 
dreaptă. Unii dintre ei ne sugerează că e cu neputinţă a răbda până la sfârşit greută- 
țile drumului, iar alții că toate acestea n-au nici un rost, şi că nu pot să aducă nici 
un folos celor ce se ostenesc; spun că nu este nici nu va fi vreun capăt al acestui 
drum, arătându-ne pe unii dintre cei care n-au izbândit şi, mai cu seamă, pe cei care 
au petrecut ani mulți în asceză şi n-au găsit nici un folos din tot acest timp pentru 


faptul că au alergat într-o părută cale a poruncilor, nu însă în cunoştinţă şi cu gând 
evlavios, ci făcând aceasta cu rânduială de sine [idiorrhytmia] şi cu părere de sine, 
cărora pe drept cuvânt li se retează paşii făcuţi potrivit lui Dumnezeu, ca unii care 
se tem şi se întorc în urmă, iar prin nepăsarea lor se pun în slujba celui rău pentru a 
face în ei înşişi cele ce li se par bune aceluia. 


Ispita ataşamentului faţă de familie 


Dar de ce să vă explic toate acestea vouă, frați duhovniceşti, când iată că 
meşteşugurile cumplite ale potrivnicului nostru diavolul şi ale duhurilor lui nu se 
supun numărului! Ci pe cele mai multe lăsându-le să fie cercetate de cei mai sâr- 
guincioşi şi dându-le din aceste puţine lucruri prilejurile să facă aceasta, voi 
încerca să vă dovedesc ceea ce am făgăduit iubirii voastre. Dar care este acest 
lucru? E lanţul afecțiunii pătimaşe faţă de rudeniile noastre, şi felul cum ne leagă 
prin el diavolul, mai cu seamă pe cei ce au arătat bărbăţie faţă de celelalte patimi şi 
au luat cununa, şi astfel cel rău ne trimite în chip nefericit în întuneric şi pierzanie. 


Priveşte-mi iarăşi întocmai la sensul celor spuse. închipuieşte-te pe tine însuţi în 
zisul drum, fie umblând pe el de mulţi ani şi pătimind multe de la acele fiare şi 
tâlhari despre care a fost vorba, dar că prin harul lui Hristos n-ai fost nici amăgit 
spre plăcere de linguşeală, nici de frumuseţea celor arătate, nici n-ai fost înduplecat 
de teamă sau de ameninţări ca să te abaţi de la latura cea dreaptă sau să încetezi 
mersul înainte, nici nu te-ai întors înapoi, ci mai degrabă ai alergat încă şi mai tare. 
Deci, văzându-te alergând astfel, a încetat oare aievea sau va înceta cândva Satana 
să te războiască? Nicidecum! Dar ştiind că Dumnezeu ne-a dat poruncă să tă- 
găduim tată şi mamă |Le 14, 26] şi, simplu spus, toată rudenia trupească, ba chiar 
şi pe noi înşine [Mt 16, 24]; şi nu numai aceasta, dar când ne-am alăturat lui 
Dumnezeu, venind din vieţuirea monahală, am făgăduit să păzim acest lucru îm- 
preună cu toate celelalte, dat fiind că n-a putut să facă ceva din toate cele spuse mai 
înainte împotriva ta, ce va face? 


Mai întâi va pune în mişcare în noi amintirea celor ai noştri, după care va 
scoate şi din dumnezeieştile Scripturi cele spuse despre alte lucruri şi către alții 
spre răsturnarea înfricoşătoare şi încălcarea poruncii sugerându-ne şi zicând: 
„„ Cinsteşte pe tatăl tău - spune dumnezeiasca Scriptură - şi pe mama ta [1lş 20, 
12] şi să nu te ascunzi de cei de un neam cu tine [îs 58, 7]; fiindcă cine nu poartă 
de grijă de cei ai săi - potrivit dumnezeiescului Apostol - tăgăduieşte credinţa [7 
Tim 5, 6; 3, 4]”, neştiind vicleanul, pe cât se pare, că acestea s-au zis nu ca să 
iubim pe cei ce ne-au născut Sau pe rudeniile noastre mai mult decât pe 
Dumnezeu şi ca să-i preferăm pe ei iubirii Aceluia, ci ca să ne învăţăm 


ascultarea şi să ne povăţuim că, dacă supunerea şi cinstirea faţă de părinţii 
noştri e necesară, cu atât mai mult e necesară supunerea şi ascultarea faţă de 
Cel care i-a făcut şi pe ei şi pe noi? lar cei de o seminţie cu noi - o, înşelătorul, 
fiindcă bine este să-i răsturnăm cuvântul - nu Sunt rudeniile, ci cei de o credinţă 
cu noi [Ga 6, 10], pe care, pe cât se vede, nu-i şti şi de aceea semeni în noi cu 
viclenie [Mt 13, 25] rudenia după trup silindu-ne să ne aduci la iubirea şi 
afecțiunea acelora. 


Amăgirile demonului pentru a ne lega de familie 


Aşadar, atunci când simţim amăgirea şi venim la cunoştinţă, ajungând la aceasta 
fie plecând de la noi înşine, fie de la cei ce ne călăuzesc şi merg împreună cu noi în 
calea Domnului, ce lucru ni-l va şopti iarăşi întru mişcarea nevăzută a inimii? „De 
acum, zice, ai ajuns la alte măsuri şi la un alt progres duhovnicesc pe care nimeni 
dintre fraţii care sunt împreună cu tine nu-l cunoaşte, şi ai dobândit o lipsă de 
afecţiune şi o nepătimire desăvârşită. De aceea, dacă vrei, dispreţuieşti şi treci cu 
vederea şi rudele tale, şi nu-ţi mai pasă cu nimic de ele”. 


Sugerându-ne în ascuns acestea, ne înfăţişează acea rudă fie în minte, fie trupeşte 
aievea în faţa noastră, şi o face să nu spună unele ca acestea: „Cum laşi să se piardă 
făptura lui Dumnezeu, ca să te asemeni dobitoacelor [Ps 48, 13], şi din neştiinţă să 
cazi în rândul celor necuvântătoare? De ce nu-i întinzi mâna, de ce nu-i deschizi 
mintea, de ce nu-l faci să-L cunoască pe Dumnezeu Care I-a făcut? Ce răspuns vei 
avea sau ce vei spune în ziua aceea înfricoşătoare?" Apoi, încetând îl face să-l 
pomenească în rugăciune şi să verse lacrimi, vezi Doamne!, de compătimire ca şi 
cum l-ar readuce, chipurile, pe acela înaintea lui Dumnezeu ca pe un dar bine 
primit [Rm 15, 16] făcându-l să spună în el însuşi: „Cel ce scoate pe cineva 
vrednic din cel nevrednic va fi ca şi gura Mea [Ir 15, 19], şi: „Toate câte le-aţi 
făcut unuia dintre aceştia mai mici ai Mei, Mie Mi-aţi făcut" [Mt 25, 40] şi iarăşi: 
„Care s-a făcut părinte al orfanilor" [Ps 67, 6], şi celelalte. Dar toate acestea sunt o 
rătăcire şi o amăgire limpede a celui rău. 


Iar când, chiar şi după toate acestea, cineva nu este convins, ci şovăie şi răspunde 
celui rău: „Negreşit, ceea ce trebuie să fac pentru rudele mele, aceasta voi face 
pentru cel străin, care după Dumnezeu este mult mai mult o rudă a mea decât cea 
după trup”, atunci vicleanul vrăjmaş răspunde şi spune: „Negreşit, Dumnezeu 
poartă de grijă de toate şi toți sunt aduşi aşa la cunoştinţa şi credinţa în EL; tu prin 
rudele tale şi mai apoi prin cei străini, iar el iarăşi prin tine şi prin el alţii. Dar cine 
este în zilele acestea ca tine? Şi unde îl vei lăsa să plece, ca să nu ajungă hrană 
lupilor şi să nu-şi piardă sufletul său, lucru care va fi spre vătămarea ta, dacă-l vei 


părăsi?" Atunci, amăgit, fratele primeşte de bunăvoie să fie legat de funia afecțiunii 
pătimaşe şi, legat fiind de Satana, nu-i mai răspunde, încrezându-se în cuvintele 
lui. 


Odată legaţi, nu ne mai putem desprinde 


Vezi-mi deci viclenia acelui tâlhar cumplit şi stricător de suflete! Legându-l prin 
afecțiunea pătimaşă, nu mai umblă împreună cu el pe cale, nici nu-l mai tulbură, 
cel puţin acum, ca să nu se descopere uneltirea lui. Dar ce face? Luând aşa-zicând 
capătul funiei şi îndepărtându-se, se ascunde în întuneric, el care este cu adevărat 
prinţ al întunericului, lăsându-i purtarea de grijă şi preocuparea pentru rudă. 
Fiindcă ştie că, în locul lui, acela se va tulbura şi înţepa necontenit el însuşi. Deci, 
întâmplându-se aceasta, ori de câte ori înaintează spre o grijă oarecare din pricina 
rudei, se abate de la calea împărătească şi dreaptă [Nm 20, 17; Dt 5, 32] pe care a 
început să meargă. Şi pe măsură ce se abate, vrăjmaşul alunecă în adâncul 
ticăloşiei lui şi se ascunde şi mai adânc, având în mâinile lui funia afecțiunii 
pătimaşe şi ţinând-o cu tărie, şi sârguindu-se să nu fie recunoscut de el. 


Urmările nefaste ale ataşamentului de cei apropiaţi 


Aşadar, căzând fratele din cale, ia aminte ce începe să spună în el însuşi: „A 
mântui un suflet e ca şi cum ai dobândit un suflet". Şi aşa se convinge pe el însuşi 
că ceea ce încearcă să săvârşească e o faptă prin care imită pe Hristos. Şi dacă este 
cunoscut unora care trăiesc în lume, pleacă la ei şi uneori îi linguşeşte şi îi laudă 
mai mult decât merită, iar alteori începe să le facă reproşuri cu asprime. Apoi se 
arată pe sine însuşi lacom la mâncare şi indiferent şi rosteşte cuvinte ca să-i facă pe 
toți să râdă. Şi, simplu spus, se poartă cu fiecare după voia lui, ca, fiind primit de 
ei, să i se dea hrană. lar dacă vede că nu i se dă nimic, nu se ruşinează să cerşească 
de peste tot folosindu-se de amintirea rudei sale. Iar cei care-l ascultă fiind trupeşti 
şi în aceleaşi rele, îl laudă mai degrabă pe nenorocitul acela şi zic către el: „Mare 
este plata ta!" Iar afecțiunea pătimaşă sporind din toate acestea se înrădăcinează, 
sau mai degrabă patima ei se strânge ca o funie în jurul gâtului său spiritual şi se 
întăreşte şi se face de nedezlegat. De aici, după puţin timp, îl desface de rugăciunea 
curată, îi preface pe nesimţite lacrimile după Dumnezeu în cele potrivnice Lui, şi, 
plecând de aici, îl aduce la ură şi pizmă împotriva celor ce au mai multe decât el şi 
nu-i dau cu generozitate; şi nu numai aceasta, dar îl face şi trândav şi neascultător 
față de orice ascultare. Apoi minte şi socoteşte acest lucrul drept o iconomic, ca şi 
cum ar da, chipurile, lui Dumnezeu cele cerşite pentru rudenia sa, şi nu numai 
aceasta, ci începe şi să fure din lucrurile mai mici şi nu este convins că acest lucru 
e un furt, ci, cu minţile întunecate de patimă, orice ar face pentru a apăra interesele 


alor săi şi ale rudelor sale, nu-l osândeşte în conştiinţă. Prin urmare, când 
vrăjmaşul nostru diavolul îl sileşte pe sărmanul monah spre toate acestea, atunci 
acesta suceşte capătul funiei de care vorbeam în jurul păcatului patimu afecțiunii 
pătimaşe înrădăcinat astfel ca în jurul unui stâlp împlântat în adâncul iadului, şi-l 
lasă astfel având încredințarea că nu se va mai desface de acolo. 


Nici o patimă să nu ne mai lege 


Aşadar, toate acestea le-am spus despre cei ce luptă, ca nişte lucruri puţine din 
multe. Fiindcă despre cei ce merg cu indiferenţă şi dispreţ pe acea cale şi vieţuire, 
ce mai trebuie să spunem cât de mare este afecțiunea lor față de rude, când unii ca 
aceştia cad ca nişte păsări nesimţitoare în orice cursă a diavolului, predându-se pe 
ei înşişi oricărei patimi, astfel încât se fac pururea hrană acelui rău, a celui care 
umblă şi rage ca un leu căutând pe cine să mănânce [| Ptr 5, 8], şi preferă mai 
degrabă să moară decât să scape de dinţii şi gâtlejul cumplitului acela? 


Noi însă, care ascultăm cuvântul cu credință [Mt 13, 23], să ne rugăm cu toată 
hotărârea şi cugetul ca să nu fim amăgiţi nici înşelaţi vreodată, nici să cădem 
printr-o cădere mică sau mare din calea care duce la ceruri, nici să fim legaţi de 
vreo patimă, ci umblând neabătut în ea să ne grăbim să ajungem la lisus care 
merge înaintea noastră |Flp 3, 12]; şi ținându-L să cădem înaintea Lui şi să 
plângem în faţa bunătăţii Lui şi să cerem cu căldură să nu se depărteze niciodată de 
la noi, nici să ne lase să cădem în afara căii care, a spus Acela, este EI însuşi: „Eu 
sunt calea şi învierea şi viaţa” [In 11, 25; 14, 6]. Pe acesta deci să-L căutăm, pe 
Acesta să ne sârguim să-L ajungem, ca să-L şi apucăm |Flp 3, 12] şi, dacă se va 
face aceasta şi vom vieţui împreună cu El aceeaşi viață şi vom împărtăşi aceeaşi 
vieţuire, nu numai la ieşirea din viaţă, ci încă de acum vom urca şi ne vom înălța 
împreună cu EI la ceruri, sau mai degrabă EI însuşi ne va înălța şi preamări 
împreună cu EI şi ne va da desfătarea bunătăţilor celor veşnice, pe care fie să le 
dobândim noi toţi cu harul şi iubirea de oameni a Domnului nostru lisus Hristos, 
căruia fie slava şi puterea acum şi în vecii vecilor. 


Amin. 


Cateheza 8 - lubire şi înfierea omului în Dumnezeu - Despre iubirea [agape] 
desăvârşită şi care e lucrarea ei. Şi că dacă nu ne facem prin râvnă încă de aici 
părtaşi ai Duhului, nu putem fi nici credincioşi şi creştini. dar nu ne vom face 
nici fii şi copii ai lui Dumnezeu. 


Demascarea celor ce făţăresc virtutea 


Fraților şi părinţilor, dacă cel ce fățăreşte virtutea spre înşelarea şi pierzania 
multora este cu adevărat un ticălos fiind atât la Dumnezeu, cât şi la oameni osândit 
şi vrednic de scârbă, e vădit că acela care, nepătimitor fiind, închipuie, asemenea 
părinților din vechime, o împătimire spre mântuire spre folosul multora, e lăudabil 
şi fericit. 


Fiindcă aşa cum diavolul, în chip de şarpe şi sfătuitor, s-a arătat luptător împotriva 
lui Dumnezeu şi ucigător de oameni [In 8, 44] dând în aparenţă un sfat bun şi 
folositor, dar în realitate aducător de moarte şi care avea să-l lipsească pe om şi de 
Dumnezeu şi de toate roadele din Rai, aşa şi cel care în chip rău rosteşte cuvinte 
rele în aparenţă, pentru ca, aflând cele săvârşite de către diavolul prin cei ce 
fățăresc virtutea şi evlavia, să-i întoarcă spre pocăință şi mântuire şi mărturisire pe 
cei ce fac cele rele, e vădit că acesta se face cu adevărat imitator al lui Hristos [7 
Co 11, 1], împreună-lucrător al lui Dumnezeu [1 Co 3, 9] şi mântuitor al oamenilor 
[1 Tim 4, 10]. 


Dar acest lucru este propriu numai celor a căror simţire e nesimţitoare faţă de 
văzduhul acesta, faţă de lumea aceasta şi faţă de lucrurile ei, celor a căror cugetare 
nu se alipeşte pătimaş de cele văzute, ci iese din umilinţa trupului [Flp 3, 21], cu 
alte cuvinte e proprie celor deopotrivă cu îngerii, care se unesc în chip desăvârşit 
cu Dumnezeu şi L-au dobândit în ei înşişi în întregime pe Hristos întreg cu lucrul şi 
experienţa, cu simţirea, cunoştinţa şi vederea. 


Indreptarea fraţilor în numele iubirii 


Prin urmare, rău lucru este a trage cu urechea şi a observa pe ascuns ce vorbeşte 
sau face aproapele, dacă acest lucru se face pentru a denigra, a batjocori, a bârfi şi 
a lua în râs cele pe care le-ai văzut sau auzit; dar dacă aceasta se face pentru a 
îndrepta prin compătimire şi înţelepciune cu chibzuinţă cele ale aproapelui şi 
pentru a ne ruga din suflet cu lacrimi pentru el, un astfel lucru nu este rău. 


Fiindcă am văzut un om [2 Co 12, 2] care se sârguia în multe feluri şi în multe 
chipuri ca să nu-i scape nimic din cele făcute sau spuse de către cei ce erau 


împreună cu el; dar el nu făcea aceasta spre vătămare - să nu fie! - ci pentru ca pe 
unul prin cuvânt, pe altul prin daruri, iar pe altul cu un alt pretext să-i depărteze de 
faptele şi de gândurile potrivnice. Şi l-am văzut pe unul ca acesta [2 Co 12, 3] 
plângând uneori pentru cutare, tânguindu-se alteori pentru cutare, lovindu-şi uneori 
fața şi pieptul pentru altul, luând în cuvânt şi faptă chipul unui păcătos şi 
socotindu-se pe sine însuşi ca şi cum el însuşi ar fi cel ce făcea răul, mărturisindu- 
se şi căzând înaintea lui Dumnezeu şi plângând cu putere. Şi am văzut pe un altul 
care atât se bucura de cei ce izbândeau şi luptau, primind progresul acelora, încât 
se părea că el mai degrabă decât aceia aveau să primească plata virtuţilor şi 
ostenelilor; iar pentru cei ce cădeau în cuvânt sau în faptă şi stăruiau în cele rele 
până într-atât se întrista şi suspina, încât se părea că numai el cu adevărat trebuia să 
dea socoteală pentru toţi aceia şi să fie predat osândei. L-am văzut pe altul care 
voia cu atâta râvnă mântuirea fraţilor lui, încât de multe ori cu lacrimi fierbinţi se 
ruga din toată inima iubitorului de oameni Dumnezeu sau să-i mântuiască pe aceia 
sau să fie osândit şi el împreună cu aceia nevrând să se mântuiască singur din 
pricina unei dispoziții prin care imita pe Dumnezeu şi pe Moise; căci legat de ei 
duhovniceşte prin iubire în Duhul Sfânt, nu voia să intre nici măcar în Împărăţia 
Cerului fiind separat de ei. 


O legătură sfântă, o putere negrăită, o suflet cugetător de cele cereşti, sau mai 
degrabă purtat de Dumnezeu şi desăvârşit foarte în iubirea de Dumnezeu şi de 
aproapele! 


Conştiinţa adevăratei iubiri 


Prin urmare, cel ce n-a ajuns încă la această iubire, nici nu vede vreo urmă a ei în 
sufletul lui, nici nu simte cu totul prezenţa ei, este încă pe pământ şi în cele de pe 
pământ, sau mai degrabă se ascunde sub pământ ca şi cârtiţa, care, fiind oarbă ca şi 
acela, aude numai prin auz pe cei ce vorbesc pe pământ. 


Ce nenorocire, căci născuţi fiind de Dumnezeu şi făcuţi nemuritori şi părtaşi ai 
chemării cereşti [Evr 3, 1] şi moştenitori ai lui Dumnezeu şi împreună-moştenitori 
ai lui Hristos [Rm 8, 17] şi cetăţeni ai cerurilor [Flp 2, 20], nu am primit încă 
simţirea unor asemenea bunătăţi; ci în chip nesimțţitor, ca să vorbesc aşa, ca un fier 
aruncat în foc sau ca o piele neînsuflețită cufundată în chip inconştient într-o 
vopsea purpurie, aşa şi noi petrecem în mijlocul unor bunătăţi atât de mari ale lui 
Dumnezeu, mărturisim că nu avem în noi înşine nici o simţire a lor. Şi ne fălim că 
suntem deja mântuiţi şi numărați împreună cu sfinţii, luând chipul şi împodobindu- 
ne pentru a imita în chip făţarnic sfinţenia, ca aceia care trăiesc în chip nenorocit în 
orchestre şi pe scenă, asemănându-ne atunci saltimbancilor şi desfrânatelor, care, 


neavând frumuseţea naturală, socotesc că se împodobesc fără de minte prin farduri 
şi vopsele străine. Dar nişte apucături ca acestea nu sunt ale sfinţilor care s-au 
născut de sus [In 3, 3]. 


Nu există creştini fără iubire 


Trebuie să se ştie că, aşa cum atunci când pruncul iese din sânul mamei şi simte 
inconştient aerul acesta şi numaidecât i se pun în mişcare spontan plânsul şi 
lacrimile, tot aşa şi cel ce s-a născut de sus [In 3, 3] a ieşit din lumea aceasta ca 
dintr-un sân întunecos, intrând în lumina inteligibilă şi cerească şi mijind puţin în 
ea, numaidecât se umple de bucurie negrăită şi varsă lacrimi lipsite de durere 
gândindu-se, cum e şi firesc, de unde s-a smuls şi la ce lumină s-a învrednicit să 
ajungă; fiindcă acesta este începutul care face ca cineva să fie numărat printre 
creştini. 


Iar cei care n-au ajuns încă prin cunoaştere şi vedere [en gnosei kai theoria] la un 
asemenea bine, nici nu l-au căutat cu stăruință multă, cu lacrimi şi tânguire, pentru 
ca, curăţindu-se prin asemenea fapte, să ajungă la el şi, unindu-se desăvârşit cu el, 
să aibă comuniune cu el, spune-mi, cum se vor numi în genere creştini (Unirea 
conştientă cu Dumnezeu ţine de vocaţia general creştină, nu numai de cea a 
monahilor. Învățătura Sfântului Simeon nu se adresează numai monahilor, ci 
tuturor creştinilor [n. B. Krivochelne, SC 104, p. 95])? Fiindcă şi dacă sunt numiţi 
astfel, nu sunt numiţi aşa cum trebuie. Căci dacă ceea ce se naşte din trup este trup, 
şi ceea ce se naşte din duh este duh [In 3, 6], cel născut după trup şi ajuns bărbat, 
care însă nici nu se gândeşte, nici nu râvneşte, nici nu crede vreodată că trebuie să 
se nască duhovniceşte, cum altfel va fi duhovnicesc şi se va număra împreună cu 
bărbaţii duhovniceşti, decât furişându-se pe ascuns, ca unul ce este îmbrăcat în 
haine murdare, în alaiul strălucitor al sfinților, dar, aşezându-se împreună cu ei la 
masa împărătească, va fi azvârlit afară legat de mâini şi de picioare [Mt 22, 11-13], 
ca unul care nu este fiu al luminii [Le 16, 8; Ef5, 8], ci al trupului şi al sângelui [In 
1, 13], şi va fi aruncat în focul cel veşnic, cel gătit diavolului şi îngerilor lui [Mt 
25, 41] 


Fiindcă cel ce a primit putere de a se face fiu al lui Dumnezeu [In 1, 12] şi 
moştenitor al Împărăției Cerurilor şi al bunătăţilor veşnice, care a învăţat în multe 
chipuri prin ce fel de fapte şi porunci trebuie să se înalțe la această cinste şi slavă 
şi, cu toate acestea, le-a disprețuit pe toate acestea, şi le-a preferat în locul lor pe 
cele pământeşti şi stricăcioase alegând viaţa porcească şi socotind slava trecătoare 
mai bună decât slava cea veşnică, cum nu va fi despărţit pe bună dreptate de toţi 
cei credincioşi şi nu va fi osândit împreună cu diavolul şi cu cei necredincioşi? 


Măreţia fiilor lui Dumnezeu 


De aceea vă rog pe voi toţi, fraților şi părinţilor, sârguiţi-vă până când mai e vreme 
şi mai suntem în viață; luptaţi ca să vă faceţi fii ai lui Dumnezeu [In 1, 12], ca să vă 
faceţi fu ai luminii [Ef 5, 8] - fiindcă pe acestea le dăruieşte naşterea de sus [In 3, 
3] - urâţi lumea şi cele din lume [7 In 2, 15], urâţi trupul şi patimile cele născute 
din el, urâţi toată pofta cea rea şi lăcomia [Col 3, 5] până la cel mai mic chip şi 
lucru. 


lar aceasta o vom putea face dacă ne vom gândi la măreţia slavei, bucuriei şi 
desfătării care ne aşteaptă. Fiindcă, spune-mi, ce este mai mare pe pământ sau în 
cer decât a se face cineva fiu al lui Dumnezeu şi moştenitor al Lui şi împreună- 
moştenitor al lui Hristos [Rm 8, 17]? Negreşit, nimic! Dar întrucât noi preferăm 
cele pământeşti şi cele din mână şi nu căutăm bunătăţile aşezate în ceruri [Col 1,5], 
nici nu atârnăm de dorul acestora, oferim celor ce ne privesc dovada limpede că, 
mai întâi, suntem stăpâniți de boala necredinţei, precum este scris: „Cum puteţi să 
credeţi primind slavă de oameni, şi nu căutând Slava care vine numai de la 
Dumnezeu?" [ln 5, 44]; apoi, făcându-ne şi robi ai patimilor, ne pironim de 
pământ şi de cele din el nevrând să ne înălțăm spre ceruri şi spre Dumnezeu şi 
împotrivindu-ne în nebunia sufletului poruncilor lui Dumnezeu, cădem din înfierea 
Lui. 


Spre vederea lui Dumnezeu pe calea făptuirii poruncilor 


Fiindcă ce lucru mai nebunesc este, spune-mi, decât omul care nu ascultă de 
Dumnezeu şi nu râvneşte să dobândească înfierea Lui? Fiindcă cel ce crede că este 
Dumnezeu îşi închipuie că ştie lucruri mari despre El - dar ştie numai că este 
Stăpân, Făcător şi Domn a toate, că e nemuritor, veşnic, necuprins, negrăit, 
nestricăcios şi că împărăţia Lui nu va avea sfârşit [Le 1, 33] - deci cel ce ştie că 
Dumnezeu e aşa, cum nu-L va dori? Cum nu se va grăbi să-şi dea chiar şi însuşi 
sufletul său spre moarte pentru dragostea Lui [In 15, 13; In 3, 16], ca să se 
învrednicească, nu zic să se facă fiu şi moştenitor al Lui, ci chiar şi numai ca unul 
dintre adevărații Lui robi [Le 15, 21], care stau în preajma Lui? Iar dacă tot cel ce 
se luptă şi păzeşte neştirbit toate poruncile lui Dumnezeu se face copil al lui 
Dumnezeu şi fiu al lui Dumnezeu născut de sus [In 1, 12; 3, 3] şi e recunoscut de 
către toţi că e cu adevărat credincios şi creştin, atunci cum de noi dispreţuim şi po- 
runcile lui Dumnezeu şi nesocotim legile Lui, pe care le va răzbuna Acela, venind 
iarăşi cu slavă şi putere înfricoşătoare, şi ne arătăm pe noi înşine în ce priveşte 
credinţa necredincioşi după fapte, iar în ce priveşte necredinţa credincioşi numai în 
cuvinte. 


Fiindcă fără fapte, să nu vă amăgiţi, numai credinţa nu foloseşte cu nimic; fiindcă 
este moarte [lac 2, 17], iar morţii nu se fac părtaşi vieţii, dacă n-au căutat-o mai 
înainte prin lucrarea poruncilor. Fiindcă în această lucrare se sădeşte înăuntrul 
nostru ca un rod plin de sevă iubirea, milostenia, compătimirea faţă de aproapele, 
blândeţea, smerenia, răbdarea necazurilor, neprihănirea, curățirea inimii, prin care 
ne învrednicim să vedem pe Dumnezeu [Mt 5, 8] şi în care se face venirea şi 
luminarea Duhului Sfânt, Care ne naşte pe noi de sus şi ne face fii ai lui Dumnezeu 
şi ne îmbracă în Hristos [Rm 13, 14; Ga 3, 27] şi aprinde candela noastră [Mt 25, 
8], şi ne arată copii ai luminii |Ef 5, 8] şi eliberează sufletele noastre de întuneric, 
făcându-ne încă de pe acum şi chip conştient [gnostos] părtaşi ai vieţii veşnice. 


Îndemn final 


Aşadar, să nu ne încredem numai în cutare sau cutare lucrări şi virtuţi, adică în 
posturi sau privegheri sau culcări pe jos sau alte felurite rele pătimiri, şi să 
dispreţuim această lucrare a poruncilor Domnului, ca şi cum am putea să ne mân- 
tuim numai prin acelea şi fără aceasta. Fiindcă e cu neputinţă acest lucru, cu 
neputinţă! Să te convingă de aceasta cele cinci fecioare nebune [Mt 25, 1-12] şi cei 
care, făcând multe semne şi minuni în numele lui Hristos [Mt 7, 22], pentru că n-au 
avut în ei înşişi iubirea şi harul Preasfântului Duh, au auzit de la Domnul: „Duceţi- 
vă de la Mine lucrătorii fărădelegii! [Mt 7, 23] fiindcă nu vă ştiu de unde sunteți 
[Le 12, 25]", şi nu numai aceştia, ci, împreună cu aceştia, şi mulţi alţii care au fost 
botezați de sfinții apostoli şi de sfinţii care au venit după ei, dar neînvrednicindu-se 
din pricina răutăţii covârşitoare de harul Duhului Sfânt, nici n-au arătat o viaţă 
vrednică de chemarea la care au fost chemaţi [Ef A, 1], nici nu s-au făcut copii ai 
lui Dumnezeu, ci au rămas trupuri şi sânge [In 1, 13], necrezând nici măcar că 
există Duh [FA 19, 2], nici căutându-L sau aşteptând să-L dobândească. 


De aceea, unii ca aceştia nici n-au putut să se facă vreodată stăpâni asupra poftelor 
trupului, nici asupra patimilor sufleteşti, nici n-au arătat vreun lucru vitejesc în 
virtuţi; căci zice Domnul: „Fără de Mine nu puteți face nimic" [In 15, 5]. Dar vă 
îndemn, părinţilor şi fraților, să ne sârguim pe cât stă în puterea noastră să ne în- 
vrednicim să ne facem încă de acum părtaşi ai darului Duhului Sfânt, ca să 
dobândim bunătăţile cele de acum şi cele viitoare, cu harul şi iubirea de oameni a 
Domnului nostru lisus Hristos, căruia fie slava în veci. 


Amin. 


Cateheza 9 - Milostenia şi viaţa duhovnicească - Despre milostenie 
[eleimosyne]. Şi cine este cel ce hrăneşte pe Dumnezeu atunci când 
flămânzeşte şi adapă pe Dumnezeu atunci când însetează, şi celelalte. Şi cum 
se va înfăptui acest lucru de către cineva. Şi că dacă nu va face cineva în el 
însuşi toate acestea şi va hrăni şi va adăpa pe Hristos, nici un folos nu va avea 
din toate pe care le face numai să-racilor, iar pe sine însuşi se trece cu vederea 
lăsându-se nehrănit şi gol de dreptatea lui Dumnezeu. 


Simeon vorbeşte îmboldit de Duhul 


Fraților şi părinţilor, s-ar fi cuvenit să nu îndrăznesc să grăiesc de fel către voi, nici 
să iau locul unui învăţător în faţa iubirii voastre; dar fiindcă ştiţi că aşa cum orga 
construită de meşteşugar îşi dă sunetul şi umple auzul tuturor cu preadulce melodie 
nu atunci când vrea ea, ci atunci când tuburile ei sunt umplute de aer, iar clapele 
sunt lovite ritmic de degetele artistului, tot aşa trebuie să gândiţi că stau lucrurile şi 
cu mine şi, trecând cu vederea instrumentul sărăcăcios, să arătaţi bună dispoziţie 
faţă de cele ce vor fi grăite. Privind însă mai degrabă spre harul Duhului, care suflă 
de sus şi umple sufletele credincioşilor, şi spre însăşi degetul lui Dumnezeu [Le 11, 
20] care loveşte corzile minţii şi ne îmboldeşte la grăire, cu frică şi cutremur [Ef 6, 
5], în pricepere şi linişte multă ascultați ca la o trâmbiţă răsunătoare a împăratului, 
sau, mai adevărat spus, ca la un cuvânt al împăratului tuturor care grăieşte către noi 
ca printr-un instrument. 


Hrana duhovnicească e mai necesară decât cea trupească 


Toţi oamenii, credincioşi şi necredincioşi, mici şi mari, trebuie să privim şi să 
fim cu băgare de seamă la noi înşine pentru ca, fiind necredincioşi, să ajungem 
la cunoaşterea şi credinţa în Dumnezeu care ne-a făcut pe noi, iar credincioşi 
fiind să ne arătăm vieţuind frumos şi bineplăcând Lui în tot lucrul bun [Evr 13, 
21]; cei mici să ne supunem celor mari pentru Domnul, iar cei mari Să arătăm 
către cei mai mici o astfel de dispoziţie ca faţă de nişte copii adevăraţi, pentru 
porunca Domnului care zice: „Câte aţi făcut unuia dintre aceştia mai mici, Mie 
Mi-aţi făcut” [Mt 25, 40]. 


Fiindcă nu numai despre cei nevoiaşi, precum socotesc unii, şi despre cei cărora le 
lipseşte hrana trupească a spus aceasta Domnul, ci şi despre toţi ceilalți fraţi ai 
noştri, mistuiți nu de lipsa pâinii şi a apei, ci de trândăvia şi de nelucrarea 
poruncilor Domnului - căci pe cât sufletul e mai de preţ decât trupul [Mt 6, 25], pe 
atât şi hrana duhovnicească e mai necesară decât cea trupească - şi de aceea socot 
că despre ea a spus Domnul: am flămânzit şi nu Mi-aţi dat să mănânc, am 


însetat şi nu M-aţi adăpat [Mt 2, 42], mai degrabă decât despre hrana trupească 
şi stricăcioasă. Fiindcă EI însetează şi flămânzeşte cu adevărat pentru mântuirea 
fiecăruia dintre noi, dar mântuirea noastră este abținerea de la orice păcat; iar 
abținerea de la orice păcat e cu neputinţă fără lucrarea virtuţilor şi primirea 
tuturor poruncilor. Fiindcă prin împlinirea poruncilor obişnuieşte să fie hrănit 
de către noi Stăpânul nostru Dumnezeu şi Domnul a toate. 


Căci zic sfinţii noştri părinţi că, aşa cum demonii se hrănesc şi au putere împotriva 
noastră din faptele noastre cele rele, dar dacă ne depărtăm de rele, aceia flămân- 
zesc de moarte şi-şi pierd orice putere, tot aşa socotesc că Cel care a sărăcit pentru 
mântuirea noastră [2 Co 8, 9] e hrănit de noi sau, dimpotrivă, atunci când 
flămânzeşte e trecut cu vederea de noi. lar acest lucru îl putem cunoaşte şi ne 
putem încredința de el din însăşi viaţa sfinţilor şi, ca să-i las de-o parte pe ceilalți 
mulți, întrucât sunt mai mulți decât nisipul mării [Ps 138, 18], voi încredința 
iubirea voastră din viaţa unui singur sfânt sau a unei singure sfinte. 


Maria Egipteanca 


Știu că ascultați Viaţa Mariei Egipteanca, nu povestită de altcineva, ci de însăşi 
acea făptură ajunsă deopotrivă cu îngerii care în chip de mărturisire ne arată sărăcia 
ei spunând: „De multe ori nu primeam plata păcatului nici atunci când mi se dădea; 
căci făceam aceasta nu pentru că eram lipsită de cele de neapărată trebuinţă - 
fiindcă mă hrăneam torcând lână - ci ca să am cât mai mulţi iubiți la dispoziţia 
patimii mele". Şi atunci când a intrat în corabie vrând să se ducă la Ierusalim, 
ajunsese la o sărăcie atât de mare, încât nu avea nici cu ce plăti preţul călătoriei, 
nici bani de cheltuială. Dar atunci când, făgăduindu-se Preasfintei Născătoare de 
Dumnezeu, s-a pornit spre pustie, a cumpărat cu cei doi bănuţi pe care i-a primit de 
la cineva pâine şi aşa, trecând Iordanul, a stăruit vieţuind în pustie până la sfârşitul 
vieţii ei, fără a vedea faţă de om, ci numai pe cea a lui Zosima, fără a da de 
mâncare vreunui sărac flămând sau a adăpa pe vreun însetat sau a îmbrăca pe vreun 
om gol, sau a cerceta pe cei din închisoare sau a strânge acasă pe cei străini [Mt 25, 
35-38]; dimpotrivă, atunci când îi târa pe mulţi în prăpastia pierzaniei, îi primea în 
refugiul păcatului. 


Deci cum spune-mi, cum Se va mântui ea şi va intra împreună cu cei milostivi în 
Împărăţia Cerurilor, ea care nici n-a lăsat bogăţie, nici nu şi-a dat averile 
săracilor [Mt 19, 21], nici n-a făcut vreodată vreo milostenie, ci mai degrabă s-a 
făcut pe sine însăşi pricină de pierzanie la mii de oameni? Vezi cum dacă am 
spune că mântuirea se face numai prin bani şi hrană trupească şi că prin 
aceasta e hrănit de către noi Domnul, că numai cei ce L-au hrănit şi L-au 


adăpat şi L-au îngrijit aşa pe EI se vor mântui, iar cei ce n-au făcut acest lucru 
vor pieri, acesta este un lucru absurd, întrucât ar izgoni afară din împărăție pe 
mulți dintre sfinţi. Dar nu aşa stau lucrurile, nu aşa! 


Bunurile materiale şi robia lăcomiei 


Fiindcă lucrurile şi banii din lume sunt comune tuturor, ca lumina şi aerul acesta pe 
care-l respirăm şi păşunea pentru animalele necuvântătoare care pasc în munţi şi în 
câmpii. Aşadar, toate sunt comune tuturor şi date numai pentru întrebuințare şi 
desfătare, stăpânirea lor neaparținând nimănui; dar lăcomia, care intră ca un tiran 
în această viaţă, a împărţit cele date în comun tuturor de către Stăpânul între robii 
şi slujitorii Lui, închizând proprietățile cu garduri despărţitoare şi asigurându-le cu 
turnuri, zăvoare şi porţi, i-a lipsit pe ceilalți oameni de desfătarea bunătăţilor 
Stăpânului, zicând, neruşinata, că ea este stăpâna tuturor şi pretinzând că nu face 
nici un rău nimănui; iar robii şi slugile acestui tiran s-au făcut fiecare dintre ei, 
unul după altul, nu stăpâni ai lucrurilor şi ai bunurilor încredințate lor, ci robi şi 
paznici ticăloşi [Mt 18, 32; 25, 26]. 


Deci cum, dacă fie din frica de pedepsele cu care este ameninţat, fie din nădejdea 
de a primi înapoi însutit [Mc 10, 39], fie plecându-se față de nenorocirile 
oamenilor, au luat câte ceva din averile sau banii lor, sau chiar toate, ca să le dea 
celor ce până atunci sărăceau în strâmtorări şi lhpsuri, cum deci vor fi socotiți 
milostivi sau ca unii care au hrănit pe Hristos, sau că au făcut vreun lucru vrednic 
de plată? Nicidecum, ci, precum vă spun, trebuie să facă pocăință până la moarte 
pentru cele pe care le-au deţinut atâţia ani şi de a că-ror întrebuințare i-au lipsit pe 
fraţii lor. 


Milostenia spirituală faţă de Hristos 


Dar cum noi, care părem că am ajuns săraci - asemenea lui Hristos Dumnezeu care, 
bogat fiind, a sărăcit pentru noi [2 Co 8, 9] - miluindu-ne de fapt pe noi înşine, 
socotim că miluim pe Cel ce S-a făcut pentru noi ca şi noi? 


Inţelege-mi bine cele ce vreau să spun. Dumnezeu S-a făcut pentru tine om sărac, 


entru ca şi tu, cel ce crezi în EI, să te faci asemenea Lui, sărac. 
Vezi deci cum 


Îl vei hrăni pe EL, ia seama întocmai! EI a sărăcit ca tu să te îmbogăţeşti [2 Co 8, 
9], ca să-ţi dea din bogăţia harului Său [Ef 1, 7; 2, 6]; de aceea a luat trup, ca să 
te împărtăşeşti de Dumnezeirea Lui. Deci atunci când te vei pregăti pentru 
primirea Lui, atunci se zice că va fi primit de tine. lar când flămânzeşti şi 


însetezi pentru El, acest lucru se socoteşte hrană şi băutură pentru EL. Cum 
anume? Pentru că prin aceste lucruri şi fapte şi altele asemănătoare îţi curăţeşti 
sufletul şi îl slobozeşti de foamete şi de întinăciunea patimilor; şi Dumnezeu care 
te-a primit pe tine aşa şi şi-a însuşit toate ale tale şi doreşte să te facă Dumnezeu, 
precum Acela S-a făcut om, toate cele pe care le faci pentru tine însuţi, le 
socoteşte că sunt făcute pentru EI şi zice: „Dacă le-aţi făcut celui mai mic suflet 
al Meu, Mie Mi-aţi făcut” [Mt 25, 40]. 


Dar prin ce alte fapte au plăcut lui Dumnezeu cei din peşteri şi din munţi [Evr Il, 
38], decât negreşit prin iubire, pocăință şi credinţă - căci lăsând lumea întreagă şi 
urmând numai Lui [Mt 19, 27], prin pocăință şi prin lacrimi L-au primit şi l-au dat 
ospitalitate, L-au hrănit şi L-au adăpat când înseta - şi de altfel aşa sunt negreşit 
toţi cei ce s-au făcut fu ai lui Dumnezeu din Sfântul Botez, dar potrivit lumii sunt 
foarte mici şi săraci. 


Aşadar, cei care cunosc în simţirea sufletului că s-au făcut fu ai lui Dumnezeu nu 
mai suferă să se alipească de lumea cea stricăcioasă, fiindcă s-au îmbrăcat în 
Hristos [Ga 3, 27]. Deci care om, îmbrăcat în purpură împărătească, va primi 
vreodată să îmbrace pe deasupra ei o haină murdară şi ruptă? Dar cei care nu ştiu 
aceasta şi sunt dezbrăcaţi de haina împărătească, sârguindu-se prin pocăință şi prin 
celelalte fapte bune, precum spuneam şi îmbrăcându-se astfel în Hristos, îl îmbracă 
pe Hristos însuşi; fiindcă ajung şi ei Hristoşi, ca nişte fu ai lui Dumnezeu din 
dumnezeiescul Botez. lar dacă nu fac aceasta, ci îi îmbracă pe toţi cei goi care sunt 
în lume, dar pe ei înşişi se lasă goi, ce folos vor avea? 


Apoi iarăşi, ne numim fraţi ai lui Hristos [Evr 2, 11 ] cei botezați în numele Tatălui 
şi al Fiului şi al Duhului Sfânt [Mt 28, 19]; şi nu numai aceasta, ci suntem şi 
mădulare ale Lui [l Co 6, 15]. Deci fiind frate şi mădular al Lui, dacă pe toţi 
ceilalți îi cinsteşti, le dai ospitalitate, îi slujeşti, dar pe tine însuţi te treci cu vederea 
şi nu te lupţi prin toate să urci până în vârful cel mai înalt al vieţuirii şi cinstirii 
potrivit lui Dumnezeu, ci prin lăcomia pântecelui şi iubirea de plăcere îți laşi 
sufletul în foametea trândăviei sau setea lenevirii sau închisoarea foarte strâmtă a 
acestui trup întinat, în care sufletul zace murdar, împuţit, ca un mort în întunericul 
cel mai adânc, oare nu l-ai ocărât pe fratele lui Hristos? Oare nu l-ai lăsat flămând 
şi însetat? Oare nu l-ai lăsat în închisoare fără să-l cercetezi? Prin urmare, din 
această pricină vei auzi: „Nu te-ai miluit pe tine însuşi, nu vei fi miluit!" 


Sensul milosteniei trupeşti faţă de semeni 


Iar de spune cineva: „Dar dacă aşa Stau lucrurile şi nu avem nici o răsplată 
pentru banii Sau lucrurile pe care le dăm de la noi, atunci care e folosul de a mai 
da ceva săracilor?”, să-L asculte pe Cel care-1 va judeca şi va da fiecăruia după 
faptele lui [Rm 2, 6] zicându-i aşa: „Nebunule, ce ai adus în lume [1 Tim 6, 7] 
sau ce lucru din cele văzute l-ai făcut tu însuţi? Oare nu gol ai ieşit din pântecele 
maicii tale şi gol vei ieşi din această viaţă [lov 1, 21], şi dezbrăcat [Evr 4, 13] te 
vei înfăţişa înaintea tribunalului Meu [Rm 14, 10]? Şi pentru care din averile 
tale îmi ceri răsplată? Prin care din lucrurile tale spui că i-ai miluit pe fraţii tăi, 
şi prin acestea pe Mine, Care ţi-am dăruit acestea toate nu numai ţie singur, ci în 
comun tuturor? Sau îţi închipui că poftesc vreun lucru şi că mă las cumpărat cu 
daruri asemenea judecătorilor iubitori de arginţi ai oamenilor? Fiindcă s-ar 
putea ca în nebunia ta să gândeşti şi aceasta. Nu poftind cumva vreun lucru, ci 
vrând să vă miluiesc pe voi, nu vrând să iau cele ale voastre [2 Co 2, 14], ci 
vrând să vă slobozesc de judecata cea pentru ele, am dat această lege şi pentru 
nimic altceva". 


Și să nu crezi, frate, că Dumnezeu are vreo lipsă şi că nu poate să-i hrănească pe 
cei săraci şi de aceea ne-a poruncit să-i miluim pe aceştia şi să ne sârguim mult 
pentru această poruncă. Să nu fie! Ci ceea ce prin lăcomie a făcut împotriva noastră 
spre pierzania noastră diavolul, acest lucru Hristos 1-a făcut prin milostivire pentru 
noi şi a pus să se facă spre mântuirea noastră. 


Dar ce spun? Diavolul ne-a sugerat să ne însuşim cele puse înainte spre 
întrebuințare comună şi să ni le strângem ca pe nişte comori, pentru ca prin această 
lăcomie să ne aducă două învinuiri şi să ne facă vinovaţi de pedeapsa şi de osânda 
veşnică: pentru lipsa de milostivire şi pentru faptul de a ne pune nădejdea noastră 
nu în Dumnezeu ci în bunurile pe care ni le-a dat în păstrare. 


Fiindcă cel ce are bunuri date în păstrare nu mai poate nădăjdui în Dumnezeu; iar 
acest lucru este evident din cele pe care le-a zis Hristos, Dumnezeu nostru: „Unde 
va fi comoara voastră, acolo va fi şi inima voastră” [Le 12, 34]. Deci cel ce 
împarte tuturor din averile care i-au fost date spre păstrare nu trebuie să primească 
o plată pentru ele, ci mai degrabă se face vinovat de lipsirea nedreaptă a altora de 
ele de până atunci; dar nu numai aceasta, ci se face răspunzător de cei care şi-au 
pierdut viaţa prin foame şi prin sete, şi pe care atunci n-a putut să-i hrănească şi nu 
i-a hrănit, îngropând cele cuvenite săracilor şi lăsându-i să moară silnic de frig şi 
de foame [lac 2,16; 5, 2-3] arătându-se astfel ucigaş al tuturor celor pe care n-a 
putut să-i hrănească. 


A ne dărui bunurile înseamnă a ne elibera inima 


Aşadar, iertându-ne de osânda pentru toate aceste învinuiri, bunul şi milostivul 
Stăpân nu ne mai socoteşte ca pe unii care ţinem cele ale altora, ci ca pe unii care 
deținem cele proprii nouă şi ne făgăduieşte să ne dea înapoi nu numai înzecit, ci 
însutit [Mc 10, 30] dacă le împărțim pe acestea cu voioşie fraţilor. 


lar voioşia este a nu le socoti pe acestea ca ale noastre proprii, ci ca pe nişte bunuri 
încredințate nouă de Dumnezeu spre iconomisire celor împreună-robi cu noi şi a le 
risipi pe acestea cu generozitate, cu bucurie şi fără zgârcenie, nu din întristare şi 
din necesitate, precum şi faptul de a deşerta cu bucurie cele strânse în vistierii, în 
nădejdea făgăduinţei celei adevărate pe care ne-a făgăduit-o Dumnezeu de a ne da 
însutit plată pentru aceasta. Căci ştiind Dumnezeu că suntem cu totul şi cu toţii 
stăpâniţi de pofta banilor şi de nebunia bogăției, şi suntem legaţi de ele cu 
ataşament anevoie de desfăcut, şi că aceia care sunt lipsiţi în multe chipuri de ele 
ajung să-şi piardă chiar şi gustul vieţii lor [lona 4, 8], s-a folosit de un leac 
corespunzător, făgăduind să ne dea, precum s-a zis, pentru cele pe care le-am 
deşertat săracilor, răsplată însutită, ca să ne slobozim mai întâi de osânda lăcomiei 
pentru acestea, iar apoi să încetăm de a ne mai pune încrederea şi nădejdea noastră 
în ele şi să ne dobândim inimile libere de asemenea legături; ca ajungând mai întâi 
liberi, să umblăm mai apoi neîmpiedicat în făptuirea poruncilor Lui şi să-l slujim 
cu frică şi cutremur [Ps 2, 11], nu ca şi cum am face o favoare Aceluia, ca unii care 
prin această slujire suntem de fapt beneficiarii ei. Căci altfel nu e cu putinţă să ne 
mântuim. 


Fiindcă bogaţilor li s-a poruncit mai întâi să facă lepădarea de averi ca de o povară 
şi o piedică în calea vieţii potrivit lui Dumnezeu, şi aşa să ia pe umerii lor crucea şi 
să meargă pe urmele Stăpânului [Mt 10, 38]; căci a le purta pe amândouă în acelaşi 
timp e cu desăvârşire cu neputinţă. Dar cei care sunt în afara acestor lucruri şi 
viețuiesc doar în cele care le sunt de ajuns, sau petrec în lipsa celor necesare, nu au 
nimic care să-i împiedice, dacă ar vrea, să umble pe calea cea strâmtă şi cu chinuri 
[Mt 7, 14], ci unii n-au nevoie pentru aceasta decât de hotărâre, iar alţii, care umblă 
deja în calea ei, trebuie doar să o străbată cu răbdare şi mulțumire. Şi Dumnezeu, 
fiind drept, le va face un loc de odihnă celor care umblă aşa spre viaţa şi desfătarea 
veşnică. 


După împărțirea bunurilor vine luarea crucii 


Dar faptul de a ne da averile şi bunurile, fără a lupta cu vitejie împotriva atacurilor 
ispitelor şi a celorlalte necazuri, mi se pare a fi lucrul unui suflet laş, care nu 
cunoaşte scopul acestui folos. Căci aşa cum aurul ruginit în adânc nu poate să se 
curețe bine şi să revină la strălucirea proprie, dacă nu e aruncat în foc şi ciocănit de 


multe ori, tot aşa şi sufletul ros de rugina păcatului şi ajuns nefolositor în adânc nu 
poate să se curăţească altfel şi să-şi redobândească frumuseţea dintru început, dacă 
nu trece prin multe încercări şi nu intră în cuptorul necazurilor [Sol 3, 6]. 


Fiindcă acest lucru îl arată şi însuşi cuvântul Domnului nostru, Care grăieşte aşa: 
„Vinde-ţi averile şi dă-le săracilor şi ia-ţi crucea ta şi vino şi urmează Mie [Mt 19, 
21; 16, 24], prin cruce arătând acoperit ispitele şi necazurile. Fiindcă nimic nu vor 
câştiga numai din lepădarea bunurilor şi lucrurilor cei ce le abandonează pe acestea 
şi merg de capul lor spre viaţa monahală, dacă nu vor răbda până la sfârşit 
încercările şi necazurile şi întristările după Dumnezeu [2 Co 7, 10]. Fiindcă Hristos 
nu a zis: „în lepădarea de lucrurile voastre veţi dobândi sufletele voastre", ci „întru 
răbdarea voastră" [Le 21, 19]. Căci este evident că şi împărțirea averilor săracilor şi 
fuga de lume e un lucru frumos şi folositor, dar el singur în sine nu poate să-l facă 
pe om desăvârşit după Dumnezeu fără răbdarea ispitelor şi încercărilor. Şi că aşa 
stau lucrurile şi că aşa Îi place lui Dumnezeu, ascultă-L pe EI însuşi grăind 
bogatului: „Dacă vrei să fii desăvârşit, vindeţi averile şi dă-le săracilor şi ia-ţi 
crucea ta şi vino şi urmează Mie” [Mt 19, 21], arătând acoperit prin cruce, precum 
s-a zis, necazurile şi ispitirile. 


Deci, fiindcă Împărăţia Cerurilor se ia cu de-a sila şi cei ce fac silire o răpesc pe ea 
[Mt 11, 12], şi altfel nu e cu putinţă credincioşilor să intre în ea, decât prin poarta 
cea strâmtă a încercărilor şi necazurilor, pe drept cuvânt ne porunceşte cuvântul 
dumnezeiesc: „Luptaţi-vă să intraţi prin poarta cea strâmtă" [Le 13, 24] şi iarăşi: 
„întru răbdarea voastră veţi dobândi sufletele voastre" [Le 21, 19], şi: „Prin multe 
necazuri trebuie să intrăm noi în Împărăţia Cerurilor” [FA 14, 22]. Fiindcă cel ce 
îşi risipeşte averile nevoiaşilor şi părăseşte lumea şi lucrările ei în nădejdea 
către slava deşartă. Dar cel care după ce şi-a dat toate săracilor şi rabdă cele triste 
cu mulțumirea sufletului şi a îndurat lucruri cumplite, chiar dacă simte toată 
amărăciunea şi durerile chinurilor, dar are acum gândul cu totul neclintit, va avea 
în viitor răsplată mare, ca unul care a imitat pătimirile lui Hristos şi L-a îndurat în 
zilele asaltului şi ispitelor necazurilor. 


Poarta Strâmtă, pocăință şi curăţie 


De aceea vă îndemn, frați în Hristos, să ne sârguim potrivit cuvântului Domnului şi 
Dumnezeului şi Mântuitorului nostru lisus Hristos, fiindcă am lăsat lumea şi cele 
din lume [In 2, 15], să intrăm prin poarta cea strâmtă [Mt 7, 13], care e tăierea şi 
fuga de cugetul şi voia noastră trupească. Fiindcă fără a fi murit pentru trup şi 
poftele lui şi voile lui [Ga 5, 24; Ef2, 3], nu e cu putinţă să ajungem la uşurare, la 


izbăvirea de rele şi la libertatea care vine din mângâierea Duhului Sfânt. lar fără 
aceasta, adică fără cercetarea Duhului, nimeni nu va vedea pe Domnul [Evr 12, 
14], nici în veacul de acum nici în veacul viitor [Mt 12, 23]. Că ai făcut bine 
risipindu-ţi toate averile celor lipsiţi, cu condiţia să nu-ţi fi lăsat pentru tine însuţi 
nimic, ca Anania acela [FA 5, 1-15], şi că pe lângă acesta te-ai lepădat de lume şi 
de cele din lume [In 2, 15], şi, fugind de viaţă şi de grijile ei, ai alergat la limanul 
vieţii îmbrăcându-te în chipul evlaviei [2 Tim 3, 5], sunt de acord şi eu, şi te laud 
pentru lucrul acesta. Dar, aşa cum odinioară te-ai dezbrăcat de haine, trebuie să 
dezbraci şi de cugetul trupului [Rm 8, 6-7], şi să dobândeşti, potrivit hainei pe care 
ai îmbrăcat-o pentru Hristos, modurile de comportare ale sufletului şi însăşi 
cugetul tău duhovnicesc [Rm 8, 6. 27]; şi nu numai aceasta, ci şi să îmbraci prin 
pocăință haina cea luminoasă, care este însuşi Duhul Sfânt. 


lar aceasta nu se face altfel decât prin lucrarea stăruitoare a virtuţilor şi prin 
răbdarea necazurilor; fiindcă sufletul necăjit e mişcat de încercări şi ispite spre 
lacrimi, iar lacrimile, curăţind inima, o fac templu şi sălaş al Duhului Sfânt. Pentru 
că nu ne este de ajuns spre mântuire şi desăvârşire numai îmbrăcarea chipului 
[schimei monahale] şi împodobirea din afară a staturii, ci, aşa cum trebuie să 
împodobim pe omul cel dinafară, trebuie să-l împodobim şi pe omul nostru cel 
dinlăuntru [2 Co 4, 16] prin înveşmântarea Duhului şi aducându-ne pe noi înşine în 
întregime în Dumnezeu cu sufletul şi cu trupul, iar prin deprinderea trupească [7 
Tim 4, 8] să exercităm trupul spre ostenelile virtuţii pentru a se obişnui să fie cu 
încordare în cele triste potrivit lui Dumnezeu şi să poarte cu vitejie amărăciunea 
postului, sila înfrânării, necesitatea privegherii, toată reaua pătimire, iar prin 
cucernicia Duhului să călăuzim sufletul să cugete cele ce trebuie să cugete [Rm 12, 
3] şi să mediteze veşnic la cele ale vieţii veşnice, să fie smerit, blând, înfrânt [Ps 
15, 19], zdrobit, plângând în fiecare zi şi chemând la sine lumina prin rugăciunea 
Duhului; lucruri care obişnuiesc să îi vină printr-o pocăință foarte fierbinte, atunci 
când sufletul e curăţit prin lacrimi multe, fără de care nu este cu putinţă a-şi curăți 
haina lui, nici a se înălța la înălțimea contemplației. 


Fiindcă aşa cum o haină mânjită de noroi sau de murdărie, e cu neputinţă să fie 
curățită altfel decât prin multă apă şi prin multe lovituri date cu picioarele, tot aşa 
şi haina sufletului întinată fiind de noroi şi de murdăria patimilor păcătoase nu se 
poate spăla altfel decât prin multe lacrimi şi prin încercarea răbdărilor şi 
necazurilor. Căci dacă din cele două scurgeri care ni se fac în chip fuințial din trup - 
adică din lacrimile care ţâşnesc de sus şi din sămânţa care iese din organele ge- 
nitale - cea din urmă întinează sufletul atunci când se deşertează împotriva firii şi a 
legii, dar cele dintâi îl curăţă atunci când curg din pocăință, trebuie de aceea ca 
aceia care şi-au întinat sufletul prin făptuirea păcătoasă a păcatului, iar prin 


mişcarea pătimaşă a inimii şi-au întipărit în ei înşişi chipurile unor patimi 
iraționale, să se curăţească prin multe lacrimi şi să-şi dobândească foarte curată 
haina sufletului. Fiindcă e cu neputinţă a vedea pe Dumnezeu, Lumina care 
luminează tot omul ce vine în lume [In 1, 9], altfel decât prin pocăinţa faţă de EI, 
dacă cei curaţi cu inima văd pe Dumnezeu [Mt 5, 8]4. 


Lacrimile şi mângâierea Duhului ? 


Să ne sârguim, aşadar, rogu-vă, părinţii mei, fraţilor şi copiilor, să ne agonisim 
inima curată prin purtarea de grijă asupra modurilor comportării noastre şi prin 
mărturisirea necontenită a gândurilor ascunse ale sufletului. Fiindcă mărturisirea 
necontenită a unor asemenea lucruri făcută de noi în fiecare zi, pusă în mişcare de 
credinţa inimii, lucrează în noi părerea de rău pentru cele făcute sau doar cugetate, 
iar pocăinţa pune în mişcare lacrima din adâncul sufletului, lacrima curăţeşte inima 
şi şterge păcatele mari, iar acestea fiind şterse prin lacrimi, sufletul ajunge la 
mângâierea Duhului dumnezeiesc şi este adăpat de apele preadulcei străpungeri [a 
inimii ], de care se îngraşă cu mintea în fiecare zi şi hrăneşte roadele Duhului [Ga 5, 
22], iar în vremea recoltei le aduce ca pe un spic plin de sevă spre hrană necheltuită 
a sufletului şi spre viaţa lui nestricăcioasă şi veşnică. lar ajungând prin sârguinţă în 
această stare frumoasă, devine familiar lui Dumnezeu şi casă şi sălaş al Treimii 
dumnezeieşti, văzând curat pe Făcătorul şi Dumnezeu său şi, vorbind cu EL în 
fiecare zi, iese din trup şi din lume şi din văzduhul acesta şi urcă spre cerurile 
cerurilor [Ps 148, 4] şi, ajuns uşor prin virtuţi şi prin aripile iubirii lui Dumnezeu, 
se odihneşte împreună cu toţi drepții de ostenelile lui şi ajunge într-o lumină 
nesfârşită şi dumnezeiască, unde împreună dănţuiesc cetele apostolilor lui Hristos, 
ale mucenicilor, ale cuvioşilor şi ale tuturor puterilor celor de sus. 


Aşadar, şi noi să ajungem într-o asemenea stare, fraţilor în Hristos, ca să nu 
rămânem în urma sfinților noştri părinţi, ci prin sârguinţa celor bune şi lucrarea 
poruncilor lui să ajungem la statura de bărbat desăvârşit, la măsura vârstei plinătă- 
țui lui Hristos [Ef 4, 13]; fuindcă nimic nu ne împiedică, numai să vrem aceasta. 
Fiindcă astfel şi pe Dumnezeu îl vom slăvi înăuntrul nostru, iar Dumnezeu Se va 
bucura de noi şi, depărtându-ne de viaţa de faţă, vom afla pe Dumnezeu ca pe un 
mare sân al lui Avraam [Le 16, 22] primindu-ne şi încălzindu-ne în Împărăţia 
Cerurilor, pe care fie să o dobândim noi toți cu harul Domnului nostru Iisus 
Hristos, căruia fie slava în vecii vecilor. 


Amin. 


Cateheza 10 - Simeon Evlaviosul, exemplu de sfinţenie şi nepătimire - Despre 
împărtăşirea Duhului Sfânt, sfinţenie şi nepătimirea desăvârşită. Şi că cine 
iubeşte slava de la oameni nu va avea nici un folos din celelalte virtuţi, chiar 

dacă le-ar înfăptui pe toate. 


Sublimitatea bunurilor cereşti 


Fraților şi părinţilor, nu vedeţi cum cei ce stau înaintea împăratului pământesc 
socotesc ei înşişi acest lucru o slavă mare şi se fălesc cu el şi sunt invidiați pentru 
aceasta de oamenii din lume? Deci dacă aşa stau lucrurile cu cele stricăcioase şi 
deşarte, cu atât mai mult, noi, care suntem soldaţi în oştirea împăratului ceresc, şi 
am primit slujirea Lui, nu trebuie oare să ne bucurăm şi să ne veselim că ne-am 
învrednicit să fim luaţi în slujba Lui şi am fost chemaţi la slujirea numelui Său [Dt 
16, 12; 18,7]? 


lar dacă într-o zi ne vom învrednici şi de vederea Lui faţă către Faţă şi vom fi 
primiți împreună cu cei ce stau înaintea Lui, care laudă a fericirii nu va întrece 
acest lucru? lar dacă cineva dintre robii şi prietenii Lui se va învrednici să discute 
şi să audă glasul Stăpânului, atunci care minte omenească, care limbă va putea 
povesti măreţia acestei slave şi vrednicii? Căci dacă cele ce ochiul nu le-a văzut şi 
urechea nu le-a auzit şi la inima omului nu s-au suit, cele bune pe care le-a gătit 
Dumnezeu celor ce-l iubesc pe el [7 Co 2, 9], sunt mai presus de cuprinderea 
omenească şi mai presus decât toate bunurile văzute, cu atât mai mult este aşa 
însuşi Dumnezeu Cel ce le-a gătit pe acestea; şi nu numai EI, ci şi cei ce s-au 
învrednicit să-L vadă pe Acela şi să fie în preajma Lui şi să vorbească cu EI şi 
ajunşi părtaşi ai Dumnezeirii şi Slavei Lui, se fac negreşit mai presus de bunurile 
gătite lor de către Dumnezeu, întrucât vor moşteni pe însuşi Domnul care a gătit 
aceste bunătăţi. 


lar că unii ca aceştia au ajuns deja aşa şi ajung până acum, nu numai după moarte, 
ci încă petrecând în viaţa aceasta, învaţă întreaga de Dumnezeu insuflata Scriptură 
[2 Tini 3, 16], şi împreună cu ea o mărturisesc toți sfinţii prin vieţuirea lor, 
dimpreună şi însuşi fericitul părintele nostru Simeon Studitul, a cărui pomenire o 
facem astăzi, precum iarăşi şi cei care laudă prin cuvinte pe sfinți. 


Fiindcă acest preacuvios părinte al nostru Simeon, a cărui viaţă şi vieţuire plăcută 
lui Dumnezeu am citit-o, s-a nevoit [ascetic] cu o asemenea viaţă şi a arătat o 
asemenea vieţuire fiind el în mijlocul cetăţii şi în mijlocul unei mănăstiri foarte 
vestite, încât a întrecut prin înălțimea virtuţilor şi prin izbânzile sale mai presus de 
putere nu numai pe cei ce au strălucit în generaţia lui, ci şi pe mulţi dintre părinţii 


din vechime. De aceea, arătându-ni-se vrednic de multe laude şi elogii, este lăudat, 
fericit şi elogiat de noi după putere. 


Criteriile sfinţeniei şi fericirii 


Fiindcă toată lauda şi fericirea sfinţilor stă în aceste două lucruri: în credinţa 
ortodoxă şi în viaţa lăudabilă, pe de o parte, şi în darul Sfântului Duh şi al harurilor 
Lui, pe de altă parte. lar acestora două le urmează al treilea; căci faptului că cineva 
vieţuieşte frumos şi iubitor de Dumnezeu cu cuget ortodox şi că e dăruit de 
Dumnezeu cu har şi preamărit prin darul Duhului îi urmează lauda şi fericirea lui 
de către toată Biserica credincioşilor şi de către toţi învățătorii ei. Dar dacă n-au 
fost puse ca temelie în chip neştirbit credinţa şi faptele, e cu neputinţă să facă cuiva 
venirea închinatului şi dumnezeiescului Duh şi să primească darul Lui; iar dacă 
Acesta nu vine în om, nici nu se sălăşluieşte în chip conştient în el, negreşit unul ca 
acesta se numeşte cu totul nepotrivit duhovnicesc. 


lar cel care nu s-a făcut duhovnicesc, cum va fi sfânt? lar nefăcându-se sfânt, 
pentru care faptă sau lucru va fi fericit, dacă fericirea este Dumnezeu? Iar cel ce nu 
se împărtăşeşte de Dumnezeu sau mai degrabă, cel care nu-L are întreg în sine 
însuşi, cum va fi fericit? Nicidecum. Fiindcă soarele lipsit de lumină cum ar mai 
putea fi numit soare? lar omul, lipsit de împărtăşirea Preasfântului Duh, cum ar 
putea fi numit sfânt? Căci Domnul a zis: „Faceţi-vă sfinţi, precum şi Eu sfânt sunt" 
[1 Ptr 1, 16], încurajându-ne pe noi, pe care ne-a cercetat în păcate, spre imitarea 
Lui prin faptele noastre, ca şi cum ne-ar spune: „Depărtaţi-vă de rele şi făptuiți 
toate cele bune, faceţi după putinţa voastră toată virtutea şi pe cât vă stă în putere, 
faceţi-vă sfinţi, dacă vreţi să aveţi împărtăşire cu Mine. Fiindcă Eu sunt sfânt, adică 
curat şi neîntinat. Aceste însuşiri îmi sunt inerente prin fire, voi însă, abţinându-vă 
de la întinăciunea păcatelor şi prin lucrarea poruncilor şi părtaşi făcându-vă harului 
Duhului, veţi putea şi voi să fiţi sfinţi”. Pentru acest lucru îl arată expresia: „Faceţi- 
vă!" 


Râvna în faptele virtuţii 


Prin urmare, omul se face sfânt prin abținerea de la rele [lov 2, 3] şi prin lucrarea 
poruncilor [Ps 13, 15], nu întrucât se sfinţeşte cu totul prin fapte - fiindcă nici un 
suflet nu se îndreptează din faptele Legii [Rm 3,20] - ci ajungând prin lucrarea 
unor asemenea fapte familiar cu Dumnezeu cel Sfânt. Sunt convins însă că Domnul 
a grăit aceasta către cei ce au primit deja harul Duhului, îndemnându-i să nu se în- 
creadă în darul primit şi prin trândăvie să se întoarcă spre cele rele, ca şi cum ne-ar 
spune: „Nu te preda pe tine însuţi trândăvelii, tu, duhovnicescule, care ai primit 


harul Duhului Sfânt, şi prin Acesta pe Mine. Fiindcă trândăvia naşte răutatea, iar 
răutatea naşte tot felul de ticăloşii. Deci fă-te sfânt prin lucrarea de fiecare zi a 
poruncilor, dacă vrei să Mă ai pe Mine în tine şi împreună cu tine, şi pe tine în 
Mine şi împreună cu Mine". 


Dar, fiindcă mintea este un lucru aflat de-a pururea în mişcare neputând cumva să 
fie inactivă, trebuie ca ea să fie grijulie şi sârguitoare spre lucrarea poruncilor lui 
Dumnezeu. Căci aşa toată viaţa oamenilor este plină de griji şi sârguincioasă, şi nu 
poate avea odihnă dinspre toate lucrurile, chiar dacă mulți au luptat să facă acest 
lucru aflat mai presus de tăria şi puterile lor. Dar aşa a fost zidit omul încă de la 
început; fiindcă Adam a primit în Rai porunca să muncească şi să păzească grădina 
[Fc 2, 15] şi mişcarea spre cele bune e în noi naturală. Aşadar, cei ce se predau pe 
ei înşişi trândăvelii şi nelucrării, chiar dacă ar fi duhovniceşti şi sfinţi, se aruncă pe 
ei înşişi în nepătimirea potrivnică firii. 


Iubirea de slavă împiedică făptuirea virtuţilor 


Fiindcă aşa cum un izvor ţâşneşte pururea apa, iar dacă se opreşte puţin dispare, şi, 
nemafiind izvor, se preface într-o groapă, tot aşa şi cel ce se curăţă pururea pe sine 
însuşi prin lucrarea poruncilor, fiind curăţit şi sfințit de către Dumnezeu, dacă 
numai puţin cade din lucrare, în aceeaşi măsură cade şi din sfinţenie. lar cel ce se 
lasă dus în chip conştient spre un păcat oarecare cade cu totul în curăţie, aşa cum 
apa dintr-un vas e întinată cu totul de o mică spurcăciune. Şi nu numesc aici 
„păcat" pe cel săvârşit numai cu trupul, ci şi celelalte patimi lăuntrice săvârşite 
nevăzut în noi de către noi. 


Și să nu fiți cu neîncredere în mine, cel care vă vorbesc, fraţilor, ci cunoaşteţi acest 
lucru [Ef 5, 5]: şi anume că, şi de am face toată virtutea şi am săvârşi minuni, dacă 
n-am lăsat deoparte nimic, fie mare, fie mic, din porunci, dar am pofti numai slava 
care vine de la oameni şi, printr-un meşteşug oarecare, am căuta-o pe aceasta şi ne- 
am sârgui să o primim, vom fi lhpsiţi de răsplata tuturor celorlalte. Fiindcă primind 
slava de la oameni şi nepreferând-o pe cea a lui Dumnezeu [In 5, 44; 22, 43], 
ajungem ca nişte idolatri închinându-ne făpturii în locul Făcătorului [Rm 1, 25]. 
Dar şi cel ce primeşte cu plăcere şi bucurie slava pământească atunci când îi este 
dată şi se făleşte de ca şi se bucură în inima sa de ca e osândit ca un desfrânat. 
Fiindcă unul ca acesta se aseamănă omului care, alegând să vieţuiască în feciorie şi 
tăgăduind vieţuirea împreună cu femeile, nu merge la ele din proprie inițiativă, nici 
nu pofteşte să petreacă împreună cu ele, dar când una din femeile acelea vine la el, 
de îndată primind-o cu plăcere îşi împlineşte şi pofta împreunării. Prin urmare, 
acest lucru se petrece şi cu orice altă poftă sau patimă. Fiindcă dacă se predă cineva 


pe sine însuşi de bunăvoie pizmei sau iubirii de arginţi sau invidiei sau sfadei sau 
unei alte răutăţi, nu va dobândi cununa dreptăţii [2 Tini 4, 8]. 


Nepotrivirea dintre sfinţenie şi patimi 


Căci drept fund Dumnezeu, nu suferă să aibă părtaş împreună cu El oameni 
nedrepţi şi, curat fiind, nu Se întinează cu cei necuraţi şi, nepătimitor fiind, nu 
locuieşte împreună cu cei pătimaşi, şi, sfânt fiind, nu intră la un suflet întinat şi rău. 
lar rău este cel ce primeşte grăuntele de sămânță al răului în inima sa şi aduce 
roadă diavolului spinii [Mt 13, 23] şi mărăcinii păcatelor ce vor fi aruncate în focul 
cel veşnic [Evr 6, 8], care sunt pizma, ura, ţinerea de minte a răului, invidia, 
rivalitatea, părerea de sine, slava deșartă, trufia, înşelăciunea, curiozitatea, 
defăimarea şi orice altă patimă scârboasă ce se săvârşeşte pentru plăcere în trup, şi 
care, potrivit cuvântului Domnului, întinează pe omul cel dinlăuntru [Mt 15, 11; 
Rm 7, 22]. 


Dar să nu fie, fraţilor, ca noi să aducem vreodată asemenea roadă de neghină 
primind din trândăvie sămânţa răului în inimile noastre. Fie însă să aducem lui 
Hristos înmulţite de treizeci de ori, de şaizeci de ori şi de o sută de ori cele culti- 
vate în noi prin Duhul şi care sunt iubirea, bucuria, pacea, blândeţea, bunătatea, 
îndelungă-răbdarea, credinţa, blândeţea, înfrânarea [Ga 5, 22-23], hrănirea cu 
pâinea cunoștinței şi creşterea în virtuţi şi ajungerea la statura de bărbat desăvârşit, 
la măsura vârstei plinătăţii lui Hristos [Ef A, 14], Căruia I se cuvine toată slava în 
veci. 


Amin. 


Cateheza 11 - Postul şi binefacerile lui - Despre post. Şi că nu trebuie să păzim 
şi să îmbrăţişăm cu râvnă folosul postului numai în prima săptămână din 
Postul Mare, ci cei râvnitori trebuie să păzească deopotrivă aceeaşi râvnă în 
toate săptămânile Postului Mare 


Prima săptămână a Postului Mare 


Părinților şi fraţilor, cele pe care le vom grăi acum iubirii voastre trebuia să le spun 
duminica trecută. Dar fiindcă ştiam că toată seminţia preacreştinească, monahi şi 
mireni, primeşte, fiecare dintre noi, în prima şi sfânta săptămână din Postul Mare 
cu râvnă aprinsă binele postului, că oricine îşi pleacă de bunăvoie gâtul sub acest 
jug [Sir 51, 26] şi că nu este nimeni, nici dintre cei ce deznădăjduiesc foarte de 
mântuirea lor şi viețuiesc în nefrica şi disprețul lui Dumnezeu, care să dispreţuiască 
legea postului în acea săptămână şi să nu se înfrâneze mai degrabă el însuşi, după 
putere, împreună cu toţi - de aceea, numai astăzi vin să vă spun câteva cuvinte pe 
scurt despre timpul în care ne aflăm acum. Căci întrucât, precum am spus, prima 
săptămână trecută a Postului Mare toți credincioşii o petrec luptându-se, dar, 
trecând aceasta şi ajungând ziua de sâmbătă, în care Biserica lui Dumnezeu 
obişnuieşte prin predanie să prăznuiască sărbătoarea Sfântului şi Marelui Mucenic 
Teodor (Prăznuit pe 17 februarie, Sfântul Mucenic Teodor Tiron trebuie deosebit 
de omonimul său, Teodor Stratilat, prăznuit pe 8 februarie şi 8 iunie. Soldat roman 
originar din Euchaita (provincia Sinope) Asiei Mici, el a incendiat templul Mamei 
zeilor din Amasea, fiind ars de viu sub Maximin pentru mărturia creştină. Biserica 
sa din Euchaita a devenit un faimos centru de pelerinaj. Cel mai vechi text despre 
Sfântul Teodor Tiron e un panegiric atribuit Sfântului Grigorie al Nyssei (PG 46, 
736-748). Cele două „Vieţi” derivate din panegiric au fost publicate de HI. 
Delehaye în Les legendes grecques des saints militaires. Paris, 1909. în prima 
sâmbătă din Postul Mare e prăznuită amintirea unei intervenţii miraculoase a 
Sfântului Teodor pe vremea lui lulian Apostatul (361-363). Acesta poruncind ca 
toate bucatele vândute în pieţe să fie stropite cu sângele victimelor jertfite idolilor, 
ca să-i întineze pe creştini după prima săptămână a Postului Mare, Sfântul Teodor 
s-a arătat arhiepiscopului Eudoxiu al Constantinopolului (360-369) descoperindu- 
i planul lui Iulian şi poruncindu-i să-i îndemne pe creştini să nu cumpere bucate, 
ci să-şi facă o fiertură de grâu îndulcit din Euchaita, numită kalyva. CȚ. 
panegiricul atribuit patriarhului Nectarie (381-397) în PG 39, 1821-1841, de unde 
a trecut în Viaţa compilată de Simeon Metrafrastul şi de aici în Sinaxarul 
Triodului din prima sâmbătă a Postului Mare [n. B. Krivocheine, SC 104, p. 154- 
155]) sau, mai bine zis, mântuirea minunată făcută prin acela de către Dumnezeu 
preacredinciosului popor, şi de asemenea în duminica următoare făcând cu toţii 
pomenirea credinței ortodoxe, cântăm imne de mulțumire Preabunului nostru 


Dumnezeu, iar cel rău, care pizmuieşte cele bune, furişându-se pe ascuns în fiecare 
din cei credincioşi şi, legându-i în chip nevăzut cu trândăvia şi nepăsarea, îi 
convinge să lepede cu dispreţ de la ei înşişi jugul mântuitor al postului şi iarăşi să 
se întoarcă la obiceiul dinainte - de aceea vă aduc azi aminte şi îndemn iubirea şi 
părințimea voastră să nu plecaţi îndeobşte urechea la cel răuvoitor, nici să vă lăsaţi 
duşi de obiceiul cel rău al lăcomiei nesăturate a pântecelui, nici să vă întoarceţi 
înapoi spre îndelungata îm-plinire a poftelor celor rele, ci, aşa cum am cinstit întâia 
săptămână a Postului Mare, aşa să cinstim şi pe aceasta şi aşa mai departe şi pe 
celelalte. 


Postul, leac pentru suflet 


Da, fraţii mei, aşa făcând să ne facem bine nouă înşine, şi să nu primim să pierdem 
acum ceea ce am strâns atunci, ci mai degrabă să ne sârguim să adăugăm şi să 
sporim, şi să nu voim să dărâmăm cu răutate ceea ce am zidit frumos mai înainte. 
Să-şi aducă aminte fiecare dintre voi de folosul postului şi de ce fel de dar s-a 
desfătat de la Dumnezeu în aceste puţine zile şi se va face încă şi mai râvnitor 
pentru celelalte. 


Fiindcă postul, acest medic al sufletelor noastre, obişnuieşte să domolească 
unuia fierbinţelile şi mişcările trupului, altuia să-i îmblânzească irascibilitatea, 
altuia îi alungă somnul, altuia îi trezeşte râvna, altuia îi curăță mintea şi o face 
din nou liberă de cugetele rele, altuia îi domoleşte limba nedomolită şi o reţine 
ca şi cu un frâu prin frica lui Dumnezeu, nemailăsând-o să rostească cuvinte 
nefolositoare şi putrede; altuia îi ocroteşte nevăzut înălțările şi-i fixează ochii şi 
nu-i lasă să se mai poarte cu curiozitate încolo şi încoace, şi îl învaţă să se 
privească pe sine însuşi şi să-şi aducă aminte numai de păcatele şi lipsurile sale. 


După puţin timp, postul risipeşte şi alungă cum alungă soarele ceața, întunericul 
inteligibil şi acoperământul păcatului aşezat peste suflet. Postul ne face să vedem 
cu mintea văzduhul duhovnicesc, în care nu răsare, ci pururea străluceşte 
Soarele cel neapus, Hristos Dumnezeul nostru. Luându-şi împreună-lucrătoare 
privegherea, postul înmoaie învârtoşarea furişată în inimă şi, în locul lăcomiei di- 
nainte, face să ţâşnească izvoarele străpungerii [inimii]; lucru pe care să râvnim să 
se facă şi în fiecare din noi înşine, rogu-vă, fraților! Fiindcă făcându-se acest lucru 
în chip uşor împreună cu Dumnezeu, străbatem toată marea patimilor şi, trecând 
prin valurile ispitelor celui ce ne tiranizează amarnic, vom ancora la limanul 
nepătimirii. 


Postul, temelia lucrării duhovniceşti 


Dar nu este cu putinţă, frații mei, ca acest lucru să se facă într-o singură zi, nici 
într-o singură săptămână, ci în mult timp şi cu osteneală şi trudă, pe măsura 
hotărârii şi alegerii libere a fiecăruia, încă şi pe măsura credinţei [Rm 12, 3] şi a 
dispreţuirii lucrurilor văzute şi gândite, şi nu numai aceasta, dar şi potrivit cu acea 
căldură a pocăinţei neîncetate şi a lucrării săvârşite cu darul şi harul lui Dumnezeu, 
fie grabnic, fie mai zăbavnic, în cămara ascunsă a sufletului [Mt 6, 6], dar fără post 
nimic din acestea nici din celelalte virtuţi nu vor putea fi înfăptuite de către cineva; 
fiindcă postul este începutul şi temelia oricărei lucrări duhovniceşti. 


Prin urmare, câte le vei zidi pe temelia aceasta se fac neclintite şi nezdruncinate, ca 
întemeiate pe o stâncă tare; dar dacă iei această temelie şi pui în locul ei săturarea 
pântecelui şi poftele iraționale, acestea se scurg ca un nisip sub gândurile rele, şi 
râul patimilor şi toată zidirea virtuţilor se prăbuşeşte [Mt 7,26-27]. Ca să nu se 
întâmple şi cu noi aceasta, să stăm cu bucurie pe temelia tare a postului, să stăm, 
frații mei, bine, să stăm de bunăvoie; fiindcă cine se urcă silit, fără voie, pe stânca 
postului, va ajunge să fie târât de acolo de către poftă, de mâncatul în ascuns şi 
mâncând, se face pe cât se pare, mâncare celui rău [Mt 4, 1-7]; fiindcă există o lege 
dumnezeiască, şi pe cei ce îndrăznesc să o calce diavolul prinzându-i îi biciuieşte 
ca un călău, dar nu numaidecât sau neîntârziat, întrucât Dumnezeu are îndelungă 
răbdare faţă de noi şi aşteaptă pocăinţa noastră [1 Ptr 3, 20], negreşit însă nu vom 
scăpa din mâinile lui [Tob 13, 2] fie aici, fie în veacul viitor, dacă stăruim fără 
pocăință în păcat, căci făcând aşa ne luăm osânda împreună cu el şi vom fi 
condamnaţi de judecata cea dreaptă a lui Dumnezeu să fim pedepsiți sub el şi 
împreună cu el pe veci; căci dacă ne putem ascunde de întâi-stătătorii noştri, de 
Stăpânul şi Dumnezeul întâi-stătătorilor nu ne putem ascunde. 


Post şi evlavie 


Să ne păzim, aşadar, fraților, nu numai de mâncarea în ascuns, dar şi de săturarea 
de bucatele puse înaintea noastră la trapeză. Da, vă îndemn şi nu încetez 
îndemnându-vă, să vă aduceţi aminte de sfânta săptămână care a trecut. Socotiţi-vă 
folosul care vine din postire, din priveghere şi din psalmodie, dar şi mâhnirea, 
fericirea, tăcerea [2 Col, 11]. Fiindcă atunci mănăstirea îmi pare a fi nelocuită de 
oameni, ci locuită numai de îngeri, pentru faptul că nu se mai aude în ea nici un 
cuvânt lumesc, ci numai doxologia înălţată de către noi lui Dumnezeu, care este o 
lucrare a îngerilor. Cred însă că, precum săvârşiţi lucrul îngerilor, tot aşa şi îngerii 
petrec şi cântă în chip nevăzut împreună cu voi. Deci să nu ne despărțim de însoţi- 
rea acelora prin multa vorbărie şi vorbirea deşartă, nu îi faceţi pe aceştia să se 
depărteze de voi prin voci fără rânduială sau strigăte fără măsură, iar pe demoni să- 
i faceţi să se apropie de voi, ca mai înainte, ci fiecare să ia seama la sine însuşi şi 


să-şi săvârşească cu grijă lucrul şi slujirea lui, ca unul care slujeşte lui Dumnezeu şi 
nu oamenilor [Ef6, 7]; fiindcă scris este: „Blestemat este tot omul care face 
lucrurile lui Dumnezeu fără grijă" [Ir 31, 10]. 


Invitarea reciprocă la ospăţul duhovnicesc 


La citirile de la dumnezeieştile slujbe nu scăpaţi prilejul, fraților, de a vă îmboldi 
unii pe alţii spre ascultare. Căci aşa cum la o masă sensibilă îi îndemnăm şi îi 
poftim pe vecinii noştri să mănânce, şi pe cei pe care-i iubim mai mult decât pe 
alții îi silim să mănânce, tot aşa şi la masa aceasta hrănitoare de suflete trebuie să 
fim cu băgare de seamă şi să-i îndemnăm pe vecinii noştri, ca să nu fim osândiţi ca 
unii ce nu ne iubim unii pe alții şi să pierdem faptul de a fi ucenici ai lui Hristos; 
fiindcă EI spune: „Din aceasta vor cunoaşte toţi că sunteţi ucenici ai Mei, de vă 
veți iubi unii pe alții” [ln 13, 34]. Deci cel ce la masa sensibilă nu-l sileşte pe 
prietenul său să mănânce, i-a făcut adeseori mai mare serviciu; dar dacă face 
aceasta la masa duhovnicească, adică la ascultarea dumnezeieştilor cuvinte, 
pricinuieşte vecinilor lui pagubă. Fiindcă ghiftuirea de acele mâncăruri obişnuieşte 
de multe ori să strice şi să vatăme şi sufletul şi trupul, dar cele spuse aici de către 
sfinți luminează mintea, sfinţesc sufletul şi, prin el, împărtăşesc negreşit şi trupului 
sfințire, făcându-l mai sănătos şi mai viguros. 


Hrănirea cu înseşi cuvintele vieţii 


Prin urmare, Să ia seama fiecare la citire [7 Tim 4, 13], căci cuvintele sfinţilor 
sunt cuvinte ale lui Dumnezeu şi nu ale oamenilor; să le pună în inima lui şi Să 
le păzească pe ele [Le 2, 19] în siguranţă, deoarece cuvintele lui Dumnezeu Sunt 
cuvinte de viaţă [In 6, 68] şi cel ce le are întru sine şi le păzeşte are viaţă veşnică 
[In 5, 24]. 


Fiindcă şezând adeseori la mese scumpe, nu cred că cineva dintre voi a fost atât de 
leneş încât să ațipească şi să ia nu numai cele ce-i sunt de ajuns, ci se grăbeşte să 
iasă luând cu sârguinţă şi pentru ziua de mâine, sau ca să dea şi unor prieteni, sau 
săracilor. Aici însă e vorba de cuvinte de viaţă şi care îi fac nemuritori pe cei ce se 
hrănesc din ele, şi atunci cum poţi să dormi sau să fi trândav sau să aţipeşti, sau să 
sforăi, ca un mort însufleţit? 


O, ce vătămare! O, ce nesimţire şi ce toropeală! Cel ce şade la masă şi nu are poftă 
de cele puse înainte e vădit că-i lipseşte sănătatea potrivit firii; tot aşa şi cel ce 
ascultă citirea dumnezeiască şi nu se desfată sufleteşte cu bucurie negrăită şi cu 
poftă imaterială în chip imaterial de cuvintele cele imateriale şi dumnezeieşti, şi 


nu-şi umple cu mintea toate simţirile din dulceaţa acestora, e neputincios în 
credință [Rm 4, 19] şi n-a gustat niciodată din darurile duhovniceşti, mistuit fiind 
de foame şi de sete în mijlocul celor mai multe bunătăţi. Insă aşa cum, atunci când 
e spălat cu apă, mortul nu simte nimic, tot aşa cel inundat de valurile făcătoare de 
viaţă şi dumnezeieşti ale cuvântului nu simte nimic. 


Prin urmare, câţi aveţi în voi înşivă cuvântul vieţii |Flp 2, 16] aţi ajuns să vă hrăniți 
cu această pâine a cuvântului [In 6; Sir 15, 3], câţi nu v-aţi făcut morţi, ci viu din 
morți şi aţi gustat din viaţa cea adevărată şi, milostivindu-vă de aproapele, aţi 
primit milă de la milostivul Dumnezeu, nu încetaţi să îndemnați şi să povăţuiți pe 
aproapele şi pe toți dacă e cu putinţă, ci ca pe nişte mădulare proprii, sau mai 
degrabă ca pe nişte mădulare ale lui Hristos şi fu ai lui Dumnezeu, sârguiți să-i 
povăţuiți, să-i pedepsiţi şi mustraţi [2 Tim 4, 2], nu ca să-i întristaţi [2 Co 2, 4], ci 
ca să-i eliberați de mânia şi indignarea Tatălui, nici ca să-i vătămaţi, ci ca să-i 
folosiți în gradul cel mai înalt, făcându-i să împlinească voile Dumnezeului şi 
Tatălui lor. Dacă veţi face aşa, şi fiecare dintre voi va învoi pe fratele său spre 
paroxismul iubirii şi faptelor bune [Evr 10, 24], în scurt timp toţi vom fi răpiți spre 
înălțimea virtuţilor şi ne vom arăta împlinitori ai poruncilor lui Dumnezeu şi vom 
dobândi într-un suflet Împărăţia Cerurilor în însuşi Hristos Dumnezeul nostru, 
căruia 1 se cuvine toată slava în vecii vecilor. Amin. 


Cateheza 12 - Post, înfrânare şi tăcere - Despre înfrânarea şi răbdarea în 
lucrarea virtuţilor în vremea postului. Şi despre tăcere. Şi cum se cuvine ca cei 
ce luptă să petreacă cu adevărat tot postul 


Nevrednicia lui Simeon 


Fraților şi părinților, fiind eu pururea neputincios şi cu sufletul şi cu trupul din 
pricina unei voințe şi dispoziţii nepăsătoare şi trândave, aş fi vrut să fac şi să-mi 
cercetez numai cele ale mele, până când cele mai rele ale mele vor fi biruite şi 
supuse gândului mai bun, şi mă voi desfăta în întregime de pacea Duhului, fund 
slobozit de tulburarea cugetului pământesc şi de ţărână, şi intrând în portul fericitei 
noastre odihne. Dar fiindcă am fost ales de către voi cap al trupului vostru sfânt, e 
o necesitate pentru mine să îndemn iubirea voastră, fiindcă mântuirea frăţiei 
voastre mă mângâie cu faptul că chiar dacă sunt neputincios la suflet, cel puţin voi 
vă veţi mântui prin rugăciunile părintelui meu şi părintelui vostru [In 20, 17]. Prin 
urmare, nefiind în stare nici măcar să-mi deschid gura, de-abia am fost în stare să 
scriu acest cuvânt şi să atrag luarea-aminte a frăției voastre cerând cu rugăminte 
multă frăției voastre, ca unii ce sunteţi robi adevăraţi ai lui Hristos şi iubitori de 
frați, să vă rugaţi pentru ticăloşia mea, ca şi eu să mă mântui împreună cu voi şi să 
umblu pe calea poruncilor lui Dumnezeu şi să locuiesc împreună cu voi, fraţii mei 
iubiţi. 


Aşadar, vă rog şi vă cer în Hristos lisus să luaţi aminte la voi înşivă şi fiecare să 
cugete la cuminţenie şi să nu cugete decât cele ce trebuie să cugete [Rm 12, 3], nici 
să se uite la viaţa mea nepăsătoare şi uşuratică, ci să calce pe urmele Domnului şi 
Mântuitorului lisus Hristos, căruia va trebui să-l dăm răspuns ca unui drept şi 
neînşelător judecător. Îngăduiţi-mi această laudă [2 Co 11, 1] fiindcă eu singur, 
fiind târât în prăpastia iadului prin nepăsarea mea, v-am smuls cu strigăt mare din 
cursă, şi, măcar că trebuie să-mi plâng mult trândăvia, îmi va fi de ajuns şi numai 
dacă vă voi vedea pe voi zburând în înalt şi mai presus de cursele diavolului. Pă- 
zii, prin urmare, fără ştirbire toate poruncile lui Dumnezeu, iubiților, scăpați ca 
nişte antilope din curse şi ca o pasăre din laţ. 


Râvna monahilor pentru post 


Iar întâia poruncă este de a iubi din toată inima pe Dumnezeu, precum şi unii pe 
alții [Mt 22, 37-39], aşa cum Dumnezeu a iubit lumea [In 3, 16]. Adevărata iubire 
însă e recunoscută după aceste trăsături [1 Co 13, 4]: nu se trufeşte, nu se înalță, 
nu pizmuieşte pe fratele, ci pizmuieşte binele, nu murmură, nu batjocoreşte, nu 
râde, nu se judecă pentru nici un lucru mic Sau mare, nu se Satură nu numai de 


mâncăruri şi de hrană uscată, iar, dacă se poate, nici măcar de apă, şi mai cu 
seamă în aceste zile ale Postului Mare, în care, potrivit dumnezeieştii Scripturi, 
cel ce se căieşte cu râvnă şi cu osteneală, dobândeşte de sus iertarea păcatelor 
săvârşite de el tot anul. Fiindcă ştiţi că aprinderea pocăinţei şi fierbinţeala 
lacrimilor din adâncul inimii topesc ca un foc întinăciunea păcatului şi fac curat 
sufletul întinat; dar nu numai aceasta, ci i se dăruie cu generozitate şi din 
belşug, prin venirea Duhului, şi revărsarea luminii, ca să se facă încă de pe aici 
plin de milă şi de roade bune [lac 3, 17]. 


Prin urmare, să ne folosim de ea, rogu-vă, şi în această a treia săptămână din Postul 
Mare, părinţilor şi fraților, şi în cele ce vin după ea, adăugând căldură peste căldură 
şi râvnă peste râvnă, până când vom ajunge la duminica Paştelui cu sufletele şi 
trupurile strălucitoare. 


Fiindcă iată, precum vedeţi, cu ajutorul lui Dumnezeu am străbătut cu însufleţire şi 
râvnă fierbinte şi această etapă a celei de-a doua săptămâni a Postului Mare. Căci 
martor sunt că nu v-a lipsit nimic din virtuțile postului, ci cu toată luarea aminte aţi 
făcut şi psalmodiile cele de toată noaptea şi aţi păzit şi păziţi înfrânarea încordată, 
mulțumindu-vă cu legumele şi mazărea puse înainte. Şi-i ştiu pe unii dintre voi, 
care la această masă în mijlocul vostru cu duh înfrânt şi cuget smerit se abțin până 
şi de la mâncărurile simple ale acestei mese, socotindu-se nevrednici până şi de 
gustarea lor. Pe lângă acestea, luând aminte la voi înşivă şi la lucrul vostru, aţi 
rămas lipsiţi de îndrăzneală în tăcere, având deci sufletul plin de lacrimile 
străpungerii [inimii], de rugăciuni, cereri, de osteneală, de necontenitele 
îngenuncheri, şi v-aţi schimbat cu schimbarea cea bună dobândind un chip foarte 
ascetic şi frumos. 


Trezvia Să o păstrăm toată viaţa 


Aşadar, acum, când să ne pregătim pentru restul postului, să ne luptăm, rogu-vă, să 
păzim şi în această sfântă săptămână legea postului celui preafrumos şi să ducem 
aceeaşi luptă ca şi în săptămânile trecute, căci avem nevoie de multă trezvie, de 
multă râvnă, ca să nu ne petrecem zilele ca nişte oameni din lume, fiindcă ştiţi că, 
odată trecută prima săptămână, aceia socotesc că au străbătut deja toate cele 
patruzeci de zile; şi nu numai că-şi închipuie aceasta, dar şi spun aceasta pe față 
unii către alţii şi către toţi. La noi însă, fraţii mei, există temerea, şi încă cea mai 
mare temere, ca nu cumva să ne închipuim şi noi, ca şi aceia, şi să grăim astfel unii 
către alții şi să ne arătăm tăgăduitori ai făgăduinţei [monahale]. Fiindcă nouă, celor 
ce fugim de lume şi ne-am răstignit pentru ea [Ga 6, 14] şi ne-am făgăduit în 


întregime lui Dumnezeu, ni s-a dat drept lege a înfrânării nu numai vremea de faţă, 
ci şi timpul vieţii noastre de aici, în care trebuie neapărat să trăim în înfrânare. 


Și cum oare nu trebuie să facem acest lucru în tot timpul, noi care ne-am angajat să 
flămânzim şi să însetăm, să suferim goliciunea, să pătimim şi să suferim toate cu 
bucurie, şi mai cu seamă acum, în vremea luptelor Postului Mare? Dar dacă nu 
vrem să facem aşa în toate zilele vieţii noastre, ci vrem să râdem şi să grăim vorbe 
deşarte şi să facem glume şi să contrazicem, în ce ne mai deosebim atunci de 
necredincioşi şi de oamenii păgâni? Cu adevărat, întru nimic. Căci dacă faptul de a 
căuta şi a ne îngriji de pâine şi de vin şi de haină ne face asemănători păgânilor [Mt 
6, 31-32], nu ne vor face oare de-o potrivă şi cele zise, întrucât sunt mai ruşinoase 
şi mai păcătoase decât acestea? Oare nu se va împlini cu noi ceea ce s-a zis prin 
prorocul: „Alăturatu-s-au dobitoacelor celor fără de minte şi s-au asemănat lor" [Ps 
48, 13]. 


Să ascultăm, fraţilor, de Dumnezeu care strigă în fiecare zi către noi şi ne grăieşte 
prin apostolii Săi: „Nici dacă mâncăm nu ne prisoseşte, nici dacă nu mâncăm nu ne 
lipseşte" [7 Co 8, 8], şi iarăşi: „Nu vă grijiți în sufletul vostru ce veţi mânca sau 
ce veţi bea sau cu ce vă veți îmbrăca, ci căutaţi mai întâi Împărăţia Cerurilor şi 
dreptatea ei şi toate vi se vor adăuga vouă” [Mt 6, 25. 33]. Dar ca să nu poată 
spune cineva: „Dacă întârzie să dea şi n-am ce să mănânc, ce voi face?" - „Priviţi 
la păsările cerului, a spus, cum nu seamănă nici nu seceră, nici nu adună în 
hambare, şi Tatăl vostru cel ceresc le hrăneşte pe ele” [Mt 6, 26], şi adăugând 
spune: „Oare nu vă deosebiți mult mai mult decât păsările, puţin 
credincioşilor?” [Mt 10, 31] şi, ca să nu murmurăm, temându-ne din pricina 
mâncării şi băuturii, strigă către noi cu glas mare: „/Fericiți cei ce flămânzesc şi 
însetoşează de dreptate, că aceia se vor sătura” [Mt 5, 6]. 


Să nu murmurăm în lipsuri 


Deci dacă crezi lui Hristos şi mărturiseşti că e nemincinos, atunci când vei 
flămânzi sau vei înseta şi nu vei avea ce să mănânci sau ce să bei, şi vei cere 
chelarului să-ţi dea pâine sau vin sau mâncare, iar el, împiedicat de slujirile lui, 
poate nu-ţi va da, gândeşte-te aducându-ţi aminte de cuvintele Domnului şi spune- 
ți: „Flămânzesc şi însetez, dar îl aştept de Domnul [Ps 39, 1] şi EI va face după 
neputinţa mea şi nu mă va lăsa”. Și aşa rabdă, frate, şi vei avea plată multă de la 
Dumnezeu [Mt 5, 12]. Fă aşa şi cu toate celelalte încercări care te întâmpină, şi 
atunci în viaţa aceasta vei fi admirat, iar în cea viitoare te vei sălăşlui împreună cu 
sfinții mucenici. 


De multe ori câți dintre fraţii noştri în Hristos nu doresc, zăcând într-un colţ, numai 
apă rece, şi mulțumesc poate lui Dumnezeu şi nu rostesc indignându-se nici o hulă, 
noi însă cu harul lui Dumnezeu prin darurile Lui cele bogate avem fără lipsuri, din 
belşug, tot ce ţine de nevoile trupului. Deci atunci când cineva dintre noi n-are 
nimic dar murmură, acela se osândeşte ca unul care n-are răbdare; iar dacă are 
multe, dar pentru mici lipsuri aţâţă pizmă, certuri şi rosteşte cuvinte de hulă, de ce 
fel de iertare va fi vrednic unul ca acesta? Spunând acesta însă, ştiu că mă osândesc 
pe mine însumi şi cuvintele mele vor fi spre osânda şi mustrarea mea. Să fie însă, 
Togu-vă, Şi spre aducerea voastră aminte. 


Să ne zidim prin osteneli 


Prin urmare, aducându-ne aminte de folosul zilelor trecute ale postului, cum le-aţi 
străbătut pe ele, cu câtă râvnă şi căldură, aşa, rogu-vă, sârguiţi-vă să străbateţi şi tot 
postul celor patruzeci de zile, socotind buna voastră petrecere [lac 3, 13]: ce 
cucernicie, ce smerenie, ce tăcere şi râvnă aveţi la rânduiala slujbelor dumnezeieşti 
şi la lucrul mâinilor voastre fiecare. Dar, rogu-vă, nu uitaţi postul care ucide 
patimile, înfrânarea curățitoare, şi nu fiți zăbavnici la a le face pe acestea, fraților, 
ci, chiar de se întâmplă să se facă adeseori schimbarea mâncărurilor, să puteţi găsi 
mângâiere şi de aici, să fiți neclintiţi în hotărâre şi nestrămutaţi în starea voastră, şi, 
mâncând mai mult decât de obicei, râvniţi să vă osteniţi încă şi mai mult în lucrul 
lui Dumnezeu, ca mângâierea să nu vi se facă pricină de trândăvie şi de vătămare 
în loc de mulţumire şi câştig. Da, frații mei, privegheaţi şi, precum v-am spus, 
ţineţi ca şi săptămâna trecută şi săptămâna de acum fără mâncare de peşte şi 
petreceţi în frica lui Dumnezeu [Ptr 1, 17], nelăsând slujirile voastre şi lucrul de 
mână şi neumblând încoace şi încolo în împrăştiere şi predându-vă pe voi înşivă 
demonului lâncezelii [akediei]. Şi dacă cineva dintre voi va găsi în trecere pe un 
altul stând sau şezând, trecând în grabă să-i pună metanie, şi poate îşi va veni şi 
leneşul acela în simţire şi, întorcându-se de la sine, va veni la lucrul său şi, aşa 
făcând fiecare dintre noi, veţi fugi de osânda trândăvelii şi a grăirii deşarte. 


Să ne ferim de cuvinte deşarte 


Nu auziţi ce zice fericitul acela Zosima, care a povestit viața cuvioasei Maria 
[Egipteanca], despre bărbaţii aceia sfinţi din mănăstirea în care fusese adus şi acela 
prin pronia lui Dumnezeu, cum, ieşind din mănăstire, petreceau toate cele patruzeci 
de zile ale Postului Mare în pustie, neunindu-se nicicând unul cu altul, ci, dacă se 
întâlnea cândva cineva cu un altul, fugeau depărtându-se şi nu sufereau să se 
apropie unii de alţii? Tot aşa şi, întorcându-se în mănăstire, nimeni, precum spune, 
nu-l întreba pe celălalt ce a văzut sau ce a făcut în pustie, ci toţi trăiau şi vieţuiau 


ca nişte străini şi trecători |Evr 11, 13] şi ca şi cum ar fi vorbit limbi străine; şi 
negreşit nu făceau acest lucru pentru nimic altceva, pe cât socot, decât fiind cu cea 
mai mare luare aminte să nu rostească un cuvânt deşert din gura lor [Mt 12, 36; Ef 
4, 29]. 


Aşadar, dacă atâţia ani şi atâtea zile petreceau aceia fără să grăiască unii cu alții, ce 
vom păţi noi, care nici în aceste puţine zile nu ne ferim de întâlniri şi grăiri 
deşarte? ŞI ce spun zile?, pentru că nici măcar o singură oră nu ne putem stăpâni? 
Şi ce vom face, bunii mei fraţii, dacă, fiind noi aşa, dintr-o dată va veni Judecătorul 
şi Dumnezeu a toate, Care în ziua judecății va cere socoteală de la noi pentru orice 
cuvânt deşert [Mt 12, 36]? Şi cum vom putea stăpâni peste celelalte patimi, când 
avem nestăpânită limba? Spune-mi, ce patimă este mai uşoară decât aceasta dintre 
toate celelalte patimi? Trupul, având pofta şi aprinderea lui naturală, se ridică 
împotriva duhului [Ga 5, 17] şi războieşte cu tărie sufletul, pântecele vrea să se 
sature de mâncăruri, fiindcă a fost făcut pentru aceasta; deci dacă nu ne stăpânim 
obiceiul limbii, lucru care este uşor pentru noi, cum vom putea să ne înfrânăm 
vreodată de la lucrurile cele grele şi mari ale poftei şi plăcerii, care au multă putere 
din însăşi firea noastră? 


Un mijloc de a ne păzi gura 


Deci punând început de astăzi, fraţilor, să alergăm cât avem putere, ca nişte vulturi 
cu aripi de aur, ca să apucăm uşori Paştele Domnului, unde ca Inaintemergător al 
nostru a intrat [Evr 6, 20] Hristos Dumnezeu nostru, lepădând în urma noastră toate 
patimile care ne tiranizează. Să punem, dacă vreţi, noi înşine o lege în mijlocul 
nostru printr-un sfat obştesc ca dacă în afară de sâmbătă şi duminică se vor găsi doi 
bărbaţi dedaţi trândăviei şi stând în discuţii nefolositoare, să nu aibă nimic altceva 
de mâncare în ziua aceea decât numai pâine uscată cu sare şi apă rece, pe care să o 
guste stând în picioare şi la capătul de jos al mesei. Şi având această lege necălcată, 
vă veţi păzi fără reproş de grăirea deşartă şi de flecăreală, şi pe Dumnezeu, pentru 
care aţi pus uşă de îngrădire împrejurul buzelor voastre şi strajă gurilor voastre [Ps 
140, 3], îl veţi sluji, iar pe mine, nevrednicul părintele vostru, mă veţi mângâia 
mult în aceasta şi veţi umple de veselie smeritul meu suflet şi veţi folosi nu puţin 
sufletele voastre, învăţându-vă pentru iubirea lui Dumnezeu un exemplu bun şi un 
obicei minunat. După care veţi fi slăviţi şi admiraţi de către toţi oamenii şi prin voi 
va fi slăvit Dumnezeu, fiindcă în generaţia aceasta vă veţi afla imitatori ai vieţii 
sfinților, lucru care, pe cât socot, nu se găseşte cu uşurinţă în aceste locuri în care 
suntem şi pe care le vedem, la monahii de care auzim şi în mănăstirile lor. 


Stăruinţe finale 


De aceea vă rog, părinţii mei sfinți şi robi ai lui Dumnezeu, să nu treceţi cu vederea 
cuvintele mele, ale nevrednicului vostru părinte, nici să arătaţi cuvintele mele ca o 
flecăreală înaintea voastră. Căci, deşi sunt neputincios şi plin de mii de păcate, dar 
vedeţi şi puteţi observa întocmai că nu v-am sfătuit nimic în afara poruncilor lui 
Dumnezeu şi a dumnezeieştilor Scripturi. Faceţi, aşadar, început bun şi daţi-mi 
puțină râvnă, ca, întărindu-mă prin rugăciunile voastre sfinte, să-mi ridic capul şi 
să-mi frec ochii şi să mă scol din multul somn al trândăviei şi, în locul bunătăţilor 
pe care le-aţi făcut față de mine, nevrednicul robul vostru, să vă dau în schimb 
cuvinte bune, chiar dacă nu cu vrednicie, ci după putinţă, din cele pe care harul lui 
Dumnezeu le dă iubirii voastre întru deschiderea gurii mele necurate |Ef 6, 19]. 


Da, frații mei, rogu-vă, să nu treceţi cu vederea cererea mea, ci aşa cum, fiind pe 
jumătate mort şi cu desăvârşire lipsit de grai, mi-aţi dat să grăiesc în faţa voastră, 
cinstiților, aşa dăruiți-mi şi voia voastră ca, prin tăierea ei, să vieţuiți viaţa 
mucenicilor şi luptătorilor lui Hristos; iar astăzi la aceasta voi adăuga şi aceea că- 
mi voi pune tot sufletul meu pentru voi [In 15, 13] împreună cu trupul la moarte de 
bunăvoie, ceea ce mă rog să-mi fie merinde pentru viaţa de acolo, întru Hristos 
lisus Domnul nostru, căruia fie slava şi puterea împreună cu Tatăl şi Duhul Sfânt, 
acum şi pururea şi în vecii vecilor. 


Amin. 


Cateheza 13 - Învierea tainică cu Hristos - Despre învierea lui Hristos. Ce fel 
este sau cum se petrece întru noi învierea lui Hristos şi întru ea învierea 
sufletului. Şi care e taina acestei învieri. Rostită luni, în a doua săptămână 
după Paşti. 


Ziua Invierii 


Fraților şi părinţilor, Paştile - ziua bucuriei, ziua marii veselii şi fericiri, ziua 
învierii lui Hristos care vine pururea prin trecerea periodică [ciclică] a timpului 
sau, mai degrabă, are loc zilnic şi veşnic în cei ce cunosc taina ei, care a umplut de 
negrăită bucurie şi veselie inimile noastre, dezlegând în acelaşi timp osteneala 
preacinstitului post, sau mai bine zis, care a desăvârşit şi mângâiat în acelaşi timp 
sufletele noastre, chemând de aceea la odihnă şi mulţumire pe toţi credincioşii 
dimpreună - Paştile, precum vedeţi, au trecut acum. 


Să mulţumim deci Domnului, Celui ce ne-a trecut marea postului şi ne-a adus cu 
veselie la limanul învierii Lui. Să-l mulţumim şi cei ce am parcurs calea postului 
frumos şi cu râvnă, cu hotărâre arzătoare şi lupte ale virtuţii, şi cei ce ne-am arătat 
neputincioşi în acestea pentru puținătatea şi slăbiciunea sufletului, pentru că EI este 
şi Cel ce dă cu prisos celor osârduitori cununile şi răsplăţile meritate pentru faptele 
acestea şi tot El este Cel ce arată şi dă, ca un Milostiv şi lubitor de oameni, 
îngăduință celor slabi. Fiindcă EI se uită la dispozițiile interioare şi intenţiile 
sufletelor noastre mai mult decât la ostenelile trupului prin care ne exersăm pe noi 
înşine spre virtute, fie dând atunci când prin râvna sufletului întindem mai mult 
asceza, fie atunci când din pricina slăbiciunii trupului o facem mai puţin decât cei 
osârduitori, şi măsoară fiecăruia după intenţia noastră răsplățile şi darurile Duhului, 
fie dând faimă şi slavă unuia din cei osârduitori, fie lăsându-l smerit ca unul care 
are nevoie de o curăţire mai trudnică. 


Invierea lui Hristos se săvârşeşte tainic în noi 


Dar să vedem, dacă vreţi, şi să înfățişăm frumos care este taina învierii lui Hristos 
Dumnezeul nostru care se petrece pururea în chip tainic [mystikos] în cei ce vrem, 
şi cum se îngroapă Hristos în noi ca într-un mormânt şi cum învie unit fiind cu 
sufletele noastre şi înviindu-ne şi pe noi împreună cu El. Acesta este scopul acestui 
cuvânt. 


Hristos Dumnezeul nostru, după ce a fost spânzurat pe cruce şi a pironit pe ea 
păcatul lumii şi a gustat moartea, a pogorât întru cele mai de jos ale iadului. 


Deci aşa, urcându-se iarăşi din iad, a intrat în neprihănitul Lui trup, de care nu 
s-a despărţit nicidecum pogorându-se acolo, şi îndată a înviat din morţi, şi, după 
aceea, S-a înălțat la ceruri cu slavă şi putere multă, aşa şi acum, atunci când 
ieşim din lume şi intrăm prin asemănare cu Patimile Domnului în mormântul 
pocăinţei şi al smereniei, EI însuşi pogorându-Se din ceruri intră ca într-un 
mormânt în trupul nostru, şi, unindu-Se cu sufletele noastre, le învie în chip 
mărturisit pe ele, care erau moarte, şi dă celui ce a înviat astfel împreună cu 
Hristos putinţa de a vedea de pe acum slava învierii Lui tainice [mistice]. 


Invierea sufletului e unirea cu viaţa 


Deci învierea lui Hristos este învierea noastră a celor ce zăcem jos, la pământ. 
Fiindcă Acela, necăzând vreodată în păcat, precum este scris, şi nefiind înstrăinat 
nici măcar întru-câtva de slava Lui, cum va învia sau va fi preamărit cândva EI, Cel 
ce pururea este mai mult decât preamărit |[supraslăvit] şi, ca atare, rămâne mai 
presus de orice putere şi stăpânire? Învierea şi slava lui Hristos este, dar, precum s- 
a spus, slava noastră, care are loc, se face arătată şi văzută nouă prin învierea Lui 
întru noi; căci însuşindu-Şi o dată [prin întrupare] cele ale noastre, cele pe care le 
face întru noi Şi le atribuie Lui însuşi. Învierea sufletului este deci unirea cu 
viața; căci aşa cum trupul mort, dacă nu primeşte întru sine Sufletul viu şi nu se 
amestecă în chip neamestecat cu acesta, nu se spune că este şi nu poate să fie 
viu, tot aşa şi sufletul, singur şi prin Sine însuşi, nu poate fi viu dacă nu se 
uneşte în chip negrăit şi neamestecat cu Dumnezeu, Care e cu adevărat viaţa 
veşnică. 


Pentru că înainte de unirea [cu El] în conştiinţă, vedere şi simţire, el este mort, 
chiar dacă este spiritual [inteligibil] şi nemuritor prin fire. Căci nu este cunoştinţă 
fără vedere, nici vedere fără simţire. lar cele spuse sunt aşa: vederea, iar în vedere 
cunoştinţa şi simţirea - aceste sunt aşa în cele duhovniceşti, fiindcă în cele trupeşti 
simţirea se face şi fără vedere. Ce vreau să spun deci? Orbul când îşi loveşte 
piciorul de piatră simte; mortul, nu. Dar în cele duhovniceşti, dacă mintea n-ajunge 
la vederea celor mai presus de minte, nu simte lucrarea duhovnicească. Deci cel ce 
zice că simte cele duhovniceşti înainte de vederea celor mai presus de minte, de 
cuvânt şi de gând, se aseamănă celui lipsit de organele văzului, care simte lucrurile 
bune sau rele pe care le păţeşte, dar nu ştie cele pe care le are în mâinile sau la 
picioarele lui şi care-i aduc viaţă sau moarte, căci nu simte nicidecum lucrurile rele 
sau bune care vin asupra lui, fiind lipsit de puterea şi simţul văzător; de aceea, de 
multe ori ridică bastonul ca pentru a se apăra de un vrăjmaş şi în loc de acela, îl 
loveşte pe prietenul lui, în timp ce duşmanul stă înaintea ochilor lui şi-şi râde de el. 


Cine poate vedea învierea lui Hristos? 


Cei mai mulți oameni cred în învierea lui Hristos, dar foarte puţini sunt cei ce o au 
şi o văd în chip curat; cei ce n-au văzut-o însă nici nu se pot închina lui lisus 
Hristos ca unui Sfânt şi Domn, căci „nimeni, zice, nu poate să spună că lisus este 
Domn decât numai în Duhul Sfânt" [| Co 12, 3], şi altundeva: „Duh este 
Dumnezeu şi cei ce se închină Lui trebuie să I se închine în Duh şi Adevăr” [ln 
4, 24]. Căci nici preasfânta cântare, pe care o avem acum în fiecare zi în gură, nu 
spune: „învierea lui Hristos crezând |pisteusantes]", ci: „învierea lui Hristos văzând 
[theasamenoi], să ne închinăm Sfântului Domnului lisus, Unuia Celui fără de 
păcat". 


Cum deci Duhul Sfânt ne îndeamnă Să zicem acum: „învierea lui Hristos 
văzând”, ca unii ce am văzut-o, deşi n-am văzut-o, de vreme ce Hristos a înviat o 
dată pentru totdeauna acum o mie de ani, şi nici atunci nu L-a văzut cineva 
înviind? Oare dumnezeiasca Scriptură vrea ca noi Să minţim? Să nu fie! Dim- 
potrivă, ea ne îndeamnă mai degrabă să spunem adevărul: şi anume că în 
fiecare din noi, cei credincioşi, are loc învierea lui Hristos, şi aceasta nu o dată, 
ci în fiecare ceas, atunci când, precum spuneam, însuşi Stăpânul Hristos învie 
întru noi, strălucind şi scânteind cu scânteierile nestricăciunii şi Dumnezeirii. 
Căci venirea [şi prezenţa] purtătoare de lumină a Duhului ne arată, ca nişte zori, 
învierea Domnului, sau mai degrabă ne dă harul de a-L vedea înviind pe El 
însuşi. De aceea şi zice: „Dumnezeu este Domnul şi S-a arătat nouă” [Ps 117, 
27] şi însemnând a doua Lui venire, adăugând, zicem aşa: „Binecuvântat Cel ce 
vine întru numele Domnului" [Ps 117, 26]. 


Deci câtor li Se arată Hristos înviind, li Se arată în chip cu totul duhovnicesc, fiind 
văzut cu ochii duhovniceşti. Pentru că atunci când vine în noi prin Duhul, ne învie 
din morţi, ne face vii şi ne dă să-L vedem întreg şi viu întru noi, pe EI, Cel 
nemuritor şi nepieritor, dar nu numai aceasta, ci ne dăruieşte şi harul de a-l 
cunoaşte limpede ca pe Unul ce împreună-învie şi este împreună-preamărit cu noi 
[Ef2, 6; Rm 8, 17], precum mărturiseşte toată Scriptura. 


Credinţa e vie prin fapte 


Acestea sunt, aşadar, tainele duhovniceşti ale creştinilor, aceasta e puterea cea 
ascunsă a credinţei noastre, pe care credincioşii sau rău-credincioşii, sau, mai bine 
ZIS, credincioşii pe jumătate nu le văd şi nici nu le pot vedea vreodată. lar ne- 
credincioşii, răi-credincioşii şi credincioşii pe jumătate sunt cei care nu-şi arată 
credinţa lor prin fapte [lac 2, 18]. Pentru că fără fapte şi demonii cred [lac 2, 19] şi 


mărturisesc că Hristos e Dumnezeu şi Stăpân, căci zic: „Te cunoaştem pe tine cine 
eşti: Fiul lui Dumnezeu" [Mc 1, 24; Le 4, 34; Mt 8, 29] şi altundeva: „Aceşti 
oameni sunt robi ai Dumnezeului Celui Preaînalt" [FA 16, 17]. 


Dar totuşi o astfel de credinţă nu este de folos nici demonilor, nici oamenilor. Nu 
este nici un folos al acestei credinţe, pentru că este moartă cum zice dumnezeiescul 
Apostol: „Credinţa fără fapte moartă este” [lac 2, 26]. Cum sunt de altfel şi 
faptele fără credinţă. Dar cum este moartă? Pentru că nu are în ea pe Dumnezeu 
Care face viu [Il Tim 6, 13], pentru că nu L-a câştigat în ea pe Cel ce a spus: 
;» Cel ce Mă iubeşte pe Mine va păzi poruncile Mele, şi Eu şi Tatăl ne vom face la 
el sălaş” [In 14, 21-23], ca prin venirea [prezenţa] Lui să învie din morţi pe cel 
ce a câştigat-o, să-L facă viu şi să-i dăruiască harul de a-L vedea pe Cel ce învie 
întru el şi L-a înviat pe el. 


Deci din această pricină o astfel de credinţă este moartă, sau mai degrabă morți 
sunt cei ce o au fără fapte. Căci credinţa în Dumnezeu, pururea face viu, şi, vie 
fiind, face vii pe cei ce se apropie de ea cu bună intenţie şi o primesc pe ea, care 
chiar şi înainte de lucrarea poruncilor i-a dus pe mulţi de la moarte la viaţă şi le- 
a arătat pe Hristos-Dumnezeu. Şi, dacă ar fi stăruit în poruncile Lui şi le-ar fi 
păzit până la moarte, ar fi fost păziţi şi ei de către acestea aşa cum au fost numai de 
credinţa singură; dar, după ce s-au întors ca un arc sucit [Ps 77, 57] şi s-au străpuns 
cu propriile lor fapte dinainte, pe bună dreptate îndată s-au găsit naufragiind şi în 
credință [l Tim 1, 19] şi s-au lipsit pe ei înşişi, din păcate, de bogăţia cea 
adevărată, care e Hristos Dumnezeu. 


Ca să nu păţim şi noi aceasta, să păzim, rogu-vă, poruncile lui Dumnezeu pe cât e 
cu putință, ca să ne desfătăm de bunurile prezente şi viitoare, adică de însăşi 
vederea lui Hristos, pe care fie să o dobândim noi toți cu harul Domnului nostru 
Iisus Hristos, căruia fie slava în veci. Amin. 


Cateheza 14 - Simţirea tainelor negrăite - Despre pocăință şi începutul vieţii 
monahale. Şi cum înaintând cineva pe cale şi cu rânduială spre virtute vine 
prin lucrarea poruncilor la desăvârşire 


Călăuzit de cineva încercat 


Fraților şi părinţilor, cel ce a disprețuit toate cele văzute şi însuşi sufletul său [Le 
14, 26], ca să poată arăta pocăință adevărată după porunca Domnului [Mt 4, 17] şi 
să înceapă lucrul acesta, nu socoteşte că a învăţat acest lucru de la sine însuşi, ci, 
venind la un meşteşugar şi la un bărbat priceput în aceasta, şi supunându-se 
acestuia cu frică şi cutremur mare şi cu atenţie încordată, află de la el şi e învăţat 
lucrarea duhovnicească a făptuirilor virtuoase şi ce trebuie să facă atunci când se 
căieşte; iar când spun frică şi cutremur mă gândesc la frica şi cutremurul de a nu 
atinge un asemenea lucru bun şi de a fi osândit în focul cel veşnic ca un lucrător 
nepriceput al poruncilor. Şi socotind cuvintele aceluia ca ieşind din gura lui 
Dumnezeu şi drept pricini de viaţă şi de moarte în păzirea sau în nesocotirea lor, le 
păzeşte întocmai. Şi - ca să nu lungesc cuvântul spunând multe - începând aşa şi 
atârnând în credință neşovăielnică de făgăduințele lui Dumnezeu, înaintează 
potrivit lui Dumnezeu în fiecare zi, şi mergând pe cale sporeşte în vârsta 
duhovnicească şi se face bărbat desăvârşit în Hristos Dumnezeu |Ef4, 13]. 


Făgăduinţele Domnului 


Deci care sunt făgăduinţele făcute de însuşi Domnul, lisus Hristos, Fiul lui 
Dumnezeu? Ascultă şi pricepe ce ne făgăduieşte nouă: 


Y „Amin zic vouă că bucurie se face în cer pentru un singur păcătos care se 
căieşte” [Le 15, 17], şi iarăşi: 

„Pe cel ce vine la Mine - pe o asemenea cale - nu-l voi scoate afară [In 6, 
37], şi iarăşi: 

„Cine însetează să vină la Mine şi să bea” [In 7, 37], şi: 

„Cel ce crede în Mine nu va vedea moartea în veac" [ln 1], 26], şi 
altundeva: 

„Apropiaţi-vă de Mine şi Eu Mă voi apropia de voi” [lac 4, 3; Za 1, 3]; şi: 
» Veniţii la Mine toţi cei osteniţi şi împovăraţi şi Eu voi odihni pe voi" [Mt 
11, 28], şi altundeva: 

„Cel ce are poruncile Mele şi le păzeşte pe ele acesta este cel ce Mă 
iubeşte; şi cel ce Mă iubeşte pe Mine va fi iubit de Tatăl Meu, şi Eu şi 
Tatăl vom veni - prin Duhul - şi ne vom face la el sălaş” [In 14, 21. 23], şi: 


a SI 9 PI, Te a.” 


Y „Dacă voi, fiind oameni răi, ştiţi să daţi daruri bune copiilor voştri, cu 
atât mai mult Tatăl vostru Cel ceresc va da Duhul Sfânt celor ce se roagă 
de EI" [Mt 1, 11; Le 11, 13]. 


Aşadar, nădăjduind cu credinţă neşovăitoare în aceste făgăduinţe şi promisiuni 
ale lui Dumnezeu, precum spuneam, săvârşeşte fără zăbavă, cu multă râvnă şi 
cu imbold nestăvilit toate 


Jar întâia poruncă aceasta este: „Pocăiţi-vă, că s-a apropiat Împărăţia Cerurilor"! 
[Mt 4, 17] şi iarăşi: „Cereţi şi vi se va da, căutaţi şi veţi afla, bateţi şi vi se va 
deschide; căci tot cel ce cere va lua şi cel ce caută va găsi şi celui ce bate i se va 
deschide” [Mt 7, 7-8]. Vrând însă Dumnezeu să ne înveţe despre acestea, cum 
anume trebuie să cerem şi prin ce vorbe şi fapte, a zis: „Cel ce vrea să fie între voi 
întâiul să se facă cel din urmă dintre toţi, rob al tuturor şi slugă a tuturor. 


Fiindcă cel ce se va înălța pe sine însuşi se va smeri, iar cel ce se smereşte pe 
sine se va înălța” | Mc 10, 43; Le 14, 11]. 


Deci toate acestea şi altele asemenea acestora gândindu-le cu mintea şi simţirea 
şi lucrându-le cu râvnă cel ce le ţine neîncetat în cugetul său şi petrece în ele 
ziua şi noaptea, se desparte puţin câte puţin de amintirea lumii, a lucrurilor 
vieţii, a banilor, a rudelor şi alor săi, şi pe măsura acestei despărţiri se apropie de 
cele duhovniceşti. Şi înaintând aşa în fiecare zi, Simte cum puţin câte puţin se 
depărtează gândurile apucăturilor dinainte şi cum se micşorează patimile însele, 
iar inima înmuiată vine la smerenie; şi cum, la rândul ei, aceasta naşte gânduri 
care insuflă smerită cugetare. Simţind însă astfel aceste lucruri, vine prin toate 
acestea la străpungere şi lacrimi. Vine însă aici prin multe necazuri [FA 14, 22], 
şi, cu cât se smereşte mai mult, cu atât prisoseşte străpungerea. Fiindcă 
smerenia naşte plânsul, iar plânsul hrăneşte pe cea care 1-a născut şi o face să 
crească. lar această lucrare săvârşită prin împlinirea poruncilor spală - o 
minune! - toată întinăciunea de pe suflet şi îndepărtează toată patima şi toată 
pofta cea rea, adică cea trupească şi lumească. Şi aşa omul se face liber în 
sufletul său de orice poftă pământească; şi se face cu totul gol nu numai de 
legăturile trupeşti, ci ca atunci când cineva se dezbracă de o haină. 


Şi pe bună dreptate: fiindcă sufletul dezbracă mai întâi nesimţirea, pe care dum- 
nezeiescul Apostol o numeşte vălul care zace asupra necredincioşilor iudei [2 Co 3, 
15], dar nu numai aceasta, ci acum tot cel ce nu face cu toată puterea şi cu inimă 
fierbinte poruncile harului, are acest văl aşezat peste partea mentală a sufletului său 
şi nu poate să se ridice la înălțimea cunoştinţei Fiului lui Dumnezeu [EfA, 13]. 


Apoi, aşa cum cel dezbrăcat trupeşte vede relele din trupul său, tot aşa şi acesta 
vede limpede patimile aflate în sufletul său, ca, de pildă, iubirea de slavă, iubirea 
de arginţi, ţinerea de minte a răului, ura de fraţi, pizma, invidia, cearta, părerea 
de sine şi celelalte. Și punând peste ele poruncile ca nişte leacuri, iar încercările 
ca pe un fier încins, smerindu-se şi plângând şi cerând fierbinte ajutorul lui 
Dumnezeu, vede limpede harul Duhului Sfânt venind, smulgându-le şi 
ştergându-le una câte una, până când sufletul lui se face cu desăvârşire liber de 
toate acestea. 


Fiindcă venirea Duhului nu-l face vrednic de libertate doar în parte, ci în chip 
desăvârşit şi curat, fiindcă împreună cu patimile zise mai sus alungă şi toată 
trândăvirea şi neştiinţa, uitarea şi lăcomia pântecelui şi toată iubirea de plăcere, şi 
aşa înnoieşte omul în acelaşi timp sufleteşte şi trupeşte, astfel încât se pare că unul 
ca acesta nu mai poartă un trup stricăcios şi împovărător [Sol 9, 15], ci unul 
duhovnicesc [7 Co 15, 44] şi imaterial şi gata deja pentru răpire [1 Tes 4, 17]. Dar 
harul Duhului nu lucrează în el numai aceasta, ci nu-i mai îngăduie unuia ca acesta 
să vadă nimic din cele sensibile, ci mai degrabă îl face ca şi cum n-ar vedea cu 
simţurile; fiindcă ori de câte ori mintea se uneşte cu cele inteligibile, ea ajunge în 
întregime în afara celor sensibile, chiar dacă pare că vede cele sensibile. 


Simţirea tainelor 


Deci petrecând în aceste lucruri potrivit sfântului care zice: „iar cetățenia noastră 
este în ceruri |Flp 3, 20], privind nu la cele ce se văd, ci la cele ce nu se văd [2 Co 
4, 18], este luminat şi creşte în fiecare zi în vârsta duhovnicească, desființând cele 
ale cugetului pruncesc şi înaintând spre desăvârşirea bărbătească [Ef 4, 13-14]. De 
aceea, pe măsura vârstei 1 se schimbă şi puterile şi lucrările fireşti şi se face mai 
viteaz şi mai tare în făptuirile poruncilor lui Dumnezeu. Deci împlinindu-le pe 
acestea în fiecare zi, pe măsura lucrării lor iarăşi se curăţeşte şi se învredniceşte să 
vadă descoperiri ale unor mari taine, al căror adânc nu l-a văzut vreodată, nici nu 
poate să-l vadă [Il Tim 6, 16] nimeni din cei ce n-au luptat să se înalțe lao 
asemenca curăţie. 


Iar „taine” numesc pe cele văzute de către toţi dar neînţelese de către toți: 
fiindcă de la Duhul care ne face noi, omul dobândeşte ochi noi, urechi de 
asemenea noi şi de acum înainte nu mai vede cele sensibile în chip sensibil ca un 
om, ci, ajungând mai presus de om, vede cele sensibile în chip duhovnicesc şi ca 
pe nişte icoane ale celor nevăzute, iar formele din acestea le vede ca pe unele 
lipsite de chip şi de formă. Aude nu o voce sau voci de om, ci numai Cuvântul cel 
viu când iese prin vocea omului. Fiindcă numai pe Acesta îl primeşte în sine ca 


pe un cunoscut şi prieten, şi îi face intrare şi, atunci când ajunge înăuntru, îl 
îmbrăţişează cu bucurie, precum a spus Domnul: „Oile Mele ascultă glasul Meu, 
dar de străini nu ascultă” [In 10, 27. 5]. lar toate celelalte cuvinte ale oamenilor 
le aude, dar nu le primeşte, şi nici măcar nu le lasă să intre înăuntrul său, ci le 
alungă de la sine, întorcându-se de la deşertăciunea lor; se întâmplă însă uneori 
Să nu Simtă venirea sau loviturile lor, iar atunci se poartă faţă de ele ca un surd 
care nu aude, deşi le aude. 


Uimirea în faţa tainelor 


Prin urmare, ajungând aşa, numaidecât Dumnezeu sălăşluieşte în el şi i se face 
toate câte vrea, sau mai degrabă şi mai presus de câte vrea el. Fiindcă Dumnezeu 
fiind tot binele, face sufletul în care sălăşluieşte plin de tot binele pe măsura 
cuprinderii firii noastre, pentru că Dumnezeu e de necuprins şi de neîndurat pentru 
toată firea creată. lar bunătăţile acelea sunt cele pe care ochiul nu le-a văzut şi 
urechea nu le-a auzit şi la inima omului nu s-au suit [Co 2, 9], adică la a celui ce n- 
a ajuns aşa. 


Prin urmare, Dumnezeu Cel ce sălăşluieşte în el îl învaţă pe un asemenea om 
despre cele viitoare şi cele prezente, nu prin cuvânt, ci prin însuşi lucrul, prin 
experienţă şi realitate. Fiindcă descoperindu-i ochii minţii lui Dumnezeu îi arată 
câte vrea şi câte îi sunt de folos, iar pe celelalte îl convinge să nu le caute nici să 
le cerceteze, nici să le iscodească cu curiozitate, fiindcă nici măcar cele pe care 
Dumnezeu i le dezvăluie şi i le arată nu le poate vreodată privi cu neruşinare; ci, 
plecându-se spre adâncul bogăției şi înţelepciunii şi cunoştinţei lui Dumnezeu 
[Rm 11, 33], de îndată e cuprins de ameţeală şi de uimire, gândindu-se la sine 
însuşi şi de ce fel de lucruri s-a învrednicit a se face văzător. Căci privind la 
măreţia iubirii de oameni a lui Dumnezeu şi ieşindu-şi din sine, şi socotindu-se 
pe sine însuşi din suflet nevrednic de vederea unor asemenea lucruri, nu vrea 
nici să privească limpede spre ele, nici să le înveţe, ci, cuprins de cutremur, de 
frică şi respect, strigă: 






Vederea lui Dumnezeu singur 


Aşadar, unul ca acesta, ajungând mai presus de toată făptura, nu mai vrea să se 
întoarcă înapoi şi să cerceteze cu curiozitate cele ale făpturii. Fiindcă dobândind pe 
Stăpânul îngerilor, nu mai suferă să cerceteze cele despre fiinţa şi firea îngerilor 


care-l slujesc Lui, căci ştie că nu este lucru plăcut lui Dumnezeu ca omul să 
cerceteze cu curiozitate cele mai presus de om; fiindcă dacă ni s-a poruncit să nu 
cercetăm cu curiozitate dumnezeieştile Scripturi, cu atât mai mult nu se cuvine ca 
noi să cercetăm cu curiozitate cele mai presus de cele scrise. Unul ca acesta îl vede 
pe Dumnezeu, pe cât e cu putință omului a-L vedea şi pe cât socoteşte Dumnezeu 
că-i este de folos, se sârguieşte să-L vadă necontenit şi se roagă până la sfârşit să-L 
vadă pururea, fiindu-i de ajuns şi numai vederea Aceluia şi nemaicerând nimic 
altceva, şi de aceea nici nu mai vrea să-L lase pe Stăpânul Dumnezeu, de a Cărui 
lumină e plin, şi desfătarea vieţii sale adevărate pe care o are, pentru a se uita 
înapoi spre cei ce sunt robi împreună cu el. 


Unul ca acesta fiind privit, adică luminat de sus de către Dumnezeu, şi văzând el 
însuşi slava Lui covârșitoare, nu poate nicicând să fie văzut, nici înţeles de către 
alții aşa cum este şi în ce slavă este; fiindcă orice suflet sfânt e liber de orice iubire 
de slavă, căci fiind îmbrăcat în haina foarte luminoasă şi împărătească a duhului şi 
fiind umplut de slava covârşitoare a lui Dumnezeu [2 Col, 10], nu numai că nu ţine 
seama de slava oamenilor, dar nici atunci când aceasta îi este oferită de către aceia 
nu se întoarce spre ea. Căci fiind privit de Dumnezeu şi privindu-L la rândul său pe 
EI, nu va pofti nicidecum să se uite la un alt om, sau să fie privit de către altcineva. 


De aceea, vă rog, fraţilor în Hristos, să nu vrem să învăţăm cele negrăite numai în 
cuvinte, lucru cu neputinţă atât celor ce învaţă unele ca acestea, cât şi celor ce-i 
ascultă pe aceştia. Fiindcă nici cei care învaţă pe alţii despre lucrurile inteligibile şi 
dumnezeieşti nu pot să ofere în mod limpede cu exactitate din exemple dovezile lor 
şi însuşi adevărul acestora în chip real, nici cei ce sunt învăţaţi de ei nu pot afla 
numai din cuvânt lucrarea celor zise, ci să ne grăbim să le apucăm pe acestea prin 
făptuire, osteneală şi chinuri, şi aşa să ajungem la vederea lor, ca de acolo să fim 
iniţiaţi şi în cuvintele privitoare la nişte lucruri ca acestea, şi astfel Dumnezeu să 
fie slăvit întru noi care suntem aşa, iar noi să-L slăvim pe EI prin cunoaşterea unor 
asemenea lucruri şi El să ne slăvească pe noi în însuşi Hristos Dumnezeul nostru, 
căruia 1 se cuvine toată slava în vecii vecilor. Amin. 


Cateheza 15 - În lumina lui Dumnezeu - Despre dispoziţia pătimaşă, 
necredincioasă şi rea a sufletului. Şi ce este unirea lui Dumnezeu cu fiii luminii 
şi în ce chip se face aceasta în ei. Iar spre sfârşit un atac împotriva celor ce 
îndrăznesc să vină cu nevrednicie spre arhierie 


Intunericul necredinţei 


Fraților şi părinţilor, întotdeauna se împotriveşte întunericul luminii, necredința 
credinţei, necunoaşterea cunoaşterii şi ura iubirii, fiindcă atunci când la început a 
zis Dumnezeu: „Să fie lumină" |Fe 1, 3], şi s-a făcut numaidecât lumină, 
întunericul a pierit; iar prin retragerea luminii, s-a făcut numaidecât noapte. 


Adam însă Străjuit de credinţa sa în Dumnezeu era într-o slavă nemuritoare şi în 
Rai, dar atunci când a fost abătut de vrăjmaşul spre necredinţă, a fost osândit la 
moarte şi izgonit din Rai [Fc 3, 23], iar în locul cunoştinței dumnezeieşti şi 
duhovniceşti a primit cunoştinţa trupească. Căci orbindu-i-se ochii sufletului şi 
căzând din viaţa cea nestricăcioasă, a văzut cu ochii trupeşti şi, aruncându-se cu 
Simţire pătimaşă asupra celor văzute cu vederea ochilor, a cunoscut-o pe Eva, 
femeia lui, şi aceasta zămislind 1-a născut pe Cain [Fc 4, 1]. Deci această 
cunoaştere este cu adevărat o necunoaştere a oricărui lucru bun; căci dacă n-ar 
fi căzut mai întâi din cunoaşterea şi vederea lui Dumnezeu, n-ar fi coborât la 
această cunoaştere. Şi tot aşa, nici Cain, fiul lui, dacă n-ar fi fost aprins mai 
întâi spre ură şi pizmă împotriva fratelui său Abel, nu l-ar fi omorât [Fc 4, 3-8]. 


Prin urmare, câți sunt cuprinși de întuneric din naştere şi nu vor să-şi aţintească 
privirile spre lumina spirituală [inteligiblă], de unde a căzut strămoșul, aceştia îi 
socotesc ca pe nişte vrăjmaşi potrivnici pe cei ce sunt în lumină şi vorbesc despre 
lumină, fiind răniţi de cuvintele lor. Căci aşa cum o rază de soare intrând undeva 
într-o casă întunecoasă, răneşte şi străpunge întunericul ca o săgeată, tot aşa şi 
cuvântul de Dumnezeu insuflat al unui bărbat duhovnicesc şi cuvios se face ca o 
sabie cu două tăișuri |Evr4, 12] în inima omului trupesc [2 Co 2, 3], provocându-i 
durere şi întărâtându-l prin necunoaştere şi necredinţă spre contradicție şi ură. 


Neştiinţa întunecă şi orbeşte simţirea lui Hristos 


Însă cel care socoteşte că ştie ceva neştiind nimic [Ga 6, 3], chiar dacă ar vedea un 
înger din cer [Ga 1, 8] pogorându-se spre el, l-ar respinge ca pe un demon rău, şi 
chiar dacă ar veni la el un apostol şi un proroc al lui Dumnezeu, s-ar depărta de la 
el ca de un alt Simon Magul. 


O, nesimţire extremă! orbul socoteşte orb pe cel ce vede şi cel cu adevărat flecar 
socoteşte flecăreală cuvintele lui. Şi aşa cum, deşi i se spune de către mulţi că 
soarele nu străluceşte noaptea, orbul care-i aude nu-i crede; iar fiind în miezul zilei, 
crede iarăşi că este noapte, socotind că este înşelat în ambele cazuri; şi chiar dacă 
aude că ziua e lumină, iar noaptea că e întuneric, îndoindu-se îi trimite la plimbare 
pe cei ce spun aceasta. 


Tot aşa şi cei ce şed în întunericul patimilor [Ps 106, 10] şi au mintea orbită din 
pricina neştiinţei, sau mai degrabă n-au dobândit mintea lui Hristos [1 Co 2, 16], 
socotesc că nu are minte cel ce are mintea lui Hristos, şi că are minte pe cel ce nu o 
are pe aceasta; despre aceştia pe drept cuvânt zice prorocul David: „Nebunul şi cel 
fără de minte vor pieri [Ps 48, 11]. Prin urmare, unii ca aceştia strâmbă [2 Ptr 2, 
3.16] după propriile lor pofte întreaga Scriptură şi se strică pe ei înşişi în patimile 
lor, măcar că nu dumnezeiasca Scriptură suferă acest lucru, ci cei care o 
desfigurează. 


Deci spune-mi, tu, cel ce ai judecata dreaptă a lucrurilor, cum vor citi vreodată de 
la ei înşişi orbii înțelesurile luminii, dacă nu primesc din pricina părerii de sine să 
fie învăţaţi? Cel ce este orb cu ochii şi nu vede lumina cum va citi cele scrise în 
lumină? lar cel ce este orb cu mintea şi nu are în el însuşi mintea lui Hristos | Co 2, 
16], cum va putea socoti înțelesurile aşezate în lumina lui Hristos? Chiar dacă le-ar 
citi de zeci de mii de ori cu ochi trupeşti, ca şi cum ar fi scrise în chip sensibil, unul 
ca acesta n-ar putea, pe cât socot, vedea vreodată într-un loc material şi întunecos 
cele duhovniceşti, imateriale şi luminoase. 


Dumnezeu, lumina sufletului 


Deci nimeni să nu vă înşele [7 In 3, 7]. Dumnezeu e lumină [1 In 1, 5] şi celor cu 
care se uneşte le împărtăşeşte pe măsura curăţirii lor strălucirea Lui; şi atunci 
candela [Mt 25, 8] stinsă a sufletului, adică mintea, cunoaşte că a aprins-o un foc 
dumnezeiesc care o învăluie. 


O, minune!, omul se uneşte duhovniceşte şi trupeşte cu Dumnezeu, fiindcă sufletul 
nu se separă de minte, nici trupul de suflet, ci printr-o unire în chip ființial 
[ousiodos] omul se face prin har întreit-ipostatic, un dumnezeu prin înfiere [thesei], 
făcut din trup, suflet şi Duhul dumnezeiesc de care se împărtăşeşte, şi aşa se 
împlinesc cele spuse de prorocul David: „Eu am zis dumnezei sunteți toţi şi fii ai 
Celui Preaînalt" [Ps 81, 6], adică fii ai Celui Preaînalt după chipul şi asemănarea 
[Fc 1, 26] Celui Preaînalt, odrasle dumnezeieşti din Duhul Cel dumnezeiesc [In 3, 
8], cărora pe bună dreptate le-a zis şi pururea le grăieşte Domnul: „Rămâneţi întru 


Mine, ca să aduceţi roadă multă [In 15, 9] - iar rod numeşte aici mulțimile celor 
mântuiţi de către ei - căci dacă mlădiţa nu rămâne în viţă se uscă şi se aruncă în foc 
[In 15, 4. 6]; deci voi rămâneţi în Mine şi Eu în voi [In 15,4]". 


Deci cum rămâne în noi şi cum iarăşi noi rămânem în El, ne-a învăţat Domnul 
însuşi zicând: „Tu, Părinte, în Mine şi Eu în Tine, şi aceştia în Mine, precum şi Eu 
în ei" [In 7, 21. 26]. Şi vrând să întărească aceasta, repetă cuvântul şi zice: „Ei în 
Mine şi Eu în ei, precum Tu, Părinte, în Mine şi Eu în Tine" [In 17, 21. 26], şi spre 
încredințarea celor ce ascultă adaugă zicând: „Precum M-ai iubit pe Mine, i-am 
iubit şi Eu pe ei, şi ei au cunoscut că Tu M-ai trimis" [In 17, 23. 25]. E evident, 
aşadar, că, aşa cum Tatăl rămâne în Fiul [In 14, 10] şi Fiul în sânul Tatălui [In 1, 
18], tot aşa şi cei renăscuţi prin Duhul dumnezeiesc [In 3, 3] şi care s-au făcut frați 
ai lui Hristos Dumnezeu prin darul Lui, şi fii ai lui Dumnezeu şi dumnezei prin 
înfiere [thesei], rămân prin har în Dumnezeu şi Dumnezeu în ei [1 In 4, 12]. 


Orbii spirituali 


Deci atunci, cei ce nu se fac aşa, nici nu au fost schimbaţi întru totul prin făptuire, 
cunoştinţă şi vedere, cum nu se ruşinează să se numească pe ei înşişi creştini? Cum 
de îndrăznesc să-şi deschidă gura şi să grăiască cu neruşinare despre tainele lui 
Dumnezeu cele ascunse |Ef 3, 9], zăcând în nepăsare ca într-un aşternut? Cum nu 
roşesc să se catalogheze pe ei înşişi în rând cu creştinii şi să se numere împreună 
cu cei duhovniceşti? Cum nu tremură făcându-se împreună-şezători pe scaun cu 
preoții, săvârşitori şi liturghisitori ai Trupului şi Sângelui Domnului? 


Sunt cu totul nedumerit, dar, precum spuneam, orbirea minţii, nesimţirea şi 
neştiința care-i urmează şi părerea de sine născută din acestea, îi fac să calce în 
picioare ca pe un noroi aurul cel adevărat, piatra cea scumpă [I Ptr 1, 18], pe însuşi 
Domnul nostru lisus Hristos. Ce îndrăzneală înfricoşătoare, care-i face să se urce 
ca la o tribună înaltă şi să şadă pe ea, ca fiecare dintre aceştia să se arate mai presus 
de toţi şi văzut de toţi. Deci cum oare sunt creştini unii ca aceştia, şi cine le va da 
oare numele de creştini? Acestea le-am grăit celor care încearcă să ştie şi să spună 
toate şi socotesc că sunt ceva, nefiind nimic [Ga 6, 3]; le-am arătat înscriindu-ne 
cuvântul ca pe o tăbliță, arătând cum şi în ce fel sunt creştinii, pentru ca aceştia, 
comparându-se pe ei înşişi cu modelul, să cunoască cât de lipsiţi sunt de adevărul 
creştinilor. 


Căutaţi lumina în căinţă şi lacrimi 


Dar vouă, robi ai lui Hristos, care doriţi să învăţaţi şi v-aţi pregătit auzul, însuşi 
Stăpânul a toate vă strigă prin sfintele lui Evanghelii, zicând: „Până când aveţi 
lumina, alergaţi spre lumină, ca întunericul să nu vă cuprindă [In 12, 36. 35]. 
Alergaţi prin pocăință pe calea poruncilor Lui [Ps 118, 32] alergaţi, cât timp e 
vremea luminării Lui, mai înainte ca noaptea morţii să vă cuprindă [In 9, 4] şi să vă 
trimită în întunericul cel veşnic. Alergaţi, căutaţi, loviți, ca să vă deschidă uşa [Mt 
7, 7] Împărăției Cerurilor şi să ajungeţi înăuntrul ei şi să o dobândiţi înăuntrul 
vostru [Le 17, 21]. 


Fiindcă cei care ies din viaţa aceasta înainte de a o fi dobândit, unde şi când o vor 
găsi o dată ce au plecat acolo? Aşadar, aici ni s-a poruncit să cerem, să căutăm şi să 
batem [Mt 7, 7] în căinţă şi lacrimi, şi, dacă facem aşa, Stăpânul ne-a poruncit să 
ne-o dea nouă. Deci, dacă nu vrem să facem aceasta şi să ascultăm de Stăpânul 
Hristos, astfel ca, umblând încă în această viaţă să ne grăbim să luăm împărăţia 
înăuntrul nostru, oare ducându-ne acolo nu-L vom auzi zicându-ne pe bună 
dreptate: „Ce căutaţi acum ceea ce n-aţi vrut să primiţi de la Mine atunci când v- 
am dat vouă? Oare nu de multe ori v-am îndemnat să vă osteniţi şi să o luaţi de la 
Mine, dar voi n-aţi vrut, ci aţi dispreţuit-o şi i-aţi preferat desfătarea celor 
stricăcioase şi pământeşti? Deci cu ce fel de cuvinte şi fapte o veţi putea găsi 
acum?” 


De aceea, părinților şi fraților, vă rog să păzim cu toată râvna poruncile 
Dumnezeului nostru ca să dobândim viaţa şi împărăţia veşnică şi să nu auzim 
acum: „Cine nu ascultă de Fiul nu va vedea viaţa şi mânia lui Dumnezeu va 
rămâne peste el" [In 3, 36], iar în veacul viitor: „Duceţi-vă de la Mine, nu vă 
cunosc pe voi de unde sunteţi" [Mt 7, 23; Le 12, 25], ci să ne unim cu acel glas 
binecuvântat care zice: „Veniţi, binecuvântaţii Părintelui Meu, de moşteniţi 
împărăția cea gătită vouă [Mt 25, 34], pentru că M-aţi hrănit pe Mine, care flă- 
mânzeam de mântuirea voastră, prin lucrarea poruncilor Mele, M-aţi adăpat, M-aţi 
îmbrăcat, M-aţi adunat şi aţi venit la Mine [Mt 25, 35-36], curăţind inimile voastre 
de toată întinăciunea şi murdăria păcatului; desfătați-vă deci acum de bunătăţile, a 
căror desfătare e negrăită şi viaţă veşnică nemuritoare!" , pe care fie să o dobândim 
noi toţi cu harul Domnului nostru lisus Hristos, căruia fie slava în vecii vecilor. 


Amin. 


Cateheza 16 - Experienţa extazului în lumină - Despre lucrările Duhului 
Sfânt. Şi care e vederea tainelor lui. Şi cum se descoperă celor curaţi cu inima. 
Şi relatare folositoare despre un ascultător care a primit Duhul Sfânt prin 
rugăciunile părintelui său duhovnicesc 


Relatare despre experienţa unui frate 


Fraţilor, părinţilor şi copiilor, un tânăr oarecare (Cum arată scoliile marginale 
din unele manuscrise, „tânărul" este Simeon Noul Teolog însuşi, iar „„cinstitul 
părinte” e Simeon Evlaviosul. E ceea ce face şi Nichita Stithatul încorporând 
această relatare considerată autobiografică în Viaţa Sfântului Simeon (cap. 19). 
Autenticitatea psihologică şi duhovnicească a relatării, lipsa ei de retorică şi 
convenţii literare sar în ochi. Probleme creează relaţia ei cu relatarea 
autobiografică analogă din Cateheza 22 (22-128, 270-320). În ambele cazuri e 
vorba de o vedere a luminii avută de un tânăr încă de la începutul convertirii sale 
la o viaţă spirituală sub călăuzirea părintelui său duhovnicesc, rugăciunilor şi 
sfințeniei căruia îi datorează harul acestei experiențe. În ambele relatări 
descrierea vederii şi a efectelor ei duhovniceşti e făcută în termeni asemănători 
(arătare subită, dispariția lumii exterioare, unire cu lumina, bucurie şi dulceaţă, 
sentimentul unei uşurinţe fizice etc). Mai mult, ambele vederi par să fi survenit 
pentru prima dată unor persoane lipsite de experienţă mistică prealabilă. Cu toate 
acestea, ele nu pot fi considerate relatări duble ale unei aceleiaşi experienţe. Viaţa 
lui Nichita le distinge clar, prezentându-le în două capitole diferite (cap. 5 şi 19), 
dar înseşi Catehezele le diferenţiază prin contexte extrem de diferite şi care 
sugerează două etape distincte din viața tânărului Simeon. În C 22 e vorba de un 
tânăr, Gheorghe, în vârstă de douăzeci de ani, laic încă, locuind în casa unui 
patrician şi vizitându-şi părintele duhovnicesc la mănăstire (C 22, 969-971). În C 
16 e vorba de un frate, proaspăt intrat în mănăstire şi viețuind împreună cu 
părintele său duhovnicesc, ceea ce ar putea corespunde noviciatului lui Simeon la 
Studios în 977, când avea douăzeci şi opt de ani. Rămâne o diferenţă marcantă 
între cele două relatări: arătarea lui Simeon Evlaviosul în lumina unei relatări (C 
22, 102-104) lipseşte din C16, unde vederea e descrisă în termeni mult mai umili 
faţă de prima, unde experienţa apare mult mai vie, deşi se spune că în viața 
împrăştiată pe care a dus-o mai apoi tânărul Simeon o uitase aproape (C 22, 284- 
288). Relatările experienţelor mistice nu excelează prin exactitate, ele depinzând 
adeseori de context şi de intenţia particulară edificatoare a naratorului. în orice 
caz, relatarea din C16 constituie un document preţios privitor la scurtul timp 
petrecut de Simeon în 977, ca novice la Studion, în preajma lui Simeon Evlaviosul 
[n. B. Krivocheine, SC 104, p. 236-239]) mi-a povestit zicând: „Fiind supus unui 
părinte cinstit şi deopotrivă cu cei mai mari şi mai înalţi sfinţi, auzind de la el de 


multe ori despre luminările dumnezeieşti care se fac de sus în cei ce luptă, de 
mulțimea de lumină şi de convorbirea lui Dumnezeu prin ea cu oamenii, mă 
minunam. Şi o atât de mare poftă şi dorinţă de un asemenea lucru bun aveam, 
încât la gândul acesta uitam de toate cele pământeşti şi cereşti, şi nu numai 
aceasta, ci uitam şi de toată hrana şi băutura şi de orice uşurare trupească. lar 
mare fiind între sfinţi sfântul acesta şi împodobit cu darul vederii înainte, 
văzându-mă Săvârşind fără şovăială numai cele poruncite mie de el, şi nici 
mâncând nici bând, ci fiind absorbit cu totul în mine însumi şi ca mistuit de o 
otravă oarecare, având compătimire nemăsurată, mi-a poruncit cu pedeapsă să 
mănânc, chiar dacă nu voiam, căci mă temeam, spunea el, de osânda 
neascultării. Deci pe cât gustam hrana, mă aprindeam încă şi mai mult şi nu 
puteam suferi necesitatea ei, astfel încât de multe ori mi se întâmpla Să mă ridic 
de la masă vărsând râuri de lacrimi. Mi se părea în inconştienţa mea că el 
împiedică intenţia mea, neştiind ce fel de chin lăuntric am şi, aşa fiind, nu ştiam, 
nenorocitul, că el cunoştea până şi gândurile cele ascunse ale inimii mele. 
Fiindcă acest lucru se va arăta din cele ce urmează. Deci s-a întâmplat Să intrăm 
în cetatea în care îşi avea locuinţa, ca să-i cerceteze pe copii săi duhovniceşti. 
Astfel, petrecând cu aceştia toată ziua - fiindcă pe mulți îi folosea chiar şi numai 
arătându-li-se - şi ajungând seara în chilia lui însetaţi de multa osteneală şi 
căldură - fiindcă nu avea nicidecum obiceiul de a aţipi, deşi era ceas de vară şi el 
însuşi era bătrân, ajuns ca la şaizeci de ani - şezând noi la masă să gustăm ceva 
pâine, eu n-am vrut Să mănânc, fiindcă trupul îmi era plin de osteneală. Şi 
socoteam că, dacă gust ceva hrană şi băutură, nu voi mai putea Sta în picioare la 
rugăciunea mea spre căutarea celor dorite. Cugetând acestea, spunea el, m-am 
aşezat şi stăteam ca şi cum ieşisem din mine însumi. 


Sfaturile lui Simeon Evlaviosul 


Deci sfântul, văzându-mă şi socotind osteneala pe care am suferit-o împreună cu 
el şi cunoscând pricina, ca unul ce era împodobit cu darul străvederii, precum 
Spuneam, a cunoscut deci pricina pentru care Sufeream acestea, şi mişcat spre 
com-pătimire multă îmi spune sub pedeapsă: «Mănâncă, copile, şi bea şi nu te 
întrista de acum înainte. Căci dacă Dumnezeu n-ar vrea să se milostivească de 
ține, n-ar fi binevoit să vii la noi». Deci am mâncat, zicea el, şi am bătut peste 
trebuinţă; fiindcă şi el mânca împreună cu mine urmându-şi neputinţa. După 
care, ridicându-ne de la masă, a zis către mine: <Cunoaşte, copile, că nici postul, 
nici privegherea, nici osteneala trupească, nici orice altceva din faptele cele de-a 


dreapta nu-L bucură pe Dumnezeu și nu-L fac să Se arate, decât sufletul şi 


inima_sSmerite, neiscoditoare_|necurioase] şi bune». Auzind deci acestea şi 


minunându-mă de cuvântul şi îndemnul sfântului, şi aprinzându-mă încă şi mai 


mult şi aducându-mi aminte într-o clipită şi în întreaga ascultare a minţii de 
toate păcatele mele, am fost năpădit de lacrimi şi căzând la picioarele lui cele 
sfinte şi ţinându-le am zis: 







Deci compătimind mult 
împreună cu mine şi lăcrimând, apoi poruncindu-mi să mă ridic de la pământ, 
sfântul mi-a zis: «Ai încredere în Dumnezeu, Care ne-a dat harul Lui cu bosăţie, 
că ţi-l] va da pe acesta şi ţie îndoit numai pentru credinţa pe care o ai şi faţă de 
EL şi față de _ smerenia mea». Aşadar, primind cuvântul ca din gura lui 


Dumnezeu şi gândindu-mă ce a făcut Ilie cu Elisei [4 Rg 2, 9-10] şi crezând că, 
deşi sunt nevrednic, dar Dumnezeu fiind iubitor de oameni face degrabă voinţa 
celor ce tem de EI [Ps 144, 19], punând iarăşi metanie şi cerând rugăciune, m- 
am dus în chilia mea, luând poruncă de la el să fac şi să cânt numai 
Trisaghionul. 


Lumină şi extaz 


Intrând deci unde aveam obiceiul să mă rog şi începând «Sfinte, Dumnezeule», 
aducându-mi aminte de cuvintele Sfântului, am fost mişcat până într-atât spre 
lacrimi şi spre dor dumnezeiesc, încât nu pot să înfăţişez prin cuvânt bucuria şi 
plăcerea ce mi s-au făcut atunci. Căci de îndată căzând cu faţa la pământ, iată că o 
lumină multă a strălucit spiritual |noeros] peste mine luându-mi la ea mintea 
întreagă împreună cu sufletul, astfel încât neaşteptatul minunii m-a umplut de 
uimire şi am ajuns ca într-o ieşire din mine însumi [în extaz]. Dar nu numai 
aceasta, ci am uitat şi locul în care stăteam şi cine eram şi unde, strigând numai 
«Doamne miluieşte!», precum m-am cunoscut zicând venindu-mi în simţire; dar, 
părinte, cine era cel ce grăia sau punea în mişcare limba mea, nu ştiu - zicea el - 
Dumnezeu ştie. Căci fie în trup, fie în afară de trup [2 Co 12, 2. 3] vorbeam cu 
lumina aceea, lucru pe care îl ştie acea lumină care a risipit toată ceața din sufletul 
meu şi tot cugetul pământesc, care a depărtat de la mine toată materia groasă şi 
povara sufletului pe care o aduseseră în mădularele mele lâncezeala şi aţipeala. 


Căci, minune înfricoşătoare! într-atât a încordat şi a învigorat relaxarea articu- 
laţiilor şi mușchilor produsă de multa mea osteneală, încât mi se părea că am 
dezbrăcat veşmântul stricăciunii; dar nu numai aceasta, ci o bucurie multă, o 
simţire spirituală [noeran] şi o dulceaţă mai presus decât gustul tuturor celor văzute 
s-au revărsat de îndată în chip negrăit în sufletul meu, şi mi s-a dăruit în chip 
uimitor [paradoxal], şi am cunoscut o libertate şi o uitare de toate gândurile vieţii 
din lume, precum şi însuşi modul ieşirii din viaţa aceasta. Fiindcă toate simțirile 
minţii şi ale sufletului s-au alipit numai de acea negrăită bucurie a luminii. 


Rana lăsată de îndepărtarea luminii 


Dar acea nesfârşită lumină care mi s-a arătat - fiindcă n-am un alt nume mai 
propriu şi mai corespunzător cu care s-o numesc - stingându-se încet, ca şi cum s- 
ar fi contractat, am simţit şi am cunoscut ce putere a lucrat dintr-o dată în mine şi, 
cugetând la despărțirea ei şi socotind că iarăşi am rămas singur în viaţă, am fost 
cuprins de o întristare şi o durere atât de grea, încât n-aş putea să-mi exprim 
mărimea acelei suferinţe felurite şi foarte puternice care s-a aprins ca un foc în 
inima mea. Închipuieşte-ţi, aşadar - spunea el - dacă poţi, părinte, chinul despărțirii 
şi nemăsuratul iubirii şi mulțimea dragostei şi înălțimea binefacerii celei multe. 
Fiindcă eu nu pot nici să grăiesc cu gura, nici să înţeleg cu mintea nesfârşitul 
vederii." 


Bucuria produsă de lumină în suflet 


„Dar spune-mi, o, preacinstite părinte şi frate, am zis eu, mai limpede şi mai exact 
lucrările săvârşite de ceea ce ţi s-a arătat." lar acel om dulce şi plin de Duhul 
dumnezeiesc şi învrednicit de vedere mi-a răspuns degrabă cu o voce preadulce şi 
curgătoare ca mierea: „Bucură, părinte, atunci când se arată şi răneşte atunci 
când se ascunde. Se apropie de mine şi mă înalţă la ceruri. E un mărgăritar [Mt 
13, 46]. Lumina mă îmbracă şi mă arată ca o stea şi nu poate fi cuprinsă de 
nimeni şi nimic. Străluceşte ca soarele şi văd cu mintea concentrată în ea toată 
făptura, îmi arată toate cele ce sunt în ea şi îmi porunceşte Să-mi păzesc 
măsurile. Sunt ţinut sub un acoperiş şi ziduri, şi ea îmi deschide cerurile. Îmi 
înalț ochii în chip sensibil să văd cele de acolo, şi le văd pe toate cum erau mai 
înainte. Mă minunez de ceea ce s-a întâmplat şi aud un glas care îmi spune 
tainic de sus: «Acestea sunt enigme [1 Co 11, 13] şi preambuluri, fiindcă cele 
desăvârşite n-ai să le vezi cât vei fi îmbrăcat în trup. Dar întoarce-te la tine însuţi 
şi vezi să nu faci nimic din cele ce te lipsesc de cele de aici. lar când calci pe de 
lături, aceasta ţi se face spre aducere aminte de smerenie, dar să nu te depărtezi 
la săvârşirea pocăinţei. Fiindcă aceasta unită cu iubirea Mea de oameni şterge 
căderile, atât cele care au fost făcute mai înainte, cât şi cele ce se fac acum». " 


Deci auzind eu de la el acestea, părinţilor şi fraților, aproape că mi-am ieşit din 
mine însumi ŞI, tremurând cu totul, cugetam la ce înălțime a vederii şi a cunoştinţei 
a fost înălţat acesta dintr-o dată numai prin iubirea şi credinţa față de părintele său 
duhovnicesc, şi ce fel de bunătăţi a fost învrednicit încă de la început să vadă şi să 
se desfete de ele, ca şi cum ar fi lepădat neputinţa omenească şi ar fi ajuns din om 
înger. 


Să ne curăţim inima 


De aceea, vă îndemn, frați întru Hristos, să lepădăm departe de la noi toată 
afecțiunea şi toată grija [Fm 5] de viaţa aceasta, să urâm plăcerile cărnii, dulcea 
pătimire a trupului, uşurarea şi trândăvia, prin care ceea ce este mai rău are putere 
împotriva a ceea ce este mai bun; şi veniţi să primim credinţă sinceră în Dumnezeu 
şi în părinţii şi învățătorii noştri după Dumnezeu, să dobândim inima înfrântă, 
cugetul smerit [Ps 33, 19; 50, 19] al sufletului şi inimă curățită prin lacrimi şi 
pocăință de orice întinăciune şi pată a păcatului, ca şi noi să ne învrednicim să 
ajungem cândva la asemenea măsuri şi să vedem şi să ne desfătăm de bunătăţile 
cele negrăite ale acestei lumini dumnezeieşti, chiar dacă nu în chip desăvârşit ci în 
parte [1 Co 13, 12], şi pe cât putem cuprinde pe măsura curățirii noastre. Fiindcă 
aşa ne vom uni noi înşine cu Dumnezeu şi Dumnezeu se va uni cu noi, şi pentru cei 
ce se apropie de noi, vom fi lumină şi sare [Mt 5, 14. 13] spre mare folos în Iisus 
Flristos, Domnul nostru, căruia fie slava în veci. Amin. 


Cateheza 17 - Contemplaţie şi smerenie - Despre vedere, descoperire şi 
rugăciunea luminată. Şi cum cel posedat de iubirea lui Dumnezeu, şi care a 
ajuns la adâncul smeritei-cugetări, se află sub lucrarea Duhului Sfânt 


Simeon îşi descrie experienţa urcuşului contemplativ al minţii 


Fraților şi părinţilor, mare e pogorârea şi iubirea de oameni a lui Dumnezeu către 
oameni. De aceea, uimit fiind de bunătatea negrăită a lui Dumnezeu, strig astfel în 
uluirea mea: „O, minune uimitoare şi putere a poruncilor lui Dumnezeu, cum îi 
arată pe cei ce le fac şi le păzesc pe ele!" 


Căci punând eu început în unele ca acestea, ridicându-mă puţin din adâncul relelor 
şi al întunericului, am fost cuprins de frică ca unul sufocat de relele mele, dar 
iubirea adevărată şi dorirea binelui m-au întors în cea mai mare parte spre acest 
[bine]. Iar tot ceea ce săvârşeam era o fugă de rele, care mă împingea spre cele 
bune. Un singur lucru mă scârbea în mijlocul acestora: obişnuinţa apucăturilor 
dinainte şi obiceiul cel rău şi iubitor de plăcere, care însă dispare prin lucrarea 
stăruitoare a rugăciunii, prin cugetarea la cuvintele dumnezeieşti şi dobândirea 
deprinderii lucrurilor bune. Fiindcă, aşa cum atunci când răsare după puţin soarele, 
întunericul se retrage şi piere, tot aşa şi atunci când virtutea străluceşte, răul e 
alungat ca un întuneric şi se arată lipsit de subzistență, şi de atunci încolo rămânem 
mereu buni, aşa cum mai înainte eram răi. 


Deci prin puţină răbdare şi foarte puţină voinţă, sau mai bine spus cu ajutorul 
Dumnezeului Celui Viu suntem replăsmuiţi şi reînnoiţi, curăţiți la suflet, trup şi 
cuget, şi ne facem ceea ce eram fără să o ştim, acoperiţi fiind de patimi, şi 
primim cele de care nu suntem vrednici. Lucruri din care am primit şi eu, cel mai 
sărman şi netrebnic dintre toți - fiindcă este lucru bun a vesti cu recunoștință 
binefacerile Dumnezeului Celui iubitor de oameni - prin harul Mântuitorului meu 
Isus Hristos. Am primit însă har peste har [In 1, 16], şi binefacere peste 
binefacere, foc peste foc, flacără peste flacără, şi la urcuşuri mi s-au adăugat urcu- 
şuri [Ps 82, 6], iar la capătului urcuşului lumină şi în lumină o lumină încă şi mai 
limpede. lar în mijlocul ei a strălucit din nou un soare luminos, şi din el s-a arătat o 
rază, iar aceasta a umplut toate şi cele înţelese cu mintea erau necuprinse, iar 
văzând acestea am rămas şi eu lăcrimând preadulce şi minunându-mă de cele 
negrăite. 


Dar o Minte dumnezeiască grăia cu mintea mea şi mă învăţa zicând aşa: 









Frumuseţea înfricoşătoare şi atrăgătoare a lui Dumnezeu 


La care am răspuns cu cutremur şi cu frică, şi am zis: 





Acestea le-am auzit în chip tainic şi acestora le-am răspuns în chip neobişnuit 
[paradoxos], dar lucrul mai presus de fire mă uimea şi lucrul înfricoşător mă silea 
să mă depărtez. Frumuseţea negrăită a ceea ce se arăta mi-a rănit inima şi m-a atras 
spre o iubire infinită, iar iubirea m-a făcut să nu mă mai întorc spre cele de jos, şi, 
ca şi cum aş fi ajuns deja desăvârşit şi în afara lanțurilor trupului, mă bucuram 
după care iarăşi am ajuns cu totul om. Mi s-a dat încredințarea iertării păcatelor 
mele, şi mă vedeam pe mine însumi mai păcătos decât orice om. Nu puteam Să 
nu cred în cel care-mi grăia şi mă temeam să cred din pricina căderii care vine 
din înălțare. 


Refugiul în smerenie 


Fără voie urcam uneori la înălțimea contemplaţiei, şi de bunăvoie mă coboram 
din ea pentru ca Să nu întrec măsura firii omeneşti şi Să am siguranţa smereniei. 
Stiu mai multe decât cele necunoscute majorităţii oamenilor, şi sunt mai 
necultivat decât toți oamenii. Mă bucur că Hristos, în Care am crezut [2 Tim 1, 
12], mi-a dat Împărăţia Cerurilor veşnică şi neclintită, şi ca un nevrednic de cele 
de acolo plâng necontenit şi nu încetez plângând. Îmi deschid gura şi nu 
îndrăznesc să cer iertarea celor făcute de mine, dar îndrăznesc din iubire mai 
presus decât alţii şi - ca să vorbesc nebuneşte [2 Co 11, 23] - sunt ascultat. Stau 
înainte ca un fiu şi atitudinea mea e cea a unui străin lipsit de îndrăzneală. 
„Bine, slugă credincioasă” [Mt 25, 21] aud şi celelalte, şi mă găsesc ca unul ce 
n-a păzit un Singur talant din cei mulţi care mi-au fost daţi mie [Mt 25, 24-25]. 
Mi se pare că am ajuns la înălțimea cea mai înaltă a celor bune, şi sunt ţinut 
zăcând şi în adâncul păcatelor mele cufundat în deznădejde, iar când ajung mai 
prejos decât toţi, atunci mă înalț mai presus pe ceruri şi prin iubire iarăşi mă 
unesc cu Hristos Dumnezeul nostru, de Care şi nădăjduiesc, lipsit fiind de 


povara acestui trup pământesc, Să fiu încă şi mai aproape, şi nu numai aceasta, 
ci Să fiu iniţiat în chip foarte limpede în veşnica bucurie şi veselie a iubirii de 
acolo. 


Mărturisire târzie spre îndemn 


Acestea, frații mei, am vrut, aşadar, să vi le scriul nu voind să caut slavă - căci 
nebun este unul ca acesta şi străin de slava de sus - ci ca să ştiţi iubirea nemăsurată 
a lui Dumnezeu şi care este jugul cel preauşor [Mt 11, 30] al Mântuitorului nostru 
Hristos Dumnezeu şi care e răsplata darului Său; pe care aflându-le fie veţi dori să 
atingeţi iubirea Lui, fie vă veţi teme şi veţi tremura să o pierdeţi ca de moartea cea 
veşnică; Şi, pe lângă acestea, vă veţi învăţa şi înălțimea smereniei şi mărturia iubirii 
desăvârşite, veţi cunoaşte încă şi bogăţia pogorârii lui Dumnezeu şi veţi şti darul 
marii şi nedeşertatei sale deşertări [kenoze] [Flp 2, 7] către noi şi vă veţi învăţa 
modul înfricoşător al replăsmuirii făpturii de ţărână şi cum viețuiesc cei ce vor să 
creadă în Hristos Cel răstignit, adică cei ce imită ascultarea şi smerenia Lui şi vor 
să treacă de la cele mai rele la cele mai bune, şi cum se schimbă cei ce lasă toate 
pentru dragostea Celui ce ne-a iubit pe noi, nefiind lipsiţi însă de nimic din cele de 
acum şi de cele viitoare, pentru ca cei întunecaţi să se facă în chip uimitor 
[paradoxos] lumină, apropiindu-se de marea lumină, ei care ca şi Moise odinioară 
au fost făcuţi dumnezei ai celor de jos [Is 7, 1] unindu-se cu cele de sus [In 8, 23] 
şi, fiind împreună cu toți, nicidecum nu se întinează prin convieţuirea lor cu 
ceilalți, şi făcând binele semenilor lor nu suferă nici o vătămare a binelui, ci, 
împărtăşind şi altora mila, primesc mai mult decât dau, sau, mai degrabă, prin 
aceea că se aseamănă cu iubire de oameni Celui iubitor de oameni, întrucât se 
înalță smerindu-se şi întrucât se smeresc înălțându-se [Mt 23, 12], ducând lipsă de 
toate cele necesare prin smerenie şi nefiind lipsiţi de nimic [2 Co 4, 8], hrăniţi fiind 
de viaţa veşnică a iubirii sfinte. 


lată deci, v-am descoperit vouă, prietenii şi fraţii mei, tainele cele ascunse în mine 
- întrucât mă văd apropiindu-se de sfârşitul vieţii mele - ca să ştiţi şi chipurile 
pocăinţei, urcuşurile şi înaintările începutului şi mijlocului şi măsurile desăvârşirii, 
şi să vă sârguiţi să imitaţi, dacă nu pe altcineva, atunci pe cel ce negreşit v-a născut 
pe voi şi v-a iubit din suflet, hrănindu-vă cu laptele cuvântului lui Dumnezeu [1 Ptr 
2, 2] şi săturându-vă cu pâinea făcătoare de viaţă [In 6, 33], arătându-vă să umblaţi 
în calea poruncilor mântuitoare ale lui Dumnezeu, căruia 1 se cuvine toată slava 
acum şi pururea şi în vecii vecilor. Amin. 


Cateheza 18 - Alegerea şi virtuțile egumenilor şi păstorilor - Despre metodele 
pe care le sugerează cel rău celor uşuratici şi iubitori de întâietate, atunci 
când păstorul pleacă dintre oameni. Şi că trebuie să împiedicăm cu toată 

osârdia pe cei ce se aruncă pe stăpânire cu nevrednicie, iar pe cei duhovniceşti 
şi sfinţi să-i împingem spre aceasta şi să conlucrăm cu ei. Şi spre sfârşit, 
[cuvânt] către păstor 


Motive ticăloase de a năzui spre egumenie 


Frate, dacă ai fost aşezat egumen al poporului şi al turmei, scrutează-te bine şi 
judecă-te pe tine însuţi [Co 4, 3] cu ce gând şi în ce fel ai ajuns la asemenea 
stăpânire. Deci dacă te vei afla gândind în tine însuţi, chiar şi numai cu un simplu 
gând, că ai alergat spre aceasta pentru cinstirea care vine de la oameni sau pentru 
întâietatea şederii sau pentru slavă; ori ca unul care n-ai primit să fii stăpânit de un 
alt frate pentru faptul că socoteşti că el nu este mai evlavios sau mai învăţat decât 
tine; sau pentru faptul de a avea mai mult decât toţi ceilalți putinţa de a-ţi satisface 
nevoile trupeşti, de a fi slujit şi de a te odihni; sau pentru faptul de a [putea] face 
bine unora din rude şi celor apropiaţi ai tăi şi de a-ţi câştiga prieteni din cei ce 
umblă după trup [2 Co 10, 2]; sau pentru a-ţi face un nume în egumenie şi a te face 
cunoscut împăraților şi dregătorilor lumii; ori că te-ai grăbit să te faci [egumen] din 
invidie, adică nu pentru că ai vrut tu aceasta, dar ca să nu ajungă cutare frate; sau 
pentru ruşinea oamenilor, ca să nu audă toţi sau, venind unii, să şi vadă că un altul 
a fost preferat şi ales înaintea ta, să te judece ca pe unul ce nu eşti virtuos - cu- 
noaşte atunci că nu după Dumnezeu s-a făcut promovarea ta. Şi ca să-ţi fac şi mai 
limpede aceasta, adică de la care lucruri pornind sugerează cel viclean astfel de 
gânduri fiecăruia din cei ce şed într-o chinovie, ascultă acum care sunt maşinaţiu- 
nile şi vicleniile Satanei. 


Sugestiile diavolului către fraţii evlavioşi 


Atunci când păstorul pleacă spre Domnul şi frăţia trebuie să aleagă un altul, 
vrăjmaşul începe să insufle şi să vorbească fiecăruia după patima lui, după voia şi 
după starea lui. Deci dacă în acea turmă vor fi unii mai evlavioşi, cel rău le suge- 
rează fiecăruia dintre aceştia şi le spune astfel: „Dacă tu ai fi aici păstor şi egumen, 
ai putea negreşit să fii de folos [multora], să-i mântuieşti şi să le împărtăşeşti din 
virtuțile tale, deoarece cutare sau cutare frate nu poate în realitate să facă aceasta”. 


lar dacă este cunoscut şi celor din lume, îi sugerează şi acestea: „Pe mulţi ai putea 
să-i atragi spre virtutea monahală şi să-i scoţi din lume, şi te-ai face gură a lui 
Hristos, căci zice [Scriptura]: «Cel ce scoate pe cel vrednic din cei nevrednici va fi 


ca şi gura Mea» [Ir 15, 19]. Unii ca aceştia ar putea fi aduşi la mari lepădări 
[renunţării] şi la a-şi dona mănăstirii mijloacele lor de susţinere [averile], iar 
mănăstirea s-ar putea dezvolta şi ajunge ca cea a Sfinților Eftimie cel Mare, Sava şi 
Pahomie. Pe lângă aceasta, şi tu însuţi ai putea câştiga o mare smerenie - ca fraţii 
să te poată vedea şi imita - dacă ai petrece în mănăstire ca şi cel din urmă dintre 
toţi [Mc 9, 35] şi ai purta sarcinile tuturor [Ga 6, 2], şi slăbiciunile tuturor [Rm 15, 
1]. Şi astfel ai folosi nu numai pe cei mulţi dar te-ai folosi şi pe tine însuţi şi vei 
afla odihnă mare |Mt 11, 29] atât sufleteşte, cât şi trupeşte”. Acestea deci le 
sugerează [diavolul] aşa-zişilor luptători [pentru virtute] din locaşul sfânt [al 
mănăstirii ]. 


Aşadar, fiecare din aceştia începe să-şi descopere gândul către fratele în care are 
încredere şi îndrăzneşte, şi, cu pretinsă amabilitate şi modestie ca să nu fie judecat 
ca un iubitor de slavă, îi spune: „Acum, domnule cutare, dacă s-ar gândi fraţii, este 
că nu m-ar putea face egumen?" lar el poate că răspunde şi zice: „Crede-mă, 
părinte, ştiu că eşti modest; cu multă vreme înainte m-am gândit la aceasta, dar m- 
am temut să-ţi grăiesc despre aceasta, ca să nu mă blamezi ca pe unul ce ar grăi îm- 
potriva voii tale". După care acela zice iarăşi: „Bine ai grăit, frate. Crede-mă că n- 
am nevoie să ajung aceasta, ci ca să nu ajungă [egumen] un indiferent care să 
distrugă mănăstirea şi să întristeze pe fraţi, dacă ar voi fraţii ca eu să devin [egu- 
men], atunci negreşit te voi avea pe tine econom, pe cutare şi cutare chelar şi 
casier, iar eu mi-aş face răgaz numai şi numai pentru cele sufleteşti, ca să fiu lhber 
de aceste lucruri”. lar fratele aude acestea, şi că intenţionează să-l facă econom, şi 
plecând, încredinţează aceste cuvinte şi fraţilor pe care a zis că-i va face cu funcţii 
şi Slujiri. Acestea deci le vor face, poate, doi sau trei dintre cei mai evlavioşi 
neștiind metodele celui rău [E/6, 11]. 


Sugestiile diavolului către fraţii trupeşti 


lar celor mai trupeşti şi nepăsători de mântuirea lor, vrăjmaşul le sugerează şi 
insuflă acestea: plăcerea, slava şi cinstea din partea tuturor şi le zice: „Ca să nu 
ajungă [egumen] unul din aceşti făţarnici şi evlavioşi mincinoşi, grăbeşte-te să 
ajungi tu. Căci dacă nu vei face aceasta, te vei preda cu mâinile legate celui ce va fi 
făcut [egumen] şi vei fi hpsit de cinste de către el. Fiindcă acela se va purta pe 
catâri scumpi, iar tu vei umbla pe Jos şi vei osteni, lui i se va pregăti o masă 
deosebită, la fel şi o pâine şi un vin diferit, iar ţie o masă de legume şi seminţe, 
comună tuturor. Acela va şedea pe un tron şi se va aşeza cel dintâi la masă, iar tu în 
mijlocul celorlalți sau chiar cel din urmă dintre toți ceilalți; căci el iubeşte cu 
deosebire pe cutare, şi dacă va ajunge egumen, îl va cinsti mai presus decât pe tine 
şi-l va aşeza înaintea ta, şi atunci cum vei suporta ruşinea fraților? Şi nu numai 


aceasta, dar şi cutare e mai evlavios decât tine şi va fi, poate, preferat de acela. 
Poate încă să tundă [în monahism] şi oameni de vază şi slăviţi, şi ei îl vor cinsti pe 
acela ca pe un egumen, iar acela, iarăşi, îi va cinsti pe aceia ce pe nişte foşti 
demnitari şi ca pe unii tunşi de el [în monahism] şi-i va aşeza mai presus de tine iar 
pe tine te va îndepărta şi ţine la distanţă pe un scăunel sau te va îndemna pur şi 
simplu să stai în picioare şi să le slujeşti. 


Deci ce vei face la unele ca acestea? Nu vei îndrăzni să vorbeşti, căci de faţă sunt 
cei ce-l iubesc pe el şi îndată îți vor astupa gura. Ba poate chiar degrabă te vor şi 
lovi pe tine ca pe unul ce te împotriveşti în cuvânt, şi necinstirea ta va fi atunci şi 
mai mare. Părăsirea mănăstirii va fi osânda ta şi oricine te va lua în râs şi te va 
condamna, şi nu vei găsi nicăieri odihnă, căci acolo unde vei merge, ca un străin, 
va trebui să fii cel din urmă dintre toţi. Nu vei putea să mai rabzi acestea nici să 
rămâi în mănăstirea ta. Deci atunci luptă cu toată puterea să nu te biruie unul din 
aceştia mai evlavioşi"”. După care chibzuieşte şi-şi zice în sinea lui: „Toţi cunosc pe 
cutare şi pe cutare frate ca mai evlavioşi şi-i vor căuta pe aceia, iar pe mine mă vor 
da deoparte. Dar mergând mă voi ţine de cutare şi cutare frate, căci aceştia iubesc 
desfătarea, amuzamentele, veselia şi să iasă necontenit din mănăstire şi vor să 
petreacă şi să vieţuiască în aceste lucruri. Mă voi uni cu aceştia şi, orice îmi vor 
spune, ei vor lupta cu osârdie ca eu să ajung egumen". Mergând deci el, aşa şi face 
potrivit cu socotinţa lui deşartă. Ba îşi mai spune lui însuşi şi aceasta: „Cutare frate 
este evlavios şi n-are nevoie de lucrul acesta; are însă rude şi prieteni şi vrea să le 
slujească folosindu-se de mănăstire. Mergând voi grăi cu acela şi mă voi uni de 
asemenea cu el". Face deci necontenit înconjurul mănăstirii îndemnând pe fiecare 
din fraţi, luându-i deoparte, după voile proprii ale fiecăruia, unindu-se cu ei şi 
făgăduind să plinească toate cele plăcute lor, fiind tot timpul cu multă spaimă şi 
tremur, de frică să nu izbândească în scopul lui. 


Din aceste lucruri şi din multe altele deci se nasc în mănăstire multe sfâşieri 
[schisme], dihonii şi revolte: cei mai evlavioşi grăbindu-se să fie de folos lor înşişi 
şi altora, cei mai trupeşti căutând numai slava lor, câştigul vremelnic şi plăcerile 
trupului, iar restul mulţimii căutând un conducător după poftele lor şi alergând spre 
cel asemenea lor. 


Sfatul lui Simeon 
Tu însă, frate duhovnicesc, ascultă cu atenţie, rogu-te, cuvintele mele, căci nu 


grăiesc de la mine însumi, ci ceea ce Cel singur înţelept şi milostiv va voi să-ţi 
grăiesc ţie: 


Dacă şezi într-o chinovie de frați, să nu faci niciodată cu voia ceva împotriva 
părintelui care te-a tuns pe tine, chiar dacă l-ai vedea desfrânând şi beat, sau ţi se 
pare că acesta conduce rău lucrurile mănăstirii, chiar dacă eşti lovit şi necinstit de 
el şi supus la multe alte strâmtorări şi necazuri. Nu consimţi cu cei ce-l grăiesc de 
rău, nici nu umbla împreună cu cei ce gândesc rău împotriva lui. Rabdă-l până la 
sfârşit neiscodind cu curiozitate nimic din relele aceluia. Deci lucrurile bune câte 
îl vezi pe el făcându-le, pune-le în inima ta şi sileşte-te să-ţi aduce aminte numai de 
acelea, iar lucrurile rele şi necuvenite pe care-l vei vedea lucrându-le sau grăindu- 
le, acestea atribuie-le ţie însuţi şi socoteşte-le drept propriile tale păcate şi, de 
aceea, pocăieşte-te cu lacrimi, ţinându-l pe acela ca pe un sfânt şi invocând 
rugăciunea lui. 


Să fie favorizat candidatul cel mai duhovnicesc 


lar dacă se întâmplă ca el să moară şi frații vor să-şi pună în frunte un alt egumen, 
ia seama dacă îți spune conştiinţa ta că există, poate, vreun frate al mănăstirii egal 
ție sau poate chiar mai mare decât tine în cuvânt, în lucrare şi în fapte bune, şi de 
aceea preferat ca egumen de către fraţi. Nu voi să te faci antihrist, opunându-te 
adică sfatului lui Dumnezeu şi fratelui celui bun şi blând, grăind cuvinte sau făcând 
în vreun fel oarecare lucruri de scandal şi suspiciune, ca să-i rupi pe unii fraţi de 
iubirea şi credinţa lor faţă de acela, ci primeşte şi conlucrează cu toată bucuria şi 
smerenia la voia fraților. 


lar dacă ştii că există un altul mai evlavios decât cel ales, zi anume fratelui care 
urmează să fie făcut egumen, luându-l deoparte: „Domnule frate, tu eşti cu harul 
lui Dumnezeu mai evlavios şi duhovnicesc şi, precum ştii, noi trebuie să le facem 
pe toate spre slava lui Dumnezeu şi mântuirea sufletelor noastre. Şi ştii că fratele 
nostru cutare e evlavios şi virtuos. Dacă porunceşti, să-l facem pe acela egumen şi 
el va păstori bine toată frăţimea. Să ne luptăm şi noi împreună, cu toată puterea, ca 
să luăm - crede acesta! - cu el şi împreună cu el răsplata şi să nu ne osândească 
conştiinţa noastră. Căci prin aceasta îl vom sluji pe Dumnezeu însuşi şi toţi ne vor 
lăuda că nu ne-am recomandat pe noi înşine, ci pe cel pe care I-a vrut Dumnezeu”. 


Deci, dacă fratele are smerenie şi un suflet eliberat de iubirea de slavă, fără nici o 
afecţiune pătimaşă faţă de celălalt, îţi va spune şi el aceasta şi Dumnezeu îl va 
asigura față de orice altă rea suspiciune; şi va primi, negreşit, cuvintele tale şi 
îndată te va asculta. După care amândoi veţi grăi frățimii şi se va face voia lui 
Dumnezeu. 


Dacă însă tu grăieşti fără afecţiune pătimaşă despre fratele mai duhovnicesc, iar 
fratele nu te ascultă pe tine, ci va fi mişcat spre justificări recomandându-se pe sine 
însuşi, cunoaşte că este posedat de iubirea de slavă şi străduieşte-te în tot chipul, ca 
un slujitor al lui Hristos, în mărturia curată a conştiinţei tale [cf. 2 Co 1, 12; 1 Tim 
3, 9], să fie făcut egumen fratele mai duhovnicesc. lar dacă, la sugestia vrăjmaşului 
sau ispitindu-te pe tine, îţi va zice: „Fă-te atunci tu, pentru că pe cel de care 
vorbeşti tu, nu-l voi lăsa să se facă, dar pentru tine mă bucur", nu consimţi patimii 
lui, nici nu cădea în căderea aceluia, ci-ţi păzeşte fecioria sufletului tău nestricată 
pentru Hristos, nefurată de nici o poftă spre vreo poftire a plăcerii. Nici măcar de 
frică să nu înclini întorcându-te de la cel bun şi să primeşti să fie făcut [egumen] 
cel rău, zicându-ţi: „Să nu apar cumva împiedicând sau opunându-mă în cuvânt lui 
cutare că nu este vrednic să fie întâi-stătător, iar apoi el să fie făcut [egumen], chiar 
dacă eu n-am vrut, şi aşa să aduc multe necazuri peste mine". Ci, dacă eşti între cei 
mai de vază, spune, de eşti întrebat, cu îndrăzneală adevărul şi întăreşte în bine pe 
cei neîntăriţi; iar dacă eşti dintre cei din urmă şi care nu ştiu să deosebească bine 
omul drept de cel nedrept, urmează celor mai evlavioşi şi mai duhovniceşti. 


Agitaţiei ambiţioşilor să li se opună rugăciunea 


Dacă însă, poate, cei mai mulţi sau toţi ar cădea de acord pentru un [candidat] rău, 
şi ar lucra ca să aibă ajutoare spre aceasta şi din cei din afara [mănăstirii], retrage- 
te şi nici nu conlucra cu ei nici nu-i împiedica, ci lasă-i pe cei răi să se zdrobească 
pentru cel pe care l-au judecat bun ca să stăpânească peste ei, ca ei să-şi câştige 
osteneală şi să nu găsească folos, pentru că de multe ori Dumnezeu dă poporului 
necredincios un stăpân după inima lor [cf. Ps 19, 5; Ir 3, 15; 4, 23 etc.]. Şi acestea 
să fie pentru tine ca nişte lucruri sigure şi de neschimbat. 


Dacă însă după moartea întâi-stătătorului vei vedea întreaga frăţime din jurul tău 
neîntărită, clătinată toată de duhurile răutăților [Ef 6, 12], sfâşiată şi căzând sub 
poftele şi plăcerile trupului, neavând o bază sau temelie pe stâncă [Le 6, 48], ci cu 
totul răvăşită, fiecare frate întinzându-şi mâinile aiurea şi străduindu-se să prindă 
ceva, dar nu ceea ce-l mântuieşte, ci ceea ce-i trage sufletul şi trupul în iad şi în 
focul plăcerilor, iar pe ceilalți dorind cu ardoare şi înnebuniți după putere şi fund 
dominați irezistibil de pofta ei - atunci să-ţi fie milă, fii compătimitor, milostiv şi 
îndurător, plânge şi lăcrimează pentru unele ca acestea, închipuieşte-ţi cu mintea, 
dacă te-ai învrednicit să ai o privire bună, rănile fraţilor tăi, zdrobirile mădularelor 
lor, căderea întregului trup, şi roagă pe Dumnezeu din inimă, cu osteneală şi 
lacrimi, să oprească pornirea şi năvala unei atât de mari răutăţi şi să întoarcă spre 
bine inimile fraţilor. Dar uită-te şi la înclinarea inimii tale, ca nu cumva ca să aducă 


spre tine însuţi cererea ei, ca să te preferi pe tine şi în loc de binecuvântare să 
primeşti blestemul şi mânia lui Dumnezeu. 


Întristarea pentru uzurparea slujirilor apostolice 


Deci, dacă făcând aşa şi având o asemenea atitudine vei vedea pe unii din fraţii tăi 
căzând de acord pentru un [candidat] rău şi alergând de jur împrejurul lor să 
amăgească pe cei mai simpli decât ei, şi atrăgând cu toată osârdia şi cu daruri în 
ajutorul lor pe cei din afara [mănăstirii], întristează-te şi plângi în durerea inimii 
tale că noi, monahii, am ajuns la o asemenea îndrăzneală şi întunecare, încât 
încercăm să păstorim fără Hristos oile lui Hristos, şi aceasta pentru plăcerea şi 
desfătarea trupului, pentru procurarea de bani şi pentru cinstirea care vine de la 
oameni. 


Vai mie, ticălosul şi nenorocitul, că ne luptăm în tot chipul să primim vrednicia 
apostolilor şi cumpărăm cu aur puterea lor, netemându-ne de Dumnezeu, nici 
ruşinându-ne de cei ce ne văd! Nimeni nu cutează să urce pe tronul împăratului 
dacă el nu vrea, nici să intre în tagma grămăticilor şi retorilor dacă e simplu şi 
neînvăţat, nici să citească poporului dacă nu cunoaşte literele, dar tu cauţi şi chiar 
primeşti vrednicia apostolilor fără să fi primit încă harul apostolilor şi fără să fi 
văzut încă roadele lui cultivate întru tine! Cum suporţi, frate, până şi gândul la 
mărirea acestei îndrăzneli? 


Spune-mi, iubitule, dacă întreagă cetatea aceasta, mare şi plină de mulți oameni te- 
ar ruga zicând: „Le vom face prepozit (Mare demnitar de la curtea bizantină aflat 
la ceremonii oficiale mereu în preajma împăratului pentru a-i transmite ordinele şi 
a da semnale în numele împăratului când o cerea protocolul [n. B. Krivocheine, 
SC 104, p. 284-285].) şi protovestiar (Responsabilul vestiarului privat al 
împăratului, al doilea în grad la curte după „parakoimomenos", care era 
aghiotantul nemijlocit al suveranului şi un fel de prim-ministru [n. B. Krivochâne, 
SC 104, p. 285].) al împăratului: urcă în palat şi, intrând, vorbeşte împăratului 
despre noi şi roagă-l să ne facă cutare şi cutare", iar tu n-ai intrat niciodată în palat, 
ci eşti necunoscut împăratului şi străin tuturor celor din palat, ai îndrăzni oare 
vreodată să faci aceasta sau să primeşti această demnitate? Negreşit vei recunoaşte 
că n-ai fi îndrăznit niciodată să faci aceasta, ci mai degrabă i-ai fi luat în râs pe cei 
ce-ţi grăiesc acestea, ca pe nişte nebuni şi ieşiţi din minţi, şi ai fi respins această 
demnitate, ca una ce aduce nu cinste, ci necinste şi osândă. Deci, dacă ne este cu 
neputinţă să facem unele ca acestea în lucrurile omeneşti, nu este sau nu ţi se pare 
un lucru înfricoşător, frate, a primi cu precipitare o vrednicie apostolică? Sau 
socoteşti un lucru mic faptul de a te apropia de lumina cea neapropiată [1 Tim 6, 


17] şi de a te face mijlocitor între Dumnezeu şi om [1 Tim 2, 5]? Sau ca pe un 
lucru uşor de disprețuit încercarea acestui lucru? Vai, mie frate, mă tem că am 
căzut într-un întuneric desăvârşit şi de aceea nu ştim spre ce fel de lucruri 
îndrăznim. Căci dacă am şti, n-am fi ajuns niciodată la o atât de mare aroganță şi 
îndrăzneală, încât să luăm în acest fel în râs lucrurile dumnezeieşti şi să dăm mai 
multă cinste şi teamă împăratului pământesc decât împăratului celui nemuritor, 
Hristos [l Tim 1, 17]. Prin urmare, să nu încetăm să ne judecăm pe noi înşine [| 
Co 4, 3], iar pe cei ce încearcă să urce cu nevrednicie spre o astfel de stăpânire să-i 
întoarcem în tot chipul şi să retezăm întreprinderea lor; şi să ne străduim cu osârdie 
pe cât ne este cu putinţă să-i împiedicăm de la pornirea lor iraţională, ca pe ei să-i 
izbăvim de osândă iar noi să trăim în siguranţă. 


Prima condiţie a unui candidat: virtuțile 


Dacă însă, precum s-a zis, nu vezi în mănăstire pe nici un frate care să aibă o viaţă 
mărturisită şi să fie duhovnicesc în cuvânt şi în lucru, şi pe tot cel ce se întâmplă 
[să candideze] aruncându-se pur şi simplu cu vrednicie la stăpânirea de păstor şi 
sârguindu-se spre paguba fraţilor şi pierzania sufletului lui; iar tu, cercetându-te cu 
grijă te găseşti pe tine însuţi liber de orice iubire de slavă, neavând nici urmă de 
plăcere şi de poftă trupească, fiind cu totul curat de iubirea de arginţi şi de ţinerea 
de minte a răului, având blândeţe desăvârşită şi nemâniere şi o asemenea iubire 
faţă de Dumnezeu, încât numai la auzul numelui lui Hristos te aprinzi de dor îndată 
şi verşi lacrimi, şi, pe lângă acestea, plângi pentru aproapele şi socoteşti greşelile 
altora ca pe ale tale proprii şi pe tine însuţi te socoteşti, din suflet, mai păcătos 
decât toţi; în fine, dacă vezi în tine bogat harul Duhului Sfânt, luminând şi făcând 
ca soarele cele dinăuntru ale inimii tale, şi înţelegi că în tine se săvârşeşte în chip 
limpede minunea rugului care arde şi nu se mistuie, ca unul ce arzi prin aceea că 
eşti unit cu Lumina cea neapropiată dar nu eşti ars pentru faptul că eşti liber de 
orice patimă; încă şi dacă eşti atât de smerit încât să te socoteşti pe tine însuţi 
incapabil şi nevrednic, ca unul ce cunoaşte slăbiciunea firii omeneşti, dar te încrezi 
în harul cel de sus şi în puterea care vine de la el şi îţi faci lucrul tău cu osârdie, 
constrâns de căldura lui [harului], respingând de la tine orice gând omenesc şi 
punându-ţi însuţi sufletul pentru fraţii tăi numai şi numai pentru porunca lui 
Dumnezeu şi iubirea aproapelui; şi, pe lângă cele zise, dacă ai mintea goală de 
orice gândire lumească şi eşti îmbrăcat cu haina luminoasă a smereniei, astfel încât 
nici să nu-ți alipeşti simplu inima de cei ce lucrează cu tine, nici să resimţi 
aversiune de cei ce lucrează împotriva ta, ci eşti întreg egal față de toţi în simpli- 
tatea, bunătatea şi nerăutatea inimii tale - nici atunci să nu îndrăzneşti să urci la 
stăpâniri fără sfatul părintelui tău duhovnicesc, ci smereşte-te şi fă aceasta cu 
rugăciunile şi porunca lui şi urcă la stăpânire numai pentru mântuirea fraților. 


A doua condiţie: avizul părintelui duhovnicesc 


Dar şi aceasta [numai] dacă ştii că părintele tău duhovnicesc este părtaş al aceluiaşi 
Duh, că s-a învrednicit de aceeaşi cunoştinţă şi acelaşi dar, ca să nu-ţi grăiască cele 
potrivnice voii dumnezeieşti ci, potrivit aceleiaşi harisme şi măsuri, cele plăcute lui 
Dumnezeu şi de folos sufletului tău, ca să nu te găseşti ascultând de un om şi nu de 
Dumnezeu şi să nu fi dezbrăcat de slava şi de harisma dată ție - căci dacă vei găsi 
un ajutor şi colaborator bun şi un sfătuitor duhovnicesc, să ştii că întreprinderea ta 
va fi mai sigură şi cugetul tău va deveni mai smerit - deci atunci, dacă privind vei 
privi [îs 6, 9] toate acestea şi altele mai mari decât acestea, le vei găsi şi le vei 
cunoaşte cu adevărat în tine însuţi, sau mai degrabă le vei învăţa de la soarele 
slavei, dacă ai privit vreodată cu ochii aţintiţi acest soare. 


Dar, dacă şi o astfel de promovare este aşa de anevoioasă şi greu de conceput ca ea 
să se facă după Dumnezeu, cu cât mai mult când este vorba de întreprinderea şi 
conducerea acestor lucruri, şi de răbdarea în încercări şi de discernământul foarte 
subțire faţă de vrăjmaşi şi conflicte, de aceea am socotit că trebuie să facem vădit 
iubirii voastre prin această cateheză aceste puţine lucruri din câte ne-am învrednicit 
a învăţa şi cunoaşte; despre celelalte însă, ca să nu părem că difuzăm în afară cele 
ce se petrec în mănăstiri, ne-am reținut mintea şi mâna şi lăsând deoparte cele ale 
altora, vom îndrepta cuvântul către păstor. 


Virtuţile întâi-stătătorului 


Privind priveşte [îs 6, 9] acum, părinte duhovnicesc, la inima ta, sau mai degrabă 
spală pururea ochiul minţii tale şi fă-l să fie curat şi netulburat, căci prin el vei 
putea vedea şi inima ta şi vei putea cunoaşte mai bine şi iconomisi cum se cuvine 
şi cele ale oilor, sau mai degrabă ale părinţilor şi fraților încredințați ție. Fiindcă, 
aşa cum auzi, Biserica e un trup [Ef 1, 23; Col 1, 24], iar capul ei este întâi- 
stătătorul, şi aşa cum toate celelalte mădulare ale trupului au, fiecare în parte, o 
singură lucrare [Rm 12, 4; 1 Co 12, 12-27] - piciorul pentru mers, mâna pentru 
apucat şi lucru, iar capul face alcătuirea [închegată] a întregului trup [Col 1, 17-18; 
2, 19], ca unul ce are întru el toate simţurile, mintea şi cuvântul [raţiunea] însuşi - 
tot aşa şi frații din mănăstire nu au cu toţii toate [capacităţile], fiecare lucrând şi 
slujind prin fire altceva. De aceea, de-abia vei găsi una sau două virtuţi în acelaşi 
ascultător - şi nu e nimic de mirare, căci ei sunt fiecare mădulare în parte [1 Co 12, 
27] - dar întâi-stătătorul se cere să aibă întru sine toate virtuțile, nu numai cele 
sufleteşti, ci şi cele trupeşti şi, mai mult, împreună cu virtuțile chiar şi harismele 
cele mistice şi mari. 


Fiindcă, aşa cum capul bărbatului îşi trage frumuseţea şi cinstea de la conformaţia 
şi frumuseţea exterioară, dar este inutil şi fără cinste pentru toți dacă nu are şi 
mintea şi simţurile intacte şi întregi, tot aşa şi întâi-stătătorul se cade să fie 
împodobit şi să strălucească nu numai prin virtuțile sufleteşti şi trupeşti, ci trebuie 
să fie împodobit şi mai mult încă de harismele duhovniceşti, pentru că una e 
virtutea şi alta e harisma; pentru că virtuțile se realizează din sârguința noastră 
proprie şi se adună din osteneli proprii, dar harismele duhovniceşti sunt daruri date 
de Dumnezeu celor ce se luptă [pentru ele]. 


Dumnezeu face să sporească virtutea 
Ce vreau să zic deci? 


Y Postul şi înfrânarea sunt virtuţi, căci veştejesc plăcerile şi resping 
aprinderile trupului; iar acestea sunt lucrul voinţei noastre libere. Dar 
faptul de a le urma pe acestea fără strâmtorare şi osteneală şi de a ajunge 
la curăţie şi la desăvârşita nepătimire, aceasta este un dar al lui 
Dumnezeu şi o harismă preasublimă. 

Y Iarăşi: faptul de a-ţi stăpâni mânia şi irascibilitatea e izbânda unei lupte 
minunate şi a unei mari osteneli, dar faptul de a ajunge la nemişcarea lor 
deplină, de a câştiga seninătatea inimii şi o blândeţe desăvârşită este o 
lucrare a lui Dumnezeu singur şi o schimbare a mâinii Aceluia [Ps 76, 11]. 

Y Și iarăşi: faptul de a-ți împărți şi a da toate averile săracilor şi a te face un 
sărac care caută milostenie ţine de voia noastră, dar acela de a nu pofti 
nimic, de a răbda cu bucurie şi veselie cuptorul sărăciei [îs 48, 10] e 
lucrare tainică şi dumnezeiască. 


Astfel, orice făptuire bună şi frumoasă făcută după porunca lui Dumnezeu devine o 
virtute dar, aşa cum plugarul se osteneşte numai arând, săpând şi aruncând 
seminţele în pământ, însă ca ele să crească şi să dea rod târziu şi timpuriu [lac 5, 7] 
e un dar al lui Dumnezeu, tot aşa vei găsi petrecându-se şi în cele duhovniceşti. 


Căci de noi ţine să urmăm orice virtute şi să aruncăm cu mult chin şi osteneală 
seminţele virtuţilor, dar este darul şi mila lui Dumnezeu Singur Să facem să cadă 
peste ele ploaia iubirii Sale de oameni şi harul Său şi să facă purtător de rod 
pământul cel neroditor al inimilor noastre, ca grăuntele cuvântului [Mc 4, 14; 
Le 8, 11] care cade în sufletele noastre să se împărtăşească de umezeala 
dumnezeieştii bunătăţi, şi, sădit fiind, să crească şi să ajungă un pom mare [Mt 
13, 31-32; Le 13, 19], adică la desăvârşirea bărbăţiei, a măsurii vârstei plinătăţii 
lui Hristos. 


Îndatoririle păstorului 


Trebuie deci ca tu, păstorul oilor lui Hristos, să câştigi, cum s-a spus, toată virtutea 
trupească şi duhovnicească, ca unul ce eşti cap al restului trupului adunării lui 
Israel [7 Rg 8, 14 etc] de sub tine; ca, privind fraţii la tine ca la un model [arhetip] 
frumos, să-şi întipărească în ei înşişi cât mai bine trăsăturile lui frumoase şi 
împărăteşti. Trâmbiţa care este întru tine să nu înceteze niciodată să răsune, ci 
unora spune-le dinainte sabia care vine asupra celor neascultători şi încăpăţânaţi ca 
şi atunci când nu vei fi ascultat să scapi sufletul tău de mânia înfricoşătoare a lui 
Dumnezeu; iar pe alții învaţă-i, povăţuieşte-i, mângâie-i şi, atunci când au nevoie 
de mustrări şi înfruntări, stăruie cu timp şi fără timp, mustrând, certând, pedepsind 
şi tăind întreprinderile lor spre rău, precum îți porunceşte dumnezeiescul Apostol 
[2 Tim 4, 2]. 


Deschide-ţi inima [2 Co 6, 13-16] deopotrivă pentru toți fraţii tăi; să ai o iubire 
egală pentru toată frățimea pe care o porţi întru tine, iar cinstea să o atribui cum se 
cuvine fiecăruia după vrednicia şi mărimea virtuţii lui nepreferând celui 
duhovnicesc şi virtuos nici chiar pe cel pe care-l socoteşti cel dintâi în slujirile tur- 
mei tale. Căci cei care slujesc poartă vrednicia celor şapte diaconi zugrăviți în 
Faptele Apostolilor [6, 5], sunt trimişi la slujire ca nişte duhuri slujitoare [Evr 1, 
14] şi, dacă slujesc fără viclenie şi cu credinţă, ca şi aceia, fără orice câştig ruşinos 
[7 Tim 3, 8] vor primi, aici şi acolo, plată mare. 


Dar cei care stăruie în rugăciune, liniştire şi slujirea cuvântului [FA 6, 4] întru 
răbdarea celor mai înalte rugăciuni ale ascezei, aceştia poartă împreună cu tine 
vrednicia apostolilor şi corifeilor înşişi, şi pe ei îi vei avea ca împreună-lucrători în 
vestea cea bună a învăţăturii tale duhovniceşti, ca unii care iau asupra lor poverile 
fraților [Ga 6, 2] şi te uşurează de ostenelile tale, strălucind în mijlocul celorlalți ca 
nişte pietre scumpe [Za 9, 16]. 


Grija de suflete 


În această lucrare a ta nu există pentru tine odihnă a trupului, nici desfătare. 
Nopțile, ca şi zilele, ţi se vor cheltui în grija sufletelor încredințate ţie, ca nici unul 
din ele să nu ajungă pradă fiarelor fie mâncat de ursul poftei, fie înghițit de 
sufletul cel unu al unui singur om să ajungă mai multe, scindat într-o mulțime 
deosebită, ci ca să scapi nevătămată şi înmulțită turma ta Mai-marelui păstorilor [1 
Ptr 5, 4], lui Hristos Dumnezeu, întreagă, purtătoare de rod, plină de virtuţi, 
luminată de cunoştinţa cea dumnezeiască, fără râie sau cu urechile tăiate, pătată sau 


şchiopătând. Căci aşa vei mântui pe mulți, făcându-i desăvârşiţi în lucrurile cele 
desăvârşite, nelipsindu-le nimic nicidecum [lac 1,4], aducându-i Hristosului tău 
fără de prihană, curaţi de fapte întinate, şi te vei învrednici de răsplățile cele mari 
care vin de sus, făcându-te împreună-locuitor cu apostolii şi păstorii lui Hristos, şi 
împreună-împărţind cu însuşi Fiul lui Dumnezeu în vecii nesfârşiți. 


Viaţa ta să fie o regulă [canon] pusă în mijlocul fraților şi părinților tăi, ca întru ea 
să se îndrepte strâmbăturile altora: să fii, aşadar, neiubitor de mese, neiubitor de 
vin, neuşuratic sau versatil, neiubitor de arginți, neirascibil, neiubitor de slavă 
deşartă, neocărâtor, fără ţinere de minte a răului şi fără să răsplăteşti răul cu rău. Ci 
fii, mai degrabă, sărac, urând slava, urând toată plăcerea vieţii şi desfătarea 
trupului, smerit, simplu, având buna străpungere [a inimii], amabil, blând, nemâ- 
nios, neiubitor de arginţi, necurios, liniştit, corect, răbdător, credincios, înfrânat, 
conştiincios, veghetor, osârditor, zelos, purtând de grijă de sufletele încredințate ţie 
ca de mădularele tale proprii, punându-ți şi sufletul tău pentru ele [1 In 3, 16] dacă 
e nevoie, şi nepunând nimic altceva din lucrurile lumii înaintea iubirii lor. 


Și pentru că dintre toți ceilalți tu ai fost preferat să paşti turma cuvântătoare a 
Stăpânului tău şi Dumnezeu, trebuie după cuvântul Acestuia să fu cel din urmă 
dintre toţi [Mc 9, 35] prin cugetul şi smerenia ta după Dumnezeu, ca să porţi ca un 
puternic slăbiciunile celor neputincioşi [Rm 15, 1], să vindeci ca un doctor patimile 
şi bolile celor ce bolesc cu sufletul, să întorci ca un păstor oaia cea rătăcită [lac 5, 
20; 1 Ptr 2, 25], iar pe cea care se poartă bine să o faci să se înmulțească prin 
virtuţi, însă pe cea plină de râie şi de nevindecat să o tai din turma cea 
înţelegătoare, ca să nu dea boala ei şi în oile raţionale sănătoase. 


Un trai modest 


Străduieşte-te deci cu râvnă să sporeşti turma Stăpânului tău. Să nu înclini spre 
uşurările şi desfătările trupului, nici să cheltuieşti rău lâna şi grăsimea [Iz 32, 3; 39, 
19] oilor lui Hristos, strângând în comori, pentru desfătare, cele ale mănăstirii mai 
mult pentru tine însuţi decât pentru fraţii tăi. Să nu faci şi să nu spui pentru slava 
omenească nimic din lucrurile care nu sunt potrivite mănăstirii tale, să nu iubeşti să 
faci ieşiri continue [din mănăstire] cu măgari scumpi şi cu suită în urmă, ca şi 
înainte; căci îţi este de ajuns să ieşi şi numai o dată pe lună ca să împlineşti slujirile 
cele mai necesare şi problemele turmei tale, iar pe celelalte să le facă slujitorii, 
păstrându-ţi adică neîntreruperea în stăruirea în slujba cuvântului şi în purtarea de 
grijă a fraţilor împreună cu rugăciunea [FA 6, 4]. Să nu-ţi pregăteşti mese scumpe, 
iar pentru fii tăi [duhovniceşti] mese umile, fără gust şi dispreţuite, ci masa să fie 
comună şi pentru tine şi pentru fiii tăi, afară de caz de boală sau de vizita unor 


prieteni care au acelaşi cuget şi viaţă cu tine: fie din legume fierte şi seminţe, fie şi 
din peşti, o dată pe săptămână, duminica sau în praznicele împărăteşti, pregătită la 
comun de către chelar. 


Un zel adaptat pentru fiecare 


Nu te lăsa purtat de aprindere, mânie şi strigăt [Ef4, 31] împotriva fiilor şi fraţilor 
tăi afară de cazul în care acel lucru ar putea pune în primejdie sufletul lor, ci 
învaţă-i prin cuvânt şi grai blând cum trebuie să umble fiecare [Tes 4, 1] şi să 
petreacă în mijlocul frăţimii [7 Tim 3, 15]. Pe cei tineri şi neîntăriți învaţă-i cum să 
se cruţe pe ei înşişi şi pe ceilalți fraţi, ca să nu se facă celor ce-i văd prilej de 
vătămare prin mersul şi nestarea obiceiurilor, prin îndrăzneala şi ocupațiile dezor- 
donate ale tinereţii. Pe cei îmbătrâniţi în nevoinţă [asceză] învaţă-i prin cuvânt de 
înţelepciune răbdarea încercărilor care vin de la vrăjmaşul, smerenia, zdrobirea 
inimii |Ps 50, 19], străpungerea, lacrimile, grija şi stăruința, rugăciunea, fericitul 
plâns şi cum să fie şi să se facă prin cuvânt şi faptă de folos celorlalți. Pe preoți 
[învaţă-i] evlavia, liniştirea, meditaţia dumnezeieştilor Scripturi, cunoaşterea 
exactă a Canoanelor şi Tradiţiilor apostolice, corectitudinea dogmelor, curăţia ini- 
mii [Mt 5, 8], rugăciunea statornică şi străpungerea [inimii], şederea în frica lui 
Dumnezeu şi cum să stea cu cutremur în dumnezeiescul altar, taina Liturghiei, 
descoperirea tainelor lui Dumnezeu, pentru că acestora li s-a dat să cunoască tal- 
nele Împărăției Cerurilor [Mt 13, 14], după cuvântul Domnului, ca să fie pentru 
întreaga frățime şi celor din afară sare şi lumină dumnezeiască [Mt 5, 13-14] ca 
unii ce au întru ei cuvântul vieții [Flp 2, 16]. 


Datoria de a îndrepta 


lar dacă va trebui cândva într-o binecuvântată mânie să te pui în mişcare cu toiag şi 
vergi [Ps 22, 4; 1 Co 4, 21] împotriva celor aflaţi în neorânduială spre a face o 
tăiere a răului şi a restrânge între ei o stricăciune contagioasă, ca să nu laşi să se 
întindă mai rău cele ale lucrării şi dispoziţiei vicioase, să ştii că nici acest lucru nu 
a fost judecat ca un fapt discordant de Apostoli în Constituţiile lor şi de către de 
Dumnezeu purtătorii noştri Părinți. Fiindcă orice mişcare şi acţiune a noastră care 
restrânge şi prigoneşte răutatea, ajutând astfel dreptăţii şi virtuţii, este lăudabilă şi 
plăcută lui Dumnezeu şi bine-primită de către toți drepți. 


Martor este lisus care loveşte cu un bici pe iudeii încăpăţânaţi, care făcuseră din 
casa de rugăciune casă de neguţătorie, şi răstoarnă mesele schimbătorilor de bani 
[Mt 21, 12-13 par]. Să nu dispreţuieşti printr-o blândeţe prefăcută, numai pentru 
lauda oamenilor, nici cel mai mic lucru făcut împotriva poruncii lui Dumnezeu 


spre răsturnarea canoanelor şi constituţiilor apostolice şi ocara vieţii evanghelice şi 
a stării monahilor, ci, imitând pe lisus Dumnezeu care a poruncit cu asprime [Mt 9, 
30 par] şi s-a tulburat fără patimă [In 11, 33], răzbună poruncile lui Dumnezeu şi 
ale canoanelor aşezate de apostoli. Păzeşte întru toate şi în cercetarea gândurilor 
fiecăruia acrivia, ca să ştii care dintre ei are nevoie de îndepărtare, de pocăinţa cu 
lacrimi şi de starea penitenţilor, ca nu cumva din împătimire, cu ştiinţă sau cu 
neştiință, să faci din biserica lui Dumnezeu, în loc de templu sfânt, peşteră de 
tâlhari sau casă de desfrânare, şi să nu scapi de înfricoşătoarea osândă a mâniei lui 
Dumnezeu |Rm 2, 3] venită peste aceasta. 


Grija de persoanele şi lucrurile sfinte 


Căci trebuie să ştii că pentru fiecare din unii ca aceştia |penitenţi], cei care au fost 
înşişi văzători ai Cuvântului [Le 1,2] şi ucenicii Lui [Apostolii] le-au rânduit pe 
bună dreptate locul potrivit. Trebuie dar ca tu să te îngrijeşti şi mai mult de citirea 
constituţiilor şi canoanelor acestora, ca să ştii care sunt tainele credincioşilor 
ascunse în Hristos şi să nu greşeşti făcând cele nepotrivite dreptei cinstiri a lui 
Dumnezeu. „Să faci evlavioşi", după cum este scris, „pe fiii tăi duhovniceşti" |Lv 
15, 31] şi să-i înveţi să aibă evlavie [şi frică] de sfintele şi dumnezeieştile Lui 
locuri, ca şi de vasele templului celui sfințit al lui Dumnezeu şi de slujba [liturghia] 
lui, pentru că scris este: „Fericit omul care pentru evlavie tremură pentru toate" [Pr 
28, 14]. Fiindcă trebuie să ştii că numai monahilor sfințiți [preoţi] şi celor care prin 
lupte şi pocăință s-au curăţit prin multe lacrimi şi se împărtăşesc cu preacuratele 
Taine ale lui Hristos, celor sfințiţi şi celor mai evlavioşi, le-a fost afierosită de către 
Părinți şi Apostoli slujirea [liturghia] unor asemenea lucruri şi să se atingă de ele. 
Să nu îngădui intrarea în dumnezeiescul altar tuturor celor ce vor, ci numai, 
precum s-a spus, celor mai evlavioşi dintre părinţii şi fraţii tăi care au fost sfințiți, 
iar pe ceilalţi şi pe fraţii care umblă fără orânduială [2 Tes 3, 6, 11] - vezi ce ţi se 
spune! - să-i opreşti. Căci mulți - să ştii bine - prin dispreţuirea unor astfel de 
lucruri sunt tăiați din viaţa prezentă şi, negreşit, dacă nu bagi de seamă, se va 
întâmpla aceasta: sângele celor tăiați pentru aceasta din viaţă se va cere din mâinile 
tale [Iz 33, 6]. 


Acestea sunt, păstorule al oilor lui Hristos, şi încă mai multe decât acestea, cele pe 
care trebuie să le cunoşti întocmai şi să le faci cu osârdie spre paza turmei tale. 
Aşadar, dacă te-ai cunoscut pe tine însuţi ajuns la o atât de mare capacitate şi 
înzestrat cu astfel de harisme, încât numai prin lumina faptelor bune şi a 
cunoștinței şi înţelepciunii dumnezeieşti care străluceşte din tine să fie luminaţi toți 
cei ce se apropie de tine, fie ai tăi, fie străini, păstoreşte cu încredere oile [In 21, 
16] lui Hristos cu cuvântul cunoscător al harului cel dat ție, cu fapta după regula şi 


legea cea dată ţie mai înainte de sus şi paşte mieluşeii Lui [In 21, 15] în păşunile 
mântuitoare ale poruncilor Lui, până ce vor creşte şi vor ajunge la măsura vârstei 
plinătăţiu lui Hristos [Ef 4, 13] şi aşa vei avea plată multă de la FI: faptul de a şedea 
pe acelaşi scaun şi a avea acelaşi sălaş cu apostolii Lui; iar dacă nu, restrânge-te la 
tine însuţi - dacă crezi în mine, cel ce mă neliniştesc de mântuirea ta - pentru că 
Dumnezeul nostru este foc mistuitor [Evr 12, 29]; Lui fie slava în veci. Amin. 


Cateheza 19 - Grija părintească de suflete - Că nu trebuie să ne încredem în 
oameni numai pentru cuvintele şi făgăduinţele lor, ci credinţa în cuvintele lor 
trebuie întărită din faptele lor. Şi care este adevărata dispoziţie şi iubire a 
adevăraţilor învăţători faţă de cei învăţaţi de ei. Şi care sunt milostivirile şi 
purtarea lor de grijă. Şi cum mijlocesc aceştia pentru ei la Dumnezeu 


Slăbiciunea cuvântului omenesc 


Fraților şi părinților şi copiilor, fiecare dintre voi cunoaşte începutul prieteniei 
voastre faţă de mine, cum şi din ce pricină s-a făcut; ştiţi de asemenea şi măsura 
iubirii şi credinţei voastre faţă de Dumnezeu. Fiindcă cu nu ştiu să vorbesc exact 
despre un lucru nevăzut, iar a da încredințare despre unele ca acestea numai prin 
cuvinte e cu neputinţă. Căci de multe ori ceea ce nu a făgăduit cineva dându-și 
cuvântul, face numaidecât cu fapta, iar ceea ce a făgăduit cu jurăminte atunci când 
trebuie să facă îi pare rău şi renunţă cu totul, lucru pe care-l vei găsi făcându-se la 
cei mai mulți. Fiindcă rari sunt cu adevărat cei ce nu se lasă clintiţi de valurile 
vieţii, nici nu sunt înăbuşiţi de spinii ei [Mc 4, 7], nici nu sunt amăgiţi de plăcerile 
ei şi nu sunt înrobiţi averilor, pentru care se face toată minciuna. De aceea a 
nădăjdui numai în cuvinte şi a ne sprijini pe ele ca pe nişte lucruri sigure este lucru 
potrivit numai făgăduinţelor pe care ni le-a făcut nouă Dumnezeu. Fiindcă numai 
Acela are neschimbabilitate şi S-a arătat întotdeauna nemincinos. Dar, întrucât 
oamenii nu au stabilitate, ci se întorc şi rătăcesc în jurul multor lucruri, cel ce se 
bizuie numai pe cuvintele lor va avea parte doar de vânturi şi se va bucura de visuri 
deşarte. Fiindcă nimic din toate celelalte nu are o atât de mare instabilitate şi 
uşurinţă în schimbare cum are gândul omului, care stă numai atunci când trecând 
toate cele curgătoare, create şi văzute, va depăşi întunericul care-l învăluie şi se va 
amesteca cu cele nevăzute şi stabile. Deci, întrucât socotesc să aşa stau lucrurile, 
iar Voi, ştiu bine, veţi mărturisi împreună cu mine ceea ce spun, ascultați şi pricina 
pentru care vă grăiesc vouă acestea şi ce am păţit. 


Cazul lui Teofilact 


Aţi venit la noi cu iubire şi credinţă înflăcărată, aşa cum am putut să-mi dau seama 
din cuvintele şi feţele voastre, şi nu fiind siliți de către cineva, ci imboldul spre 
aceasta venind de la voi înşivă. Deci văzându-vă pe voi aşa şi auzind de la voi 
asemenea cuvinte iubitoare de Hristos, am primit credinţa şi alegerea voastră 
liberă şi m-am umplut de afecţiune nepătimaşă pentru voi mai presus decât toţi, şi, 
mărturisesc, am faţă de voi o iubire mai mare, deşi mi s-a poruncit să-i iubesc pe 
toți deopotrivă. Dar când pricina acestui început [al cuvântului], adică domnul 
Teofilact - deoarece cuvântul meu se adresează lui - a început iarăşi de multe ori să 


vină la smerenia noastră cu mai multă râvnă şi o iubire încă şi mai caldă, fiindcă 
pentru cei ce văd drept aceasta străluceşte şi nu poate să se ascundă - pe care l-am 
primit ca pe un frate şi aşa l-am iubit ca pe mine însumi, dacă vrea să mă creadă, 
sufletul meu fiind pus în mişcare în chip firesc şi, ca să spun aşa, arzând de iubire, 
iar el a spus cuvinte şi i-a făcut lui Hristos o făgăduinţă, pe care nu m-am aşteptat 
vreodată s-o aud de la el, cuvinte pe care le-a scris însuşi Dumnezeu şi care au rănit 
ca o săgeată inima mea, dar nu numai aceasta, ci şi, ca unele ce s-au făcut 
necontenit în aceasta foc care mă mistuie şi mă arde - fiindcă n-am să vă ascund 
nimic din câte am pătimit pe nedrept de la voi - aceste lucruri m-au făcut să sufăr 
deopotrivă ziua şi noaptea, mi-au alungat dulceaţa somnului şi m-au silit să împing 
deoparte mâncarea. Setea de apă mi-a încetat pururea în însetarea după împlinirea 
cuvintelor lui, iar lumina soarelui simțită sensibil n-am mai vrut să o văd 
nicidecum, fiindcă doream să văd cândva pe fratele meu venind cu căldură la 
soarele spiritual [inteligibil]. Lacrimile mele, şi acestea foarte fierbinţi, se scurg şi 
se aduc lui Hristos pentru lucrul dorit de mine, ca el să se spele cu ele şi, privind cu 
mintea, să cunoască pe Făcătorul lui. Suspine ies din adâncul inimii mele, ca să 
scot din adâncul relelor sufletul pe care l-am iubit. Zac cu faţa la pământ jelind ne 
contenit, ca să ridic de jos pe preaiubitul meu. Strig chemând pe Domnul 
Atotţiitorul, ca să-mi smulgă din legăturile stăpânitorului lumii acesteia [Ef 6, 12] 
pe cel ţinut în el de bună voie. Fac şi zic poate şi altele, pe care nu e drept a le 
scrie, dar care sunt cunoscute numai lui Dumnezeu, pentru Care se şi fac. Şi dacă 
mint sau pur şi simplu n-am spus măcar un singur cuvânt şi nu l-am împlinit cu 
fapta, să nu fiu socotit împreună cu cei ce cred în Domnul, nici să văd slava 
sfinților, ci să pierd nădejdea pentru care am lăsat lumea. 


Grija lui Simeon pentru monahi 


Acestea sunt cele pe care le-am pătimit pentru voi şi nedreptăţile pe care le-am 
suferit pentru voi. Spuneţi deci şi voi căruia dintre voi i-am făcut o asemenea 
întristare? Daţi-mi în schimb, fraților, şi voi o iubire deopotrivă cu a mea, cel tira- 
nizat de iubire. Întăriţi-vă cuvintele voastre prin fapte, ca să găsesc puţină uşurare. 
Arătaţi-mi, dacă mă iubiţi cu adevărat, sfaturile inimilor [Co 4, 5] voastre. Ştiu şi 
eu nu numai prin cuvinte, dar şi prin fapte, că Dumnezeu este cu voi şi că nu m-am 
ostenit în deşert |Flp 2, 16]. lar dacă nu vreţi, de ce aţi mai venit la mine punând 
peste mine această povară şi depărtându-vă, mă împovăraţi încă şi mai mult? E o 
povară care lucrează în mine bucurie negrăită şi o tristeţe infinită, lucru paradoxal: 
bucurie pentru că mă rog pentru voi şi mă veselesc nădăjduind să vă primesc 
înapoi, întristare pentru că mă tem să nu fiți sufocaţi de lume şi, amăgiţi fiind, să 
minţiţi lui Hristos, lucru pe care gândindu-l tremur şi-mi ies din mine. 


Acest lucru este cheltuiala sufletului meu şi nu mă lasă să mă odihnesc sau să mă 
bucur. De aceea umblu într-adevăr jelind şi mâhnindu-mă [Ps 34, 14] şi jelindu-mă 
că mai bine e să ies din viaţă [lona 4, 8], pentru că nu socotesc drept câştig să mă 
mântuiesc singur nici nu vreau să slăvesc pe Dumnezeu fără voi. Deci dacă acestea 
sunt de ajuns în ce mă priveşte, răspundeţi şi voi, dacă vreţi, şi spuneţi de ce parte 
vă alăturaţi, şi întăriți cuvântul cu fapta, ca să mă bucur sau, iarăşi, să mă întristez. 


Nădăjduiesc însă, şi mă rog privind nevăzut la Domnul, că nu veţi minţi nici nu 
veţi spune unele în locul altora, ci veţi arăta mai degrabă cu fapta cele pe care le 
făgăduiţi în cuvinte. Deci să nu vă îndoiţi cu nimic de acestea, nici să nu se înalțe 
gânduri de necredinţă în inimile voastre, frații mei [Le 24, 38], ci ascultaţi-mi 
cuvintele cu durere şi vedeţi că nu voi grăi nici un lucru deşart sau amăgitor. 


Să fugim de mizeria noastră de aici în Dumnezeu 


Ridicaţi-vă ochii sus spre cer şi pe pământ jos [îs 8, 21-22] şi înţelegeţi ce lucruri 
şi câte lucruri a făcut Dumnezeu pentru noi. Priviţi şi cercetaţi întocmai că nici 
un lucru din toate acestea nu este stabil, dar numai sufletul omului se vede 
nevăzut în cele ce se văd şi se crede că e nemuritor, el care, unit fiind cu trupul şi 
sălăşluind în trup, le vede pe toate şi înţelege cele materiale şi create şi alcătuite 
din lucruri trupeşti, iar, desfăcându-se de acesta, ajunge în însăşi ceasul acela în 
afara oricărei cunoaşteri, şi se înscrie numai în cele imateriale şi inteligibile. 
Deci dacă e luminat de lumina poruncilor lui Hristos şi ajunge în însăşi lumina 
infinită a milostivei Dumnezeiri, aflând veselia cea negrăită şi fără de sfârşit; 
dar dacă e cuprins în întunericul păcatelor, ajunge, vai, în chip asemănător într- 
un întuneric nesfârşit, amestecat cu foc aprins [Sol 17, 5-6]. 


Deci aşa stând lucrurile, lucruri pe care şi voi le mărturisiți în chip drept, ce mai 
întârziem şi de ce nu fugim de focul cel amar? De ce spunem: „Vai celor iubitori 
de lume şi iubitori de plăceri", şi nu simţim că ne aflăm de fapt între aceştia? De ce 
spunem: „Fericiţi cu adevărat cei ce caută pe Domnul şi în EI îşi pun nădejdile lor 
[Ps 11, 7], dar nu înţelegeţi, nenorocirea voastră, fugind de ca? De ce socotiți că 
mărturisiţi şi credeţi într-un Dumnezeu pe Care nu vreţi, să-L cunoaşteţi şi 
Căruia nu vreţi să-I Slujiţi? Unde nădăjduiţi atunci când, lăsând cele bune aflate 
în mâinile voastre, vă alipiţi de cele zadarnice şi curgătoare? 


Cum zici, spune-mi - ca să-mi întorc cuvântul şi către fiecare dintre cei ce alipesc 
de zădărnicia celor drept prezente - : „Ştiu toate: că sunt muritor şi că o umbră sunt 
cele văzute, că moartea e neașteptată şi slava drepţilor veşnică, iar ruşinea 
păcătoşilor nu are sfârşit", dar nu te depărtezi de cele rele? lar dacă vezi, cum te 


împiedici ca un orb, şi tot trupul şi tot sufletul ţi-e înnegrit [Cânt 1, 6; lov 30, 33]? 
Dacă ştii cele mai bune, cum faci cele mai rele, ca unul care nu are Simţire? 
Dacă ştii că toate sunt umbră şi toate cele văzute trec, cum nu te ruşinezi Să te 
joci cu o umbră şi să Strângi ca pe o comoară cele curgătoare? Căci asemenea 
unui copil care scoate apă cu sita, nu Simţi şi nu ţi se pare oare că gândeşti, 
preaiubitule, ca şi cum părerea şi închipuirea ar fi un lucru foarte serios, deşi 
sunt lipsite de existenţă? 


Să ne grăbim spre Hristos Dumnezeu 


Omule, crezi că Hristos este Dumnezeu? Dacă da, teme-te şi păzeşte poruncile Lui. 
lar dacă nu, întreabă chiar şi pe demoni, pe care poate îi socoteşti mai vrednici de 
credinţă [Mt 8, 29; lac 2, 19]. învaţă de la cei cărora le eşti rob şi cărora le urmezi, 
că nu este alt Dumnezeu afară de EI [Dt 4, 35], că nimeni nu se aseamănă Lui, nici 
nu poate fi asemenea [îs 40, 18]. Căci este Stăpânitor a toate, Judecător a toate, 
împărat a toate, Făcător al luminii şi Domn al vieţii. EI este Lumina cea negrăită, 
neapropiată [Tim 6, 16], Cel ce singur este [lş 3, 14], Care face să piară prin 
arătarea Lui de la fața Lui, pe vrăjmaşii lui [Ps 67, 2-3] şi pe cei ce nu fac 
poruncile Lui, în acelaşi chip în care soarele care răsare alungă negura nopţii; şi 
iată Domnul Dumnezeul nostru, necuprins în cele necuprinse, neînțeles în cele 
neînţelese, Se va arăta numai celor vrednici pe măsura credinţei în EI, iar păcătoşii 
vor fi în lumină acoperiţi ca de întuneric [Sol 17, 19-20], ruşinându-se în bucurie, 
roşi în veselie şi arşi cumplit şi pedepsiţi în felurite chipuri de propriile lor patimi, 
după cum drepţii sunt încununaţi de feluritele lor virtuţi. 


Prin urmare, acestea le-am găsit trupeşte zăcând scrise în de Dumnezeu insuflatele 
Scripturi şi le-am învăţat duhovniceşte de la Duhul şi le-am scris spre încredințarea 
voastră, neputându-mă sustrage din multa iubire de la aceasta. lată deci, v-am 
vestit vouă toate şi n-am ascuns talantul [Mt 25, 25] şi n-am pizmuit mântuirea 
voastră. Fiecare dintre voi să-şi aleagă ce vrea. Fiindcă eu m-am slobozit de acum 
de învinuirea cu privire la voi în Hristos lisus, Domnul nostru. Amin. 


Cateheza 20 - Spre Hristos pe urmele părintelui duhovnicesc - Despre 
lepădarea şi tăierea voii către cei ce au cerut să le scrie cum trebuie cineva să- 
şi petreacă viaţa ascetică. Şi că pentru aceasta este bine şi folositor să aibă o 
călăuză iscusită, adică un părinte duhovnicesc spre a învăţa cele ale virtuţii şi 
lucrarea cu anevoie de realizat a meşteşugului ascetic. Şi despre credinţa în 
părinţii duhovniceşti şi vederea luminii, care luminează tot sufletul ce 
înaintează spre iubirea lui Dumnezeu 


Fraţii mei iubiţi şi prea dragi, de multe ori aţi vrut să ascultați de la smerenia mea 
un cuvânt de folos, dar din pricina plecării voastre grabnice, nu am vrut, spre 
folosul vostru, să grăim cu voi din gură cele ce trebuiau spuse ca nişte lucruri 
lăturalnice. De aceea, fiindcă aţi cerut să vă scriu acum iubirii voastre, pe bună 
dreptate m-am îndemnat şi am scris nu cele spre povăţuire - fiindcă sunt nevrednic 
- ci cele spre sfătuire şi aducere aminte, ca unul ce vă iubesc foarte tare, şi câte ştiu 
că sunt de folos sufletului la fuga din lume şi la înstrăinarea de patimi, la iubirea de 
Dumnezeu şi nepătimirea desăvârşită. 


Hristos e totul pentru adevărații creştini 


Prin urmare, am socotit lucru drept ca, adresându-mă unui om ce însetează după 
mântuirea sufletească, să nu-mi fac de altundeva începutul decât de la însuşi 
izvorul cel veşnic, Mântuitorul Hristos Dumnezeul nostru, pentru Care se face 
cuvântul nostru şi toată întreprinderea, şi pentru Care este toată râvna cea bună cu 
nădejde şi tot gândul cel bun; căci El este temelie nesfărâmată pentru cei 
începători, nădejde neruşinată pentru cei aflaţi la mijloc şi iubire nesăturată şi viață 
nesfârşită pentru cei desăvârşiți. 


Glasul Lui l-am auzit zicând îndeobşte către toți: „Cine nu-şi va lăsa tatăl şi 
mama şi fraţii, şi toate averile lui şi nu-şi va lua crucea lui şi îmi va urma Mie, 
nu este vrednic de Mine" [Mt 10, 37-38]. Deci pentru nimic altceva n-am fost 
învăţaţi de către Scriptură că trebuie să ne purtăm crucea până la sfârşit şi n-am 
aflat din însăşi experiența noastră, decât pentru răbdarea necazurilor şi în- 
cercărilor, şi în cele din urmă, pentru moartea de bunăvoie, pe care în vremurile de 
atunci, când domneau ereziile, mulți au ales-o prin mucenicie şi prin tot felul de 
chinuri, iar acum prin harul Hristos într-o vreme de adâncă şi desăvârşită pace am 
fost încredinţaţi că nimic altceva nu este „crucea" şi „moartea", decât omorârea 
desăvârşită a voii proprii. Fiindcă cel ce-şi împlineşte în orice chip voia sa, nu va 
putea vreodată să păzească porunca Mântuitorului Hristos. 


Să ne câştigăm un părinte duhovnicesc 


Deci ca să îmi fac cuvântul ca adresându-mă unuia singur, vă voi spune acestea: 
Frate, cheamă cu stăruință pe Dumnezeu, ca să-ți arate un om care să te poată 
păstori în chip frumos, pe care trebuie să-l asculți ca pe însuşi Dumnezeu, şi să 
săvârşeşti fără şovăială cele spuse ţie de către el, chiar dacă cele făptuite ţi se par a 
fi potrivnice şi vătămătoare. Şi dacă inima ta e încredinţată de har şi ai o încredere 
prisositoare în cel pe care-l ai părinte duhovnicesc, fă ceea ce îţi spune şi te vei 
mântui; căci e mai bine să te numeşti ucenic al unui uce-nic şi să nu vieţuieşti de 
sine |idiorythmos] strângându-ţi roadele nefolositoare ale voii proprii. lar dacă 
Duhul Sfânt te va trimite la un altul, să nu şovăi nicidecum: fiindcă auzi cum Pavel 
sădeşte, Apolo udă şi Hristos face să crească [7 Co 3,6]. 


Să-l urmăm ca pe Hristos în viaţa Sa public 


Fă, aşadar, frate, precum ţi-am spus, şi du-te la omul pe care Dumnezeu ţi-l va 
arăta în chip tainic prin tine însuţi sau printr-un rob al său. Şi uitându-te la el ca la 
Hristos însuşi şi vorbind cu el, aşa să-l cinsteşti pe el şi aşa să fii învăţat de către el 
cele folositoare. 


Dacă auzi de la el: „leşi din pământul voii tale şi din rudenia cugetului tău [Fe 12, 
1], să nu şovăi nici să nu te ruşinezi fiind biruit de slava deşartă. Dacă îți spune: 
„Vino în pământul ascultării, pe care ţi-l voi arăta ţie [Fc 12, 1], aleargă, frate al 
meu, pe cât îţi stă în putere, ca să nu dai somn ochilor tăi [Ps 131, 4] nici să nu-ţi 
pleei genunchiul [Judecători 7, 5] tras fiind de trândăvie şi lenevire. Căci poate 
acolo ţi Se va arăta Dumnezeu Care vrea să te arate tată a multor copii 
duhovniceşti [Fe 17, 4-5] şi să-ţi dăruiască pământul făgăduinţei [Fe 12, 7; 17, 8], 
pe care-l moştenesc numai drepții [Mt 5, 5]. Dacă te urcă în munte [Mt 17, 1-6], 
urcă cu râvnă, căci vei vedea, ştiu bine, pe Hristos schimbat la faţă şi strălucind 
mai presus decât soarele prin lumina Dumnezeirii şi vei cădea poate cu faţa la 
pământ neputând vedea ceea ce nicicând nu se poate vedea, şi vei auzi de sus 
glasul Tatălui, şi vei vedea un nor umbrind şi pe proroci stând de față şi 
încredințând pe cei vii şi pe cei morţi că El este Dumnezeu şi Domnul. Dacă te 
îndeamnă să-i urmezi, străbate cetăţile [Mt 9, 35] cu îndrăzneală; căci te vei folosi 
foarte mult, dacă vei privi spre el şi numai spre el. Dacă îl vei vedea mâncând 
împreună cu desfrânatele, cu vameşii şi cu păcătoşii [Mt 9, 11], să nu gândeşti nici 
un lucru pătimaş şi omenesc, ci socoteşte-le pe toate nepătimaşe şi sfinte şi, atunci 
când îl vezi pogorându-se la patimile omeneşti înţelege cu mintea ceea ce a spus: 
„M-am făcut tuturor toate, ca pe toţi să-i dobândesc" [1 Co 9, 22. 19]. Dar nici 
chiar atunci când îl vezi cu ochii, să nu te încrezi nicidecum în ei, fiindcă înşală şi 
aceştia, precum am învăţat prin experienţă. 


Urmându-i şi dând crezare celor spuse de el, să nu priveşti spre cei ce sunt 
împreună cu tine [cf. In 21, 19-20] nici să spui despre cineva: „Doamne, dar cu 
acesta ce va fi?" [In 21, 21], ci întotdeauna să iei seama la tine însuţi şi să ai în faţa 
ochilor moartea şi să observi cu luare aminte în ce virtute îl vei preamări pe 
Dumnezeu |In 21, 19]. Să nu te înalţi atunci când eşti cinstit pentru învățătorul tău 
de către oameni mai mari decât tine, nici să nu ai pentru numele aceluia mulți 
oameni care să asculte de tine, ci bucură-te mai degrabă dacă numele tău va fi scris 
în cerul smereniei [Le 10, 20]. Dacă vezi până şi umbra ta fâcându-i pe demoni să 
tremure [Le 10, 20; FA 5, 15], nu-ţi atribui deloc acest lucru ţie însuţi, ci mijlocirii 
părintelui tău, şi ei se vor teme încă şi mai mult de tine. 


Să-l urmăm cape Hristos la Cină 


Dacă te îndeamnă să şezi la masă, aproape de el, primeşte cu recunoştinţă, şi 
păstrează faţă de el respect şi cinste dimpreună cu tăcere, şi să nu te atingi de cele 
puse înainte fără binecuvântarea aceluia; nici să dai ceva altuia sau să îndrăzneşti 
să cinsteşti mai mult pe cineva fără voia şi porunca aceluia. 


lar dacă te va chema cel din urmă dintre toți, nu spune: „Mă voi aşeza la dreapta 
sau la stânga", ştiind că acest loc a fost pregătit pentru alții [Mc 10, 37], ci, auzind 
că „cel ce vrea să fie întâiul dintre toţi, să fie cel din urmă" [Mc 9, 35], primeşte 
locul de jos ca pe cel de sus [Le 14, 10] şi iubeşte pe învățătorul ca pe unul care 
lucrează pentru tine cele mai bune prin cele umile. Nici să nu-ţi întinzi cu 
îndrăzneală cel dintâi împreună cu el mâna în blid [Mt 26, 23], fiindcă ştii a cui a 
fost această îndrăzneală [Mt 26, 25]. Dacă vrei să-ţi spele picioarele tale, respectă- 
1 ca pe un domn şi învăţător [In 13, 13] şi refuză lucrul acesta. Dar dacă-l vei auzi: 
„Nu vei avea parte de mine, dacă nu-ţi voi spăla picioarele tale" [In 13, 8], oferă-i 
cu sârguinţă spre curăţire tot trupul tău [In 13, 9], ca să afli din cele făcute cu tine 
marea înălțime a smereniei celei îndumnezeitoare, şi, dacă ai conştiinţa a ceea ce s- 
a făcut, să te foloseşti de aici mai mult decât dacă ai spăla picioarele tatălui tău. 


Dacă îți va spune aşezându-se: „Unul dintre voi mă va vinde sau se va sminti de 
mine" [Mt 26, 21; 16, 23], nu-ţi ascunde viclenia, şi, dacă recunoşti acest lucru, 
mărturiseşte; iar dacă nu, căzând la picioarele lui întreabă cu lacrimi: „Oare nu sunt 
eu, stăpâne?" [Mt 26, 22. 25]. Fiindcă de cele mai multe ori cădem fără să ştim. 
Dar să te pleci la pieptul tău nu-ţi este îngăduit; căci, dacă în marea sa iubire față 
de Hristos, loan a îndrăznit să facă aceasta ca față de un om [In 13, 23], şi el 
împreună cu toți a primit porunca ca atunci când va face toate, să se numească pe 
sine rău netrebnic [Le 17, 10]. 


Să-l urmăm ca pe Hristos în Patimă 


Dacă-l vezi pe cel ce te călăuzeşte făcând minuni şi fiind slăvit, crede şi te bucură 
şi mulţumeşte lui Dumnezeu, că ai întâlnit un asemenea învăţător, dar să nu te 
sminteşti văzându-l necinstit de către cei pizmuitori, sau poate pălmuit [Mt 26, 67] 
şi târât, ci, ca un nou Petru, ia sabia şi taie nu numai urechea [Mt 26, 55], ci şi 
mâna şi limba retează-i-o celui ce îndrăzneşte să grăiască împotriva părintelui tău 
şi caută să se atingă de el. 


lar dacă vei fi certat ca şi acela, negreşit vei fi lăudat şi mai mult din pricina multei 
tale iubiri şi credinţe. lar dacă înfricoşându-te ca un om vei spune: „Nu-l ştiu pe 
omul acesta" [Mt 26, 73], plânge iarăşi după acestea cu amar [Mt 26, 75], dar să nu 
te cufunzi în deznădejde; şi am încredere că acela mai întâi te va atrage la sine. 
Dacă-l vei vedea răstignit ca pe un făcător de rele [Le 23, 32] şi pătimind 
împreună cu făcătorii de rele, de e cu putinţă, atunci să mori împreună cu el; iar 
dacă nu e cu putinţă, să nu te alături celor răi ca un rău şi vânzător, nici să nu te 
faci părtaş împreună cu ei la sânge nevinovat [Mt 23, 30], ci, dacă ai părăsit 
păstorul pentru puţin timp ca un fricos şi un laş, păzeşte credinţa în el. Dacă e 
slobozit din lanţuri, vino iarăşi la el şi cinsteşte-l încă şi mai mult ca pe un 
mucenic; iar dacă a murit în încercări, cere cu îndrăzneală trupul lui [Mc 15, 43] şi 
cinsteşte-l încă şi mai mult decât atunci când stăteai în preajma lui pe când era 
însuflețit, şi, ungându-l cu miruri scumpe, îngroapă-l [Mt 26, 12]. Şi chiar dacă nu 
a treia zi, dar în ziua de apoi va învia împreună cu toţi. Crede că stă cu îndrăzneală 
înaintea lui Dumnezeu chiar dacă ai aşezat trupul lui în mormânt şi cheamă fără 
şovăială mijlocirea lui; şi el te va ajuta aici şi te va păzi din toate cele potrivnice şi, 
atunci când vei ieşi din trup, te va primi şi-ţi va găti sălaş veşnic [cf. In 14, 1-2]. 


Să-l urmăm în Slavă şi lumină 


Căci dacă după toate cele zise mai înainte chemându-te deoparte te îndeamnă să te 
linişteşti şi îţi va spune: „Şezi aici fără să ieşi până când te vei îmbrăca cu putere de 
sus” [Le 24, 49], ascultă-l cu nădejde sigură şi cu bucurie nesăturată. Nemincinos, 
fratele meu, şi adevărat e un asemenea învățător. Fiindcă va veni peste tine acum 
aceeaşi putere a Duhului Sfânt [FA 1, 8] nu în chip de foc arătându-se sensibil, nici 
cu vuiet mare şi cu suflu puternic [FA 2, 3. 2] - fiindcă acestea s-au făcut atunci 
pentru cei necredincioşi - ci în chip spiritual |noeros], în chip de lumină spirituală 
[inteligibilă] cu toată seninătatea şi voioşia, lucru care este un preambul al luminii 
celei dintâi şi veşnice şi o scânteiere şi o strălucire a fericirii celei veşnice [Sol 7, 
26]. Aşadar, arătându-se această lumină orice gând pătimaş piere, orice patimă 
sufletească e alungată, şi orice boală trupească primeşte vindecare. Atunci ochii 


inimii se curăţă şi văd ceea ce s-a scris în fericiri [Mt 5, 8]. Atunci sufletul, privind 
ca în oglindă, vede până şi cele mai mici greşeli ale sale, se cufundă în adâncul 
smereniei şi, înțelegând măreţia Slavei, se umple de toată bucuria şi veselia, şi 
minunea făcută fără de nădejde lasă să-i curgă izvoare de lacrimi; şi aşa omul se 
schimbă întreg, cunoaşte pe Dumnezeu şi este cunoscut mai întâi de El. Fiindcă ea 
[smerenia] şi numai ea îl face pe om să dispreţuiască toate cele pământeşti şi 
cereşti, prezente şi viitoare, triste şi îmbucurătoare, şi îl face pe om, pe cât este cu 
putinţă oamenilor, prieten cu Dumnezeu şi fiu al Celui Preaînalt şi Dumnezeu [Ps 
81,6]. 


Smerenia şi iubirea, virtuțile cuprinzătoare 


Aşadar, acestea le-am scris iubirii tale ca, avându-le în scris, lucrurile pe care le-ai 
cerut să le auzi odată de la smerenia mea să le citeşti când vrei. Dacă şi crezi că 
prin noi acestea ţi le porunceşte în chip iconomic şi folositor Duhul Sfânt, toate se 
vor face precum am spus, unul după altul, iar câte le-am lăsat deoparte, căci sunt 
multe, te va învăţa prin tine însuţi Hristos însuşi. 


lar dacă ţi se par a fi nevrednice de crezare şi nu de ajuns, iartă-mă pentru că te 
sfătuiesc cele pe care le-am învăţat, şi urmează tuturor celor pe care le ştii mai 
bune; vezi însă, fratele meu, să nu cumva să urmezi fără sfat şi celor mai rele. 
Fiindcă rari cu adevărat şi foarte rari sunt acum cei ce ştiu să păstorească frumos şi 
să vindece sufletele raţionale. Fiindcă postul şi privegherea şi chipul din afară al 
evlaviei mulți l-au făţărit sau chiar l-au dovedit cu fapta, şi a învăţa multe pe de 
rost sau a învăţa în cuvinte pe alţii pot să facă cu uşurinţă mulţi, dar foarte puţini se 
vor găsi când va fi vorba de tăierea prin plâns a patimilor şi de dobândirea aievea a 
virtuților cuprinzătoare. lar virtuţi cuprinzătoare numim smerenia, care desființează 
patimile şi aduce nepătimirea cerească şi îngerească, şi iubirea care niciodată nu stă 
şi nici nu cade [1 Co 13, 8], ci necontenit tinde spre cele dinainte [Flp 3, 13] adău- 
gând dor la dor şi dragoste la dragoste, din care se dăruieşte discernământului 
desăvârşit, care călăuzeşte frumos pe sine însuşi şi pe cei ce îl urmează cei şi 
străbate fără împiedicare marea înţelegătoare [Sol 10, 18]; pe acesta mă rog să ţi se 
dea şi ție de la Dumnezeu, şi mai cu seamă acum, pentru ca să deosebeşti în chip 
plăcut lui Dumnezeu cele ale tale şi aşa să faci şi să te sârguieşti ca să găseşti pe 
Hristos lucrând acum împreună cu tine, iar în veacul viitor dăruindu-ţi cu bogăţie 
desfătarea luminării care vine de la EI; şi nu urma lupului ca unui păstor [Mt 7, 
15], nici nu te furişa într-o turmă bolnavă [lz 34, 4], nici să nu te găseşti singur 
îndeosebi, ca nu cumva fie să te arăţi căzut pradă lupului celui stricător de suflete, 
fie să-ţi sfârşeşti viaţa bolind sufleteşte sau să dobândeşti numai acel „Vai celui ce 
cade singur" [Ecc 4, 10]. Fiindcă cel ce s-a predat pe sine însuşi unui învăţător bun 


nu va avea nici una din grijile acesta şi se va mântui în Hristos lisus Domnul nos- 
tru, căruia fie slava în veci. Amin. 


Cateheza 21 - Fericitul sfârşit al monahului Antonie - Despre pomenirea 
morţii. Şi ce sfârşit bun a avut de trei ori fericitul lui frate Antonie. Iar spre 
sfârşit cuvânt de îngropare pentru el 


Curăţia monahului Antonie 


Fraților şi părinților, mă rog lui Dumnezeu Cel ce s-a milostivit de mine să 
rânduiască cele spre mântuirea tuturor şi să îndrepteze în chip frumos sufletele 
noastre spre viaţa de acolo, unde ne aşteaptă pe noi fraţii şi părinţii care ne-au luat- 
o înainte, şi unde s-a mutat şi de trei ori fericitul nostru frate Antonie (/ Este vorba 
de un monah decedat tânăr din comunitatea de la Sfântul Mamas, menţionat, se 
pare, ca unul dintre ucenicii de frunte ai Sfântului Simeon, în Viaţa sa (cap. 58). 
întreaga cateheză trădează patosul şi afecțiunea Sfântului Simeon, fiind concepută 
pe un ton extrem de viu şi personal, lăsându-ne să simţim nemijlocit sufletul său 
arzător [n. B. Krivoch6ine, SC 104, p. 351].), după ce a vieţuit aici în chip frumos 
ŞI cuvios, pocăindu-se cu adevărat şi mărturisind cu osârdie lucruri pe care puţini 
monahi le socotesc a fi păcate. Căci curat fiind şi dobândind inimă curată [Mt 5, 8] 
de gândurile pătimaşe, sfântul acela socotea şi-şi mărturisea păcatele cele mici - 
cum mi se par negreşit şi mie - ca pe nişte păcate mari, căci ocrotit de harul lui 
Dumnezeu, şi-a petrecut viaţa feciorelnic la trup şi neprihănit la inimă. Şi din ziua 
în care a intrat pe poarta mănăstirii şi s-a făgăduit lui Hristos, nu şi-a întinat haina 
trupului sau a sufletului său nici prin însoţirea cu gândurile, nici prin consimţirea la 
gânduri, nici prin vreo faptă oarecare, aşa cum mi-a spus mie, care şedeam şi 
plângeam lângă patul său, grăind aşa: „Ce plângi, zicea, frate? Nu m-am făcut 
tăgăduitor al credinţei în Dumnezeu, şi pe aceasta am păzit-o, nădăjduiesc, ca şi 
pe Acela [2 Tini 4, 7]. Şi din ziua în care am ajuns în această sfântă mănăstire - nu 
spun aceasta lăudându-mă, ci îndrăznind spre Dumnezeu şi în rugăciunea 
părintelui nostru - nu am săvârşit păcat trupesc. lar mâncând şi bând, mi-am 
petrecut fără griji zilele mele. lar acum mă încredinţez pe mine însumi iubirii de 
oameni a lui Dumnezeu Care le ştie pe toate, să facă cum ştie cu smerenia mea!" 


Aşadar, care din zicerile şi rostirile ultime ale marilor părinți sunt mai mari decât 
cele ale fratelui nostru? Căci ne-a făcut cunoscută cu îndrăzneală neprihănirea şi 
fecioria sa şi în acelaşi timp, şi-a dobândit pentru sufletul său necăderea smereniei 
lui păzind prin aceasta cuvântul Stăpânului, sau mai bine spus porunca Lui care 
zice: „Când aţi făcut toate, atunci spuneţi: Slugi netrebnice suntem, am făcut 
ceea ce trebuia să facem” [Le 17, 10]. După care, vorbind îndeosebi cu sfântul 
părintele nostru, i-a povestit, plângând, lucruri asemănătoare care l-au făcut să-şi 
iasă din sine şi pe însuşi sfântul părintele nostru şi pe noi înşine, dar nu numai 
aceştia, ci şi pe toţi cei care le-au auzit după săvârşirea aceluia. Fiindcă nimeni 


dintre noi nu nădăjduia ca în unul ca acela să se ascundă o asemenea comoară de 
neprihănire şi feciorie. 


Moartea sa, prilej de mâhnire pentru Simeon 


Căci după ce a îmbrăcat astfel sfântul, marele şi îngerescul chip, cu râvnă mare şi 
vărsând multe lacrimi, cu credinţă neclintită şi în cunoştinţă desăvârşită, aşa în a 
şaptea zi nou luminatul acesta şi soldatul nou recrutat, care a intrat ultirnul după 
noi în viaţa aceasta şi a lăsat primul deşertăciunea lumii, a plecat la Stăpânul său cu 
bucurie negrăită, lăsând în urmă sărmanilor de noi o jale neîncetată. Căci atunci 
când îmi aduc aminte ceea ce şi voi ştiţi că făceam şi spuneam către el, cu râvnă, 
cu, deşertul, spunându-i cele privitoare la mântuirea lui sufletească, îmi ies cu totul 
din mine şi mintea, cugetul şi inima mi se aprind: cum a putut să se ascundă de 
mine, cum am ajuns atât de deşert, încât să povăţuiesc un bărbat de care mai 
degrabă se cuvenea să fiu povăţuit eu însumi? Căci judecând drept lipsuri virtuțile 
aceluia, sufeream foarte şi mă tulburam pentru mântuirea sufletească a doritului 
nostru frate - căci aşa se cuvine să nu mint. 


In Hristos mă laud [2 Co 11, 3.1] şi de o bucurie negrăită [7 Ptr 1, 8] sunt cuprins 
însă că l-am expediat aşa pe fratele nostru, ca mai apoi în lucruri şi fapte ca acestea 
să mă învrednicesc să-l văd mergând spre Hristos [2 Co 5, 8]. Căci ştie Dumnezeu 
Cel ce cercetează cugetele şi gândurile noastre, că multă sârguinţă şi griji mi-am 
făcut pentru el de la bun început şi multe lacrimi am vărsat din pricina lui. lar 
Dumnezeu Cel iubitor de oameni n-a trecut cu vederea cererea sărmanului de mine 
[Ps 54, 1], ci acesta a plecat la cer în iubirea cea întreolaltă, în smerenie şi în 
credinţa cea faţă de noi, lăsându-şi numai trupul în sărmanele mele mâini. 


Ultimele sale clipe 


Căci jelind eu şi zicându-i: „Nu ne uita pe noi, frate, căci acum pleci şi ne laşi pe 
noi", aşa ne-a răspuns în chip senin: „Nu [vă voi uita], nădăjduiesc în Dumnezeu". 


Acest cuvânt a fost ultimul care a ieşit din preacuratele sale buze atunci când a 
plecat la Dumnezeu, şi nu l-a rostit numai o dată, ci de două ori. Atunci când i-am 
cerut din nou: „Să nu ne uiţi, frate prea-iubit", el a făgăduit a doua oară să nu ne 
uite. Şi întinzându-şi picioarele [Fc 49, 33] şi încrucişându-şi mâinile în semnul 
crucii, într-o stare şi o mişcare netulburată a sufletului, aşa a adormit adânc cu pace 
în somnul cel preadulce, dormind somnul cuvenit drepţilor, nearătând nici o 
afecţiune pătimaşă faţă de cele prezente. Fiindcă nici de rude nu şi-a adus aminte, 
nici vreun prieten din această viaţă n-a numit, nici n-a rânduit ceva pentru vreun 


lucru pământesc, ci urând şi scârbindu-se ca de gunoi sau de noroi de toate cele de 
aici, aşa gol de toată pofta acelora şi de afecțiunea celor văzute s-a strămutat spre 
palatele împărăteşti spirituale [inteligibile], făcându-se cu adevărat locuitor şi 
moştenitor al acelora. Şi pe drept cuvânt: căci dacă Hristos ne-a poruncit, fiind noi 
goi, să îmbrăcăm pe fraţi [Mt 25, 36. 40], cu atât mai mult EI însuşi nu se va face 
oare haină şi acoperământ preadulcelui meu frate, care pentru El a dezbrăcat toate 
cele ale lumii şi a plecat la EI gol? 


Dar privind noi toţi la viaţa fratelui nostru, să imităm, rogu-vă, credinţa aceluia, 
luptele lui, mărturisirea lui, căinţa lui, ca şi noi ajungând la ieşirea din trup, să 
ieşim din trup [2 Co 5, 8] fără frică şi fără tulburare ca şi acela, şi, ajungând la 
Dumnezeu, să intrăm la EI cu nădejdile celor bune şi să ne odihnim în corturile 
cele veşnice, unde este sălaşul tuturor celor ce se veselesc [Ps 86, 6] şi sălăşluieşte 
corul fericiţilor şi sfinților părinților noştri. 


Rugăciune către monahul Antonie 


Dar o, preaiubite şi iubite al lui Dumnezeu, de trei ori dorite frate, adu-ţi aminte de 
făgăduinţa ta şi nu uita ultimele şi preadulcile tale cuvinte către mine, mijlocind 
pentru noi fraţii tăi şi pentru tot neamul tău. Fiindcă ştii în ce rele suntem , iar tu ai 
ajuns întru cele bune şi în multe bunătăţi; căci cel ce a scăpat de întuneric cunoaşte 
întocmai nefericirea celor ţinuţi în el. Aşadar, te rugăm, roagă şi acum pe 
Dumnezeu pentru toată frăția ta în Hristos, tu care niciodată n-ai refuzat pe cel ce 
se ruga de tine, nici nu i-ai lipsit pe cei sărmani de hrana cea de trebuinţă. Roagă-te 
pentru fraţii atârnaţi de dorul tău, şi care nu pot suporta despărţirea şi nu sunt în 
stare să-şi reţină jalea ca să ne ai şi pe noi împreună cu tine, şi fă-L milostiv pe 
Preabunul Dumnezeu ca să facă să ne sălăşluim împreună cu tine şi găteşte-ne mai 
dinainte [In 14, 2] loc de odihnă înălțat prin faptele bune de aici, ca, precum în 
viaţa de acum, aşa şi acolo să petrecem şi să ne veselim împreună cu tine şi cu tine 
învrednicindu-ne să locuim şi să vedem viaţa cea neîntristată şi fericită. Şi aşa cum 
noi, atunci când ai ieşit din lume spre vieţuirea monahală, ţi-am gătit mai dinainte 
sălaş şi locuinţă, aşa acum şi tu, mergând mai înainte în petrecerea negrăită, 
dumnezeiască şi imaterială, primeşte-ne şi pe noi cu bunăvoință, sau mai degrabă 
alătură-te şi umblă şi osteneşte-te împreună cu noi ca un frate iubitor de frați, şi 
slobozeşte-ne pe noi de cele ce încearcă să împiedice şi oprească venirea noastră la 
tine, aducându-ţi aminte că şi noi te-am ajutat pe tine şi am ostenit împreună cu 
tine în frăția din această viaţă. Avem acum nevoie de împreună-lucrarea ta mai 
mult decât ai avut tu atunci nevoie de noi când ai hotărât să ieşi din cursele acestei 
lumi. 


Iubirea nebună a lui Simeon faţă de monahii săi 


Căci multe sunt, preadulce frate, poverile care apasă smeritul nostru suflet şi trup, 
dintre care cea mai cumplită este singurătatea şi multele griji de fraţii cei împreună 
cu noi, grijă al cărei zelos prea nebun |zeloten manikotaton] poate că sunt. Fiindcă 
ai cunoscut negreşit dispoziția față de tine şi că, nu urându-te vreodată sau 
scârbindu-mă de tine, te pedepseam şi în tot chipul mă străduiam să fii în siguranţă 
prin povăţuirile mele, ci iubindu-te foarte şi arzând neînduplecat de dorul față de 
tine. Fiindcă acum, vezi, ştiu bine, ieşind din întunericul şi negura acestui trup, şi 
vezi gol sufletul meu şi cugetul lui, precum eşti acum gol de trup. Fiindcă ajuns 
acum un chip preadumnezeiesc vezi şi toate cele ale noastre. Deci să nu te arăţi 
mincinos al făgăduinţelor cele pentru noi, nici să uiţi de fratele tău care te-a iubit 
peste măsură, şi, dacă nu este îndrăzneţ a spune acest lucru, care şi-a pus sufletul 
său pentru tine [7 In 3, 16]. Şi dă o mână de ajutor prin rugăciunile tale cele bine 
primite, ca să ne învrednicim să ajungem la tine şi să locuim împreună cu tine în 
însuşi Domnul şi Dumnezeul şi Mântuitorul nostru lisus Hristos, făcându-ne sălaş 
în EI, împreună-petrecând în lumina cea negrăită, în viaţă neamestecată, în bucurie 
negrăită [/ Ptr 1, 8] şi în slavă şi strălucire nepovestită, văzută şi închinată în veci 
în Tatăl şi Fiul şi Duhul Sfânt. Amin. 


Cateheza 22 - Credinţa care duce la luminare - Despre credinţă. Şi învăţătură 
despre cei ce spun că nu e cu putinţă a ajunge desăvârşirea virtuţilor în 
mijlocul grijilor acestei vieţi. Şi la început o povestire foarte folositoare 


Lucrarea credinţei 


Fraților şi părinților, bine este ca noi să vestim tuturor mila lui Dumnezeu şi să 
facem cunoscută semenilor noştri milostivirea şi bunătatea Sa negrăită faţă de noi. 
„Eu însă nici n-am postit, nici n-am privegheat, nici nu m-am culcat pe pământ, 
ci m-am smerit şi m-a mântuit degrabă Domnul” spune dumnezeiescul David [Ps 
114, 6; 115, 1]. Sau, ca să vorbesc încă şi mai scurt: „Crezut-am numai şi m-a 
primit Domnul"' [Ps 115, 1; 26, 10]. Fiindcă multe sunt piedicile care stau în calea 
smereniei, dar în calea credinţei nu se poate găsi nici un obstacol. Căci dacă vrem 
din suflet, numaidecât credinţa se şi lucrează în noi, fiindcă este un dar al 
Stăpânului şi o bogăţie a firii, deşi este supusă şi alegerii noastre, fiindcă şi sciţii şi 
barbarii [Col 3, 11] cred unii altora în cuvintele lor. Dar ca să vă arăt aievea 
lucrarea inerentă credinţei, ascultați şi vă voi istorisi, spre întărirea celor spuse, o 
povestire pe care am auzit-o dintr-o gură adevărată. 


Gheorghe/Simeon citeşte pe Marcu Ascetul 


Un oarecare Gheorghe, fiind de vârstă tânără şi ca la douăzeci de ani, locuind în 
Constantinopol în vremurile noastre - frumos la chip şi chipeş la înfăţişare şi 
purtare şi mers, astfel încât plecând de aici, unii dintre cei ce privesc numai la 
învelişul cel din afară şi judecă cu răutate cele ale altora aveau bănuieli rele în ce-l 
priveşte - a făcut cunoştinţă cu un sfânt monah ce petrecea într-una din mănăstirile 
cetăţii. ȘI încredințându-i cele ale sufletului, a primit de la el spre aducere-aminte o 
singură mică poruncă. Tânărul a cerut să primească de la el şi o carte care să 
cuprindă relatări privitoare la vieţuirea monahilor şi la asceza lor practică, iar 
bătrânul i-a dat scrierea monahului Marcu care învață „despre legea 
duhovnicească". Pe aceasta primind-o tânărul ca trimisă lui de către Dumnezeu, şi 
nădăjduind să câştige din ea multe roade, a citit-o întreagă cu mult dor şi luare- 
aminte. Şi folosindu-se din toate capitolele ei, i s-au înfipt în inimă [2 Rg 18, 14] 
numai trei capitole. Unul era cel care avea următoarele cuvinte: „Căurând 
vindecarea, poartă de grijă de conştiinţă şi fă câte îţi spune şi vei găsi folos”. 


Altul: „Cel ce caută lucrările Duhului Sfânt mai înainte de lucrarea poruncilor se 
aseamănă robului cumpărat cu arginţi, care la cumpărarea lui caută să 1 se scrie 
împreună cu preţul şi libertatea”. 


lar al treilea: „Orb este cel care strigă şi spune: «Fiul lui David, miluieşte-mă!» 
[Mc 10, 47-48], este cel ce se roagă trupeşte şi n-are încă cunoştinţă 
duhovnicească; dar privind şi văzând pe Domnul, orbul de odinioară s-a închinat 
Lui mărturisindu-L nu numai fiu al lui David, ci Fiu al lui Dumnezeu [In 9,35- 
38]. 


Rugăciunea lui Gheorghe/Simeon 


Aşadar, citind acestea, tânărul acela s-a minunat şi minunându-se a crezut că prin 
purtarea de grijă de conştiinţă va găsi folos, şi prin lucrarea poruncilor va cunoaşte 
lucrarea Duhului Sfânt, iar prin harul acestuia va privi şi va vedea cu mintea pe 
Domnul. Aşadar, rănit de iubirea şi de pofta Lui [Cânt 2, 5; 5, 8], căuta prin 
nădejde frumuseţea dintâi şi ne-arătată. Dar nu făcea nimic altceva, aşa cum ne-a 
întărit cu jurăminte, decât să împlinească în fiecare seară mica poruncă dată lui de 
bătrânul acela, şi aşa se întindea în pat. Deci atunci când conştiinţa îi spunea: „Fă 
negreşit şi alte metanii şi adaugă alţi psalmi şi spune mai mult «Doamne, 
miluieşte», fiindcă poţi”, asculta cu râvnă şi fără şovăială de ea, ca de unele spuse 
de însuşi Dumnezeu, şi făcea aşa toate. Şi niciodată n-a adormit lăsând conştiinţa 
să-l mustre zicându-i: „De ce n-ai făcut aceasta?". Aşadar, urmând fără ştirbire 
acesteia, şi aceasta adăugându-şi zi de zi cuvintele ei, rugăciunea sa de seară s-a 
întins mult. Fiindcă în timpul zilei era întâi-stătătorul casei unui patrician şi 
mergea în fiecare zi la palat, îngrijindu-se de cele potrivite vieţii, ca astfel nici unui 
om să nu-i fie cunoscute cele făptuite de el. De aceea şi lacrimi curgeau din ochii 
lui în fiecare seară şi el făcea încă şi mai des îngenuncheri şi cădea cu faţa la 
pământ, iar avându-și picioarele lipite unele de altele şi nemişcat stând în picioare, 
citea cu osârdie rugăciunile sale către Născătoarea de Dumnezeu cu suspine şi cu 
lacrimi şi, ca şi cum Domnul însuşi era de față trupeşte, aşa cădea înaintea 
picioarelor Sale preacurate şi cerea, ca şi orbul, să fie miluit şi să vadă cu sufletul. 


Dar cum rugăciunea se întindea în fiecare seară, ajungând până la miezul nopții, 
nicidecum în ceasul rugăciunii nu slăbea sau trândăvea, nici nu-şi mişca vreunul 
din mădularele trupului său, nici măcar întorcându-şi ochii sau privirea, ci stătea 
aşa în picioare nemişcat, ca un stâlp sau ca o făptură lipsită de trup. 


Răpirea în lumină 


Aşadar, stând el în picioare într-o zi şi spunând mai mult cu mintea decât cu 
gura: „Dumnezeule, milostiveşte-mă pe mine păcătosul!” [Le 18, 13], dintr-o 
dată o strălucire dumnezeiască 1-a încununat de Sus şi a umplut tot locul. lar 
atunci când s-a petrecut aceasta, tânărul nu mai ştia şi a uitat dacă era în casă 


Sau sub un acoperiş. Fiindcă de pretutindeni vedea numai lumină şi nu ştia dacă 
mai umbla pe pământ. Nu mai era în el nici teamă de a nu cădea, nici grijă de 
lume, nimic din cele ce-i năpădesc pe oamenii ce poartă trup nu-i ataca gândul, 
ci fiind cu totul împreună cu lumina nematerială şi părându-i-se că s-a făcut el 
însuşi lumină, şi uitând toată lumea, a ajuns plin de lacrimi şi de bucurie şi de 
veselie negrăită. Apoi mintea lui s-a înălţat la cer şi a văzut altă lumină mai 
limpede decât cea care era aproape de el. Și stând în apropierea acelei lumini i S- 
a arătat în chip uimitor bătrânul acela sfânt şi deopotrivă cu îngerii, care îi 
dăduse porunca şi cartea. 


Aşadar, când am auzit acestea, mi-am putut da seama de cât de multe bucurii i le-a 
făcut mijlocirea sfântului aceluia, precum şi de purtarea de grijă [iconomia] a lui 
Dumnezeu care a arătat tânărului la ce înălțime a virtuţii ajunsese sfântul acesta. 


Dar trecând vederea aceasta, şi precum spunea, venindu-şi din nou în sine însuşi, 
tânărul a fost cuprins de bucurie şi de uimire şi a vărsat lacrimi din inimă, şi 
lacrimilor le-a urmat dulceaţa. La sfârşit, a căzut pe pat şi în ceasul acela a cântat 
cocoşul şi a arătat că era miezul nopţii. lar după puţin bisericile au sunat clopotele 
pentru utrenie şi el însuşi s-a sculat să cânte psalmi după obicei, nici măcar 
gândindu-se la somn în noaptea aceea. 


Luminarea lui Gheorghe/Simeon, roadă a credinţei 


Acestea s-au întâmplat, precum Dumnezeu însuşi ştie, Cel care le-a şi făcut în 
judecăţile pe care EI însuşi le ştie, fără ca tânărul acela să fi făcut cu credinţă 
dreaptă şi nădejde neşovăielnică mai multe decât cele pe care le-a auzit. Să nu 
spună deci cineva că acela a făcut acestea ca încercare; căci nici măcar cu gândul 
n-a rostit sau a cugetat aceasta - fiindcă cine încearcă şi face experimente nu a 
dobândit credinţă - ci, respingând tânărul acela gândul pătimaş şi iubitor de plă- 
cere, aşa s-a îngrijit de cele spuse lui de conştiinţa lui, precum s-a şi jurat, încât era 
insensibil în toate celelalte lucruri ale acestei vieţi şi nici măcar de hrană şi băutură 
nu se apropia cu plăcere sau foarte des. 


Aţi auzit, fraţii mei, câte le poate credinţa în Dumnezeu atunci când e întărită 
prin fapte [lac 2, 18. 22]? Aţi cunoscut că nici tinerețea nu este lepădată, nici 
bătrâneţea nu este folositoare dacă nu există pricepere şi frică de Dumnezeu? 
Aţi învăţat că nici vieţuirea în mijlocul cetăţii nu ne împiedică de la lucrarea 
poruncilor lui Dumnezeu, dacă suntem Sârguitori şi trezi, şi că nici liniştirea 
[isihia], nici retragerea lanahoreza] din lume nu ne sunt de folos, dacă suntem 
trândavi şi ne-păsători? Negreşit îl auzim cu toţii pe David şi ne minunăm şi 


spunem că unul a fost David şi altul n-a mai fost, şi iată că aici e mai mult decât 
David [Mt, 12, 42]. Fiindcă acela a primit de la Dumnezeu mărturie şi a fost uns 
proroc şi împărat şi s-a făcut părtaş al Duhului şi a avut multe dovezi despre 
Dumnezeu; deci păcătuind şi lpsindu-se de harul Duhului şi de prorocie şi 
ajungând străin de vorbirea obişnuită cu Dumnezeu, dacă le-a căutat iarăşi pe 
acestea [Ps 50, 12-13], aducându-și aminte de harul din care a căzut, ce lucru de 
mirare este? Dar acesta nu cred să fi primit vreodată aşa ceva în mintea sa, ci 
familiar numai cu cele ale lumii şi văzând numai cele vremelnice şi cugetul său 
neînchipuindu-şi vreodată nimic mai înalt decât cele pământeşti - o, judecăţile 
Tale, Doamne! - a auzit numai despre acestea şi de îndată a şi crezut; şi a crezut 
până într-atât, încât a arătat şi fapte potrivite credinţei [lac 2, 18], prin care cugetul 
înaripat al aceluia a ajuns la ceruri şi a atras compătimirea Maicii lui Hristos şi 
prin mijlocirea aceleia Dumnezeirea i s-a făcut milostivă şi a coborât până la el 
harul Duhului, iar acesta, la rândul lui, i-a dat puterea să ajungă la cer şi l-a 
învrednicit să vadă Lumina, pe care toţi o doresc dar foarte puţini o dobândesc. 


Acest tânăr, care nici n-a postit ani mulți, nici nu s-a culcat vreodată pe pământ, 
nici nu s-a îmbrăcat în haină de păr, nici nu şi-a tuns părul capului său, nici n-a 
ieşit cu trupul din lume, ci doar cu duhul, priveghind doar puţin, s-a arătat mai 
presus decât vestitul Lot din Sodoma [Fc 19]; sau, mai bine spus, s-a arătat înger în 
trup, ţinut şi neţinut în acelaşi timp, văzut dar nu avut, om după arătare şi netrupesc 
după minte, fiind în chip văzut tuturor toate [Il Co 9, 22] şi singur pentru 
Dumnezeu singur Care cunoaşte toate. De aceea apusului soarelui sensibil îi 
urmează lumina dulce a luminătorului inteligibil, care întăreşte şi încredinţează 
lumina neîncetată care îi va urma. Şi pe bună dreptate; fiindcă iubirea celui căutat 
I-a făcut să iasă din lume şi din fire şi din toate lucrurile, şi I-a făcut întreg al 
Duhului şi lumină; şi aceasta măcar că el locuia în mijlocul cetăţii şi purta de grijă 
de o casă, îngrijindu-se de robi şi de oameni liberi şi făcând şi făptuind toate câte 
sunt potrivite vieţii acesteia. 


Sunt oare de ajuns acestea spre lauda acestui tânăr şi pentru a vă pune în mişcare 
spre dorirea şi imitarea lui, sau vreţi să vă spun şi altele încă şi mai mari, pe care 
poate nici auzul vostru n-ar putea să le primească? Dar ce lucru mai mare sau ce 
lucru mai desăvârşit va putea fi găsit? Negreşit un lucru mai mare nu există, 
precum zice Grigorie Teologul. „«începutul înţelepciunii este frica de Domnul» 
[Pr 1, 7]. Fiindcă unde este frica, acolo e paza poruncilor. lar unde e paza po- 
runcilor, acolo e curățirea trupului, a norului care se întinde peste suflet şi nu-l 
lasă să vadă raza dumnezeiască. lar unde e curăţia, acolo e luminarea. lar 
luminarea este împlinirea dorului pentru cei ce doresc lucrurile cele mai mari 
sau lucrul cel mai mare sau cele mai presus decât cele mari". 


Spunând acestea, a arătat că sfârşitul fără de sfârşit al oricărei virtuţi este luminarea 
Duhului, ajungând la aceasta, cel care a atins-o a ajuns la sfârşitul şi la capătul 
tuturor celor sensibile, şi a găsit începutul cunoaşterii celor duhovniceşti. 


Să nu rămânem afară din împărăție 


Acestea, frații mei, sunt minunile lui Dumnezeu. De aceea Dumnezeu îi arată pe 
sfinții Săi ascunşi, ca unii să se aprindă de zel pentru ei, iar alţii să fie fără cuvânt 
de apărare. Şi atât cei ce vor să fie în mijlocul zarvei lumii, cât şi cei ce viețuiesc 
cu vrednicie în chinovii, în munţi şi în peşteri [Evr 11, 38], toţi se mântuiesc şi se 
fac vrednici de lucruri mari de la Dumnezeu numai pentru credinţa în El. Astfel 
încât cei ce nu le dobândesc din pricina trândăviei, să nu poată spune nimic în ziua 
Judecăţii. Fiindcă nemincinos este, fraţii mei, Cel ce a făgăduit să mântuiască pe 
om numai din credinţa în El. Fie-vă milă, aşadar, de voi înşivă şi de noi, cei ce vă 
iubim şi de multe ori plângem pentru voi şi vărsăm lacrimi - fiindcă aşa ne-a 
poruncit să fim milostivul şi compătimitorul Dumnezeu - şi, crezând din tot 
sufletul în Domnul, lăsați pământul şi toate câte trec şi veniţi la EI [Ps 33, 5] şi 
alipiţi-vă de EI, pentru că doar puţin mai e, şi cerul şi pământul vor trece [Mt 24, 
35], şi în afara Lui nu este nici stare şi hotar, nici cuprindere a căderii păcatelor. 


Fiindcă Dumnezeu este necuprins şi neînțeles; deci, spune-mi dacă poţi, care va fi 
locul celor ce cad din împărăţia Lui? îmi vine să plâng şi inima mea se mistuie şi se 
topeşte pentru voi, când mă gândesc ce Stăpân dăruitor de lucruri mari şi biruitor 
de oameni avem, Care numai pentru credinţa în El ne dăruie asemenea lucruri care 
întrec şi mintea şi auzul şi cugetul şi la care inima omului nu s-a suit cândva [Co 2, 
9], noi însă preferăm ca nişte animale necuvântătoare numai pământul şi cele care 
ni se dau pentru multa Sa milostivire din pământ spre nevoia îndeajuns a trupului, 
ca, hrănindu-ne din acestea cu măsură, şi sufletul să-şi facă în chip neîmpiedicat 
mersul spre cele de sus, hrănindu-se şi el cu hrana spirituală [inteligibilă], cea din 
Duhul, ca măsura curăţirii şi urcuşului său. 


Micul număr al adevăraţilor creştini 


Aceasta este omul şi spre aceasta am fost zidiți şi de aceea am fost aduşi la 
existenţă, ca primind aici mici binefaceri, prin mulţumirea şi bunăvoința faţă de 
Dumnezeu, să ne desfătăm acolo de cele mai bune şi veşnice. Dar vai mie, că, 
neîngrijindu-ne nicidecum de cele viitoare, suntem nerecunoscători şi pentru cele 
aflate în mâinile noastre şi ne facem deopotrivă demonilor, sau chiar şi mai răi, 
dacă e să spunem adevărul. Şi de aceea ne trebuie o pedeapsă pe atât mai mare, pe 
cât am primit mai multe binefaceri şi L-am cunoscut pe Dumnezeu Cel ce S-a făcut 


pentru noi ca şi noi, afară numai de păcat [Evr 4, 15], ca să ne slobozească din 
rătăcire şi să ne elibereze de păcat. 


Dar ce e nevoie ca să spun acestea? Fiindcă toate acestea le credem numai în 
cuvânt, dar în fapte le tăgăduim [Tit 1, 16]. Oare Hristos nu e numit pretutindeni, 
în cetăţi, în sate, în chinovii şi în munţi? Cercetează, dacă vrei, şi află întocmai 
dacă în acestea se păzesc poruncile Lui, şi de-abia dacă vei găsi între mii şi zeci de 
mii pe unul singur care este creştin cu fapta şi cu cuvântul. Oare prin Evanghelia 
Sa sfântă Domnul şi Dumnezeu nostru n-a spus: „Cel ce crede în Mine va face 
lucrurile pe care le fac Eu, şi lucruri mai mari decât acestea va face" [In 14, 12]? 
Deci cine dintre noi va îndrăzni să spună: „Eu fac faptele lui Hristos şi cred drept 
în Hristos?" Nu vedeţi, fraților, că vom fi găsiți necredincioşi în ziua Judecăţii şi că 
vom fi supuşi unor pedepse mai rele decât cei ce nu L-au cunoscut pe Domnul? 
Căci în chip necesar sau vom fi osândiţi ca nişte necredincioşi, sau Il vom arăta pe 
Hristos mincinos, lucru care e cu neputinţă, fraţii mei, cu neputinţă. 


Retragerea din lume 


Acestea însă le-am scris nu împiedicând retragerea [anahoreza] şi îndemnând mai 
degrabă petrecerea în mijlocul vieţii, ci încredinţând pe toţi cititorii prin această 
povestire că cine vrea să facă binele în tot locul a primit de la Dumnezeu puterea 
de a-l face. De altfel şi cazul acesta este mai degrabă un îndemn spre retragere 
[anahoreză]. Căci dacă acela petrecând în mijlocul vieţii şi negândindu-se niciodată 
la lepădare [de lume], la neagoniseală sau ascultare, a fost miluit crezând aşa din 
suflet şi chemând pe Dumnezeu, câte bunătăţi nu trebuie atunci să nădăjduiască că 
vor ajunge cei ce au lăsat toate cele ale vieţii şi pe toţi şi şi-au predat morţii pentru 
Dumnezeu înseşi sufletele lor [Le 14, 26], precum a poruncit însuşi Dumnezeu? 
Căci cine a început să făptuiască cu credinţă neşovăitoare şi din tot sufletul cele 
bune, şi să simtă folosul care vine de la ele, va cunoaşte el însuşi că grija lumii şi 
petrecerea în ea sunt o mare piedică pentru cei ce au ales să vieţuiască potrivit lui 
Dumnezeu. Fiindcă cele spuse despre tânărul acesta sunt un caz minunat şi uimitor 
şi n-am mai auzit ca un lucru asemănător să se fi făcut cu altcineva. lar de s-a fă- 
cut sau se va face cuiva, dacă aceştia nu se vor retrage numaidecât din lume, să ştie 
bine că vor cădea dintr-un asemenea bine, fiindcă acest lucru l-am aflat întocmai 
de la tânărul acela. 


Rătăcirile lui Gheorghe/Simeon după prima vedere a luminii 


Fiindcă mai apoi l-am întâlnit pe el după ce s-a făcut monah, în al treilea sau în 
al patrulea an al vieţuirii sale monahale şi în al treizeci şi doilea an al vârstei 


sale trupeşti; fiindcă îl cunoşteam întocmai, ca pe un prieten al meu şi vieţuitor 
împreună cu mine, drept pentru care adăugând mi-a povestit acestea: „După 
acea minunată schimbare şi ajutorul făcut mie mai presus de om, nu puţine zile 
au trecut, mi-a Spus, şi am căzut în necontenite ispite ale vieţii, de care m-am 
văzut împiedicat în ce priveşte lucrările ascunse şi, lipsit puţin câte puţin de acest 
bine, ardeam să ajung cu totul în afară de lume şi să-L caut în singurătate pe 
Cel ce mi S-a arătat; căci din această pricină - sunt convins, frate - a binevoit 
Să mi se arate, ca să mă atragă pe mine, nevrednicul, spre El şi să mă despartă 
de întreaga lume. Dar fiindcă n-am putut să fac acest lucru în scurt timp, uitând 
puţin câte puţin cele spuse mai înainte, am ajuns într-un întuneric desăvârşit, 
astfel încât nu-mi mai aduceam aminte nici măcar de vreun lucru mic sau mare, 
ba chiar nici măcar de un simplu gând din cele pe care le-am spus mai înainte. 
Fiindcă am căzut în rele mai presus de cele se mi s-au întâmplat mai înainte şi 
am ajuns într-o asemenea Stare, ca şi cum nicicând n-aş fi gândit sau n-aş fi 
auzit sfintele cuvinte ale lui Hristos. Ba şi pe sfântul acela, care m-a miluit 
odinioară şi mi-a dat acea mică poruncă şi mi-a trimis cartea de care vorbeam, îl 
priveam ca pe un om oarecare şi nu mai primeam nici un Simplu gând din cele 
arătate mie din pricina lui. lar acestea, zicea, ţi le spun, ca să afli întocmai în ce 
prăpastie a pierzaniei am căzut din pricina trândăvelii eu, nenorocitul, şi să te 
minunezi şi uimeşti de bunătatea negrăită a lui Dumnezeu făcută cu mine şi 
după acestea. 


Mila lui Dumnezeu, întoarcerea lui Gheorghe/Simeon şi a luminii 


Căci, nu ştiu cum, în chip inconştient în inima mea nenorocită a rămas iubirea 
şi credinţa faţă de sfântul bătrân, din pricina căruia, pe cât socot, după trecerea 
atâtor ani Dumnezeu Cel iubitor de oameni milostivindu-Se de mine prin 
rugăciunile aceluia m-a izbăvit iarăşi din multa rătăcire şi m-a scos din adâncul 
răutăţilor. Fiindcă nu m-am îndepărtat cu desăvârşire de el eu, nevrednicul, ci îi 
mărturiseam cele petrecute şi mă duceam adeseori în chilia lui, atunci când se 
întâmpla să fie în cetate, chiar dacă eu, inconştientul, nu mai păzeam poruncile 
lui. Acum însă, precum vezi, trecând cu vederea mulţimea păcatelor mele, 
Domnul Cel milostiv a rânduit să fiu făcut monah de către însuşi bătrânul cel 
sfânt şi m-a învrednicit pe mine, cel cu adevărat nevrednic, să fiu împreună cu el 
pururea. Aşadar, prin multă osteneală şi cu multe lacrimi şi cu înstrăinare 
exactă şi cu ascultare desăvârşită şi cu o totală tăiere a voii proprii şi cu multe 
alte întreprinderi şi făptuiri foarte aspre, mergând eu pe o cale de neoprit şi de 
neîntârziat, m-am învrednicit iarăşi să văd în chip nedesluşit o mică rază a acelei 
preadulci şi dumnezeieşti lumini, dar o asemenea vedere, ca aceea pe care am 
văzut-o odinioară, nu m-am mai învrednicit până acum să văd”. 


Aşadar, acestea, şi altele mai multe decât acestea, mi le-a grăit. lar cu, nenorocitul, 
ascultând de cuvintele sfintele ale aceluia şi dându-mi seama că era în întregime 
plin de harul dumnezeiesc şi cu adevărat înţelept - chiar dacă nu avea cuvântul 
înţelepciunii cel din afară, dar dobândise cunoştinţa practică, ştiinţa exactă a acelor 
lucruri - l-am rugat să-mi spună cum obişnuieşte să lucreze credința asemenea 
lucruri minunate iar el în chip de învăţătură mi-a expus aceste lucruri în scris. Şi a 
început să grăiască şi nu s-a dat în lături să scrie cele grăite pe care, ca să nu 
lungesc cuvântul, le-am întins ca pe o masă de veselie şi celorlalți care se apropie 
cu credinţă de cele scrise. 


Îndemn final 


De aceea, vă rog, fraţi în Hristos, să alergăm cu sârguință şi noi alergarea 
poruncilor lui Hristos [Ps 118, 32], şi feţele noastre nu se vor ruşina [Ps 33, 5]. Aşa 
cum tot celui ce bate cu răbdare îi deschide uşile împărăției lui şi celui ce cere îi dă 
Duh drept şi preasfânt [Ps 50, 12; Le 11, 13], şi nu e cu putinţă ca acela care-L 
caută cu totul sufletul să nu-L găsească [Mt 7, 7-8] şi să nu se îmbogăţească cu 
bogăţia darurilor Lui, aşa şi voi desfătaţi-vă de bunătăţile Lui cele negrăite, pe care 
le-a gătit celor ce-L iubesc pe EI [7 Co 2, 9], acum în parte [7 Co 13, 12] şi potrivit 
unei înțelepciuni mai bune, iar în veacul viitor în întregime împreună cu toți sfinții 
cei din veac în Hristos lisus Domnul nostru, căruia fie slava în vecii vecilor. Amin. 


Cateheza 23 - Căinţa şi beţia tainică de la capătul ei - Despre pocăință şi frica 
de Dumnezeu. Şi ce luptă a sufletului şi ce chin al inimii are cel ce se pocăieşte 
cu duh umilit [Ps 50, 19]. Şi care sunt cele pe care le zice şi se roagă către 
Domnul Cel iubitor de oameni 


Durerea interioară cauzată de păcat 


Ascultaţi-mi cuvintele, fiii mei cei de pe urmă, iubiții mei, dragii mei, ascultați-mă, 
dacă mă doriţi cu adevărat şi mă căutaţi ca pe un părinte. Care este omul care, rănit 
în inima sa de otravă şi suferind şi lovit de un mare chin în cele dinlăuntru ale lui, 
se va îngriji de nişte răni mici ale pielii trupului său sau se va preocupa de ele? 
Deoarece chinul cel ascuns în inima lui va acoperi tot chinul sau mâncărimea pielii 
trupului său şi strângerea inimii lui nu-l va lăsa să privească şi să vadă cele de pe 
trupul lui, ci în chinul şi suferinţa insuportabilă a inimii lui va uita rănile de pe 
trupul său şi-şi va smulge cu mâinile hainele lui şi cu unghiile mâinilor lui îşi va 
scărpina rănile trupului său. Va uita şi de părinți şi prieteni şi nu-şi va mai aţinti 
ochii peste nici un om, nici nu se va întoarce cu față aspră spre omul care-l 
blestemă. Nu se va mai îngriji de averile sau lucrurile lui, îşi va lăsa bogăţia sa spre 
răpire celor ce vor. Pâine dulce nu va mânca fiindcă se va umple de amărăciune [Ir 
15, 17]. Vin dulce nu va bea, deoarece chinul îi va fi saturare. Celor care îl cheamă 
la ospăț cu băutură le va răspunde cu mânie mare: „Depărtaţi-vă de la mine, fiindcă 
moartea îmi zdrobeşte inima, şi ştiu cu dacă nu mă va lua acum? Fiindcă viaţa în 
această lume mi s-a făcut lucru urât şi această viaţă e o moarte, dar cu nu ştiam [Fe 
28,16; Pr 23,25; lov 4, 3]. Pe patul odihnei sale nu se va urca [Ps 131, 3], şi se va 
rostogoli şi târî pe pământ strigând cu glas mare şi gemând, nefăcându-şi nici o 
grijă de cei ce-l văd necăjindu-se sau de cei ce ascultă strigătul lui şi-l bârfesc. 
Ochii săi vor fi pâraie, preferând să reverse apă de izvor decât să aducă vedere. 


Omul acela va ferici ca pe un înger orice om, şi pe cei ce sunt şi pe cei ce au fost şi 
pe cei ce n-au făcut încă cunoştinţă cu lumea, şi orice dobitoc şi târâtoare ce se 
târăşte pe pământ şi are duh de viaţă [Fc 7, 14] le va ferici zicând: „Binecuvântate 
fie toate cele făcute de Dumnezeu care petrec fără osteneală în bucuria sufletului şi 
vieţii lor, eu singur însă voi purta povara păcatelor şi voi fi judecat în focul 
judecății şi mă voi chinui singur pe pământ!" Orice suflet îl va socoti ca pe unul 
singur şi-l va respecta ca sfânt pentru Domnul şi se va teme de tot ce este necurat. 
Nu va face deosebire între drept şi nedrept, îi va avea pe toţi deopotrivă, pe cei 
curaţi ca şi pe cei necuraţi. El singur va fi despărțit de toată făptura de sub cer şi va 
şedea pe gunoiul a nenumărate păcate şi va fi cuprins de întunericul ştiinţei şi 
întristării, care nu are sfârşit. lar puroiul rănilor lui nu îl va scărpina cu un ciob ca 
Iov [lov 2, 8], ci cu unghiile mâinilor lui din pricina intensității chinului inimii lui; 


fiindcă lov era rănit la trup dar avea sufletul ocrotit de Dumnezeu [lov 2, 6], dar 
acesta îşi are sufletul îm-preună cu trupul otrăvit de păcate şi, de aceea, durerea 
omului aceluia va fi de zece ori mai rea decât rana lui lov. După acestea îl vor 
părăsi rudele după trup şi toţi cunoscuțţii şi prietenii lui din lume; căci, însoţindu-l 
puţină vreme şi lăcrimând împreună cu el pentru necazul său cel fără leac şi vă- 
zând nemângăierea sufletului său, socotindu-l ca pe o urâciune, fiecare se va 
întoarce la ale sale şi, lăsat singur, şi văzând pustiul şi nedumerirea şi necazul şi 
durerea care-l învăluie, va plânge întru durerea sufletului său şi va striga în 
deznădejde spre Domnul Atotţiitorul! 


Îndreptarea spre Domnul 


„Iată vezi, Doamne, şi nu există nici un lucru pe care să nu-l vezi, iar eu sunt 
lucrul mâinilor tale, dar n-am făcut poruncile tale, ci am săvârşit cu nebunie 
toată răutatea. Tu eşti bun, dar eu nu te-am cunoscut, dar acum am auzit despre 
tine şi am tremurat şi nu ştiu ce voi face. Am auzit judecata Ta şi nu se găseşte 
cuvânt de apărare în gura mea. Nimic n-am făcut pe pământ care Să 
cumpănească un singur cuvânt deşert al gurii mele [Mt 12, 36], căci dacă omul 
ar face toată dreptatea, o face ca un rob şi ca un datornic, dar nu va găsi nici o 
răscumpărare a păcatului său, fiindcă mila la Tine este [Ps 129,7]. Fiindcă 
păcatul este moarte [Rm 5, 12; 6, 23] şi cine va fi cel care murind prin el să învie 
prin sine însuşi? Negreşit nimeni. Fiindcă Tu Singur murind ai înviat, căci n-ai 
făcut păcat, nici vicleşug nu S-a găsit în gura Ta [I Ptr 2, 22]. Dar cine va muri 
în păcate [In 8, 24] şi nu îi va părea rău? Și totuşi acest lucru nu-i va folosi cu 
nimic. 


Aşa, Stăpâne Atoltţiitorule, şi eu mă căiesc, fiindcă am făcut fapte rele, iar căinţa 
nu-mi este spre îndreptare, întrucât căinţa e o recunoaştere a păcatului [Rm 3, 
20]. Şi acum vezi, Atoatevăzătorule, că nu am nimic afară de trup, dar că nu am 
nici un folos din lipsirea de bogăţie. Fiindcă sunt cu totul o rană şi nicăieri nu 
mi-a rămas pri lej de mântuire, pentru că am fost lăsat singur [îs 49, 21; lov 6, 
16] şi de viu m-a înghiţit iadul [Ps 54, 16; 68, 16]. Şi Tu, Doamne, priveşte: Tu 
singur poţi Să mă ridici şi să tămăduieşti chinul inimii mele, fiindcă mâna Ta 
poate face toate şi ajunge la capătul adâncurilor, lucrând toate la un semn al 
Tău. Nu îndrăznesc să spun: «Miluieşte-mă», căci sunt nevrednic; iar Tu 
Doamne, vezi!” . 


Domnul tămăduieşte sufletul 


Deci milostivul Dumnezeu îl va auzi degrabă şi-i va da repede uşurarea de dureri şi 
eliberare de chinul inimii lui. Căci fiind iubitor de oameni, nu suferă să vadă 
făptura mâinilor Lui într-o asemenea nevoie şi durere insuportabilă, şi va face cu 
omul acela, care a făcut în chip neştirbit toate cele zise mai înainte - ca şi cu cei ce 
ascultă în credinţă şi vor să imite această icoană şi istorie adevărată de pocăință pe 
care mai întâi a împlinit-o cu fapta iar mai apoi a predat-o prin cuvânt scris - 
marea şi negrăita Sa milostivire, şi va revărsa bunătatea Lui şi va preface în 
bucurie |Ps 29, 12] durerea lui şi amărăciunea inimii lui o va preschimba în 
dulceaţă de vin dulce şi îl va face să vomite veninul şarpelui [Ps 13, 13; Dt 32, 33] 
care îi mistuia măruntaiele lui; şi nu-şi va mai aduce aminte de chinurile sale 
dinainte, nici pe cele pe care le-a suferit, nici nu se va întoarce să caute banii sau 
averile sau bogăţia pe care le-a lăsat în clipa când a fost rănit de pocăinţa lui nici 
nu va mai dori altceva. 


Fiindcă Dumnezeul Cel Preaînalt îi va da sănătate, care va fi mai presus decât toate 
comorile pământului, iar sănătatea va face o bucurie negrăită în inima lui şi bucuria 
din inima lui va fi de zece ori mai mare decât necazul lui dinainte şi, iarăşi, această 
bucurie va alunga tot chinul produs din afară în trupul lui, şi omul acela va cu- 
noaşte că rănile trupului nu mai vin de acum înainte peste inima lui, şi necazul din 
afară nu se va mai atinge de bucuria care este în inima lui, şi această cunoştinţă va 
fi o înmulţire a bucuriei în inima lui. 


Bucuria ce urmează tămăduirii 


Cei de aproape ai lui, care au văzut mai întâi necazurile sale din afară, neştiind 
bucuria ascunsă făcută în el după acestea, suspinând pentru el vor zice: „lată om 
care n-a cunoscut veselie în viaţa lui, viaţa lui e plină de necaz şi de durere, şi 
zilele lui nu se deosebesc cu nimic de ale celor biciuiţi şi pedepsiţi pentru păcatele 
lor”. Iar acela ştiind el singur că timpul vieţii lui este plin de voioşie şi veselie, că 
bucuria inimii lui îşi bate joc de moarte şi că iadul nu stăpâneşte peste ea [Rm 6, 
9], pentru că nu mai cunoaşte sfârşit, omul acela se bucură de o mie de ori mai 
mult decât toţi împărații care stăpânesc pământul şi decât toţi cei ce au sănătate şi 
un chip frumos al trupului, decât toţi cei ce au bogăţie şi haină de purpură şi de 
lână fină [Le 16, 19], şi decât toţi cei ce sunt fericiți pe pământ de gurile care nu 
grăiesc cele drepte. 


Fiindcă omul acela ştie că mai bună este sărăcia cu o asemenea bucurie decât toată 
lumea şi decât lucrurile din ea, fiindcă toate cele de pe trupul său şi toate cele din 
viaţa sa cerul le va acoperi, iadul le va mânca şi moartea va stăpâni peste ele, dar 
bucuria produsă în sufletul său de sănătate nu poate fi stăpânită de nimic din 


acestea, nici nu este din lumea aceasta [In 15, 19; 17, 14]. Fiindcă nu vine nici de 
la slavă, nici de la multa bogăţie, nici de la sănătatea trupului acesta, nici de la 
lauda oamenilor, nici de la alt lucru din cele de sub cer, ci din chinul şi 
amărăciunea sufletului şi din venirea Duhului lui Dumnezeu Cel mai presus de 
ceruri. Fiindcă tescuită şi limpezită de EI, inima lui a născut o bucurie lipsită de 
vicleşug, şi neamestecată cu necazul. Şi din această pricină moartea nu va stăpâni 
peste ea, fiindcă nu se va găsi în ea lucru de prihană, ci va fi ca un vin limpezit 
[Am 6, 6] în faţa soarelui, care străluceşte mai mult şi-şi arată mai luminoasă şi 
mai curată culoarea lui, veselind şi bucurând chipul [Ps 103, 15] celui ce-l bea în 
faţa soarelui. 


Beţia tainică a harului băut în lumină 


Dar în toate acestea un lucru îmi este cu anevoie de înţeles; fiindcă nu ştiu ce mă 
veseleşte mai mult: vederea şi încântarea purității razelor soarelui sau, mai 
degrabă, băutura şi gustul vinului în gura mea. Vreau să spun că acesta din urmă şi 
lucrul dintâi mă atrag şi mi se arată încă şi mai dulce; şi când mă întorc spre cel 
dintâi, mă desfăt încă şi mai mult de dulceaţa gustului, şi nu mă satur nici privind- 
1, nici bându-l. Căci în clipa în care mi se pare că m-am săturat, bându-l atunci 
frumuseţea razelor trimise de el mă face să însetez foarte toate şi iarăşi mă găsesc 
flămând; şi pe cât mă silesc iarăşi să-mi umplu pântecele, inima mea arde de zece 
ori mai mult şi mă aprind de setea şi de pofta lcorii foarte cristaline. 


Deci oricine este judecat cu această judecată bună nu se va mai teme de vreo 
pedeapsă sau de vreun chin, nu-l vor mai înfricoşa încercările care vin asupra lui. 
Fiindcă setea lui nu va înceta în veac şi dulceaţa şi limpezimea luminoasă a bău- 
turii lui nu-i va lipsi, iar dulceaţa provenită din băutură şi strălucirea făcătoare de 
bucurie venită de la soare vor alunga toată întristarea din sufletul lui şi îl vor face 
pe omul acela să se bucure pururea, şi nimeni nu-l va putea vătăma [Ir 5, 18], nici 
nu-l va putea împiedeca să se sature din izvorul paharului acestuia [Ps 22, 5]. Căci 
cel ce stăpâneşte prin răutatea sa pământul, stăpânul întunericului, cel ce 
împărăţeşte peste toată apa mării, care se joacă cu lumea aşa cum cineva ţine în 
mâna sa o mică pasăre, cu toată oștirea şi puterea lui nu se va apropia de călcâiul 
piciorului lui [Fc 3, 15] şi nu va cuteza să privească la el cu îndrăzneală. Fiindcă 
reflexul vinului şi raza soarelui care scânteiază strălucitor pe faţa celui care-l bea 
străbat până în măruntaiele lui, până în mâinile şi picioarele lui şi până în spatele 
lui, făcându-l pe cel care-l bea în întregime foc în stare să ardă şi să topească pe 
vrăjmaşii care se apropie de el din toate părţile, şi aşa se face iubit luminii soarelui 
şi prieten soarelui şi ca un fiu iubit vinului care străluceşte limpede prin razele care 
ies din el; căci băutura este hrană lui şi curăţire de întinarea cărnurilor sale 


putrezite, şi curăția este pentru el o întreagă sănătate, şi sănătatea nu-l lasă să se 
hrănească cu vreo altă mâncare făcătoare de boală, ci îi face nesfârşită şi arzătoare 
dorinţa de a bea din vinul acela şi de a se curăţi pe sine însuşi şi de a face această 
băutură sănătate. Căci frumuseţea sănătăţii şi farmecul frumuseţii care vine din 
sănătate nu au saturare. (Faţă de tema tradițională a beției duhovniceşti, aceste 
descrieri aduc o dezvol-tare sensibilă şi personală care-l disting pe Sfântul 
Simeon de predecesorii săi. Spre deosebire de aceştia care pleacă întotdeauna de 
la exegeza spirituală a expresiilor biblice „„beţie”, „„pahar”, „ospăț” etc, Sfântul 
Simeon pleacă nemijlocit de la propria sa experienţă mistică pe care o exprimă 
folosindu-se de simbolul vinului şi al calităţilor lui amplu şi realist descrise: 
transparenţă, culoare, gust etc. La drept vorbind, el nu vorbeşte despre o „beţie, 
ci despre un bolnav care-şi recapătă sănătatea şi încearcă o sete de nesăturat; el 
este un cunoscător, ştie să deguste şi aprecieze calitățile băuturii sale. Imaginea 
cea mai frapantă şi originală la Sfântul Simeon e cea a soarelui ale cărui raze se 
reflectă în vin. Deşi nu vorbeşte direct de beţie, el descrie cu realism efectele 
vinului străbătut de razele soarelui în trupul şi sufletul care-l bea fără să-şi poată 
sătura setea, ca simbol al extazului mistic al sufletului în Duhul Sfânt şi în Hristos: 
Hristos-soarele se reflectă în creştin şi se uneşte cu el prin Duhul Sfânt-vinul, aşa 
cum soarele se reflectă în vinul care pătrunde toată făptura celui care-l bea. ) 


Teascul tainic al sufletului 


Aşa va fi deci, copii iubiţi, fiii mei, dragii mei, care ascultați cuvintele mele, tot cel 
care a păcătuit înaintea lui Dumnezeu Atotţiitorul şi primeşte în inima lui simţirea 
fricii judecății şi a întoarcerii sale de la EI. Căci frica Domnului şi simţirea 
răsplătirii Sale celei drepte topesc trupul şi zdrobesc oasele aşa cum piatra ridicată 
de o maşină zdrobeşte strugurii tescuiţi în teasc şi-i striveşte cu tărie. Ciorchinii 
însă îi calcă mai întâi în picioare oamenii, după care aceştia îi zdrobesc sub piatră 
şi arătându-i lipsiţi de orice lichid, iar pe omul care intră în frica lui Dumnezeu 
însăşi frica lui Dumnezeu îl face să fie călcat în picioare de către toți ceilalți 
oameni [îs 5, 5]. Şi când a tescuit şi a zdrobit în chip desăvârşit trufia şi slava 
deşartă a cugetului trupului său [Rm 8, 6-7], atunci sfânta smerenie, piatra 
spirituală [inteligibilă] foarte uşoară şi blândă [Mt 11, 30], căzând de sus, şi 
scoțând toată umiditatea patimilor şi poftelor trupeşti, nu arată netrebnic sufletul 
peste care cade, ci îl udă cu râuri de lacrimi, îl face să ţâşnească apă vie [In 4, 10] 
şi îi vindecă bolile care vin din păcate, îi spală carnea şi puroaiele şi arată pe întreg 
omul acela mai strălucitor decât zăpada [Ps 50, 9]. 


Deci fericit omul acela, care ascultă cuvintele acestea, le primeşte cu credinţă şi le 
face pe ele [Mt 7, 24], căci găsind mari bunătăţi, care sunt mai presus de minte şi 


de cuvânt şi de cuget, va ferici mâna mea nenorocită, care a scris acestea, şi va 
slăvi pe Domnul Cel milostiv şi mult îndurat Care printr-o limbă murdară şi printr- 
o gură necurată şi murdară le-a încredinţat scrisului ca model de întoarcere şi de 
pocăință şi ca o cale nerătăcită şi prea adevărată a celor ce vor din tot sufletul să se 
mântuiască şi să moştenească împărăţia care este în însuşi Dumnezeu şi 
Mântuitorul nostru, Căruia fie slava în veci. Amin. 


Cateheza 24 - Duhul Sfânt, cheia ce deschide comoara Scripturii - Despre 
cunoştinţa duhovnicească. Şi că acea comoară a Duhului ascunsă în litera 
dumnezeieştii Scripturi nu este evidentă tuturor şi celor ce vor ci numai celor 
ce au dobândit pe „Cel ce deschide mintea pentru a înţelege Scripturile" [Le 
24,45] 


Cufărul încuiat al Scripturii 


Fraților şi părinților, cunoştinţa duhovnicească se aseamănă unei case ridicate în 
mijlocul cunoştinţei lumeşti şi eline [păgâne], în care se află depusă ca un cufăr 
[chivot] solid şi bine asigurat bogăția cea negrăită a comorii cunoştinței de 
Dumnezeu insuflatelor Scripturi, bogăţie pe care cei ce intră în casă n-ar putea-o 
vedea vreodată decât numai dacă, fireşte, le va fi deschis mai înainte cufărul. Nu 
este însă cu putinţă ca acesta să poată fi deschis vreodată de vreo înţelepciune ome- 
nească [l Co 2, 13]; de aceea, bogăţia Duhului depusă în el rămâne necunoscută 
oamenilor din lume. Şi aşa cum un om, chiar dacă ar purta întreg cufărul pe umerii 
lui, nu ştie comoara aşezată în el, tot aşa şi omul, chiar dacă ar citi şi învăţa pe de 
rost toate Scripturile şi le-ar purta cu sine ca pe un singur psalm, nu ştie totuşi darul 
Duhului Sfânt ascuns în ele. Căci nici cele din cufăr nu se fac evidente prin cufărul 
însuşi, nici cele din Scriptură prin Scriptura însăşi. Şi cum vine aceasta, ascultă! 


Comoara din cufăr 


Vezi un cufăr mic, încuiat şi bine asigurat din toate părțile şi care - pe cât presupui 
după greutatea şi frumuseţea lui exterioară sau poate crezi aceasta auzind de la alții 
- are înăuntrul lui o comoară; cufăr pe care-l iei şi pleci în grabă: ce folos vei avea, 
spune-mi, dacă-l vei purta pururea pecetluit şi încuiat şi nu-l vei deschide? Nu vei 
vedea niciodată, fiind încă în viaţă, comoara din el, nu vei vedea scânteierea pie- 
trelor preţioase din el, strălucirea mărgăritarelor, sclipirea scânteietoare a aurului. 
Ce folos vei avea dacă nu te vei învrednici să iei chiar numai puţin din ele şi să-ţi 
cumperi ceva hrană şi îmbrăcăminte, ci porți numai, cum spuneam, cu totul 
pecetluit şi neatins cufărul cel plin cu o comoară atât de mare şi scumpă, iar tu 
însuţi eşti istovit de foame, sete şi golătate? Negreşit nici unul. 


Aceste lucruri primeşte-mi.-le, frate, şi despre cele duhovniceşti, înţelege-mi deci 
dici drept „cufăr” Evanghelia lui Hristos şi celelalte Scripturi dumnezeieşti care 
au încuiată şi pecetluită în ele viaţa cea veşnică şi, împreună cu ele, bunurile 
cele veşnice aflate în ea, bunuri negrăite şi nevăzute cu ochii sensibili, potrivit 


glăsuirii Domnului: „Cercetaţi Scripturile, pentru că în ele e viaţa cea veşnică” 
[In 5, 39]. 


Iar „omul” care ia cufărul socoteşte că este cel ce a învăţat pe de rost toate 
Scripturile şi le poartă pururea în gura lui; le poartă deci în memoria sufletului 
lui ca într-un cufăr având drept „pietre preţioase” poruncile lui Dumnezeu întru 
care este viaţa veşnică - căci cuvintele lui Hristos sunt lumină şi viaţă [In 6, 63], 
precum însuşi zice: „Cel ce nu ascultă de Fiul nu va vedea viaţa” [In 3, 36] - iar 
împreună cu poruncile având ca nişte „mărgăritare" virtuțile. 


Poruncile, uşile cunoştinţei 


Căci din porunci se nasc virtuțile, iar din acestea descoperirea tainelor celor 
ascunse şi acoperite în literă. Fiindcă prin plinirea poruncilor se face lucrarea 
virtuţilor, iar prin făptuirea virtuţilor se face plinirea poruncilor, şi aşa prin 
acestea ni se deschide uşa cunoştinţei [Le 11, 52], sau, mai degrabă, nu prin 
acestea, ci prin Cel ce a zis: „Cel ce Mă iubeşte pe Mine, va păzi poruncile Mele, 
şi Tatăl Meu Îl va iubi pe EI şi Eu Mă voi arăta Lui” [In 14, 21. 23]. 


Deci, atunci când va locui şi va umbla Dumnezeu în noi [2 Co 6, 16] şi ni Se va 
arăta pe Sine însuşi nouă în chip simţit [aisthetos], arunci vom vedea în chip 
conştient [gnostos] şi cele din cufăr, adică tainele cele dumnezeieşti ascunse în 
dumnezeiasca Scriptură. Altfel însă, nu este cu putinţă - nimeni să nu se înşele! - 
să deschidem cufărul cunoştinţei; nu este cu putință desfătarea de bunurile din el 
nici să ajungem la împărtăşirea şi vederea |metoche kai theoria] lor. 


Dar de ce fel şi despre care bunuri vorbesc? De iubirea desăvârşită, cea către 
Dumnezeu şi aproapele, de dispreţuirea tuturor celor văzute, de omorârea 
trupului şi mădularelor lui celor de pe pământ [Col 3, 5] inclusiv a poftei celei 
rele, ca, aşa cum mortul nu mai gândeşte sau simte deloc ceva, tot aşa nici noi să 
nu mai gândim vreodată nici un gând al poftei celei rele sau al simţirii celei 
pătimaşe, nici Să mai resimţim tulburarea tiranică a răului, ci să ne aducem 
aminte numai de poruncile Mântuitorului Hristos, încă şi de nemurire, 
nestricăciune, Slava veşnică, viaţa veşnică, Împărăţia Cerurilor, înfierea prin 
renaşterea Duhului Sfânt şi de faptul că ne facem dumnezei [nu prin fire ci] prin 
înfiere şi har [thesei kai chariti], că ne facem moştenitori ai lui Dumnezeu şi 
împreună moştenitori cu Hristos [Rm 8, 17], şi împreună cu aceasta câştigăm 
mintea lui Hristos [1 Co 2, 16] şi prin ea vedem pe Dumnezeu şi pe Hristos însuşi 
locuind în noi după Dumnezeirea Lui şi umblând în noi [2 Co 6, 16] în mod 
conştient [9nostos]. 


De toate acestea deci, şi de cele negrăite şi inexprimabile mai presus de acestea, se 
învrednicesc şi se desfată din belşug cei ce ascultă poruncile lui Dumnezeu şi le fac 


pe ele [Mt 7, 24 ş.a.] prin deschiderea cufărului de care am vorbit, adică prin 
descoperirea ochilor minţii şi vederea celor ascunse în dumnezeiască Scriptură. 
Ceilalţi însă, neavând experienţa tuturor celor spuse, nu gustă din dulceaţa lor, din 
viaţa lor cea nemuritoare, ca unii ce se sprijină numai pe învăţarea |mathesei] 
Scripturilor, [învăţare] care la ieşirea sufletului îi va judeca şi osândi ea însăşi mai 
degrabă pe ei decât pe cei ce n-au auzit nicidecum Scripturile. Căci unii din 
aceştia, înşelați de ignoranță, strâmbă toate dumnezeieştile Scripturi [cf. 2 Ptr 
3,16], răstălmăcindu-le pe ele după poftele lor pătimaşe, vrând să se laude pe ei 
înşişi [2 Co 10, 12], pentru că vor să se mântuiască fără paza întocmai a poruncilor 
lui Hristos, tăgăduind cu totul sensul [puterea] Sfintelor Scripturi. 


Duhul Sfânt deschide comoara tainelor 


Și pe drept cuvânt. Căci cele pecetluite şi încuiate, cele nevăzute şi necunoscute 
tuturor oamenilor, care sunt deschise numai de Duhul Sfânt şi care, numai aşa 
fiindu-ne descoperite ni se fac văzute şi cunoscute, cum le vor putea şti sau 
cunoaşte sau chiar şi numai a le cugeta cumva oarecând cei ce zic că n-au 
cunoscut niciodată venirea Duhului Sfânt, strălucirea, luminarea şi locuirea Lui 
în ei? Cum vor ajunge la înţelegerea [cuprinderea] unor asemenea taine cei ce 
n-au cunoscut nicidecum şi niciodată întru ei revărsarea, înnoirea, schimbarea, 
rezidirea şi renaşterea lucrate de Acesta? Cei ce n-au fost botezați încă în Duhul 
Sfânt [Mt 3, 11 par], cum pot şti schimbarea petrecută în cei botezați întru EI? 
Cei ce nu s-au născut de sus [In 3, 3], cum vor vedea slava celor ce s-au născut, 
precum a zis Domnul, de acolo şi s-au făcut copii ai lui Dumnezeu [In 3, 3; 1, 
13]? Cei ce nu au vrut Să pătimească aceasta, ci le-au lăsat să scape prin 
nepurtarea lor de grijă - fiindcă au primit puterea de a se face astfel [In 1, 12] - 
cu ce fel de cunoştinţă vor putea, spune-mi, să înţeleagă sau vor fi în stare să-şi 
închipuie câtuşi de puţin cu mintea, cum S-au făcut aceia? 


Duh este Dumnezeu [In 4, 24], nevăzut, nemuritor, neapropiat, necuprins, iar El îi 
face pe cei născuţi în EI tot aşa, asemenea cu Tatăl Care i-a născut, ca unii ce sunt 
percepuți şi văzuţi numai în ce priveşte trupul, în celelalte însă fiind cunoscuţi 
numai de Dumnezeu şi cunoscând pe Dumnezeu [Ga 4, 9], spre Care pururea 
doresc a privi şi de Care ard de dorinţă să fie văzuţi. De altfel, aşa cum cei ce nu 
cunosc literele nu pot citi cărțile deopotrivă cu cei care le cunosc, tot aşa nici cei ce 
n-au vrut să străbată prin făptuire poruncile lui Dumnezeu nu vor fi în stare să se 
învrednicească vreodată de descoperirea Duhului Sfânt deopotrivă cu cei ce au 
privegheat în ele şi le-au plinit pe ele şi pentru ele şi-au vărsat sângele lor. Căci aşa 
cum omul care ia o carte pecetluită şi încuiată nu poate vedea sau înţelege cum 
sunt cele scrise în ea, câtă vreme cartea este pecetluită [îs 29, 11], chiar dacă ar 


fi învăţat toată înţelepciunea lumii, tot aşa nici cel ce are, precum spuneam, în 
gura lui toate dumnezeieştile Scripturi, nu va putea cândva să cunoască şi să 
vadă slava şi puterea tainică şi dumnezeiască ascunsă în ele, dacă nu a străbătut 
toate poruncile lui Dumnezeu şi nu a primit împreună cu ele pe Mângâietorul 
Care-i deschide cuvintele ca pe o carte şi-i arată tainic slava din ele şi Care-i 
descoperă împreună cu viaţa de veci, pe care o face să ţâşnească, şi bunurile lui 
Dumnezeu, cele ascunse în ele şi care sunt acoperite şi cu totul nearătate tuturor 
celor ce le dispreţuiesc şi nu poartă de grijă de ele. Şi pe drept cuvânt. Căci, 
întrucât şi-au pironit toate simţirile lor în deşertăciunea lumii şi se alipesc pătimaş 
de cele plăcute ale vieţii şi de frumuseţea trupurilor, purtând ochiul sufletului lor 
întunecat, nu pot vedea şi privi spre frumusețile spirituale [inteligibile] ale 
bunurilor negrăite ale lui Dumnezeu. 


Ochii trupeşti sunt închişi frumuseţilor duhovniceşti 


Și aşa cum cel ce are ochii trupului bolnavi nu poate privi nici măcar întrucâtva o 
rază de soare ce străluceşte limpede, ci, dacă îşi va fixa privirea asupra ei, îşi va 
pierde îndată desăvârşit şi lumina pe care o avea, tot aşa şi cel care are ochii 
sufletului bolnavi şi simţurile împătimite nu poate sesiza în mod nepătimaş şi fără 
pagubă frumuseţea sau strălucirea unui trup, ci, zăbovind în grija şi preocuparea de 
patimă îşi pierde şi pacea gândurilor şi liniştea din partea poftei celei rele pe care le 
avea înainte de aceasta. Unul ca acesta deci nu poate să-şi dea deloc seama nici 
măcar de propria lui boală. Căci dacă s-ar fi socotit pe sine însuşi bolnav, ar fi 
crezut măcar că există alţii care sunt sănătoşi şi, poate, aşa şi-ar fi reproşat cândva 
că el însuşi s-a făcut pentru sine cauză a acestei stări de lucruri şi s-ar fi grijit de 
cele necesare pentru a scăpa de ea. Acum însă unul ca acesta, socotindu-i pe toţi 
ceilalți împătimiţi, se socoteşte pe sine deopotrivă cu ei şi zice că e cu neputinţă ca 
el să ajungă mai presus de toţi ceilalți. De ce aceasta? Ca să moară împreună cu ei 
de patimă, nevoind să scape de un asemenea rău, nefericitul! Căci dacă ar fi vrut, 
ar fi putut, ca unul ce a primit puterea pentru aceasta de la Dumnezeu; căci câți am 
fost botezați întru numele Lui [FA 18,16; 19,5], am primit de la EI puterea să 
dezbrăcăm ca pe o haină veche neamul prost al stricăciunii, să ne facem fii ai lui 
Dumnezeu şi să îmbrăcăm pe Hristos [Col 3, 9-10; Ga 3, 27]. 


Îndemn final 


Fie însă, fraţilor, ca noi să nu ne asemănăm celor ce sunt aşa şi cugetă asemenea 
lucruri, ca unii ce sunt uscați şi pământeşti. Ci fie să ne asemănăm lui Hristos Celui 
ce a murit şi înviat pentru noi [2 Co 5, 15] şi ne-a înălțat pe noi la ceruri, şi să 
mergem mereu pe urmele Lui, curăţindu-ne prin pocăință de întinăciunea păcatului 


şi îmbrăcându-ne în haina luminoasă a nestricăciunii [cf. Co 15, 53-54] Duhului, în 
însuşi Hristos Dumnezeul nostru, căruia 1 se cuvine slava, cinstea şi închinăciunea 
în vecii vecilor. Amin. 


Cateheza 25 - Legăturile şi înrâuririle dintre suflet şi trup - Despre 


schimbările sufletului şi ale trupului, care ni se fac din văzduh şi din stihii, din 


mâncăruri şi de la demoni 


Diferitele stări ale sufletului şi ale minţii 


Fraților şi părinților, monahul trebuie să cunoască nu numai schimbările şi 
prefacerile ce au loc în sufletul lui, ci şi cauzele lor, ca să ştie care sunt acestea şi 
de unde se întâmplă în el. 


» 
» 
» 
» 


vv 


Căci uneori are loc în suflet o bucurie neaşteptată, iar alteori vine în el în 
Chip asemănător o întristare şi o povară grea. 

Și uneori inima e străpunsă uşor, alteori se învârtoşează şi se îngroaşă ca 
piatra. 

Iarăşi, uneori se face blând şi smerit [Mt 11, 29] şi după puţin înfumurat şi 
irascibil şi latră la toți fraţii. 

Uneori se face moale şi trândav şi lipsit de râvnă spre tot lucrul bun [Tit 1, 
16], iar alteori treaz şi veghetor şi râvnitor spre toată ascultarea, astfel 
încât şi pe cei ce sunt împreună cu el îi imboldeşte şi îndeamnă spre bine. 
Uneori este concentrat şi cucernic, alteori risipit şi neruşinat. 

Uneori îşi aduce aminte cu iubire de cei absenți şi îi cheamă la el, alteori nu 
vrea Să-i vadă nici pe aceia, nici pe cei ce sunt de faţă. 

Uneori se sufocă în el însuşi astfel încât i se pare că vrea să iasă din această 
viață [lona 4, 8], alteori până într-atât se lărgeşte şi se înmulțeşte veselia 
lui, încât nu se mai poate cuprinde pe sine însuşi, chiar dacă e silit la 
aceasta. 


Acestea se fac prin fire în jurul mişcărilor naturale ale sufletului şi ale trupului, ori 
de câte ori ne luptăm pentru lucrarea virtuţii şi împlinirea poruncilor. Dar aşa cum 
se schimbă cele ale sufletului, în acelaşi chip se schimbă şi se prefac cumva şi 
cele ale minţii noastre. 


>» 


>» 
>» 


Căci uneori este ageră la înțelegere şi încă şi mai ageră în a parcurge şi 
distinge repede cele înţelese sau văzute de către ea, alteori este leneşă şi ză- 
bavnică în a face amândouă aceste lucruri. 

Uneori ajunge ca lipsită de minte şi de glas şi surdă, iar alteori arată 
uşurinţă în înţelegere şi grăire, în auzire şi în pricepere. 

Uneori este oarbă, alteori văzătoare, silindu-se să intre în adâncul şi înălți- 
mea contemplaţiei mai presus de măsura firii omeneşti. 


> Uneori este simplă faţă de orice contemplaţie şi liberă, neaducându-şi 
aminte deloc de relele care i s-au făcut mai înainte, nici gândindu-se la ceva 
din acestea în genere, alteori este pestriță, iscodind şi cercetând cu răutate 
cele ce nu s-au făcut, şi aşa se face ca o flacără din lemn ud sufocată de 
fum, nu numai faţă de cei de faţă ci adeseori plăsmuieşte în ea însăşi cu 
răutate gânduri deşarte şi mincinoase chiar şi despre cei ce nu sunt de faţă, 


de aceea, chiar dacă inima se întristează mult şi nu consimte cu mintea la unele 
ca acestea, nu va putea să se folosească nicidecum cu nimic, nici nu o va putea 
depărta de raţionamentele deşarte. 


Sufletul e cauza poftelor trupului 


Acestea deci despre schimbările minţii şi ale sufletului nostru spiritual |noeran] şi 
divin. lar anomaliile ce se fac în jurul trupului, chiar dacă par a fi mai uşor de 
recunoscut şi diagnosticat, lucrurile nu stau însă aşa. Căci mare este prefacerea 
care are loc în acesta plecând în majoritatea cazurilor de la firea lui. Fiindcă 
sufletul este neschimbător prin firea şi prin fiinţa lui, iar mintea a fost şi ea 
făcută de Ziditorul deopotrivă şi în acelaşi timp cu el; deci amândouă sunt puse 
în mişcare numai de alegerea liberă şi, primind prin voinţa proprie virtutea sau 
răutatea, se fac părtaşe şi moştenitoare ale întunericului sau luminii - vorbesc 
aici despre Suflet şi minte care, precum S-a zis, se alipesc de bunăvoie prin voinţă 
şi alegere liberă de una din acestea, fie de bine, şi atunci se fac bune, fie de rău, 
şi atunci se fac rele. 


Dar trupul este prin fire schimbător, pentru că este compus şi curgător prin funță, 
fiindcă a fost făcut dintr-o materie stricăcioasă şi curgătoare, având alcătuirea sau 
constituţia sa din elemente opuse între ele. Căci aşa cum grăiesc despre aceasta 
înţelepţii şi cum este adevărul, fiinţa acestuia este făcută din căldură şi răceală, din 
uscat şi umezeală. În afară de aceasta, în el însuşi trupul este lipsit de alegere şi de 
voinţă liberă, ba chiar şi de mişcare, dacă nu cumva ar numi cineva curgerea lui şi 
înaintarea lui spre stricăciune mişcare naturală a subzistenţei lui, şi care este 
iraţională; iar dacă aceasta e iraţională, e vădit că este şi fără de păcat şi neosândită 
de Dumnezeu. Şi pe drept cuvânt: căci ceea ce urmează firii sale este în afara 
osândei. Dar aprinderea şi pofta conjugală, amestecul împreunării, plăcerea, 
lăcomia pântecelui, lăcomia gâtlejului, somnul mult, trândăvia, luxul hainelor şi 
toate celelalte care, precum socot cei mulţi, le caută trupul, nu le caută însă 
niciodată trupul ca unul ce este mort, ci sufletul care-şi caută plăcerile prin el, o 
dată ce este amestecat cu lutul, şi se tăvăleşte ca un porc [2 Ptr 2, 22] în noroiul 
plăcerilor trăgând spre aceasta trupul cel amestecat cu el. Nimeni să nu-şi 


închipuie că este împins şi silit spre acestea de către trupul lui; nu este aşa. Dar 
cum este? 


Ascultă cu pricepere: Adam şi Eva în paradis nu cunoşteau pofta „L-a făcut 
Dumnezeu pe om, luând ţărână din pământ". Iată ţi-am arătat trupul tău, arată 
şi tu care Sunt patimile din el; dar nu poți Să-mi spui nimic. Dar apoi ce? „Și a 
suflat în faţa lui Domnul Dumnezeu şi s-a făcut omul suflet viu” [Fc 2, 7] şi s-a 
sculat de la pământ, a umblat, duhul aflat în el punând adică în mişcare în chip 
stăpânitor şi liber trupul. Dar o aprindere sau o mişcare sau vreo nebunie şi 
poftă iraţională a pântecelui nu erau încă în el nicidecum, ci în el era o viaţă 
nerăzvrătită şi o vieţuire lipsită de întristare. Să vedem deci dacă nu cumva, 
pentru faptul că nu exista încă femeie sau pentru că nu existau încă mâncărurile 
care să pună în mişcare pofta, din această pricină omul nu era pus în mişcare 
nici spre pofta împreunării, nici spre lăcomia pântecelui. Deci ce spune? 
;; Dumnezeu a făcut să răsară tot pomul frumos, şi Adam şi Eva erau în Rai goi 
şi nu se ruşinau” [Fc 2, 9; 3, 1]. Vezi că nici faptul că Eva era femeie, nici faptul 
că amândoi erau goi nu i-a făcut pe vreunul dintre ei să treacă cu vederea 
cumin-ţenia? Deci erau goi şi se priveau unii pe alţii şi nici nu se ruşinau, nici 
nu erau târâţi de firea trupului spre împreunare; dar, după păcat şi după 
călcarea poruncii şi după ce au fost scoşi afară din Rai şi Dumnezeu i-a 
dezbrăcat iar ei au pierdut Slava lui dumnezeiască, atunci precum este scris, 
„Adam a cunoscut pe femeia lui şi zămislind a născut” [Fc 4, 1]. 


Prin urmare, iubitule, dacă iubeşti cu adevărat pe Dumnezeu şi rămâi în iubirea Lui 
[In 15, 9], nu vei fi stăpânit niciodată vreo patimă, nici nu vei fi dominat de vreo 
nevoie a trupului. Căci aşa cum trupul nu poate fi pus în mişcare spre nimic fără 
suflet, tot aşa nici sufletul unit prin iubire cu Dumnezeu nu poate să fie târât 
spre poftele şi dorinţele trupului, şi nici spre alte pofte ale lucrurilor şi patimilor 
văzute Sau nevăzute. Fiindcă pornirea inimii lui Sau mai degrabă toată 
înclinarea voinţei lui e legată de dulcea iubire a lui Dumnezeu. Deci aceasta fiind 
legată, precum spuneam, de Făcătorul ei, cum, spune-mi, se va putea aprinde cu 
trupul sau în general să îşi împlinească poftele e1? Nicidecum. 


Schimbările materiale ale trupului 


lar prefacerile care urmează în chip natural şi se fac în trupul însuşi sunt vădite; 
căci se întâmplă şi se fac cu toți sfinţii. Fiindcă uneori se spune că umblă sănătos 
atunci când materiile lui nu se răzvrătesc unele împotriva altora, iar alteori este silit 
să cadă în boală, când unul dintre cele patru elemente ajunge fie prea mult fie prea 
puţin, adică atunci când domină asupra celorlalte sau este dominat şi tiranizat de 


către ele, de unde se produc scurgeri, amputări şi stricăciunea întregului organism, 
fără însă ca sufletul să fie vătămat cu nimic din acestea, fiindcă cele mai multe din 
acestea se fac din neînfrânarea mâncărurilor şi băuturilor, iar altele provin din 
schimbarea vânturilor şi a aerului: dacă aerul este rece, trupurile care au o fire rece 
sunt vătămate şi devin mai neputincioase, din pricina faptului că se răcesc prea 
mult, în vreme ce acelea care au un temperament cald se întăresc mai mult şi se fac 
mai puternice; iar când aerul se face iarăşi cald, cele reci îşi revin şi reînvie, aşa 
cum muştele şi celelalte gângănii, atunci când sunt luminate de razele soarelui, se 
fac mai puternice şi mai agere în mişcări, ca unele care se împărtăşesc de o materie 
mai caldă; iar cele ce împărtăşesc o materie mai caldă sunt cu totul sufocate şi se 
topesc şi devin neputincioase şi inactive faţă de orice făptuire şi mişcare. Şi, simplu 
spus, potrivit cu temperamentul său, fiecare corp primeşte prin schimbarea aerului 
şi a vânturilor prefacerea corespunzătoare. Dar chiar şi fără acestea, prefacerea are 
loc îndeosebi din prisosul mâncării sau băuturii şi din postul extrem. Dar o 
prefacere se face în noi nu numai plecând de la acestea, ci şi din multul somn sau 
din priveghere, din osteneală sau din trândăveala trupească. O alta iarăşi e 
aprinderea ca un fum ce se face din însăşi materia ce există în trupul nostru sau din 
căldura naturală ce se pune în mişcare în noi ca un cărbune stins cu apă şi care 
uneori se ridică numai până la cap, iar alteori se revarsă în tot trupul. 


Povara trupului, încercare duhovnicească 


Pe lângă toate acestea însă, mai este o încercare care vine asupra noastră prin 
îngăduinţa bunului nostru Dumnezeu şi Stăpân, şi care este lucrată de demoni 
printr-o iconomie a pedepsei spre smerenia noastră. Care este însă aceasta? Însăşi 
povara trupului, care, chiar şi fără vreo altă pricină, numai din pricina slavei 
deşarte sau a înălțării sau a faptului de a osândi pe altul ca un nepăsător sau pentru 
multe alte pricini ne predă demonului acesta spre pierzania trupului || Co 5, 5] şi 
zdrobirea sufletului, dar şi pentru o mai mare experienţă şi exerciţiu, şi pentru ca, 
cunoscând compătimirea şi milostivirea lui Dumnezeu faţă de noi, să ne întoarcem 
din dispoziţie lăuntrică iubirea noastră spre El şi să avem întreaga dorință numai 
spre EL. 


Influenţa reciprocă a sufletului, minţii şi trupului 


Nu toţi însă ştiu acestea, ci fiecare dintre cei ce au ajuns cândva la mijlocul căii 
spre virtute înţelege în parte schimbările sufleteşti şi prefacerile trupului atunci 
când se întâmplă în ei ceva asemănător, căci despre cei întunecaţi în chip desă- 
vârşit nu avem nici un cuvânt; dar prefacerile şi întoarcerile care se fac în minte, 
precum spuneam, le cunosc numai cei nepătimitori şi desăvârşiţi, cei curaţi şi hberi 


deopotrivă şi la suflet şi la minte. Şi nici măcar aceştia; căci sunt învăţaţi despre 
aceste lucruri nu de ei înşişi, ci de către Cel ai Căruia sunt. 


» Uneori din anomaliile care se petrec în minte, sufletul e strâmtorat şi se 
mâhneşte, pierzându-și puţin din bucuria care îi este inerentă, dar totuşi se 
îmbărbătează şi-şi înalță mintea; uneori însă mintea pătimeşte şi ea din cele 
pe care le suferă sufletul şi este silită să intre şi ea în noapte, dar nu 
primeşte acest lucru, ci se sileşte să rămână în lumină şi aşa luminează 
poate şi sufletul. 

> Altădată amândouă sunt tiranizate foarte de anomalia trupului, uneori când 
sunt împovărate din afară şi, deşi simt povara, îşi păstrează intactă starea 
paşnică, alteori când sunt tulburate dinăuntru şi se arată cu totul 
împătimite, astfel încât cel ce pătimeşte aceasta nu mai nădăjduieşte să se 
reîntoarcă la starea senină de la început. 


Prin urmare, Sufletul şi mintea greşesc plecând de la trup, mintea iarăşi greşeşte 
plecând de la suflet, iar sufletul iarăşi greşeşte plecând de la minte şi de la trup. 
Dar nu sunt tulburate întotdeauna amândouă, şi sufletul şi mintea, ci, iarăşi, 
uneori Sufletul singur pătimeşte, iar atunci mintea îl întreabă: „Ce ai?” şi-l 
mângâie, iar alteori mintea e orbită şi acoperită, şi atunci sufletul, fiind liber, 
alungă cu puterea focului dumnezeiesc întunericul, ridică vălul şi face ca mintea 
să vadă. 


Pentru buna noastră cârmuire 


De ceea spuneam, părinţilor şi fraţilor, că nu trebuie să înțelegem numai 
schimbările, prefacerile şi transformările care se petrec cu noi, ci trebuie să 
cunoaştem şi de unde sunt ele şi cum anume se fac şi plecând de la care lucruri, 
care sunt vânturile gândurilor care suflă şi de unde curg sau vin râurile patimilor şi 
ale ispitelor, ca, întărindu-ne neclintit casa sufletului [Mt 7, 24-25], să ţinem bine 
cârma corăbiei şi să nu o manevrăm fără meşteşug sau cu stângăcie. lar 
cunoaşterea acestor lucruri o oferă întocmai viaţa săvârşită în chip neştirbit cu 
exactitate şi rânduială. Fiindcă monahul trebuie să-şi fixeze o regulă şi un program 
fix şi să ştie cum se cuvine să-şi petreacă fiecare zi, ca să poată alerga uşor spre 
lucrarea virtuţii şi să nu fie împiedicat din alergarea aceasta de lipsa de experienţă, 
fiindcă aşa îşi va netezi pentru sine calea strâmbă şi obositoare [Le 3, 5] ajungând 
adică la deprinderea şi obiceiul binelui şi înaintând spre Dumnezeu şi punându-L 
în inima sa [Ps 83, 6], va fi bineplăcut Lui, alergând de la cele mai mici spre cele 
mai mari şi mai desăvârşite, va afla cunoştinţa tuturor celor zise şi se va face 
multor altora învăţător al virtuţii, luminând prin cuvânt şi prin viaţă pe cei ce se 


întâlnesc cu el, ca unul ce a fost luminat el însuşi de sus şi descoperă lucruri adânci 
celor ce caută cu osteneală să înveţe adâncurile Duhului [7 Co 2, 10] în Hristos 
Iisus, Domnul nostru, căruia fie slava în veci. Amin. 


Cateheza 26 - Programul zilnic al monahului - Despre începutul unei vieţi 
foarte folositoare şi mântuitoare, potrivită celor ce s-au lepădat de lume şi de 
cele din lume şi aleargă spre viaţa monahală. Şi învăţătură foarte folositoare 

pentru începători 


Fraților şi părinţilor, orice om care s-a lepădat de lume şi de toate cele din lume [7 
In 2, 15] alergând spre viaţa aceasta şi arena monahilor, dacă pentru Dumnezeu s-a 
lepădat şi ales să înveţe acest meşteşug al meşteşugurilor şi nu vrea să i se facă 
deşartă retragerea sa din lumea aceasta, trebuie să facă de la bun început cu toată 
râvna şi cu hotărâre fierbinte cele ale virtuţii. Şi ca să predăm în scris celor ce au 
venit din lume la această şcoală o povăţuire preliminară în elementele acestei 
ştiinţe a ştiinţelor, adică ale ascezei noastre, să înfățişăm încă de la bun început 
unele ca acestea drept regulă fixă [typos] pentru ei şi pentru cei împreună cu ei, 
după cum noi înşine am primit de la părinții noştri. 


Participarea atentă la slujbele rânduite 


Să se ştie, aşadar, că cine a dezbrăcat omul cel pământesc [7 Co 15, 47-49] 
împreună cu cugetul lui [Col 3, 9] şi s-a îmbrăcat prin schima monahală în omul 
ceresc [7 Co 15, 48-49; Col 3, 10; Ef 4, 24], trebuie să se scoale la miezul nopţii 

înainte de utrenie şi să se roage cu rugăciunea rânduită, şi aşa după acestea să stea 
în picioare împreună cu toți la doxologie şi să o urmărească toată cu atenţie şi cu 
trezvie luând foarte mult aminte la începutul imnodiei, adică la cei şase psalmi 
(Psalmii 3, 37, 62, 87, 102 şi 142 din Ceaslov.), la stihologie (Lecturile din 
Psaltire (psalmii sunt alcătuiți în stihuri). Pentru uzul liturgic, Psaltirea e 
împărțită în douăzeci de secțiuni numite ,,„catisme" (pentru că în timpul recitării 
lor e permisă şederea) recitate două-trei la utrenie şi una la vecernie, astfel că 
întreaga Psaltire se citeşte în decurs de o săptămână (în Postul Mare se adaugă o 
catismă şi la cele patru ceasuri, astfel că Psaltirea se citeşte de două ori pe 
săptămă nă [n. B. Krivocheine, SC 113, p. 73].), şi la citiri (Lecturile din ,, Vieţile 
Sfinţilor" sau omiliile Sfinţilor Părinţi din timpul utreniei, între catismele Psaltirii 
sau la mijlocul canonului. Ele se deosebeau de catehezele rostite oral de Sfinţii 
Teodor Studitul sau Simeon Noul Teolog probabil dimineaţa, după ceasul întâi [n. 
B. Krivocheine, SC 113, p. 73].) în chip nezăbavnic, nerelaxându-şi trupul şi 
sprijinindu-se de pe un picior pe altul, sau rezemându-se de ziduri sau de coloane, 
ci trebuie să-şi ţină mâinile legate strâns, picioarele să şi le sprijine deopotrivă pe 
pământ, iar capul neclătinat fără să se plece încoace şi încolo, fără să-şi înalțe 
mintea cu înfumurare sau să iscodească cu cuget curios, fără să se adune cu cei 
nepăsători, şuşotind între ei; ci mai degrabă trebuie să aibă privirea neînălţată iar 
sufletul, pe cât îi stă în putere, se cade să ia seama numai la psalmodie şi la citire, 


şi la înţelesul celor cântate şi a cuvintelor citite din dumnezeiasca Scriptură, ca să 
nu lase să intre în el vreun cuvânt fără folos, ci sufletul, hrănindu-se din toate 
acestea, să vină la străpungere şi smerenie şi la luminarea dumnezeiască a Duhului 
Sfânt. 


Vă îndemn deci pe voi toţi, părinţii, fraţii şi copiii mei, ca pe unul singur şi vă pun 
înainte acestea ca pe o lege mântuitoare, ca fiecare dintre voi să râvnească să pună 
un asemenea început lucrului virtuţii sau, mai degrabă, al lui Dumnezeu, prin care 
vom primi cu iubire de bunătate şi răsplata pe măsura ostenelilor noastre, astfel 
încât, dacă e cu putinţă, nimeni dintre voi să nu lase să treacă slujba şi citirea fără 
lacrimi. Căci dacă te obişnuieşti, frate, să faci acest lucru, în puţină vreme vei 
înainta la statura de bărbat desăvârşit, la măsura vârstei plinătăţii lui Hristos [Ef 4, 
13]. Fiindcă silindu-te să nu petreci slujba rânduită a bisericii fără lacrimi, te vei 
deprinde cu acest bine şi în stihologia şi troparele pe care le vei cânta, sufletul tău 
se va hrăni primind în el înțelesurile lor dumnezeieşti şi mintea ta se va înălța prin 
cele rostite la cele spirituale [inteligibile], şi aşa, vărsând lacrimi dulci, vei petrece 
în biserică, ca şi cum ai petrece în cer împreună cu puterile de sus. 


Deci aşează-ţi ţie însuţi drept lege şi aceasta: să nu ieşi vreodată de la slujbă până 
la ultima rugăciune, afară de o mare nevoie sau trebuinţă a trupului, ci rămâi, 
precum spuneam, stăruind în starea ta, fiindcă „cel ce va răbda până la sfârşit", 
precum este scris, „se va mântui" [Mt 10, 22]; dar nu numai aceasta, ci va primi 
ajutor mai întâi pe nesimţite, mai apoi în chip simţit, iar după puţin în luminarea 
care vine de la Dumnezeu Atotţiitorul. 


Munca şi liniştea dintre slujbe 


Deci săvârşindu-se doxologia utreniei, ieşind îndată din biserică, nu începe să 
grăieşti cu unul şi cu altul risipindu-te şi grăind cele deşarte, ci, după ce te-ai rugat 
în singurătate în chilia ta cu rugăciunea cea rânduită ţine cu lacrimi şi cu multă 
luare-aminte, să ai o lucrare trupească, şi numaidecât aleargă spre ea, dacă e slujire 
la slujire, dacă e un lucru manual la lucrul manual, dacă e citire spre citire. Dar 
trândav să nu vrei nicidecum să şezi în chilia ta, ca trândăvia să nu te înveţe pe tine 
tot răul [Sir 30, 37] care nu ne este îngăduit a grăi. Dar nici să nu dai ocol 
mănăstirii şi să iscodeşti cu curiozitate cele ce se fac sau se slujesc în ea, ci, păzind 
tăcerea şi abţinerea de la toate, care este adevărata înstrăinare, ia seama numai la 
tine însuţi şi la lucrul tău manual, oricare ar fi acesta. 


Și nu intra în chilia cuiva, afară de cea a părintelui tău după Dumnezeu, dacă n-ai 
fost trimis aici fie de către un întâi-stătător, fie de către unul din slujitorii 


mănăstirii. Şi când te duci, sârguieşte-te să nu spui sau să auzi vreun cuvânt afară 
de cel pentru care ai fost trimis; ci, dând răspunsul, întoarce-te degrabă. lar dacă 
mergând într-acolo vezi un frate singur, sau împreună cu alții şi fără vreme, 
punându-i în metanie, treci pe lângă el în tăcere. 


Să nu şezi împreună cu el aducându-ţi aminte de psalmistul care zice: „Fericit 
bărbatul, care n-a umblat în sfatul celor fără de lege, şi în calea păcătoşilor n-a 
stat şi pe scaunul molipsitorilor n-a şezut” [Ps 1, 1]. Căci molpsitori sunt unii ca 
aceştia, precum spune şi Pavel: „Tovărăşiile rele strică obiceiurile bune” [Co 15, 
33]; iar molipsirea este stricăciunea. Să nu şezi, aşadar, împreună cu cei ce grăiesc 
cele deşarte, iubitule, nici să nu spui: „Voi asculta şi eu ce grăiți între voi", ci, 
precum s-a zis, punând metanie treci pe lângă ei. Păzeşte tăcerea zicând către tine 
însuţi: „Ce lucru bun pot să spun eu, care sunt cu totul noroi şi nebun, şi nu numai 
aceasta, ci sunt şi străin şi nevrednic de a grăi sau de a auzi sau de a fi numărat 
împreună cu oamenii?" Păzeşte şi înstrăinarea şi abţinerea de la toate cugetând şi 
grăind către tine însuţi acestea: „Cine sunt eu, lepădatul şi sărmanul, lipsitul de 
neam şi săracul, ca să intru în chilia cuiva? Oare văzându-mă pe mine ca unul ce 
sunt urâciune, nu se întoarce de la mine? Oare nu-mi va spune: «Ce a mai venit şi 
jegosul ăsta să-mi întineze chilia?»" Adaugă la aceasta înaintea ochilor tăi şi 
păcatele tale şi nu le spune numai din vârful buzelor, ci din tot sufletul. Căci chiar 
dacă la început nu poţi să le spui din tot sufletul, după puţin timp vei veni şi la 
aceasta prin harul ce lucrează împreună cu tine. Ascultă-mă pe mine, smeritul, 
pune numai început acestor lucruri, frate, pune numai început, fă şi zi acestea, şi 
Dumnezeu nu te va lăsa. Fiindcă iubeşte foarte şi vrea ca tu să vii la cunoştinţa 
adevărului şi să te mântuieşti | Tim 2,4]. 


Liturghia 


Aşadar, petrecând astfel ceasurile de până la liturghie [synaxis], intră frate iarăşi la 
slujbă cu râvnă şi sârguinţă multă. „Stai bine", precum am rânduit pentru doxologia 
dimineţii, fără a uita nicidecum plânsul; „stai cu cutremur”, ca unul care vezi pe 
Fiul lui Dumnezeu Care se junghie pentru tine. Şi dacă eşti vrednic şi ai primit 
dezlegarea pentru aceasta, apropie-te cu frică şi cu bucurie de [împărtăşirea din] 
bunătățile negrăite (Se poate presupune de aici că la Sfântul Mamas, Liturghia se 
săvârşea zilnic, iar împărtăşania era deasă, chiar şi pentru începători, fără să fi 
fost neapărat zilnică (cf. mai sus C 4, 612-616), şi, în orice caz, presupunea 
dezlegarea duhovnicului |n. B. Krivocheine, SC 113, p. 81].). 


Slujirea la trapeză 


Și ieşind după ultima rugăciune, intră împreună cu toţi la trapeză, neseparându-te 
de fraţii tăi. Dacă ai fost rânduit să slujeşti, înfățişează-te ca slujind lui Hristos, şi 
nu oamenilor [Ef 6, 7], într-o dispoziţie sinceră şi iubire tuturor ca unor sfinţi sau, 
mai degrabă, slujeşte-le, precum spuneam, ca lui Hristos însuşi, îmbrățişând pe 
fiecare dintre ei în sufletul tău şi punându-te prin iubire cu totul la dispoziţia lor 
fiind încredinţat că din slujirea acestora rodeşte sfinţenia. 


Reculegerea în timpul mesei 


Dacă însă şezi şi tu la masă împreună cu toţi, vezi ce-ţi poruncesc în Domnul, ca 
unui părinte şi frate al meu iubit: să nu-ţi întinzi degrabă mâna spre mâncărurile 
puse înainte pe masă, mai înainte de a începe să mănânce fraţii cei mai bătrâni, şi 
înainte de a se da binecuvântarea de sus de către preot. Şi, începând să mănânci 
împreună cu părinţii şi fraţii tăi, ia seama la tine însuţi, numai la tine însuţi în toată 
reculegerea şi tăcerea, nevorbind absolut cu nimeni, ci luând aminte la citire şi 
hrănindu-ţi precum trupul aşa şi sufletul din cuvintele de Dumnezeu insuflate ale 
Duhului. Căci fiind îndoit, alcătuit adică din suflet sau din trup, trebuie să ai un 
chip corespunzător şi o hrană şi o masă îndoită: având un trup sensibil şi 
pământesc trebuie să-l hrăneşti din bucate sensibile care vin din pământ, iar având 
un suflet spiritual [noeran] şi divin, trebuie să-l hrăneşti cu mâncărurile spirituale 
[inteligibile] şi divine ale cuvintelor. 


Discreţie şi smerenie la masă 


Să nu iscodeşti cu curiozitate bucăţile care sunt aşezate pe masă, care se întâmplă 
să fie mai mare sau mai mică, ci mănânc-o cu toată mulțumirea aşa cum îţi este 
dată, şi aceasta cu înfrânare, fugind întru toate de saturare socotindu-te pe tine 
însuţi nevrednic de masa cea de obşte a fraților, cugetând în tine însuţi şi grăindu-ţi 
către tine unele ca acestea: „Cine sunt eu, ticălosul şi nevrednicul, că am ajuns să 
şed şi să mănânc împreună cu sfinţii aceştia?" Şi acestea zicându-le în tine însuţi, 
să te socoteşti din suflet pe tine însuţi singur păcătos şi aşa cum un sărac şi 
zdrenţăros, dacă se găseşte în mijlocul unor nobili şi bogaţi îmbrăcaţi în haine 
strălucitoare şi scumpe, se ruşinează şi se ţine deoparte, şi nu îndrăzneşte să se 
apropie de vreunul din aceştia, tot aşa şi tu să te arăţi faţă de toți aceşti, alegându-ţi 
întotdeauna ultimul loc şi ruşinându-te a fi văzut şezând mai presus decât cineva 
dintre ei [Le 14, 9-10], dat fiind că toţi aceia sunt bogaţi în virtuţi, iar tu eşti sărac 
şi gol [Ap 3, 17] şi nevrednic de a fi împreună cu ei şi de a privi spre ei. Şi vrând să 
te atingi de hrană, cugetă iarăşi acestea aducându-ţi aminte de păcatele tale şi zi 
către tine însuţi: „Oare nu spre judecată şi osândă îmi va fi dacă mă voi atinge de 
ceva din cele puse dinainte? Căci pe Dumnezeu Care a făcut acestea şi mi le-a dat 


spre mâncare, nu L-am ascultat din pruncie şi n-am păzit sfintele Sale porunci; 
atunci, cum, fiind eu nevrednic şi osândit, mă voi împărtăşi din bunătăţile 
Acestuia, ca aceşti părinţi sfinţi? Cu ce faţă, departe de ochiul Stăpânului meu, voi 
mânca şi mă voi veseli împreună cu sfinţii [Le 12, 19; 15, 23], eu, robul cel ticălos, 
nerecunoscător şi nemulțumitor, mai înainte de a mă fi căit şi de a fi luat în chip 
desăvârşit iertare de la iubitorul de oameni Dumnezeu, ca aceia care n-au păcătuit 
sau, dacă au păcătuit, s-au căit şi au primit încă de aici iertare? Nicidecum! Ci voi 
mânca şi voi bea numai pentru a trăi şi mă voi topi pe mine însumi şi mă voi 
întrista şi mă voi osândi, ca Dumnezeu, privind de sus şi văzând strâmtorarea şi 
necazul meu cel de bună voie, să 1 se facă milă şi să-mi ierte relele mele cele 
multe". Prin urmare, acestea să le cugeţi, de acestea adu-ţi aminte necontenit! 


Infrânare în mâncare 


Pe lângă acestea, rânduieşte-ţi ca regulă să mănânci atâta pâine cât să nu te saturi, 
ci mult mai puţin şi cât vei putea suporta; de asemenea, să bei doar unul sau două 
pahare şi acestea la o singură oră rânduită a zilei. lar mâncând, să nu asculți gândul 
care-ţi sugerează să alegi ceva din cele puse dinainte şi să mănânci din ceea ce ai 
ales, ci păzeşte-te să nu mănânci ceea ce ţi se pare bun, ci mănâncă numai din cele 
puse înaintea ta; şi dacă din întâmplare din poame sau bucate e ceva şi ţi se pare un 
lucru plăcut a mânca din ele, iar gândul îți spune: „Bun este şi acela, ia şi mănâncă 
din el!", sârguieşte-te să nu te laşi biruit, nici să te atingi de el. Căci pentru nimic 
altceva a fost izgonit din Rai Adam, decât pentru că 1 s-a părut frumos la vedere şi 
bun la mâncare rodul pomului, iar el a mâncat din acesta [Fc 3, 6]; şi de aceea a 
fost lepădat şi izgonit afară şi osândit la moarte şi la stricăciune. Deci cei ce vor să 
se reîntoarcă în Rai - sau mai degrabă în Împărăţia Cerurilor - trebuie să păzească 
fără vreo călcare a poruncii înfrânarea până şi în acestea, ca să nu cadă după puţin 
timp şi în pofte şi vătămări mai mari. 


Impotriva ispitelor demonului lăcomiei 


lar dacă fraţii care şed împreună cu tine te vor îndemna să mănânci sau să bei ceva 
mai mult, să nu le răspunzi nimic decât să-ţi strângi mâinile şi, ridicându-te după 
puţin şi înclinându-ți capul, rosteşte cu glas blând: „lertați-mă!" şi tuturor 
răspunde-le aşa întotdeauna şi din cele ce îți prisosesc nu da cu preferință numai 
cuiva anume, nici nu primi ceva de la cineva. Dacă bei vin, nu căuta cu orice preţ 
să-l primeşti, şi nici să-l dai altcuiva dintre fraţi, afară de cazul în care acesta vine 
dintre străini şi a venit la tine pentru o nevoie oarecare. Nu primi cândva să iei 
dimineaţa o gustare cu cineva, nici să mănânci şi să bei seara sau să cinezi cândva; 
căci din acestea se nasc toate relele, şi ele sunt capcanele diavolului [Sir 11, 29] şi 


cursele lui [Tim 3, 7], care se văd mai întâi frumoase, dar în ascuns au în ele 
veninul morţii; de acestea cel ce crede în mine şi păzeşte cuvintele mele va fugi şi 
cu împreună-lucrarea harului lui Dumnezeu va rămâne nerănit şi nevătămat de ele, 
dar ceilalți au ales să ducă în haina monahală o viaţă lumească fără să ştie şi nu 
simt că se prăvălesc în adâncuri şi prăpăstii. 


Tu deci, frate dragă, să vrei să păzeşti acestea, chiar dacă va trebui să şi mori 
pentru ele; fiindcă altfel nu vei putea să scapi de demonul lăcomiei pântecelui. Să 
ştii şi că păzind acestea, diavolul nesuportând să te vadă, îi va aţâţa pe toţi trândavii 
împotriva ta şi aceştia te vor bârfi şi vor râde de tine, te vor pizmui şi-şi vor bate 
joc de tine şi vor aduce asupra ta mii de necazuri, ca să te facă să te depărtezi de 
hotărârea ta cea bună şi de faptele mântuitoare; lucruri pe care dacă le rabzi, 
iubitule, vei găsi mare ajutor şi mângâiere de la Dumnezeu, Mântuitorul nostru. 


Prin urmare, şi dacă alţii şed la cină şi mănâncă, dar tu nu mănânci, fie că îi slujeşti 
sau nu, să nu uiţi să spui acestea către tine însuţi: „Dacă aş fi făcut negreşit 
pocăință şi EI ar fi iertat păcatele mele, m-aş fi bucurat şi eu mâncând împreună 
cu fraţii mei. Dar întrucât sunt nevrednic de aceasta pentru faptele mele de ruşine 
pe care le-am făcut eu ticălosul, voi primi aici după faptele mele!” Şi zicând 
acestea îţi vei stăpâni pântecele pe cât îţi stă în putinţă. Şederea pe locul întâi la 
mese să nu o cauţi nicicând, nici să nu o pofteşti, ci să o urăşti din suflet ca pe o 
pricină şi aducătoare a mândriei. Căci smerenia ta te va înălța, şi din ultimul care 
eşti, te va reaşeza cel dintâi dintre toţi [Mt 19, 30], fiindcă scris este: „Tor cel ce se 


înalță pe sine însuşi se va smeri, iar cel ce se smereşte pe sine însuşi se va înălța” 
[Le 18,14]. 


După masă 


Deci după ce te-ai ridicat împreună cu toată frăția şi ai dat mulțumire lui 
Dumnezeu şi ai fost slobozit de către preot, aleargă în tăcere în chilia ta şi, 
închizând uşa [Mt 6, 6], ia cartea. Şi citind puţin, dacă sunt zile de vară, întinde-te 
pe rogojină şi gustă un somn foarte scurt - căci dacă te-ai abținut de la saturare şi ai 
mâncat doar puţină pâine şi apă măsurată, legume sau linte, vei dormi puţin şi te 
vei scula degrabă - iar dacă este iarnă, după ce ai citit puţin, pune mâna pe lucrul 
tău de mână şi stăruie în el până când lemnul toacei va suna de vecernie [cântarea 
sfeşnicului]. 


Vecernia 


După care, întorcându-te din nou la slujbă, stai cu frică şi cu luare-aminte în faţa 
lui Dumnezeu, cântându-l şi mărturisindu-te Lui şi negrăind nimic cu nimeni. lar 
după ce s-a terminat vecernia, dacă vei putea să rabzi să nu mănânci sau să nu bei 
nimic fiindcă te-ai hotărât să mănânci o singură dată pe zi, vei găsi nu puţin folos 
din starea la slujba de seară şi din rugăciunea şi privegherea ta de noapte; iar dacă 
nu, mulțumeşte-te cu un pesmet uscat şi cu un pahar cu apă, afară de caz de 
neputinţă şi de boală a stomacului tău. Şi după ce ai adus împreună cu frații tăi 
rugăciunile de seară lui Dumne-zeu, punând metanie la picioarele întâi-stătătorului 
ca la înseşi picioarele lui Hristos, şi primind de acolo binecuvântare, şi sărutând 
sfintele chipuri ale sfinților, intră în tăcere, negrăind nicidecum cu nimeni, în chilia 
ta. 


Citirile şi rugăciunile de seară în chilie 


Și închizând uşa, ia mai întâi cartea, şi, citind ca la trei pagini cu luare-aminte, stai 
la rugăciune cântând şi rugându-te liniştit lui Dumnezeu ca unul care nu eşti auzit 
de nimeni. Stai cu vitejie adunându-ţi gândurile şi nelăsându-le să hoinărească 
altundeva, strânge-ți mâinile, uneşte-ţi deopotrivă picioarele neclintite într-o 
singură bază şi închide-ţi ochii, ca să nu mai vadă altceva şi să nu risipească 
mintea, iar mintea însăşi şi toată inima ta înalţ-o la ceruri chemând de acolo mila 
Lui cu lacrimi şi suspine. 


Psalmii rânduiţi de părintele tău duhovnicesc să-ţi fie aţâţi câți poartă cuvinte de 
pocăință şi de străpungere şi câţi sunt de ajuns puterii şi hotărârii tale. Fiindcă cu 
puterea şi cu vitejia ta trebuie să măsori cântarea psalmilor şi mulțimea 
îngenuncherilor şi timpul stării în picioare, ca să nu ai conştiinţa mustrându-te şi 
zicându-ţi: „Mai aveai putere să stai în picioare, să cânţi imne şi să te mărturiseşti 
lui Dumnezeu". Pe lângă acestea, să îţi fie rânduite şi rugăciuni pentru dimineaţa şi 
seara, cu mărturisire către Dumnezeu. Şi sfârşind rugăciunea, citeşte iarăşi puţin, 
apoi reia-ţi lucrul manual şi prelungeşte-ţi privegherea până la straja dintâi, adică 
până la ceasul al treilea din noapte. Apoi sculându-te şi rostind Psalmul 118, culcă- 
te pe rogojină după ce ţi-ai pecetluit tot trupul [cu semnul crucii] şi, gustând somn 
până la miezul nopţii, să faci aşa cum a fost rânduit mai sus. 


Mărturisirea gândurilor părintelui duhovnicesc 


Și, dacă e cu putinţă, mărturiseşte-ţi în fiecare ceas părintelui tău duhovnicesc 
gândurile inimii tale; iar dacă nu, nu lăsa să treacă seara, iubitule, ci, judecându-te 
pe tine însuţi [7 Co 4, 3], mărturiseşte toate cele ce ţi s-au întâmplat după utrenie. 
Şi să ai credinţă neşovăielnică în el, chiar dacă toată lumea l-ar bârfi şi l-ar huli, şi 


chiar dacă l-ai vedea cu proprii tăi ochi desfrânând, să nu te sminteşti, nici să nu-ţi 
scadă credinţa în el, având încredere în Cel ce spunea: „Nu judecaţi ca să nu fiți 
judecaţi!" [Le 6, 37]. 


Făcând aşa în fiecare zi şi luptându-te astfel, Dumnezeu nu va întârzia să te 
cerceteze de sus şi-ţi va trimite ajutor din locaşul Său cel sfânt [Ps 19, 3; 32, 14], şi 
harul Preasfântului Său Duh te va adumbri [Le 1, 35]. Şi înaintând puţin câte puţin 
în lucrul tău, vei spori în vârsta duhovnicească şi vei ajunge la statura de bărbat 
desăvârşit, la măsura vârstei plinătăţii lui Hristos [Ef 4, 13], luminat fund şi 
luminând cu lumina cunoştinţei, asemenea unui soare, pe toţi cei ce se apropie de 
tine şi se întâlnesc cu tine, slăvind cu viaţa şi cu cuvântul pe Dumnezeu, care ţi-a 
dat darul Sfântului şi de viaţă făcătorului Său Duh, căruia 1 se cuvine slava în veci. 


Amin. 


Cateheza 27 - Necesitatea păzirii tuturor poruncilor - Despre faptul că nu 
trebuie să fim cu nepăsare faţă de lucrarea poruncilor lui Dumnezeu, nici să 
dispreţuim chiar şi numai una singură dintre ele, ci trebuie să luptăm ca să 
păzim toate împreună, ca să nu fim încuiaţi afară din cămara de nuntă [Mt 
22, 13; 25,10] ca nişte dispreţuitori [ale lor]. Şi despre faptul că trebuie să 
răbdăm cu vitejie încercările 


Trebuie să ajungem la liman 


Fraţilor şi părinţilor, nu auziţi pe Domnul şi apostolii Lui care strigă: „De va păzi 
cineva toată legea, dar calcă o singură poruncă, s-a făcut vinovat față de toate 
poruncile" [lac 2, 10]; şi iarăşi: „Cel ce se luptă se înfrânează de la toate" [Co 9, 
25]. Şi, ca să facă mai limpede ceea ce spune, adaugă zicând: „Căci în ceea ce este 
cineva biruit, în aceasta a fost făcut şi rob" [2 Ptr 2, 19]. Astfel încât, fraților, cel ce 
este robit chiar şi numai de o singură patimă, oricare ar fi ea, acela este şi stăpânit 
de ea şi nu poate să asculte poruncile Domnului; şi cum ar mai putea aceasta având 
drept domn un stăpân străin [cf. Mt 6, 24; Le 16, 13]. Dar pentru ce să nu privim 
pornind şi de la noi înşine sensul adevărat al cuvintelor Stăpânului şi apostolilor, 
gândind frumos la el pornind şi de la cele văzute? 


Căci vedem că şi despre cei ce plutesc pe mare se zice că au scăpat [din primejdii] 
nu dacă au plutit atâtea sau atâtea mile, iar mai apoi, ajungând undeva aproape de 
liman, au căzut în primejdie şi au pierit, ci despre cei ce au ajuns la liman şi au fost 
redați uscatului. Aşa şi din cei ce umblă pe drumuri şi se grăbesc să ajungă la o 
cetate, se zice că au scăpat [de primejdii] şi au ajuns în cetatea spre care mergeau 
nu dacă au trecut cutare râu sau au străbătut cutare munte şi au scăpat fugind de 
nişte tâlhari dar, după acestea, întâlnindu-se cu un alt ucigaş sau cu o fiară 
sălbatică, au fost mâncaţi de ea sau, căzând într-o groapă, s-au sufocat, ci de cei 
care, cu ajutorul lui Dumnezeu, au scăpat de orice încercare şi de toată uneltirea 
aducătoare de moarte. Şi nici măcar de aceştia! Căci de multe ori, după ce au 
scăpat de toate cele potrivnice, se arată nepăsători şi leneşi şi-i prinde noaptea, iar 
porțile cetăţii se închid şi se găsesc în afara ei, neştiind ce le va aduce ziua 
următoare. 


Gândeşte-te că „cetatea" aceasta este Împărăţia Cerurilor, „noaptea" [In 9, 4; 10, 
11; 12, 35] e moartea fiecăruia dintre noi, iar „ziua următoare" e Venirea [Parusia] 
Domnului şi Dumnezeului nostru, adică ziua Judecăţii. Prin urmare, cine nu se 
grăbeşte să ajungă în Împărăţia Cerurilor până ce e încă în ziua vieţii acesteia, ci la 
ieşirea sufletului lui se va afla în afara ei, peste el vine noaptea morţii şi nu ştie, 


prin urmare, ce se va întâmpla cu el în ziua următoare a Judecăţii şi dacă i se va 
îngădui să intre în ea sau nu. 


Căprioara care nu se lasă prinsă 


Sau încă şi despre antilopa sau căprioara ori alta din aceste vieţuitoare se zice că a 
alergat şi a scăpat nu atunci când scapă de cutare sau cutare vânător şi de câinele 
lui sau când a sărit mai sus decât cutare sau cutare laţ dar prinzându-se în altul a 
căzut în mâinile lor, ci numai când nu a fost deloc capturată nici prinsă într-o 
capcană. 


Gândeşte-te iarăşi că aici „vânătorii" sunt demonii cei răi, iar „Ccâinii" sunt oamenii 
amăgitori şi învățătorii mincinoşi care, fiind ei înşişi rătăciţi şi răi, nu încearcă să 
se îndrepte pe ei înşişi ci, încearcă să înveţe pe alţii; aceştia trebuie să fie socotiți 
câini lătrători şi de ei trebuie să fugim ca de unii ce muşcă şi sfâşie prin cuvintele 
lor oile lui Hristos şi le dau în mâinile vânătorilor. 


Iar „tâlhari" socoteşte că sunt gândurile rele şi ruşinoase care cad pe neaşteptate 
asupra celui ce se luptă şi-l fac să fugă sau să se rupă de tovarăşii lui de drum, 
crezând că astfel se salvează pe el însuşi; sau care, silindu-l la însoţirea şi con- 
simţirea acelui gând, îl leagă zdravăn şi, sugrumându-l, îl lovesc cu gâdilăturile şi 
mişcările trupului şi, târându-l cu putere prin pofta cea iraţională, îl aruncă în 
adâncul păcatului şi în prăpastia făptuirii lui. 


Vasul preţios care conţine toate virtuțile 


Trebuie deci să ne abţinem cu toată puterea de la faptele rele şi să ne alipim în 
acelaşi timp de toate lucrurile bune, iar poruncile lui Dumnezeu să le facem cu 
dor şi râvnă aprinsă nedispreţuind nici una din ele, oricare ar fi ea, ca foarte 
mică [Mt 5, 19]. Căci cel ce zice: „Bine că n-am făcut cutare rău, că n-am făptuit 
cutare păcat, pentru că asta şi aceea nu sunt nimic”, răstoarnă în mod vădit toate 
poruncile lui Dumnezeu şi li se împotriveşte. 


Închipuieşte-ţi, omule, un vas preţios făcut din toate poruncile lui Dumnezeu: din 
credinţă, din frica de Dumnezeu, din smerenie, din tăcerea față de tot cuvântul 
deşert, din ascultarea până la moarte, din tăierea voii şi mişcării celei lăuntrice a 
inimii, din pocăinţa şi străpungerea neîncetată [a inimii], din rugăciunea neîncetată, 
din paza ochilor, din lipsa de afecțiune pătimaşă faţă de aproapele şi din iubirea 
deopotrivă faţă de toți, din lipsa iubirii de arginţi şi cuminţenie [castitate], din 
nădejdea şi iubirea desăvârşită faţă de Dumnezeu, şi din toate celelalte virtuţi care 


urmează acestora. Căci fiecare din acestea fiind în sine ca o foaie, una de aur, alta 
de argint, alta de bronz, alta din piatră prețioasă, şi aşa mai departe, şi celelalte 
făcute din alte diferite materii, unite fiind toate prin Duhul, sudate şi asamblate 
armonios într-una, fac din ora, precum am zis, un vas mult folositor în care se 
toarnă, ca un vin nou [Mt 9, 17], harul lui Dumnezeu. Spune-mi deci: dacă va lipsi 
una din toate virtuțile zise mai sus din care şi prin care este alcătuit şi asamblat 
vasul, oare va mai suferi Dumnezeu să toarne în el măcar vreuna din darurile 
[harismele] Duhului Lui, chiar dacă gaura foii care lipseşte, adică a locului virtuţii, 
pare foarte mică? Nicidecum! Căci, negreşit, curgând pe neştiute, puţin câte puţin, 
prin acea mică fisură, lichidul [harul] turnat în el se va vărsa. 


Virtuţile întăresc vasul trupului nostru 


Cum deci mai putem crede noi că suntem ca nişte vase desăvârşite şi întregi şi că 
purtăm înăuntrul nostru ca pe o comoară pe Duhul Sfânt fără aceste multe virtuţi a 
căror bogăție nestricăcioasă şi nedeşertată n-am dobândit-o prin lucrarea 
poruncilor, prin puţinele noastre izbânzi, şi acestea fiind încă detaşate unele de 
altele prin păcate? Cu adevărat „ne-am făcut deşerți în gândurile noastre şi s-a 
întunecat inima noastră cea neînţelegătoare şi, zicând că suntem înţelepţi, ne-am 
făcut nebuni” [Rm 1, 21-22]. Căci strigă şi dumnezeiescul Pavel: „Dumnezeu, 
Care a zis să strălucească lumina în întuneric, a strălucit şi în inimile noastre şi 
avem comoara aceasta în vase de lut" [2 Co 4, 6-7]. Dar numind trupurile noastre 
„vase", precum zice şi altundeva: „Nu ştiţi că trupurile voastre sunt temple ale 
Duhului Sfânt care locuieşte întru voi şi că nu sunteţi ai voştri?” [1 Co 6, 19; 
Rm 8, 11], le numeşte şi „de lut" făcând aluzie la slăbiciunea firii noastre. Aşadar, 
asemenea trupuri sunt indestructibile şi incasabile pentru puterea nebiruită a 
comorii din ele. De aceea, continuând zice: „Ca puterea covârşitoare să nu fie de la 
Noi, ci de la Dumnezeu" [2 Co 4, 7]. 


Şi ca să vă fac şi mai limpede aceasta, cam aceasta este ceea ce spune aici 
[Apostolul]: „Nu socoti că tu însuţi ţii şi păzeşti comoara din tine, ci mai degrabă 
că tu însuţi ai fost păzit de comoara din tine şi că ai fost făcut de către harul care 
este întru tine vas de bun folos lui Dumnezeu [2 Tim 2, 21]. lar ceea ce e 
minunat e că, chiar dacă vasul e zdrobit, nu de noi, ci de alţi vrăjmaşi, comoara 
rămâne nedeşertată, iar vasul se face mai tare şi mai sigur sub înrâurirea 
comorii, căci Dumnezeu este comoara”. De aceea despre aceasta acelaşi Apostol 
zice: „Toate le pot în Hristos, Care mă întăreşte” [Flp 4, 13]. 


Comoara din vas: Treimea 


Dar vezi-mi acum felul în care prin asemenea cuvinte spune că Treimea rămâne în 
tot locul nedespărțită întru noi. Căci zice: „Dumnezeu, Care a zis să strălucească 
din întuneric lumina, EI a strălucit” - adică pe Duhul Sfânt - „în inimile noastre” 
[2 Co 4, 6] - iar aşa a spus şi Domnul: „Jar Eu vă voi trimite vouă alt Mângâietor, 
Duhul adevărului” [ln 14, 16-17; 15, 26; 16, 7] - , „şi avem comoara aceasta în 
vase de lut" [2 Co 4, 7] adică în inimi de carne [cf. 2 Co 3, 3]. Vrând să-ţi arate 
însă că, această comoară nu este altceva decât însuşi Cel ce a strălucit, Care este de 
o cinstire şi de o fiinţă cu EI, a adăugat zicând: „ca puterea cea mai mare să nu fie 
de la noi, ci de la Dumnezeu" [2 Co 4, 7], adică a Duhului Celui ce s-a sălăşluit 
întru noi prin luminare. Căci aceasta este comoara: Sfânta Treime, Care e conținută 
de către noi, cum s-a zis, prin păzirea exactă a tuturor poruncilor, dar Care ne 
conţine pe noi toţi prin iubirea de oameni, puterea şi harul Ei, păstrându-ne şi 
păzindu-ne peste tot neatinşi, neclintiți şi neabătuţi; iar pe cei ce sunt neputincioşi 
şi alunecă uşor, fie lipsindu-le ceva, fie greşind puţin, îndată însăşi comoara îi 
strânge, îi uneşte cu ea însăşi, îi lipeşte de ea şi plineşte toate lipsurile noastre, ne 
întăreşte şi ne face mai tari. 


De aceea, vă rog, fraților în Hristos, să vă înfăţişaţi pe voi înşivă Domnului fără de 
prihană de orice păcat, aducând împreună cu voi paza tuturor poruncilor Lui 
mântuitoare. Căci astfel, luându-le pe ele meşteşugarul, Dumnezeu Cuvântul, ca pe 
o materie primă compusă din aur, argint şi pietre prețioase, le va uni [asambla] EI 
însuşi pe toate şi, prin acestea, ne va face vase folositoare. Dar să nu-l aducem 
numai pe unele, iar pe altele să le lăsăm, nici, atunci când I le-am adus pe toate, să 
ne arătăm Stăpânului Hristos Dumnezeu nepăsători şi dispreţuitori într-una 
singură, ca nu cumva, mâniindu-Se, să ni le arunce în față şi pe acelea şi să 
poruncească să fim scoşi afară din cămara de nuntă [Mt 22, 13; 25, 10]; căci dacă 
păţim aceasta nu ne va mai folosi cu nimic dacă vom bate de multe ori la uşă 
zicând: „Doamne, Doamne! Deschide-ne nouă!" [Mt 25, 11]. Căci va spune: 
„Duceţi-vă de la Mine! căci nu vă ştiu pe voi ca nişte credincioşi, nici ca unii care 
au ascultat până la moarte [Flp 2, 8] şi au plinit porunca Mea. De aceea, duceţi-vă 
de la Mine!" [Mt 1, 23; 25, 12; Le 13,27]. 


Greşelile mici sunt de fapt grave 


Acestea, ştiu, le voi auzi cel dintâi eu însumi, smeritul şi ticălosul, ca unul ce n-am 
plinit nici o singură poruncă a lui Dumnezeu. Apoi, şi cei care, ca şi mine, nesupuşi 
şi neascultători ai poruncilor lui Dumnezeu fiind, zic cu socotinţă lipsită de minte: 
„Bine că n-am făcut desfrânare! Căci a te jura nu e nimic. Bine că n-am făcut 
adulter! Căci ce păcat e în a fi furat un bănuţ sau o fărâmitură de pâine?" Sau 
iarăşi: „Fericit aş fi, zice, şi numai dacă n-aş fi ros de viciile ruşinoase şi necurate 


ale stricăciunii de bărbaţi [sodomiei] [7 Tim 1, 9-10]; căci ce păcat e în a cleveti 
sau pizmui, a te amuza şi a râde?" socotindu-se astfel pe ei înşişi ca nişte îngeri ai 
lui Dumnezeu pentru faptul că sunt curați dinspre făptuirile trupeşti ale păcatului şi 
cugetând fără de minte lucruri mari despre ei înşişi, fără a sufla o vorbă despre 
virtuțile şi patimile sufleteşti, ba chiar şi dispreţuind toate celelalte porunci ale 
Domnului şi nesilindu-se pe ei înşişi cu nimic spre împlinirea lor, încă şi refuzând 
orice făptuire ostenitoare şi pătimitoare de lucruri rele pentru porunca lui 
Dumnezeu şi petrecând cu nepăsare. 


Să nu neglijăm nimic 


Căci ce folos este, fraţilor, a ne reţine, pe de-o parte, de la desfrânare şi de la toată 
necurăția trupească, iar, pe de alta, a pretinde slavă şi a pofti bani? Căci unele 
strică trupul, iar celelalte sufletul. Dar nu numai acesta, ci şi slava oamenilor şi 
căutarea acesteia ne fac, potrivit glăsuirii Domnului, necredincioşi, căci zice: „Cum 
puteți primi slavă de la oameni şi slava care vine numai de la Dumnezeu nu o 
căutaţi?" [In 5, 44]. 


Ce înseamnă a fi curat de sodomie, dar a fi posedat de pizmă, ură şi gelozie 
împotriva aproapelui? Căci ura împotriva aproapelui îl face ucigaş pe cel posedat 
de ea: „Căci cel ce urăşte pe fratele lui”, zice Apostolul, „ucizaş de oameni este” 
[7 In 3, 15]. Ori, după sfintele canoane, sodomitul şi ucigaşul sunt supuşi uneia şi 
aceleiaşi epitimii şi, dacă rămân nepocăiţi, se fac vinovaţi de osândă veşnică. Sau 
ce, dacă cineva nu se îmbată de vin, dar bârfeşte pe fratele lui? Fiindcă, după 
dumnezeiescul Apostol, amândoi vor fi scoşi afară din Împăraţia Cerurilor; căci 
zice: „Nu vă amăgiţi: nici desfrânaţii, nici sodomiţii”, şi adaugă „nici beţivii, nici 
bârfitorii, nici răpitorii nu vor moşteni împărăţia lui Dumnezeu" [7 Co 6, 9-10]. 


Şi care e folosul postului, spune-mi, dacă nu i se adaugă blândeţea? Sau care e 
folosul blândeţii, dacă aceasta este spre pierzania sufletului şi călcarea chiar şi a 
unei singure porunci a lui Dumnezeu? Căci, aşa cum cel ce răspunde şi loveşte la 
rândul lui pe cel ce I-a lovit necinsteşte pe însuşi Dumnezeu Care a zis: „Celui ce 
te loveşte peste obrazul tău, întoarce-i-l şi pe celălalt" [Mt 5, 39; Le 6, 39], aşa şi 
cel care rabdă cu îndelungă-răbdare pe cel ce huleşte pe Dumnezeu păcătuieşte 
împotriva Celui hulit de acesta ca unul care, prin aşa-zisa îndelungă-răbdare, îşi 
găseşte o plăcere şi cade de acord împreună cu cel ce huleşte. 


De ce eşti îndrăzneţ pentru ascultarea ta, frate, dacă eşti rob lăcomiei pântecului? 
„Căci nimeni, zice, nu poate fi rob la doi domni" [Mt 6, 24] şi e cu neputinţă ca 
unul care este rob al pântecului să se facă rob al lui Dumnezeu. Ce te lauzi pentru 


multa meditaţie a psalmilor, dacă mintea ta se umflă în pene şi nu cunoaşte sensul 
celor citite? lar dacă pentru aceasta neglijezi slujirile cele rânduite ție şi serviciile 
mănăstirii rânduite ţie de către întâi-stătătorul tău, eu tac, tu ştii însă, pentru că ai 
auzit dumnezeiasca Scriptură care zice: „Blestemat tot cel ce face lucrurile 
Domnului fără grijă" [Ir 31, 10]. 


Ce te sprijini pe osteneala din faptele trupeşti, dacă nu porţi de grijă de lucrarea 
lăuntrică? Nu auzi pe Pavel care zice: „Căci exerciţiul trupesc la puţin foloseşte, 
dar evlavia este pretutindeni folositoare" [7 Tim 4, 8]. Ce [folos] chiar dacă cineva 
le înfăptuieşte pe amândouă [acestea] dar judecă pe cei ce sunt împreună cu el sau 
chiar şi pe fraţii care sunt în lume? căci zice: „Cu judecata cu care judecaţi veţi fi 
judecaţi, şi cu măsura cu care măsuraţi vi se va măsura” [Mt 7, 2; Le 6, 38]. Dar 
chiar şi cel ce a înfăptuit toate cele spuse şi nici n-a făcut ceva din cele oprite, nici 
nu osândeşte pe fraţii nepăsători, dacă, în vreme de încercare, atunci când primeşte 
scuipări, palme şi ocări, nu le suportă pe acestea fără tulburare sau, tulburat fiind în 
inima sa, măcar nu scoate din gură un cuvânt necuviincios, ci-şi arată în întregime 
prin chipul din afară pornirea sufletului lui pusă în mişcare spre mânie şi rosteşte 
un cuvânt de ocară sau face orice altceva drept răzbunare, cum va mai cuteza unul 
ca acesta să zică cumva că este rob şi imitator al Stăpânului său şi nu mai degrabă, 
dimpotrivă, vrăjmaş al Lui? 


Inimile noastre, tăblițe pe care se scrie şi binele şi răul 


Prin urmare, prietenii lui Dumnezeu şi cei ce-L iubesc pe EI, care-L au în ei înşişi 
ca pe o comoară neclintită a tuturor bunătăților, primesc cu bucurie şi plăcere astfel 
de ocări şi înjosiri, iubind cu o dispoziţie sinceră încă şi mai mult ca pe nişte 
binefăcători pe cei ce se arată astfel şi fac acestea faţă de ei. Căci cei ce zic: „Ca 
nişte oameni ce suntem, şi noi suntem mişcaţi spre mânie şi aprindere în vremea 
certei şi luptei şi uneori ne şi răzbunăm în cuvinte şi chiar fapte pe fraţi, dar după 
aceasta nu mai avem în suflet dușmănie împotriva lor, ci iertăm toate, şi mai mult 
încă, ne dăm iertare unii altora”, aceştia se aseamănă pentru mine unei tăblițe 
nescrise pe care, atunci când găseşte prilej, vrăjmaşul şi duşmanul sufletelor 
noastre scrie prin însăşi acele suflete învăţăturile lui rele şi întinate, şi pleacă; iar 
ei, iarăşi, ştergând cele ce le-au scris mişcaţi fiind de cel rău, nu aleg să înscrie în 
locul lor cele ale lui Hristos pentru ca, venind iarăşi potrivnicul, să găsească scrise 
tablele inimilor lor [2 Co 3, 3] şi să se întoarcă învins şi ruşinat, ci, prin trândăvie 
şi uşurătate, fiecare din ei le lasă nescrise şi, atunci când Domnul îi trimite să scrie 
într-una din acestea învăţăturile Lui, aceia scriu cu râvnă cele ale vrăjmaşilor şi se 
alipesc de cele amare şi purtătoare de moarte, iar pe cele făcătoare de viaţă şi mai 
dulci decât mierea [P 18, 11; H8, 103] le depărtează de la ei. 


Imitarea lui Hristos 


Deci Domnul lisus şi Dumnezeul nostru, Care n-a căzut în nimic [în păcat], a fost 
lovit nu numai pentru ca păcătoşii care-L imită pe El să primească iertarea 
păcatelor, ci şi ca prin ascultarea lor să se facă co-părtaşi ai Dumnezeirii Lui; dar 
de cel ce n-a primit aceasta întru smerenia inimii, ca unul ce se ruşinează să imite 
Patimile Stăpânului, se va ruşina şi Hristos însuşi înaintea îngerilor şi a Tatălui Lui 
Cel din ceruri [Mt 10, 33]. 


Ce vreau să spun este aceasta: Dumnezeu fiind, Acela S-a făcut om pentru noi. A 
fost pălmuit, a fost scuipat şi a fost răstignit, şi aceasta e ca şi cum Cel ce e 
nepătimitor după Dumnezeire ne-ar învăţa şi ar spune fiecăruia dintre noi prin cele 
pe care le-a pătimit aşa: „Dacă vrei, omule, să te faci dumnezeu şi să dobândeşti 
viaţa veşnică şi să fii împreună cu Mine - lucru pe care poftindu-l oarecând în chip 
rău protopărintele tău [Adam] nu l-a dobândit - aşa să te smereşti cum M-am 
smerit Eu pentru tine, şi, depărtând mândria şi trufia cugetului demonic, primeşte 
palmele, primeşte scuipările, rabdă-le pe acestea până la moarte şi nu te ruşina. Da- 
că însă tu te ruşinezi să pătimeşti pentru poruncile Mele aşa cum am pătimit Eu, 
Dumnezeu, pentru tine, şi Eu voi socoti o ruşine ca tu să fii împreună cu Mine la 
venirea Mea întru slavă şi voi spune îngerilor Mei: Acesta întru smerenia Mea s-a 
ruşinat de Mine şi n-a primit să lase slava lumii şi să se asemene Mie, iar acum, 
când a fost dezbrăcat de slava lui stricăcioasă iar Eu am fost preamărit în slava 
nemuritoare a Tatălui Meu, mă ruşinez şi numai de faptul de a-l vedea! Să fie, aşa- 
dar, azvârlit afară, să fie luat ca şi cei necredincioşi, ca să nu vadă slava 
Domnului!" Acestea deci le vor auzi cei care în aparenţă păzesc toate poruncile, 
dar din pricina ruşinii şi ruşinării oamenilor nu primesc ocările, necinstirile şi 
batjocurile care le vin de la ei, şi nu suportă nici pălmuirile, nici bătăile care le vin 
de la ei. 


Smerenia lui Hristos şi a ucenicului Său 


Înfricoşaţi-vă, oamenilor, şi tremuraţi, răbdaţi şi voi cu bucurie ocările pe care le-a 
îndurat Dumnezeu pentru mântuirea voastră! Dumnezeu este pălmuit de un rob 
neruşinat [In 18, 22] dându-ţi pildă de biruinţă, şi tu nu primeşti să pătimeşti 
aceasta de la omul care e supus aceloraşi patimi cu tine? Te ruşinezi să te faci 
imitator al lui Dumnezeu [Ef 5, 1] şi cum vei împărați împreună cu EI [2 Tim 2, 
12] şi vei fi prea-mărit împreună cu EI [Rm 8, 17] în Împărăţia Cerurilor, dacă 

nu rabzi aşteptându-L? Căci, dacă şi Acela s-ar fi ruşinat, în ce te priveşte să se 
facă om pentru tine şi te-ar fi lăsat până în clipa de faţă zăcând în căderea venită 


din călcarea poruncii, n-ai fi rămas, nenorocitule, împreună cu necredincioşii şi ne- 
cinstitorii în adâncurile iadului? 


Crezi că Hristos este Dumnezeu? „Da", zice el. „„Deci, dacă crezi că Dumnezeu Cel 
ce a făcut cerul şi pământul [FA 4, 24], S-a deşertat [Flp 2, 7] în chip nedeşertat 
din sânurile Tatălui, S-a pogorât pe pământ din înălțimea nemărginită a 
Dumnezeirii şi a slavei Lui celei negrăite şi S-a făcut om simplu şi sărac pentru 
tine, care eşti lut, cenuşă şi ţărână, oare nu vei primi şi tu să te cobori din păruta 
înălțime a tronului tău şi să te smereşti înaintea fratelui rău, care, după cât se vede, 
pare că stă mai prejos decât tine, dar prin virtuțile lui se află, poate, mai presus 
decât tine? Nu-ţi vei arunca haina care pare numai [la vedere] strălucitoare, 
ruşinându-te de veşmântul ţesut din fir de păr şi de smerenia Aceluia? Nu vei 
dispreţui toate cele ce sunt în realitate un simplu joc şi mai degrabă o mască a 
necuviinţei decât o slavă a strălucirii? Nu te vei face întru toate asemenea Făcăto- 
rului şi Dumnezeului tău, smerindu-te împreună cu fraţii tăi? Deci, dacă nu suferi 
să te asemeni Lui, atunci te faci pe tine însuţi - fără să ştii! - mai mare şi mai slăvit 
decât Acela, arătându-te nouă ca un alt Ana sau Caiafa sau Pilat şi ca un tiran, 
vrând ca Făcătorul a toate să stea nu pe scaun împreună cu tine, ci să Se înfăţişeze 
înaintea ta ca un osândit." 


Să purtăm bucuros crucea împreună cu Hristos 


Acestea deci să fie zise către cei bogaţi şi nobili, care şed deasupra altora şi-şi 
încruntă sprâncenele cu cuget dispreţuitor. Ce vom spune însă către cei ce au lăsat, 
aşa zicând, toate şi au sărăcit pentru Împărăţia Cerurilor? Ce le vom zice deci? 
lată, ai sărăcit, frate, şi ai imitat pe Stăpânul tău, Hristos-Dumnezeu [2 Co 8, 9]. 
Priveşte-L deci de acum pe Acesta, Care este mai presus de toate cerurile [Ef A, 
10] vieţuind şi petrecând [Bar 3, 38] împreună cu tine. 


lată, voi doi mergeţi împreună pe acelaşi drum, cineva v-a întâlnit pe calea vieţii, 1- 
a dat Stăpânului tău o palmă, după care ţi-a dat de asemenea ţie una. Stăpânul nu 
răspunde, iar tu te împotriveşti? „Da, zice el, căci şi EI a zis celui ce L-a pălmuit: 
«Dacă am vorbit rău, dovedeşte că este rău, iar dacă am vorbit bine, pentru ce 
mă baţi?» [In 18, 23]". Dar EI a spus aceasta nu răspunzându-i [în contradictoriu], 
după cum presupui tu, ci fiindcă Acela păcat nu a făcut, nici viclenie nu s-a găsit în 
gura Lui [2 Ptr 2, 22], iar, pe de altă parte, ca să nu se socotească că după dreptate 
l-a lovit pe EI, ca pe unul care ar fi făcut păcat, cel ce i-a zis: „Aşa răspunzi tu 
arhiereului?" [In 18, 22], deci din această pricină a grăit El aceasta arătându-se pe 
Sine însuşi ca nevinovat. Dar, negreşit, noi, cei vinovaţi de multe păcate, nu 
suntem aşa. Căci după aceea, suportând lucruri cu mult mai rele decât aceasta, El 


nu Se mai găseşte grăind nimic, ci, mai mult, Se arată rugându-Se pentru cei ce L- 
au răstignit pe EI [Le. 23, 34]. 


4 Acela fiind luat în batjocură nu S-a mâniat, iar tu te enervezi? 

4 Acela rabdă scuipări, palme şi pumni [Mt 26, 67], tu nu suferi să primeşti 
nici măcar un cuvânt aspru? 

4 Acela primeşte cruce şi moarte de necinste şi suferinţele piroanelor, şi tu nu 
primeşti să faci slujirile cele mai de necinste? 


Dar cum te vei face împreună-părtaş slavei Lui [7 Ptr 5, 1], neprimind să te faci 
împreună-părtaş al morţii Lui de necinste? Cu adevărat, în zadar ai lăsat bogăția, 
dacă nu vrei să-ţi iei şi crucea, cum a poruncit Acela, împreună cu cuvântul 
adevărului. ,„Vindeţi averile tale şi dă-le săracilor!” [Mt 19, 21] a poruncit Hristos 
tânărului - şi nouă împreună cu el - „şi ia-ţi crucea ta şi vino şi urmează Mie!" 
[Mt 16, 24; 19, 21]. Tu însă bogăţia ai împărțit-o, dar să-ţi iei crucea n-ai primit, 
precum s-a zis, ceea ce înseamnă suportarea cu bucurie a asaltului tuturor 
încercărilor; te-ai lăsat de calea vieţii şi te-ai despărțit, spre nefericirea ta, de 
preadulcele tău Stăpân şi Dumnezeu! 


Ci vă rog, părinţilor şi fraţilor, să păzim toate poruncile lui Hristos, să răbdăm până 
la moarte încercările care vin asupra noastră, pentru dorul Împărăției Cerurilor, ca 
să ne facem părtaşi şi ai slavei lui lisus [1] Ptr 5, 1], ai vieţii veşnice şi moştenitori 
ai bunătăţilor celor negrăite, în Hristos lisus Domnul nostru, căruia fie slava în 
veci. Amin. 


Cateheza 28 - Căinţă, lumină, preoţie - Despre omorârea cea de viaţă 
făcătoare lucrată de Duhul încă înainte de moarte în cei ce luptă pentru 
virtute. Şi că cei ce au ajuns prin har mai presus de Lege primesc în ei în chip 
conştient harul luminii dumnezeieşti; fiindcă cei ce nu au primit această 
lumină încă în viaţa prezentă nici nu o văd, sunt încă sub umbra Legii şi vor fi 
judecaţi de ea. Şi cum trebuie să fie egumenul şi preotul care a primit de sus 
puterea de a lega şi dezlega [păcatele oamenilor]. Şi că pentru cel ce săvârşeşte 
cu adevărat cele ale preoţiei şi este luminat de lumina dumnezeiască, toţi 
oamenii îi sunt vădiţi lui, atât cei ce umblă în Duhul lui Dumnezeu, cât şi cei 
ce nu au dezbrăcat încă pe omul cel vechi 


Să alergăm pe calea mântuirii 


Fraților şi părinților, priviţi şi ascultați. Căci zice Hristos Dumnezeu: „Cerceraţi 
Scripturile” [In 5, 39]. Pentru ce zice asta? 


Y Mai întâi pentru ca să ne învăţăm calea care duce la mântuire, 
Y iar apoi pentru ca, umblând fără să ne întoarcem înapoi prin făptuirea 
poruncilor, să ajungem la însăşi mântuirea sufletelor noastre cf. 1 Ptr 1,9]. 


Cine deci este mântuirea noastră? lisus Hristos, precum a zis îngerul cel ce a stat 
înaintea păstorilor: „Iată vă binevestesc vouă bucurie mare, care va fi la tot 
poporul. Că s-a născut nouă astăzi Mântuitor. Care e Hristos Domnul, în cetatea 
lui David" [Le 2, 10-11]. Să ne grăbim deci fiecare din noi, iubiţilor, să alergăm 
întins, nemaipurtând asupra noastră nici un lucru ostenitor sau din cele ce privesc 
viaţa aceasta sau cu anevoie de purtat, ca nu cumva, siliți fiind pentru aceasta să 
păşim mai încet, să nu mai putem ajunge şi intra în cetatea lui David. Vă rog, ca 
prin harul care lucrează întru voi, să nu fiți nepăsători față de mântuirea noastră 
[Evr 2, 3], ci, sculându-vă din somnul relei păreri de sine şi al nepăsării, să nu ne 
oprim, nici să şedem până ce ajungem afară din lume şi, găsind şi văzându-L acolo 
pe Mântuitorul şi Dumnezeul nostru, să ne închinăm Lui şi să cădem înaintea Lui 
[Ps 94, 6]; dar nici acolo să nu ne oprim, ci doar atunci când EI însuşi va grăi către 
noi: „Voi nu sunteţi din lume, dar Eu v-am ales pe voi din lume" [In 15, 19]. 


Să ne răstignim pentru lume 


Cum însă va ajunge cineva să nu mai fie din lume? Dacă se va răstigni pe sine 
însuşi pentru lume şi lumea pentru el, precum zice şi Pavel: „Lumea e răstignită 
pentru mine şi eu pentru lume” [Ga 6, 14] - „Pentru ce, zici tu, că aceste cuvinte 
consună cu acelea?” - „Cuvintele sunt altele dar sensul amândurora este unul şi 


acelaşi. Fiindcă, aşa cum cel ce este în afara casei nu vede pe cei închişi 
înăuntru, aşa nici cel răstignit sau omorât pentru lume n-are vreo Simţire pentru 
lucrurile din lume. Și, iarăşi, aşa cum trupul mort n-are nici cea mai mică 
simţire nici faţă de trupurile vii, nici faţă de cele moarte care zac împreună cu el, 
aşa şi cel ce a ajuns afară din lume prin Duhul Cel dumnezeiesc şi este 
împreună cu Dumnezeu nu poate să mai aibă vreo simţire faţă de lume Sau faţă 
de lucrurile lumii". 


Prin urmare, fraților, aşa se lucrează în noi cu lucrul, în putere, în experienţă şi în 
adevăr, o moarte înainte de moarte şi o înviere a sufletelor înainte de învierea 
trupurilor. Căci pierind cugetul muritor [Rm 8, 6] sub acţiunea minţii celei nemu- 
ritoare, şi starea de om mort fiind izgonită de viaţă, sufletul se vede în chip 
mărturisit pe sine însuşi ca unul ce a înviat din morţi, aşa cum se văd pe ei înşişi 
cei ce se scoală din somn, şi [recunoaşte] pe Dumnezeu Care I-a înviat; pe Care 
înțelegându-L şi Căruia mulțumindu-l, se închină şi slăveşte nesfârşita Lui 
bunătate. Trupul însă nu are [atunci] nici cea mai mică suflare, mişcare sau 
amintire față de poftele lui [contrare firii], ci se face pentru ele cu totul mort şi 
lhpsit de suflare. 


Libertatea prin har 


Se întâmplă atunci că adeseori omul să uite, ca să spunem aşa, chiar şi cele 
conforme firii sale proprii pentru faptul că atunci sufletul petrece pururea în mod 
spiritual [noeros] în cele mai presus de fire. Şi pe drept cuvânt, căci zice [Pavel]: 
„în Duhul să umblaţi şi să nu mai săvârşiţi pofta cărnii” [Ga 5, 16]. Căci moartă 
făcându-se carnea, precum s-a zis, prin venirea Duhului, ne va lăsa de acum 
netulburaţi şi veţi trăi neîmpiedicat pentru că, potrivit dumnezeiescului Apostol, 
„legea nu este pentru cel drept" [| Tim 1, 9] întrucât acesta vieţuieşte în chip vădit 
mai presus de Lege. „Căci, zice, unde este Duhul Domnului, acolo e libertate” [2 
Co 3, 17], libertate negreşit din robia Legii [Rm 7, 25; Ga 3, 13; 4, 3]. 


Căci Legea este cauză şi pedagog [Ga 3, 24] şi dascăl al dreptăţii prin faptul că 
spune: „Să faci aceasta şi aceasta!" şi iarăşi: „Să nu faci aceasta şi aceasta!", dar 
harul şi adevărul [In 1, 17] nu spun aşa. Dar cum? „Să faci şi să spui toate după 
harul cel dat ție [Rm 12, 6; 1 Co 3, 10] şi care grăieşte întru tine [Mt 10, 20; Me 
13, 11]!" precum este scris: „Şi vor fi toți învăţaţi de Dumnezeu" [In 6, 45] 
învățând binele nu prin litere şi întipăriri în piatră [2 Co 3, 3-6], ci învăţaţi fund 
aceasta de Duhul Sfânt, nu numai în cuvânt ci fund iniţiaţi în chip tainic în cele 
dumnezeieşti în lumina cuvântului şi în cuvântul luminii. Fiindcă atunci veţi fi 


dascăli şi pentru voi înşivă şi pentru aproapele, şi nu numai aceasta, ci şi „lumină a 
luminii" şi „sare a pământului" [Mt 5, 14, 13]. 


De la umbra Legii la lumina lui Dumnezeu 


Deci cei ce sunt înainte de har, sub Lege [Ga 3, 23], se află zăcând şi în umbra 
acesteia [Le 1, 79; Evr 10, 1]. Dar cei ce au ajuns după har şi la lumina zilei, au 
fost eliberaţi de umbra sau robia Legii [Rm 7, 2-25; Ga 3, 23; 4, 3; 5, 1], ajungând 
mai presus de ea, ridicaţi fiind la înălţime ca şi pe o scară de vieţuirea evanghelică, 
vieţuind împreună cu Dătătorul Legii însuşi, fiind ei înşişi mai degrabă legiuitori 
decât păzitori ai Legii. 


Dar este oare cel ce are urechi de auzit [Mt 11, 15; 13, 9] ca să poată asculta 
sensul celor grăite de Duhul [Ap 3, 7. 11]? Mai este oare acum cineva care să 
aibă mintea lui Hristos [Il Co 2, 16] ca să înţeleagă bine şi în chip vrednic de 
Dumnezeu cele scrise de Acesta? Se va mai găsi oare şi acum cineva care să aibă 
grăind întru el pe Hristos [2 Co 13, 3], ca să fie în stare să tâlcuiască bine tainele 
ascunse în cuvintele Lui? „Căci, zice [Pavel], grăim şi noi o înţelepciune, dar nu 
cea pieritoare a acestui veac, ci înţelepciunea cea ascunsă în taină” [7 Co 1, 19]; 
ascunsă pentru cei mulți dar pentru noi cei ce umblăm în frica lui Dumnezeu şi 
privim pururea spre El, foarte descoperită şi cunoscută. Căci nu grăim ceea ce nu 
ştim, ci dăm mărturie de ceea ce ştim [In 3, Il]: că lumina luminează deja în 
întuneric || In 1, 15; 1 In 2, 8], zi şi noapte, înăuntru şi în afară - înăuntru în inimile 
noastre [2 Ptr 1, 19], în afară: în mintea noastră - luminându-ne în chip neînserat, 
nemutat, neschimbat şi fără chip, fiind lucrătoare, vie şi făcătoare de viaţă şi făcând 
lumină pe cei luminaţi de ea. Noi dăm mărturie că Dumnezeu este lumină [I In 4, 
5] şi toţi cei ce s-au învrednicit să-L vadă, L-au văzut ca lumină, şi cei ce L-au 
primit, L-au primit ca lumină; că înaintea Lui merge lumina slavei Lui [Ps 96, 3; Îs 
58, 8; Bar 5, 9] şi că este cu neputinţă ca EI să Se arate fără lumină, şi că cei ce n- 
au văzut lumina Lui nu L-au văzut nici pe EL, pentru că EI este lumina şi cei ce n- 
au primit încă lumina Lui, n-au primit harul Lui, căci cei ce au primit harul au 
primit o lumină a lui Dumnezeu şi pe Dumnezeu însuşi, precum a spus Lumina, 
Hristos: „Voi locui şi voi umbla întru ei" [2 Co 6, 16]. 


Căinţa, uşa intrării în lumină 


Dar cei ce n-au pătimit sau n-au fost învredniciţi încă de aceasta, sunt cu toţii încă 
sub Legea dinaintea harului [Ga 4, 5-21], robi [Ga 4, 7] şi ucenici ai unor robi şi 
auzitori ai Legii [Rm 2, 13] şi copii ai slujnicei [Ga 4, 31] şi fu ai întunericului [Ef 
5, 8; 1 Tes 5, 4-5], chiar dacă sunt împărați şi patriarhi, arhierei şi preoţi, 


stăpânitori şi stăpâniți, mireni sau monahi, pustnici sau egumeni, săraci sau bogaţi, 
bolnavi sau sănătoşi cu trupul. Fiindcă toţi cei ce şed în întuneric [Le 1, 79] sunt fii 
ai întunericului şi nu vor să se pocăiască. Căci pocăinţa este uşa care scoate din 
întuneric şi duce în lumină. Deci cel ce nu intră în lumină [In 3, 20], n-a trecut 
frumos prin uşa pocăinței; căci dacă ar fi trecut, ar fi fost în lumină. lar cel ce nu se 
pocăieşte păcătuieşte pentru că nu se pocăieşte: „Căci cel ce ştie să facă binele şi 
nu-l face, păcat are” [lac 4, 17]. lar cel ce face păcatul este rob păcatului [In 8, 
34; 3, 20], urăşte lumina şi nu vine la lumină, ca să nu fie arătate faptele lui [In 3, 
20]. Căci intrând de pe acum de bunăvoie şi din hotărâre liberă în lumină, suntem 
învederaţi şi judecaţi [Ef 5, 13; 1 Co 14, 24], dar suferim aceasta în taină şi în as- 
cuns în cămara cea mai dinăuntru [Mt 6, 6] a sufletelor noastre spre curățirea şi 
lăsarea păcatelor moarte, prin mila şi iubirea de oameni a lui Dumnezeu, numai 
Dumnezeu şi noi cunoscând şi privind cele ale noastre. Atunci însă, la Venirea 
Domnului, lumina cea ascunsă acum se va descoperi celor ce n-au voit să vină 
acum la lumină, ci au urât-o [In 3, 20], şi toate cele ascunse ale lor se vor face 
arătate [Co 14, 35]. Şi aşa cum fiecare din noi oamenii suntem acum ascunzându- 
ne pe noi înşine şi nevrând să arătăm prin pocăință cele ascunse ale noastre, tot aşa 
atunci ne-a făcut şi ne va face lumina vădiţi şi arătaţi atât lui Dumnezeu, cât şi 
tuturor [oamenilor]. 


Ruşinea de a fi la Judecată în întuneric 


Priveşte-mi atunci puţin mărimea ruşinii! Căci aşa cum dacă cineva din noi fiind 
într-o casă care are uşile zăvorâte şi, nefiind văzut de cineva din afară, păcătuieşte 
fără ruşine, făcând adică adultere, stricând copii sau lucrând alte urâciuni, apoi, 
fiind arătat pe neaşteptate lucrând această răutate, suferă ruşine mare; sau iarăşi, 
altfel, dacă cineva plănuieşte ceva împotriva împăratului şi-şi expune în scris cele 
ce are împotriva lui, sau pur şi simplu dacă va grăi sau sfătui ceva din cele ce nu se 
cuvin, ascuns fiind înăuntrul casei, iar pe neaşteptate casa e desfiinţată cu totul, iar 
împăratul împreună cu tot senatul şi straja lui obişnuită stau în preajmă şi înconjură 
casa, iar el este vădit împreună cu toate sfaturile lui să sufere o mare pedeapsă şi 
osândă, - tot aşa şi în acelaşi fel se va întâmpla atunci cu toţi cei din lume: noaptea 
se va lumina ca ziua |Ps 138, 12], toată casa şi peştera, cerul şi pământul însuşi vor 
fi desfiinţate şi toţi cei ce nu s-au îmbrăcat în Hristos [Ga 3, 27], adică cei ce n-au 
primit lumina, precum am zis mai înainte, şi nu vor fi dinainte în ea şi nu vor fi ei 
înşişi lumină [Ef 5, 8], se vor arăta goi şi se vor umple peste tot de toată ruşinea 
[Ap 3, 18]; şi nu numai atât, ci şi toată fapta fiecăruia, bună şi rea, şi tot cuvântul şi 
tot gândul şi cugetul cel născut în fiecare din noi, de la naştere şi până la cea din 
urmă suflare a noastră, se va arăta atunci concentrat în fiecare om. 


Și cu ce se va putea compara, fraţilor, această ruşine de atunci, chiar şi numai ea 
singură? Sau ce pedeapsă mai mare decât acea frică şi această ruşine va fi pentru 
cei ce se vor găsi atunci aşa, precum am zis, întunecaţi şi fără Duhul Sfânt? Ce 
viaţă şi ce petrecere va trebui să aibă omul ce şade în întuneric [Le 1, 79], ca la 
strălucirea neaşteptată a luminii să nu se găsească întru el întinăciunea nici unui 
gând sau fapte? De aceea, să ne grăbim, fraţii mei, să intrăm încă de pe acum prin 
pocăință pe poarta cea strâmtă [Mt 7, 13] şi să vedem lumina dinăuntrul ei. Da, 
rogu-vă, să nu ne lenevim a bate, a căuta şi a cere înainte de a ni se deschide, a ni 
se da şi a fi auziți [Mt 7, 7-8; Le 11, 9-10], până când vom intra şi vom primi 
lumina şi o vom avea nestinsă în inimile noastre. 


Preoții şi păstorii trebuie să fie în lumină 


Dar să nu ne înşelăm pe noi înşine [2 Co 3, 18], şi, urmând voilor cărnii noastre [Ef 
2, 3; 2 Ptr 2, 10], să desfrânăm în obişnuinţele noastre [Ps 105, 39], făcându-ne pe 
noi înşine învăţători, şi devenind egumeni, arhierei, şi preoți în disprețul lui 
Dumnezeu şi al mântuirii noastre. Căci dacă atunci când lisus a zis: „De nu se va 
naşte cineva de sus, nu va putea vedea împărăţia lui Dumnezeu ”, iar Nicodim I-a 
răspuns: „Cum va putea un om Să se nască bătrân fiind? Poate oare să intre a 
doua oară în pântecele maicii sale şi să se nască din nou?” [In 3, 3-4], lisus i-a 
reproşat şi i-a zis: „Tu eşti învățătorul lui Israel şi nu cunoşti aceasta?” [In 3, 
10], măcar că el nu crezuse încă nicidecum, nici nu cunoştea cele ale harului, 
atunci de o cât mai mare osândă nu suntem vrednici noi, cei ce suntem învăţători 
după venirea harului şi nu cunoaştem tainele harului, cei ce ne desfătăm de o astfel 
de învăţătură şi suntem zilnic învăţaţi şi primim mărturie pentru ea de la apostoli, 
proroci, învăţători şi de la însuşi Domnul? 


Căci dacă nu ştim cum se cade să petrecem în această viaţă [1 Tim 3, 15], nici cum 
trebuie să creştem mai întâi în fapte bune şi să ne înfăţişăm pe noi înşine robi ai 
dreptăţii [Rm 6, 16-19], ca unii ce stăm înaintea Domnului şi nu a oamenilor [2 Co 
8, 21; Ef6, 7] şi am fost rânduiţi să slujim fără reproş Dumnezeului celui viu [1 Tes 
1, 9], nici cum şi în ce fel trebuie mai întâi să ne facem aşa ca să stăm în fruntea 
celorlalți, cum, spune-mi, vom încerca să luăm în mâini paza şi purtarea de grijă a 
turmei Stăpânului? Cum o vom păstori pe aceasta după voia Păstorului celui Mare 
[1 Ptr 5, 4] şi o vom aduce la păşunile cele pururea verzi [In 10, 9-3]. 


Ticăloşia preoților traficanţi ai harului 


Dar, o, învârtoşarea noastră şi disprețul nostru față de Dumnezeu şi cele 
dumnezeieşti! Căci astupându-ne urechile ca o aspidă [Ps 57, 5] şi făcându-ne ca 


nişte surzi şi muţi, asemenea morţilor, şi având simţirile sufletului învârtoşate, nu 
primim simțirea celor grăite [de noi], nici nu ştim că există un creştinism, ci 
ignorând taina Iconomiei şi neştiind nimic exact din tainele creştinilor, încercăm 
fără ruşine să arătăm, celor mulți despre lumina cunoștinței, ba chiar însăşi lumina 
cunoştinţei. Dar nu cunoştinţa este lumina, ci lumina este cunoştinţa, pentru că 
toate sunt în ea, prin ea şi din ea [Rm Il, 36], a cărei vedere tăgăduind-o, ne 
denunțăm pe noi înşine că n-am fost născuţi, nici n-am venit la lumina cea de sus, 
ci, că, fiind încă embrioni sau, ca să grăim mai adevărat, avortoni [Il Co 15, 8], ne 
aruncăm pe locurile sfinte şi urcăm pe scaunele apostolilor, şi, ceea ce este mai 
grav, cumpărăm cei mai mulţi, fără frică de Dumnezeu, preoţia cu bani, şi căutăm, 
noi, cei ce nici n-am fost niciodată miei, să stăm ca păstori în fruntea turmei 
împăratului, şi aceasta numai ca să ne umplem pântecele noastre ca nişte fiare şi să 
săvârşim toate celelalte lucruri pe care le cere dorirea răului şi pofta şi instinctul 
spre cele de jos. 


Aşa au fost la început, fraților, apostolii? Aşa urmaşii apostolilor? Aşa părinţii şi 
învățătorii noştri? Vai de înfricoşătoarea îndrăzneală a unora ca acestora, căci nu 
numai în ce priveşte banii văzuţi se fac vânzători şi furi de cele sfinte, ei, cei ce nu 
se uită decât la pungă, dar îndrăznesc să se atingă chiar şi de însăşi bogăția cea 
dumnezeiască, pentru că nu se ruşinează să zică: „Al nostru este a lega şi dezlega 
[Mt 16, 19; 18, 18] şi acest lucru noi l-am primit, în viaţa de faţă, de sus!" 


O, neruşinarea, ca să nu zic ultima nebunie a lor! De la cine, spune-mi, tu, şi pentru 
ce ai primit această putere de sus [In 19, 11]? Pentru că ai lăsat toate şi ai urmat lui 
Hristos [Mt 19, 27 par]? Pentru că ai disprețuit slava pământească? Pentru că te-ai 
făcut smerit cu duhul [Mt 5, 3; 11, 29; Ps 33, 19]? Pentru că ai vândut toate şi le-ai 
dat săracilor [Mt 19, 21 par]? Pentru că ţi-ai pierdut sufletul tău sau l-ai omorât 
pentru lume [Col 3, 5; Ga 6, 14] şi nu l-ai mai găsit în nici o voie a cărnii [Ef2, 3; 
In 1, 13]? Sau ai auzit oare şi tu, ca şi ucenicii lui Hristos în vechime, de la EI 
însuşi suflând asupra ta şi zicân-du-ţi: „la Duh Sfânt! Cărora le vei lăsa păcatele, 
lăsate vor fi şi cărora le vei ţine, ţinute vor fi!" [In 20, 22-23]? 


Sfinţenia adevăratului preot 


„Dar puterea aceasta e a preoţilor", zic ei. Ştiu şi eu; adevărat e acest lucru. Dar nu 
a tuturor preoţilor, nici a celor ce sunt doar preoţi pur şi simplu, ci a celor ce 
slujesc Evanghelia în duh de smerenie [Dn 3, 29] şi duc o viaţă ireproşabilă, a celor 
ce s-au înfățişat mai întâi pe ei înşişi Domnului [Rm 6, 16; 12, 1] şi aduc în chip 
duhovnicesc în templul trupului lor [7 Co 6,19] drept jertfă desăvârşită, sfinţită şi 
bine-plăcută închinarea lor curată [Rm 1, 21; lac 1, 27] fund primiţi, înfățişaţi [cf. 


Evr 9, 24] la jertfelnicul celor de sus, şi aduşi de Arhiereul Hristos lui Dumnezeu 
Tatăl ofrandă desăvârşită, prefăcuţi, schimbaţi şi transfiguraţi prin puterea Duhului 
în Hristos cel ce a murit pentru noi şi a înviat în slava Dumnezeirii; a celor care se 
căiesc şi plâng cu smerenie desăvârşită ziua şi noaptea şi se roagă cu lacrimi nu 
numai pentru €i înşişi, ci şi pentru turma cea încredinţată lor şi pentru toate sfintele 
lui Dumnezeu biserici din lume, şi nu numai atât, ci şi plâng cu amar înaintea lui 
Dumnezeu pentru păcate străine, neavând nevoie de nimic mai mult decât de hrana 
absolut trebuincioasă, nici preocupându-se cu vreo îngrijire sau desfătare a 
trupului, ci care „umblă", precum este scris, „în Duhul şi nu mai săvârşesc pofta 
cărnii" [Ga 5, 16]; care nu preferă din pricina dreptăţii şi poruncii lui Dumnezeu 
nici pe sărac nici pe bogat, nici pe stăpânitor nici pe cel stăpânit, nici chiar pe cel 
ce poartă diadema [împărătească]; care nu se înmoaie, nu trec cu vederea sau 
încalcă porunca lui Dumnezeu cel peste toate, nici sub pretext de milă, nici pentru 
dăruire de daruri, nici pentru frică, nici pentru iubire, nici pentru orice alt lucru 
văzut sau nevăzut. 


A unora ca acestora este faptul de a lega şi dezlega [Mt 16, 19; 18, 18], de a săvârşi 
cele sfinte şi a învăţa, nu însă a celor ce au primit votul şi hirotonia [alegerea] 
numai de la oameni, „căci nimeni, zice [Scriptura], nu-şi ia de la sine cinstea 
aceasta, ci numai cel chemat de Dumnezeu [Evr 5, 4]. Nu a zis: cel ce a primit 
votul de la oameni, ci cel ce a fost mai înainte hotărât şi rânduit spre aceasta de 
Dumnezeu. Căci [preoţii] făcuţi din oameni şi prin oameni sunt furi şi tâlhari, 
precum a zis Domnul: „Eu sunt uşa. Toţi câţi au intrat şi intră nu prin Mine, ci 
sar pe altundeva, Sunt furi şi tâlhari” [In 10, 7.9.1]. 


Hristos - Lumina lumii 


Deci nu vă amăgiţi, fraților [1 Co 6, 9], cine petrece în întuneric e în afara uşii, iar 
cel căruia i se pare că a intrat şi n-a intrat prin lumină, şi el e în afara staulului. 
Căci dacă Iisus este lumina lumii [In 8, 12; 9, 5] şi uşa [In 10, 7-9], negreşit EI este 
o uşă luminoasă şi nu numai o simplă uşă, iar cine a ajuns în ea, a ajuns în lumina 
lumii. Dar EI este Lumină a lumii nu ca unul văzut în mod sensibil ci ca unul con- 
templat în mod inteligibil [noeros]. Căci soarele sensibil luminează nu numai ochii 
trupeşti ai oamenilor, ci şi ai vieţuitoarelor celor neraționale [necuvântătoare], 
patrupede şi zburătoare; iar Soarele inteligibil, Care S-a arătat în lume, luminează 
numai sufletele raționale; dar nici pe acestea nu le luminează pe toate fără 
deosebire şi fără vrednicie, căci nu este neînsuflețit sau, mai bine spus, nu este 
lipsit de viaţă, aşa cum nu e rob sau creatură orânduită spre slujirea altora, ca 
soarele acesta sensibil care răsare deopotrivă peste cei drepți şi cei nedrepţi, peste 
cei răi şi cei buni [Mt 5, 45]. Ci, chiar dacă este numit lumină şi soare [Mt 4, 2] 


este însă mai presus decât toată lumina şi mai presus de soare, ca Unul ce este 
Făcător şi Stăpân al luminii şi soarelui; este viaţă [In 11, 25; 14, 6] şi de viaţă 
făcător, adevăr [In 14, 6], dreptate şi sfințire [Co 1, 30], simplu, necompus, bun şi 
de tot binele şi mai presus de tot binele. Deci, ca Unul ce este şi se numeşte ade- 
văr, Se face într-adevăr adevăr celor ce se întorc [la EI]; ca Unul ce este dreptate, 
este dreptate pentru cei ce au urât toată nedreptatea; sfințire se face pentru cei ce se 
spală şi se curăţesc prin lacrimi; simplu se face celor ce nu mai poartă înăuntru nici 
o viclenie sau răutate [Il Co 5, 8]; necompus se face celor ce nu au nici o 
duplicitate sau îndoială sau neîncredere în suflet; bun se face celor ce nu alătură 
faptelor duhovniceşti ale pocăinţei şi oarecare griji şi gânduri trupeşti sau ale vieţii 
[Le 21, 34], nu le amestecă şi frământă pe acestea cu acelea, ci vin la EI goi în 
voinţa şi intenţia sufletului lor, cu nerăutate, iar EI primind simplitatea lor îi umple 
în scurt timp de tot binele şi-i face de îndată prin descoperirea şi arătarea Lui, 
părtaşi ai bunurilor celor mai presus de minte şi de cuget. 


Lumina - criteriul discernământului, al povăţuitorilor duhovniceşti 


„ȘI cine, zici tu, îi va recunoaşte pe unii ca aceştia, dacă mai există unii ca aceştia 
şi acum?" Cel ce este luminat de sus de Duhul. Dar cel ce vorbeşte şi nu-i 
cunoaşte, pentru ce acceptă să primească mărturie de la alții? Nu ştie că dacă, chiar 
fără să ştie, face să intre un lup la oile lui Hristos, el însuşi va primi osânda pentru 
01? 


„ŞI cine-i cunoaşte?" zici, „căci este om şi nu ştie cele ce sunt în inimă”. Dacă nu 
este orb, nu-l va ignora vreodată pe unul ca acesta. Căci cel ce are vedere oare nu 
va deosebi o oaie de un lup [Mt 7, 15], un tâlhar de un păstor [In 10, 1-14]? Iar 
dacă este orb faţă de acestea, să caute un călăuzitor şi povăţuitor; mai mult, să în- 
ceteze cu asemenea lucrare şi deosebire nemaifăcându-se călăuză altora [Mt 15, 14; 
Rm 2, 9], nici dând o călăuză altora, chiar dacă ar avea întreaga lume martor pentru 
el. Căci eu spun aceasta: „Cel ce vede duhovniceşte şi aude astfel, atunci când 
vede, întâlneşte şi vorbeşte adeseori cu cineva, vede însuşi sufletul lui, chiar dacă 
nu după fiinţa ci după chipul [forma] lui, în ce fel şi cum este. Deci dacă a fost 
învrednicit să se împărtăşească de Duhul Sfânt, cunoaşte aceasta din însăşi vederea 
Lui; dacă însă cel ce vede este nedesăvârşit faţă de har şi nu s-a făcut încă 
asemenea lui Dumnezeu, va recunoaşte pe cel ce-l vede şi vorbeşte cu el mai mult 
prin cuvintele lui - precum grăia însuşi Stăpânul şi Dumnezeul nostru zicând: „Din 
roadele lor îi veţi recunoaşte” [Mt 7, 16-20], şi iarăşi „Precum pomul se 
recunoaşte după roadă, aşa şi omul se recunoaşte din cuvântul lui, ce fel este" 
[Le 6, 43-45] - şi aceasta numai de către cei ce au raţiunea şi simţurile sufletului 
sănătoase. 


Judecăţile greşite ale celor lipsiţi de discernământ 


Fiindcă restul oamenilor sunt insensibili şi hpsiţi de discernământ chiar şi faţă de 
lucrurile însele. Căci atunci când văd pe cineva postind cu slavă deşartă, ei îl 
primesc, iar pe cel ce mănâncă cu smerenie îl vor osândi. Pe un altul care se 
înfrânează cu smerenie îl socotesc fățarnic, dar pe cel ce mănâncă cu lăcomie îl 
consideră simplu şi neprefăcut, şi le place să mănânce adeseori împreună cu el, 
încurajându-şi prin aceasta patimile lor. Dar chiar şi pe cei ce se prefac nebuni şi 
vorbesc fără noimă lucruri plăcute şi frivole, făcând figuri necuviincioase şi 
asociindu-şi pe ceilalţi la râs, socotindu-i ca pe unii ce se străduiesc să-şi ascundă 
virtutea şi nepătimirea prin asemenea pretinse obiceiuri, figuri şi cuvinte, îl 
cinstesc ca nepătimitori şi sfinți, iar pe cei ce petrec în evlavie, virtute şi 
simplitatea inimii [FA 2, 46] şi care sunt cu adevărat sfinţi, îi nesocotesc şi trec pe 
lângă ei ca pe lângă nişte oameni oarecare. Alţii, iarăşi, socotesc pe cel limbut şi 
ostentativ drept mai învățător şi mai duhovnicesc, iar pe cel tăcut şi care-şi face 
scrupule pentru vorbăria deşartă [Mt 12, 36] îl declară sălbatic şi mut. Alţii se 
întorc de la cel ce grăieşte în Duhul Sfânt ca de la unul ce cugetă lucruri înalte şi e 
înfumurat, fiind loviți de cuvintele lui mai degrabă decât străpunşi [la inimă], iar pe 
cel ce boscorodeşte din burta sau din învăţătura lui şi îi minte cu privire la 
mântuirea lor, îl laudă din belşug şi-l aprobă. Şi aşa nici unul din unii ca aceştia nu 
poate să vadă şi să deosebească lucrul bun, aşa cum este. 


Ochiul orb nu poate vedea, iar urechea surdă nu poate auzi 


Căci cine este odată orb este orb faţă de toate, aşa cum cel ce este surd este surd 
față de toate. Fiindcă orbul nu vede pe cineva iar pe altul nu, iar surdul nu aude un 
glas iar altul nu, ci în general şi acela şi acesta sunt lipsiţi de aceste simţuri. Astfel 
deci tot cel ce e nesimţitor faţă de Unul e nesimţitor față de toate, după cum cel ce 
are simţire faţă de Unul le simte pe toate şi este în afara simțirii lor; le simte pe 
toate şi nu este stăpânit de simţirea lor. Cel surd față de cuvântul este surd față de 
tot glasul, după cum cel ce aude Cuvântul le aude toate; acesta este surd faţă de 
orice glas; îi aude pe toţi şi pe nimeni, decât numai pe cei ce-şi fac cuvintele în Cu- 
vântul, şi nici măcar pe aceştia, ci numai pe Cuvântul care grăieşte fără glas în 
glasuri. 


Orbul faţă de Unul este orb în întregime faţă de toate, iar cel ce vede în Cel Unul 
are vederea tuturor şi se reţine de la vederea tuturor, având şi vederea tuturor şi 
fiind în afară de cele văzute; fiind în Unul le vede pe toate şi fiind în toate nu vede 
nimic din toate. Astfel deci „cine vede în Unul se vede prin Unul şi pe sine, pe toţi 
şi pe toate, dar fiind ascuns în El nu vede nimic din toate" . Aşadar, cel ce aude, 


vede şi simte aşa, ştie sensul celor spuse, iar cel ce nu-l ştie, este vădit că nu-şi are 
simţurile sufletului clare şi sănătoase. lar cel ce este aşa, nu a cunoscut că „este un 
închinător amestecat, pământesc şi ceresc, vrednic şi nemuritor, împărăţind pe 
pământ, dar împărăţit de sus, văzător al creaturii văzute şi inițiat al celei inteligibile 
[spirituale] cum zice undeva cineva cu nume strigat de toţi în teologie. Dar, fiind 
aşezat într-o asemenea cinste, s-a alăturat dobitoacelor celor fără de minte şi s-a 
asemănat lor |Ps 48, 13-21] şi asemănându-se cu ele rămâne acum neîntors, 
nerechemat sau neridicat la vrednicia cea dintâi după darul Iconomiei Stăpânului şi 
Domnului nostru lisus Hristos, Fiul lui Dumnezeu. Fiind încă dobitoc 
necuvântător, ca să vorbesc ca David, măgar, poate, sau bou, sau porc, cărora nu li 
se dau de la Dumnezeu mărgăritarele [Mt 7, 6] cunoștinței celei negrăite, n-a 
îmbrăcat nicidecum în omul raţional şi spiritual [noeros] chipul Domnului nostru 
lisus Hristos, al omului ceresc [1 Co 15, 49] şi Dumnezeu. Neîmbrăcând însă, în 
bună simţire şi conştient acest chip, este încă numai sânge şi carne [7 Co 15, 50] 
neputând primi |numai] prin cuvânt simţirea slavei celei duhovniceşti, precum nici 
cei orbi din naştere nu pot vedea numai prin cuvânt lumina soarelui. Dar veniţi, cei 
ce aveţi în voi lumina cea spirituală [inteligibilă], să dăm slavă prin ea Tatălui şi 
Fiului şi Sfântului Duh, acum şi pururea şi în vecii vecilor. Amin. 


Cateheza 29 - O nouă erezie: nevolnicia - Despre faptul că nu trebuie să se 
spună că acum e cu neputinţă ca acela, care vrea, să ajungă pe culmile virtuţii 
şi să rivalizeze cu Sfinţii din vechime. Şi că tot cel ce învaţă cele potrivnice 
dumnezeieştilor Scripturi, acela dogmatizează celor ce-l ascultă o nouă erezie. 
Şi despre lacrimi, că lacrimile ne sunt inerente prin fire 


Absența trupească a lui Hristos e spre folosul nostru 


Fraților şi părinţilor, mulți spun în fiecare zi şi-i auzim şi noi zicând: „Dacă am fi 
fost în zilele apostolilor şi ne-am fi învrednicit să-L vedem pe Hristos ca aceia, am 
fi devenit şi noi sfinţi ca şi aceia", neştiind că Acelaşi este Cel ce a grăit şi grăieşte 
şi atunci şi acum în întreaga lume; căci dacă Cel din vechime şi Cel de acum nu 
este Acelaşi, fiind Dumnezeu deopotrivă şi întru toate, fie şi în lucrări şi în riturile 
liturgice, cum se arată atunci Tatăl în Fiul şi Fiul în Tatăl [In 10, 38; 14, 10-11] 
zicând prin Duhul aceasta: „Tatăl Meu până acum lucrează şi eu lucrez" [In 5, 17]? 


Dar poate va zice cineva: „Nu este acelaşi lucru faptul de a-L fi văzut pe Acela 
atunci, şi de a auzi acum numai cuvintele Lui şi de a fi învăţat [de către alții] cele 
privitoare la Acela şi la împărăţia Lui”. Și eu zic că ceea ce este acum nu e deloc 
acelaşi lucru cu ceea ce era atunci, pentru că ceea ce e acum e mult mai mult şi 
ne duce mult mai uşor spre o credinţă şi o certitudine mai mare, mai presus 
decât faptul de a-L fi văzut şi auzit atunci trupeşte. 


» Fiindcă atunci El apărea iudeilor celor nerecunoscători ca un om de jos, iar 
acum este propovăduit Dumnezeu adevărat. 

> Atunci petrecea şi mânca trupeşte împreună cu vameşii şi păcătoşii [Mt 9, 
10 par] acum însă şade de-a dreapta lui Dumnezeu [Mc 16, 19], El, Cel ce 
niciodată şi nicidecum n-a fost despărțit de EI, şi este crezut că hrăneşte 
lumea toată şi despre care spunem, dacă credem, că „fără El nimic nu s-ar 
fi făcut din ce s-a făcut" [In 1,3]. 

» Atunci era disprețuit şi de către cei mai de jos care ziceau: „Oare nu este 
acesta fiul Mariei [Mc 6, 3 par] şi al lui Iosif, teslarul [Mt 13, 55 par]?”, iar 
acum este închinat ca Fiu al Dumnezeului Celui adevărat şi Dumnezeu 
adevărat de împărați şi dregători, şi a slăvit şi slăveşte pe cei ce „se închină 
Lui în Duh şi în Adevăr” [In 4, 24] - chiar dacă de multe ori îi şi mustră 
atunci când păcătuiesc - făcându-i toiege de fier peste toate neamurile care 
sunt sub cer, şi care sunt ca nişte vase de lut [Ps 2, 8-9; Ap 2, 27]. 

> Atunci era socotit ca un om oarecare între ceilalți oameni, stricăcios şi 
muritor, şi lucru mare era a recunoaşte într-un trup omenesc pe Dumnezeu 
Cel fără chip şi nevăzut Care în EI a luat chip în mod neschimbat şi nemutat 


şi a fost văzut om întreg neavând nimic mai mult faţă de ceilalți oameni în 
lucrurile văzute, ci mâncând, bând [Mf 11, 19 par], dormind [Mt 5, 24 par], 
asudând [Le 22, 44] şi ostenind [In 4, 6] şi făcând toate cele omeneşti, afară 
de păcat [Evr 4, 15], şi a crede că acesta e Dumnezeu Cel ce a făcut însăşi 
cerul şi pământul şi toate cele dintr-însele [FA 4,24]. Căci pentru aceasta 1- 
a fericit Stăpânul pe Petru când a zis: „Tu eşti Fiul Dumnezeului Celui viu” 
[Mt 16, 16], zicând: „Fericit eşti, Simon bar Ilona, că nu trup şi sânge ţi-au 
descoperit ţie acestea - adică să vezi şi să spui [aceasta] - ci Tatăl Meu 
Care este în ceruri" [Mt 16, 17]. 


Astfel încât cel care-L aude acum strigând în fiecare zi prin Sfintele Evanghelii şi 
vestind voia Tatălui Lui Celui binecuvântat, şi nu-L ascultă cu frică şi cutremur [Ef 
6, 5] şi nu păzeşte cele poruncite de EI, n-ar fi suportat nicidecum să creadă în EI, 
chiar dacă ar fi fost de faţă, L-ar fi văzut şi L-ar fi auzit învățând; mai mult, teamă 
mi-e că, necrezând defel, l-ar fi hulit socotindu-l potrivnic al lui Dumnezeu şi nu 
Dumnezeu adevărat. 


Asprimea vremurilor de odinioară 


Acestea le spun cei ce sunt mai groşi la înţelegere decât alţii. Ce spun însă cei mai 
evlavioşi decât aceştia? „Dacă am fi fost în vremurile Sfinţilor Părinţi, ne-am fi 
luptat şi noi. Căci, privind la vieţuirea lor cea bună şi la luptele lor, ne-am fi aprins 
şi noi de zel. Acum însă, vieţuind cu oameni leneşi şi uşuratici, suntem duşi şi 
târâţi împreună cu ei şi, fără să vrem, pierim împreună cu ei", neştiind, nici ei, pe 
cât se pare, că noi, mai mult decât aceia, suntem la liman [adăpost]. Căci în 
vremurile Părinților noştri erau multe erezii - să audă şi aceştia! - mulți hristoşi 
mincinoşi [cf. 2 Co 11, 13], mulţi învăţători mincinoşi [2 Ptr 2, 1] care umblau de 
jur-împrejur cu îndrăzneală semănând neghina celui rău [Mt 13, 25], şi care, 
prinzând pe mulți cu cuvintele lor şi amăgindu-i, au trimis la pierire sufletele lor. 


Că acest fapt e adevărat veţi găsi citind din Vieţile Sfinților Părinților noştri 
Eftimie, Antonie şi Sava. Căci stă scris că odinioară Antonie, îmbrăcând o haină 
mai strălucitoare deasupra celei pe care o îmbrăca de obicei şi urcându-se pe un loc 
înalt, s-a arătat pe sine însuşi şi s-a înfăţişat lumii, desigur ca, făcându-se arătat, să 
fie prins şi omorât de eretici; deci n-ar fi făcut aceasta dacă n-ar fi existat 
persecuție. Iar la naşterea Sfântului nostru Părinte Eftimie nu stă scris că pe atunci 
a fost dăruită Bisericilor „bucurie” de la Dumnezeu, încetând adică atunci 
persecuțiile şi ereziile? 


lar la sfârşitul vieţii Cuviosului Părintelui nostru Sava n-aţi auzit cât s-a luptat 
pentru Biserici şi împotriva ereziilor, şi câți dintre monahii de atunci nu s-au lăsat 
atraşi de eretici? Iar cele ce s-au petrecut cu Sfântul Ştefan cel Nou ce altceva au 
fost decât o prigoană foarte grea şi aspră? Sau nu vă gândiţi la furtuna ce s-a făcut 
atunci şi la valurile care i-au acoperit pe monahi? Dar ce să le mai expun pe toate? 


Căci atunci când îmi aduc aminte de aceştia, de cele petrecute cu Marele Vasile, 
după cum istoriseşte marele Grigorie, şi de cele petrecute cu loan cel cu vorba de 
aur ŞI cu sfinții părinți de după el, mă socotesc pe mine însumi un nefericit şi mi-e 
milă de cei ce nu se gândesc la acestea, fiindcă nu cunosc exact că toată vremea 
care a trecut a fost mai înfricoşătoare [decât cea de acum] şi în chip vădit plină de 
neghina celui rău [Mt 13, 38]. 


Cu toate acestea însă, deşi cele ce au trecut au fost mai înfricoşătoare decât cele de 
azi, şi viaţa de acum are mulţi eretici, mulți lupi, vipere şi şerpi care petrec 
împreună cu noi, numai că nu mai au o putere împotriva noastră [cf. In 19, 11], ci 
unii ca aceştia stau ascunşi în noaptea răutăților, iar pe cei ce merg împreună cu ei 
şi ajung în întunericul lor îi răpesc şi-i mănâncă, dar celor ce umblă în lumina [1 In 
1, 7; Ps 118, 105] dumnezeieştilor Scripturi şi merg pe calea poruncilor lui Dum- 
nezeu nu cutează să le stea înainte, ci, văzându-i trecând, fug din faţa lor ca de foc 
[cf. Ps 67, 2-3]. 


Ereticii de odinioară 
Pe cine, oare, aţi socotit că i-am numit [acum] „eretici ? 


> Oare pe cei ce tăgăduiesc pe Fiul lui Dumnezeu (Arienii radicali, eunomienii 
(secolul IV); condamnaţi la Sinodul II Ecumenic (381).)? 

> Oare pe cei ce blasfemiază pe Duhul Sfânt şi zic că EI nu este Dumnezeu 
(Pnevmatomahii (secolul 1V); condamnați la Sinodul II Ecumenic (381).)? 

> Oare pe cei ce zic că Tatăl e mai mare decât Fiul (Probabil semiarienii 
(secolul IV); condamnaţi la Sinodul II Ecumenic (381).)? 

> Oare pe cei ce amestecă Treimea într-o unime (Sabelienii modalişti (secolul 
IV); condamnaţi la Sinodul II Ecumenic (381).)? 

> Oare pe cei ce zic că Hristos este Fiu al lui Dumnezeu, dar nu cred că Ela 
luat trup din femeie (Gnosticii docheți.)? 

> Oare pe cei ce flecăresc că a luat trup dar unul lipsit de suflet (Apolinariştii 
(secolul IV-V); condamnaţi la Sinodul III Ecumenic (431).) sau împart pe 
Unul Dumnezeu în trei dumnezei (Triteiştii sau arienii în genere (secolul 
1V); condamnaţi la Sinodul II Ecumenic (381).)? 


> Oare pe cei ce zic că avea trup însufleţit, ca unul ce era om întreg, dar că 
Fiul lui Dumnezeu Care S-a făcut şi Fiu al Născătoarei de Dumnezeu Maria 
nu este Dumnezeu după ipostas, ci taie pe Unul Hristos în doi fii (Nesrorienii 
(secolul V); condamnaţi la Sinodul III Ecumenic (431).)? 

> Oare pe cei ce atribuie Tatălui Celui fără de început un început şi zic că: „a 
fost un timp când nu era'"(Este greu de spus cine ar putea fi ereticii care 
atribuiau un ,, început" Tatălui. Formula pe care le-o atribuie aici Sfântul 
Simeon (,,a fost un timp când nu era”) este o expresie clasică a lui Arie care 
o aplica însă nu Tatălui, ci Fiului pentru a-i contesta divinitatea deplină pe 
care el o recunoştea numai Tatălui. )? 

> Sau pe cei ce cugetă şi dogmatizează în chip rău că Tatăl e fără de început, 
dar Fiul, ca Unul Care a fost născut de EI, a luat un început după un anumit 
timp, ca o creatură (Poziţia arianismului „clasic” reprezentat de Arie; 
condamnat la Sinodul I Ecumenic (325).)? Căci n-a fost un timp când Tatăl 
să nu aibă împreună cu EI pe Fiul, şi cum va putea fi numit Tată cel ce este 
lipsit de copil? Oare cei ce propovăduiesc că unul e cel ce a pătimit şi altul 
cel ce a înviat (Ar putea fi vorba de o hristologie dochetică de tendinţă 
enostică.)? 


Nicidecum! Căci nu-ţi vorbesc de nici unul din aceşti lipsiți de evlavie şi de 
Dumnezeu, nici de vreuna din celelalte erezii care au apărut ca un întuneric dar 
care au fost făcute să dispară de către Sfinţii Părinţi care au strălucit pe atunci; 
pentru că atât de puternic a strălucit prin ei harul Preasfântului Duh şi a izgonit 
întunericul numitelor erezii, încât de Dumnezeu insuflatele lor scrieri strălucesc 
până acum mai presus decât razele soarelui, astfel încât nimeni nu îndrăzneşte să le 
contrazică. 


O nouă erezie: a ne crede incapabili de 
a păzi Evanghelia ca cei din vechime 


Ci vorbesc despre aceia, şi-i numesc eretici pe cei care zic că nu există cineva în 
timpurile noastre şi în mijlocul nostru care să poată păzi poruncile evanghelice şi 
să devină asemenea cu Sfinții Părinţi: adică mai întâi de toate credincios şi 
făptuitor - căci credinţa se arată prin fapte [lac 2, 18] aşa cum se arată asemănarea 
feţei în oglindă - apoi contemplativ şi văzător de Dumnezeu pentru faptul de a fi 
fost adică luminat şi a fi primit Duhul Sfânt şi de-a fi văzut prin EI pe Fiul 
împreună cu Tatăl. Cei ce zic deci că aceasta e cu neputinţă nu au numai o anume 
erezie ci, dacă se poate spune aşa, au toate ereziile la un loc, aceasta din urmă 
depăşindu-le şi acoperindu-le prin lipsa ei de evlavie şi excesul blasfemiei ei pe 
toate acelea. Cel ce zice aceasta răstoarnă toate dumnezeieştile Scripturi. În zadar, 


socotesc, zice zadarnicul acela, se mai citeşte Sfânta Evanghelie, în zadar, dă el 
mărturie, se mai citesc ori s-au scris scrierile Marelui Vasile şi ale celorlalţi preoți 
ŞI CUVIOŞI. 


Deci, dacă ne este cu neputinţă a face cu lucrul şi a păzi neîncetat cele ce le 
spune Dumnezeu şi pe care toţi sfinţii le-au făptuit mai întâi ei înşişi toate, iar 
apoi, scriindu-le, ni le-au lăsat spre povăţuirea noastră [cf. 1 Co 10, 11], pentru 
ce s-au mai ostenit aceia să le scrie şi se mai citesc acum în biserici? Cei ce zic 
acestea închid cerul [cf. Mt 23, 13] pe care ni 1-a deschis Hristos şi taie calea 
spre Acela, pe care EI însuşi ne-a înnoit-o [Evr 10, 19-20]. Căci, în vreme ce 
Acela Dumnezeu fiind peste toți credincioşii strigă şi zice prin Sfânta Evanghelie: 
;» Veniţi la Mine toţi cei osteniţi şi împovăraţi şi Eu vă voi odihni pe voi” [Mt LI], 
28], potrivnicii lui Dumnezeu [antitheos] aceştia sau, mai bine zis, aceşti potrivnici 
ai lui Hristos [antihrişti] zic: „Este cu neputinţă aceasta, este cu neputinţă!" Către 
aceştia Stăpânul zice pe drept cuvânt cu glas mare: „Vai vouă cărturarilor şi 
fariseilor [Mt 23, 13-15]! Vai vouă, călăuze oarbe orbilor [Mt 23, 16; 15, 14]că nu 
intraţi în împărăţia lui Dumnezeu şi pe cei ce vor să intre îi împiedicaţi! [Mt 23, 13; 
L& 111432]. 


În vreme ce Acela fericeşte în mod deschis pe cei ce plâng [Mt 5, 4], aceştia spun 
că e cu neputinţă ca cineva să plângă şi să se întristeze în fiecare zi. O, ce nesimţire 
şi ce gură nepăzită care scoate din ea [astfel de] glăsuiri întinate împotriva 
Dumnezeului Celui Preaînalt şi face ca oile lui Hristos pentru care şi-a vărsat 
sângele însuşi Fiul Cel Unul-născut al lui Dumnezeu să devină pradă fiarelor. Cu 
adevărat bine zice David, părintele lui Dumnezeu, proorocind despre unii ca 
aceştia: „Fiii oamenilor, dinţii lor sunt arme şi săgeți şi limba lor sabie ascuţită" [Ps 
56.3]; 


Să nu tăgăduim curăţia şi lacrimile 


Pentru ce e cu neputinţă, spune-mi? Prin ce alt mijloc au strălucit pe pământ sfinții 
şi s-au făcut luminători în lume [Flp 2, 15]? Dacă ar fi fost cu neputinţă, nici aceia 
n-ar fi putut să le înfăptuiască vreodată. Căci oameni erau şi aceia, ca şi noi, şi nu 
aveau nimic mai mult decât noi, decât voinţă spre bine, râvnă, răbdare, smerenie şi 
dragoste față de Dumnezeu. Acestea deci câştigă-le şi tu, şi sufletul care acum îţi 
este de piatră [cf. Is 17, 6; Ps 113, 8] ţi se va face izvor de lacrimi. 


lar dacă nu vrei să suferi necaz şi strâmtoare, cel puţin nu spune că lucrul este cu 
neputinţă. Căci cel ce spune aceasta tăgăduieşte curățirea; pentru că fără lacrimi nu 
s-a auzit din veac să se fi curățit de întinăciunea păcatului vreun suflet care a 


păcătuit după Botez; pentru că prin Botez a şters Dumnezeu toată lacrima de pe 
faţa pământului [îs 25, 8] revărsând Duhul Lui Cel Sfânt [cf. 77? 3, 6] cu bogăţie. 


Dar, precum am auzit din dumnezeiasca Scriptură, unii adulți ce se botezau 
lăcrimau în însuşi momentul Botezului fiind străpunşi [la inimă] prin venirea 
Duhului; nu cu lacrimi de durere sau chin, ci cu lacrimi care, prin lucrarea 
Sfântului Duh şi darul Aceluiaşi, erau mai dulci decât mierea, vărsându-le din ochi 
oarecum fără chin şi fără zgomot. Cei ce s-au învrednicit cândva să aibă 
experienţa unor asemenea lacrimi vor cunoaşte cele spuse de mine că sunt 
adevărate, aşa cum va da mărturie pentru mine şi glasul Teologului [Grigorie], 
căci el spune: „Să aducă tot omul o jertfă [ofrandă]; unul ceva, altul altceva”, şi 
după ce a enumerat multe, la sfârşit, după toate a strigat: „Toţi însă [să aducă] 
lacrimi, toţi curăţire, toţi urcuşul şi tinderea spre cele dinainte [cf. Flp 3, 13]'. 


Lacrimile sunt absolut necesare vieţii 


Oare [spunând] acestea a deosebit sau separat unele [lucrări] de altele, zicând că 
unele sunt cu putinţă, iar altele cu neputinţă? Oare a zis Marele Grigorie, cum 
ziceţi voi fără pricepere - ca să mă iau de voi aşa cum meritaţi, ca de unii ce 
sunteţi netăiaţi împrejur la inimi şi la urechi [FA 7, 51] - că unii au moştenit de 
la soartă o fire mai dură şi de aceea nu pot să aibă străpungerea [inimii] şi să 
plângă? Să nu fie! Că firea omului nu ar avea [inerente] în mod natural lacrimile, 
plânsul şi întristarea aceasta n-a spus-o sau n-a scris-o nici sfântul acesta, nici altul 
dintre sfinţi. Că plânsul ne este inerent tuturor prin fire, să te înveţe înşişi 
pruncii ce se nasc. Căci de îndată ce au ieşit din pântecele [mamei lor] şi au 
căzut pe pământ plâng, iar acest fapt le apare moaşelor drept un semn de viaţă. 
Căci dacă pruncul nu va plânge nu se zice nici că trăieşte, dar plângând el arată 
prin însăşi acest fapt că, de la naştere, firea are cu necesitate o urmare [a însăşi 
existenţei ei] şi plânsul dimpreună cu lacrimile. 


lar cum spunea sfântul părintele nostru Simeon Studitul, cu un astfel de plâns 
trebuie omul să-şi trăiască viaţa de faţă şi să moară cu el, dacă vrea să se 
mântuiască şi să intre în viaţa veşnică [cf. Mt 19, 17] pentru că lacrimile de la 
naştere sugerează lacrimile din viaţa noastră prezentă, de aici. Căci, aşa cum 
hrana şi băutura sunt necesare pentru trup, tot aşa şi lacrimile sunt necesare 
sufletului, astfel încât cel ce nu plânge în fiecare zi - căci preget să zic în fiecare 
ceas, ca să nu par prea exagerat - îşi strică şi-şi pierde sufletul [lăsându-l să 
moară] de foame. 


Lacrimile, chezăşie a vederii lui Dumnezeu 


Deci dacă plânsul şi lacrimile sunt o urmare [necesară a însăşi existenţei] firii, 
precum s-a dovedit, nimeni să nu tăgăduiască acest bun al firii, nimeni să nu se 
lipsească prin trândăvie şi uşurătate de un astfel de bine, nimeni să nu se trufească 
cu răutate, viclenie şi mândrie, şi să se transforme, împotriva firii, în duritatea unei 
pietre, ci, cu prea frumoasă osârdie spre poruncile lui Dumnezeu, să păzească, 
rogu-vă, acest mare dar neatins în inima lui, păzindu-l în umilinţă şi smerenie, în 
nerăutate şi simplitatea sufletului, în răbdarea ispitelor şi în meditaţia neîncetată a 
dumnezeieştilor Scripturi, pocăindu-se mereu şi aducându-și aminte tot timpul de 
greşelile proprii; nimeni să nu fie cu nepăsare faţă de o astfel de lucrare. lar dacă 
cineva, deznădăjduind de mântuirea lui, zace în patul trândăviei, să nu spună cel 
puţin celor osânditori că aceasta e cu neputinţă. Pentru că cel ce zice aceasta ne 
încuie nouă tuturor poarta Împărăției Cerurilor. Căci, de suprimi lacrimile, suprimi 
împreună cu ele şi curățirea; iar fără curăţire nu este nimeni care să se mântuiască, 
nimeni care să fie fericit de către Domnul, nimeni nu va vedea pe Dumnezeu [Mt 
5, 8; Evr 12, 14]. 


Să ascultăm Scriptura 


lar dacă astfel de lucruri urmează celor care nu plâng după porunca Domnului, 
cum nu este aceasta erezie mai rea decât toţi ereticii, spune-mi! Fiindcă atunci, 
după voi, urmează că în zadar s-a făcut pogorârea şi urcarea lui Dumnezeu, nelu- 
crătoare s-a făcut propovăduirea apostolilor, nelucrătoare învăţăturile tuturor 
sfinților care pururea ne cheamă la plângere. Toată Scriptura insuflată de 
Dumnezeu |2 Tim 3, 16] a ajuns nefolositoare, precum văd, pentru voi, care sunteţi 
şi gândiţi aşa. Căci, astupându-vă urechile ca o viperă surdă [Ps 57, 5], atribuiți 
mântuirea sufletelor voastre numai mantici, culionului şi analavului - iar unii, chiar 
Şi bărbii foarte mari şi venerabile - îndrăznind şi lăudându-vă în acestea. Dar 
credeţi-mă, - chiar dacă nu vreţi să ascultați dumnezeiasca Scriptură, care în fiecare 
zi vă strigă lucruri mari - goi şi dezbrăcaţi [cf. Evr 4, 13] vom sta înaintea judecății 
lui Hristos, ca fiecare să ia fie bune, fie rele [2 Co 5, 10] după cele ce a făcut în 
trup. 


Defectele monahilor în faţa judecății lui Dumnezeu 


lar dacă aceasta se va întâmpla cât de curând tuturor, unde va fi atunci haina care 
acoperă şi împodobeşte trupurile noastre? Unde analavele cele arătoase? Unde 
mantiile cele strălucitoare şi străvezii? Unde sandalele cele frumoase şi solide? 
Unde curelele asemenea cingătorilor femeieşti? Unde întâlnirile cu dregătorii? 
Unde preferința în saluturi? Unde luptele pentru şederea pe scaunul dintâi? Unde 
luxul meselor? Unde - ca să o spun şi pe aceasta - faptul de a o lua înaintea fratelui 


şi a apuca bucăţile cele mai mari şi mai de cinste din cele ce sunt puse înainte, 
lucru de care pătimim mai întâi eu şi cei vanitoşi ca mine? Unde vor fi atunci 
fumurile şi trufia noastră şi faptul de a stăpâni şi de a fi stăpânit? Unde chilule cele 
largi şi înfrumuseţate în chip strălucitor ca nişte săli de nuntă? Unde preferința 
pentru slujirea şi funcțiile prin care socotim că o luăm înaintea altora? Unde râsul 
cel nestăvilit şi indecent? Unde cinele cele luxoase şi târzii şi conversațiile 
nepotrivite de la acestea? Unde numele cele mari? Unde sfinţenia pe care suntem 
socotiți sau pe care socotim acum că o avem? Unde linguşitorii şi ironicii care ne 
numesc sfinți şi tulbură urma paşilor noştri? Unde scaunele înălțate şi cei ce cred 
că prin ele sunt mai de vază decât alții? Unde demersurile, graba şi râvna de a 
ajunge în posesiunea unei stăpâniri oarecare sau a uneia mai mari? Unde 
împotrivirea în cuvânt [contradicţia] şi nesupunerea, şi faptul de a nu voi să te arăţi 
al doilea faţă de altul? Unde ataşamentul faţă de rude? Unde vaza oamenilor din 
lume şi a dregătorilor care vin pe la noi, prin care mai întâi eu, nenorocitul, socot şi 
cred că ajung mai de vază decât alţii? Unde părută înţelepciune a celor cu vază în 
cunoştinţa şi înţelepciunea lumii [1 Co 1, 20; Col 2, 3]? Unde părerea de sine şi 
iluzia de a fi ceva, când nu suntem nimic [cf. Ga 6,3]? Unde limba cu întorsături 
frumoase şi frazele retorice care curg ca dintr-un izvor? Unde va fi atunci, sau mai 
degrabă acum, înțeleptul, unde cărturarul, unde cercetătorul veacului acestuia |] 
Co 1, 20], să se apropie, să vină, să şedem împreună şi să ne sfătuim împreună 
despre Ziua cea înfricoşătoare şi ceasul acela, şi, punând în mişcare toate cele bune 
- ceea ce s-a spus - în noi înşine şi în dumnezeieştile Scripturi şi cercetându-le 
întocmai să ne lăsăm învăţaţi de aici şi să învăţăm ce anume va putea să ne fie într- 
adevăr de folos atunci, şi acel lucru să ni-l alegem cu toată osârdia. 


Îndemn final 


Cu adevărat, fraţii mei preaiubiți, aşa cum strigă limpede întreaga Scriptură, mare 
nevoie, mare frică şi cutremur |Ps 54, 6] îi va cuprinde în ceasul acela pe cei leneşi, 
moi şi uşuratici ca mine. Fericit este însă, fraților, cel ce acum se află mai prejos 
decât toată zidirea, întristându-se, plângând ziua şi noaptea înaintea lui Dumnezeu, 
căci atunci va sta îmbrăcat [Mt 25, 33]. Fericit cel ce aude acestea şi nu lasă să 
treacă timpul vieţii sale fără folos, gemând numai şi amânând din zi în zi, ci care 
îndată ce a auzit pe Domnul zicând: „Pocăiţi-vă!" [Mt 4, 17], îndată începe şi 
lucrul. Căci unul ca acesta va fi miluit ca un rob ascultător şi recunoscător şi nu se 
va osândi cu cei neascultători: acum va fi izbăvit de toate patimile şi se va face 
lucrător încercat al tuturor virtuţilor, iar în veacul viitor se va desfăta de bunurile 
cele negrăite ale lui Dumnezeu împreună cu toţi cei ce au bineplăcut Lui; pe care 
fie să le dobândim noi toţi cu harul Domnului nostru lisus Hristos, căruia fie slava 
în vecii vecilor. Amin. 


Cateheza 30 - O metodă de a face pocăință - Despre pocăință şi începutul unei 
vieţi lăudabile, cum trebuie să facă în fiecare zi cel ce se pocăieşte. în care şi 
despre lacrimi şi despre zdrobire 


Scopul ostenelilor duhovniceşti 


Fraţii mei iubiţi, ascultați înţelesul cuvintelor mele şi primiți-l cu bunăvoință ca 
unul ce este un sfat bun pentru voi, şi râvniţi să-l şi faceţi spre folosul obştesc al 
meu şi al vostru. Căci umblând aşa, puţin câte puţin, prin cele ce par lucruri mici, 
înaintând vom ajunge la cele mai desăvârşite şi ne vom face bărbaţi desăvârşiți 
întru Hristos [Col 1, 28]. 


Dar scopul cuvântului meu este acesta: ieşind din biserică nu începeţi să vă înălțaţi 
spre cele deşarte şi nefolositoare, ca nu cumva venind diavolul şi găsindu-vă 
petrecând în acestea, aşa cum un corb, luând grăuntele de grâu din pământ înainte 
de a fi acoperit de pământ, se înalță în zbor, aşa şi el să ia aducerea-aminte a 
cuvintelor acestei învățături din inima voastră [Mt 13, 4. 19] şi iarăşi să rămâneţi 
orbi de învăţătura mântuitoare; iar dacă cineva dintre voi a primit porunca de a face 
şi a lucra vreun lucru de mână sau vreo slujire, să meargă plecându-şi capul în jos, 
luând aminte la el însuşi, iar lucrând şi slujind să spună în sine însuşi: Anii risipiţi : 
„O, câţi ani şi câte zile ale vieţii mele n-au trecut în care eu, ticălosul, m-am 
înălțat uşuratic şi-am râs! O, cât de deşart m-am făcut auzind până acum 
dumnezeieştile Scripturi şi necunoscând în genere folosul care vine din acestea! La 
ce-mi va folosi viaţa de faţă? lată au trecut atâţia şi atâția ani ai vieţii mele. Deci 
cine ştie dacă voi mai trăi până mâine [lac 4, 14]? Ani mulți am mâncat, mi-am 
umplut pântecele cu cărnuri, cu vin şi cu înfulecare multă. M-am împodobit cu 
haine, m-am distrat şi am râs în mine însumi, mi-au prisosit atâtea şi atâtea 
monede de aur, şi le-am cheltuit risipindu-le pe lucruri deşarte, după care am 
început să le agonisesc iarăşi. M-am îmbăiat până la saturare în parfumuri, am 
încălecat cai şi catâri, m-am desfătat de mese multe şi scumpe, l-am pizmuit pe 
aproapele, l-am hulit, m-am desfrânat, am furat, am minţit. Am petrecut în 
obiceiuri şi cu prieteni slăviți şi bogaţi, şi am locuit la oameni nobili. Am dobândit 
în viaţă un nume Slăvit, m-am culcat pe aşternuturi moi, mi-am odihnit trupul 
acesta pământesc, dormind somn pe săturate. ” 


Asceza, mijloc de recuperare a timpului pierdut 
„Deci la ce mi-a folosit până acum ceva din toate acestea sau la ce-mi va folosi în 


vremea ieşirii ticălosului meu suflet, dacă mâine cel ce are putere peste toată 
suflarea va porunci să ies din lumea aceasta? Cu adevărat nici unul. Aşadar, nu- 


mi voi petrece în deşert măcar restul zilelor vieţii mele, ci de acum înainte voi 
pune început şi, lăsând toate acestea, voi face şi eu, ca şi sfinţii părinţi, cele 
potrivnice lor. Voi posti tot atât pe cât mai înainte înfulecam, până când nu-mi voi 
putea mişca nici măcar limba din gură pentru o conversaţie, îmi voi chinui 
pântecele în foame şi sete şi, negreşit, limba mea se va imblânzi [lac 3, 8]; şi o 
dată cu acestea voi ajunge mâhnit, palid şi întristat şi mă voi elibera de desfătarea 
gândurilor, şi voi înceta cu uşurinţă de-a mă mai înălța uşuratic şi de a mă mai 
distra şi de a mai râde împreună cu aceştia. Mă voi îmbrăca sărăcăcios şi voi da 
săracilor hainele cele scumpe, voi risipi [Ps 111,9] împreună cu acestea şi aurul 
pe care l-am dobândit dându-l în mâinile nevoiaşilor, căci la ce bun să mă mai 
îngrijesc de acum înainte pentru acestea, dacă m-am predat cu totul pe mine 
însumi Celui ce hrăneşte toate? Voi renunţa la a mai încăleca pe cai şi pe catări, 
voi lăgădui toate rudele, prietenii şi toate obiceiurile mele; fiindcă cel ce iubeşte 
pe cineva mai mult decât pe Dumnezeu negreşit nu este, cum spune El însuşi, 
vrednic de Acela [Mt 10, 37]. Nu mă voi mai atinge de o baie, nu mă voi mai sui 
pe patul aşternutului meu [Ps 131, 3], ci de bunăvoie mă voi preda pe mine însumi 
culcării pe pământ şi pe paie, ca să dorm puţin, fără să vreau, fiind strâmtorat de 
paiele uscate. Căci chiar dacă voi muri, oare mai sunt vrednic să trăiesc?” 


Incredere şi nădejde în Dumnezeu 


„Făcând aşa, sculându-mă la miezul nopții [Ps 1158, 62], voi cădea cu faţa la 
pământ şi voi plânge întru necazul păcătosului meu suflet şi voi spune lui 
Dumnezeu în suspine şi lacrimi: Stăpâne, Doamne al cerului şi al pământului [Mt 
11, 25], Ştiu că am păcătuit mai presus decât toată firea oamenilor şi decât însăşi 
dobitoacele şi târâtoarele necuvântătoare înaintea Ta, a înfricoşatului şi 
neapropiatului meu Dumnezeu, şi nu Sunt vrednic să dobândesc milă de la Tine. 
De aceea, nici n-aş fi îndrăznit să vin sau să cad la Tine, iubitorule de oameni 
împărate, dacă n-aş fi auzit glasul Tău sfânt zicând: «Nu voiesc cu vrere 
moartea păcătosului, ci să se întoarcă şi să fie viu» [lz 31, 11], şi iarăşi: 
«Bucurie se face în cer pentru un Singur păcătos care se căieşte» [Le 15, 7]. Căci 
aducându-mi aminte şi de parabola fiului risipitor pe care ai spus-o, Stăpâne - 
cum venind el, mai înainte să ajungă aproape de Tine, Tu, Cel Milostiv, ieşind în 
întâmpinarea lui, ai căzut peste gâtul lui şi l-ai îmbrăţişat [Le 15, 20] - 
încrezându-mă în oceanul bunătăţii Tale vin la Tine întru durere, întristare şi 
mâhnirea inimii mele, fiind învârtoşat şi rănit cumplit şi zăcând rău în fundul 
iadului din pricina fărădelegilor mele. Dar de acum înainte îţi dau cuvântul, 
Doamne, că până ce vei porunci Să fiu în această viaţă şi în acest trup, nu Te voi 
mai părăsi, nu mă voi mai întoarce înapoi [Mc 13, 16] şi nu mă voi atinge de cele 
deşarte şi rele. Tu însă, Dumnezeul meu, cunoşti neputința mea, ticăloşia şi 


puţinătatea sufletului meu, precum şi înclinațiile mele care mă vor tiraniza şi mă 
vor necăji. Ajută-mă şi să nu mă părăseşti, nici să mă laşi să fiu de râsul şi 
batjocura vrăjmaşului, pe mine cel care de acum înainte sunt robul Tău, 
Bunule!" 


Aşadar, acestea trebuie,, fraților, să le cugete şi să sfătuiască în sine însuşi în toată 
ziua cel ce fuge de acum de lume şi râvneşte să se pocăiască, cel ce vrea să înveţe 
acest meşteşug al meşteşugurilor, meşteşugul vieţii şi al ascezei, şi pentru aceasta 
intră în arena acestei lupte. De aceea către unul ca acesta îmi voi face îndemnul, 
dacă stă în mijlocul nostru [In 1, 26] şi însetează să asculte de la noi cele ale unei 
osârdii încă şi mai mari, iar de aici e adus să înceapă lucrul adevăratei pocăinţe. 
Aşadar, pe lângă cele spuse, iubitule, să nu mai guşti hrană până seara. lar seara, 
intrând în chilia ta, aşează-te pe patul tău şi socotind în tine însuţi toate cele zise, 
mulţumeşte mai întâi că te-ai învrednicit să ajungi la sfârşitul zilei şi la începutul 
nopții. Apoi cugetă la tine însuţi şi adu-ţi aminte câte ai păcătuit faţă de Dumnezeu 
Care te-a făcut pe tine, şi câţi ani a avut îndelungă răbdare pentru tine, lăsându-te 
să trăieşti şi dăruindu-ţi toate cele spre desfătarea sufletului, hrană şi băutură, 
îmbrăcăminte şi acoperăminte şi această chilie ca să şezi în ea, şi nu s-a mâniat, 
nici nu s-a întors de la tine din pricina păcatelor tale, nici nu te-a predat morții sau 
demonilor ca să te piardă. Aşadar, aducându-ţi aminte frumos de toate acestea, 
scoală-te şi, punându-ţi rogojina pe pământ şi o mică piatră drept perină, 
pregăteşte-ţi aşternutul în care te vei culca. 


O metodă de a face pocăință 


Și ascultă! îți mai propun şi un alt mod de pocăință cu adevărat fierbinte, care îţi va 
da degrabă lacrimi şi străpungere, mai cu seamă dacă eşti împietrit la inimă, 
zăbavnic la plâns şi fără străpungerea inimii. Dar ceea ce vreau să te sfătuiesc să 
nu-ți pară un lucru uimitor şi neobişnuit pentru cei credincioşi. 


Fiindcă cel ce după Botez se păzeşte pe sine însuşi fără pată pentru Dumnezeu şi 
păstrează fără prihană chipul Celui ce l-a făcut şi l-a plăsmuit [Fe 1, 27], nu va 
avea nevoie de nimic altceva pentru întoarcerea sa la EI, întrucât este în 
Dumnezeu. Dar cine s-a întinat pe sine însuşi după aceasta prin fapte nelalocul lor 
şi fărădelegi, transformându-şi nebuneşte templul trupului său, casa lui Dumnezeu, 
în casă a plăcerilor, patimilor şi a demonilor, acela are nevoie pentru pocăință nu 
numai de modul de care vreau să-ţi vorbesc şi spre care vreau să te sfătuiesc, ci şi 
de alte multe metode şi de gânduri de pocăință pentru a-L face milostiv pe 
Dumnezeu şi a se întoarce la vrednicia dumnezeiască pe care a pierdut-o din 

pricina vieţii păcătoase. Şi să te convingă pe tine cuvântul „despre pocăință" al 


Sfântului loan Scărarul, dumnezeiescul părinte, ce cuprinde multe asemenea 
lucruri. 


Rugăciuni de umilinţă în chilie 


Dar care este modul pocăinţei pe care ţi-l propun sfătuindu-te părinteşte, ascultă 
fără să te sminteşti şi cu pricepere, frate! Deci după ce ţi-ai pregătit, precum am 
spus, rogojina aşternutului în care te vei culca, stai în picioare la rugăciune ca un 
osândit. Spune mai întâi „Sfinte Dumnezeule", apoi rosteşte „Tatăl nostru”; 
spunând aceasta adu-ţi aminte cine eşti şi cine este Cel pe care îl numeşti Tată. lar 
când vii să spui „Doamne miluieşte" şi vrei să-ţi întinzi mâinile la înălțimea 
cerului, privind spre El cu ochii sensibili şi luând aminte la ele [la mâinile tale], 
adunându-ţi mintea în tine însuţi, adu-ţi aminte de faptele tale cele rele câte le-ai 
păcătuit prin aceste mâini şi la care lucru de ruşine te-ai folosit de ele şi, temându- 
te, spune în tine însuţi: ,, Vai mie, necuratului şi întinatului! Nu cumva văzându-mă 
pe mine Dumnezeu întinzându-mi cu neruşinare mâinile înaintea Lui, să îşi aducă 
aminte de fărădelegile mele, pe care le-am făptuit prin ele şi să trimită un foc 
împotriva mea şi să mă mistuie”. 


Sucindu-le la spate, legându-le deci pe acestea la spate, ca un condamnat la moarte, 
suspină din adâncul sufletului şi spune cu glas vrednic de milă: „Miluieşte-mă pe 
mine păcătosul [Le 18, 13] şi nevrednicul de-a trăi, dar vrednic cu adevărat de 
toată osânda" şi alte câte îți va da să rosteşti harul lui Dumnezeu. Aducându-ţi deci 
aminte de faptele tale păcătoase, loveşte-te cu tărie şi fără cruţare pe tine însuţi 
zicând: „Cum ai făcut cutare şi cutare, răule şi ticălosule!" Şi iarăşi suceşte-ţi 
mâinile la spate şi stai în picioare rugând pe Dumnezeu. După care loveşte-ţi iarăşi 
fața, smulge-ţi perii capului ca pe cei ai unui străin care a uneltit împotriva ta şi 
spune: „De ce ai făcut cutare şi cutare?" Şi aşa, biciuindu-te pe tine însuţi 
îndeajuns, leagă-ţi mâinile înainte şi stai cu suflet vesel. Şi rostind doi sau trei 
psalmi cu luare-aminte şi făcând închinăciuni câte socoteşti că poţi face tu însuţi, 
stai iarăşi cu luare-aminte şi socotește în tine însuţi cele zise mai înainte, în caz că 
Dumnezeu îţi va da să vină peste tine lacrimi şi străpungere. Şi dacă se va face 
aceasta, să nu te opreşti până ce nu vor trece; iar dacă nu, să nu te necăjeşti, ci 
spune către tine însuţi acestea: „,Străpungerea şi lacrimile sunt ale celor ce s-au 
făcut vrednici de acestea. Tu însă câţi ani ai chemat pe Dumnezeu sau ai fost robul 
Lui? Prin ce fel de fapte te-ai pregătit pe tine însuţi pentru primirea lor? Nu-ţi 
ajunge oare faptul că eşti încă viu?” Deci acestea zicându-le şi dând mulţumire, 
pecetluindu-ţi fruntea, pieptul şi tot trupul tău cu semnul sfintei cruci, cazi pe 
rogojina ta şi te întinde. 


Umilinţa în timpul slujbelor 


lar când te scoli din somn, să nu te întorci pe partea cealaltă, ci, numaidecât 
ridicându-te, iarăşi roagă-te în chipul zis mai sus şi nu mai dormi nicidecum, ci 
stăruie în rugăciune şi în citire, până când va bate toaca, şi atunci împreună cu toţi 
du-te la slujbă [utrenie] şi stai în biserică ca împreună cu îngerii în cer, cu 
cutremur, socotindu-te nevrednic pe tine însuţi chiar şi de starea acolo împreună cu 
fraţii. lar stând, ia seama la tine însuţi, ca să nu priveşti încoace şi-n colo şi să nu 
iscodeşti cu curiozitate pe frați, cum stă fiecare sau cum cântă, ci ia seama numai la 
tine însuţi, la cântarea şi la păcatele tale. 


Adu-ţi aminte însă şi de rugăciunea din chilie, şi nu discuta nicidecum spunând la 
slujbă vreun cuvânt deşart [Mt 12, 36], şi nu ieşi de-acolo înainte de ultima 
rugăciune. Dacă e cu putinţă, să nu şezi nici măcar în timpul citirii, ci retrage-te 
într-un loc ascuns şi stai în picioare ascultând, ca şi cum prin citeţ ţi-ar grăi însuşi 
Dumnezeu Cel peste toate [Rm 9, 5]. Dacă ai fost rânduit la citire, să ai dispoziția 
unui om nevrednic de a vesti prin gura lui fraților săi Scripturile cele de Dumnezeu 
insuflate şi, încheind citirea dumnezeiască şi cântarea obişnuită, să pui metanie 
spre amândouă stranele, socotindu-i pe toţi nu cu dispreţ nici cu nepăsare, ci ca pe 
nişte fii ai lui Dumnezeu şi nişte sfinţi, iar apoi căzând apropie capul tău de pământ 
şi rosteşte tainic în inima ta către toţi: „, Rugaţi-vă şi iertați-mă pe mine păcătosul şi 
nevrednicul de cer şi de pământ, sfinţi ai lui Dumnezeu!" 


lar dacă ţi se porunceşte să intonezi canoanele, să nu faci aceasta cu trândăvie, nici 
cu moliciune, ci cu luare-aminte şi cu trezvie ca împărțind fraților prin glasul tău ca 
printr-o mână cuvintele dumnezeieşti înaintea împăratului a toate, Hristos, şi să te 
temi ca nu cumva să nu dai cu dispreţ cuiva pâinea cea făcătoare de viaţă [Mt 24, 
45], adică cuvântul lui Dumnezeu [Mt 4, 4] şi să fu azvârlit afară ca un 
dispreţuitor, nu zic afară din această biserică, ci din Împărăţia Cerurilor. Deci 
ieşind după slobozenie [apolis] adu-ţi aminte cum a trecut ziua de ieri şi, dacă ai 
greşit cu ceva, îndreaptă astăzi. 


Căinţa unei inimi încrezătoare 


Aşadar, dacă stărui făcând acestea, Domnul nu va întârzia [2 Ptr 3, 9] să facă mila 
Sa cu tine, eu însumi punându-mă chezaş al Celui iubitor de oameni, chiar dacă a 
spune aceasta pare un lucru îndrăzneţ! Să mor eu, dacă te va trece cu vederea. Să 
fiu predat în locul tău focului cel veşnic, dacă te va părăsi. Numai să faci aşa, fără 
şovăiala inimii şi fără suflet îndoit! 


Dar ce înseamnă şovăiala şi îndoiala? la seama, iubitule! 


4 „Șovăiala” inimii înseamnă a socoti şi a cugeta în tine însuţi: „Oare 
Dumnezeu va avea milă de mine sau nu?" „Nu”-ul acesta este al 
necredinţei. lar dacă nu crezi că Acela vrea să te miluiască mai mult decât 
aştepţi tu, de ce mai vii la El chemându-L? 

4 Iar „îndoiala” înseamnă a nu te preda în chip desăvârşit pe tine însuţi 
pentru Împărăţia Cerurilor, a te îngriji în întregime numai de viaţa trupului 
tău. 


Numai acest lucru, să ştii bine, trebuie să-l păzească cel ce se căreşte cu osârdie: să 
nu se omoare pe sine însuşi printr-un meşteşug oarecare şi să ajungă propriul său 
ucigaş, aruncându-se pe sine însuşi în prăpastie, spânzurându-se sau făcând vreun 
lucru asemănător. Pentru celelalte lucruri, despre care ştii că hrănesc trupul şi viaţa, 
să nu-ți faci nici o grijă după cuvântul: „Căutaţi mai întâi împărăţia lui 
Dumnezeu şi dreptatea Lui, şi toate celelalte - adică cele pentru nevoia trupului 
vostru - se vor adăuga vouă” [Mt 6, 33]. 


Fiindcă cel ce are o viaţă de luptă şi vieţuieşte potrivit Evangheliei poate să se 
hrănească şi să vieţuiască în fiecare zi numai cu pâine şi cu apă şi să fie mai 
viguros decât cei ce se desfată de mese alese. De aceea şi Pavel, ştiind acestea, a 
spus şi spune pururea: „Având hrană şi îmbrăcăminte ne vom îndestula cu 
acestea"' [1 Tim 6, 8], şi iarăşi: „Ci noi, în noi înşine, ne-am socotit ca osândiţi la 
moarte, ca să nu ne punem încrederea în noi, ci în Dumnezeu, Cel ce înviază pe 
cei morţi” [2 Cor 1,9]. 


Spre nepătimire 


lată, aşadar, ţi-am spus, iubite frate, cum trebuie să te apropii de Dumnezeu şi ce 
pocăință trebuie să îi arăţi. Să nu te depărtezi deci până la ultima ta suflare nici să 
uiţi sfatul cel bun al meu, al păcătosului; căci n-am făcut acestea şi nu ţi le-am spus 
din făptuirea mea, ci harul lui Dumnezeu [Co 5, 10] mi-a dat să-ţi spun acestea 
pentru tine şi pentru mântuirea ta. Deci dacă cu împreună lucrarea lui Dumnezeu 
vei face acestea, stăruind în lucrul acesta al pocăinţei, în puţin timp vei înţelege tu 
însuţi alte taine încă şi mai mari, fiind învăţat acestea de către harul cel de sus, şi ţi 
se va da nu numai izvor de lacrimi, ci şi înstrăinare de toate patimile prin fapte ca 
acestea. Căci faptul de a căuta pururea pocăinţa şi străpungerea [inimii], de-a căuta 
cele ce ne pot ajuta şi conlucrează la plâns şi la lacrimi şi la străpungere şi la 
făptuirea lor cu osârdie, iar a nu se prefera cineva pe sine însuşi în nimic şi a nu-şi 
face întru totul voia trupului său [Ef 2, 3] îl duc degrabă pe om la progres, la 


curăție şi la nepătimire şi-l face părtaş Duhului Sfânt, şi nu numai aceasta, dar îl 
face deopotrivă cu Antonie, Sava şi Eftimie, marii părinţi de odinioară. 


lar acestea se vor face dacă mă vei asculta şi vei iubi pocăinţa şi străpungerea 
[inimii]; dar dacă nu vei voi să mă asculţi şi să dobândeşti neîncetat lucrul celor 
spuse mai înainte, nici tu nici altul să nu hulească şi să spună că acest lucru e cu 
neputinţă, nici că: „Am mărturisit, am atâţia sau atâţia ani |de viață monahală]”, 
nici să nu-mi numeri dăruirea şi risipirea bogăției şi aurului, nici să spui: „Atâţia şi 
atâția oameni goi am îmbrăcat din aurul averilor mele, atâţia şi atâţia flămânzi am 
hrănit, însetaţi am adăpat [Mt 25, 35-36], am risipit toate ale mele, am venit în 
acest munte, am intrat în această peşteră, am ajuns la Mormântul Domnului, am 
urcat pe Muntele Măslinilor şi acum am intrat în această mănăstire şi m-am tuns 
sau chiar înainte de-a fi tuns şed într-o chilie făcând atâtea şi atâtea rugăciuni; prin 
acestea mă voi mântui iar acest lucru îmi este de ajuns!" Deci să nu te înşeli pe tine 
însuţi, frate, oricine ai fi, nici să nu te încrezi pe tine însuţi în cugetări deşarte, 
făcând nebuneşte acest lucru. Căci toate acestea sunt bune şi bune foarte [Fe 1,31], 
dar sunt o sămânță, să ştii bine, iubitule. 


lată, ca să grăiesc într-o pildă, ai arat pământul, l-ai grăpat de două şi de trei ori, ai 
semănat. Ai cunoscut oare sămânţa care a încolțit din sânul pământului? Ai 
cunoscut pe cel ce a făcut-o să crească? A1 cunoscut spinii care au venit [Mc 4, 27- 
28]? Ai cunoscut holdele albe ale pământului sufletului tău gata de seceriş [In 4, 
35]? Ai smuls spinii din ele, ai frământat spicele cu mâinile [Le 6, 1], ca să vezi 
gol rodul ostenelilor tale [Ps 127, 2]? lar văzându-l pe acesta, ai mâncat oare pe 
săturate şi ai primit putere? Deci dacă cunoşti acestea, mă închin înaintea 
picioarelor tale şi le îmbrăţişez şi sărut urmele lor; căci nu sunt vrednic să sărut faţa 
ta. Bucură-te şi te veseleşte [Mt 5,12], strângând cu bucurie cele pe care le-ai 
semănat cu osteneală şi cu trudă multă [Ps 9, 28; 89, 10]! 


Cum să nu pierdem Împărăţia Cerurilor 


Dar dacă nu ştii ce sunt acestea spuse ţie de către mine şi n-ai cunoscut nici dacă ai 
semănat în pământul tău - adică în țarina inimii tale - ceva din roadele mai bune, ce 
folos vei avea, spune-mi, dacă vei ocoli marginile pământului şi vei ajunge la 
capătul mării [Ps 138, 9]? Nici unul! Căci dacă voi milui lumea întreagă din cele ce 
nu sunt ale mele - şi chiar dacă ar fi din cele ale mele - dar pe mine însumi mă trec 
cu vederea gol şi sărac [Ap 3, 17] şi ajuns la capătul din urmă al sărăciei, şi aşa, 
murind în lipsa celor bune, mă voi înfățişa înaintea tribunalului înfricoşător al lui 
Hristos [Rm 14, 10], ce folos voi avea? Trebuie să ieşim din viaţa şi din trupul 
acesta îmbrăcaţi şi înveşmântaţi, dacă vrem să ne aşezăm la nunta cea împărătească 


[Mt 22, 11-14] împreună cu prietenii împăratului [Mt $, 11]. Dar care este 
veşmântul pe care trebuie să-l îmbrăcăm eu şi noi toţi, ca să nu ne găsim atunci goi 
[2 Co 5, 2. 3]? Hristos, fraților, şi Dumnezeu! lar dacă voi străbate iarăşi tot 
pământul de sub cer ca pe o singură casă, şi nu voi lăsa afară nici un ţinut sau 
cetate sau biserică în care să nu intru şi să nu mă-nchin şi să nu mă rog şi fără a 
cerceta frumos şi cu exactitate cele din ele, dar voi pierde Împărăţia Cerurilor, n-ar 
fi fost mai bine să nu mă fi născut, să nu fi căzut pe pământ [Sol 7, 3], sau să nu fi 
respirat acest aer sau să fi văzut cu ochii soarele? Da, cu adevărat ar fi fost cu mult 
mai bine! 


Deci ce voi face, ca să nu cad din aceasta? Dacă, făptuind toate cele spuse mai 
înainte, voi primi pe Duhul Sfânt; căci acesta este sămânţa lui Hristos, prin care ne 
facem rude ale Lui noi, cei sărmani şi muritori, şi dacă aceasta cade pe pământul 
cel bun, aduce roadă înmulțită de treizeci de ori şi de şaizeci de ori şi de o sută de 
ori [Mc 4, 20], iar aceasta este Împărăţia Cerurilor, toate celelalte afară de aceasta 
nu sunt de nici un folos. Căci dacă nu ne vom milui pe noi înşine, fraţilor, şi nu ne 
vom găsi sufletele prin pocăință curăţite şi pline de lumină, la nimic nu ne va folosi 
lucrarea tuturor celorlalte, precum spune Domnul şi Dumnezeul nostru: „Ce-i va fi 
de folos omului, dacă va câştiga lumea întreagă, dar sufletul său şi-l va pierde? 
Sau ce n-ar da omul în schimb pentru sufletul său?” [Mt 16, 26], şi iarăşi: „Cel 
ce îşi va pierde sufletul său pentru mine îl va afla, iar cel ce îl află pe el îl va 
pierde" [Mt 10, 39]. Deci dacă eu nu-mi voi pierde sufletul meu în chipul dintâi, 
precum am spus, predându-mă pe mine însumi morţii pentru Hristos, ca iarăşi să-l 
aflu viu în viaţa veşnică, ce folos vom avea din toate celelalte, prietenilor şi 
fraţilor? Cu adevărat nici unul, nici un folos nu vom avea, iubiţi robi ai lui Hristos, 
nimic nu ne va scăpa de focul cel veşnic, dacă nu vom privi numai la noi înşine, 
lăsând toate şi pe toți. 


Tema catehezei următoare 


Dar ce înseamnă a privi la noi înşine? Acest lucru l-am lăsat deoparte într-o altă 
învăţătură, fraților, îngrijindu-ne de măsura cuvântului. lar însuşi Dumnezeu, 
adevărata înţelepciune, Cel ce a socotit vrednic sa se facă învățătorul nostru, al 
păcătoşilor, să mă înveţe să grăiesc pentru mine însumi şi pentru cei aflați robi 
împreună cu mine şi fraţi ai mei cele spre mântuirea sufletului. Căci Tu eşti călăuza 
şi luminarea sufletelor noastre, Cel ce ne-ai dat cuvânt întru deschiderea gurii [Ef 
6, 19] şi celor ce binevestesc cuvânt cu putere multă [Ps 67, 12], şi Ţie slavă 
înălțăm acum şi pururea şi în vecii vecilor. Amin. 


Cateheza 31 - Cercetarea conştiinţei după Fericirile Evangheliei - Despre cum 
trebuie fiecare să se supravegheze pe sine însuşi şi să caute cu sârguinţă cele 
ale sale. Şi cum trebuie să pună faţă în faţă cele ale sale cu poruncile lui 
Hristos 


Să ne cercetăm pe noi înşine 


Fraților şi părinților, în învăţătura |cateheza] anterioară, ca să nu lungim prea mult 
cuvântul, am lăsat neterminate cele învăţate tocmai atunci când voiam să spunem 
ce înseamnă a ne supraveghea pe noi înşine; acum însă prin învăţătura de faţă 
venim să ne plătim datoria cuvântului, ca unii ce am fost aşezaţi pentru aceasta şi 
trebuie să dăm pururea iubirii voastre rația cuvântului [Le 12,42]. 


Aşadar, ce este, aşa cum spuneam atunci, a fi atenţi la noi înşine şi a ne 
supraveghea pe noi înşine? A se supraveghea fiecare pe sine însuşi înseamnă a 
grăi fiecare către sine însuşi: „Oare nu cumva cutare patimă mă stăpâneşte? Căci 
aud în dumnezeieştile Scripturi că cel ce are o singură patimă nu va intra în 
Împărăţia Cerurilor, căci scris este: «Căci dacă nu va păzi cineva toată Legea, ci 
va cădea într-o singură poruncă, S-a făcut vinovat faţă de toate poruncile» [lac 2, 
10]". În chip asemănător, a se supraveghea cineva pe sine însuşi e asemenea cu a 
spune în sine însuşi: „Oare n-am neglijat cutare sau cutare poruncă, sau nu sunt 
nepăsător şi dispreţuitor față de ea şi nu o făptuiesc? Fiindcă spune Hristos 
Dumnezeu: «0 iotă şi o cirtă din legea poruncilor Mele nu va trece, până ce se 
vor face toate» [Mt 5, 18], şi iarăşi: «Cel ce dezleagă una dintre poruncile acestea 
mai mici şi-i învaţă pe oameni să facă aşa, cel mai mic se va chema în Împărăţia 
Cerurilor» |Mt 5, 19]'. 


Smerenia 


Căci trebuie să fim cu luare-aminte la dumnezeieştile Scripturi, şi atunci când se 
citesc acestea omul trebuie să se privească pe sine însuşi şi să înţeleagă ca într-o 
oglindă sufletul său [lac 1, 23] în ce fel de lucruri se află. 


Ce vreau să spun? ÎL aude, aşadar, pe Domnul zicând: „Pocăiţi-vă, căci s-a 
apropiat Împărăţia Cerurilor" [Mt 4, 7]. Deci trebuie să îşi aducă aminte cum şi-a 
petrecut zilele lui. Şi dacă se căieşte frumos, va spori şi-şi va întinde lucrarea lui; 
iar dacă e nepăsător, va fi îndreptat. 


Sărăcia cu duhul 


Și iarăşi îl aude zicând: „Fericiţi cei săraci cu duhul, că a acestora e Împărăţia 
Cerurilor” |Mt 5, 3]. Deci trebuie să se cerceteze şi să se pună la încercare pururea 
pe sine însuşi [l Co 11, 28] în orice împrejurare ticăloasă, de ocară, necinste şi 
dispreţ, şi aşa să privească la sine însuşi, dacă este în el această virtute a smereniei 
sau nu; fiindcă cel ce a dobândit această virtute suportă toate fără întristare şi 
împovărare, nefiind înţepat de ceva din cele petrecute în inima lui. lar dacă e 
înțepat puţin, nu se tulbură deloc, că, mai mult, pentru această înțepătură a 
inimii Sale, că s-a întristat puţin şi că n-a privit la cele întâmplate cu toată 
bucuria, se biciuieşte pe sine însuşi şi se umileşte, se întristează şi plânge, 
întrând în cămara ascunsă a sufletului [Mt 6, 6] sau a chiliei lui, şi aşa căzând 
înaintea lui Dumnezeu se mărturiseşte Lui ca unul care şi-a pierdut toată viaţa 
lui. 


Plânsul 


Apoi aude iarăşi: „/Fericiţi cei ce plâng” [Mt 5, 4]. Priveşte cum nu spune cei ce 
au plâns, ci cei ce plâng pururea; aşadar, plecând de aici şi noi trebuie să privim 
dacă plângem în fiecare zi. Căci dacă ne-am făcut smeriţi din pocăință, e vădit că 
nu va trece o singură zi sau o singură noapte pentru noi fără lacrimi, plâns şi 
zdrobire. 

Blândeţea 


Și iarăşi: „Fericiți cei blânzi” [Mt 5, 5]. Dar cine plângând în fiecare zi va rămâne 
să trăiască cu mânie şi nu se va face blând? Căci aşa cum apa azvârlită stinge 
flacăra focului [Sir 3, 30], tot aşa şi plânsul şi lacrimile sting irascibilitatea su- 
fletului; şi, pe cât stăruie cineva mai mult în ea, pe atât irascibilitatea sufletului său 
se strămută ajungând nemişcată. Trebuie, aşadar, ca unul ca acesta să vadă şi în 
sine însuşi dacă e cu adevărat blând - fiindcă nu Suportă întru nimic Să vadă 
vreo călcare a poruncii lui Dumnezeu, şi plânge necontenit pentru cei ce 
păcătuiesc ca şi cum ar păcătui el însuşi. 


Foamea de dreptate 


Deci aşa trebuie să cerceteze şi dacă flămânzeşte şi însetează după Dumnezeu [Mt 
5, 6]; căci putem găsi pe cineva care să caute dreptatea, dar nu flămânzeşte nici nu 
însetează după ea; fiindcă dreptatea este Dumnezeu [1 Co 1, 30], aşa cum auzi că e 
numit soare al dreptăţii [Mal 4, 2]. Aşadar, cel ce flămânzeşte şi însetează după EI, 
socoteşte ca pe nişte gunoaie |Flp 3, 8] lumea întreagă şi cele din lume [| In 2, 15], 
iar cinstirile mai-marilor le socoteşte ca pe o ruşine sau nu simte nicidecum 
cinstirile omeneşti. 


Milostenia 


Şi iarăşi: „Fericiţi cei milostivi” [Mt 5, 7]. Dar cine sunt cei milostivi? Cei ce dau 
bani şi hrănesc pe cei săraci? Nu! Dar cine? Cei ce sărăcesc după Cel ce a sărăcit 
pentru noi [2 Co 8, 9] şi care n-au nimic de dat, dar îşi aduc aminte pururea cu 
mintea de cei săraci, de văduve şi de orfani [lac 1, 27] şi de cei din neputinţe, care 
îi şi văd adeseori şi compătimesc cu aceştia şi plâng pentru ei fierbinte, cum era şi 
Iov care zicea: „lar eu am plâns pentru orice neputinţă” [lov 30, 25], iar atunci 
când au cu ce, îi miluiesc pe aceştia cu voioşie [Rm 12, 8] aducând aminte fără 
pizmă tuturor şi cele privitoare la mântuirea sufletului, urmând celui ce a spus: 
„Am învăţat fără viclenie şi împărtăşesc fără pizmă” [Sol 7, 13]. Aceştia sunt cei 
fericiți de Domnul, ca fiind cu adevărat milostivi; de aceea, de la o asemenea 
milostenie, ca printr-o treaptă, ajung urcând la curăția desăvârşită a sufletului. 


Curăţia inimii 


Plecând de la aceasta i-a fericit Dumnezeu şi pe cei curaţi cu inima, zicând aşa: 
„Fericiţi cei curaţi cu inima, că aceştia vor vedea pe Dumnezeu" [Mt 5, 8], ştiind 
EI, Dumnezeu şi legiuitorul nostru, că până când sufletul nostru nu ajunge la o 
asemenea dispoziţie, nici nu plânge necontenit, nici nu se face cu desăvârşire 
blând, nici nu însetează după Dumnezeu |Mt 5, 4-6], nici nu se curăţă de patimi, 
nici nu se face ca o oglindă curată; iar dacă nu se face astfel, nu va vedea în chip 
curat în sine însuşi cândva faţa Stăpânului. Dar cel care a ajuns aşa vede pe 
Dumnezeu mereu şi se împacă cu EI [2 Co 5, 20], şi aşa se face pace între 
Dumnezeu, Făcătorul nostru, şi sufletul care i-a fost mai înainte vrăjmaş. 


Pacea cu ceilalţi 


Și atunci Dumnezeu îl fericeşte ca pe un făcător de pace: „/Fericiți făcătorii de 
pace, că aceştia fii ai lui Dumnezeu se vor chema” [Mt 5, 9]; e vorba de cei care 
s-au împăcat în chip conştient pe ei înşişi cu Cel ce a venit să dea pace celor de 
aproape şi celor de departe [Ef 2, 17] împăcându-ne pe noi, încă fiind noi vrăjmaşi 
[Rm 5, 10], cu Tatăl Său şi a venit să unească cele despărțite într-una [Ef 2, 13], 
adică să ne împărtăşească Duhul Sfânt şi să ia EI trupul nostru. Aşadar, cei care îl 
văd pe EI, e vădit că s-au şi împăcat cu adevărat cu EI, săvârşind pacea căutată şi 
făcându-se fii ai lui Dumnezeu. 


» Dumnezeu este Cel ce îndreptează, cine va osândi?” [Rm 8, 33]. Dar dacă pe 
fratele tău pe care-l vezi nu-l iubeşti, pe Dumnezeu, pe Care nu-L vezi, cum îl vei 
putea iubi | In 4, 20]? Iar dacă nu poţi să-L iubeşti, sau mai bine spus nu vrei să-L 


iubeşti, e vădit că nici nu te-ai împăcat cu El. Ci să râvnim să-L vedem şi să ne 
împăcăm şi să-L iubim pe EI, fraţilor, din tot sufletul, precum ne-a poruncit El 
însuşi [Mc 12,30]. 


Prigoanele 


Apoi iarăşi îl aude zicând: „Fericiţi cei prigoniţi pentru dreptate” [Mt 5, 10], şi se 
scrutează cercetându-se pe sine însuşi, dacă a fost prigonit pentru porunca lui 
Dumnezeu, fiindcă „roţi câţi vor să vieţuiască în Hristos vor fi prigoniţi” (2 Tim 
3, 12], precum zice şi Apostolul. De aceea şi adaugă zicând: „/Fericiți sunteți, când 
vă vor ocări pe voi şi vă vor prigoni şi vor zice tot cuvântul rău împotriva voastră 
minţind din pricina Mea. Bucuraţi-vă şi vă veseliți că plata voastră multă este în 
ceruri" [Mt 5, 11—12]. 


Din ce pricină însă i-a aşezat în urmă pe cei prigoniţi şi ocărâţi, şi le porunceşte 
strigându-le cu putere [Mt 7, 29]: „Bucuraţi-vă şi vă veseliţi”? Fiindcă cel ce a 
arătat pocăință vrednică de greşelile lui şi s-a făcut smerit - ca să repet încă o 
dată aceleaşi lucruri - şi s-a învrednicit să plângă în fiecare zi şi să se facă blând 
şi să înseteze şi să flămânzească din suflet după soarele dreptăţii, care face 
milostenie şi e compătimitor, ca unul care îşi face ale sale patimile şi necazurile 
şi neputinţele tuturor, şi, plângând şi curăţindu-se, vede pe Dumnezeu şi se 
împacă cu El şi se face cu adevărat făcător de pace şi se învredniceşte să se 
cheme fiu al lui Dumnezeu însuşi, unul ca acesta poate şi atunci când este 
prigonit şi lovit şi ocărât şi bârfit şi defăimat, şi când aude tot cuvântul rău rostit 
împotriva lui, să rabde cu bucurie şi cu veselie negrăită; ştiind deci acestea, 
Stăpânul Dumnezeu a zis cu hotărâre: „Bucuraţi-vă şi vă veseliţi ”. Dar cel ce n-a 
ajuns aşa, nici n-a dobândit înăuntrul său cu bogăţie bucuria cea enipostatică, cum 
oare va putea să suporte toate acestea fără ţinere de minte a răului? Nicidecum! 


Răsplată finală 


De aceea, părinţii şi fraţii mei, să nu încetăm nicicând judecându-ne şi cercetându- 
ne pe noi înşine în fiecare ceas şi în fiecare zi cu toată râvna ci, străbătând, precum 
spuneam, toate poruncile, să ne observăm în fiecare dintre ele. Şi dacă ne vom găsi 
împlinind-o, să mulțumim Stăpânului Dumnezeu şi să o păzim mai departe 
neabătut; iar dacă nu ne-am adus aminte de ea până acum, sau n-am făcut-o, să 
alergăm, rogu-vă, până ce vom ajunge la ea şi să o ţinem cu tărie, ca, 
nedispreţuind-o, să nu fim chemaţi cei mai mici în Împărăţia Cerurilor [Mt 5, 19]. 
Fiindcă aşa, urcând puţin câte puţin ca pe o treaptă a unei scări, ştiu bine, vom 
ajunge la însăşi cetatea cerului, în care, precum am spus mai sus, Stăpânul nostru 


stă plecându-Se spre noi şi zicându-ne tuturor: ,,Veniți la Mine toţi cei osteniți şi 
împovăraţi, şi Eu vă voi odihni pe voi” [Mt 11, 28]; şi, ajungând acolo şi văzându- 
L pe cât e cu putință omului şi primind de la EI Împărăţia Cerurilor, care este 
Duhul Sfânt, o vom avea pururea înăuntrul nostru [Le 17, 21], aşa cum strigă cu 
glas mare însuşi Stăpânul şi aşa vom petrece ca nişte îngeri pe pământ, sau mai 
degrabă ca nişte fii sfinţi ai lui Dumnezeu şi imitatori în toate ai Tatălui Său şi 
Dumnezeu [Mt 5, 48] de a Cărui preadulce vedere fie să ne desfătăm noi toți acum 
şi pururea şi în vecii vecilor. Amin. 


Cateheza 32 - O nouă formă a blasfemiei: erezia nevolniciei - Despre 
blasfemie. Şi că cel ce zice că nu e cu putinţă ca cineva din generaţia prezentă 
să se facă părtaş de Duhul Sfânt, precum şi cel ce defăima lucrările Duhului şi 

le atribuie potrivnicului, introduc o nouă erezie în Biserica lui Dumnezeu 


Blasfemia împotriva Duhului Sfânt 


Fraților şi părinților, „orice păcat", spune cuvântul prea-sfânt al Mântuitorului, „se 
va ierta oamenilor, dar celui ce va blasfemia împotriva Duhului Sfânt nu i se va 
ierta nici în veacul de acum nici în cel viitor" [Mt 12, 31-32]. 


Să cercetăm care este blasfemia împotriva Duhului Sfânt? Blasfemia împotriva 
Duhului Sfânt e faptul de a atribui lucrările duhului celui potrivnic, după cum 
spune Marele Vasile. Dar cum face cineva aceasta? Atunci când văzând cineva la 
unul din fraţii lui fie minunile făcute de Duhul Sfânt, fie o altă harismă 
dumnezeiască - adică străpungere, lacrimi, smerenie, cunoştinţă dumnezeiască, 
cuvânt al înţelepciunii celei de sus [l Co 12, 8; lac 3, 15-17], sau alt lucru dăruit de 
Duhul lui Dumnezeu celor ce-L iubesc pe EI [Rm 8, 28] - zice că aceasta este din 
înşelăciunea diavolului. La fel, şi cel ce zice că cei ce sunt mânaţi de Duhul lui 
Dumnezeu ca nişte fii ai lui Dumnezeu [Rm 8, 14], cei ce fac poruncile lui 
Dumnezeu, Tatăl lor, sunt amăgiţi de demoni, şi acesta blasfemiază împotriva 
Duhului Sfânt care lucrează întru ei [ef. 2 Co 12, 11; Ef 2, 2] ca odinioară iudeii 
împotriva Fiului lui Dumnezeu; căci şi aceia vedeau demonii alungaţi de Hristos şi 
blasfemiau împotriva Duhului Lui celui Sfânt zicând fără ruşine neruşinaţii: „Cu 
Beelzebub, căpetenia demonilor, scoate demonii" [Le 11, 15]. Dar unii, auzind 
acestea, nu aud şi văzând nu văd [Mt 13, 13], ca unii ce au ieşit din ei înşişi, 
depărtând şi respingând de la sufletele lor întreaga Scriptură şi izgonind din minţile 
lor cunoştinţa ce vine din acestea [Scripturi]; şi nu tremură de frică să spună că 
toate lucrările Duhului de care dă mărturie dumnezeiasca Scriptură vin dintr-o 
beţie şi o lucrare demonică. 


Necucernicia de a tăgădui lucrarea harului 


Căci, ca nişte necredincioşi, care sunt cu totul neiniţiaţi în tainele dumnezeieşti, 
când aud despre iluminarea dumnezeiască, despre luminarea sufletului şi a minţii, 
despre vedere [contemplaţie] şi nepătimire, despre smerenie şi lacrimile vărsate 
prin lucrarea şi harul Sfântului Duh, declară cu îndrăzneală, ca unii ce nu suportă 
strălucirea covârşitoare şi puterea acestor cuvinte, având ochii inimii mai degrabă 
întunecaţi decât luminaţi, că acestea vin din înşelăciunea demonilor; nici osânda lui 
Dumnezeu, nici vătămarea celor ce-i ascultă nu-i fac să tremure, ci, îndrăzneţii, dau 


mărturie fără ruşine că nimic asemenea nu se mai face acum de către Dumnezeu în 
vreunul dintre credincioşi, ceea ce este mai degrabă necredinţă decât erezie. Căci 
erezie înseamnă a te abate în vreuna din dogmele privitoare la dreapta noastră 
credinţă ce ne stau înainte, dar a zice că nu mai există acum oameni care iubesc 
pe Dumnezeu, că aceştia nu se mai învrednicesc de Duhul Sfânt şi cei botezați de 
EI nu se fac fii ai lui Dumnezeu şi dumnezei în chip conştient, prin experienţă şi 
vedere, răstoarnă întreaga Iconomie a Dumnezeului şi Mărturisitorului nostru 
Iisus Hristos şi tăgăduiesc în chip vădit înnoirea [chipului lui Dumnezeu din 
0m] stricat şi dat morţii, şi rechemarea lui la nestricăciune şi nemurire (CȚ. 
Macarie, Epistula Magna, ed. Jaeger, p. 299: „iar a apostazia nu e numai a 
tăgădui numele, ci şi a nu crede în făgăduinţele Lui” In. B. Krivocheine, SC 113, 
P-243].) 


Cum să ne mântuim dacă am păcătuit după Botez 


Căci aşa cum cel ce n-a fost botezat prin apă şi prin Duh [In 1, 33; 3, 5] nu poate să 
se mântuiască, tot aşa nici cel ce a păcătuit după Botez, dacă nu va fi botezat şi nu 
se va naşte din nou de sus, precum a zis Domnul, întărind aceasta, către Nicodim: 
„De nu se va naşte cineva de sus, nu va intra în Împărăţia Cerurilor” [In 3, 3-5], 
şi încă şi către apostoli: „Ioan a botezat cu apă, voi însă veţi fi botezați cu Duh 
Sfânt" [FA 1,5; 11, 16]. 


Deci cel ce nu cunoaşte cu ce Botez a fost botezat ca prunc şi nu ştie că a fost 
botezat, ci a primit acest lucru numai prin credinţă, ştergându-l apoi cu zeci de mii 
de păcate, şi tăgăduieşte cel de-al doilea [Botez] - adică pe cel dat de sus din 
iubirea de oameni a lui Dumnezeu prin Duhul celor ce-l caută prin pocăință - cum 
va putea dobândi altfel mântuirea? 


Căinţa, calea Duhului Sfânt 


Pentru aceasta deci dau mărturie şi spun şi nu încetez spunând: câţi aţi întinat 
Botezul cel dintâi prin călcarea poruncilor lui Dumnezeu, imitații pocăinţa lui 
David şi a celorlalţi sfinţi, şi dovediţi cu toată osârdia pocăință vrednică prin tot 
felul de lucruri şi cuvinte, ca să atrageţi asupra voastră harul Preasfântului Duh. 
Căci acest Duh, pogorând peste voi, vi se face scăldătoare luminoasă şi, primindu- 
vă la sânul Lui, vă va face în chip negrăit întru Sine însuşi pe toţi din stricăcioşi 
nestricăcioşi, din muritori nemuritori, născându-vă din nou, în loc de fii ai 
oamenilor, ca fu ai lui Dumnezeu şi dumnezei prin înfiere [thesei] şi prin har - în 
caz că vreţi şi voi să vă arătaţi rude şi împreună moştenitori ai sfinţilor şi să intraţi 
împreună cu ei în Împărăţia Cerurilor - aşa cum am cunoscut pe sfântul părintele 


nostru [Simeon] Studitul că a ajuns în generaţia noastră, şi nu numai el, ci şi alții 
dintre ucenicii lui care s-au învrednicit, prin cererile şi rugăciunile lui, cu negrăita 
iubire de oameni a lui Dumnezeu cel preabun, de un astfel de bine, precum 
spuneam. Spun însă aceasta nu lăudându-mă cu puterea celora, ci mulţumind 
bunătății lui Dumnezeu şi vestind-o vouă tuturor, ca şi voi să vă grăbiţi să vă 
învredniciţi de un astfel de bine”. 


Căci acesta este semnul distinctiv al iubirii după Dumnezeu: ca cineva să nu-şi 
procure posesiunea binelui numai pentru sine însuşi, ci să facă cunoscută 
bogăţia lui şi fraţilor lui apropiaţi şi să-i îndemne să-l caute, să-l găsească şi să 
se îmbogăţească cu el. 


Întotdeauna ne putem apropia de Dumnezeu 


Pentru aceasta deci, precum vedeţi, strig către voi, repetând glasurile prooroceşti: 
„Apropiaţi-vă de EI şi vă veţi lumina şi feţele”, conştiinţele „voastre nu se vor 
ruşina” [Ps 33, 6]. Căci, ce? Oare nu predându-vă cu totul pe voi înşivă 
trândăviei, nepăsării, poftelor şi plăcerilor trupului, spuneţi că vă este cu 
neputinţă Să vă curăţiți şi să vă apropiaţi prin pocăință de Dumnezeu; şi nu 
numai aceasta, ci că nu este cu putinţă nici să primiţi harul Duhului Lui, Să fiţi 
renăscuţi şi înfiaţi prin EI şi să vă asemănaţi Lui? 


Nu este cu neputinţă aceasta, nu este! Era cu neputinţă înainte de venirea Lui; dar 
de când Stăpânul şi Dumnezeul a toate a binevoit a Se face om şi S-a asemănat 
întru toate nouă, afară de păcat [Evr 4, 15], ni le-a făcut cu putință şi uşoare, 
dându-ne putere de a ne face copii ai lui Dumnezeu [In 1, 12] şi împreună-moşte- 
nitori ai Lui [Rm 8, 17]; căruia se cuvine toată slava, cinstea şi închinăciunea în 
veci. Amin. 


Cateheza 33 - Duhul Sfânt, cheia Uşii prin care se intră în Casa de lumină a 
Treimii - Despre împărtăşirea Sfântului Duh. Şi că este cu neputinţă ca faptele 
virtuţii să fie întărite altfel decât prin venirea Duhului, fără de care nimeni nu 

se îndreaptă spre virtute, nici nu poate folosi pe alţii sau primi gânduri 
străine. Şi despre egalitatea şi identitatea întru toate a Dumnezeirii Cele 
întreit-ipostatice 


Să ne aprindem candela sufletului... 


Fraților şi părinţilor, foc este Dumnezeu [Evr 12, 29] şi aşa este numit EI de toată 
de Dumnezeu insuflata Scriptură [2 Tim 3, 16], iar sufletul fiecăruia dintre noi e o 
candelă [Mt 5, 15; 25, 1-8 par]. Deci aşa cum o candelă, chiar dacă este plină de 
ulei, chiar dacă are fitil sau o altă materie inflamabilă, este, înainte de a se 
împărtăşi de foc şi a fi aprinsă, cu totul întunecată, aşa şi sufletul, chiar dacă este 
împodobit în aparenţă cu toate virtuțile, dar dacă nu se împărtăşeşte de foc, 
adică dacă nu se împărtăşeşte de fiinţa şi lumina dumnezeiască, este încă stins şi 
întunecat iar faptele lui sunt nesigure; căci toate trebuie să fie învederate şi 
arătate prin lumină |Ef 5, 13]. Deci cel ce are candela sufletului lui aşa, adică 
nepărtaşă focului dumnezeiesc, are nevoie mai degrabă de un călăuzitor şi de o 
făclie care să-l lumineze şi să deosebească în acelaşi timp faptele lui, şi care să 
aibă compasiune pentru el, pentru greşelile lui [vădite de el] prin mărturisire, şi să 
îndrepte cele făptuite de el strâmb în tot ceasul. Căci aşa cum e cu neputinţă ca cel 
ce umblă în noapte să nu se lovească de ceva, aşa nu este cu putinţă să nu cadă cel 
ce nu vede încă lumina dumnezeiască, după cum zice Hristos: „Dacă umblă 
cineva ziua, nu se loveşte pentru că vede această lumină. Dacă însă umblă 
cineva noaptea, se loveşte pentru că nu are lumina întru sine" [In 11, 9-10; 12, 
35]. Iar zicând „întru sine” a arătat [că vorbeşte de] Lumina dumnezeiască şi 
imaterială, căci nimeni nu poate avea întru sine lumina aceasta sensibilă [a 
soarelui]. 


«+ la lumina Duhului şi a lui Hristos 


Deci aşa cum cel ce umblă în întuneric [In 12, 35] n-are nici un folos dacă ţine în 
mâini lămpi multe şi preafrumoase, dar stinse [Mt 25, 8], căci cu ele nu se vede 
nici pe sine însuşi nici pe altcineva, tot aşa şi cel căruia 1 se pare că are întru sine - 
dacă aceasta e cu putinţă - toate virtuțile, dar nu are în el lumina Duhului Sfânt, 
nici nu vede bine faptele lui, nici nu este încredinţat în chip desăvârşit dacă ele sunt 
pe placul lui Dumnezeu, acela nu este vrednic să primească gânduri străine, chiar 
dacă ar fi făcut de oameni patriarh, până ce nu va avea Lumina strălucind întru 
sine; căci zice Hristos: ,„Umblaţi până când aveţi lumina, ca să nu vă prindă 


întunericul, iar cel ce umblă în întuneric nu ştie unde merge” [In 12, 35]. Deci, 
dacă acela nu ştie unde merge, cum va arăta altora calea? Ce folos deci dacă pune o 
făclie stinsă într-un alt sfeşnic [Mt 5, 15; Le $, 16; 11, 33] lipsit şi el de focul care 
să ardă şi strălucească [In 5, 35]? Pentru că nu trebuie să facă aşa! Dar cum? Aşa 
cum a hotărât Dumnezeu Cel peste toate [Rm 9, 5] Care zice: „Nimeni aprinzând 
0 făclie nu o pune în loc ascuns, nici sub obroc, ci în sfeşnic, ca cei ce intră să 
vadă strălucirea ei” |Le 11, 33]. lar după ce a spus aceasta, adaugă şi semnele 
caracteristice ale celui călăuzit de făclie şi care are cu sine lumina, zicând aşa: 
Făclia trupului este ochiul” [Mt 6, 22; Le 34]. Despre ce altceva grăieşte 
spunând „o0chi” decât, negreşit, despre minte, care nicidecum nu va deveni 
simplă, decât numai când va vedea Lumina cea simplă [Mt 6, 22-23; Le 11, 34- 
36]. lar Lumina simplă e Hristos. Deci cel ce are de-a pururea Lumina Lui 
strălucind în mintea sa, se zice că are mintea lui Hristos [7 Co 2, 16]. Deci când 
ochiul tău va fi aşa, Simplu, întreg trupul cel netrupesc al sufletului tău va fi 
luminat [Le 11, 34]. 


Vezi deci ca nu cumva lumina din tine să fie întuneric [Le 11, 35]; căci zice: „Vezi 
să nu ţi se pară că ai ceea ce nu ai" [Le 8, 18]. Vezi cum însuşi Stăpânul grăieşte 
poate cu Voi prin noi, robii Lui, zicând: „Vezi să nu te amăgeşti pe tine însuţi şi, 
socotind că lumina e întru tine, aceasta să nu fie lumină ci întuneric”. Vedeţi deci 
că aceleaşi lucruri ca şi Stăpânul le spunem şi noi către voi, cei împreună robi cu 
NOI, şi nu grăim nimic sucit sau rău. 


Căci zicem: vedeţi, fraţilor, ca nu cumva părându-vă a fi în Dumnezeu şi socotind 
că aveţi comuniune cu EI [1 In 1, 6], să vă aflați afară şi separați de EI pentru că nu 
vedeţi de pe acum [hede] lumina Lui. Căci dacă aceasta ar fi aprins făcliuile - adică 
sufletele - voastre, ar fi strălucit limpede întru voi, precum a zis însuşi lisus 
Hristos, Dumnezeul şi Mântuitorul nostru: „Deci dacă tot trupul tău este luminat, 
neavând nici o parte întunecată, atunci el va fi luminat în întregime, ca atunci 
când te luminează făclia cu strălucirea ei” [Le 11, 36]. Ce altă mărturie mai mare 
deci să-ţi aducem spre încredințare? lar dacă nu vei crede Stăpânului, spune-mi, 
vei crede celui ce este rob împreună cu tine? 


Cheia cunoştinţei 


Dar ce să zic celor cărora le place să-şi audă des numele şi să şadă ca preoţi, 
arhierei şi egumeni, care vor să primească gânduri străine şi zic că sunt vrednici de 
a lega şi dezlega [păcatele oamenilor] [Mt 16, 19; 18, 18]? Căci atunci când văd că 
ei nu ştiu nimic din aceste lucruri necesare şi dumnezeieşti şi nici nu învaţă acestea 
pe ceilalți, nici nu-i duc la lumina cunoștinței, ce altceva e aceasta decât ceea ce 


zicea Hristos fariseilor şi învăţătorilor de Lege: „Vai, vouă, învăţătorilor de Lege, 
că aţi luat cheia cunoştinţei. Voi înşivă n-aţi intrat, iar pe cei ce voiau să intre i- 
ați împiedicat" [Le 11, 52]. Căci ce altceva e „cheia cunoştinţei” decât harul Du- 
hului Sfânt cel dat prin credinţă şi care prin luminare produce cu adevărat 
cunoştinţa şi cunoaşterea deplină şi deschide mintea noastră [Le 24, 45] cea 
încuiată şi acoperită cu un văl? precum v-am grăit adeseori prin multe pilde 
[parabole] şi ghicituri [enigme], încă şi prin dovediri [demonstraţii] vădite, şi cum 
vă voi spune iarăşi: 


Cheia, uşa şi casa 


i „Uşa” este - căci zice: „Eu sunt uşa” [In 7, 9] - iar 
X „cheia” este - căci zice: „Luaţi Duh Sfânt, cărora le veţi ierta 


păcatele se vor ierta lor, cărora le veţi ţine, ţinute vor fi” [In 20, 22-23] - 
iar 

 „casa” este Tatăl - căci zice: „în casa Tatălui Meu sunt multe locașuri” 
[In 14, 2]. 


la seama deci întocmai în tâlcul duhovnicesc [theoria] al cuvântului. Deci dacă 
cheia nu descuie - căci zice: „Acestuia portarul îi deschide" [In 10, 3] - uşa nu se 
deschide; iar dacă uşa nu se deschide, nimeni nu intră în casa Tatălui, după cum 
zice Hristos: „Nimeni nu intră la Tatăl, decât numai prin Mine” [In 14, 6]. 


Cheia e Duhul Sfânt 


Iar că Duhul Sfânt deschide mai întâi mintea [Le 24, 45] noastră şi ne învaţă cele 
privitoare la Tatăl şi la Fiul, tot EI a zis iarăşi: „Jar când va veni Acela, Duhul 
Adevărului Care de la Tatăl purcede, Acela va da mărturie despre Mine şi vă va 
călăuzi la tot adevărul” [In 16, 36; 15, 26] - vezi cum Tatăl şi Fiul se fac 
cunoscuţi în mod neseparat prin Duhul sau mai degrabă în Duhul? - şi iarăşi: 
„Căci dacă nu Mă voi duce, Duhul nu va veni la voi. lar când va veni Acela, vă 
va aduce aminte de toate" [In 17, 7; 14, 26]; şi iarăşi: „Dacă Mă iubiţi pe Mine, 
veți păzi poruncile Mele şi Eu îl voi ruga pe Tatăl şi alt Mângâietor vă va da 
vouă, ca să rămână cu voi în veac, Duhul Adevărului” [ln 14, 15-17]; şi după 
puţin: „în ziua aceea" - adică atunci când va veni la voi Duhul Sfânt - „veţi 
cunoaşte că Eu sunt în Tatăl Meu şi voi în Mine şi Eu în voi” [ln 14, 20]; şi 
iarăşi: „Ioan a botezat cu apă, voi însă veţi fi botezați în Duhul Sfânt” [FA 1, 5; 
11, 16], şi pe drept cuvânt, căci dacă nu se va boteza cineva în Duhul Sfânt nu se 
va face nici fiu al lui Dumnezeu, nici împreună-moştenitor al lui Dumnezeu [Rm 8, 
17]. 


Dar şi lui Petru îi spune: „, Ţie îţi voi da cheile Împărăției Cerurilor" [Mt 16, 19], 
desigur nu chei de bronz sau de fier, ci chei vrednice de casa aceea. lar ce fel 
este casa aceea, ascultă pe Pavel care în Epistola lui către Timotei zice: „îţi 
poruncesc înaintea lui Dumnezeu Cel ce face vii toate, şi a lui lisus Hristos” [7 
Tim 6, 13], şi, după puţin: „Fericitul şi Singurul Stăpânitor, împăratul 
împăraţilor şi Domnul Domnilor, Cel ce singur are nemurire şi are drept casă 
Lumina cea neapropiată” [1 Tim 6, 15-16]. Căci dacă casa, zice, este lumină 
neapropiată, este evident că şi uşa casei este lumină şi este şi ea neapropiată. lar 
dacă voi spune că una [uşa] e apropiată iar alta [casa] neapropiată, apropiatul va fi 
înghițit de neapropiat, iar cheia nu va fi în stare să o deschidă, dacă nu va deveni şi 
ca aceeaşi fire, ci va fi mistuită de uşă sau uşa va fi mistuită de casă şi va deveni şi 
ea deopotrivă de neapropiată pentru toți. Sau, mai degrabă, se va destrăma şi 
credinţa noastră, dat fiind că Sfânta Treime se va împărţi în ceva apropiat şi ceva 
neapropiat, într-un mai mare şi într-un mai mic. 


Vedeţi însă ca nu cumva, auzind voi acestea şi luându-vă după imaginile caselor 
şi uşilor sensibile, să vă închipuiţi în mintea voastră figura unui corp şi sufletul 
vostru să cadă în îndoială şi blasfemie. Ci, chibzuind în voi înşivă la toate acestea 
în chip vrednic de Dumnezeu şi frumos după raţiunea şi legea tâlcuirii 
[contemplaţiei] duhovniceşti, le veţi găsi pe toate explicate întocmai. Dacă însă nu 
le puteţi înţelege aşa, în chip vrednic de Dumnezeu, primiţi-le numai prin 
credinţă şi să nu mai voiţi deloc să le iscodiţi cu curiozitate. 


Sălaşul lui Dumnezeu 


Căci Duhul Sfânt se numeşte „cheie", pentru că în EI şi prin EI e luminată mai întâi 
mintea noastră, iar, curățiţi fiind, suntem luminaţi cu lumina cunoștinței, suntem 
botezați şi născuţi din nou de sus [In 3, 3-5], şi ne facem copii ai lui Dumnezeu, 
după cum spune Pavel: „însuşi Duhul se roagă pentru noi cu suspine negrăite” 
[Rm 8, 26], şi iarăşi: „A dat Dumnezeu pe Duhul Său în inimile noastre Care 
strigă: Avva! Părinte!” |Ga 4, 6]. Aşadar, EI ne arată „uşa" că este lumină, iar uşa 
ne învaţă că Cel ce locuieşte în „casă" e şi EI lumină neapropiată |l Tim 6, 16]. 
Însă nu unul e Dumnezeu Care locuieşte în casă şi altă lumină e casa Lui, precum 
nu una este lumina Dumnezeirii şi alta Dumnezeu, ci Unul şi Acelaşi este casă şi 
locuitor al casei, precum Acelaşi este Lumină şi Dumnezeu. 


Dar, teologic vorbind, şi Fiul se numeşte „casă" ca şi Tatăl - căci zice: „Tu, Tată, 
în Mine şi Eu în ei, Tu în Mine, şi Eu, Tată, în Tine, ca să fim una" [ln 17, 21- 
23] - şi ca şi Duhul - căci zice: „Și voi locui şi voi umbla în ei” [2 Co 6, 16] şi „Eu 
şi Tatăl vom veni şi Ne vom face la el sălaş” [In 14, 23], evident prin Duhul, după 


cum zice Pavel: „Căci Duhul este Domnul” [2 Co 3, 17]. Deci dacă Domnul este 
Duhul şi Tatăl este în EI şi EI în noi, precum iarăşi şi noi în EL, atunci şi EI este 
împreună cu Dumnezeu Tatăl şi Dumnezeu este întru EI. 


Persoanele Sfintei Treimi 


Și dacă trebuie să vorbim mai exact, ceea ce este Unul, aceasta sunt şi Celelalte 
Două. Căci Cele Trei [Persoane] sunt în Acelaşi [Dumnezeu] [1 In 4, 9] şi se 
cugetă a fi o unică fiinţă, fire şi împărăție. Deci dacă Una este numită cu un 
nume, acesta este contemplat du ire şi în Celelalte, afară de numele de 






căci numai acestea însoțesc indiscutabil Sfânta Treime în mod 
natural şi ca proprietăţi [personale distinctive şi inconfundabile], iar în acestea 
nu este îngăduit ca noi să gândim sau să grăim o înstrăinare, redistribuire sau 
schimbare a Numelor; căci prin acestea S-au făcut cunoscute în mod distinct 
cele Trei Persoane, şi nu este cu putinţă în aceasta a pune pe Fiul înaintea 
Tatălui, nici pe Duhul Sfânt înaintea Fiului, ci numai de a spune în acelaşi 
timp: Tatăl, Fiul şi Duhul Sfânt”, fără ca să se facă între Acestea nici cea mai 
subtilă întrerupere de timp sau de moment, căci deodată împreună cu Tatăl este 
născut şi Fiul şi e purces şi Duhul 


Unitatea firii dumnezeieşti 


În toate celelalte însă un singur nume sau comparaţie este contemplată şi într-Una 
şi în [toate] Trei, ca, de pildă, dacă zici „lumină" fiecare din Ele e lumină şi toate 
Trei sunt o singură lumină; sau „viaţă veşnică" este fiecare din Ei în parte, şi Fiul şi 
Duhul şi Tatăl şi toate Trei sunt o singură viaţă. „Duh" este Dumnezeu [In 4, 24] 
Tatăl, „Duh" este Domnul [2 Co 3, 17] şi Duhul Sfânt este [şi El] Dumnezeu: 
fiecare în parte sunt Dumnezeu şi împreună toate Trei sunt Dumnezeu. 


Un „Domn" [Ef 4, 5] sunt fiecare şi toate Trei un Domn. Un Dumnezeu Cel peste 
toate [Rm 9, 5], Ziditor a toate, sunt fiecare şi toate sunt Un Dumnezeu Ziditor de 
toate. Căci zice şi Vechiul [Testament]: „La început a făcut Dumnezeu cerul şi 
pământul; şi a zis Dumnezeu: „Să fie lumină şi S-a făcut lumină” |Fc 1, 13], iar 
acest [text] ni-l face înţeles pe Cuvântul Tatălui; iar David zice: „Prin Cuvântul 
Domnului s-au întărit cerurile”, prin care am cunoscut că este arătat Fiul, „şi prin 
Duhul gurii Lui toată puterea lor” [Ps 32, 6], prin care ni s-a dat de înţeles pe 
Duhul Sfânt. 


Dar şi loan, fiul tunetului [Mc 3, 17], zice în Evanghelia lui: „La început era 
Cuvântul şi Cuvântul era la Dumnezeu”, adică la Tatăl, „şi Dumnezeu era 
Cuvântul”, adică Fiul; „toate prin EI s-au făcut şi fără EI nimic nu S-a făcut din 
ce s-a făcut” [In 1, 1-3]. 


Să dobândim adevărata cunoaştere a lui Dumnezeu 


Învăţaţi deci acestea, rogu-vă, voi cei ce vă daţi numele de copii ai lui Dumnezeu 
[In 1, 3] şi vi se pare că sunteţi creştini, şi voi, preoţi şi monahi, care învăţaţi pe 
alții cuvinte goale şi socotiți că sunteţi stăpâni [peste aceştia] - dar numai în chip 
mincinos. Întrebaţi pe bătrânii şi arhiereii voştri, adunaţi-vă împreună [Dt 31, 28], 
în iubirea lui Dumnezeu, şi căutaţi mai întâi să învăţaţi şi pătimiţi acestea cu lucrul 
şi voiţi încă a vedea [acestea] şi a vă face asemenea cu Dumnezeu [deiformi] prin 
experienţă. Dar să nu râvniţi numai la scenă şi la haină, şi să urcați la demnităţile 
apostolice ca nu cumva voi, care alergaţi fără desăvârşire la stăpânirea asupra 
altora înainte de a avea cunoştinţa tainelor lui Dumnezeu, să auziţi: „Vai, vouă 
celor ce faceţi lumina întuneric şi întunericul lumină” [Is 5, 22]! 


Vă rog, pe voi toţi, fraţilor lui Hristos, să puneţi mai întâi temelie bună la 
ridicarea virtuţilor: smerenia; apoi, Să ridicaţi prin luptele evlaviei [1 Tim 4, 7] 
casa [Mt 7, 24-25 par] cunoştinţei tainelor lui Dumnezeu [Mt 13, 11 par], să fiţi 
cuprinşi de lumina dumnezeiască şi să vedeţi cu ochiul curăţit al inimii pe 
Dumnezeu [Mt 3, 8], pe cât ne este cu putinţă nouă oamenilor, şi prin aceasta să 
fiţi iniţiaţi în cele mai desăvârşite din tainele Împărăției Cerurilor [Mt 13, 11]; şi 
aşa, de la această cunoştinţă dată de sus de Părintele luminilor [lac 1, 17], să 
veniți la cuvântul învăţăturii [Rm 12, 7; 7 Tim 4, 6; 5, 17] şi să învăţaţi pe 
aproapele nostru care e voia lui Dumnezeu cea bună, desăvârşită şi bine-plăcută 
[Rm 12, 2], şi prin învăţătura noastră să aducem lui Dumnezeu, Celui ce prin 
Duhul Lui ne-a rânduit dascăli ai Bisericii Lui, un popor ales [Tu 2, 14]; ca să 
nu fim scoşi afară, ca nişte vrednici de dispreţ şi goi de haina de nuntă, din casa 
nunţii [Mt 22, 10-13] lui Hristos, ci mai degrabă să intrăm în ea neîmpiedicaţi 
întru Strălucirea vieții şi cunoştinţei cereşti, ca nişte iconomi înţelepţi [Le 12, 42] 
care iconomisim bine cele ale cuvântului învăţăturii celor ce sunt robi împreună 
CU noi, şi, înainte de aceasta, iconomisim bine cele ale vieţii noastre, luminoşi şi 
plini de Duhul Sfânt, şi să împărăţim împreună cu Hristos [2 Tim 2, 12], 
moştenind împreună cu EI cele ale împărăției lui Dumnezeu în Duhul Sfânt, 
izvorul şi viaţa cea pururea vie şi nemuritoare, căruia 1 se cuvine toată slava, 
cinstea şi închinăciunea, acum şi pururea şi în vecii vecilor. 


Amin. 


Cateheza 34 - Apologia zelului duhovnicesc în faţa monahilor săi potrivnici - 
Că nu este lipsit de primejdie a îngropa talantul dat nouă de Dumnezeu; 
fiindcă acesta trebuie să fie făcut public şi arătat tuturor, iar binefacerile lui 
Dumnezeu trebuie vestite cu recunoştinţă spre folosul celor ce le ascultă, chiar 
dacă unora nu le place acest lucru 


Sinceritatea lui Simeon e răstălmăcită 


Fraților şi părinților şi copiilor în "Hristos Dumnezeu, ce-aţi gândit adeseori în 
ascuns cu felurite cuvinte cu privire la cele învăţate de către noi? (Această cateheză 
descrie starea de spirit a monahilor de la Sfântul Mamas înaintea revoltei lor 
împotriva Sfântului Simeon care a avut loc între anii 995-998. Unele pasaje 
amintesc de Epistula Magna atribuită lui Macarie Egipteanul. Ambele sunt texte 
polemice în care autorul îşi apără autenticitatea experienţei mistice împo triva 
unor adversari care-l acuză de exagerare şi pretenţii nemăsurate, că vorbeşte 
prea mult despre el însuşi şi socotesc învăţătura sa duhovnicească prea înaltă şi 
impracticabilă pentru oamenii obişnuiţi. Dar dacă Macarie se referă la cei ce 
afirmă că poruncile lui Hristos nu pot fi îndeplinite în totalitate de oameni, Simeon 
pune accentul pe faptul că harul poate fi simţit şi azi la fel ca pe vremea 
Apostolilor, iar tonul său e mult mai liric şi personal decăt epistola macariană [n. 
B. Krivocheine, SC 113, p. 270-271].) Ce judecată aţi făcut în voi înşivă împotriva 
celui ce v-a grăit acestea cu îndrăzneală? Oare n-aţi bănuit că spuneam ceva în 
afara dumnezeieştilor Scripturi? Oare nu ne-aţi reproşat în ascuns că am vorbit cu 
trufie şi excesiv? Oare nu ne-aţi osândit ca pe unii ce grăim lucruri mari [Ps 31, 
26]? 


Dacă aceasta este dispoziţia voastră faţă de cele zise de mine, milostiv să vă fie 
Hristos, eu însă cer iubirii voastre ca nimeni să nu stăruie într-o asemenea judecată. 
Fiindcă nu pentru paradă am scris acestea, căci nu iartă aşa ceva Dumnezeu Cel ce 
ne-a miluit şi ne-a adus pe noi la acestea, ci, aducând aminte de darurile lui 
Dumnezeu pe care le-a făcut cu noi, cei nevrednici, de la începutul vieţii noastre şi 
până în clipa de acum, mulţumindu-l Îl lăudăm ca pe un Stăpân milostiv şi un 
Domn binefăcător al nostru, şi le arătăm tuturor cu recunoştinţă talantul care ne-a 
fost dat de către EI. Căci, cum am putea trece sub tăcere marea măreție a bine- 
facerilor Lui, sau să ascundem fără recunoştinţă, ca nişte robi răi care nu-şi mai 
aduc aminte, talantul dat nouă de Dumnezeu [Mt 25, 18]? Dar neputând face 
aceasta, vestim mila Lui, mărturisim harul, arătăm tuturor bunătatea Lui faţă de noi 
chemându-vă şi pe voi prin învăţătura cuvântului să vă împărtăşiţi şi să vă desfătați 
de darurile Lui, de care ne-am desfătat şi noi, cei nevrednici, prin negrăita Lui 
bunătate. Căci în aceasta nu vă nedreptăţim sau nu v-am nedreptăţit cu nimic [2 Co 


7, 2], ci dorim să împărtăşim din cele pe care le-am primit celor ce sunt robi 
împreună cu noi, care sunteţi voi, care v-aţi învrednicit să fiți numiţi popor al lui 
Hristos, turmă sfântă şi preoţie împărătească [7 Ptr 2, 9]. 


Simeon, sărac iubitor de fraţi 


Căci aşa cum un sărac iubitor de fraţi [ptochos philadelphos] cerând de la un 
oarecare om iubitor de Hristos şi milostiv, şi primind nişte bani, aleargă cu bucurie 
la tovarăşii săi în sărăcie şi le vesteşte, zicându-le în taină: „Alergaţi cu râvnă şi 
voi, ca să luaţi!”, arătând cu degetul şi indicându-le pe cel ce i-a dat lui banul, iar 
dacă aceştia sunt neîncrezătorii deschizându-şi palma, le arată însuşi banul, ca să 
creadă şi să se grăbească să-l ajungă din urmă degrabă pe bărbatul acela milostiv, 
tot aşa şi eu, smeritul, săracul şi dezbrăcatul de orice bine şi rob al sfinţiei voastre, 
al tuturor, făcând experienţa iubirii de oameni şi a compătimirii lui Dumnezeu şi 
apropiindu-mă de EI prin pocăință şi prin mijlocirea Sfântului Simeon, părintele 
meu şi părintele vostru [In 20, 17], primind eu, cel nevrednic de orice har, harul, nu 
suport să-l ascund singur în sânul sufletului, ci vouă tuturor, fraților şi părinților 
mei, vă spun, pe cât îmi este cu putință, darurile lui Dumnezeu, vă arăt cum este 
talantul cel dat mie, şi prin cuvânt îl descopăr desfăcându-mi palma, şi zic nu în 
ascuns şi în taină, ci strigând cu glas mare: „Alergaţi, fraților, alergaţi!"; şi nu strig 
numai, ci-L şi arăt pe Stăpânul Care l-a dat, punând înainte în loc de deget 
cuvântul. 


Fiindcă, dacă cineva dă unui sărac un bănuţ, iar apoi acela îl arată şi altora ca să-l 
silească să dea şi altora, acela se înfurie şi în loc să dea, mai degrabă se 
învârtoşează, dar Dumnezeu nu este aşa, ci face toate dimpotrivă. Căci dacă dă 
cuiva un dar duhovnicesc [Rm 1, 11], adică un talant, şi acesta nu-l vesteşte 
tuturor şi nu-l face public zicând: „Veniţi la Stăpânul Care-1 dă pur şi Simplu şi 
nu întoarce pe nimeni deşert [Sir 29, 9]", ci, luându-l, îl ascunde îngropându-l 
[Mt 25, 18], atunci se înfurie încă şi mai mult împotriva celui ce I-a primit ca unul 
ce este pizmaş şi nu vrea ca fraţii lui să primească ceea ce a primit şi el. 


Motivele îndemnurilor sale 


De aceea, lucrurile minunate ale lui Dumnezeu pe care le-am văzut şi pe care le-am 
cunoscut cu lucrul şi prin experienţă, nu voi suferi a nu le grăi, ci voi da mărturie 
tuturor celorlalți ca înaintea lui Dumnezeu [1 Tim 5, 21], zicând cu glas mare: 
„Alergaţi toți înainte ca să vi se închidă prin moarte uşa pocăinţei [Mt 25, 10], 
alergaţi ca să luaţi |Flp 3, 12] înainte de ieşirea din viaţă, grăbiţi-vă ca să primiţi, 
bateţi ca mai înainte de sfârşit Stăpânul să vă deschidă [Mt 7, 7] uşile Raiului şi să 


vi se arate pe Sine însuşi [In 14, 21], râvniţi să dobândiţi înăuntrul vostru în chip 
conştient Împărăţia Cerurilor [Le 17, 21], şi să nu plecaţi de aici deşerţi de ea, mai 
cu seamă cei ce socotiți că o aveţi în voi înşivă în chip inconştient, dar care nu 
aveţi nimic din pricina părerii voastre!". 


Deci cum, spune-mi, va vedea pe Tatăl lui Hristos cel ce n-a dobândit mintea lui 
Hristos [7 Co 2, 16]? Iar cine-L vede pe Acesta vorbind înăuntrul său, pentru ce 
sau cum va spune: „Avva! Părinte!" [Rm 8, 15; Ga 4, 16]? Cine n-a dobândit în 
chip conştient înăuntrul său Împărăţia Cerurilor [Le 17, 21] cum va intra în ea 
după moarte? Cine nu rămâne în El prin Duhul, cum va vedea pe Fiul împreună 
cu Tatăl [In 14, 23], cum va fi în veacul viitor împreună cu Ei precum a Zis 
Domnul: „Tată, pe cei pe care Mi i-ai dat Mie, vreau ca acolo unde sunt Eu să 
fie şi ei împreună cu Mine” [In 17, 24] şi iarăşi: „Nu numai pentru aceştia Mă 
rog, ci şi pentru toţi cei ce vor crede în Mine prin cuvântul lor, ca toți să fie una, 
precum Tu, Părinte, eşti în Mine şi Eu în Tine, aşa şi ei în Noi să fie una [In 17, 
20-21]. Și slava pe care Mi-ai dat-o Mie le-am dat-o lor, ca să fie una, precum 
Noi una Suntem, Eu în ei şi Tu în Mine, ca Să fie desăvârşiţi una şi să cunoască 
lumea că Tu M-ai trimis şi i-ai iubit pe ei aşa cum M-ai iubit pe Mine" |In 17, 
22-23]. 


Acesta este, aşadar, fraţilor, aşa cum li se pare unora, modul lăudăroşeniei mele. 
Aşa mă împinge iubirea lui Dumnezeu să vă descopăr vouă, părinţii şi frații mei, 
negrăita bunătate şi iubire faţă de noi a lui Dumnezeu, pentru care îi preamăreşte 
aşa, fără pizmă, pe cei care şi-au pus nădejdea în EI. 


Unirea dintre Tatăl şi Fiul şi unirea noastră cu Dumnezeu 


Dar răspunde-mi, rogu-te, la întrebarea mea: „Oare ce? Tatăl iubeşte în chip 
inconştient pe Fiul şi Fiul este în chip inconştient şi nevăzut la Tatăl?" „Nu", vei 
spune negreşit. Căci dacă am admite aceasta şi am dogmatiza că Tatăl şi Fiul nu se 
cunosc unul pe altul, credinţa noastră ar dispărea şi ar pieri; căci dacă Aceia nu s-ar 
cunoaşte Unul pe Altul, negreşit nici noi nu-i cunoaştem cu desăvârşire pe Ei. lar 
dacă aşa stau lucrurile, urmează că suntem fără Dumnezeu neavând cunoaşterea lui 
Dumnezeu. Dar dacă „aşa cum Tatăl cunoaşte pe Fiul şi Fiul îl cunoaşte pe 
Tatăl” [Mt 11, 27; Le 10, 23; In 10, 15] şi că Dumnezeu este împreună cu 
Dumnezeu şi Tatăl şi Tatăl este în chip asemănător împreună cu Fiul, ca atunci 
când zice: „Precum Tu, Părinte, în Mine şi Eu în Tine [In 17,21], aşa şi ei să fie în 
Mine una, şi Eu în ei [In 17, 21-23]", acest lucru arată negreşit egalitatea unirii Lor 
întreolaltă. 


Numai că unirea Fiului cu Tatăl este naturală şi împreună fără de început, iar 
unirea noastră cu Fiul este prin înfiere [thesei] şi prin har, dar, cu toate acestea, 
cu toții suntem uniţi cu Dumnezeu şi nedespărțiţi, precum spune iarăşi EI însuşi: 
„Eu în ei şi Tu în mine, ca Să fie desăvârşiți una [In 17, 23], - de ce? - „ca să 
cunoască lumea că Tu M-ai trimis şi i-ai iubit pe ei, precum M-ai iubit şi pe 
Mine" [In 17, 23], şi Pavel: „Acolo nu mai este nici elin, nici iudeu, nici barbar, 
nici scit, nici rob, nici om liber, ci toate şi în toate Hristos” [Col 3, 11]. 


Simeon în slujba Duhului Sfânt 


Ascultaţi, aşadar, acestea voi, cărora vi se pare că sunteţi duhovniceşti, credeţi în 
cel ce vă vorbeşte, iar atunci când slujind Duhului Care răsună de sus vă grăiesc în 
cuvânt darurile harului pe care le primesc de la Dumnezeu cei ce aleargă la EI cu 
credinţă fierbinte şi fac poruncile Lui, scutiţi-mă de orice reproş. 


Dar cine este cel ce grăieşte, ascultaţi-L pe însuşi Domnul zicând: „Căci nu voi 
sunteţi cei ce grăiţi, ci Duhul lui Dumnezeu este Cel ce grăieşte întru voi” [Mt 
10, 20]. Vedeţi că nu eu grăiesc iubirii voastre cele mai presus de fire şi mari, ci 
Duhul lui Dumnezeu este Cel ce grăieşte în noi. De acest lucru dă mărturie şi 
Petru, corifeul apostolilor, zicând: „Căci nu din voia omului s-a făcut vreodată 
vreo profeție, ci oameni Sfinţi ai lui Dumnezeu au grăit purtaţi de Duhul Sfânt" 
[2 Ptr 1, 21]. lar dacă noi, fiind sărmani şi nevrednici, suntem departe de orice 
sfințenie şi de oamenii cei sfinţi ai lui Dumnezeu, dar nu putem tăgădui darul dat 
nouă de la Dumnezeu, ca unii ce suntem constrânşi de harul Său să slujim vouă 
cuvintele lui Dumnezeu şi să vă descoperim talantul care ni s-a dat prin harisma 
care ni s-a făcut prin prorocie cu punerea mâinilor [| Tim 4, 14] arhiereului, care 
ne-a desăvârşit întru preoţie, aşa cum acelaşi corifeu al apostolilor ne porunceşte 
când spune: „Fiecare după harisma pe care a primit-o, Slujind ca nişte buni 
iconomi ai harului celui în multe chipuri al lui Dumnezeu. De grăieşte cineva, să 
grăiască cuvinte ale lui Dumnezeu, iar de slujeşte cineva, slujirea lui să fie ca 
din puterea pe care i-o dă Dumnezeu” [7 Ptr 4, 10-11]. 


Prin urmare, Duhul este Cel ce grăieşte, fraţilor, nu cu, precum ne-a întărit Domnul 
şi ucenicul Său credincios. lar dacă mint, unde voi fugi de la osânda Sa de la care 
nu se poate fugi, trimisă celor mincinoşi spre pierzanie [FA 8, 20]? Căci zice: 
;» Pierde-vei pe toţi cei ce grăiesc minciuna” [Ps 5, 7]. Deci precum cel ce nu crede 
celui care-i grăieşte prin Duhul, păcătuieşte şi huleşte față de Duhul Care grăieşte 
[Mc 3, 29], tot aşa cel lipsit de harul de sus al Duhului, dacă va îndrăzni să spună 
„grăiesc în Duhul Sfânt", va fi străin de Dumnezeu şi potrivnic Lui, ca Simon 
Magul şi adepţii lui [FA 8, 18-23]. Cel ce se împotriveşte cuvintelor Duhului [FA 


7, 51] este negreşit potrivnic lui Dumnezeu. Fiindcă Dumnezeu este nedespărțit şi 
neîmpărțit; căci Duhul Sfânt este nedespărţit de veşnicia şi împărăţia Tatălui şi a 
Fiului. 


Simeon are conştiinţa nevredniciei sale 


Deci să nu vă faceţi, fraţilor, luptători împotriva lui Dumnezeu şi potrivnici lui 
Dumnezeu, ci veniţi să vă închinaţi şi să cădeţi [Ps 94, 6] împreună cu noi şi să nu 
vă sculaţi de aici până când nu veţi dobândi darul lui Dumnezeu, aşa cum şi noi, 
nevrednicii, am primit acest har al Lui. Fiindcă nu vă grăim nimic potrivnic, 
fraților, ci vă arătăm marea noastră iubire faţă de voi toți. Dacă v-am spune că noi 
am primit în dar harul de la Tatăl luminilor, de unde vine toată darea cea 
desăvârşită [lac 1, 17], dar nu vrem ca să-l primiţi şi voi, atunci pe drept cuvânt 
am fi urâţi şi de Dumnezeu şi de voi înşivă; dar acum, înfăţişându-vă adevărul din 
dumnezeiasca Scriptură şi din însăşi experiența noastră şi arătându-vă calea 
împărătească [Nm 20, 17], cu ce vă nedreptăţim? lar dacă socotind că sunt un 
anonim, un necunoscut şi foarte mic, nu primiţi să fiţi învăţaţi de către mine, 
cunoaşteţi şi aflați că Dumnezeu a ales cele nebune ale lumii, ca să ruşineze pe 
cei înţelepţi, şi pe cele neputincioase şi lepădate, ca să ruşineze pe cele slăvite şi 
tari || Co 1, 27-28]. 


Acuzat de mândrie, Simeon se apără invocând Scriptura 


Dar poate venind cineva în mijloc ar spune: „Mari, exagerate şi peste puterea 
omului sunt cele zise de tine". Iar eu îţi spun: „Mari într-adevăr şi mai presus de 
fire sunt, căci sunt cuvinte ale lui Dumnezeu, precum s-a zis" - „Şi cum atunci, zice 
el, nimeni dintre părinții noştri n-a vorbit atât de deschis despre sine însuşi, şi n-a 
grăit asemenea cuvinte, pe care le grăieşti tu despre tine însuţi?” - „Te înşeli, 
omule. Mai degrabă apostolii şi părinţii au grăit în cuvinte lucruri în acord cu mine 
şi mai presus de mine, dar faptul că cei ce le zic sunt vrednici de crezare face bine- 
primite şi vrednice de crezare şi cele spuse de ei, iar smerenia voastră vă face să vi 
se pară mincinoase şi urâte şi cele mărturisite de toţi”. 


Dar mai am încă o altă pricină pentru a vorbi, şi pentru care, chiar fără să vreau, 
am descoperit acestea. Dar care este aceasta? Sminteala şi prejudecata mincinoasă 
şi lipsită de rațiune a celor ce zic că nu mai există acum pe pământ şi în mijlocul 
nostru vreun om ca acesta. Priveşte-mi această răutate, cât de mult meşteşugită 
este. Căci, dacă n-am grăi pe faţă, ci sârguindu-ne să ascundem darul, aceia ar 
crede că spunem adevărul; dar dacă am grăit descoperind adevărul, ne acuză că 
vorbim din mândrie, fără să ştie însă cuvintele sfinţilor apostoli. Dar care sunt 


acestea? „Noi avem mintea lui Hristos" [Co 2, 16]. Oare veţi judeca, aş spune 
către ei, că acest lucru este un exces de mândrie? „Din aceasta cunoaştem că este în 
noi, din Duhul pe Care ni L-a dat nouă" [1 In 3, 24]. Şi ce-ați putea spune 
împotriva celui ce grăieşte aceasta? Sau căutaţi să puneţi la încercare pe Hristos 
Cel ce grăieşte în mine? [2 Co 13, 3]. „Cred că am Duhul lui Dumnezeu" [7 Co 7, 
40]. „Dar noi n-am primit iarăşi duh de robie spre frică, ci duh al înfierii, întru 
care strigăm: Avva! Părin-te!"' [Rm 8, 15; Ga 4, 6] „Dumnezeu Cel ce a zis să 
strălucească din întuneric lumină, Acesta a strălucit în inimile noastre” [2 Co 4, 
6]. Deci toate acestea le socotiți a fi cuvinte ale mândriei? Vai ce naivitate! 


Să vrem să ne facem Sfinţi 


Dacă vrei să afli modul luminării care se face în cei ce-L iubesc pe Domnul ascultă 
pe însuşi Pavel zicând: „Dar avem comoara aceasta în vase de lut" [2 Co 4, 7], 
deci în trupuri. „Dar dacă, spune el, nu mai există unul ca acesta acum, ce va fi?" 
Dar pentru ce nu mai există, spune? „Fiindcă socot că nici cel vrea nu poate să se 
facă acum aşa, nici dacă nu vrea nu se va face”. Deci, dacă spui că nu poate să se 
facă chiar dacă vrea, unde vom aşeza cuvântul spus: „Celor câți L-au primit pe El 
le-a dat puterea de a se face copii ai lui Dumnezeu" [ln 1, 12], şi: „Dacă vreți, 
toţi sunteţi dumnezei şi fii ai Celui Preaînalt” | 81, 6] şi „Faceţi-vă sfinţi precum 
Eu sfânt sunt" [| Ptr 1, 16]? Iar dacă cine nu vrea nici nu se face, vezi că te-ai 
osândit pe tine însuţi, ca unul care nu vrei nici nu preferi să te faci; fiindcă dacă 
vrei să te faci, poţi. 


Dar dacă tu nu eşti aşa, dar, prin voia lui Dumnezeu, sunt aşa mulți alţii, pe care tu 
nu-i ştii. Căci dacă pe vremea lui Ilie erau şase mii de bărbaţi care nu şi-au plecat 
genunchii lui Baal [Rm 11,4], cu atât mai mult acum, când Duhul Său Cel Sfânt S- 
a revărsat peste noi cu bogăţie [Tit 3, 5-6]. Dar dacă nu se dezbracă cineva de toate 
şi nu ajunge gol şi nu caută să dobândească, nu Dumnezeu este cauza faptului că el 
nu vrea. Căci aşa cum focul arde cu râvnă materia, tot aşa în chip firesc şi harul 
Preasfântului şi închinatului Duh caută să aprindă sufletele noastre, ca să 
strălucească şi celor din lume [Mt 5, 16; Flp 2, 15] şi să îndrepteze prin cele pe 
care le luminează paşii celor mulți [Ps 36, 23], pentru ca, umblând frumos, şi alții 
să se apropie de foc şi unul câte unul, sau, dacă e cu putinţă, toți împreună, să se 
aprindă şi să strălucească ca nişte dumnezei în mijlocul nostru, ca să fie 
binecuvântată şi să se înmulțească [Fe 21, 17] sămânţa Dumnezeului lui lacob [Ps 
21,4], şi să nu lipsească omul cel cu chip dumnezeiesc [deiform], care străluceşte 
ca o lumină pe pământ. 


Invăţăturile lui Simeon sunt corecte 


Deci cu aşa socot că este adevărul şi e voinţa lui Dumnezeu pentru noi, pe care El 
însuşi ne-a făcut şi ne-a cinstit şi ne-a slăvit odinioară cu slava chipului Său [Fc 1, 
27]; voi însă priviţi şi puneţi la încercare cele spuse de mine. Dacă nu cugetăm 
aceleaşi lucruri cu apostolii şi cu sfinţii şi de Dumnezeu purtătorii părinți, dacă nu 
grăim potrivit celor spuse de ei, şi nu repetăm şi noi cele spuse de Dumnezeu în 
Sfintele Evanghelii, dacă nu aprindem în toţi în chip limpede prin dovezi lucrarea 
şi darul făcător de viaţă care este în ei, dar e stins prin raționamente nepricepute, şi 
dacă nu arătăm lumina deja strălucitoare, alcătuind şi grăind toate din acestea 
înseşi Sfintele Scripturi, să fiu anatema de la Domnul Dumnezeu şi de la lisus 
Hristos [Rm 9, 3; Ga 9, 8-9] prin Duhul Sfânt, ca unul care învaţă pe lângă cele pe 
care le-au învăţat şi binevestit [Ga 1, 8] dumnezeieştii apostoli; iar voi nu numai să 
vă astupaţi urechile la auzirea lor, ci şi aruncând în mine cu pietre, să mă omorâţi 
ca pe un necucernic şi ateu! Dar dacă reîndreptăm dogmele stăpâneşti şi apostoleşti 
deformate de către unii, adunând din înseşi dumnezeieştile Scripturi cele ce 
întăresc şi îndreaptă gândirea lor şi cea a următorilor lor, şi-i îndemnăm să aştepte 
nu numai în nădejde învierea şi nestricăciunea şi viaţa şi Împărăţia Cerurilor şi 
înseşi bunătăţile cele veşnice, ci-i învăţăm că unele sunt arătate şi văzute şi date 
deja încă de aici ca arvună [2 Co 1, 22; Ef 1,14] celor aleşi şi care vor să se 
mântuiască, iar altele dorim să arătăm şi să demonstrăm că li se vor adăuga după 
moarte şi după înviere, oare nu trebuie să fim mai degrabă bine primiţi de ei şi 
foarte iubiţi, ca unii ce arătăm lucrul iubirii desăvârşite? 


Comoara ascunsă dezgropată şi împărţită 


Căci aşa cum cel ce a găsit o comoară ascunsă şi a păzit-o numai pentru sine însuşi 
[Mt 13, 44], este urât de către toți şi judecat ca un iubitor de arginţi, iar cel ce nu o 
ascunde pentru sine însuşi, ci o arată tuturor şi lasă ca fiecare să ia din ea cât vrea, 
negreşit este lăudat de Dumnezeu şi bine primit de oameni, aşa şi eu voi fi nebun în 
cele duhovniceşti, grăind în harul lui Dumnezeu [2 Co 11, 17-23]. Căci comoara 
ascunsă care se află sub dumnezeieştile Scripturi, fiind eu inițiat de către un bărbat 
sfânt că se află într-un loc anume, n-am zăbovit să mă scol şi să o găsesc şi să caut 
să o văd, ci, cerând ca acela să mi se facă ajutor şi împreună-lucrător şi primindu-l 
ca atare, lăsând toată cealaltă lucrare şi făptuire a vieţii şi stând în locul în care acel 
bărbat bun mi-a arătat prin scris că se află comoara, cu multă osteneală şi trudă n- 
am încetat zi şi noapte să sap şi să scot afară pământul şi să adâncesc groapa încă şi 
mai mult, până când comoara a început să scânteieze de sus împreună cu ţărâna. 
Ostenindu-mă, aşadar, încă şi mai mult, am dezgropat-o şi am dat la o parte țărâna, 
şi mi s-a arătat întreaga comoară curățată, pe cât cred, de tot pământul şi 
neamestecată cu nici o murdărie, şi, văzând-o, strig pururea şi aşa ţip celor 
neîncrezători şi care nu vor să se ostenească şi să sape: „Veniţi, vedeţi toţi cei care 


nu credeţi în dumnezeieştile Scripturi!". lar aceasta o fac urmând negreşit lui 
Solomon care spune: „Fără viclenie am învăţat, şi fără pizmă împărtăşesc” [Sol 
7, 13], de aceea strig aşa tuturor, cum s-a zis: „Veniţi şi aflaţi că nu numai în viitor, 
ci încă de pe acum se află înaintea ochilor, mâinilor şi picioarelor voastre comoara 
negrăită cea mai presus de orice stăpânire şi putere [Ef I, 21]6. Veniţi şi 
încredințaţi-vă că Lumina lumii [In 18, 12] e comoara aceasta, despre care vă 
vorbesc”. 


Frumusețea felurită a comorii 


Și nu eu de la mine însumi grăiesc aceasta [In 14, 10], ci însăşi comoara a spus şi 
spune: „Eu sunt învierea şi viaţa [In II, 25], Eu sunt grăuntele de muştar [Mt 13, 
31], cel ascuns în pământ [Mt 13, 44]; Eu sunt mărgăritarul cumpărat [Mt 13, 46] 
de către credincioşi; Eu sunt Împărăţia Cerurilor cea ascunsă în mijlocul vostru [Le 
17, 21], şi, aşa cum sunt văzut de cei ce mă caută şi mă găsesc acum [Mt 7, 7], aşa 
voi lumina şi în ei şi mai presus decât toţi, aşa cum luminez acum - fiind ascuns - 
mai presus decât toate cerurile [Ef A, 10]; Eu, Cel necuprins prin fire, m-am făcut 
aici cuprins în voi după har, Eu, Cel nevăzut m-am făcut văzut, nu arătându-Mă cât 
sunt de mare, chiar dacă mă arăt întreg, ci cât îngăduie firea şi puterea celor ce văd; 
Eu sunt drojdia pe care, luându-o sufletul şi aruncându-o în cele trei părţi ale sale, 
le dospeşte şi le face cu totul asemenea Mie [Mt 13, 33], căci aşa cum e drojdia, 
aşa se face şi frământătura amestecată cu ea împreună cu apă şi cu sare; căci 
împreună cu Mine, Fiul, este şi Tatăl Cel de o fire cu Mine şi Mângâietorul 
acestuia, Care Se fac aici în chip firesc apă şi sare; Eu sunt Cel ce în locul pa- 
radisului sensibil m-am făcut robilor mei paradis inteligibil, în care-i aşez [Fc 2, 8] 
pe toţi cei ce cred în Mine şi sunt renăscuţi prin Duhul [In 3, 3. 5], care nu mai pot 
să păcătuiască [7 In 3, 9], nici stăpânitorul lumii nu mai poate ceva împotriva lor 
[In 14, 30]; căci Eu sunt în ei şi ei sunt în Mine [In 6, 56; 15, 4-5], şi ei biruie 
lumea [1 In 5, 4-5] pentru că sunt în afara lumii [In 15, 18; 17, 14. 16] şi Mă au 
împreună cu ei pe Mine Cel mai tare decât toate [Le 11, 22]; Eu sunt izvorul cel 
luminos [In 4, 14] al apei şi râului celui nemuritor, în care cei ce mă iubesc din 
suflet se vor spăla nu după moarte, ci în fiecare ceas în apa care curge din Mine şi 
îşi vor curaţi trupul şi sufletul de toată întinăciunea şi vor străluci toţi, ca nişte fi şi 
ca o rază de soare; Eu sunt soarele care în fiecare clipă răsare în ei ca în zori şi sunt 
văzut aşa cum odinioară M-am arătat în profeţi şi aceştia, văzându-Mă, cântau 
imne, chemându-mă pururea, căci zice David: „«Dimineaţa, auzi glasul meu, 
dimineaţa voi sta înaintea Ta şi mă vei vedea» [Ps 5, 3], şi altul: «Atunci lumina 
Ta va răsări ca zorile şi tămăduirile Tale vor răsări degrabă» [îs 58, 8], adică 
atunci când şi tu vei păzi poruncile Mele". 


Lumina e oferită tuturor 


Și ce altceva mă sileşte să spun aşa iubirii voastre toate câte Dumnezeu, însetând 
de mântuirea noastră, le grăieşte către noi, decât negreşit ca învăţându-vă prin 
toate, să fiți convinşi că cei ce şed în întuneric trebuie să vadă strălucind lumină 
mare [Is 9, 2], numai să vadă cu adevărat şi pentru ca nu cumva unii dintre voi să 
socotească că ea a strălucit odinioară, dar că acum e cu neputinţă ca oamenii care 
sunt încă în trup să o vadă. Căci dacă n-ar fi cu putinţă, de ce a mai strălucit şi 
străluceşte încă fără să fie văzută de către ei; dar, mai degrabă, lumina era pururea 
[In 1, 1-4] şi strălucea pururea şi străluceşte în cei curaţi, şi s-a arătat în întuneric şi 
întunericul nu a cuprins-o [In 1, 5] şi străluceşte şi acum şi întunericul nu o 
cuprinde, adică nu o stinge. 


Dar a spune că ea „acum" a răsărit poporului ce şade în întuneric [îs 9, 2] în- 
seamnă că până acum binevoieşte să se descopere celor cărora li se arată [In 14, 
20-21]; fiindcă ceilalți care sunt în întuneric nu o cuprind. Pentru că Cel Nevăzut 
S-a arătat prin trup tuturor celor care-L vedeau cu ochii sensibili, credincioşi şi 
necredincioşi, S-a făcut cunoscut şi lumina Dumnezeirii Lui s-a descoperit prin 
fapte numai celor credincioşi, care au şi spus către EI: „Iată noi, Doamne, am 
lăsat toate şi am urmat Ţie” [Mt 19, 27]; iar prin faptul că au zis „toate” au 
cuprins şi averile şi banii şi voinţele şi faptul de a dispreţui însăşi viaţa cea 
trecătoare şi a ne scârbi de ea pentru faptul de a fi gustat din acea viaţă 
enipostatică şi veşnică, care e negreşit un lucru mai dulce şi mai preferabil şi 
care nu este altceva decât Dumnezeu. 


Îndemn final 


Dar vă rog pe voi toţi, părinţilor şi fraților, să sârguiţi să vă împărtăşiţi de o 
asemenea viaţă care este lumina lui Dumnezeu, însuşi Duhul Sfânt, Care pe cei ce 
se împărtăşesc de EI îi sfinţeşte şi îi face dumnezei prin înfiere |these1]. Şi aceste 
cuvinte, pe care le-am grăit către voi, să nu le uitaţi, ci mai întâi voi înşivă să 
învăţaţi să făptuiți pururea binele, iar aşa să-i învăţaţi şi pe alţii să o facă [Mt 5, 19] 
pentru ca şi cuvântul învăţăturii voastre [1 Tini 4, 6; 5, 17] să fie făptuitor şi bine- 
primit de cei ce-l ascultă. Dacă nu, eu sunt nevinovat de voi toţi [Mt 27, 24; FA 
20, 26], căci n-am refuzat să vă vestesc vouă [FA 20, 27] cele grăite mie şi făcute 
cunoscute şi poruncite mie de către Domnul nostru lisus Hristos prin închinatul şi 
sfântul Lui Duh despre darurile şi harismele cele mai înalte ale lui Dumnezeu şi 
Tatăl Său cel împreună fără de început, a căror împărtăşire prin credinţă o dă până 
acum celor ce o caută cu osârdie pururea însuşi bunul şi binefăcătorul Dumnezeul 


nostru, căruia 1 se cuvine toată slava, cinstea şi închinăciunea acum şi pururea şi în 
vecii vecilor. Amin. 


Cateheza 35 - Mulţumirea 1 pentru experienţa mistică a harului - A aceluiaşi. 
Mulţumire către Dumnezeu pentru darurile de care s-a învrednicit şi 
descriere a felului cum Dumnezeu Se arată pururea celor curaţi cu inima |Mt 
5, 8] şi în ce fel de lucruri şi semne distinctive 


Simeon mulţumeşte lui Dumnezeu pentru toate binefacerile 


(Catehezele 35 şi 36 nu sunt de fapt cateheze adresate monahilor, nici n-au făcut 
la origine parte din grupul Catehezelor, ci sunt mai degrabă confesiuni mistice şi 
mulțumiri personale ale Sfântului Simeon către Dumnezeu. Deşi sunt scrise în 
proză, sunt mai aproape prin caracterul lor de Imnele sale, între care există cinci 
mulțumiri (eucharistiai) (H14, 22, 26, 36,41) In. B. Krivocheine, SC 113, p. 304- 
305].) 


Mulţumesc, mă închin şi cad înaintea Ta, Doamne al universului şi împărate 
preasfinte, că m-ai miluit pe mine, fiind eu nevrednic, şi m-ai cinstit şi m-ai slăvit, 
precum ai voit mai înainte Tu însuţi, şi mai înainte de-a fi fost făcută lumea de 
către Tine [In 17, 5], avându-mă în întregime în Tine însuţi, m-ai cinstit slăvindu- 
mă cu cuvântul şi chipul Tău. Căci nu pentru altceva decât pentru mine, care sunt 
după chipul şi asemănarea Ta [Fc 1, 26], ai adus la fiinţă toate, făcându-mă împărat 
a tuturor celor de pe pământ spre slava măreției şi bunătăţii Tale. 


Îţi mulţumesc, pentru că ai plinit spre bine toată cererea şi pofta mea potrivit 
făgăduinţelor Tale făcute către noi, robii Tăi, şi mi-ai dăruit mie, celui nevrednic 
de cer şi de pământ, mai multe decât nădăjduit-am şi doream. Căci ai zis: „Lot ce 
veţi cere întru numele Meu, credeţi că veţi lua" [ln 14, 13; Mt 21, 22]. Îţi 
mulțumesc că, dorind eu să văd pe unul dintre sfinții Tăi şi crezând că prin el voi 
afla milă de la Tine [2 Tim 1, 18], Tu, Bunule, nu numai că ai făcut aceasta, 
arătându-mi un rob adevărat al Tău, pe fericitul şi sfântul Simeon şi ai binevoit să 
fiu iubit de către acela, ci mi-ai dăruit şi zeci de mii de alte lucruri bune, pe care nu 
le nădăjduiam. 


Pentru cunoaşterea lucrurilor duhovniceşti 


Căci de unde, Bunul nostru stăpân, puteam şti, nenorocitul de mine, că eşti aşa ca 
să Te doresc pe Tine? De unde să fi ştiut că Te arăţi pe Tine însuţi celor ce vin la 
Tine şi petrec încă în lume, ca să caut să te văd pe Tine? De unde să fi ştiut că cei 
ce primesc în ei înşişi lumina harului Tău, se învrednicesc de o asemenea bucurie 
şi uşurare? De unde sau cum să fi cunoscut, nenorocitul de mine, că cei ce cred în 
Tine [FA 19, 2], primesc pe Duhul Tău cel Sfânt? 


Căci socoteam că eu cred în chip desăvârşit în Tine şi că am toate cele pe care le 
dăruieşti celor ce se tem de Tine, în vreme ce nu aveam nimic, precum am aflat 
mai târziu acest lucru prin lucrul însuşi. 


De unde să fi ştiut, Stăpâne, că Tu, fiind nevăzut şi necuprins, Te laşi cuprins şi 
văzut înăuntrul nostru? De unde să fi putut gândi că, Tu, Stăpânul, Cel ce ai zidit 
toate, Te uneşti cu oamenii pe care i-ai plăsmuit şi-i faci purtători de Dumnezeu şi 
fii ai Tăi, ca să-mi vină dorul acestora şi să caut să primesc acestea de la Tine? De 
unde să fi ştiut, Doamne, că am un asemenea Dumnezeu, un asemenea Stăpân, un 
asemenea Ocrotitor, Părinte şi Frate şi împărat, Care pentru mine a sărăcit [2 Co 3, 
9] şi a luat chip de rob [Flp 2, 7]? 


Pentru dobândirea lui Dumnezeu însuşi 


Cu adevărat, Stăpâne al meu iubitor de oameni, nicidecum nu cunoşteam nimic din 
toate acestea. Căci chiar dacă plecându-mă asupra dumnezeieştilor Scripturi, pe 
care le-au aşternut în scris sfinții Tăi, am citit cândva despre acestea, dar le auzeam 
ca şi cum ar fi fost grăite despre alții şi către alții şi eram insensibil faţă de cele 
scrise, neputând să-mi fac vreo idee despre acestea. 


Fiindcă auzind pe vestitorul Tău, Pavel strigând şi zicând: „Cele ce ochiul nu le-a 
văzut şi urechea nu le-a auzit şi la inima omului nu S-au suit, pe acestea le-a 
gătit Dumnezeu celor care-L iubesc pe El" [| Co 2, 9], eram convins că e cu 
neputinţă ca cineva, fiind în trup, să ajungă la vederea acelora. Socoteam că pe 
acestea le-a arătat prin generozitate specială numai aceluia şi nu ştiam, nenorocitul, 
că acest lucru se face de către Tine tuturor celor ce Te iubesc pe Tine. 


De unde sau cum puteam şti că cel ce crede în Tine se face mădular al Tău [1 Co 6, 
15], reflectând prin har Dumnezeirea - şi cine va crede aceasta? - şi devine fericit, 
făcându-se mădular fericit al Dumnezeului Celui fericit? De unde puteam şti că în 
loc de hrană sensibilă Te faci pâine nemuritoare, nestricăcioasă [In 6, 32-35] şi 
nesăturată pentru cei ce flămânzesc după Tine şi izvor nemuritor [In 4, 14] celor ce 
însetează şi haină [Rm 13, 14] strălucitoare celor ce pentru Tine se îmbracă în 
haine umile? Căci auzind acestea spuse prin vestitorii Tăi, socoteam că se vor face 
în veacul viitor şi numai după înviere, şi nu ştiam că se săvârşesc şi acum, cu atât 
mai mult cu cât simţim nevoia lor. 


Pentru întâlnirea părintelui duhovnicesc 


Nu ştiam acestea, împărate preasfinte, nici nu le-am poftit cândva, nici nu ceream 
să primesc ceva din acestea de la Tine, ci aducându-mi aminte de păcatele mele, 
căutam numai iertarea lor şi doream, Stăpâne, precum spuneam mai înainte, să 
găsesc un mijlocitor şi un solitor, ca prin mijlocirea aceluia şi prin slujirea lui de 
către mine să găsesc fie şi în veacul viitor iertarea multelor mele păcate. Dar când 
am auzit pe toată lumea spunând că nu mai există acum pe pământ un asemenea 
sfânt, am căzut într-o mare întristare. Însă n-am crezut acest lucru, ci unora ca 
acestora le răspundeam, Stăpâne Hristoase, precum ştii, şi ziceam: „Doamne al 
meu, miluieşte. Până într-atâta să se fi făcut diavolul mai puternic decât 
atotputernicul Dumnezeu, ca pe toţi să-i atragă la sine şi să-l facă partea lui, încât 
să nu mai fi rămas cineva de partea lui Dumnezeu?" 


De aceea, cât socot, iubitorule de oameni împărate, mie, celui ce şedeam în 
întunericul vieţii şi în mijlocul relelor [Le 1, 79], mi-ai strălucit lumina Ta cea 
sfântă şi în ea mi-ai arătat pe sfântul Tău. Şi în chipul în care l-ai făcut cu robul 
Tău Pavel, chemându-l pe el, care 'Te prigonea, prin arătarea Ta dumnezeiască - 
căci acela văzându-Te şi zicând: „Cine eşti?" [FA 9, 5], nu i-ai spus: „Eu sunt Cel 
ce am făcut cerul şi pământul [FA 4, 24], Eu sunt Cel ce am adus toate din ne fiinţă 
la fiinţă", nici n-ai spus: „Eu sunt Cel ce sunt" [Iş 3, 14] sau „Dumnezeul Savaot" 
[1 Rg 1, 3] sau „Dumnezeul părinţilor tăi" [Fc 46, 3], nici alta din denumirile slavei 
Tale, ci ai spus către el numai aceasta: „Eu sunt lisus Nazarineanul, pe Care-L 
prigoneşti" [FA 9, 5; 22, 8], ca să cunoască limpede că Tu eşti Dumnezeul Cel ce 
Te-ai întrupat pentru noi, pe care acela îl prigonea - aşa ai făcut şi cu mine, 
Stăpâne, când ai binevoit să mi-l arăţi pe sfântul Tău Simeon. 


Pentru prima vedere a Luminii 


Căci lumina Ta cea dumnezeiască luminând toate şi pe mine, nenorocitul şi făcând 
noaptea ca o zi luminoasă [Ps 118, 12], în însăşi înălțimea Dumnezeirii Tale m-a 
învrednicit să-l văd în chip înfricoşător ca în cer pe acela, stând în preajma slavei 
Tale celei dumnezeieşti nu împodobit de o cunună oarecare, nici de un veşmânt 
strălucitor, nici cu o vedere schimbată ci aşa cum a fost pe când petrecea împreună 
cu noi şi a fost văzut în fiecare zi pe pământ, aşa mi I-ai arătat în cer. În ce scop? 
Ca să nu socotesc că unul era cel ce a fost împreună cu noi şi altul cel ce mi s-a 
arătat acolo şi, amăgit fiind, să mă depărtez de la păstorul cel bun [In 10, 11], eu 
oaia cea pierdută [Le 15, 6]. 


Pentru întoarcerea sa şi o altă vedere 


Căci nici făcându-se această minune n-am înţeles, eu ticălosul, ci răpit puţin câte 
puţin de trândăvie şi de nepăsare, am căzut din nou în relele dinainte, ba chiar în 
rele mai mari. Dar Tu, împărate milostive şi îndelung-răbdătorule, nu Te-ai întors 
de la mine, ci prin sfântul acela m-ai învrednicit să cad la sfintele Tale picioare şi 
cu mâna Ta cea tare şi cu braţul Tău cel înalt m-ai smuls [Dt 5, 15] din lumea cea 
amăgitoare şi din lucrurile şi din poftele lumii şi retrăgându-mă trupeşte şi 
sufleteşte din toate - o, minune, o iubire şi compătimire faţă de noi a iubitorului 
de oameni Dumnezeu - m-ai aşezat în ceata robilor tăi. După acestea, aşadar, 
stăpâne, mi-ai dat prin mijlocirile sfântului Tău nu numai iertarea multelor mele 
păcate ci şi toate bunătăţile zise mai înainte, sau mai degrabă, mi Te-ai făcut Tu 
însuţi toate acestea [l Co 15, 28]. 


Căci sălăşluindu-Te Tu în acela şi strălucind prin lumina slavei dumnezeiești, 
apropiindu-mă de acela şi ţinându-i în pocăință şi credinţă picioarele lui, de îndată 
am simţit o căldură dumnezeiască, mai apoi scânteind o mică strălucire, mai apoi 
un suflu dumnezeiesc din cuvintele aceluia, mai apoi un foc în inimă şi ţâşnind prin 
lacrimi cu curgeri necontenite, mai apoi o rază uşoară străbătând în mintea mea 
mai repede decât fulgerul, după care mi s-a arătat ca o lumină în noapte şi ca un 
mic nor în chip de flacără şezând pe capul meu, pe când zăceam cu faţa la pământ 
şi-mi făceam rugăciunea. După care a zburat şi nu după mult timp mi s-a arătat în 
cer, 


Pentru tăria în ispite 


Și socotindu-mă ce era ceea ce văzusem, mi se face un lucru încă şi mai uimitor 
decât toate acestea. Căci ispitit fiind eu în somn de demonii cei răi şi atras fiind 
prin meşteşugiri spre pătimirea scurgerii, împotrivindu-mă cu tărie şi chemându-Te 
în ajutor pe Tine, Domnul luminii, m-am trezit din somn fugind nevătămat din 
mâinile ispititorilor. Şi cum mă miram de mine însumi de rezistenţa şi de bărbăția, 
sau mai degrabă de nemişcarea mea faţă de patimă şi mă socoteam de unde mi-a 
venit aşa în chip neobişnuit această biruință, ca să mă lupt chiar şi în somn şi să mă 
arăt mai puternic decât vrăjmaşii şi potrivnicii mei şi să dobândesc biruință după 
putere asupra lor în chip uimitor prin Hristos - o, minune! - de îndată Cel pe Care- 
L credeam că este în cer L-am văzut înăuntrul meu, pe Tine Ziditorul meu şi 
împăratul Hristos, şi atunci am cunoscut că Tu eşti biruinţa, pe care m-ai făcut să o 
dobândesc asupra diavolului. 


Pentru curățirea treptată a sufletului său 


Dar nu ştiam încă, Stăpâne, că Tu eşti Cel ce m-ai făcut din ţărână [Fe 2, 7], 
dăruindu-mi toate cele bune. Încă nu ştiam că Tu eşti Dumnezeul şi Domnul meu 
lipsit de trufie. Încă nu mă învrednicisem să aud glasul Tău, ca să Te recunosc pe 
Tine, încă nu mi-ai spus în chip tainic: „Eu sunt" [Mt 14, 27]. Căci eram nevrednic 
şi necurat, având încă urechile sufletului înfundate cu lutul păcatului şi ochii mei 
fiind ţinuţi de către necredinţă şi neştiinţă, de simţirea şi întunericul patimilor. Şi 
aşa Te-am văzut pe Tine, Dumnezeul meu, dar văzându-Te nu credeam că 
Dumnezeu Se arată cuiva, pe cât este cu putinţă cuiva a vedea, nici nu gândeam că 
Dumnezeu sau Slava lui Dumnezeu mi se arată o dată într-un fel, altă dată în alt 
fel, ci neobişnuitul minunii mă uimea şi-mi umplea sufletul şi inima de bucurie, 
astfel încât mi se părea că şi trupul se împărtăşeşte de acel negrăit har. 


Încă nu ştiam că Tu eşti Cel ce Te-ai făcut văzut în chip limpede atunci. Vedeam 
adeseori o lumină înăuntru, când sufletul meu se desfăta de seninătate şi pace, când 
mi se arăta departe în afara mea sau se ascundea cu desăvârşire şi ascunzându-se, 
îmi făcea necazul insuportabil, socotind eu că negreşit nu mi se va mai arăta; dar, 
tânguindu-mă şi plângând cu iarăşi şi arătând toată înstrăinarea şi ascultarea şi 
smerenia, mi se arăta ca soarele care taie grosimea norului şi se arată după puţin, 
dulce şi rotund. 


Aşa Tu, Cel negrăit, Cel nevăzut, Cel nearătat, Cel nemișcat, Cel ce pretutindenea 
eşti şi în toate eşti şi pe toate le plineşti, văzându-Te şi ascunzându-se ca să zic aşa, 
în fiecare ceas ziua şi noaptea, plecând şi venind, făcându-Te nevăzut şi arătându- 
Te dintr-o dată, ai alungat puţin câte puţin din mine întunericul, ai scos afară norul, 
ai împuţinat grosimea, ai curăţit urdoarea ochilor minţii, ai desfundat şi ai deschis 
urechile cugetului, ai smuls vălul nesimţirii şi împreună cu acestea, ai domolit şi în 
cele din urmă ai izgonit de la mine orice patimă şi orice poftă trupească. Prin 
urmare, făcându-mă aşa, ai curăţit cerul de orice nor; iar „cer"” numesc aici sufletul 
curățit, în care în chip nevăzut, nu ştiu cum sau de unde venind, Cel ce eşti 
pretutindeni, 'Te afli dintr-o dată şi Te arăţi ca un alt soare. Vai, ce pogorâre 
negrăită! 


Pentru vederea lui Dumnezeu într-o lumină fără formă 


Acestea sunt, fraţilor, minunile lui Dumnezeu faţă de noi! Ridicându-ne noi la cele 
mai desăvârşite, Cel fără chip şi fără înfăţişare nu mai vine ca mai înainte fără chip 
şi fără înfăţişare, nici venirea şi prezenţa luminii Lui la noi nu se mai face în tăcere. 
Dar cum anume? Într-o formă oarecare [en morphe tini], fireşte a lui Dumnezeu; 
desigur, Dumnezeu nu Se arată într-o figură sau într-o întipărire, ci luând chip într- 
o lumină neînţeleasă, neapropiată şi fără chip [en amorpho photi morphoumenos] - 


căci nu putem spune sau exprima mai mult - dar Cel nevăzut Se arată în chip arătat 
şi Se face cunoscut în chip foarte cunoscut şi se vede în chip foarte limpede, Cel 
prin fire Dumnezeu vorbeşte şi ascultă în chip nevăzut şi grăieşte ca un prieten cu 
prietenul său, faţă către Faţă [Is 33, 11], cu cei născuţi din EI după har, iubeşte ca 
un tată şi e iubit foarte fierbinte de către fii şi Se face acestora privelişte străină şi 
auzire înfricoşătoare, care nici nu poate fi rostită în chip vrednic de către ei, nici nu 
suportă să fie acoperită de tăcere. 


Pentru arătările Duhului în sufletele sfinţilor 


Aprinşi de dorul Lui pururea şi răsunând în chip tainic glasul Lui, uneori aceştia 
scriu suspinând despre patimile altora, alteori îşi trâmbiţează propriile lor căderi. 
Uneori, povestind cu mulţumire binefacerile şi lucrările harului făcute cu ei, cântă 
în chip teologic pe Cel ce i-a schimbat prin lucrare dumnezeiască [teurgic]; alteori, 
dacă ascultă vreun lucru spus potrivnic şi greşit cu privire la mântuirea noastră 
sufletească, îndreptându-l după măsura cunoştinţei [Rm 12, 3] dată lor, scriu 
aceasta înfățişând mărturiile din dumnezeieştile Scripturi şi nu pot deloc să rămână 
inactivi sau să se sature de povestire. În ce chip? Fiindcă nu mai sunt ai lor înşişi [7 
Co 6, 19], ci ai Duhului Care este în ei, Care îi şi pune în mişcare şi iarăşi e pus în 
mişcare de ei şi Se face în ei toate câte te auzi în dumnezeieştile Scripturi spuse 
despre Împărăţia Cerurilor: mărgăritar, grăunte de muştar, frământătură, apă, foc, 
pâine, băutură de viaţă, izvor viu şi ţâşnitor, care curge râuri de cuvinte 
duhovniceşti, cuvinte de viaţă dumnezeiască, făclie, pat, cămară de nuntă, mire, 
prieten, frate şi tată. 


Și la ce bun să spun multe încercând să le străbat pe toate, căci, iată, sunt 
nenumărate? Fiindcă cele pe care ochiul nu le-a văzut şi urechea nu le-a auzit şi la 
inima omului nu s-au suit [l Co 2, 9], le va povesti oare prin cuvânt limba 
măsurându-le pe acestea prin cuvânt? Cu adevărat nicidecum. Căci chiar dacă am 
dobândi înăuntrul nostru toate prin aceea că ÎL purtăm în noi înşine pe Dumnezeu 
Care ni le dă pe acestea, dar nu vom putea nici să le măsurăm cu mintea, nici să le 
explicăm cu totul prin cuvânt. 


Învățăturile ce se desprind de aici 


Aşadar, acestea le-am scris, părinților şi fraților, nu pentru paradă, să nu fie! - căci 
ce lucru al nostru avem, ca să facem paradă cu el, dacă nu păcate, necurăţii şi 
fărădelegi multe din sânul maicii noastre, a căror mulțime nu o egalează nici mă- 
car nisipul mării? - ci ca să vă arătăm şi să vă înfățişăm minunile lui Dumnezeu 
chiar dacă nu în chip vrednic, ci pe cât stă în puterea noastră; pe lângă acestea şi ca 


prin această povestire să fim de folos celor ce cred că au pe Duhul Sfânt în chip 
inconştient de la dumnezeiescul Botez. Căci acest cuvânt ne învaţă întunericul 
desăvârşit care este mai întâi în noi şi negura sau înstrăinarea de dumnezeiasca 
lumină, atunci când parcurge în chip limpede neştiinţa privitoare la Dumnezeu, 
apoi reproşul pe care îl face conştiinţa, apoi frica, apoi dorinţa iertării datoriilor - 
când omul pentru aceasta, ca unul ce neputând să înainteze singur fără ruşine din 
pricina faptului că e împovărat de ruşinea multor păcate, caută un mijlocitor şi un 
ajutor - apoi întâlnirea mijlocitorului şi a păstorului şi cum e văzut acesta prin 
luminarea spirituală [inteligibilă] a Duhului, Care arată că s-a făcut un început al 
luminării în care mai înainte era neiniţiat, şi cum, după ce s-a făcut descoperirea, 
iarăşi vederea duhului a trecut şi lipsit de ea, iarăşi a căzut în întunericul multor 
păcate. 


După acestea a arătat şi cea de-a doua chemare făcută de păstorul, apoi ascultarea, 
credința, smerenia, supunerea şi schimbarea foarte lucrătoare făcută în noi din 
acestea după puţin timp în cunoştinţă şi vedere pe care cel ce n-a cunoscut-o că s-a 
făcut în el însuşi potrivit povestirii cuvântului, unul ca acesta nu poate să aibă pe 
Duhul Sfânt locuind în el. 


Dar parcurgând foarte în amănunţime aceste lucruri, cuvântul, precum s-a zis mai 
sus, ne arată nu lăudându-ne, ci povestind minunile lui Dumnezeu, pe care le 
lucrează cu iubire de bine în cei ce-L caută din tot sufletul şi din toată inima, 
pentru ca tot pretextul şi neascultarea să-şi primească dreapta răsplată [Evr 2, 2] în 
ziua în care Dumnezeu va judeca neamul oamenilor [Rm 2, 16], Căruia 1 se cuvine 
toată slava, cinstea şi închinăciunea, acum şi pururea şi în vecii vecilor. Amin. 


Cateheza 36 - Mulţumirea 2 pentru luminare şi contemplaţie a Sfântului şi 
marelui părintelui nostru Simeon cel Nou. Mulţumire către Dumnezeu pentru 
binefacerile făcute lui de către EI. În care şi despre rugăciunea duhovnicească 

şi progresul în aceasta. Şi despre luminarea vederii dumnezeieşti şi iubirea 

nerătăcită faţă de Dumnezeu 


Simeon mulţumeşte lui Dumnezeu pentru destinul său supranatural 


Îţi mulţumesc ie, Stăpâne, Doamne al cerului şi al pământului [Mt 11, 25], Care 
ai hotărât încă mai înainte de întemeierea lumii |Ef 1, 4] să mă aduci de la neființă 
la ființă, îţi mulţumesc că înainte de a fi venit ziua şi ceasul în care ai poruncit să 
fiu adus la existenţă, Tu însuţi, Cel singur nemuritor, Cel singur atotputernic, Cel 
singur bun şi iubitor de oameni, pogorând din înălțimea cea sfântă fără a ieşi din 
sânurile Tatălui, întrupându-Te şi născându-Te din Sfânta Fecioară Maria, m-ai 
replăsmuit şi m-ai făcut viu mai înainte şi m-ai slobozit din căderea strămoşului şi 
mi-ai pregătit urcarea la ceruri. Apoi, aducându-mă de la neființă la fiinţă şi 
făcându-mă să cresc câte puţin, Tu însuţi m-ai înnoit prin Sfântul Botez al 
replăsmuirii Tale şi m-ai împodobit cu Duhul Sfânt şi m-ai aşezat drept păzitor un 
înger de lumină [Tit 3, 5] şi până la vârsta maturității m-ai păzit nerănit de lucrurile 
potrivnice şi de cursele vrăjmaşului. 


Pentru că a fost smuls din primejdiile lumii 


Dar pentru că ai socotit drept să ne mântuieşti nu cu de-a sila, ci prin hotărâre 
liberă, ai îngăduit ca şi eu să fiu cinstit cu libertate ca să arăt din păzirea poruncilor 
Tale iubirea liberă faţă de Tine; eu însă cel nerecunoscător şi dispreţuitor, ca un cal 
[Ps 31, 9; Sir 30, 8] dezlegat din legături, aşa socotind demnitatea libertăţii mele, 
m-am aruncat pe mine însumi în prăpastie sărind departe de stăpânirea Ta. Şi 
zăcând eu acolo şi rostogolindu-mă fără simţire şi zdrobindu-mă încă şi mai mult, 
nu Te-ai întors, n-ai îngăduit să zac şi să mă întinez în noroi, ci prin milostivirea 
milei Tale [Le 1, 78] m-ai scos de-acolo şi m-ai cinstit într-un chip încă şi mai 
strălucit; şi dat fiind că împărații şi nobilii doreau să se folosească de mine ca de un 
vas de necinste [Rm 9, 21; 2 Tim 2, 20] spre slujirea voilor lor, m-ai răscumpărat 
prin negrăitele Tale judecăți şi măcar că eram iubitor de argint, nu m-ai lăsat să 
primesc daruri de aur şi de argint şi mi-ai dat să socotesc ca pe o urâciune slava şi 
strălucirea vieţii date mie spre vânzarea sfințirii Tale. 


Dar toate acestea, mărturisesc Ţie, Doamne Dumnezeul cerului şi al pământului 
[Mt 11, 25], socotindu-le iarăşi drept nimic, m-am aruncat din nou în groapa şi în 
tina adâncului gândurilor şi faptelor de ruşine eu ticălosul şi coborându-mă acolo 


am căzut pradă tâlharilor celor ascunşi în întuneric, din mâinile cărora nu numai eu 
singur pe mine însumi, dar nici întreaga lume n-a putut să mă facă să urc de acolo 
şi să mă smulgă din mâinile lor. 


Pentru că a găsit o călăuză duhovnicească 


Însă pe când eram ţinut încă acolo în chip vrednic de milă, târât, sufocat şi 
batjocorit în chip ticălos de către ei, Tu, Stăpânul Cel milostiv şi iubitor de oameni, 
nu m-ai trecut cu vederea, n-ai ţinut minte răul, nu Te-ai întors de la voinţa mea 
nerecunoscătoare şi nu m-ai lăsat pentru multă vreme să fiu tiranizat de bunăvoie 
de către tâlhari. Ci chiar dacă în inconştienţa mea mă bucuram să fiu târât 
împreună cu ei, Tu însă nu ai suportat, Stăpâne, să mă vezi spre ruşinea mea târât şi 
îmbrâncit, ci, milostivindu-Te, ai trimis la mine, păcătosul şi ticălosul, nu un înger, 
nu un om, ci Tu însuţi pus în mişcare de bunătatea şi mila Ta, plecându-Te spre 
groapa aceea foarte adâncă şi întinzându-mi preacurata Ta mână mie, celui ce eram 
îngropat şi şedeam în adâncul acelei gropi, chiar dacă eu nu Te vedeam pe Tine - 
căci unde şi cum aş fi putut să-mi arunc privirile, fiind acoperit şi sufocat de noroi? 
- m-ai apucat de perii capului meu [Dn 14, 36] şi m-ai smuls de acolo târându-mă 
cu de-a sila, iar eu simțind durerile şi purtarea mea neaşteptată spre cele de sus şi 
cum mă înălţam, nu ştiam de cine eram ridicat sau cine era cel ce mă ţinea şi mă 
ridica. Dar Tu, ridicându-mă şi aşezându-mă pe pământ, m-ai predat robului şi 
ucenicului Tău pe mine, care eram cu totul murdar şi aveam ochii şi urechile şi 
gura astupate de noroi şi nici aşa nu vedeam cine eşti ştiind numai că eşti bun şi 
iubitor de oameni, şi aşa m-ai scos din groapa aceea foarte adâncă şi plină de noroi. 
Deci spunându-mi: „[ine-te şi urmează omului aceluia alipindu-te de el, căci 
acesta ridicându-te te va spăla", dăruindu-mi o credinţă tare în el, te-ai dus. Dar 
unde Te-ai dus, nu ştiu. 


Pentru că a descoperit cu acesta izvoare de ape curăţitoare 


Aşadar, urmând fără întoarcere după porunca Ta, Stăpâne Preasfinte, celui ce mi-a 
fost arătat de către Tine, şi acela mă mâna cu multă osteneală spre fântâni şi 
izvoare, căci eram orb şi eram împins de la spate de mâna credinţei în acela dat mie 
de către Tine şi silit să-i urmez, acela, văzând bine, îşi ridica picioarele şi trecea 
prin pietre şi gropi depăşind toate obstacolele, mie însă mi se întâmpla să mă 
lovesc şi să cad în ele şi aşa am răbdat multe chinuri şi multe lucruri rele şi ne- 
cazuri. Fiindcă acela la fiecare izvor şi fântână se curăța şi se spăla de la sine 
însuşi, eu însă nevăzând nimic, cel mai adeseori treceam pe lângă ele. Căci dacă 
acela n-ar fi ţinut mâna mea şi nu m-ar fi oprit la izvor şi n-ar fi călăuzit mâinile 
minții mele, n-aş fi putut vreodată găsi ţâşnirea apei. Arătându-mi el apa şi 


îngăduindu-mi de multe ori să mă spăl, împreună cu apa curată ridicam în palme şi 
lutul şi noroiul de pe fundul izvorului şi-mi mânjeam faţa şi adeseori pipăind în 
căutarea ţâşnirii apei, ridicam ţărână şi tulburam noroiul şi nevăzând nimic, îmi 
mânjeam cu noroi faţa ca şi cum ar fi fost apă, socotind că mă spăl curat. 


Pentru că a scăpat din descurajare 


Cum voi povesti însă iarăşi constrângerea şi sila venite de aici? Şi nu numai 
aceasta, ci şi faptul că adeseori mulţi protestau şi-mi sugerau zicându-mi în fiecare 
zi: „Ce te osteneşti în zadar ca un nebun şi urmezi acestui înşelător şi amăgitor 
aşteptând zadarnic şi fără folos să vezi? Fiindcă acum acest lucru e cu neputinţă. 
De ce îţi loveşti picioarele şi sângerezi urmându-i? De ce nu mergi mai degrabă la 
oameni milostivi, care te îndeamnă să te odihneşti şi să te hrăneşti şi să te 
îngrijeşti frumos? Fiindcă acum nu este cu putinţă să te eliberezi de lepra 
sufletească, nici să vezi cândva. Și de unde s-a arătat acum acest făcător de 
minuni şi şarlatan, care-ţi făgăduieşte cele ce sunt cu neputinţă tuturor oamenilor 
din generaţia de acum? Vai ţie, că pe de o parte, pierzi grija arătată ţie de către 
bărbaţi iubitori de Hristos, iubitori de fraţi şi compătimitori, iar pe de altă parte, 
suporţi răutăţile şi necazurile la care te expui pentru nădejdi deşarte şi vei cădea 
într-adevăr din cele făgăduite ţie de amăgitorul şi înşelătorul acela. Căci ce poate 
face acela? Fără noi nu poţi să cugeți în tine însuţi, nici să gândeşti? Dar ce? 
Oare nu vedem noi toţi? Sau suntem orbi, aşa cum îţi spune amăgitorul acela? Cu 
adevărat vedem cu toţii şi nu este altă vedere mai bună decât aceasta, să nu te 
amăgeşti!" 


Dar de la toţi aceştia, care sunt cu adevărat înşelați şi rătăciți, care adapă pe 
aproapele lor cu o răsturnare tulbure [Ave 2, 15], Tu, Cel milostiv şi îndurat, m-ai 
smuls prin credinţa şi nădejdea care mi-au fost date de către Tine, prin care am 
putut răbda cele zise şi alte multele. 


Pentru primele haruri mistice 


Căci stăruiam în toate acestea fără să mă depărtez de ele, spălându-mă în fiecare zi, 
chiar dacă în chip tulbure şi pe pipăite şi părându-mi-se că mă curăţ, aşa cum mă 
învăţa apostolul şi ucenicul Tău, o dată când mergeam şi alergam spre izvor, iarăşi 
Tu însuţi, Care m-ai scos afară din noroi, ai venit în întâmpinarea mea pe cale. 


ŞI atunci pentru întâia dată mi-ai luminat ochii mei neputincioşi cu scânteierea 
neprihănită a feţei Tale şi am pierdut lumina pe care mi se părea că o am, neputând 
să Te recunosc pe Tine. Şi cum aş fi putut să Te văd sau să Te cunosc, cum erai, 


neavând puterea nici de a vedea scânteierea feţei Tale, nici de a o afla sau înţelege? 
De atunci adeseori, stând eu lângă izvorul acesta, Tu, Cel lipsit de mândrie, n-ai 
socotit lucru nevrednic să Te pogori, ci venind şi ţinându-mi mai întâi capul, îl 
cufundai în ape şi-l făceai să vadă mai curat lumina feţei Tale [Ps 4, 7]. Dar de în- 
dată Te depărtai, nelăsându-mă să înţeleg cine eşti Cel ce faci acestea sau de unde 
veneai sau unde Te întorceai, fiindcă acest lucru nu îmi fusese dat încă. Venind şi 
plecând de la mine timp de un an, după puţină vreme Te-ai arătat tot mai mult şi 
m-ai umplut de aceste ape şi mi-ai dăruit harul de-a vedea o lumină tot mai curată. 


Pentru lumina dumnezeiască a apelor curăţitoare 


Făcând eu timp îndelungat acest lucru, m-ai învrednicit să văd un lucru şi o taină 
înfricoşătoare. Căci venind la mine şi spălându-mă cu ape, precum mi se părea, 
inundându-mă şi cufundându-mă adeseori în acestea, am văzut scânteierile 
strălucind în jurul meu şi razele feţei Tale amestecate cu apele şi mi-am ieşit din 
mine însumi văzându-mă spălat de o apă luminoasă. Dar unde, de unde era sau 
cine era Cel ce dăruia această apă nu ştiam, ci numai spălat fiind mă bucuram 
sporind în credinţă, într-aripat de nădejde şi ridicat până la cer, iar pe rătăciţii 
aceia, care-mi sugerau cuvintele amăgelii şi minciunii, urându-i foarte şi fiindu-mi 
milă de rătăcirea lor, nu mergeam niciodată să discut sau să vorbesc cu ei, ci 
fugeam de vătămarea vederii lor, dar pe împreună-lucrătorul şi ajutorul meu, pe 
sfântul Tău ucenic şi apostol, îl cinsteam ca pe Tine însuţi, Care m-ai plăsmuit pe 
mine, iubindu-l din suflet, căzând la picioarele lui ziua şi noaptea şi rugându-mă 
de el: „Dacă poţi, ajută-mă!" [Mc 9, 22], având încredințare că poate la Tine toate 
câte vrea. 


Pentru răpirea în Slavă 


Deci petrecând aşa îndeajuns timp prin harul Tău, am văzut iarăşi o altă taină 
înfricoşătoare. Căci luându-mă şi înălţându-Te la cer, m-ai luat împreună cu Tine, 
fie în trup, nu ştiu, fie în afară de trup, Tu singur ştii [2 Co 12, 2], Cel care ai făcut 
aceasta. Căci fiind eu acolo o oră împreună cu Tine, Cel Care m-ai făcut şi izbit de 
măreția slavei - a Cui însă nu ştiu - şi uimit de înălțimea nemăsurată, tremuram cu 
totul, însă iarăşi m-ai lăsat singur pe pământ, pe care stăteam şi mai înainte şi m- 
am aflat jelind şi înfricoşat de ticăloşia mea. Apoi, după nu multă vreme petrecută 
Jos, sus în ceruri, care s-au deschis [FA 7, 56], m-ai învrednicit să-mi arăţi faţa Ta 
ca un soare fără chip [hos helion amorphon]. Şi Cine erai atunci nu mi-ai dat să 
cunosc încă - căci cum aş fi putut, dacă nu-mi grăiai? - ci de îndată Te-ai ascuns, 
iar cu rătăceam căutându-Te pe Tine, pe care nu Te cunoşteam, şi doream să văd 
chipul Tău [morphen sou] şi să cunosc în chip conştient cine eşti. De aceea, din 


pricina multei siliri şi a focului iubirii Tale plângeam mereu, neștiind Cine eşti, 
Cel ce m-ai adus dintru neființă la fiinţă şi m-ai scos din noroi şi mi-ai făcut toate 
cele zise. 


Pentru apropierile slăvite ale lui Dumnezeu de el 


Aşadar, după ce Te-ai arătat iarăşi de multe ori şi iarăşi de multe ori Te-ai ascuns 
negrăind cu mine, nici lăsându-Te văzut, văzând însă reflexele şi scânteierea feţei 
Tale, ca odinioară în ape, învăluindu-mă iarăşi şi de multe ori, dar fără să fiu în 
stare să le ţin, îmi aduceam aminte unde Te-am văzut sus pe Tine şi bănuind fără 
minte că eşti un altul, iarăşi căutam cu lacrimi să Te văd pe Tine. Deci aşa mă 
chinuiam pe mine însumi în multă întristare, necaz şi strâmtorare, uitându-mă pe 
mine însumi şi toată lumea şi cele din lume [1 In 2, 15] şi negândindu-mă nici la o 
umbră, nici la orice altceva ar putea exista sau ar putea fi văzut, Tu însuţi, Cel 
nevăzut pentru toţi, Cel nearătat şi neatins, Te-ai arătat şi mi s-a părut că-mi 
curăţeşti mintea mea şi lărgeşti puterea văzătoare a sufletului meu şi dându-mi să 
văd mai mult slava Ta, mai degrabă Tu însuţi creşteai şi Te lărgeai strălucind mai 
mult, iar pe măsura retragerii întunericului dădeai de ştire că Te apropii şi vii, 
precum pătimim adeseori în cele sensibile. Fiindcă atunci când se arată luna şi 
norii par că umblă, luna se vede şi pare că aleargă foarte repede, fără să adauge 
însă nimic alergării sale obişnuite sau să schimbe mersul ei dintru început. Deci 
aşa, Stăpâne, Tu, Cel nemișcat, păreai că vii, Tu, Cel neschimbat, păreai că Te 
măreşti şi Tu, Cel fără chip [amorphos], păreai că iei chip [morphousthai]. 


Pentru strălucirea vederii lui Dumnezeu 


Căci aşa cum orbul care începe să vadă puţin câte puţin şi desluşeşte silueta 
omului, reprezentându-şi puţin câte puţin din aceasta cine este, nu silueta se 
preface sau se preschimbă o dată cu vederea, ci mai degrabă puterea văzătoare a 
ochilor lui, fiind curățită, vede silueta aşa cum este, amprenta ei întipărindu-se 
oarecum în întreaga sa putere văzătoare şi prin aceasta pătrunzând şi modelându-se 
şi gravându-se ca pe o tăbliță în mintea şi memoria sufletului, aşa Te-ai arătat Tu 
însuţi, curăţind cu totul mintea mea în chip limpede prin lumina Duhului Sfânt. Şi 
aceea făcându-se mai limpede şi văzând mai curat, Tu însuţi îmi păreai că vii şi Te 
faci mai strălucitor, şi-mi dădeai să văd întipărirea unui chip fără de chip 
[charaktera morphes amorphou] şi atunci mă făceai în afara lumii - şi mi se pare că 
aş putea spune şi în afară de trup, dar nu mi-ai dat să cunosc exact acest lucru [2 
Co 12, 2-3] - scânteind deci în chip covârşitor mi Te-ai arătat în chip frumos şi 
întreg, mie celui ce mi se părea că văd în întregime totul; şi când am zis: 

„ atunci pentru întâia dată m-ai învrednicit de un glas 


pe mine, desfrânatul şi cu blândeţe ai grăit către mine, cel ce-mi ieşisem din mine 
însumi şi eram înfricoşat şi tremuram şi cugetam şi grăiam în mine însumi în acest 
chip: 









Deci la acestea lovit fiind, sufletul meu revărsându-mi-se şi tăria lui risipindu-se, 






am răspuns: 










; şi socotind eu că această slavă şi 
bucurie sunt mai presus de minte, Tu, Stăpânul, grăind iarăşi ca un prieten cu 
prietenul său [1ş 33, 11] prin Duhul Tău Care grăieşte întru mine [Rm 8, 11], mi-ai 
spus: 


Iar spunând eu: 





Pentru o vedere înaintea icoanei Maicii Domnului 


Zicând acestea, ai tăcut şi, puţin câte puţin, Tu, dulce şi bun Stăpân, Te-ai ascuns 
de la ochii mei, fie eu îndepărtându-mă de Tine, fie Tu depărtându-Te de mine, nu 
ştiu. Am ajuns iarăşi întreg în mine însumi, crezând că vin de undeva şi am intrat 
din nou în cortul cel dintâi [al trupului]. După care, aducându-mi aminte de 
frumuseţea slavei şi cuvintelor Tale, fie că umblam, şedeam, mâncam, beam şi mă 
rugam, plângeam şi petreceam în bucurie negrăită, recunoscându-Te pe Tine, 
Făcătorul a toate. Şi cum nu m-aş fi bucurat? Dar iarăşi întristându-mă şi dorind să 
Te văd din nou aşa, cum m-am dus o dată să sărut preacurata icoană a Născătoarei 

Tale şi am căzut înaintea ei, Tu însuţi, înainte ca cu să mă scol, mi Te-ai arătat 
înăuntrul ticăloasei mele inimi, făcând-o ca o lumină şi atunci am cunoscut că Te 


am în chip conştient [gnostos] întru mine. De atunci Te-am iubit nu aducându-mi 
aminte de Tine şi de cele din jurul Tău plecând de la amintirea unora ca acestora, ci 
am crezut avându-Te cu adevărat în mine însumi pe Tine, lubirea cea enipostatică. 
Fiindcă iubirea cea adevărată eşti Tu, Dumnezeule [I In 4, 8. 16]. 


Pentru încercări şi înaintări 


Aşadar, în această credinţă sădită fiind şi în ea fiind adăpată de căinţă şi de lacrimi, 
iar mai apoi luminată de lumina Ta, nădejdea a prins rădăcini şi a crescut frumos. 
Apoi Tu însuşi, Meşteşugarul şi Ziditorul Cel bun, venind cu cuțitul, adică cu 
smerenia încercărilor şi ispitirilor, tăind ramurile de prisos ale gândurilor ce se 
ridicau în înalt, numai pe nădejde, ca pe rădăcina unui pom, ai altoit iubirea Ta 
sfântă [In 15, 1-10; Rm 11, 17-24]. Deci pe aceasta văzând-o crescând şi grăind 
pururea cu mine, sau mai degrabă Tu însuţi învăţându-mă şi luminându-mă pe 
mine prin ea, mă bucuram ca unul care am ajuns deja mai presus de orice credință 
şi nădejde, cum strigă şi Pavel zicând: „Căci la ce ar mai nădăjdui cineva ceea ce 
vede?" [Rm 8, 24]. Deci dacă Te am pe Tine, ce voi nădăjdui mai mult? 


Pentru avertismentul de a stărui neclintit 


„Ascultă - ai zis iarăşi, Stăpâne - aşa cum vezi soarele în ape dar nu pe acela îl 
vezi când te pleci asupra lor, tot aşa înţelege-mi că este şi ceea ce se petrece în 
tine; asigură-te pe tine însuţi şi râvneşte pururea să Mă vezi înăuntrul tău în 
chip curat şi limpede cum vezi soarele în ape curate şi aşa te vei învrednici să Mă 
vezi, precum ţi-am Spus, şi după moarte. Dar dacă nu faci aceasta, tot ocolul 
ostenelilor şi cuvintelor tale bune nu-ţi va folosi la nimic, ci mai degrabă vei fi 
osândit încă şi mai mult şi ţi se va face necaz încă şi mai mare, dacă aşa cum 
auzi, «Cei puternici vor fi pedepsiţi cu străşnicie» [Sol 6, 6]. Fiindcă sărăcia nu 
se face pricină de ruşine pentru cel sărac din naştere, iar întristarea care vine 
din aceasta nu întristează atât de mult pe unul ca acesta ca pe cel care a fost 
bogat, Slăvit şi înălțat şi a locuit în palatele împărăteşti, iar mai apoi căzând din 
toate acelea, coboară la o sărăcie desăvârşită, măcar că atunci când este vorba 
de cele pământeşti şi văzute lucrurile nu Stau la fel ca atunci când este vorba de 
lucrurile duhovniceşti şi nevăzute; fiindcă celor ce dintr-o pricină oarecare au 
căzut din prietenia şi serviciul împăratului pământesc le este îngăduit să rămână 
stăpâni ai averilor lor şi să se desfăteze de ele în această viaţă, dar dacă cineva 
cade din iubirea şi prietenia Mea, nu mai poate trăi cu totul - fiindcă viaţa lui 
sunt Eu [In 11, 25; 14, 6] - ci este dezbrăcat numaidecât de toate şi predat ca rob 
vrăjmaşilor Mei şi ai lui, care, punând mâna pe el, pentru bunăvoința şi iubirea 


In final, o rugăciune smerită 


Da, împărate Preasfinte, că aşa Stau lucrurile cred şi eu întru Tine, 
Dumnezeului meu şi căzând înaintea Ta, Te implor păzeşte-mă pe mine, 
păcătosul şi nevrednicul, pe care l-ai miluit, şi întăreşte cu puterea Ta răsadul 
iubirii Tale, pe care l-ai altoit în pomul nădejdii mele. Să nu fie clătinat de 
vânturi, smuls de furtună, Să nu fie tăiat de vreun vrăjmaş, Să nu fie ars de focul 
nepăsării, să nu se veştejească de trândăvie şi înfumurare, să nu piară desăvârşit 
şters de pe pământ de către iubirea de slavă. Fiindcă Tu ştii, Cel ce ai dăruit şi ai 
lucrat aceasta întru mine, că din pricina acestui lucru nu găsesc ajutor la nici un 
om, fiindcă ajutorul şi împreună-lucrătorul meu, apostolul Tău, s-a depărtat de 
la mine trupeşte, precum ai voit Tu însuţi. 


Tu ştii boala mea, Tu ştii ticăloşia mea şi toată neputinţa mea. De aceea, 
Preaîndurate Doamne, îndură-Te de acum înainte încă şi mai mult de mine. Din 
inimă cad la Tine, ca să nu mă laşi voii Tale, Tu, Cel ce ai făcut atât de multe 
lucruri bune cu mine, ci în iubirea Ta întăreşte sufletul meu şi înrădăcinează 
neclintit în el iubirea Ta, ca potrivit făgăduinţei Tale preacurate, sfinte şi 
nemincinoase, să fii întru mine şi eu întru Tine [In 14, 20], să fiu adăpostit de ea 
şi să o adăpostesc şi să o păzesc în mine, iar Tu, Stăpâne, să mă vezi în ea şi eu 
prin ea să mă învrednicesc să Te văd pe Tine, acum ca într-o oglindă şi într-o 
hicitură [1 Co 13, 12], iar atunci în toată iubirea pe Tine întreg, Care eşti iubire 
şi ai socotit vrednic să fi numit aşa, că Ţie se cuvine toată mulțumirea, tăria, 
cinstea şi închinăciunea, Tatălui şi Fiului şi Sfântului Duh, acum şi pururea şi 
în nesfârşiţi veci de veci. 


Amin. 


